
Astfel te vei hrăni cu Moartea, care cu oameni 
se hrănește, 
lar Moartea de muri-va, nu fi-va moarte apoi. 


William Shakespeare 


Familiile fericite sunt toate la fel. Familiile 
nefericite Îsi simt nenorocirea fiecare în alt fel. 


Lev Nicolaevici Tolstoi 


PROLOG 


O nevoie aprigă de a bea un suc Orange Fizzy i-a salvat 
viaţa lui Nixie. Când se trezi, putu înţelege după limbile 
luminoase ale unui ceas Jelly Roll, pe care îl ţinea tot 
timpul la mână, că era trecut de două dimineaţa... 

Nu îi era permis să mănânce între mese, cu excepţia a 
ceea ce se afla pe lista îngăduită de mama ei. Dar ar fi dat 
orice pentru un Orange Fizzy. 

Se răsuci și îi șopti ceva celei mai bune prietene din 
întreaga galaxie - Linnie Dyson. Dormeau împreună, 
pentru că părinţii lui Linnie își sărbătoreau aniversarea 
căsătoriei într-un hotel sofisticat. Adică, făceau sex. Mama 
și doamna Dyson au spus că fac acest lucru ca să aibă o 
cină scumpă și alte prostii dintr-astea, dar totul era pentru 
sex. Hristoase!! Ele aveau nouă ani, nu doar doi. Știau și 
ele despre ce este vorba... 

Şi măcar dacă le-ar fi păsat! Dar ceea ce vroia mama - 
Monstrul Regulilor era să impună reguli în privința 
nopților dormite împreună cu prietena ei. Și chiar dacă ar 
fi trebuit să se dea stingerea la ora nouă și jumătate - 
parcă mai aveau doi ani? - ea și Linnie s-au distrat pe 
rupte. 

Dar mai era până dimineaţă, când trebuia să meargă la 
școală, iar ei îi era sete. Așa că o zgâlţâi pe Linnie și șopti 
din nou: 

— 'Trezește-te! 

— Nuu... Nu este dimineaţă... Este încă întuneric. 

— Este dimineaţă. Este ora două dimineaţa. 

De aceea era așa de frig... 

— Vreau un Orange Fizzy. Hai jos să bem unul. Putem s- 
o ștergem acum! 


Linnie bolborosi ceva, îngăimă sunete de neînțeles, se 
întoarse cu spatele și-și trase pătura peste cap. 

— Ei, eu mă duc, mai îngăimă Linnie fără sens, cu 
aceeași șoaptă șuierată. 

Nu mai era chiar așa de distractiv de una singură, se 
gândi Nixie dar, acum, chiar că nu mai putea să doarmă, 
gândindu-se întruna la acel Orange Fizzy. 

Trebuia să coboare până în bucătărie pentru că mamă-sa 
nu o lăsa să ţină barul în camera ei. Cam ca la pușcărie, se 
gândi Nixie, în vreme ce se strecura afară din pat. Mai 
bine era la pușcărie prin 1950 sau așa ceva, decât în 
propria ei casă în anul 2059. 

Mamă-sa pusese chiar și coduri de alarmă prin toate 
barurile din casă, așa că Nixie și fratele ei, Coyle, nu 
puteau programa nimic altceva decât mâncare de dietă. 

Puteau la fel de bine să mănânce nămol. 

Tatăl ei spunea: „regulile sunt reguli”. Ii plăcea să spună 
asta de nenumărate ori. Dar se putea gândi la fel de bine la 
ca și la Coyle când, atunci când mama nu era acasă, 
comanda îngheţată sau chipsuri. Uneori, Nixie credea că 
mama ei știe, dar se făcea că nu înţelege. 

leși în vârful picioarelor din cameră, o fetiță drăguță, 
care se furișa ca un bandit, cu o podoabă capilară blondă 
ca platina, bogată ca valurile mării. Ochii ei, de un albastru 
limpede, limpede de tot, se adaptară imediat la întuneric. 

Părinţii ei nu stingeau lumina de tot, ţineau întotdeauna 
o lumină slabă în baie, în capătul coridorului, în caz că 
cineva trebuia să se scoale și să meargă la toaletă... 

Își tinu răsuflarea atunci când trecu prin dreptul 
camerei fratelui său. Dacă acesta s-ar fi trezit, i-ar fi spus, 
dar acest lucru putea să se transforme într-o adevărată 
durere de cap. Dar, alteori, putea să fie și un băiat de 
gașcă. Pentru un moment, a ezitat, vrând să se furișeze și 
să-l trezească, apoi, să-i ţină companie în această 
aventură... 


Mai bine nu! Era chiar mai interesant să umble noaptea 
prin casă de una singură. Își tinu răsuflarea din nou, când 
trecu pe lingă camera părinţilor, sperând să poată sta, 
măcar o dată, sub radarul mamei sale. 

Nu se întâmplă nimic când se strecura pe scări în jos. 
Dar chiar și atunci când ajunsese jos, era mai tăcută ca un 
șoarece, încă mai trebuia să treacă de Inga, menajera, care 
avea camera chiar în faţa bucătăriei. Chiar în faţa tintei. 
Inga era, în general, de treabă, dar nu ar fi lăsat-o să iasă 
basma curată cu un Orange Fizzy, la miezul nopţii. 

Regulile sunt reguli. 

Așa că nu aprinse nici o lumină, se strecură prin casă, 
până în bucătăria mare, ca o hoaţă. Acest lucru îi dădea o 
senzaţie minunată. Nici un Orange Fizzy nu avea să aibă 
un gust mai delicios ca acesta, se gândi fata. 

Deschise ușor frigiderul. Se gândi o clipă că mama «ei, 
poate, a numărat sticlele de suc. Poate chiar avea o listă cu 
sucurile și snacks-urile din casă. Dar nu mai era acum cale 
de întoarcere. Dacă ar fi trebuit să plătească pentru asta, 
atunci avea să se gândească la acest lucru mai târziu. 

Cu „trofeul” în mână, se refugie în cel mai îndepărtat 
colț al bucătăriei, de unde putea să supravegheze ușa de la 
camera Ingăi și să se tupileze în spatele tejghelei, dacă ar 
fi fost nevoie. 

În penumbră, desfăcu dopul unui suc și sorbi primele 
picături interzise. Ii făcu atâta plăcere, că se cuibări în 
zona în care se lua micul dejun, cum o numea mama ei, ca 
să se bucure de fiecare picătură în parte. 

Tocmai se pregătea să facă acest lucru, dar auzi un 
zgomot și se lipi de băncuţă. În spate, simţi că se mișcă 
cineva și se gândi: „M-a prins!” 

Dar umbra se furișă de-a lungul tejghelei până la ușa 
Ingăi și, apoi, înăuntru. Un bărbat! Nixie trebui să-și pună 
palma peste gură ca să-și înăbușe un chicotit. Inga avea un 
amic de nebunii!! Și era atât de bătrână... poate peste 
patruzeci de ani. Se părea că domnul și doamna Dyson nu 

erau singurii care făceau sex în noaptea aceea... 
Nemaiputând rezista, lăsă sucul pe băncuţă și se furișă 
afară. Doar să se uite, doar să vadă un pic. Prin urmare, 
crăpă ușa rămasă deschisă, se strecură în micuța cameră 
de primire a Îngăi și, apoi, spre ușa dormitorului. 

Să vezi când o să-i spună lui Linnie. Va muri de invidie! 

Tot cu mâna la gură, gata să izbucnească în râs, Nixie își 
înclină capul... și-l văzu pe bărbat retezând gâtul Ingăi. 

Văzu sângele, un torent întreg. Auzi un grohăit oribil, un 
gâlgâit... 

Ochii i se făcură cât cepele, se dădu înapoi, cu respiraţia 
șuierând, punându-și mâna la gură ca să nu se audă. 
Incapabilă să se miște, stătu ţintuită locului, împingându- 
se în perete, cu inima gata să-i spargă pieptul. Bărbatul 
ieși, trecu pe lângă ca, prin ușa deschisă. Șiroaie de 
lacrimi ţâșniră din ochii fetiţei, curgând printre degetele 
răsfirate. Fiecare părticică din ea tremura în timp ce se 
târa, folosind un scaun drept scut, până la telefonul de 
lângă patul Ingăi. Formă numărul poliției.” A omorât-o, a 
omorât-o, trebuie să veniţi.” Aproape că șopti cuvintele, 
neauzind întrebările pe care i le punea vocea de la telefon. 
„Acum! Veniţi chiar acum”. Şi le dictă adresa. Lăsă 
receptorul din mână, continuând să se târască până la 
treptele înguste ce duceau de la camera Ingăi la primul 
etaj. Voia să fie lângă mămica ei. Nu alergă, nu avu curajul 
să o facă. Nu stătu nici locului, dar își simţea picioarele 
ciudat, moi, ca și când oasele i se topiseră. Se târi pe burtă 
pe coridor, încercând să-și înăbușe sughiţurile. Şi, spre 
groaza ei, văzu umbra... Două umbre acum... Una se 
strecură în dormitorul ei, cealaltă în cel al lui Coyle. 
Scânci, târându-și corpul până la ușa dormitorului 
părinţilor. Auzi un zgomot, un fel de bufnitură, și-și astupă 
faţa în covor până când stomacul i se crispă. Văzu umbrele 
trecând pe lângă ușă, le văzu. Le auzi. Deși ele se mișcau 
ca și când doar asta ar fi fost, doar umbre. Tremurând, 
continuă să se târască, trecu de dormitorul mamei, pe 

lângă scaunul din cameră, pe lângă masa cu lampa 
colorată. Mâna ei alunecă în ceva cald, ceva umed... 
Trăgându-se-n sus, se holbă la pat. La mama ei, la tatăl 
ei... La sângele ce era peste tot, curgând șiroaie. 


1 


Crima a fost dintotdeauna o insultă, de la prima mână ce 
a zdrobit cu piatra un craniu omenesc. Dar crima 
sângeroasă și brutală, a unei familii întregi, în propria lor 
casă, în timp ce dormeau, era un altfel de rău, cu mult 
diferit. 

Eve Dallas, de la Departamentul de Poliţie Criminalistică 
din New York, se gândea la toate acestea, în timp ce o 
studia pe Inga Snood, menajera de patruzeci și doi de ani. 
Casnică. Divorţată. Moartă. 

Sângele din abundență și toată scena crimei îi spuneau 
cum trebuie să fi fost. Ucigașul lui Snood intrase în 
cameră, dădu un ocol patului, o ridică și o apucă de părul 
blond de lungime medic. Trăsese cu vârful lamei, cu 
atenţie și măiestrie, de la stânga la dreapta, de-a lungul 
gâtului, secţionând jugulara. Relativ ordonat, cu siguranţă 
rapid. Probabil, silențios. Puțin probabil ca victima să fi 
avut timp să înţeleagă ce se petrecea. Fără răni de 
apărare, nici o altă traumă, nici un semn de zbatere. Doar 
sânge și moarte. 

Eve o luase înaintea partenerei ci și a echipei, ajungând 
prima la locul crimei. Apelul fetiţei ajunsese la Urgenţe, 
fiind predat unei patrule „alb-negru” din cartier. Poliţiștii 
în uniformă chemaseră criminaliștii, iar ca ajunsese acolo 
chiar înainte de ora trei dimineaţa. Mai era și restul 
morților, restul scenei de cercetat, de studiat. leși afară și 
aruncă o privire la polițistul în uniformă, postat în 
bucătărie. 

— Ai grijă de locul ăsta. Să nu intre nimeni aici. 

— Am înţeles, doamnă locotenent. 

Trecu printr-o zonă ce împărțea casa în două: de-o parte 
se afla livingul, de cealaltă parte, bucătăria. Venituri 
mijlocii, reședința unei singure familii. Drăguţ. In partea 
de vest a cartierului. Pază decentă, care nu i-a ajutat însă 
pe Swisheri absolut deloc. 

Mobilă bună - de bun gust, presupuse ea. Totul neted și 
curat, locul acesta. Fără pericol de jafuri, de vreme ce 
aveau atâtea electronice ușor de transportat... 

Urcă la etaj și intră în camera părinţilor, mai întâi, 
Keelie și Grant Swisher, de treizeci și opt și, respectiv, 
patruzeci de ani. Cât despre menajera lor, nici urmă de 
apărare. Doi oameni care dormeau liniștiți în paturile lor 
erau acum morți. Aruncă o privire rapidă prin cameră și 
văzu un ceas bărbătesc, scump, pe un scrin, o pereche de 
cercei de aur pe altul. 

Nu, nu era un jaf. 

leși din cameră chiar când partenera ei de lucru, 
detectivul Delia Peabody, urca scările. $chiopăta puţin. 
Eve se întrebă dacă nu o băgase în pâine prea repede pe 
Peabody. Partenera ei luase o bătaie serioasă cu numai trei 
săptămâni înainte, după ce îi fusese pregătită o ambuscadă 
chiar pe treptele clădirii locuinţei ei. lar Eve încă mai 
păstra imaginea lui Peabody, plină de vânătăi, fracturi, 
inconștientă, pe patul de spital. 

Cel mai bine era să-și alunge sentimentul de vină și 
imaginile acelea. Își amintea cum ea însăși ura să intre pe 
mâna medicilor, iar munca de poliţist era câteodată mai 
bună decât odihna forţată. 

— Cinci morţi? Intrare prin efracţie? 

Gâfâind un pic, Peabody gesticula pe scări. 

— Polițistul de la ușă m-a adus cât a putut de repede. 

— Așa pare, dar nu ne putem pronunţa încă. Menajera 
este jos, camera de lângă bucătărie. A prins-o în pat și i-a 
tăiat gâtul, proprietarii sunt aici. Același tipar. Doi copii, o 
fetiță și un băiat sunt în celelalte camere de la același etaj. 

— Copii? Dumnezeule!... 

— Totul indică faptul că băiatul a fost primul. 

Eve se duse la cealaltă ușă și căută întrerupătorul. 

— Un băieţel de doisprezece ani, Coyle Swisher. 

Pe pereţii camerei atârnau postere. Baschetul era 
sportul preferat al copilului. O parte din sângele lui 
stropise un poster al echipei Yankee. 

Cu toată dezordinea tipică făcută de un adolescent pe 
jos, pe birou și dulap, nimic nu arăta că micuțul Coyle 
simţise pericolul mai mult decât ceilalţi. Peabody își 
strânse buzele și-și drese glasul... 

— Rapid și eficient, spuse cu o voce plată. 

— Nici o urmă de forțare a intrării, nici o alarmă 
declanșată. Fie că Swisherii au uitat să o seteze, ceea ce 
nu cred, fie cineva avea codurile lor sau o staţie de bruiaj 
bună. Fetiţa trebuie să fie pe aici, jos. 

— Ok, spuse Peabody, ridicând din umeri. E mai greu 
atunci când sunt implicaţi și copii. 

— Așa și trebuie să fie. 

Eve trecu în camera următoare, aprinse lumina, 
cercetând patul pufos în nuanţe de alb și roz. Fetiţa blondă 
era plină de sânge. 

— Nixie Swisher, nouă ani... 

— Un copil... 

— Da... 

Eve privi camera și dădu din cap. 

— Ce vezi, Peabody? 

— Un biet copil care nu va avea șansa de a fi adult... 

— Două perechi de pantofi, acolo... 

— Copiii celor cu venituri mari, mai ales, „înoată” în 
pantofi. 

— Ţi-ai pus mănușile? 

— Nu, eu tocmai am sosit... 

— O fac eu... 

Eve intră pe locul crimei și apucă pantofii cu mâna 
înmănușată. Două măsuri diferite. 

— Du-te și adu primul om care a venit la locul crimei. 

Cu pantofii încă în mână, Eve se întoarse la pat, lângă 
corpul copilului, în vreme ce Peabody se grăbi să execute 
ordinul. 

Puse perechile de pantofi una lângă alta și scoase din 
teacă un Identipad. 

Da, era mai greu când erau implicaţi copii. Era atât de 
greu să iei o mână atât de mică într-a ta... O mână micuță, 
fără viaţă, tânără, căreia i se furaseră atât de mulţi ani și 
tot atâtea bucurii... 

Presă degetele micuței pe  Identipad, așteptând 
identificarea. 

— Ofițerul Grimes, doamnă locotenent, spuse Peabody, 
din ușă. El a fost primul la locul crimei. 

— Cine a făcut apelul, Grimes? întrebă Eve, fără să se 
întoarcă. 

— O femeie neidentificată, doamnă locotenent. 

— Şi unde este această femeie neidentificată? 

— Eu... doamnă locotenent, am presupus că a fost una 
dintre victime. 

Eve își întoarse privirea acum, iar Grimes văzu femeia 
înaltă, subţire, îmbrăcată în pantaloni bărbătești și haină 
de piele bătucită. Părul castaniu, ca și ochii, tuns scurt, 
ondulat mai degrabă decât neted. 

Se strâmbă și când privirea ei de gheaţă îl ţintui, el știu 
că o meritase. 

— Deci, femeia sună la 911 și fuge repede în pat, ca săi 
se poată reteza gâtul? 

— Ah... 

Era doar un poliţist tânăr, numai de doi ani purta 
uniforma, nu era nici măcar la Criminalistică. 

— Se poate să fi sunat copilul, apoi, a încercat să se 
ascundă în pat... 

— De cât timp ai insigna, Grimes? 

— Se fac doi ani în ianuarie, doamnă locotenent... 

— Cunosc civili care au un mai bun simţ al crimei decât 
tine. A cincea victimă, identificată Linnie Dyson, nouă ani, 
este o amărâtă de victimă care nu locuia în această 
blestemată reședință! Şi care nu este Nixie Swisher!! 
Peabody, trebuie să începi să cercetezi casa. Căutăm un alt 
copil de nouă ani, viu sau mort. Grimes, idiotule, cheamă o 
Alertă Amber. Doar așa se poate explica, s-ar putea să 
avem de-a face cu o răpire... Mișcă-te! 

Peabody scoase un tub, pulverizându-și la repezeală 
mâinile și pantofii... 

— S-ar putea să se ascundă... Dacă a sunat copilul, 
Dallas, s-ar putea să se fi ascuns... Poate îi este frică să se 
arate sau poate este în stare de șoc. E posibil să fie în 
viaţă. 

— Începem de sus. 

Eve se așeză în genunchi ca să se poată uita sub pat. 

— Vedeţi care e derivaţia, de la care telefon s-a 
înregistrat apelul de ajutor. 

Eve privi spre dulap, îl cercetă și se uită în orice loc 
credea că s-ar fi putut ascunde un copil. Se mută în camera 
băiatului și începu să se întrebe... 

„Esti o fetiță a unei familii drăguțe, unde ai fi putut să te 
ascunzi când lucrurile pe aici au început s-o ia razna?” 

Trecu dintr-o cameră într-alta și intră din nou în 
dormitorul mare. 

„Nixie, spuse ca încetișor, în timp ce cerceta cu ochii 
încăperea... Sunt locotenentul Dallas, de la poliție. Sunt 
aici ca să ajut. Tu ai sunat la poliție, Nixie?” 

Era vorba de o răpire, deci... nici un răspuns... Dar de ce 
să măcelărești o familie întreagă pentru a prinde un copil? 
Era mai simplu să o iei de pe stradă, de pe undeva din 
drum, poate chiar să intri în casă, o bagi în portbagaj și 
pleci cu el... Mai probabil este că au găsit-o încercând să 
se ascundă și este moartă pe undeva, pe-aici, ca și ceilalţi. 

Eve ceru să se aprindă toate luminile și văzu urmele de 
sânge pe covor, departe de pat. Forma unei mânuţe, care 

apărea din loc în loc și dâra roșie ce ducea la baia 
principală... 

Cada băii era mare și sexy, chiuvetă dublă și o etajeră 
colorată, un dulăpior de baie... 

O urmă de sânge păta bucăţile de gresie colorată. 

„Fir-ar să fie”, murmură Eve, urmărind dârele până la 
geamul gros, verde al cabinei de duș. 

Se aștepta să găsească trupul însângerat al fetiţei 
moarte. În loc de asta, găsi o fetiţă vie, tremurând ca o 
frunză. 

Avea sânge pe mâini, pe cămășuţă, pe faţă. 

Pentru o clipă, o clipă hidoasă, Eve se holbă la copil și se 
văzu pe sine... Cu sângele pe mâini, cu multă vreme 
înainte, ghemuită într-o cameră îngheţată... în acea clipă, 
își aminti de cuţit, de pe care încă mai picura sânge și 
cadavrul bărbatului pe care îl măcelărise, zăcând pe 
podea... 

— Doamne! O, Doamne.!... 

Se dădu un pas în spate, îi veni să fugă, să strige... iar 
fetiţa își ridică capul, fixându-și privirea într-a ei, gemând 
încet... 

Își reveni, cu greu, ca și când cineva ar fi pălmuit-o. Nu, 
trebuia să se gândească la faptul că nu era ea... încercând 
cu greu să-și controleze respiraţia. Nu era nimic din ceea 
ce i se întâmplase ei. 

Nixie Swisher. Avea un nume această fetiță, diferit de al 
ei. Nixie Swisher. 

— Nixie Swisher, repetă Eve cu voce tare, ca să se 
elibereze... 

Fetiţa era vie, iar ea avea treabă. 

O privire ageră și femeia înţelese că sângele nu era al 
fetiţei. Chiar așa, liniștită, cu corpul înţepenit, își dorea ca 
Peabody să fie lângă ea. Copiii nu erau punctul ei forte. 

— Hei, numele meu este Dallas, sunt polițistă, spuse Eve 
căutând încet, cu atenţie, insigna agăţată de vestă, cu 

degetele ce aproape că nu mai tremurau. Ne-ai chemat, 
Nixie, îți amintești? 

Ochii copilei erau mari și strălucitori, dinţii încă îi mai 
clănțăneau de frică. 

— Trebuie să vii cu mine, ca să te pot ajuta, spuse Eve, 
încercând s-o ia de mână, dar copilul se dădu înapoi și 
scoase un sunet de animal încolţit. Știu ce simţi copilule... 
știu cu adevărat! Nu trebuie să-ţi fie frică, nu ţi se mai 
întâmplă nimic, nimeni n-o să-ți mai facă vreun rău... 

Luă din buzunar staţia de comunicare și o anunţă pe 
Peabody că a găsit fetiţa în baia principală. 

Eve încerca să găsească varianta cea mai bună de a 
aborda copilul. 

— Tu ne-ai sunat, Nixie. Ai făcut un lucru inteligent, 
curajos. Știu că ești speriată, dar noi vom avea grijă de 
tine! 

— l-au ucis, i-au ucis, i-au ucis... 

— Ei?? 

Capul fetiţei se clătina dintr-o parte în alta, ca al unei 
bătrâne senile. 

— l-au ucis, au ucis-o pe mama, pe tata, i-au ucis... 

— Știu, îmi parc rău... 

— M-am târât prin sânge, spuse cu ochii măriţi și 
sticloși, arătându-și mâinile pătate. Sânge!... 

— Eşti rănită, Nixie? Te-au văzut? Ti-au făcut ceva rău? 

— Ei au ucis, au ucis... 

Când Peabody intră în cameră, Nixie urlă ca și când ar fi 
fost înjunghiată. Se aruncă în braţele Evei... 

Femeia se opri imediat și vorbi cu o voce caldă, foarte 
liniștită: 

— Am să sun la Protecţia Copilului. Este rănită? 

— Nu, din câte se poate vedea... Dar este în stare de șoc, 
cu siguranţă. 

Eve se simţea ciudat cum stătea așa, îmbrăţișată de 
fetiță, dar o strânse și mai tare în braţe. 

— A văzut tot, nu este doar un supravieţuitor, ci și un 
martor ocular. 

— Din câte văd cu, adăugă Peabody cu voce joasă, în 
timp ce fetița plângea pe umărul Evei, avem doar un copil 
de nouă ani care a apucat să vadă... 

— Ştiu, ia-o, ai grijă de ea... 

Eve vru să adauge ceva, dar Nixie se strânse și mai tare 
lângă ea... 

— Cred că va trebui s-o ţii tu, spuse Peabody... 

— La naiba... Cheamă Protecţia Copilului, să vină cineva 
aici imediat, iar tu trebuie să începi să înregistrezi totul, 
cameră cu cameră. Mă întorc imediat. 

Spera să poată încredința copilul vreunui polițist, dar 
Nixie părea lipită de femeie acum. Resemnată, furioasă, o 
duse pe Nixie la primul etaj, căută un punct neutru și se 
așeză într-un loc ce părea să fie pentru joacă. 

— O vreau pe mama... 

— Da. Am înţeles chestia asta, dăruite cum stau 
lucrurile... Trebuie să te liniștești, nu am să te las singură, 
dar trebuie să-ţi revii puţin. 

— Au plecat? întrebă Nixie, adâncindu-și faţa în umărul 
Evei. Au plecat umbrele? 

— Da, trebuie să te liniștești, stai aici, jos. Am puţină 
treabă acum și trebuie să-ți vorbesc. 

— Ce fac dacă se întorc? 

— Nu am să-i las, știu că-ţi este greu. E foarte greu... 

Se așeză pe covor lângă Nixie, care continua să se agaţe 
de ea. 

— Trebuie să-mi fac meseria, doar așa te pot ajuta, 
vreau să... 

Doamne... ce greu era!... 

— Trebuie să iau o probă de sânge de pe mâna ta, apoi, 
poţi să te speli, ai să te simţi mai bine după ce ai să te 
speli, nu-i așa? 

— Am sângele lor... 

— Ştiu, uite, am aici identificatorul, tot ce trebuie să faci 
este să iei microfonul să dai o probă. Și să o înregistrez. 
Apoi, poţi să te duci la baie și să te speli. Înregistrează, 
șopti Eve, dând drumul lui Nixie. Ești Nixie Swisher, nu-i 
așa? Locuiești în această casă? 

— Da, vreau... 

— Iar eu sunt locotenent Dallas. Am să-ţi pun mânuţa 
aici, ca să te poţi spăla. Nu te va durea deloc. 

— l-au ucis pe mami și pe tati... 

— Știu și-mi pare foarte rău! Ai văzut cine? Câţi erau? 

— Am sângele lor pe mine!... 

Sigilând reportofonul, Eve se uită la copil. Își aminti ce 
însemna să fii doar un copil, plin de sângele altcuiva. 

— Hei, ce-ai zice să ne spălăm? 

— Nu pot... 

— Am să te ajut eu. Poate vrei să bei ceva... Pot să... 

Nixie izbucni în lacrimi și ochii Evei se holbară la fetiță. 

— Ce? Ce s-a-ntâmplat? 

— Orange Fizzy!... 

— Bine, am să mă uit dacă... 

— Nuuu... am coborât să văd dacă pot să fur unul, știi, 
nu am voie să beau, iar Linnie nu a vrut să se trezească și 
să coboare cu mine, așa că m-am dus singură în bucătărie, 
și atunci am văzut... 

Mânjită și ea acum de sânge, Eve hotărî că spălatul va 
trebui să mai aștepte un pic... 

— Ce ai văzut, Nixie? 

— Umbra, bărbatul care a intrat în camera Ingăi. M-am 
gândit... să mă uit... doar un pic, dacă or s-o facă, știi tu... 

— Să facă ce, Nixie? 

— Sex. Știu că nu trebuia să mă uit, dar m-am uitat și am 
văzut!! 

Acum, pe chipul fetiţei sângele se amesteca cu lacrimile. 
Neavând nimic la îndemână, Eve scoase o batistă din 
buzunar și i-o dădu fetiţei. 

— Ce ai văzut Nixie? 

— Avea un cuţit mare și a tăiat-o, a tăiat-o rău de tot, 
spuse fetița imitând cu mina mișcarea mâinii criminale. Și 
era mult sânge... 

— Poţi să-mi spui ce s-a întâmplat apoi? 

Cu lacrimile curgându-i șiroaie, își frecă batista peste 
obraji, mozolindu-i de sânge. 

— Apoi, a plecat. Nu m-a văzut, a plecat, iar eu m-am 
dus în camera Ingăi și am sunat la poliţie. 

— Asta înseamnă curaj, Nixie, ai fost foarte inteligentă! 

— Dar vroiam să o văd pe mami... 

Vocea i se înecă de lacrimi în timp ce își trăgea nasul. 

— Voiam să fiu cu tati și m-am dus sus prin spate, pe la 
Inga, și i-am văzut. Pe amândoi. Întrau în camera mea, 
apoi, în camera lui Coyle, și știam ce fac acolo, dar o 
vroiam pe mami și m-am târât în camera lor, prin sânge, și 
atunci i-am văzut... Erau deja morți. 

Sunt toţi morţi, nu-i așa? Toată lumea... Nu m-am putut 
uita, m-am dus să mă ascund. 

— Ai făcut foarte bine. Uită-te în ochii mei, Nixie! 

Așteptă până când acei ochi scăldaţi în lacrimi îi 
întâlniră pe ai ci. 

— Ești în viaţă, ai făcut totul bine și de aceea tot ce ai 
făcut mă va ajuta să-i găsesc pe oamenii care au făcut asta 
și o să-i fac să plătească! 

— Mămica mea este moartă, scânci copilul, târându-se în 
poala Evei, plângând în hohote. 


Era aproape cinci dimineaţa, când Eve se întoarse la 
muncă alături de Peabody. 

— Ce face fetiţa? 

— Cam ce te aștepți să facă... Acum, este cu un asistent 
social și un medic. O curăţă și îi fac un examen medical. A 
trebuit să îi jur că nu plec ca să mă pot dezlipi de ea. 

— Tu ai găsit-o și te privește ca pe un răspuns la 
strigătul ei de ajutor, cam așa ceva... 

— Ea a sunat la poliţie, de pe derivaţia menajerei, de 
aici, de jos. Din ceea ce mi-a spus până acum, am senzaţia 
că este vorba de ucigași profesioniști. Intră în casă, trec de 
alarme și de sistemul de securitate. Unul se ocupă de 
menajeră. Ăsta este primul indiciu. Este izolată, pe un alt 
nivel al casei și ci trebuie să se ocupe întâi de ea, ca să nu 
se trezească între timp, să-și dea seama ce se petrece și să 
sune la poliţie... Celălalt era, probabil, la etaj, gata de 
acţiune dacă cineva se trezea. Apoi, îi ucid pe ambii părinţi 
deodată. 

— Unul pentru fiecare... zise Peabody... Fără zgomot, 
fără luptă... Întâi adulţii. Copiii nu creează probleme. 

— Unul se ocupă de băiat, celălalt de fetiță. Se așteptau 
să fie doar un băiat și o fetiță. Era întuneric, așa că faptul 
că au omorât altă fetiță nu înseamnă neapărat că nu 
cunoșteau familia personal. Se așteptau să o găsească pe 
fetița blondă și așa a și fost. Odată treaba terminată 
pleacă... 

— Nici o dâră de sânge în afara casei. 

— Îmbrăcaţi în echipament de protecţie, îl dau jos la 
plecare. Curat ca lacrima. Nici usturoi n-au mâncat, nici 
gura nu le miroase... Ai ora decesurilor? 

— Ah... două și un sfert, la menajeră. Poate trei minute 
mai târziu, la părinţi. Un alt minut sau așa ceva la copii. Cu 
sânge rece. Crimă „curată”. 

— Nu chiar atât de curată... Au lăsat un martor. Copilul 
este bezmetic acum, dar cred că vom scoate mai multe de 
la ea. E deșteaptă, curajoasă. Nu strigă când vede cum 
menajerei i se retează gâtul. 

Eve se puse în pielea copilului, își imagină acele câteva 
minute când crima pătrunse în casă... 

— Trebuie să fi fost teribil de îngrozită... Dar nu a fugit 
ca să poată fi prinsă și hăcuită... Tace chitic și sună la 
poliţie. Are curaj fetiţa! 

— Ce se întâmplă cu ea acum? 

— Va sta într-o casă, în siguranţă, adresă confidențială, 
gardă douăzeci și patru de ore, un reprezentant de la 
Protecţia Copilului. 

Pașii logici, pașii impersonali ai destinului tragic al 
copilului. Pentru că viaţa ei, așa cum o știa ea, se 
întrerupsese la ora două și un sfert dimineaţa. 

— Trebuie să vedem dacă mai are familie, vom vorbi cu 
ea mai târziu să vedem ce mai putem scoate de la ea. 
Vreau să fie sigilată casa și, apoi, ne vom ocupa de 
victimele adulte. 

— Tatăl era avocat, pe codul familiei, drept civil, mama 
nutriţionistă. Practică privată, desfășurată într-un birou de 
la primul nivel al casei, încă încuiat, nimic nu pare să fi 
fost deranjat de la locul lui în zona aceea. 

— Ne vom băga nasul în slujbele lor, vom încerca să 
aflăm cât mai multe despre clienţii lor, despre personal. 
Treaba asta e făcută de profesioniști. Poate unul sau chiar 
amândoi sau poate menajera are vreo pistă care să ne 
îndrepte spre această crimă premeditată. Nutriţionismul 
poate fi un front pentru ilegalităţi... Să-l ţii pe client slab și 
fericit și să mai poată face și de toate... 

— Să facă de toate? Poţi mânca porţii nelimitate de pizza 
fără să faci colăcci de grăsime? 

Eve ridică din umeri. 

— Poate s-a jucat cu furnizorul... Poate unul dintre ei a 
făcut o afacere ce a sfârșit prost... Dacă razi de pe fața 
pământului o familie întreagă, trebuie să ai o motivaţie al 
dracului de bună... Vezi dacă oamenii de serviciu vin cu 
ceva nou despre eveniment. 

Intre timp, vreau să trec din nou prin fiecare cameră. Nu 
m-am uitat prea bine... 

Se întrerupse când auzi sunetele ascuţite ale unor tocuri 
cui, se întoarse și văzu o femeie, asistentul social, cu ochii 
umflați de somn, dar ţeapănă ca o biserică, intrând în 
cameră. 

Newman, își aminti Eve, gâjâita de la Protecţia Copilului. 
După câte se vedea, nu era deloc fericită de telefonul prea 
matinal. 

— Doamnă locotenent, medicul nu a găsit nici o 
vătămare corporală. Ar fi mai bine dacă am transporta 
minora chiar acum. 

— Lasă-mă puţin să mă ocup de paza ei. Partenera mea 
poate să urce și să-i ia niște lucruri. Vroiam să... 

Se întrerupse din nou. De data asta nu mai erau tocurile 
lui Newman, ci o pereche de tălpiţe goale alergând. Încă în 
cămășuţa de noapte, plină de sânge, Nixie dădu buzna 
înăuntru aruncându-se în braţele Evei. 

— Mi-ai spus că nu pleci!! 

— Hei, aici sunt! 

— Nu-i lăsa să mă ia! Au spus că mă vor lua de aici, dar 
să nu-i lași! 

— Nu poţi să stai aici, spuse Eve, dezlipindu-i degetele 
lui Nixie de pe picioarele ei și privind-o în ochi. Ştii foarte 
bine că nu poți. 

— Nu-i lăsa să mă ia! Nu vreau să plec cu ea. Ea nici nu 
este de la poliţie. 

— Am să trimit și poliția cu tine. Şi vor sta cu tine! 

— Tu vreau să stai! Tu vreau să stai! 

— Nu pot, trebuie să lucrez. Trebuie să fac ceea ce 
trebuie pentru mămica și tăticul tău, pentru fratele și 
prietena ta. Pentru Inga. 

— Nu plec cu ea! Nu poti să mă trimiţi cu ea! 

— Nixie... 

— Hei, se auzi vocea plăcută a lui Peabody, care abia 
intrase în cameră cu un zâmbet ce nu avea nimic 
amenințător în el. Nixie, trebuie să vorbesc cu doamna 
locotenent un minut, chiar aici. Nimeni nu pleacă nicăieri 
acum, bine? Vreau doar să vorbesc cu ea. Dallas?... 

Peabody merse într-un colţ al camerei de unde Nixie le 
putea vedea foarte bine. 

Dallas o urmă. 

— Ce-i? la mai lasă-mă în pace... 

— Dallas, ar trebui să o iei tu. 

— Peabody, trebuie să mai inspectez scena crimei o 
dată. 

— Am inspectat-o eu, dar poţi să te întorci după aceea, 
să o mai verifici o dată. 

— Să merg eu cu ea acolo unde va sta? Va plânge după 
mine când o voi lăsa cu polițiștii. Ce rost mai are? 

— Nu am vrut să spun asta... la-o acasă. La tine. Nici un 
Ioc din orașul ăsta, poate chiar de pe planetă, nu este mai 
sigur decât casa ta. 

Eve, buimacă, nu spuse nimic timp de zece secunde 
bune... 

— Ai înnebunit de-a binelea?? 

— Nu, și ascultă-mă bine întâi. Fetiţa are încredere în 
tine. Ştie că tu ești șeful aici și știe că va fi în siguranţă cu 
tine. Ea este martorul ocular, dar nu este nimic altceva 
decât un copil traumatizat Vom scoate mai multe de la ea, 
le vom pune cap la cap, dar asta doar dacă ea se simte în 
siguranţă, liniștită, cel puţin atât cât poate să mai fie. 
Câteva zile numai, până când va intra în sistem. Pune-te în 
pielea ei, Dallas. Te-ai simţi bine să fii lângăun poliţist 
rece, care-și pupă-n fund șeful plictisit sau cu gâjâita de la 
Protecţia Copilului? 

— Nu mă văd făcând pe baby sitter-ul! N-am calităţi 
pentru asta... 

— Ai calităţi ca să scoţi informaţii de la un martor ocular 
și chestia asta îţi lasă cale liberă. Nu mai trebuie să treci 
prin toată birocraţia plicticoasă de la Protecţia Copilului 
ori de câte ori va trebui să o chestionezi. 

Gânditoare acum, Eve îi aruncă din nou o privire lui 
Nixie. 

— Probabil, o zi, două, cel mult... Summerset știe totul 
despre copii, chiar dacă este un tâmpit. Va fi și mai 
traumatizată dacă-i vede mutra hâdă, având în vedere prin 

ce a trecut... în fond, voi avea la îndemână martorul 
cheie... 

— Așa te vreau, mai adăugă Peabody. 

Eve se încruntă, studie chipul lui Peabody. 

— Hm... destul de isteaţă pentru cineva care s-a întors la 
serviciu de doar două zile... 

— S-ar putea să nu fiu în stare să urmăresc la galop 
vreun suspect, dar mintea mi-e ascuţită, ca întotdeauna. 

— Păcat, speram ca rănile și coma să-ţi fi ascuţit într- 
adevăr zona aia, dar se pare că m-am înșelat... 

— Mamă! Ce răutăcioasă... 

— Aș putea să fiu și mai răutăcioasă, dar este doar cinci 
dimineaţa și nu mi-am băut nici cafeaua. Trebuie să dau un 
telefon. 

Se îndepărtă de Peabody și o văzu cu coada ochiului pe 
Nixie, care le urmărise până atunci. Dădu scurt din cap și 
scoase din buzunar staţia. 

Cinci minute mai târziu, îi făcu un semn asistentei 
sociale, care începu să se lamenteze. 

— Nici gând de așa ceva, nu sunteţi calificată și nici 
însărcinată pentru a transporta un copil. Eu trebuie să 
însoțesc... 

— Ceea ce fac eu se cheamă că iau un martor ocular în 
custodie protejată. Ea nu te place pe tine, iar eu vreau să 
fie liniștită ca s-o pot interoga într-un mod mai potrivit. 

— Minora... 

— Copila a văzut cu ochii ei cum i s-a hăcuit familia. Și 
mă vrea pe mine. Eu zic să facem cum vrea ea și, ca 
membru gradat al Departamentului de Poliţie și Protecţie 
New York, sunt însărcinată să mă încredinţez că fetița este 
sub protecţie, într-un loc sigur, până când siguranţa ei nu 
va mai fi o problemă. Mă poti opri de la asta, dar de ceai 
face-o? 

— Trebuie să mă asigur că tot ceea ce se face este în 
interesul co... 


24 


— Minorei, concluzionă Eve. Atunci, poţi să-ţi dai seama 
că toate acestea sunt în interesul ei, ca să se evite situaţiile 
stresante. E speriată de moarte. De ce s-o mai stresăm și 
noi pe deasupra? 

Femeia privi înapoi. 

— Șefului meu nu-i va plăcea deloc să audă asta. 

— Mă descurc eu cu șeful tău. Iau eu copilul. Du-te și 
scrie raportul. 

— Îmi trebuie locaţia, situaţia în care... 

— Te anunţ eu. Peabody? împachetează ce crezi tu că i- 
ar trebui lui Nixie. 

Se apropie de Nixie. 

— Ştii că nu mai poţi sta aici, nu-i așa? 

— Da, dar nu vreau să plec cu ea, nu vreau... 

— Şi ai înţeles în noaptea asta că nu poţi avea 
întotdeauna ceea ce vrei, dar acum, gata, mergi cu mine. 

— Cu tine?? 

În vreme ce Newman se îndepărta, Eve o conduse pe 
Nixie la intrarea în cameră. 

— Așa-i, dar eu nu pot sta tot timpul cu tine, pentru că 
trebuie să lucrez. Dar sunt acolo niște oameni care vor 
avea grijă de tine, oameni în care eu am încredere, așa că 
poţi avea și tu încredere în ei... 

— Dar tu vei fi acolo? Te vei întoarce? 

— Acolo locuiesc!... 

— Ok! spuse Nixie, apucând mâna Evei. Atunci am să vin 
cu tine. 

Eve s-ar fi descurcat mai bine dacă ar fi transportat în 
mașina ei de poliţie un psihopat de trei sute de kilograme, 
cu creierii scăldaţi de drogul Zeus decât o fetiţă. Ştia cum 
să se descurce cu un criminal drogat. 

Dar era doar o cursă scurtă, așa că putea să paseze 
copilul curând și să se întoarcă la lucru. 

— Trebuie să anunţăm... începu Eve privind prin oglinda 
retrovizoare și, pentru că ochii lui Nixie erau uzi de 
lacrimi, nu mai adăugă restul familiei. Ne vom instala în 
biroul meu de acasă, iar eu mă voi întoarce la locul crimei 
mai târziu. Acum ne vom ocupa de ceea ce ai reușit să 
notezi tu. 

Peabody se mișcă puţin ca să o poată vedea pe Nixie cu 
coada ochiului. 

— Poate au mai găsit alţii câte ceva până ne întoarcem 
noi la faţa locului. 

Trebuia să se întoarcă acolo, se gândi Eve. Avea o 
groază de treabă. Interviuri, rapoarte, alergătură... Chiar 
trebuia să se întoarcă acolo. Concentrarea ei fusese 
întreruptă de faptul că a găsit copilul, dar acum trebuia să 
continue, să ia pulsul lucrurilor. 

Au intrat pe ușa din faţă. se gândea ea, derulând în 
minte firul evenimentelor. Fetița era în bucătărie, ar fi 
văzut dacă cineva ar fi intrat prin spate. Prin faţă... pe 
lângă sistemul de alarmă, ca și când nu ar fi fost nici o 
clipă acolo. Unul sus, altul la parter. Rapid și eficient. 

Menajera a fost prima. Dar nu era ea ţinta, nu era țelul 
lor. Altfel de ce și-ar mai fi bătut capul să mai urce la etaj? 

Familia era ţinta lor. Părinţii și copiii. Nu s-au abătut de la 
ţinta lor nici măcar ca să ia un ceas de mână scump lăsat 
la vedere... 

Crimă directă, se gândi ea. Impersonală. Nici o tortură, 
nici o vorbă, nici o mutilare. Doar o afacere. 

— Aici locuiești? 

Întrebarea lui Nixie, pusă cu o voce somnoroasă, rupse 
ritmul de raționamente al Evei, în timp ce conducea spre 
porţile mari ale casei. 

— Da... 

— Într-un castel? 

— Nu este un castel. 

Bine, poate că așa arăta, trebuia să recunoască, cu 
vastitatea lui, cu pietrele strălucitoare în lumina zorilor, tot 
numai turnuri și ornamente, cu toată splendoarea de 
verdeață presărată cu copaci, sclipind în ultimele nuanţe 
ale toamnei. 

Dar ăsta era Roarke, nu făcea nimic obișnuit. 

— Este o casă foarte mare. 

— Este casa unei zâne, adăugă Peabody, cu un zâmbet 
pentru Nixie. O grămadă de camere și multe televizoare și 
jocuri video, chiar și o piscină. 

— În casă? 

— Da, știi să înoţi? 

— Taţi ne-a învățat când ne-am dus în vacanţa de 
Crăciun, o săptămână, undeva în Miami. Acolo este ocean 
și mai este și o piscină, iar noi trebuia să... 

Se trase înapoi, lacrimile îi apărură din nou în ochi, 
amintindu-și că nu va mai avea nici o vacanţă cu familia de 
Crăciun. Nici o vacanţă cu familia vreodată. 

— I-a durut când au murit? 

— Nu, spuse Peabody cu blândeţe. 

— Așa e? întrebă din nou, nemulțumită de răspuns, 
uitându-se fix în ceafa Evei. 

Eve parcă mașina în faţa casei și răspunse scurt. 

— Nu. 

— De unde știi? Nu ai murit niciodată. Niciodată nu ţi-a 
tăiat cineva gâtul cu un cuţit mare. De unde știi, atunci? 

— Pentru că este treaba mea să știu, răspunse Eve 
aspru, când auzi că vocea lui Nixie era foarte aproape de a 
fi devenit isterică. 

Se uită Ia fetită. 

* 

— Nici măcar nu au apucat să se trezească, a durat doar 
o secundă. Nu a durut deloc. 

— Dar tot morți sunt, nu-i așa? Toți sunt morți de-a 
binelea... 

— Da, asta e adevărat și asta doare. 

Tipic, gândi Eve, să se lase copleșită de furie. Furia se 
ține de mină foarte bine cu durerea. 

— Nu-i mai poţi aduce înapoi, dar am să aflu cine a făcut 
asta și am să-i trimit în închisoare. 

— Ai putea să-i omori!! 

— Asta nu mai este treaba mea, spuse Eve, deschizând 
portiera din spate pentru ca Nixie să poată cobori. Să 
mergem! 

Chiar când Eve o ajuta pe Nixie, Roarke apăru la ușa 
principală, ieșind afară. Degetele lui Nixie se amestecară 
cu ale ei, ca niște mici tulpini. 

— EI este prinţul? șopti fetiţa. 

Cum casa lor arăta ca un castel, Eve își imagină că omul 
care o construise trebuia să-i pară fetiţei ca un prinţ. Inalt 
și subţire, măsliniu și frumos. Cârlionţii de păr negru ce îi 
cădeau pe frunte făceau orice femeie să înnebunească de 
dorinţă. Era puternic, cu oase ferme, gura decisă, iar ochii 
îndrăzneţi erau de un albastru strălucitor. 

— El este Roarke, răspunse Eve. Şi este doar un tip 
obișnuit. 

Minţea, desigur, Roarke nu era oricine, dar era doar al 
ei. 

— Locotenente! spuse el și limba irlandeză șiroi prin 
vocea lui în timp ce cobora scările, îndreptându-se spre 
ele. Detectiv Peabody! 

Se aplecă puţin. 

Eve remarcă faptul că atunci când o privi pe fetiță nu 
mai zâmbi. 

Văzu o copilă drăguță, palidă, cu sânge uscat în părul 
blond ca lumina soarelui, cu semne ale oboselii și durerii 
întipărite în ochii de un albastru cald. _ 

— Tu trebuie să fii Nixie, iar eu sunt Roarke. Îmi pare 
rău să te cunosc în niște condiţii atât de îngrozitoare. 

— I-au ucis pe toţi!! 

— Da, știu, locotenent Dallas și detectiv Peabody vor 
descoperi cine sunt aceia care au făcut un lucru atât de 
îngrozitor ca acesta și vei vedea cum vor fi pedepsiţi 
pentru asta! 

— De unde știi? 

— Cu asta se ocupă și o fac mai bine decât oricine 
altcineva. Vrei să intri în casă? 

Nixie o trase pe Eve de mână și continuă s-o facă până 
când ochii Evei o priviră întrebători. 

— Ce-i? 

— De ce vorbește așa? 

— Pentru că nu este de prin locurile acestea, nu este 
american de origine... 

— M-am născut în partea cealaltă a oceanului, în 
Irlanda, spuse Roarke, de data asta numai schiţând un 
zâmbet. Nu prea mi-am pierdut accentul. 

Roarke îi conduse în casă, gesticulând ca să arate 
drumul, ajungând într-un foaier spaţios, unde trona 
Summerset, cu pisica lui grasă întinsă la picioare. 

— Nixie, el este Summerset, el este cel care se ocupă de 
casă. EI va avea grijă de tine, în cea mai mare parte a 
timpului. 

— Dar eu nu-l cunosc... 

Privindu-l pe Summerset, Nixie se strânse din nou lângă 
Eve. 

— Îl cunosc eu, spuse Eve, înghițind parcă o bilă de fiere 
amară. Este un tip de treabă. 

— Bine ai venit, domnișoară Nixie, spuse bărbatul, ca și 
Roarke, cu o faţă sobră, fără urmă de zâmbet. 

Eve trebuia să recunoască faptul că se erau Ia înălțime, 
pentru că adulţii își arborează de cele mai multe ori 
zâmbete false, atunci când cred că este bine să le arate în 
preajma copiilor vulnerabili. 

— Vrei să-ţi arăt unde vei dormi? 

— Nu știu... 

Femeia se aplecă după pisică, pe care o luă în braţe. 

— Poate că vrei să te răcorești puţin... Galahad îţi va 
ține companie! 

— Am avut și noi o pisică. A murit de bătrâneţe. Ne vom 
lua un pisic vara viitoa... 

— Galahad se va bucura să fie noul tău prieten... 

Summerset luă pisica și o puse din nou pe podea, 
așteptând ca mâna fetiţei să o slăbească puţin pe a Evei și 
să se poată apropia. Când pisica își frecă blăniţa de 
picioarele ei, un zâmbet ca o fantomă tremură pe buzele ei. 
Se așeză pe podea, îngropându-și faţa în blăniţa moale... 

— Apreciez ce faci, spuse Eve încet, doar pentru Roarke, 
știu că este greu... 

— Nu, nu este... Vom vorbi despre asta... 

Roarke remarcă faptul că și Eve avea sânge pe haine, 
precum și imaginea morţii întipărită pe retină, ba chiar și 
mirosul morţii. 

— Trebuie să plec, îmi pare rău că te-am luat așa pe 
nepregătite... A 

— Voi lucra aici toată dimineaţa. Impreună cu 
Summerset, ne vom descurca destul de bine, sper. 

— Într-o securitate maximă. 

— Nici nu mai încape vorbă. 

— Am să mă întorc cât pot de repede, dar acum trebuie 
să înștiințăm familia Dyson de moartea fetiţei lor. Peabody, 
ai adresa familiei Dyson? 

— Nu este nimeni acasă, spuse Nixie cu o voce înfundată 
de blănițapisicului Galahad. 

— Altfel, nu ai nici o problemă cu auzul, comentă Eve, 
traversând foaierul. Dar unde sunt? 

— S-au dus într-un hotel mare, pentru aniversare. De 
aceea, Linnie a dormit la mine, iar acum trebuie să le spui 
că ea a murit în locul meu. 

— Nu în locul tău. Dacă ai fi fost în cameră aţi fi fost 
moarte amândouă. Ce înţelegi din asta? 

— Doamnă, întrerupse discuţia Summerset. 

Șocul provocat de vocea iritată a lui Summerset o făcu 
pe Eve să ridice mâna și să-l împungă cu degetul ca să-l 
facă să tacă. 

— Nu este ea moartă pentru că tu ești în viaţă. O să fie 
groaznic pentru familia Dyson, Ia fel de rău cât îţi este și 
ţie. Dar știi foarte bine cine trebuie învinovăţit pentru asta. 

Nixie își ridică privirea acum și ochii aceia albaștri, 
liniștiți, se înăspriră ca sticla. 

— Oamenii cu cuţitele! 

— Ştii cumva și despre ce hotel este vorba? 

— Palace, pentru că domnul Dyson spunea că e cel mai 
bun. _ 

— Ok, era cel mai bun, fiind construit de Roarke. [i 
aruncă o privire și acesta aprobă dând din cap. 

— Îţi pregătesc drumul. 

— Mulţumesc, trebuie să plec, îi spuse Eve lui Nixie, tu 
vei rămâne cu Summerset. 

— Bărbaţii cu cuţitele ar putea să vină și să mă caute 
aici. 

— Nu cred, dar dacă o să le treacă asta prin cap, nici 
măcar nu pot intra. Poarta este mare și bine securizată, la 
fel ca și casa. lar Summerset, chiar dacă arată așa de 
prăpădit și de urât, este un balaur, ești în siguranţă cu el. 

Așa ceva ai de făcut, dacă vrei să stai aici, mai adăugă ea. 
Asta este tot ce pot să-ţi ofer. 

— Te întorci, nu-i așa? 

— Hei, aici locuiesc, ai uitat? Peabody, vino cu mine! 

— Geanta fetei este aici. 

Peabody făcu semn asupra lucrurilor pe care le adusese 
în geantă. 

— Nixie, dacă am uitat ceva de care ai nevoie sau dacă 
mai ai nevoie de altceva, pune-l pe Sommerset să mă 
contacteze. Am să-ţi aduc tot ce ai nevoie. 

Ultima privire aruncată de Eve a fost asupra copilei care 
stătea pe podea între cei doi oameni, căutând să se 
consoleze cu pisica Galahad. În momentul în care ieși 
afară, își îndreptă umerii și statura. Tot ce putuse spune fu 
o șoaptă scurtă „Hristoase...”” 

— Nu pot să-mi imaginez ce se întâmplă în sufletul 
acestui copil, murmură Peabody... 

— Eu pot, este singură, speriată și rănită, și nimic nu 
mai are sens... înconjurată de oameni străini... 

Îi făcea rău cazul acesta, dar reuși să treacă peste asta. 
În timp ce ieșea pe poartă, o contactă pe dr. Charlotte 
Mira, acasă, prinvideofon. 

— Îmi pare rău, știu că este devreme... 

— Nici o problemă, nu dormeam... 

Pe ecran, Eve o putea vedea pe Mira purtând un prosop 
alb pe părul alb, moale. Pe chipul ei erau broboane, fie de 
apă, fie de transpiratie... 

— Îmi fac yoga de dimineaţă. Ce s-a-ntâmplat? 

— Crimă multiplă, o familie întreagă, mai puţin fetiţa lor 
de nouă ani. O prietenă care dormea la ei a fost ucisă din 
greșeală, iar fetița care a scăpat este martor ocular. Am 
cazat-o la mine acasă. 

— Latine!? 

— Vedem noi mai târziu, dar acum așa stau lucrurile. 
Merg să anunţ rudele prietenei fetiţei. 

— Să-i ierte Dumnezeu... 

— Știu c; interoghez c experienţă în comportamentul 
copiilor și procedură de poliţie. 

— La ce oră ai nevoie de mine? 

— Mulţumesc... se auzi vocea Evei, ușurată de răspunsul 
doctoriţei, te prefer pe tine, dar dacă nu poţi, recomandă- 
mi pe cineva bun. 

— Am să-mi fac timp. 

— Oh, Eve își verifică ceasul de mână și încercă să 
măsoare timpul. Poate fi pe la prânz? Am o grămadă de 
lucruri de rezolvat până atunci. i 

— La prânz! Mira își notă într-o agendă mică ora. In ce 
stare se află? 

— Nu a fost rănită. 

— Starea emoţională...” 

— Ah, este bine, cred... 

— Este în stare să comunice? 

— Da... Voi avea nevoie de un evaluator de la Protecţia 
Copilului. Sunt pe fugă acum că am trecut peste capul 
reprezentantului lor. Trebuie să-l anunţ pe supervisor, și 
asta cât mai repede...” 

Când Eve termină transmisia, Peabody o informă de 
faptul că Brigada EDD va cerceta toate sistemele de 
securitate existente în casă și toate derivaţiile. Le vor 
transporta pe toate la Centru. 

— Rudele victimelor? 

— Părinţii lui Grant Swisher sânt divorțaţi. Despre tatăl 
lui nu se știe deocamdată nimic. Mama, recăsătorită, 
pentru a treia oară, trăiește în Las Vegas. Lucrează ca 
dealer black jack la cazino. Părinţii lui Kcclic Swisher sunt 
morți, demult, de când avea doar șase ani. De atunci, a fost 
purtată prin orfelinate și școli publice. 

Și ăsta era doar începutul distracţiei, iar Eve o știa 
foarte bine... 

— După ce vorbim cu familia Dyson, caută rudele lui 
Grant Swisher și informează-i. S-ar putea să aibă drept de 
custodie asupra copilului și va trebui să ne ocupăm de 

acest lucru. Tc-ai interesat de firma de avocatură a lui 
Grant Swisher? 

— Swisher & Rangle, este pe bulevardul West 61. 

— Aproape de hotel, ne repezim acolo după ce-i 
informăm pe soţii Dyson. 

Acest lucru, deși foarte greu, știa să-l facă. Să iărâmiţeze 
vieţile celor rămași în urmă era o chestiune pe care o 
făcuse de multe ori. Roarke netezise drumul, așa cum 
promisese la plecarea ei. De vreme ce era așteptată, a 
evitat parlamentărilc interminabile cu majordomul, cu 
funcţionarii hotelului și cu bodyguarzii, timpul pierdut cu 
conversațiile de la recepţie. 

Aproape că îi lipseau... Dar, de data aceasta, ea și 
Peabody fuseseră escortate în mod eficient Ia lift, dându-i- 
se numărul camerei soţilor Dyson. 

— Unicul copil, nu? 

— Da, doar Linnie. Şi el este avocat, într-o corporație. Ea 
este medic pediatru. Locuiesc la două străzi depărtare de 
reședința soţilor Swisher, iar fetiţele lor învățau la aceeași 
școală, în aceeași clasă. 

— Ei, ai fost ocupată, Peabody..comentă Eve în timp ce 
urcau cu liftul până la etajul patruzeci și doi. 

— Tu erai ocupată cu copilul tot timpul ăsta... Noi, 
detectivii facem ce putem. 

Cu coada ochiului, Eve o văzu pe Peabody schimbându-și 
poziţia, tresărind puţin. Avea coastele încă vătămate, gândi 
ea... Trebuia să mai stea câteva zile acasă. 

— Ai ceva informaţii despre starea materială a soţilor 
Swisher? 

— Încă nu, noi detectivii nu facem minuni... 

— Leneși! 

Eve ieși din lift și se îndreptă direct spre camera 4215. 
Își interzise să gândească sau să simtă ceva. La ce ar fi 
folosit? 

Apăsă pe sonerie, cu mâna pe insigna de poliţist, 
așteptând. Bărbatul care deschise ușa era îmbrăcat într-un 

halat de pluș ce, evident, aparţinea hotelului. Ciuful de păr 
castaniu închis era vâlvoi, iar faţa colțuroasă, dar 
atrăgătoare, mai avea încă expresia somnoroasă și 
satisfăcută a cuiva care se bucurase de curând de o 
leneveală matinală. 

— Doamnă ofițer? 

— Locotenent Dallas. Domnul Matthew Dyson? 

— Da... Mă scuzaţi că nu m-am trezit până acum, spuse 
el, acoperindu-și un căscat sănătos. Cât este ceasul? 

— Putin trecut de ora șapte... Domnule Dyson... 

— E vreo problemă cu hotelul? 

— Putem intra înăuntru, domnule Dyson, ca să putem 
vorbi și cu soţia dumneavoastră? 

— Jenny este încă în pat, spuse bărbatul, și o vagă urmă 
de iritare trecu peste chipul lui. Care este problema? 

— Am dori să intrăm și să discutăm, domnule Dyson... 

— Bine... bine... la naiba... mai adăugă bărbatul, făcând 
semn cu mâna detectivelor să închidă ușa. 

Cei doi soţi închiriaseră un apartament de vis, unul 
dintre acelea romantice, cu buchete de flori adevărate, 
luminări, cu șemineu și canapele adânci. O sticlă de 
șampanie stătea într-o frapieră de metal pe măsuţa de 
cafea. Două persoane, observă Eve, și piese de lenjerie 
intimă feminină, ce stăteau întinse ca un drapel pe 
spătarul uneia dintre canapele. 

— Vreti să vă chemaţi soţia, domnule? 

Ochii bărbatului erau la fel de gri ca și părul lui, iar Eve 
văzu iritarea oglindită în ei. 

— Uite ce e... doarme, este aniversarea noastră sau, mă 
rog, a fost ieri, iar noi am sărbătorit. Soţia mea este medic, 
lucrează mult și nu are niciodată parte de un somn lung. 
Așa că, spuneți-mi mie ce aveţi să-mi spuneți. 

— Îmi pare rău, trebuie să vorbesc cu amândoi. 

— Dacă este vreo problemă la hotel... 

— Matt? se auzi o voce și draperia de la dormitor se 
dădu la o parte. Era încă somnoroasă, îmbrăcată într-un 

capot, zâmbitoare, în timp ce își trecea mâna prin părul 
blond, cârlionțat. Oh, m-am gândit eu că ai comandat ceva 
la room service. Am auzit voci... 

— Doamnă Dyson, sunt locotenent Dai las, de la poliţie. 
Dumneaei este partenera mea, detectiv Peabody. 

— Poliţia... murmură femeia și zâmbetul ei deveni 
nesigur, apropiindu-se de soțul ei și luându-l de braţ. Dar 
nu am fost gălăgioși azi-noapte... 

— Îmi pare rău, a avut loc un accident la reședința 
familiei Swisher, dimineaţă devreme. 

— Keelie și Grant? Matt Dyson deveni ţeapăn și direct. 
Ce fel de accident?? E cineva rănit? Linnie! S-a-ntâmplat 
ceva cu Linnie? 

Le umbla repede mintea, Eve știa deja, la fel de repede, 
ca și cum ar fi primit un pumn în plină faţă. 

— Îmi pare rău că trebuie să vă anunţ că fica 
dumneavoastră a fost ucisă. 

În vreme ce privirea lui Jenny deveni goală, îngheţată, 
Matt fii cuprins de furie. 

— E o glumă, nu? Este ridicol... Ce fel de glumă proastă 
mai este și asta? leșiţi afară, vreau să ieșiți imediat! 

— Linnic... Linnic... repeta Jenny, dând din cap. Dar nu 
poate fi adevărat, Kcclic și Grant sunt foarte atenţi, o 
iubesc ca și când ar fi copilul lor... Nu ar lăsa să i se 
întâmple ceva... Trebuie să o sun pe Keelic. 

— Doamna Swisher este moartă, adăugă Eve rece. 
Persoane necunoscute au pătruns în casă noaptea trecută. 
Soții Swisher, menajera, fiul lor Coyle și fiica 
dumneavoastră au fost uciși. Fetiţa lor, Nixie, a scăpat, iar 
acum se află în custodia poliţiei. 

— Trebuie să fie o greșeală! strigă Jenny, cu mâna 
încleștată pe braţul soţului ci, tremurând. Dar au sistem de 
securitate, un sistem bun, cum a fost posibil? 

— A fost bruiat. Încă investigăm. Îmi pare foarte rău de 
pierderea suferită. Extrem de rău. 

— Nu... nu se poate... copilul meu... 

Nu era un plânsct, ci mai degrabă o tânguială, iar Matt 
Dyson se ghemui, aproape lcșinând, alături de soţia sa. 

— Nu, copilul nostru!... E doar o fetiţă... Cine ar putea 
să lovească un copil nevinovat? Jenny se cutremură lângă 
soţul ei, iar ochii disperaţi îi căutau pe ai Evei. 

— Am de gând să aflu asta. Peabody! 

Prompt, Peabody păși înainte. 

— Ce-ar fi să stăm jos puţin? Să vă aduc ceva? Ceai? 
Apă? 

— Nu, nimic, nimic... 

Cu mâna încă agăţată de soţul ei, se afundaseră amândoi 
în canapea, tulburaţi, nedumeriţi... 

— Sunteţi siguri că este vorbe de Linnie? Poate că... 

— Nu este nici o îndoială, a fost identificată. Imi pare 
rău că v-am deranjat la această oră, dar trebuie să vă pun 
niște întrebări. Cât de bine îi cunoșteaţi pe soţii Swisher? 

— Noi... oh, Dumnezeule, sunt morţi...” culoarea din 
obraji deveni pământie... Toţi? 

— Eraţi prieteni? 

— Eram, Dumnezeule, ca o familie. Eu... Keelie și cu 
mine aveam pacienţi comuni și toţi... iar fetiţele erau ca 
niște surori... iar noi... Matt! 

Femeia se chirci lingă soţul ci, repctându-i numele 
întruna. 

— Ştiţi cumva cine ar fi putut să le dorească răul? 

— Nu, nu, nu! 

— Aţi auzit vorbindu-se de ceva care îi preocupa în mod 
deosebit? Despre faptul că s-ar simţi ameninţaţi sau 
deranjaţi de cineva? 

— Nu, nu pot gândi acum, o, Doamne, copilul meu... 

— Era vreunul dintre ci implicat în vreo aventură, în 
afara căsătoriei? 

— Nu știu ce vreţi să spuneţi... Oh... 

Jenny închise ochii în timp ce bărbatul plângea pe 
umărul ei. 

— Nu... aveau o căsnicie fericită. Se iubeau, le plăcea să 
fie împreună. Copiii... Coyle, o, Doamne... și Nixie... 

— Nixie este în afara pericolului, este bine, în siguranţă. 

— Cum? Ea cum de a scăpat? 

— A coborât să bea un suc în bucătărie. Nu era în pat în 
momentul când au avut loc crimele. Nu cred că a fost 
văzută. 

— Nu era în pat... murmură Jenny încet, dar Linnie a 
mea era... Copilul meu era... 

Izbucni în hohote de plâns și șiroaie de lacrimi i se 
scurgeau pe obraji. 

— Nu înţeleg, nu pot să înţeleg... Trebuie să... Unde este 
Linnie? 

— Este la Departamentul medico-legal. Am să fac în așa 
fel încât să o puteţi vedea, atunci când veţi putea s-o 
faceţi. 

— Trebuie să știu, dar nu pot... mai spuse ea, 
sprijinindu-și capul pe al soţului ci care, la rândul lui, și-l 
tinea pe umărul ei. Vreau să fim lăsaţi singuri acum. 

Eve scoase o carte de vizită din buzunar și o lăsă pe 
măsuţa de cafea. 

— Contactaţi-mă atunci când vă veţi simţi în stare. Voi 
avea eu grijă eu de restul. 

Părăsi apartamentul, lăsându-i într-o durere de 
nedescris, și cobori cu Peabody, în tăcere, în holul 
hotelului. 


Birourile de avocatură aveau o sală de așteptare 
confortabilă, separată mai degrabă de niște paravane 
decât de pereţi, în părți distincte. Colţul copiilor avea o 
grămadă de jucării gândite, își imagină Eve, pentru copii 
destul de mari. Video electronic, puzzle, jocuri electronice 
la modă. Adulții puteau să aștepte pe scaune colorate, 
uitându-se la casete video conţinând sfaturi pentru părinţi, 
sport, modă, gastronomie. Secretara era tânără, cu un 
zâmbet vesel și ochi ageri. Avea părul făcut șuvițe roșii și 

aurii strânse în ceea ce Eve presupuse a fi franjuri de 
diferite lungimi. 

— Nu aveţi programare, dar copoii nu au nevoie de așa 
ceva... 

Le spusese „copoi” fără să le vadă încă insignele și-și 
plecă privirea. 

— Ce s-a-ntâmplat? 

— Trebuie să vorbim cu Rangle, spuse Eve, scoțându-și 
din buzunar insigna, doar așa, de formă. 

— Dave nu a venit încă. A intrat în vreun necaz? 

— La ce oră crezi că va ajunge? 

— Trebuie să apară. Este un tip matinal. Dar nu 
deschidem biroul până la ora nouă, mai spuse fata, arătând 
sugestiv ceasul de perete. Adică, peste vreo oră... 

— Deci și tu ești o ţipă matinală, nu-i așa? 

Fata zâmbi larg, arătându-și șiragurile de dinţi. 

— Vin devreme pentru că este mai liniște și rezolv mai 
multe treburi, așa... 

— Ce faci tu pe aici? 

— Eu, personal? Am grijă de birou, sunt asistent, dar s-a- 
ntâmplat ceva cu Dave? 

— Il vom aștepta aici. 

— Faceţi-vă comode. Are o programare la... 

Se întoarse la computer și tastă cu unghiile tăiate scurt 
și pictate cu ojă aurie de aceeași nuanţă ca și șuvițele de 
păr. 

— Nouă și jumătate. Dar lui îi place să stea la birou, să 
Ic aranjeze pe toate înainte, ca și mie... Trebuie să apară... 

Pentru că nu mai voia ca Peabody să stea lângă ea, Eve 
îi făcu semn să se așeze pe scaun, iar ea se sprijini cu 
coatele de biroul secretarei. 

— Și tu ești... 

— Sade Tully. 

— Te prinzi imediat cine e de la poliţie, nu? 

— Mama lucrează în domeniu... 

— Serios? Unde? 

— Trenton. Este sergent, poliţist de stradă. Bunicul meu, 
la fel. Şi tatăl bunicului, tot la fel. Eu sunt cea care a rupt 
tradiţia. Serios, Dave are probleme? 

— Din ce știu eu, nu. Mai este cineva pe aici, prin birou? 

— Asistentul lui Dave, care este de serviciu până la ora 
zece. Trebuie să meargă la doctor. Recepţionera apare 
cam pe la fără un sfert. Grant Swisher, partenerul lui 
Dave, trebuie să sosească din clipă în clipă. Cum Grant nu 
arc asistent în acest moment, ţin loc și de asta, acum. 
Avem un funcţionar electronic, dar încă nu l-am activat 
astăzi. Studenţii la Drept or să apară și ei în curând, după 
cursuri, tot astăzi. Dacă tot vreţi să așteptați, nu doriţi o 
cafea? 

— Vreau. Vrem, se corectă Eve. Mulţumesc. 

— Cu plăcere, spuse Sade și sări de pe scaun ca 
teleghidată și se duse la automatul de cafea. Cum o vreţi? 

— Neagră pentru mine, dulce și mai slabă pentru 
partenera meav 

În timp ce vorbea, Eve studia încăperea. Era mai 
prietenoasă decât majoritatea birourilor de avocatură. Un 
aer de familie, în privinţa jucăriilor, art deco pe pereţi. 

— De cât timp este polițist mama ta? 

— De optsprezece ani. lubește meseria asta la nebunie, 
cu excepţia momentelor când o urăște... 

— Da... cam așa este... 

Eve se întoarse când ușa de la intrare se deschise. 
Bărbatul care intră era negru, îngrijit, îmbrăcat într-un 
costum modem de culoare maro, ruginiu cu dungulițe mici, 
cravată cu dungi colorate. Tinea într-o mână o cafea și 
mușca dintr-un sandviș, direct din pungă. 

Făcu un mmm de plăcere și înclină capul spre Eve și 
Peabody și-i făcu cu ochiul lui Sade. 

— O clipă! spuse el cu gura plină, apoi, după ce înghiţi, 
dădu bună dimineaţa. 

— Poliţia, Dave. Vor să-ţi vorbească. 

— Sigur, bine. Vreţi să mă întorc? 

— Desigur, spuse Eve, Sade ne însoţești și tu? 

— Eu?, întrebă fata cu ochii măriţi, gândindu-se că s-a 
întâmplat ceva. Ceva foarte rău. Poate că rupsese ea 
tradiţia, dar avea flerul ăsta în sânge, se gândi Eve. 

— S-a-ntâmplat ceva? S-a-ntâmplat ceva cu Grant? 

Nu mai avea rost să se întorcă în birou, gândi din nou 
Eve și o desemnă pe Peabody să aibă grijă cine intra în 
încăpere. 

— Îmi pare rău, Grant Swisher a murit. EI, soţia și fiul 
său au fost uciși azi-noapte. 

Cafeaua începu să tremure în ceșcuţa lui Dave și el 
scuipă cafeaua din gură pe perete. 

— Cum? Cum? 

— A fost un accident? întrebă Sade. A avut loc un 
accident? 

— Nu, au fost uciși, împreună cu menajera casei și o 
fetiță care se numește Linnie Dyson. 

— Linnie, Doamne, Nixie... Sade trecu dincolo de biroul 
ei și apucă mâna Evci. Unde este Nixie? 

— Este în siguranţă. 

— Doamne-Dumnezeule... murmură Dave, apleeându-se 
către canapea, se trânti acolo și își făcu cruce. lisuse 
Hristoase! Cum s-a-ntâmplat? 

— Încă investigăm. De când lucraţi cu Swisher? 

— Eh, Doamne, de cinci ani. De doi ani, ca asociat. 

— Hai să trecem Ia subiect. Ne puteţi spune ce făceaţi 
azinoapte de la miezul nopţii până la ora trei? 

— Rahat! Eram acasă! Mă rog, am ajuns după miezul 
nopții. 

— Singur? 

— Nu, am avut un musafir. Pot să vă dau numele ei. Am 
fost ocupați... până pe la orele două... A plecat pe la opt, 
azi-dimineaţă. 

Privirea i se înnegrise, iar atunci când o reîntâlni pe a 
Evei, era o privire distrusă. 

— Nu îmi era doar asociat... 


41 


Sade se așeză lângă el, îi luă mâna într-a ei... 

— Trebuie să te întrebe asta Dave... Ştii... Nimeni nu se 
gândește că ai putea să-i faci rău lui Grant și familiei lui! 
Eu eram acasă, am o colegă de cameră, adăugă fata, dar 
ea nu a fost acasă azi-noapte. Dar am vorbit la telefon cu o 
prietenă până după miezul nopţii, arc probleme cu 
bărbaţii, puteţi verifica acea convorbire. 

— Mulţumim. Voi avea nevoie de numele musafirei 
dumneavoastă, domnule Rangle, este doar procedura în 
astfel de cazuri. Domnișoară Tully, aţi spus că domnul 
Swisher nu avea asistent încă. Ce s-a-ntâmplat cu 
asistentul lui? 

— A născut luna trecută. A intrat în concediu de 
maternitate, dar voia să se întoarcă, așa că noi am 
așteptat. Dar acum câtcva zile a sunat și ne-a spus că a 
optat să stea acasă. Nu a fost nici o problemă, dacă la asta 
vă gândiţi. Doamne, va trebui să o anunţ și pe ea... 

— Voi avea nevoie de numele ei, precum și de numele 
tuturor angajaţilor. Este procedură de rutină. Acum vreau 
să vă gândiţi, să-mi spuneţi dacă cineva ar fi putut să-i 
dorească răul familiei Swisher. Domnule Rangle? 

— Nu am la ce să mă gândesc, nu știu să fie nimeni. 

— Un client pe care l-a supărat? 

— Pe Sfânta Cruce, nu știu pe nimeni care să fi intrat pe 
ușa asta și să fie capabil de așa ceva. Și pe copilul lui. Pe 
Coyle? O, Doamne... 

Îi dădură din nou lacrimile. 

— Jucam softball cu Coyle. Dar băiatului îi plăcea mai 
mult basketball-ul. Era un fel de religie pentru el... 

— Swisher își înșela nevasta? 

— Hei! când Dave dădu să se ridice, mâna lui Sade se 
înfipse în coapsa lui. 

— Nu poţi băga mâna în foc, știi foarte bine... Dar vă 
spun eu că nouăzeci și nouă la sută răspunsul este nu, la 
fel și pentru ea, adăugă fata. Erau foarte apropiaţi, foarte 
fericiți. Credeau în familie, mai ales că nici unul dintre ei 


42 


nu avusese parte de una, în copilărie. Au muncit ca să aibă 
o familie fericită. 

Sade se opri puţin să respire. 

— Voi lucraţi la fel de strâns ca și noi, mai știți câte ceva 
din lucrurile de genul ăsta. Prinzi ideea. Grant își iubea 
soţia. 

— Ok, am nevoie de acces nelimitat la dosarele lui, la 
biroul lui, la lista de clienţi, la transcrierile grefierilor din 
sălilede judecată, tot... 

— Nu o face să aducă mandat, Dave, spuse Sade 
încetișor. Grant nu ar fi făcut-o dacă ar fi fost vreunul 
dintre noi... ar fi cooperat, ar fi ajutat... 

El încuviinţă. 

— Nixie este bine, este în siguranţă? 

— Da, se află sub protecţie, nu a fost rănită. 

— Dar Linnie... își trecu o mână peste faţă... Aţi vorbit 
cu părinții ei? 

— Da, îi cunoașteţi? 

— Da, îi știu, Dumnezeule... De la petrecerile de la 
Grant, din wcek-cnd-urile pe care le organiza la Hampton, 
de fiecare dată altcineva... Eu cu Matt și Grant jucam golf 
de câteva ori pe lună. Sade, poţi să dai tu niște telefoane? 
închidem biroul astăzi... 

— Sigur, nu-ți face griji! ă 

— Am să vă duc la biroul lui Grant. Imi pare rău, nu v-am 
reţinut numele. 

— Dallas, locotenent Dallas. 

— Da... Nu aveau mare familie, rude... Ne putem ocupa 
noi de ce trebuie pentru înmormântare? 

— Am să văd ce pot face, în sensul acesta, pentru 
dumneavoastră. 

Când se întoarseră la mașină, aveau o cutie plină de CD- 
uri, niște dosare și niște copii, calendarul lui Swisher cu 
programări, adrese și o agendă... 

Peabody își strânse cureaua de la pantaloni, comentând: 

— Tabloul indică imaginea unei familii unite și drăguţe, 
cu siguranţă financiară, un cerc bun de prieteni, relaţii 
strânse cu asociaţii, cariere satisfăcătoare. Nu sunt genul 
pe care te aștepți să-i găsești uciși în paturile lor. 

— Prea multe straturi din care avem de ales. Multe 
familii par fericite la suprafaţă, chiar și prietenilor sau 
colegilor. Dar, de fapt, se urăsc de moarte în viața lor 
privată. 

— Ce gând minunat! spuse ironic Peabody, strângându- 
și buzele. Asta face din tine poliţista cinică, iar din mine, 
cea naivă. 

— Cam așa și este, adăugă Eve, punând punctul pe i. 

Se simţea presată de timp dar, întorcându-se la locul 
crimei, învârtindu-se pe acolo, se gândea că era esenţial să 
ai fler. 

Povestea drăguță a unei familii, se gândi ea. 

Copiii mergeau la școli particulare, menajeră... Două 
servicii full time, unul în afara casei, altul la domiciliu. 
Două intrări principale, una prin spate. 

Sistemul de alarmă, observă ea, era pe toate ușile și 
geamurile prevăzute cu niște grilaje decorative, eficiente, 
pe partea străzii, unde Keelie Swisher avea cabinetul. 

— N-au intrat prin spate, observă Eve, pe când cerceta 
trotuarul din faţa casei familiei Swisher. 

Sistemul de alarmă era activat la intrarea în cabinet, 
precum și la cea din spate. 

Se întoarse, fotografie în memorie strada, curbele. 

— Parcarea este o durere de cap într-un cartier ca 
acesta. Ai nevoie de permis, dacă parchezi în vreo curbă, 
fără să ai permis, iei automat amendă. Vom verifica totul, 
dar nu cred că băieţii ăștia ne vor face viaţa ușoară. Ori au 
venit prin altă parte, ori aveau permis. Sau locuiesc pe aici 
pe undeva, prin apropiere. 

Mai degrabă, au venit pe jos. Au traversat doar o stradă 
sau două... își spuse ea, în timp ce traversă strada apoi, 
deschise porţile mici de fier, inutile, de la intrarea 
principală. 

— Au venit pe ușa din faţă, au bruiat sistemul de 
securitate, alarmele, camerele de luat vederi, pădurile de 

amprentare prin telecomandă, de la distanţă. Aveau 
codurile sau știau cum să treacă de ele foarte repede. 

Își folosi legitimaţia de ofițer de poliție pentru a 
dezactiva sigiliul, deschise încuietorile. 

— Nu este prea multă lume pe stradă la ora două, dar 
ceva lume trebuie totuși să fi fost. S-ar putea să fi fost ceva 
lume... Să iasă cu vreun câine, să facă o plimbare, să vină 
acasă de la vreo petrecere noaptea... Sunt oameni curioși 
în zonele astea, trebuie să fii banal, să te miști repede și să 
nu ieși în evidenţă. 

Intră în holul îngust ce separa livingul de bucătărie. 

— Ce aveau la ei? Două genţi negre, poate. Nu mari, nici 
țipătoare. Genţi ușoare, probabil, să care armele, sistemul 
de bruiaj, costumul de protecţie. Nu se puteau îmbrăca 
afară, era prea periculos. Chiar aici, aș spune că aici, în 
holul de la intrare, chiar. S-au îmbrăcat și s-au despărţit. 
Unul a urcat scările, altul aici, jos, pentru menajeră. Fără 
vorbe, doar business. 

— Aveau sisteme de semnalizare la mână, poate, adăugă 
Peabody la tot raţionamentul Evei. Echipament de 
infraroșu. 

— Da... aveau scule, dar erau și foarte rutinaţi în astfel 
de treburi. 

Se îndreptă spre bucătărie, imaginându-și întunericul, 
liniștea deplină. „Chiar aici în spate a stat, era înainte de a 
veni ei,” se gândi ea... 

— Nu aveau cum să o vadă pe fetiță, nici nu s-au uitat în 
partea asta. 

Se ghemui, trebui să se aplece ca să vadă unde se 
desenase cu creta că fusese găsit sucul fetiţei. 

— Chiar dacă s-ar fi uitat, nici n-ar fi putut s-o vadă pe 
fetiță care se întinsese pe băncuţă, nu se vedea de spătar. 
Atenţia le era îndreptată încolo, spre ușa menajerei. 

Inga era ordonată, ca oricine care își câștigă existența 
din a face curăţenie, firește. Se putea vedea ordinea de sub 
dezordinea făcută de polițiștii care adunaseră probe. Se 

simțea mirosul proaspăt, dar și cel al morţii, în mirosul 
chimicalelor. Şi-o imagină pe fetiță îngrozită, debusolată, 
în aventura ei de a vedea un adult făcând lucruri 
interzise... 

În dormitor, sângele stropise pereţii, noptiera și veioza, 
cearșafurile, se scursese pe podea. 

— Îi plăcea să doarmă pe partea dreaptă a patului, vezi? 

Eve se mută în zona crimei, arătând felul în care se 
împrăștiase sângele. 

— Vine pe partea asta, trebuie sau chiar vrea să-i ridice 
capul. Stropii arată că avea capul întors în direcţia opusă 
patului, tot așa a lăsat-o și criminalul, în aceeași poziţie. 
Sângele ei îl acoperă și pe el acum, dar se pare că nu-l 
deranjează lucrul acesta. Va avea grijă de asta înainte să 
plece. Iese imediat, trece chiar pe lângă fetiţă. 

Eve arată toate acestea, într-un mod extrem de 
demonstrativ. 

— Trebuie să fi fost la câţiva centimetri de ea când a 
ieșit. Ce copil deștept, dar îngrozit. Nu scoate un sunet. 

Se întoarse iarăși să studieze dormitorul. 

— Totul este la locul lui. Nu atinge nimic altceva decât 
pe femeie. Femeia îl interesa, precum și restul misiunii. 

— Așa vezi tu lucrurile? Ca pe o misiune? 

— Ce altceva ar putea fi? gesticulă Eve. Pleacă, își 
făcuse treaba aici. De ce nu o ia prin spate? 

— Ah, făcu Peabody extrem de concentrată, privind 
repede la planul casei. Poziționarea? Dormitorul principal 
este mai aproape de scara principală. Probabil, acolo unde 
se afla partenerul lui. Mai aruncă o privire trecând pe aici. 

— Adulții sunt primii pe listă. Trebuie executaţi în 
același timp. Probabil, avea o înţelegere cu partenerul lui, 
dădu Eve acum și mai convinsă din cap. l-a semnalizat că 
primul act fusese terminat și că vine pentru al doilea. 

Privi sângele, câte o picătură ici colo, nu mult. 

— Este sângele Ingăi, nu al lui. Tot ce este aici este 
sângele menajerei. Apoi, mai târziu, își scoate sus 

echipamentul plin de sânge și abia apoi coboară din nou în 
hol. 

— Sânge rece, comentă Peabody. Nu și-au bătut 
palmele, nu și-au strâns mâinile, au măcelărit cinci oameni 
și-au scos echipamentele și au plecat. 

— Între timp, fetiţa ia receptorul și sună la poliţie. 
Același tipar și în dormitorul părinţilor. Același ritm. Au 
terminat ţinta, pleacă mai departe. 

— Dormeau spate-n spate, observă Peabody, cu fundul 
unul spre altul. McNab și eu facem de multe ori asta. 

Eve și-i închipuia, soţie și soţ, mamă și tată, dormind 
fund în fund în patul enorm, cu cearșafuri de un albastru 
marin, într-o cameră ordonată, relaxantă, cu geamuri ce 
dădeau spre grădinița din spate. El avea boxeri negri, iar 
ea o cămașă de noapte albă. 

— Le-au ridicat capul ca să-i prindă de gât. Au tăiat fără 
ca aceștia să scoată vreun sunet. les afară și se despart ca 
să ajungă la cei doi copii, în vreme ce fetița urca scările în 
urma lor. Ştiau dinainte în ce cameră intră fiecare. Se 
despart, unul îl ia pe băieţel, celălalt - fetița, iarNixie se 
târăște de-a lungul coridorului în urma lor. 

Eve se îndreptă, în timp ce vorbește, spre camera lui 
Coyle. 

— Băiatul doarme pe spate, se smucește în pat. Nu 
trebuie nici măcar să-l atingă ca să-și îndeplinească 
misiunea. 

Simţi răceala criminalilor, în vreme ce ieșeau din nou în 
coridor ca să ajungă în ultima cameră. 

— Camera fetiţelor, Linnie era în pat. Prea sigur pe el, 
criminalul nu s-a gândit prea mult. Prea obișnuit în rutina 
lui ca să greșească. De ce ar fi trebuit să se uite la cele 
două perechi de papuci? Nu se gândea la nimic altceva 
decât la ţinta lui. Fetița este înfășurată în cearșafuri, 
dormea pe burtă. O ridică” probabil de păr. O coamă 
blondă de păr, așa cum i se și spusese. Ii retează gâtul, îi 
dă drumul și pleacă. 

— Nu este prea mult sânge împrăștiat aici, comentă 
Peabody. Probabil că aproape tot a sărit pe el, iar restul pe 
cuvertură și pe pat. 

— Iese afară, în hol, coordonându-și mișcările cu cele ale 
partenerului său. Uite, că sângele în acest loc este mai 
mult. Se scurgea din echipamentul de protecţie, în timp ce 
și-l scoteau. Îl îndeasă în genţi, împreună cu cuţitele. 
Coboară în holul de la intrare și de acolo direct afară. 
Pleacă. Misiune îndeplinită. 

— Numai că nu a fost îndeplinită. 

Eve dădu din cap. 

— Numai că nu a fost... Și dacă ar mai fi stat câteva 
minute, doar câteva, dacă ar fi luat câteva bunuri din casă, 
poliţia de stradă i-ar fi prins asupra faptului. Fetiţa a 
acţionat rapid, dar ci au fost și mai rapizi... 

— Dar de ce să-i ucidă pe copii? întrebă Peabody. Ce 
ameninţare reprezentau copiii aceștia? 

— Din ceea ce știm, poate unul sau chiar amândoi copiii 
au fost ţinta. Au văzut ceva, știau ceva, intraseră ei în 
ceva... Nu putem să presupunem că adulţii erau ţinta 
principală. Treaba este că trebuiau omorâţi toţi, toată 
familia. De aici pornim noi! 

A întârziat la întâlnirea cu Mira, dar nu putu face nimic 
ca să ajungă la timp. Eve o găsi așezată în camera de 
primire, bând ceai și lucrând la laptop. 

— Îmi cer scuze, am fost reţinută... 

— Nu-i nimic, spuse Mira, lăsând computerul deoparte. 
Purta un costum cu o croială simplă, de culoare fumurie, 
nedefinită, nu era nici albastru, dar nici gri în totalitate... 

Își asortase pantofii într-o culoare care era între aceste 
două nuanţe... Purta cercei de argint și avea un lănţișor la 
gât. 

Eve se întrebă dacă avusese nevoie de strategie ca să se 
îmbrace într-o asemenea manieră ce atingea perfecțiunea 
sau dacă o făcuse pur și simplu firesc. 

— Doarme... Fetița... spuse Mira. Summerset o 
monitorizează. 

— Bine, este în regulă. Ascultă! Trebuie să beau o cafea 
adevărată, ori creierul meu se topește. Tu ce mai faci? 

— Bine, mulţumesc. 

Eve se îndreptă spre un dulăpior pe care-l deschise, 
dezvăluind acolo un miniautomat de cafea. 

— Ai primit raportul? 

— Da, cam cu asta mă ocupam până să vii tu... 

— Este doar o schemă, pentru că n-am avut timp să 
adaug elementele principale. Peabody face rost de datele 
copiilor, se duce la școală să vadă ce va găsi acolo... 

— Vă așteptați să găsiți ceva? Credeţi că acești copii 
erau ţintele? 

Eve ridică din umeri apoi, închise ochii, lăsând aroma 
cafelei să-și facă efectul. 

— Băiatul era destul de mare, desigur, ca să se implice 
în ceva ilegal, vreo bandă, ceva... de genul ăsta. Nu putem 
să eliminăm acest lucru. Sau posibilitatea că el și/sau sora 
lui au fost martorii oculari ai vreunei acţiuni sau știau ceva 
care necesita eliminarea lor. Sorţii sunt mai mari ca adulţii 
să fi fost cauza, dar nu este nimic sigur, mai ales că este 
încă devreme să ne pronunţăm. 

— Nu a fost violenţă inutilă? Nici o distrugere de 
bunuri? 

— Nimic de genul acesta, iar dacă lipsește ceva, noi nu 
știm încă. Totul a fost rapid, programat. Lucru în echipă, 
cu orar, o treabă făcută al naibii de bine. 

— Eu aș fi de părere că a fost o crimă cu sânge rece, 
subiecţii nefiind implicaţi emoţional. 

Ochii Evei se goliră de expresie. 

— După părerea lor, a fost o crimă cu sânge rece, 
îndeplinită cu bine. Doar că le-a scăpat ceva. Și vor afla 
acest lucru curând, o dată cu presa care își va vâri nasul în 
treaba asta. 

— Şi poate vor dori să-și termine treaba, încuviinţă Mira, 
dând din cap. Așa că ai adus copilul aici. 

— Acesta a fost unul dintre motive. Locul acesta este o 
fortăreață. Şi ţin Protecţia Copilului la distanţă, ca să am 
acces nelimitat la un martor ocular. In plus, fetița era 
înnebunită, devenise aproape isterică la ideea că pleacă 
împreună cu asistentul social. Dacă este în stare de isterie, 
nu-mi este de nici un folos. 

— Amintește-ţi cu cine vorbeşti, spuse Mira cu blândeţe. 
Ai fi avut acces deplin și dacă ar fi fost luată de Protecţia 
Copilului și plasată într-un loc sigur. Faptul că te-a 
emoţionat atât de mult, nu face din tine un polițist mai 
slab, știi foarte bine. 

Eve își strecură mâna într-un buzunar. 

— Ea a fost cea care a sunat la poliţie. S-a târât prin 
sângele părinţilor ei. Da, mi-a fost milă de ea. Dar mai știu 
că un copil în stare să facă asta, poate să îndure ce va 
urma. 

Se așeză de-a curmezișul în faţa Mirei. 

— Nu vreau s-o fac să sufere, pentru că aș putea să fac 
asta și atunci s-ar închide în ea și n-ar mai spune nimic. 
Dar am nevoie de amănunte de la ea, de informaţii. Tot ce 
pot să scot de la ea. Şi vreau ca tu să mă ajuţi. 

— Am să te ajut, spuse Mira, sorbind ușurel din ceaiul 
său. Profilul de început făcut de mine criminalilor este că 
au lucrat într-adevăr în aceeași echipă și au mai ucis și 
înainte. Sunt maturi, au antrenament militar sau 
paramilitar. Sau fac parte din crima organizată. Nu a fost 
nimic personal în acest act, dar uciderea copiilor - luând 
familia ca un tot - este cu siguranţă ceva personal. Nu a 
fost cu siguranţă o crimă din plăcere, așa cum nu a avut 
nici o încărcătură sexuală. 

— Pentru profit? 

— Foarte posibil sau poate că au primit un ordin s-o facă 
sau pentru că, pur și simplu, crima trebuia făcută. 
Motivele? sorbi din ceai gânditoare. Trebuie să mai avem 

niște detalii de la victime, ca să speculăm motivele. Cât 
despre „cine”? Au experienţă și încredere unul în celălalt. 
Sunt bine organizaţi, încrezători și curajoși. 

— A fost o operaţiune. Asta mi-a trecut și mie prin cap. O 
operaţiune plănuită și exersată. 

— Crezi că au mai avut ocazia să intre în casă și înainte 
de crimă? întrebă Mira 

— Poate. În orice caz, știau planul casei, știau unde 
dormea fiecare, iar dacă menajera a fost prima, nu aveau 
nici un motiv să se ducă la primul etaj și viceversa... A fost 
o chestiune curată, studiată. 

Eve se uită la ceasul de la mână. 

— Cât crezi că va dormi? Fetiţa... 

— N-aș putea spune... 

— Nu vreau să te rețin dacă ai treabă! 

— Şi ești nerăbdătoare să treci și tu la treabă... 

— Nu mi-am terminat raportul, nu i-am hărțuit pe cei de 
la Medico-Legal, nici pe cei care au adunat dovezi... Lumea 
o să creadă că mi-am luat vacanţă... 

Cu un surâs, Mira se ridică. 

— Ce-ar fi să mă contactezi când... Ah!, se întrerupse ea, 
când Summerset apăru în ușă. 

— Doamnă locotenent, tânăra s-a trezit. 

— Ah, bine! Mai ai timp să stai? o întrebă pe Mira. 

— Da, unde vrei să vorbesc cu ea? 

— M-am gândit că în biroul meu ar fi cel mai bine. 

— De ce nu o aduci aici? Este drăguţ, confortabil, s-ar 
putea să o liniștească. 

— Am s-o aduc aici. 

Summerset dispăru pe ușă și o lăsă pe Eve încruntată. 

— Ii sunt datoare cu ceva pentru asta? se întrebă femeia. 
Pentru că nu mi-ar plăcea deloc... 

— Cred că ești foarte norocoasă să ai pe cineva care să 
aibă răbdarea și dorința de a supraveghea un copil 
traumatizat. 

— Da, la dracu'... suspină Eve. Am știut eu că va trebui 
să îi fiu recunoscătoare. 

— Cred că ar trebui să încerc să-i restabilesc echilibrul 
copilului, pentru că starea ei psihică este o prioritate. 

— Dacă și-ar aduce aminte, ar putea intra din nou în 
stare de șoc. 

Când Nixie intră în cameră, cu pisica în braţe, îl ţinea pe 
Summerset de mâna osoasă, dându-i drumul abia când 
dădu cu ochii de Eve. Alergă direct la ea, întrebând-o: 

— L-ai găsit? 

— Încă mai lucrez la asta... Ea este dr. Mira. Ea te va 
ajuta să... 

— Am fost văzută de un doctor! Nu mai vreau alt doctor! 
spuse Nixie, începând aproape să strige. Nu mai vreau... 

— Stai, nu te ambala... îi ordonă Eve. Mira este o 
prietenă a mea și nu este numai un medic, ci lucrează și 
pentru poliţie. 

Nixie îi aruncă o privire furișă Mirei. 

— Nu arată a polițistă... 

— Lucrez și cu poliția, spuse Mira calm, cu blândeţe în 
glas. Eu încerc să le arăt de ce comit oamenii crime. O 
cunosc pe locotenent Dallas de ceva vreme... Vreau s-o ajut 
pe ea și pe tine să-i găsiţi pe aceia care i-au făcut rău 
familiei tale. 

— Nu le-au făcut doar rău... I-au ucis... Sunt toţi morţi! 

— Da, știu. Este îngrozitor, mai spuse Mira cu o voce 
calmă, joasă... Nu se putea întâmpla nimic mai rău. 

— Aș vrea să nu se fi întâmplat! 

— Şi eu. Cred că dacă ne vom așeza și vom sta puţin de 
vorbă, am putea să te ajutăm. 

— Au ucis-o pe Linnie. 

Buza de jos a lui Nixie începu să tremure. 

— Au crezut că eram eu, iar acum ea este moartă. Nu 
trebuia să mă fi dus la bucătărie. 

— Toţi facem lucruri ce nu trebuie făcute... 

— Dar Linnie nu a vrut să vină cu mine. Eu am fost cea 
rea, nu ea. lar ea este moartă! 

— Nu ești chiar așa rea tu, mai spuse Mira încetișor, 
luând-o pe Nixie de mână și conducând-o spre un scaun. 
De ce te-ai dus în bucătărie? 

— Vroiam un Orange Fizzy. Nu am voie să beau fără 
permisiunea mamei. Și nu am voie să mănânc noaptea. 
Mama... 

Se întrerupse, ochii i se umplură de lacrimi. 

— Mama ta ar fi spus nu sau da, a fost urât din partea ta 
să te furișezi prin spatele ei... Dar ea ar fi foarte fericită că 
nu ai păţit nimic, nu-i așa? Ar fi foarte fericită, de data 
asta, că ai încălcat regulile. 

— Cred că da... 

Galahad sări în poala ei, iar Nixie îl mângâie pe spatele 
grăsuțţ. 

— Dar Linnie... 

— Nu a fost vina ta. Nimic din ceea ce s-a-ntâmplat nu 
este din vina ta. Nu tu ai cauzat nenorocirea asta și nici nu 
aveai cum s-o oprești. 

Nixie își ridică privirea. 

— Poate că dacă aș fi tipat tare, tare, aș fi trezit pe toată 
lumea. Tata s-ar fi luptat cu oamenii ăia. 

— Tatăl tau avea o armă? 

— Nu, dar... 

— Doi bărbaţi cu cuțite s-ar fi bătut cu el care era 
neînarmat. Poate că dacă ai fi tipat s-ar fi trezit. Dar ar fi 
fost tot mort. Cu diferenţa că ei ar fi aflat că mai era cineva 
în casă, te-ar fi vânat și te-ar fi ucis și pe tine. 

Mira îi aruncă Evei o privire de avertizare și-și 
reîndreptă, apoi, atenţia spre Nixie. 

— Locotenent Dallas mi-a spus că ai fost foarte 
curajoasă și foarte puternică. Şi pentru că și ea are 
calităţile astea, o cred pe cuvânt. 

— Ea m-a găsit, eu mă ascundeam. 

— A fost bine ce ai făcut. A fost bine și că te-a găsit. Știu 
că tot ceea ce a spus locotenent Dallas este foarte greu de 
suportat pentru tine, dar are dreptate. Nu puteai face 
absolut nimic azi-noapte ca să-ţi salvezi familia. Dar sunt 
lucruri pe care le poţi face acum. 

Mira se uită la Eve, îndemnând-o cu privirea să spună 
ceva. 

— Ascultă, Nixie, continuă Eve, de data aceasta, știu că 
îţi este foarte greu, dar cu cât ne spui mai multe lucruri cu 
atât vom afla mai multe. Acesta este reportofonul meu. 

Îl puse pe masă și se așeză lângă fetiţă și lângă Mira. 

— Am să-ţi pun niște întrebări. Locotenent Dallas Eve, în 
interviu cu Swisher Nixie, minoră, alături de Mira, dr. 
Charlotte, în așteptare. Ok, Nixie? 

— Ok. 

— Ştii pe la ce oră te-ai dat jos din pat? 

— Era trecut de ora două. Poate zece minute, cam așa 
ceva... Aveam un Jelly Roii la mână. 

— Ceasul de mână, traduse Mira. 

— Ce ai făcut când te-ai trezit? Spune-ne mai exact. 

— M-am dat jos din pat, în liniște. M-am gândit că dacă 
Linnie nu voia să se trezească, poate îl convingeam pe 
Coyle. Dar poate că el m-ar fi pârât și-mi și plăcea să fiu 
trează doar eu singură. M-am dus la bucătărie și am luat 
un Orange Fizzy din frigider, chiar dacă nu aveam voie. Și 
m-am așezat în locul unde ne luăm micul dejun ca să-l 
beau. 

— Ce s-a întâmplat apoi? 

— Am văzut umbra intrând în casă, dar ea nu m-a văzut 
pe mine. M-am lipit de băncuţă. Umbra a intrat în camera 
Ingăi. 

— Cum arăta umbra? 

— Arăta a bărbat, cred, era întuneric. 

— Era înalt sau scund? 

— Înalt ca locotenent Dallas? întrebă Mira și-i făcu semn 
Evei să se ridice în picioare. 

— Mai înalt, cred. Nu știu. 

— Cu ce era îmbrăcat? 

— Haine negre. 

— Dar părul? Era lung, scurt? întrebă Eve, scuturându-l 
pe alei. 

Cu un suspin ușor, Nixie mângâie blăniţa pisicii și 
răspunse. 

— Trebuie să fi fost scurt, pentru că nu prea l-am văzut. 
Era... era... acoperit. Cam așa... 

Și făcu un gest ca și când și-ar fi tras o scufiță peste cap. 

— Era tot acoperit, iar ochii erau negri și strălucitori ca 
și chipul. 

Echipament de protecție, gândi Eve. Cagule de noapte. 

— I-ai auzit spunând ceva? 

— Nu, a ucis-o cu cuțitul. A ucis-o și era mult sânge. Dar 
nu a spus nimic. 

— Unde erai tu? 

— Pe podea, la ușă. Voiam să mă uit înăuntru și să văd... 

— Era întuneric, cum puteai vedea? 

Fetița închise ochii o secundă. 

— De la lumina de pe stradă. De pe fereastră. El avea 
lumină. 

— Avea lanternă? 

— Nu, avea un fel de lumină verde ce se oprea din când 
în când. O avea în mână. O ţinea... aici! spuse arătând 
încheietura manii. 

— Bine, ce s-a-ntâmplat după aceea? 

— M-am lipit de perete, cred, mi-era atât de frică... a 
ucis-o pe Inga, avea un cuţit, iar mie mi-era tare frică... 

— Nu trebuie să-ţi mai fie frică acum, ești în siguranţă, 
spuse Mira. 

— Nu m-a văzut, ca și când nici n-aș fi fost acolo. Parcă 
jucam v-aţi ascunselea, doar că nu mă căuta pe mine. Am 
luat telefonul și am sunat. Tata îmi spunea că dacă vezi pe 
cineva rănit trebuie să suni la Urgenţe sau la Poliţie. 
Trebuie să suni, pentru că trebuie să fii un vecin bun. Tata- 

Vocea i se frânse, lăsă capul în jos, iar lacrimile îi 
umeziră ochii. 

— Ar fi foarte mândru de tine tata, spuse Mira, căutând 
în geantă după un șerveţel. Ar fi mândru pentru că ai făcut 
ce te-a învăţat el, chiar și atunci când erai speriată. 

— Vroiam să-i spun, să-i anunţ pe el și pe mama... O 
vroiam pe mami... Dar ei erau morţi deja. 

— Ai văzut omul din nou împreună cu altcineva, 
interveni prompt Eve, atunci când ai ajuns sus pe scara din 
spate. 

— Bărbatul care o ucisese pe Inga intra acum în camera 
lui Coyle. 

— Cum de știi că era același? Nixie, cum de știi că era 
același bărbat? 

— Pentru că... spuse fetița clipind des ca să-și oprească 
lacrimile, avea lumina, lumina verde. Celălalt nu avea. 

— Ok, ce altceva era diferit între ei? 

— Cel care o ucisese pe Inga era mai mare... 

— Mai înalt? 

— Puțin, dar mai mare... spuse fetița, flexându-și braţele 
ca să transmită ideea de mușchi. 

— Au vorbit unul cu celălalt? 

— N-au spus nimic. N-au făcut nici un zgomot. N-am 
auzit nimic. O voiam pe mami... 

Ochii ei se înceţoșară din nou, iar un tremur ușor îi 
întrerupea vocea. 

— Ştiam ce vor face și-i voiam pe mami și pe tati, dar... 
Și era mult sânge, aveam și pe mine... M-am ascuns în 
baie, nu am ieșit de acolo. Am auzit intrând lumea în casă, 
dar nu am ieșit. Ai venit tu... 

— Ok, îţi amintești, înainte să se întâmple tragedia asta, 
dacă părinţii tăi vorbeau despre ceva care îi neliniștea, 
despre cineva care era supărat pe ei sau știi pe cineva care 
dădea târcoale casei? 

— Tata spunea că-l va bate pe Dave, fiindcă îl bătea 
mereu la golf 

— Tata și Dave se certau des? 

— Nu de-adevăratelea. Se tachinau... 

— Exista cineva cu care s-a certat? Adică, mai mult 
decât tachinare. 

— Nu, nu știu. 

— Dar mama? 

Când Nixie dădu din cap negativ, Eve îndreptă discuţia 
în altă direcţie. 

— Mama și tata se certau între ei? 

— Câteodată, dar nu se certau rău... Mama și tata lui 
Gemmie se ceartă rău, ţipă unul la celălalt mereu, iar 
Gemmie spune că aruncă unul într-altul cu tot felul de 
lucruri. Şi au divorțat pentru că tatăl ei nu-și putea ţine 
pantalonii pe el. Asta înseamnă că făcea sex. 

— Înţeleg... Dar părinţii tăi nu se certau așa... 

— Nu și nici nu făceau sex prin alte părți. Au dansat pe 
plajă! 

— Poftim? 

— Vara, când mergeam la plajă și închiriam o casă... 
Câteodată se plimbau pe plajă noaptea și i-am văzut cum 
au dansat, de la fereastra mea. Părinţii mei nu voiau să 
divorţeze. 

— Este bine să ai amintiri ca acestea, spuse Mira, iar 
atunci când te simţi speriată sau tristă, este bine să-ţi 
amintești cum dansau pe plajă... Ai fost foarte cuminte... aș 
vrea să mă întorc și să mai vorbesc cu tine câteodată... 
Este ok? 

— Cred că da, nu știu ce am voie să fac acum... 

— Cred că ai voie să iei masa de prânz. Eu trebuie să 
plec curând, dar locotenent Dallas va fi aici, va lucra în 
birou, sus. Ştii unde este bucătăria? 

— Nu, casa este prea mare. 

— Mie-mi spui, murmură Eve... 

Mira se ridică și-i întinse mâna fetiţei. 

— Poate îl ajuţi pe Summerset un timp. Mă întorc 
imediat, îi spuse Evei. 

Singură, locotenent Dallas se mută de la fereastră la 
șemineu și din nou la fereastră. Voia să înțeleagă. Avea 
nevoie să întrunească echipa, să facă alergătura de 
rigoare, să-și scrie raportul, să-l îndosarieze. Avea 
telefoane de dat, de văzut oameni, se gândca, jucându-se 
cu mărunțţișul din buzunare. 

La dracu', cum avea să se descurce cu fetița asta? 

Se întreba dacă polițiștii care o interogaseră pe ea cu 
atâţia ani în urmă, se simțeau la fel de nesiguri ca și ea. 

— Se descurcă destul de bine, spuse Mira, intrând în 
cameră. Mai bine decât ar face-o alţii... Dar trebuie să te 
aștepți la schimbări de stare de spirit, lacrimi, fiirie, somn 
dificil. Are nevoie de asistenţă psihologică. 

— Te poţi ocupa tu de asta? 

— Pentru moment, apoi, vom vedea ce se mai întâmplă. 
S-ar putea să fie nevoie de un specialist, cineva care să fie 
pregătit pe probleme infantile. Am să mă ocup de acest 
lucru. 

— Mulţumesc, mă gândeam să verific pe la Secţie, la 
probleme de tineret, să găsesc vreo doi ofiţeri care să stea 
cu ea. 

— la-o mai încet, arc de-a face cu prea multe persoane 
pe care nu le cunoaște, totul prea deodată, spuse Mira, 
atingându-i braţul Evei și luându-și geanta. Ai să te 
descurci... 

Poate, se gândi Eve, când Mira plecă. Spera să fie așa, 
dar acum avea destule dubii. Urcă scările și intră în biroul 
lui Roarke. Bărbatul stătea la birou, cu trei ecrane mari în 
faţă, pe care erau desfășurate niște date, când sună 
telefonul fix. 

— Pauză, spuse el și zâmbi. Locotenent, arăţi foarte 
obosită... 

— Mă și simt așa... Ascultă, n-am avut timp să discut 
despre asta cu tine... știu doar că am năvălit peste tine cu 
un copil străin și am dispărut. 

— S-a trezit? 

— Da. Este cu Summerset. l-am luat un al doilea 
interviu, asistată de Mira. Se ţine foarte bine. Fetiţa, vreau 
să spun. 

— Am văzut ceva la știri. N-au dat nume încă. 

— Am blocat accesul la nume. Pentru moment. Dar se va 
afla totul curând. 

Cunoscându-și soţia, se duse la automatul de băuturi și 
luă două cafele negre, mari. 

— De ce nu-mi povestești pe scurt acum? 

— Am să-ţi spun versiunea rapidă pentru că am rămas 
cam în urmă. 

[i dădu detaliile cazului, pe scurt și complet. 

— Ai vreo pistă? 

— Biata fetiţă... Nici o probă, până acum, că cineva din 
familia ei intrase în ceva care să fi atras după sine 
vendeta? 

— Încă nu, dar este devreme încă. 

— Operaţiune profesionistă, așa cum sunt sigur că ai 
concluzionat și tu... A fost cineva antrenat pentru treaba 
asta. Lumina verde pe care a văzut-o este fără doar și 
poate sistemul de bruiaj al alarmei. Verdele este pentru 
liberă trecere, semnalul că sistemul a fost deviat. 

— M-am gândit cu... La suprafaţă, familia asta pare să 
fie una obișnuită, dar nu am zgâriat prea mult suprafața 
asta, încă. 

— Sisteme electronice sofisticate... invadarea spaţiului, 
tipic pentru forțe specializate, repede, curat, o lovitură 
perfectă. 

Sorbind din cafea, bărbatul ignoră beep-ul de la faxul 
laser. Au intrat și au ieșit, continuă el, în cât? Zece- 
cincisprezece minute? Nu este chiar de ici de colo. 
Terorismul domestic ar fi lăsat o urmă, iar ţintele ar fi fost 
niște persoane mai importante. La suprafaţă, mai adăugă 
el... 

— Încă mai ai relaţii la Crimă Organizată. 

Un zâmbet fantomatic apăru pe buzele lui. 

— Oare? 

— Cunoști oameni care, la rândul lor, cunosc alţi oameni 
care știu să scurme în pământ. 

El o prinse cu degetele de bărbie. 

— Este ăsta un mod de a vorbi de prietenii și asociaţii 
mei? Foștii... 

— Asta este. Ai putea să afli niște lucruri. 

— Pot și am s-o fac. Dar pot să spun că nu m-am asociat 
niciodată cu criminali de copii... Sau cu cineva care ar 
măcelări o familie în timpul nopții... 

— N-am spus asta. Am nevoie de informaţii din toate 
părţile. Fetiţa care a fost ucisă în locul celei ce se furișa la 
bucătărie avea o cămășuţă de noapte roz cu... cum îi 
spune... mici volănașe în jurul gâtului. Am putut vedea că 
era roz pe poale pentru că restul era roșu de la cât sânge 
se îmbibase în ea. I-au tăiat gâtul ca și când ar fi fost un 
măr. 

Roarke își lăsă pe măsuţă cafeaua și se apropie de 
femeie. Își puse mâinile în jurul mijlocului ei, privind-o 
drept în ochi. 

— Am să fac orice îmi stă în putinţă. 

— Te pun pe gânduri toate astea. Și tu și eu am avut 
parte de ce putea fi mai rău în copilărie. Abuz, nepăsare, 
viol, bătaie, ură. Acești copii aveau tot ce le trebuia, trăiau 
într-o lume perfectă, case frumoase, părinţi care se iubeau, 
care aveau grijă de ei... 

— Am supravieţuit, încheie el. Ei, nu. Cu excepţia fetiţei 
care se află acum la noi. 

— Într-o zi, când își va mai aminti câte ceva din toate 
acestea, vreau să știe că oamenii care au făcut asta sunt în 
spatele gratiilor. Asta este tot ce pot să fac. E tot ce pot să 
fac... 

Se îndepărtă... 

— Așa că ar fi mai bine să mă întorc la lucru. 

Primul pas pe care-l făcu fu să-l contacteze pe Feeney, 
căpitanul Diviziei de Detectivi Electronici. Acesta apăru pe 
ecranul videofonului cu părul său roșu, lăţos și chipul 
diform, cu cămașa șifonată. 

Răsuflă ușurată că tentativa recentă a soţiei lui de a-l 
dichisi cu costume elegante se dusese pe apa sâmbetei. 

— Recuperez, spuse ea vioaie. Ai ceva informaţii despre 
cazul Swisher? 

— Doi copii, adăugă el și pe chipul destul de posac se 
văzu încruntarea. Când am avut liber, m-am dus la faţa 
locului, personal. Am o echipă care se ocupă de partea 
electronică a problemei, le confirmă la centrele de date. 
Mă ocup eu de sistemele de alarmă aflate în casă. 

— Vreau să am cei mai buni oameni. Ce poţi să-mi spui? 

— Aveau un sistem bun. Practic, sistemul aflat în top 
astăzi. Era nevoie de aparatură serioasă ca să treci de el. 
Aveau bruiaj cu telecomandă și unul adiţional în cazul unui 
backup automat al sistemului. 

Se trase ușor de lobul urechii, în timp ce citi datele de 
pe un alt ecran. 

— Sistemul de securitate vizual a fost oprit, iar acest 
lucru a compromis în mare parte munca noastră. 

— Știau cum funcţionează sistemul. 

— O, da, știau foarte bine! Alarma camerei video a fost 
dezactivată, apoi, alarma yalei de la intrare și alarma de 
detectare a mișcării. Am să mai verific, dar datele mele 
preliminare indică faptul că s-a intrat în casă la zece 

minute după ce camera a fost dezactivată și la patru 
minute după bruiajul secundar. 

— Zece minute? Ăsta este record de timp! Probabil, s-au 
interesat la compania de livrare a sistemelor de alarmă, că 
acesta nu emite nici un semnal, dar la patru minute după 
bruiajul secundar? Nu este prea repede? 

— Foarte repede, într-adevăr. Au lucrat ca la carte. 

— Crezi că știau codul? 

— Nu-ţi pot spune încă. 

Ridică o cană la gură, pe care scria cu un roșu sângeriu 
A MEA. 

— Ori știau codul, ori au avut un decodor de ultimă 
generaţie. Uită-te și tu, doi copii nu mai pot să doarmă 
liniștiți în patul lor. Dallas e o lume dată dracului asta... 

— Întotdeauna a fost dată dracului. Am nevoie de toate 
înregistrările telefonice din acea casă, personale sau cele 
ale  menajerei. Toate discurile de securitate, de 
asemenea... 

— O să le ai. Pun tot ce știu în cazul ăsta, am nepoți de 
vârsta copiilor ălora, pentru numele lui Dumnezeu! Tot ce 
ai nevoie cere, am să-ţi fac rost! 

— Mulţumesc, spuse ea cu ochii mijiți ca o lamă. Bei 
cafea naturală? 

El clipi și cana dispăru de pe ecran. 

— De ce? 

— Pentru că se vede în ochii tăi, se vede pe chipul tău. 

— Şi ce-i cu asta? 

— De unde ai luat-o? 

El schimbă vorba cu rapiditate. Chiar dacă îl vedea pe 
ecran, tot putea ghici că e agitat. 

— Poate că am trecut pe la tine pe la birou și... nu erai 
acolo... Sau poate că mi-am luat și eu o cană din proviziile 
tale nelimitate. Nu văd de ce trebuie să fii atât de ţepoasă 
când ai... 

— Ai mai pus mina și pe altceva în timp ce erai acolo? Pe 
bomboane, de exemplu? 

— Ce bomboane? Ai bomboane pe-acolo? De care 
bomboane? 

— Treaba mea de care, iar tu ţinc-ţi mâinile acasă. Am 
să ţi-o plătesc! 

Gândindu-se la cafea și la bomboane, își aminti că nu 
luase micul dejun și nici prânzul. Comandă niște informaţii 
despre Grant Swisher, apoi, se duse în bucătăria de lângă 
birou ca să-și ia un sandviș „nutribar” și o altă doză de 
cofeină. 

Așezându-se, privi datele de pe ecranul din perete și le 
scană. 


Swisher, Grant Edward, Data nașterii: 2 martie 2019. 
Adresă: Strada Vest 81, New York, din 22 septembrie 2051 
până în prezent. Căsătorit cu Getz Keelie Rose, din mai 
2046. Doi copii în urma căsătoriei: Coyle Edward, născut 
pe 15 august 2047, sex masculin. Nixie Fran, născută pe 
21 februarie 2050, sex femeiesc. 


Trei dintre aceste nume vor fi înregistrate la decese, 
chiar la sfârșitul acestei zile, gândi Eve. 

Se uită peste datele de bază, ceru niște caziere și dădu 
peste o posesie de drog ZONER din tinereţea lui Swisher, 
pe când acesta avea doar nouăsprezece ani. Fișa medicală 
nu avea nimic ieșit din comun. 

Incepu să sape în datele ce se refereau la finanţele 
familiei Swisher. Grant câștiga destul de bine, exercitându- 
și meseria pe codul familiei, își permitea chiar să plătească 
o ipotecă pe casă, o casă de vacanţă în Hamptons, școli 
particulare pentru ambii copii, împreună cu venitul soţiei, 
aveau o viaţă de familie confortabilă, vacanțe cu familia, 
mese la restaurant, alte activităţi de recreere inclusiv jocul 
de golf și, în cele din urmă, le mai rămâneau ceva bani și 
pentru economii de familie, pentru vremuri grele. 

Nimic nu părea să miroasă urât, gândi Eve, nimic din 
ceea ce se putea vedea la prima aruncătură de ochi, nimic 
murdar. 

Keelie Swisher, cu doi ani mai tânără decât soţul ei, nu 
avusese nici o problemă cu legea, fișă medicală standard, 
își dăduse lucrarea de mașter în Nutriție și Sănătate. O și 
pusese în aplicare, mai ales asupra propriilor ei copii, iar 
pe deasupra câștigase o funcţie importantă în cadrul 
complexului de sănătate de la marginea orașului. După 
nașterea primului copil, avusese concediu de maternitate 
timp de un an, apoi, s-a reîntors la serviciu. La fel se 
întâmplase și în cazul celui de-al doilea copil dar, în loc să 
se reîntoarcă la slujba pe care o avea, își deschisese 
propria afacere. 

Trai bun, medită Eve... Nu se putea spune acest lucru și 
despre tratamentul de nutriţie, dar era sigură că și acesta 
funcţionase... Eve urmări rapoartele despre afacerea lui 
Keelie, la început destul de șubredă, în primul an, ceva mai 
bună în al doilea. Dar în al treilea, Keelie Swisher își 
dezvoltase o clientelă solidă, era pe val, cum se spune. 

Trecu la rapoartele pe care le primise despre băiat. Nici 
un cazier penal, nici măcar o amendă. În privinţa sănătăţii, 
nici un raport nu indica vreun abuz sau violenţă, deși 
existau niște întreruperi în continuitatea datelor. Îi plăcea 
sportul, un copil bine adaptat. 

Avea chiar propriul cont în bancă, iar părinţii lui figurau 
ca beneficiari. Se uită cu interes peste sumele din cont, dar 
nu era nici o sumă care să-i trezească vreo bănuială cu 
ceva ilegal, ceva profituri infracţionale. 

A descoperit același mod de viaţă, cu mici diferenţe, și în 
cazul lui Nixie Swisher. 

Era cufundată în maldărul de date atunci când Peabody 
intră, aducând cu ea o pungă albă, pătată de grăsime și 
mirosind îngrozitor. 

— Am cumpărat două sandvișuri Gyros. Eu l-am mâncat 
pe al meu deja, așa că dacă tu nu vrei, sunt bucuroasă să-l 
devorez și pe al tău... 

— Ba am să-l vreau și cred că nimeni n-ar trebui să 
mănânce două sandvișuri Gyros deodată... 

— Hei, am pierdut cinci kilograme când eram în spital. 
Bine, am pus trei la loc, dar mi-au mai rămas încă două, 
după aritmetica pe care o știe toată lumea. 

Puse punga pe masa lui Eve și o întrebă de Nixie. 

— E cu Summerset. 

Eve aruncă micul Nutribar din mână și scoase sandvișul 
din care mușcă sănătos, bolborosind ceva din care, până la 
urmă, nu a înţeles nimeni nimic. 

— Am rapoartele școlare ale ambilor copii. 

Şi Peabody scoase două CD-uri. 

— Funcţionarii școlii au rămas înmărmuriți când le-am 
explicat la ce îmi trebuie. Ce școli bune... Coyle învăţa 
bine, nimic în neregulă în privinţa notelor și a prezenţei la 
școală. Iar Nixie, fetiţa asta, este un as, are punctaje mari 
la testele IQ și este cu un nivel mai sus decât fratele ei. 
Fără probleme de disciplină sau de altă natură. Poate două 
mustrări pentru vorbit în clasă sau aducerea de jocuri 
video la școală, dar nimic important. Coyle juca sofiball și 
basketball. Nixie este în trupa de teatru a școlii, se ocupă 
de jurnalul școlii și cântă la piccolo. 

— Ce dracului mai e și asta? 

„Un fel de instrument ce folosește aerul pentru a scoate 
sunete... Un fel de flaut... Copiii ăștia au multe activităţi 
extrașcolarc, note bune. Nici nu au avut când să intre în 
vreo belea, din punctul meu de vedere... 

— Amândoi au conturi în bancă și făceau depozite 
lunare. Unde ai mai auzit tu de copii care să 
economisească o sută de parai lunar? 

Peabody își aruncă privirea pe ecran la datele despre 
copii. 

— Dotă, spuse ea... 

— Dotă pentru ce? se înfurie Eve. 

Peabody privi din nou datele și repetă. 

— Părinţii le dădeau o sumă lunară, probabil, din care să 
cheltuie, să economisească, ceva de genul ăsta... 

Eve mușcă din nou din sandviș bolborosind: 

— Erau plătiţi pentru simplul fapt că erau copii? 

— Cam așa ceva... 

— E o chestie dacă poţi să înţelegi chestia asta... 

— Într-o casă ca asta, după cum se vede, copiii aveau 
dote personale, probabil sau, poate, făceau treburi casnice 
full time pentru ele... Adică, își ţineau camerele curate, 
strângeau masa, duceau gunoiul... Apoi, mai erau și banii 
de la zilele lor de naștere sau de vacanţă, banii de dus la 
școală... 

— Adică... dacă rămâncm toţi copii, nimeni nu se mai 
duce la muncă, mai continuă Eve, înainte ca Peabody să 
mai poată comenta ceva. Or fi văzut ceva pe la școală... Au 
auzit ceva... Trebuie să ne interesăm de profesori și de 
personalul școlii. Ne uităm și pe rapoartele asociaţilor și 
ale clienţilor, căutăm și prin datele despre prietenii lor, 
vecinii, cunoștințele lor, că doar oamenii ăștia nu au venit 
de pe Lună. 

— Nici nu cred să fie așa, dar vrei să scoatem din 
discuţie terorismul urban? 

— E prea curat dosarul lor ca să ne bazăm pe asta... 
Roarke s-a ocupat deja de asta. Dacă vrei să terorizezi o 
familie, faci murdării. Dacă se ajunge la ucis familia, se 
recurge la viol sau poate și la tortură la început, 
distrugerea casei, se omoară câinele ca ameninţare... 

— Nu aveau nici un câine, dar înţeleg ce vrei să spui. lar 
dacă ar fi vorba de asta, unul dintre grupuri ar fi trebuit să 
încaseze niște bani până la ora asta... Avem ceva rapoarte 
noi de la alte divizii? 

— Am vorbit cu Feeney. Face cercetări. Te pun la curent 
pe drum. 

— Unde mergem? 

— La Morga, apoi, la centru. Eve se ridică, îndesind 
ultima bucată de sandviș în gură. 

— Vrei să-i spun lui Summerset că pleci? 

— De ce? Ah, da... Spune-i. 

leși din birou și se îndreptă spre cel al lui Roarke, ce 
tocmai se ridica de la birou, luându-și una dintre jachetele 
lui negre. 

— Eu înaintez în cazul ăsta... 

— Şi eu. Am de aranjat câteva lucruri, mă întorc nu mai 
târziu de ora șapte. 

— Eu nu știu când mă întorc. 

Eve se sprijini de fereastră, încruntându-se la el. 

— Ar trebui să duc copilul într-o casă sigură. 

— Casa asta este sigură, se simte bine și cu Summerset. 
Am văzut un buletin de știri mai amănunţit despre cazul 
ăsta. Încă nu se dau nume, deocamdată, dar se vorbește 
despre un incident produs în dimineaţa aceasta în cartierul 
Upper West Side, în care sunt implicaţi doi copii uciși în 
paturile lor. Ţi l-am înregistrat ca să-l poţi vedea și tu. Vor 
urma și detalii. 

— Trebui să mă ocup și de aspectul acesta. 

— Așa să faci, spuse Roarke și se apropie de ea, îi luă 
faţa în mâini și o sărută. 

— Ai să-ţi faci meseria, de restul mă ocup eu. Ai grijă de 
poliţista mea, îi spuse el, făcându-i cu ochiul. 


Așa cum se așteptase, medicul examinator se ocupase de 
cazul Swisher. Nu era genul de detalii pe care Morris l-ar fi 
lăsat pe mâna vreunui subaltern, oricât de pregătit ar fi 
fost acela. 

Eve îl găsi echipat, deasupra cadavrului lui Linnie 
Dyson. 

— l-am luat în ordinea decesului, spuse medicul și, în 
spatele ochelarilor de protecţie, Eve îi văzu privirea rece și 
aspră. 


68 


În cabinet se auzea muzică, deoarece Morris lucra foarte 
rar fără așa ceva dar, de data aceasta, tonurile erau 
lugubre. Trebuia să fi fost unul dintre compozitorii, gândi 
Eve, care purtau genul acela de peruci albe, medievale... 

— Am pus să se facă examenele toxicologice ale 
victimelor. Cauza morţii este aceeași pentru toate 
victimele. Nu există răni secundare sau semne de 
brutalitate, cu toate că minorul avea semne de răni mai 
vechi, două dintre ele ceva mai proaspete, cu mici 
ulceraţii. O cicatrice lungă pe șoldul drept și pe partea 
superioară a coapsei. Degetul arătător de la mâna dreaptă 
a fost fracturat, tratat și vindecat într-un interval de timp 
din ultimii doi ani. Toate rănile îmi par a fi ale unei 
persoane care practica sportul. 

— Softball, mai demult, cred că rănile mai recente arată 
că era un jucător în defensivă. 

— Cam așa pare, da. 

Morris se întoarse spre fetiță și se uită la tăietura lungă 
de pe gâtul ei. 

— Amândouă victimele de vârstă mică erau perfect 
sănătoase și luaseră masa în jurul orei șapte seara, o masă 
compusă din pește alb, orez, fasole verde, pâine de secară. 
Au mai mâncat și câte un măr cu pesmet și pudrat cu zahăr 
la desert. Adulții au băut vin alb, același meniu, iar copiii 
au băut lapte de soia. 

— Mama era nutriţionistă. 

— Se vede că și practica ceea ce preda. Băiatul a trișat 
pe undeva, adăugă Morris cu un surâs abia perceptibil. Se 
vede treaba că a mai băut două uncii de lichior roșu pe la 
ora zece seara... 

Vestea asta o bucurase oarecum pe Eve. Cel puţin, 
băiatul își luase ultima portie interzisă de dulce. 

— Armele crimei? 

— Identice. Cel mai probabil o lamă de zece centimetri 
lungime. Uită-teaici! 

Morris gesticulăpe ecran, mărind rana de pe gâtul 
fetiţei. 

— Vezi zimţii? Acolo, pe marginea diagonalei... De la 
dreapta la stingă a tăiat. Nu a fost o lamă subţire, ascuţită 
uniform. Trei zimţi lângă mâner, după care lama dreaptă. 

— Mie mi se pare că e o lamă de cuţit comando. 

— Cam așa aș spune și cu. În plus, individul care l-a 
mânuit era dreptaci. 

— Au fost doi. 

— Mi s-a spus și mie asta. Aș fi fost înclinat să cred că 
era aceeași mână, dar uite aici... 

Morris se întoarse Ia celălalt ecran, punând una lângă 
alta tăietura lui Keelie Swisher cu cea a lui Grant 

— Există mici devieri. Rana bărbatului este mai adâncă, 
are mai multe adâncituri, în timp ce a femeii este o 
tăietură orizontală. 

Morris înclină capul în timp ce mărea acum toate cele 
cinci tăieturi ale victimelor. 

— Vei vedea că tăietura menajerei, a tatălui și a 
băiatului au același tipar adânc, iar cele ale mamei și 
fetiţei fac parte din tiparul tăieturii orizontale. O să vrei ca 
laboratorul să dea informaţii despre lamă, dar îţi spun eu 
că este una de zece centimetri, cel mult doisprezece, cu 
trei zimţi lângă mâner. 

— Tip de cuţit folosit în armată, încuviinţă Eve, și nu 
neapărat trebuie să fii militar ca să faci rost de unul... Dar 
asta este o a doua piesă din puzzle-ul operaţiunii. Tactică 
militară, echipament militar, arme militare. Nici unul 
dintre adulţi nu a făcut vreun serviciu militar și nici nu par 
să fi avut vreo legătură cu armata. Nu pot să fac nici o 
legătură între victime și criminali. 

Și, totuși, se gândi ea, câteodată, o familie liniștită este 
acoperirea perfectă pentru operaţiuni secrete. 

— Am terminat cu soţii Dyson, au văzut fetiţa până 
acum? 

— Da, acum vreo oră... A fost oribil. Uită-te la ea, gemu 
Morris, atât de mică... Am mai avut cazuri, copii aproape 
nou-născuţi. Este înfiorător ce pot face unii adulți unor 
copii care au atâta nevoie de noi. 

— N-ai copii, nu-i așa? întrebă Eve 

— Nu, nu am nici prietenă, nici copii. Am avut odată o 
relaţie și a fost una destul de lungă ca să merite s-o iau în 
seamă. Dar a fost foarte demult. 

Eve studie chipul lui Morris, încadrat de părul negru 
bine întins pe spate și strâns cu un elastic argintiu. Sub 
echipamentul de protecţie, pătat acum de sângele 
cadavrelor, se vedea o cămașă la fel de argintie. 

— Copilul care le-a scăpat este la mine, nu știu ce să fac 
cu ea... 

— 'Ţine-o în viaţă, cred că asta ar trebui să fie prioritatea 
numărul 

— Am avut grijă de aspectul ăsta. Am nevoie de 
rapoartele de la toxicologi, în general, de orice detaliu ce 
iese în evidenţă la examinare, imediat. 

— Ai să le ai. Aveau verighete. 

— Poftim? 

— Părinţii. Nimeni nu le mai poartă în zilele noastre... 

Morris clătină din cap, arătând Evei verigheta pe care și 
ea o purta la mâna stângă. 

— Nu mai este la modă, este aproape un afișaj dacă le 
porţi, parcă cealaltă persoană ar fi proprietatea ta. Și 
făcuseră dragoste cu trei ore înainte să moară. Au folosit 
un spermicid în locul anticoncepţionalelor permanente, 
ceea ce îmi spune că nu excludeau posibilitatea de a mai 
avea un al treilea copil în viitor. Asta, plus verighetele, 
arată că se simțeau bine împreună și acest lucru mă umple 
de furie, Dallas. 

— Furia este bună, te ţine în priză. 


Când se îndreptă spre secţia Criminalistică, dintre 
nenumărațţii polițiști din sediul central, îl zări pe detectivul 

Baxter la secretariat, ţinând în mână ceva ce ar fi putut fi o 
cafea. Se scotoci de mărunțiș și i-l aruncă. 

— O cutie cu Pepsi, îi strigă Eve. 

— Încă mai eviţi contactul direct cu automatele? 

— Ăsta merge, dacă nu-mi mănâncă fisele, scapă de 
șuturile mele. 

— Am auzit despre cazul preluat de tine, spuse el, 
introducând fisele în automat. Dar a mai auzit și toată 
suflarea reportericească din oraș. Te așteaptă să te 
hărțuiască și să le dai interviuri în exclusivitate. 

— Reporteri i nu sunt pe lista mea de priorităţi în 
momentul ăsta. 

Luă cutia cu pepsi pe care detectivul i-o oferise și se 
încruntă. 

— Tu ai dat cele mai multe detalii. De ce Nadinc Furst 
de la Canal 75 stă cu fundul ci tonic pe fotoliul din biroul 
meu, așteptându-mă? 

— De unde știi asta? Nu despre fundul ei, pentru că 
toată lumea poate vedea că Nadine Furst are un fund 
excelent! 

— Vezi că ai firimituri pe cămașă, pungașule, tu ai lăsat- 
o să intre în biroul meu. 

Cu o umbră de demnitate, detectivul își îndepărtă 
firimiturile de pe cămașă. 

— Aș vrea să te văd pe tine dacă poţi să refuzi șpaga de 
la Hunka-Chunka Chips. Fiecare om are slăbiciunile lui, 
Dallas. 

— Mda... da... Am să-ţi trag șuturi în fundul ăla frumos, 
dar maitârziu. 

— Iubito, chiar ai remarcat? 

— Ia mai pupă-mă... aruncă Eve, dar îl studie cum rupea 
sigiliul cutiei de Pepsi. Auzi, cum stai cu timpul liber? 

— Eh, fiindcă ești locotenent trebuie să spun că sunt 
peste măsură de ocupat. Tocmai veneam din instanţă când 
am fost distras de fundul lui Furst și de prăjiturile ei. 

Ca să pună punctul pe i, comandă la automat un pliculeţ 
de scorțișoară. 

— Ajutorul meu face rapoartele a doi indivizi prinși azi- 
noapte. Un cuplu foarte năstrușnic. Tipul băuse peste 
măsură, din câte spune soţia. Au început cearta când a 
ajuns acasă târâș, a spart tot ce i-a stat în calc, după cum 
afirmă vecinii. Dar de data aceasta, soţia a așteptat până 
când tipul a adormit și i-a tăiat scula cu un cuţit improvizat 

— Aoleu! 

— Pe toţi dracii, asta i-a făcut! continuă Baxter și luă o 
înghiţitură sănătoasă din băutura lui. Tipul a sângeratpână 
când a venit ambulanta, urât al naibii, îţi spun... Ce crezi 
că a făcut cu scula, tipa? l-a băgat-o la reciclatorul de 
gunoi, ca să fie sigură că nu-i va mai aduce necazuri de 
acum încolo. 

— Plată sadea. 

— Voi, femeile, sunteţi niște ființe reci și îngrozitoare. 
Asta mai era și mândră de ce a făcut. Afirmă că va fio 
eroină pentru neofeministele din minunata noastră ţară. S- 
ar putea, să știi! 

— Ai încheiat deci cazul ăsta. Altceva nou? 

— Nu avem nimic de care să ne ocupăm în momentul de 
faţă. 

— Ceva ce s-ar putea ivi? 

— Vrei să-mi las treaba pentru tine? Ţi-ai găsit omul. 

— Vreau să ai împreună cu Trueheart grijă de un martor 
la crimă. Acasă la mine. 

— Când? 

— Acum. 

— Am să-mi iau partenerul. Au omorât doi copii? întrebă 
el sobru în timp ce se îndreptau spre birou. Au făcut-o, 
într-adevăr, în timp ce dormeau? 

— Ar fi fost mai rău dacă ar fi fost conștienți de ce li se 
întâmplă. Tu și Trueheart veţi fi baby sitter pentru martor. 
Este o fetiță de nouă ani. Încă mai am de dat raportul lui 
Whitncy. 

Eve intră în birou și, așa cum prevăzuse, Nadine Furst, 
asul emisiunilor în direct de la Canal 75, stătea pe scaunul 
ei. Era perfect aranjată, cu părul ei blond întins pe lângă 
faţa de vulpiță. Purta o jachetă și pantaloni de culoarea 
dovleacului pârguit, iar cămașa făcea în așa fel încât toată 
înfățișarea lui Nadine să pară mai feminină. Închise 
agenda în care își lua notițe când Eve intră înăuntru și se 
justifică: 

— Să nu mă bati. Ti-am păstrat o prăjitură. 

Fără să spună nimic, Eve trase cu un deget scaunul din 
care sărise Nadine. Pentru că tăcerea se prelungea, 
Nadine dădu din cap. 

— Nu îmi faci morală? Nu tipi la mine? Nu vrei 
prăjitura? 

— Tocmai am venit de la Morgă. Era o fetiță pe masa de 
disecţie. Gâtul îi este tăiat de aici până aici, spuse Eve, 
arătând cu degetul pe propriul gât. 

— Știu, spuse Nadine, stând pe singurul scaun liber din 
încăpere sau, cel puţin, știu ceva din toată treaba asta. E 
vorba despre o întreagă familie, Dallas. Oricât de mult nu 
ne-am înghiţi noi una pe cealaltă, trebuie să trecem peste 
asta. Într-un caz ca ăsta, publicul are nevoie de detalii, ca 
să se poată proteja. 

Eve numai spuse nimic, doar își ridică ochii spre femeia 
din faţa ei. 

— Asta este numai o parte din detalii, insistă Nadine, nu 
pot spune că audiența nu are vreo legătură sau că nu 
vreau să-mi înfig ghearele de jurnalistă în ceva atât de 
grozav, dar sfinţenia căminului ar trebui să însemne și 
pentru tine ceva. A ţine copiii în siguranţă este foarte 
important. 

— Uită-te pe buletinele poliţiei. 

— Poliţia nu știe nimic. 

— Asta ar trebui să-ţi dea de gândit, Nadine, spuse Eve, 
ridicând mâna exact când reportera se pregătea să adauge 

ceva. Ceea ce am acum nu este pentru public, iar ceea ce 
se petrece în bucătărie nu-ţi pot dezvălui. Doar dacă... 

Nadine se așeză la Ioc, încrucișându-și picioarele, de-a 
dreptul extraordinare. 

— Pune orice condiţii vrei. 

Eve tăcu un moment, împinse ușa ca să se închidă, apoi, 
se întoarse la scaunul ci și o privi pe Nadine în faţă. 

— Tu știi cum să răstălmăcești rapoartele, cum să învârți 
poveștile ca să influenţezi publicul despre care îţi place să 
spui că are dreptul să afle. 

— Sunt un reporter obiectiv. 

— Pe dracu’! Presa nu este obiectivă decât dacă are 
audiență. Vrei detalii, vrei piste din interior și toate 
chestiile tale reportericești de pe listă? Am să ţi le dau. 
Dar, atunci când totul se va termina, vreau să răsucești 
povestea asta până când toţi oamenii îi vor vedea ca pe 
niște monștri și vor veni după ei cu toporul și torțele! 

— Vrei sa fie judecaţi în presă... 

— Nu, spuse Eve și pe faţa ei se vedea acum un rânjet. 
Nu vreau să fie judecaţi, vreau să fie spânzurați. Eşti asul 
meu din mânecă, dacă legea găsește o gaură cât de mică, 
chiar și una prin care și un vierme abia se poate strecura 
ca să scape. Da sau nu! 

— Da. Victimele au fost violate? 

— Nu. 

— Torturate? Mutilate? 

— Nu. Crimă curată, simplă. 

— Profesionistă? 

— Posibil. Doi criminali. 

— Doi? se aprinse Nadine și un interes imens se putea 
citi pe obrazul ei. De unde știi asta? 

— Sunt plătită ca să știu! Doi criminali. Doi, repetă Eve. 
Nici o urmă de vandalism, distrugere de proprietate, nici 
un furt de care să ne dăm seama până la ora asta. Și din 
ceea ce știm familia era obiectivul principal al criminalilor. 

Mai am de scris rapoarte ca să le prezint șefului meu. Am 
dormit doar două ore. Du-te, Nadine. 

— Vreo listă de suspecți? 

— În momentul acesta încă mai căutăm... bla... bla... 
bla... știi tu povestea. Dispari acum. 

Nadine se ridică. A 

— Uită-te Ia jurnalul de seară. Încep vânătoarea încă de 
pe acum. 

— Bine și... Nadine! strigă Eve când femeia deschise 
ușa. Mulţumesc pentru prăjitură! 

Se așeză la birou cu dosarul cazului în braţe și începu să 
scrie raportul, citi buletinele de la detectivii electroniști, 
de la locul crimei. Bău și mai multă cafea și închise ochii, 
revenindu-i în minte din nou firul acţiunii. 

— Computer, caz de probabilitate, multiplă omucidere, 
dosar H-226989-SD, ordonă Eve. 


Activat 


— Probabilităţi, date, în cazul în care una dintre victime 
îi cunoștea pe criminali. 


În lucru... Probabilitatea este de 88,32 la sută ca una sau 
mai multe victime să cunoască agresorii. 


— Probabilitatea ca agresorii să fie asasini profesioniști. 


În lucru... Probabilitatea este de 96,93 la sută ca 
agresorii să fie profesioniști și/sau antrenați 


— Da... sunt de acord aici, probabil, criminalii au fost 
angajaţi sau desemnaţi să asasineze victimele de către o 
altă sursă. 


În lucru... Date speculative cu informații insuficiente 
pentru a stabili afirmația. 


76 


— Să încercăm altceva. Date fiind informaţiile despre 
victime, care este cea mai marcată de o posibilă 
ameninţare de asasinat? 


În lucru... sută la sută probabilitatea ca victimele să fie 
asasinate 


— Ascultă-mă bine, idiotule! Speculaţii! Victimele nu au 
fost încă asasinate! Date fiind informaţiile, anulează-le pe 
oricare din ele înainte de ora 0.00. Care este probabilitatea 
ca unul sau mai mulți membri ai familiei Swisher să fie 
marcați de o posibilă ameninţare de asasinat? 


În lucru... Probabilitatea este mai mică de cinci la sută, 
astfel că subiecții nu sunt marcați de astfel de ameninţări. 


— Da... cam așa gândeam și cu... dar ce nu știm noi 
despre această familie minunată? 

Introduse alt CD în computer. 

— Computer, sortează lista de clienţi ai lui Grant 
Swisher. Sortează şi clienții lui  Keelie Swisher. 
Evidenţiază-i pe toți subiecții evaluați cu înclinații 
criminale, pregătiri militare, paramilitare. Copiază 
rezultatele pe unitatea hard disk de la mine de acasă 
atunci când totul este complet. 


Activat. În lucru... 


— Da, continuă să lucrezi, spuse Eve, şi se ridică, 
părăsind biroul. 

— Peabody! strigă Eve și făcu semn cu capul partenerei 
sale ca să o însoțească. 

— Am o plângere. Cum de Baxter și băieții lui au parte 
de şpaga cea mai grasă întotdeauna? 

— E un preţ pentru toate pe lumea asta! Mergem la 
Whitney. Ai ceva nou de care ar trebui să știu înainte de a 
preda raportul? 

— Am vorbit cu McNab, strict profesional, adăugă 
repede. Abia dacă ne-a auzit careva pupăturile. Fecney l-a 
pus să se ocupe de telefoanele familiei Swisher de acasă și 
de la birou. Se ocupă de convorbirile din ultimele treizeci 
de zile până ieri. Până acum, nimic nu sare în ochi. Ai 
văzut rapoartele detectivilor de la locul crimei? 

— Mda... nimic, nici un fir de păr măcar... 

— Mă ocup și de datele de la școală, de la personal, 
continuă Peabody, înghesuindu-se în lift. Să vedem dacă ne 
face ceva cu ochiul... 

— Cum adică? 

— Ştii, școlile astea sunt destul de conservatoare, 
trebuie să fii un sfânt ca să lucrezi acolo, dar s-au mai 
strecurat câteva chestii, nimic major, însă... 

— Vezi cine are pregătire militară sau paramilitară, 
chiar și acele campinguri școlare... cum se cheamă... de 
combat... locuri de recreaţie în care te joci de-a războiul, 
vezi ce instructori sunt pe acolo. Ocupă-te și de profesorii 
de la departamentul de electronică al școlii. 

Eve își masa tâmpla când ieșea din lift. 

— Menajera era divorțată. Hai să ne uităm și pe la fostul 
soţ. Să luăm numele prietenilor copiilor. Vezi dacă membrii 
familiilor lor trebuie verificați. 

— Te așteaptă! o anunţă secretara lui Whitney, pe când 
Eve era aproape de biroul acestuia. 

— Detectiv Peabody, ne bucurăm să te avem din nou 
printre noi. Cum te simţi? 

— Bine, mulţumesc. 

Spuse acest lucru după ce trase aer în piept, înainte 
totuși de a intra în biroul șefului ei. Comandantul încă o 
intimida, cu chipul lui de culoarea cafelei, un bărbat voinic, 
cu părul cărunt, înspicat cu cele câteva fire de păr negru 
ce mai rezistau încă culorii din tinereţe. Peabody știa că își 

făcuse veacul pe străzile orașului, cam tot atât timp cât 
trăise ea până atunci. Dar continua să conducă secţia 
acum, la fel de bine și de competent ca întotdeauna. 

— Doamnă locotenent, mă bucur să te revăd și pe tine la 
treabă. 

— Mulţumesc, este bine și pentru mine că m-am reîntors 
la lucru. 

— Am raportul vostru. Doamnă locotenent, ești pe un 
teren minat dacă ai luat un martor minor în custodie și sub 
protecţie. 

— Este cel mai sigur loc pe care îl cunosc, domnule 
comandant. Cât despre fetiță, este zdruncinată emoţional. 
Mai ales de ideea de a fi luată de Protecţia Copilului și, din 
moment ce este singurul nostru martor ocular, m-am 
gândit că este bine să o ţinem aproape, monitorizată, să 
încercăm să o menţinem într-o stare emoţională stabilă ca 
să obținem mai multe informaţii de la ea. I-am desemnat 
pe detectivul Baxter și pe ofițerul Trueheart pentru 
protecţie, în secret. 

— Baxter și Trueheari... 

— Pe Baxter pentru experienţă și pe Trueheart pentru că 
este tânăr și prietenos. Lui Baxter nu-i vor scăpa detaliile... 

— De acord. De ce în secret? 

— În momentul ăsta, presa nu știe că există un 
supravieţuitor. Nu va ma dura mult până să afle, dar ne 
mai lasă puţină libertate de mișcare... De îndată ce au 
aflat, află și asasinii. Oamenii aceia sunt pregătiţi, 
antrenați pentru a ucide. Este foarte posibil ca această 
operaţiune să fi fost executată la comandă. 

— Ai ceva probe pe filiera asta? 

— Nu, domnule, dar nici împotriva acestei posibilităţi. 
Nu există, în acest moment, nici un mobil al crimei. 

Acel „de ce” ar trebui să ducă implicit și la „cine”, gândi 
Eve. 

— Nimic nu iese în evidenţă de la datele despre victime 
sau din activitatea lor, adăugă ea. Începem și alte piste, 

vom continua să interogăm martorul. Mira a fost de acord 
să ne asiste și să ne consilieze. 

— Nimic din rapoartele voastre nu scot în evidenţă în 
vreun fel că ar fi vorba despre terorism urban sau crimă 
pasională. 

— Nu, domnule. Nu avem nici o informaţie care să ne 
ducă spre o astfel de pistă, dar lucrăm și cu secţia de 
atentate. 

— Vreau să ţineţi martorul sub supraveghere în 
permanenţă! 

— S-a făcut, domnule! 

— Numele Mirei este o garanţie foarte bună pentru 
Protecţia Copilului. Am să-l adaug și pe al meu. 

Scaunul trosni atunci când comandantul se lăsă pe 
spate, înfundându-se în spătar. 

— Minora... cine sunt protectorii ei legali? 

— Familia Dyson, domnule, răspunse Peabody când văzu 
că Eve ezită să răspundă. Părinţii minorei ce a fost ucisă. 

— Doamne!... Eh, s-ar putea să nu ne creeze neplăceri 
dată fiind situaţia, dar ar fi bine să le cereţi permisiunea în 
mod oficial. Copilul nu are rude? 

— Bunici. Unul din partea tatălui, care trăiește pe altă 
planetă... Bunicii din partea mamei sunt morți. 

— Micuta nu prea are noroc, așa-i? murmură Whitney. 

Ba avea, era în viaţă, se gândi Eve. Trăia. 

— Detectiv Peabody, tu ai vorbit cu bunica fetiţei. N 

— Da, doamnă locotenent. Am anunțat rudele. In 
momentul acela, am aflat că protectorii legali ai copiilor nu 
erau bunicii, în cazul morții sau îmbolnăvirii părinților. Şi, 
ca să fiu sinceră, deși șocată și supărată, bunica nu a făcut 
nici o cerere care să demonstreze că ar avea vreo intenţie 
să vină aici ca să ia în custodie copilul. 

— Bine, atunci. Dallas, vorbește cu familia Dyson cu 
prima ocazie, fa ordine în cazul ăsta. Ţine-mă Ia curent! 

— Da, domnule comandant. 

În timp ce vorbeau, îndreptându-se spre lift, Peabody 
dădu din cap în semn de dezaprobare. 

— Nu cred că acum este cel mai bun moment pentru 
soţii Dyson. Aș mai lăsa să treacă măcar o zi, totuși... 

Cu cât mai mult, cu atât mai bine, se gândi și Eve. 

Sistemele de alarmă și luminile începură să funcţioneze 
când Eve plecă de la Centru. 

Firește că traficul dificil i-ar fi dat un milion de motive ca 
să tune și să fulgere dar, în seara aceasta, era 
recunoscătoare pentru faptul că nu-i distrăgea atenţia și 
putea să se relaxeze în timp ce conducea. 

Era o plăcere pentru ea. 

Putea să vadă în minte modul în care s-a desfășurat 
acţiunea și cărui tip uman aparţineau asasinii. Putea să 
revadă scena morții, să urmărească pas cu pas acţiunea. 
Nu vedea însă care ar fi fost motivul. 

Stătea blocată în trafic în spatele unui maxibus 
aglomerat și se gândea. Violenţă fără patimă. Crimă fără 
furie. 

Unde era clenciul? Unde era câștigul? Care era motivul? 

Urmându-și instinctul, îl sună pe Roarke pe telefonul 
derivat din biroul lui. 

— Locotenent... 

— Cum te simţi? îl întrebă Eve 

— Sănătos, bogat, înţelept. Tu? 

— Ha! Răutăcioasă, vicleană, nepoliticoasă. 

Râsul lui umplu de sunet mașina, făcând-o să se simtă 
mai puţin irascibilă. 

— Cum îmi placi mie mai mult! 

— Unde ești, Roarke? 

— Manevrez mașina prin traficul ăsta nebun, spre casă 
și inimă. Sper că și tu faci același lucru! 

— Se întâmplă să fie chiar așa. Ce ai zice să-ţi schimb 
planurile? 

— Sunt cumva implicate mâncarea și sexul? 

Zâmbetul lui era abia simţit, un pic răutăcios. 

— Chiar aș avea poftă de amândouă. 

Straniu, chiar straniu, gândi ea, că după doi ani încă mai 
simţea aceeași imensă bucurie atunci când îl auzea râzând. 

— S-ar putea să avem parte de astea mai târziu. Pe 
ordinea de zi avem o crimă multiplă. 

— Învaţă-mă cum să rămân însurat cu o polițistă. 

— Ce îţi spuneam eu despre trafic? Stai un pic... 

Eve își scoase capul pe geam și strigă la un șofer care 
aproape că-i lovi mașina cu un jet board. 

— Este proprietatea poliţiei, imbecilule! Dacă aș avea 
timp te-aș urmări și te-aș lovi cu jet board-ul ăla undeva 
până te-aș face vânăt. 

— Dragă Eve, știi că mă excită felul tău de a vorbi. Cum 
pot să-mi scot sexul din minte acum? 

Eve privi în ecranul videofonului după ce își băgă din 
nou capul în mașină. 

— Gândește-te la lucruri inocente. Trebuie să mai 
analizez o dată locul crimei. Și nu m-ar deranja deloc dacă 
aș mai avea și o a doua părere. 

— Munca unei polițiste nu se termină niciodată și nici a 
omului care este îndeajuns de norocos să o numească a lui. 
Unde trebuie să ajung? 

Eve îi dădu adresa familiei Swisher. 

— Ne vedem acolo. lar dacă ajungi înaintea mea, pentru 
numele lui Dumnezeu, nu rupe sigiliul. Stai așa... La 
dracu'... parcarea... ai nevoie de permis. O să... 

— Te rog, spuse el ofensat și închise telefonul. 

— Ai dreptate, spuse ea în gol. Am uitat cu cine vorbesc, 
pentru o clipă. 


Nu știa cum făcuse Roarke rost de permisul de parcare 
și nici nu o preocupa chestia asta. Tocmai cobora din 

mașină când ajunse și ea. Eve parcă lângă mașina soţului 
ei și trecu girofarul pe semnalul de lucru. 

— Drăguţă stradă, spuse el, mai ales pe vremea asta, 
când frunzele iau culorile de toamnă. 

Arătă cu capul casa familiei Swisher. 

— Proprietate de prima mână. Dacă ar fi avut ceva părți 
cu drept de moștenire, cel puţin copiii nu ar avea grija zilei 
de mâine dacă ar fi rămas orfani. 

— Copiii au o parte din casă și niște polițe standard, 
ceva economii, investiţii. O s-o ducă bine fetița. De fapt, 
asta este ideea, ca de îndată ce va împlini douăzeci de ani 
să intre în posesia acestora. Amândoi părinţii aveau 
testamentele făcute. Dote pentru copii, tutori legali și 
drept de semnătură. Nu este o avere foarte mare, dar sunt 
oameni care ar ucide pentru astfel de fonduri. 

— Există beneficiari alternativi dacă se întâmplă ceva cu 
copiii? 

— Da. 

Și gândurile Evei se îndreptară tot în acea direcţie. 
Uciderea unei familii ca să pui mâna pe bani la modul cel 
mai ușor. 

— Banii merg în fonduri de caritate, adăposturi pentru 
copii, centre pediatrice. Sunt împrăștiați. Nimeni nu are 
cine știe ce felie mare din tort. Nici o persoană individuală 
nu ia bani din suma totală. 

— Firma de avocatură? 

— Rangle, partenerul, ar fi putut fi un fir. Dar are un 
alibi solid. Iar dacă ar avea relaţii sau dacă l-ar ţine 
cureaua să organizeze o lovitură ca asta, eu îmi mănânc 
insigna la micul dejun. Familia asta nu a fost eliminată 
pentru bani. Cel puţin eu nu văd de ce. 

Roarke stătea pe trotuar, studiind casa, la fel ca și Eve. 
Un copac mare în fața casei cu linii atrăgătoare, urbane, 
umbrea cu frunzele lui mari curtea, iar un ghiveci uriaș, 
plin cu ceea ce părea a fi o plantă numită în limbaj popular 
„Priboi”, trona lângă ușă. 

Părea un loc liniștit, așezat și confortabil. Acest lucru 
până să dai cu ochii de sigiliul poliţiei, cu panglicile 
galbene, ce tăiau orizontal ușa de la intrare. 

— Dacă ar fi fost din cauza banilor, adăugă el, s-ar putea 
crede că o persoană avea să intre în posesia unei averi 
uriașe ca să-și permită să plătească pe cineva să elimine o 
întreagă familie. 

Merse împreună cu Eve până la ușa de la intrare. 

— Am făcut apel la toate relaţiile mele așa cum mi-ai 
cerut și nu am auzit nimic interesant în privinţa vreunui 
contract cu acești oameni. 

Eve dădu din cap. 

— Nu, nu aveau nici un fel de relaţii secrete. Dar este 
bine că mi-ai confirmat ca să șterg posibilitatea asta de pe 
listă. Nu aveau nici o legătură cu lumea interlopă sau cu 
organizațiile guvernamentale. M-am jucat puţin cu ideea 
că unul dintre ei ar fi avut o viaţă dublă și asta pentru că 
Reva intrase într-un caz asemănător, acum vreo două luni. 

Reva Ewing, una dintre angajatele lui Roarke, avusese 
nenorocul de a se fi măritat cu un agent dublu și îi fusese 
înscenată o dublă crimă. 

— Dar nu ţine treaba asta, nu au făcut excese de 
călătorii și, în orice caz, n-au călătorit fără copii. Nici din 
ce au făcut nu intră în tiparul celor ce fac parte din 
companiile sau organizaţiile de felul acesta. Oamenii ăștia 
trăiau în rutină. Muncă, familie, prieteni. Nu aveau timp să 
se joace cu pericolul. În plus... 

Se opri brusc și clătină din cap. 

— Nu... Am să te las să-ţi faci propria părere. 

— Bine, fie. Apropo, am trimis mașina acasă și, prin 
urmare, frumoasa mea soţie va trebui să mă conducă 
înapoi cu mașina ei. 

— Suntem la zece minute de casa noastră. 

— Orice minut cu tine, iubita mea Eve, este o comoară 
de nepreţuit. 

Eve îi aruncă o privire în timp ce decoda sigiliul. 

— Tu chiar vrei sex! 

Roarke intră în casă împreună cu ea, privind atent în 
jurul lui când femeia aprinse luminile. 

— Intim... decise el. O casă cu gust, o femeie care se 
ocupa de casă, culori frumoase, spaţiu larg, stil de familie 
de oraș. 

— Au intrat pe ușa asta. 

Roarke încuviinţă. 

— Au un sistem foarte bun de alarmă. E nevoie de 
cunoaștere și pricepere ca să treci de el fără să fii detectat. 

— E unul dintre cele pe care le faci tu? 

— Este, într-adevăr. Cât timp le-a luat ca să intre 
înăuntru? 

— Câteva minute. Feeney este de părere că doar patra 
minute. 

— Atunci este clar că știau bine sistemul, posibil și 
codurile dar, în mod sigur, știau sistemul. Şi despre cum 
este fabricat. Este un sistem ce te păcălește, îţi trebuie 
mâini bune și gândire rece, matematică, dar și echipament 
special. Vezi, codurile de back up sunt în așa fel 
sistematizate ca să detecteze instantaneu orice urmă de 
modificare. Știau despre ce este vorba, l-au dezactivat 
chiar înainte de a introduce codurile. 

— Deci erau profesioniști. 

— Eh, cu siguranţă că nu era prima lor zi de lucru... 
Probabil că au făcut simulări pe un sistem asemănător. Dar 
asta cere timp și bani, planificare, premeditare. 

Se  îndepărtă de bordul sistemului, încercând să 
disimuleze indignarea pe care o simţea pentru faptul că 
unul dintre sistemele lui eșuase. 

— Asta nu a fost o operaţiune la întâmplare. 

— Nu... Ceea ce am cules și am pus cap la cap de la 
locul faptei, precum și din declaraţia martorei este că unul 
a urcat la etaj sau cel puţin a așteptat, în timp ce celălat a 
intrat aici. 

Eve îl conduse în spatele bucătăriei. 

— Era întuneric, ceva lumină venea de la sistemul de 
securitate, prin ferestre, dar atacatorii aveau sistem 
infraroșu. Aveau nevoie! În plus, martora i-a descris cu 
ochii strălucitori. 

— Asta putea fi și imaginaţia ei copilărească. Ochi de 
monstru. Dar, spuse el încuviințând, trebuie să fi fost un 
sistem infraroșu, mai degrabă. Unde era fetița? 

— Chiar acolo, întinsă pe băncuţă, arătă Eve. Dacă s-ar fi 
uitat pur și simplu prin bucătărie ar fi văzut-o. După cum 
spune ea, ucigașul s-a îndreptat direct spre camera 
menajerei. 

— Ştia deci cu precizie unde se ducea. Ştia planul casei 
sau fusese pe aici cu ceva timp în urmă. 

— Poate că s-a jucat de-a instalatorul sau a livrat ceva la 
domiciliu, dar nu cred că este vorba despre asta. Cum să 
faci planul întregii case, dacă instalezi un tonomat de 
băuturi sau repari WC-ul? Şi cum afli unde doarme 
menajera? 

— Cineva care îi făcuse curte menajerei? 

— Nu se întâlnea cu nimeni, cel puţin în ultima vreme. 
Au mai venit pe aici niște prieteni de familie, dar ies din 
schemă, prea departe gândul ăsta. 

— Doar nu crezi că ea a fost ţinta principală? 

— Nu pot să scot nimic din calcul, dar nu, nu cred. 
Agresorul a intrat direct, repetă ea, totul este sigilat și cei 
care au adunat probe n-au găsit, naibii, nimic, nici măcar 
un fir de păr. Martora a spus că bărbatul nu a făcut nici un 
zgomot, cred că avea pantofi speciali. S-a dus direct la pat, 
a apucat-o repede de păr, ca să-i ridice capul, și a tăiat cu 
mâna dreaptă. 

Roarke îi urmărea mimica în timp ce vorbea, repede și 
sigură pe ea, cu o privire detașată, de poliţist. 

— Din raportul lui Morris, era un pumnal de luptă, la 
laborator ar trebui să se poată reproduce arma. Apoi, o 
lasă să cadă, se întoarce, iese din cameră. Martora este 
aici, de partea cealaltă a ușii, lipită de podea, cu spatele la 

perete. Dacă s-ar fi uitat, ar fi văzut-o. Dar n-a făcut 
chestia asta. 

— Prea sigur pe el sau doar neglijent? întrebă Roarke. 

— Aș merge pe prima variantă. In plus, nu se uită pentru 
că nu se așteaptă să vadă ceva în locul acela. 

Eve făcu o pauză. 

— De ce nu se așteaptă să vadă nimic? 

— De ce s-ar aștepta? 

— Oamenii nu stau întotdeauna în patul lor noaptea, 
băgaţi în pătură. Se mai și ridică să meargă la toaletă sau 
sunt preocupaţi de munca la serviciu și nu le este somn. 
Sau pentru că vor un amărât de suc Orange Fizzy! Cum se 
face că cineva e atât de atent la detalii, atât de 
profesionist, dar nu filtrează totul atunci când intră? 

Încruntându-se, Roarke privi cu atenţie, studie din nou 
planul casei. Se imagină pe el însuși mișcându-se prin casă 
pe întuneric. Se întâmplase de multe ori. 

— Este o bună întrebare, acum că ai adus vorba. El sau 
ei se așteaptă ca fiecare să fie în patul lui, pentru că așa se 
întâmplă în meseria lor. 

— Este o teorie. Se întoarce la scările principale și urcă 
la etaj. De ce? De ce, dacă scările din spate sunt chiar la 
îndemână? 

Eve justifică arătând cu mâna scările. 

— Tot așa urcă și martora la etaj. Pe scările din spate! 
Peabody este de părere că au folosit scările principale 
pentru că erau mai aproape de camera adulţilor, nu este 
neplauzibil. Dar vezi, este o pierdere de timp, scări, efort. 

— Ei nu sunt antrenați să risipească timpul. Nu știau, 
pur și simplu, că era și al doilea aranjament de scări. 

— Mda... Dar cum să le scape un asemenea detaliu când 
au știut restul așa de bine? 

Roarke se învârti pe lângă ușă, își plimbă mâna pe 
balustradă, examină scările. 

— Nu sunt originale! Scările... 

— Cum de știi asta? 

— Casa este construită în a doua jumătate a secolului 
XIX, cu o considerabilă muncă de recondiţionare. Dar 
scările astea sunt mai noi. Șina asta de aici, este făcută 
manual, material din secolul XXI. Tot așa și fibrele. Iar 
manopera e făcută un pic cam la repezeală și nu m-ar mira 
să fi făcut-o chiar stăpânii, au adăugat-o ei fără permis sau 
ce mai trebuie. Așa că schiţa acestei case ar apărea oficial 
fără adăugiri, iar criminalii tăi nu aveau de unde să o știe 
și nici să o studieze. 

— Ce deștept ești! Ai dreptate! în dosar nu există planul 
cu noile schițe. M-am uitat peste el. Totuși, asta nu 
înseamnă că unul dintre criminali sau amândoi nu au intrat 
în casă înainte de lovitură, sau că nu a fost un prieten sau 
vecin de-al lor. Asta este camera menajerei și scara ei 
personală. 

— Asta, oricum, ar elimina-o pe menajeră din prim plan. 
Şi este puţin probabil ca ucigașii să-i fie cunoștințe sau să 
stea în acest cartier. 

— Ea era în plus, familia conta în povestea asta. 

— Nu unul dintre membri însă, ci toţi laolaltă! adăugă 
Roarke. 

— Păi dacă nu erau toţi vizaţi, de ce să-i fi omorât pe 
toţi? 

Îl conduse mai departe pe drumul urmat de criminali, cel 
despre care se presupunea că ar fi fost drumul lor. 

— O urmă de sânge din camera menajerei, pe aici, chiar 
în capul scărilor. Pata este destul de mare aici, vezi? 

— Dar nici un fel de urmă spre partea de jos a scărilor. 
Probabil că și-au scos echipamentul de protecţie aici, 
înainte de a cobori. 

— Încă o bilă albă pentru tine, civilule! râse Eve. 

— Cred că ar trebui să ai alt termen pentru mine. A fi 
civil este atât de banal, puţin batjocoritor când îl spui tu! 
Ceva de genul nonpoliţist-specialist-în-toate ar fi mai 
nimerit! 

— Da, sigur, nonpoliţistul meu personal... Fii atent, 
asule... Terminaseră cu adulţii până să ajungă fetiţa sus. I- 
a văzut plecând din cameră și s-au despărţit. Câte unul în 
fiecare dormitor. Alte două camere aici, mai este un birou 
al familiei și o cameră de joacă. Baia copiilor, capătul 
holului. Dar ei s-au dus direct în dormitoare. Nu poţi să fii 
atât de exact și de rapid, ghidându-te doar după schiță ca 
să afli ce întrebuințare are în prezent fiecare cameră. 

— Nu... 

Ca să-și satisfacă uimirea și curiozitatea, Roarke păși 
înăuntru și se uită într-una dintre camere. Biroul, camera 
de lucru, avea un minifrigider, etajere pe care se afla 
echipament electronic, aparate de aspirat praful, fotografii 
de familie. O canapea mică, acum toată acoperită cu 
substanţele de la poliţie pentru adunat probe. 

— Asta cu siguranţă poate fi folosită și ca dormitor. 

Ea îl lăsă să se întrebe, îl privi cum se îndreaptă spre 
ușa de la dormitorul băiatului și îi văzu chipul înăsprindu- 
se. Sângele sărise pe posterele sportive, pete de sânge pe 
saltea... 

— Câţi ani avea băiatul? întrebă el. 

— Doisprezece. 

— Unde eram noi la vârsta aceea, Eve? Cu siguranţă că 
nu într-o cameră frumoasă ca asta, înconjurați de mici 
comori, asta este sigur. Dar ce Dumnezeu poate să 
determine un om să intre în camera asta și să pună capăt 
vieţii unui copil? 

— Am să aflu asta... 

— Desigur că vei afla. 

leși din cameră. Mai văzuse sânge și înainte, în valuri. 
Studiase crima, dar să vadă casa unde o familie își ducea 
traiul obișnuit, camera unde un băiat își trăia vârsta 
fragedă, îl îmbolnăvea pur și simplu și-l zguduia. leși de 
acolo cât mai repede cu putinţă. 

— Biroul este suficient de mare ca să poată fi folosit și ca 
dormitor, iar băiatul ar fi putut să doarmă chiar și pe hol. 

— Așadar, ar fi trebuit să știe ce este în casă sau au 
supravegheat-o. Cel puţin, știau unde se doarme, cine în ce 
dormitor. Dacă au urmărit din afară, știau ce lumini sunt 
aprinse și de la cine. Aveau echipament infraroșu și puteau 
să vadă destul de ușor chiar și mișcarea din curte. 

Eve se îndreptă spre dormitorul părinţilor. 

— Morris spune că aceeași mână criminală care a ucis-o 
pe menajeră, a ucis și cele două victime de sex masculin. 
Celălalt le-a ucis pe femeie și pe fetiță. Prin urmare, 
fiecare avea ţinta lui proprie, stabilită dinainte. Nu a avut 
loc nici o conversație, nici un exces de mișcare. M-am 
gândit la droizi, asasinii droizi. 

— Ar costa foarte mult ca să investești în asasini non- 
umani, răspunse Roarke. Pe de altă parte, nu sunt de 
încredere în situaţii ca aceasta. Și de ce să ai doi, este un 
cost dublu și detalii multe de programare, de ce să nu fi 
avut decât unul? Asta dacă ai fi avut posibilitatea să faci 
rost de un droid ilegal, ca să-l programezi să treacă de 
sistemul de securitate și să extermine mai multe persoane. 

— Nu cred că au fost droizi. 

Eve ieși din cameră, intrând în dormitorul fetiţei. 

— Cred că este mână omenească aici. Nu contează cum 
arată la suprafaţă, nu contează că pare rece și eficientă, a 
fost ceva personal aici, îţi spun. A fost al dracului de 
personal. Nu tai gâtul unui copil dacă nu este nimic 
personal în asta. 

— Foarte personal, adăugă Roarke și-și puse mâna pe 
spatele Evei, mângâind-o încet. Copiii adormiţi nu 
reprezintă o ameninţare pentru nimeni. 

Parcă erau demoni în acea casă acum, se gândea 
Roarke. Strigoi brutali, cu sânge de copii pe mâini. Aveau 
și ei demonii lor secreţi, ea și el, însă porniţi împotriva 
ororilor pe care le trăiseră. 

— Poate că ţintele lor erau chiar copiii. Sau poate că 
unul sau mai mulți oameni din acea casă erau o constantă 
amenițare din cauza nu se știe cărei informaţii, așa că 

toată lumea din acea casă trebuia să dispară din cauza 
faptului că s-ar fi răspânditun secret. 

— Nu. 

— Nu, suspină și ea la fel de neconvinsă. Dacă ucigașilor 
le-ar fi fost frică de aflarea vreunei informaţii, ar fi trebuit 
întâi să se asigure că nu se va divulga nimic, recurgând la 
intimidare, ameninţare, tortură, pentru ca secretul să 
rămână pe loc, în această casă. Ar fi trebuit să verifice 
toată casa, agendele, totul ar fi arătat ca după război. 
Toată reconstituirea arată că s-a intrat, s-au comis crimele, 
s-a ieșit, nu s-a căutat nimic. Totul este făcut ca să arate a 
crimă de business. Dar este ceva personal. 

— Numai că n-au fost chiar aut de deștepţi cum au 
crezut, comentă Roarke. 

— De ce crezi asta? 

— Ar fi fost mai inteligent să ia niște valori, să răstoarne 
casa puţin. Toată oroarea asta ar fi arătat mai degrabă a 
jaf. Sau ar fi trebuit să măcelărească victimele, ca să pară 
lucrătura unui psihopat sau un jaf ce s-a sfârșit altfel decât 
în planul iniţial. 

Eve începu să râdă. 

— Ştii, ai dreptate. Ai dreptate, pe toţi sfinţii. De ce nu 
au făcut-o? Din mândric? Mândric la locul de muncă. Asta-i 
bine, este bine pentru că tot e ceva din moment ce eu n-am 
nici un fir de care să mă agăţ. Ştiam eu că nu îmi va părea 
rău că te-am chemat! 

— Orice pentru tine. 

Roarke o luă de mână, coborând scările. 

— Nici nu este, de altfel, adevărat că nu ai nimic. Ai 
instincte, ai experienţă, hotărâre. Și ai și martor. 

— Mda... da... 

Nu vroia să se gândească la martora ei chiar acum. 

— De ce să elimini toată familia? Nu tu, - tu, ipotetic 
vorbind. 

— Mulţumesc pentru precizare, spuse Roarke, intrând în 
joc. Pentru că s-au jucat cu mine, pentru că au fost sau 
sunt o ameninţare pentru mine sau pentru ce este al meu. 

— Swisher era avocat pe codul familiei. 

Roarke întoarse capul pe când ieșeau din casă. 

— Interesant, nu-i așa? 

— lar ea era nutriţionistă, se ocupa de familii sau de 
clienţi cu familie. Sau poate că Swisher a pierdut un caz 
sau a câștigat unul, lucru ce a supărat pe vreun client sau 
partea adversă din proces. Sau poate că ea a apăsat pe un 
buton greșit în cazul unui copil obez sau a greșit dieta unei 
cliente. Sau poate că unul dintre copii a făcut vreo porcărie 
unui alt copil... 

— O listă lungă de posibilităţi. 

— Doar că trebuie s-o găsesc pe cea bună. 

— Unul dintre adulţi poate că se distra, având o 
aventură extraconjugală. Asta enervează dacă află 
consoarta... 

— Mi-am băgat nasul și acolo. Eve se așeză la volanul 
mașinii. Dar nu este nimic consistent. Aștia doi aveau, din 
toate informaţiile pe care le-am strâns, o căsnicie solidă și 
multă disponibilitate pentru familie. Călătoreau împreună, 
mergeau în oraș împreună, ca un grup. Tabloul pe care l- 
am alcătuit nu prea lasă timp pentru legături 
extraconjugale. lar sexul cere timp. 

— Dacă este făcut cum trebuie... desigur. 

— Nu am găsit nimic în datele lor personale, posesii, 
orar, ca să arate ceva legat de asta. Cel puţin 
deocamndată. Vecinii nu ne dau nimic în favoarea acestei 
variante, adăugă ea, intrând în curbă. Nimeni nu a văzut 
nimic. Mă gândesc că unul dintre ei locuiește în zona asta 
sau ei au permis de parcare sau, Doamne, au venit cu 
metroul, au luat, apoi, un taxi care i-a lăsat la câteva străzi 
depărtare de aici. Nu pot să mă agăţ de nici o pistă. 

— Eve, au trecut mai puţin de douăzeci și patru de ore. 


93 


Ea privi în oglinda retrovizoare casa cufundată în tăcere 
de pe o stradă la fel de liniștită. I se părea că trecuse atât 
de mult timp de atunci... 


Era chiar ciudat, după părerea Evei, ca Summerset să 
apară în hol ca într-un coșmar, revenind imediat ce ea 
intră în casă, dar era și mai ciudat să-l vadă cu fetița 
blondă alături. 

Părul fetiţei era strălucitor, ondulat, pentru că fusese 
spălat și pieptănat de curând. Cine a făcut asta? se întrebă 
Eve. Putea fetița să-și spele singură părul sau Summerset a 
fost eroul? La acest gând o trecură fiori. 

Dar fetița părea să se simtă destul de bine cu el, chiar își 
ţinea mâna într-a lui, cu pisica tot lângă picioarele ei. 

— Nu este acesta un „bine ai venit” călduros? întrebă 
Roarke, dezbrăcându-se de haină. Cum te simţi, Nixie? 

Fetiţa se uită la el cu ochii ei albaștri și aproape zâmbi. 

— Bine, am făcut plăcintă de mere. 

— Ai știut să faci? Roarke se aplecă să-l ridice pe 
Galahad, ce se lipise de picioarele fetiţei, frecându-se de 
ele. Plăcinta de mere este favorita mea! 

— Poţi să-ţi faci una din ce a rămas. Asta este ce am 
făcut eu, a răspuns fetița, apoi, își întoarse ochii mari spre 
Eve. I-ai prins? 

— Nu. 

Eve își agăţță jacheta în cuier și, pentru prima oară, 
Summerset nu a strâmbat din nas și nici nu s-a repezit la 
haină. 

— Investigaţiile de genul acesta durează destul de mult. 

— De ce? La televizor văd că nu le ia prea mult! 

— Asta nu este realitatea, mai spuse Eve și vru să urce 
la etaj ca să-și limpezească mintea pentru cinci minute și, 
apoi, s-o ia de la cap cu cazul acesta, punct cu punct. Dar 
ochii fetiţei îi urmăreau privirea, acuzând-o, implorând-o. 

— Ti-am spus că am să-i prind și așa am să fac. 

— Când? 

Eve se pregătea să înjure, poate că nici nu s-ar fi putut 
opri la timp, dar Roarke îi puse mâna pe umăr și vorbi el 
primul. 

— Ştii, Nixie, că locotenent Dallas este cel mai bun 
poliţist din oraș? 

Ceva de genul unei mici speculaţii trecu pe faţa lui 
Nixie. 

— De ce? întrebă ea. 

— Pentru că niciodată nu se oprește. Pentru că îi pasă 
atât de mult de persoanele cărora li s-a făcut rău, încât nu 
se oprește. Dacă cineva la care ţin ar fi rănit, aș vrea ca ea 
să se ocupe de asta. 

— Baxter spune că este cea mai tare la dat șuturi în 
fund. 

— Ei, da, spuse Roarke, zâmbind larg, s-ar putea să aibă 
dreptate... 

— Unde sunt? întrebă Eve. Baxter și Trueheart! 

— În biroul tău, răspunse Summerset. Cina se va servi în 
cincisprezece minute. Nixie, hai să punem masa. 

— Eu am să... 

De data aceasta, Roarke o prinse de mână pe Eve, 
strângând-o. 

— Vom veni jos. 

— Dar am de lucru, începu Eve, în timp ce urcau scările. 
Nu am timp să... 

— Cred că va trebui să ne facem timp! O oră nu omoară 
pe nimeni, Eve, iar copilul ăsta aș spune că are nevoie de 
normalitate, atât cât putem noi să-i oferim. Cina luată la 
masă înseamnă normalitate. 

— Nu văd de ce ar fi mai normal să înfuleci de pe o 
suprafaţă mare, plată și albă, decât să înfuleci la birou. 
Este o treabă multiplă, este eficient. 

— Te sperie fetița asta. 

Ea se opri înmărmurită, iar ochii i se mijiră ca lamele 
unui cuţit. 

— De unde dracului ai mai scos-o și pe asta? 

— Pentru că și pe mine mă sperie. 

Mânia se așternu o clipă pe chipul ei, apoi se relaxa. 

— Cu adevărat? Cu adevărat? Nu doar spui așa, în vânt? 

— Ochii aceia mari, plini de curaj și teroare și durere... 
Ce poate fi mai înfricoșător? Uită-te la ea cum stă dreaptă, 
făptura asta micuță, cu părul acela drăgălaș, cu blugii și 
tricoul ei. Şi cu nevoia aceea de dreptate ce radiază din 
ochii ei. Noi trebuie să-i dăm răspunsuri și nu avem! 

Eve răsuflă ușurată și privi în spatele ei, spre scară. 

— Nici măcar nu deţin toate întrebările, încă... 

— Așa că vom lua cina cu ea, vom face tot ceea ce putem 
ca să-i arătăm că mai este normalitate și decenţă în lumea 
asta... 

— Bine, bine, dar trebuie să vorbesc cu oamenii mei. 

— Ne vedem jos. În cincisprezece minute. 

Ceea ce găsi în biroul ei era ceva normal, doi polițiști - 
care evident că vandalizaseră frigiderul - vorbeau în timp 
ce studiau crimele. Pe ecranul de pe perete se vedeau 
toate dormitoarele familiei Swisher și era expusă fiecare 
victimă în timp ce Baxter și Trueheart înfulecau un sandviș 
cu carne de vită. 

— Friptură, spuse Baxter, înfigând încă o dată furculiţa 
în carne. Ştii de când nu am mai mâncat vită adevărată? 
Te-aș pupa, Dallas, dar am gura plină. 

— Summerset a spus că putem să mâncăm, spuse 
Trueheart, tânăr, cu un aer de prospeţime în uniforma sa, 
zâmbindu-i plin de speranţă. 

Femeia abia dacă schiţă vreun gest, apoi se întoarse 
astfel încât să poată vedea și ea ecranul. 

— Tu ce crezi? 

— O mare întrebare, spuse Baxter, continuând să 
mănânce dar, de data asta, chipul lui era serios. 
Operaţiune simplă. Şi murdară. Chiar fără să ai vreun 
martor ocular ai putea spune că doi sau mai mulţi au făcut 
treaba asta, și chiar foarte repede. Raportul de la 
toxicologie a venit azi. Nici o ilegalitate, nici un drog de 

nici un fel nu s-a descoperit la vreunul dintre ei. Chiar și 
remediile pentru durere le erau prescrise pe bază de 
plante. 

— Se potrivește de minune cu cariera aleasă de femeie, 
murmură Eve. Nici o apărare, nici o luptă, nimic de valoare 
nu lipsește. Şi nici o urmă. Cei de la probe n-au adunat 
nimic. Renunțţi la operaţiunile tale curente? 

— Cu plăcere, spuse Baxter, înfigând din nou furculița în 
friptura de vită. Carmichael mă urăște de moarte acum. 
Mi-ai făcut o zi minunată! 

— Amândoi sunteţi liberi acum, să fiți înapoi la datorie la 
opt. Aveţi o sarcină dublă - baby sitter și începerea 
cercetării unor nume pe care le-am scos de pe lista de 
clienţi ai lui Swisher Grant. Orice persoană care nu a 
încălcat legea nici pentru o parcare aiurea merită o privire 
mult mai atentă. Ne uităm la familia lor, prietenii lor, 
asociaţi, vecini, până și la animalele pe care le aveau în 
casă. Ne uităm până găsim. 

— Menajera? întrebă Baxter. 

— Am să mă ocup de ca în noaptea asta, ne vom ocupa 
de toţi, eu am să mă uit și pe dosarele copiilor. Școală, 
activităţi, vecini, unde își făceau cumpărăturile, unde 
mâncau, unde lucrau, unde se jucau... Vom ști totul despre 
acești oameni, mai bine decât ce știm despre noi înșine. 

— Mda... dar sunt cam multe nume de controlat, 
comentă Baxter. 

— Unul singur ne trebuie dintre toate! 


Deși acum în capul ei nu era decât friptură de vită și 
crimă, Eve mâncă pui la grătar și încercă să ţină 
conversaţia departe de investigaţii. Dar ce naiba se putea 
vorbi cu un copil la cină? 

Nu foloseau prea des sufrageria pentru cină, adică ea nu 
o folosea, trebuia să recunoască asta. Era mult mai simplu 
să înșface ceva și să mănânce sus. Dar nici nu putea să 
spună că era chiar atât de dificil să stea la masa mare, 

strălucitoare, lângă focul ce ardea în șemineu, cu miros de 
mâncare și de luminări plutind în aer. 

— Cum de mâncaţi așa de elegant? se interesă Nixie. 

— Nu mă întreba pe mine, spuse Eve, arătând cu 
furculița spre Roarke. Este casa lui. 

— Trebuie să mă duc la școală mâine? 

— Nu. 

— Atunci când am să mă întorc la școală? 

Eve simţi că o durere i se înfige în ceafă și că nu va 
scăpa de ea. 

— N-am idee. 

— Dar dacă nu mă duc am să rămân în urmă, iar dacă 
rămâi în urmă nu poţi să faci parte din formaţia școlii sau 
din formaţia de teatru! și fetița izbucni în lacrimi. 

— Ah, minunat! La dracu’! 

— O să facem în așa fel încât să faci lecţiile aici, cel 
puţin pentru moment, interveni Roarke, fără să aibă vreun 
plan pregătit în acest sens. Ca și când, gândi Eve, era 
născut să dea răspunsuri la întrebările înțepate. 

— Îţi place la școală? 

— De multe ori îmi place. Cine mă va ajuta la lecţii? Tata 
mă ajuta de multe ori. 

Nu, se gândi Eve, asta nici în ruptul capului, nu voia să 
intre în zona aceea nici dacă cineva i-ar fi plantat o bombă 
sub scaun! 

— Locotenent Dallas și cu mine nu am fost dintre cei mai 
buni la școală, dar Summerset ar putea să te ajute, atunci 
când va fi cazul. 

— Nu voi mai ajunge niciodată acasă, nu o voi mai vedea 
pe mama, nici pe tata, pe Coyle sau pe Linnie. Nu vreau, 
nu vreau să fie morţi!! 

Bine, decise Eve. Poate că era doar un copil, dar era 
martorul ocular, în definitiv. O dată cu venirea puiului la 
grătar, deschise și Eve discuţia, din nou. 

Slavă Domnului! 

— Povestește-mi ce făcea fiecare dintre voi. Așa, cu 
amănunte, toată ziua de dinainte să se întâmple asta. 

Când Roarke se pregătea să spună ceva, Eve îl opri cu o 
mișcare bruscă a capului. 

— Orice îţi poţi aminti. 

— Tata tipa la Coyle pentru că se trezise târziu, ca de 
obicei. Tot timpul se trezea târziu și din cauza lui toată 
lumea era pe grabă. De la chestia, asta mama se enerva 
întotdeauna pentru că ne grăbeam la micul dejun și este 
important să mănânci bine. 

— Ce mâncaţi? 

— Fructe și cereale, la bucătărie. 

Ca o demonstraţie, Nixie tăie o bucată de asparagus și o 
mâncă fără să se plângă. 

— Inga pregătește masa. Se bea și suc. Tata bea cafea, 
are voie să bea o cană. Coyle voia patine noi, dar mama a 
spus că nu, iar el s-a enervat și a înjurat, iar mama s-a uitat 
urât la el pentru că nu e bine să înjuri, mai ales la masă. 
Apoi, ne-am luat ghiozdanele și ne-am dus la școală. 

— A folosit cineva telefonul? 

— Nu. 

— A sunat cineva la ușa de la intrare? 

Fetiţa mușcă puţin din carnea de pui în același mod 
ordonat, mestecă și înghiţi, abia apoi răspunse. 

— Nu. 

— Cum ai ajuns la școală? 

— Tata nc-a condus și pentru că era frig am luat un taxi. 
Apoi, el s-a dus la lucru. Mama coboară la parter pentru că 
acolo are cabinetul. Inga a plecat la cumpărături pentru că 
Linnie urma să vină la noi după școală, iar mama voia mai 
multe fructe proaspete. 

— Mama sau tatăl tău păreau supăraţi din vreun motiv 
anume? 

— Da, Coyle a tras o înjurătură înainte să se ridice de la 
masă, iar mama era dezamăgită de el. Pot să-i văd chiar 

dacă sunt morţi? întrebă brusc fetiţa cu buzele tremurând. 
Pot? 

Era o nevoie umană, Eve știa asta. De ce ar fi fost 
interzisă unui copil? 

— Am să aranjez eu să-i poţi vedea. S-ar putea să dureze 
ceva timp, însă. Te-ai simţit bine azi cu Trueheart și 
Baxter? 

— Baxter e haios, iar Trueheart este un om drăguţ. Ştie 
multe jocuri. Dacă îi prinzi pe oamenii aceia răi, am să-i 
pot vedea și pe ei, nu-i așa? 

— Da. 

— Bine, spuse Nixie și dădu din cap încet, privind din 
nou în farfurie. Bine! 


— Mă simt ca la un interviu luat de un profesionist 
adevărat în faţa ei, spuse Eve, rotindu-și umerii în timp ce 
intra în birou. 

— Faci faţă și încă foarte bine. Credeam că ai să sari 
calul când ai întrebat-o de ziua de dinaintea morţii, dar ai 
avut dreptate, are nevoie să vorbească despre asta. Despre 
tot! 

— Tot se va gândi la asta, oricum! Dacă vorbește, poate 
că își va aminti ceva important. 

Se așeză la birou și rămase lipită de scaun câteva 
minute. 

— Acum am să spun ceva ce nu credeam că va ieși din 
gura mea vreodată, iar dacă o să spui ceva am să-ți 
răsucesc limba și am să-i fac nod. Mulţumesc lui 
Dumnezeu că Summerset este aici! 

Roarke zâmbi, lăsându-se încet pe spate și sprijinindu-și 
șoldul pe colţul biroului. 

— Cum? Nu cred că am auzit bine! 

Privirea ei deveni întunecată, iar vocea gravă. 

— Am vorbit serios că îţi înnod limba dacă spui ceva. Dar 
fetița se simte bine cu el, iar el se pare că se descurcă 
destul de bine cu ea. 

— Eh, are și el un copil, apoi, m-a ajutat și pe mine. Se 
pricepe la copiii cu probleme. 

— Nu este un tip ușor de condus, dar se descurcă în 
privinţa fetiţei. Eve își trecu o mână prin păr. Am să 
vorbesc cu familia Dyson mâine. De ei depinde dacă o vom 
muta într-o casă sigură, împreună cu ei, într-o zi, două. În 
noaptea asta, am să mă concentrez asupra menajerei, ca să 
văd unde ajung. Trebuie să-i trimit un memo lui Peabody, 
își aminti ea. A fost deja la școală, așa că putem să ne 
gândim la asta mâine dimineaţă, să vedem ce este cu copiii 
și restul. Vreau să te întreb ceva. Dacă ai vrea, dar numai 
dacă vrei cu adevărat, să treci tu pe la școală, dacă ai un 
moment liber? 

— Nu știu, poate că pentru ea este important, ca munca 
ta pentru tine, a mea pentru mine, așa este și școala 
pentru ea. Esenţială, într-un fel. 

— Dar este școală, închisoare!! 

— Așa am crezut și eu, dar poate că ne înșelăm. 

El se întinse puţin și o mângâie pe faţă, oprindu-se cu 
degetele pe bărbie. 

— Vrei să te ajut cu ceva? 

— Nu ești ocupat? 

— Câte puţin din toate, dar nimic nu-i la fel de plăcut 
decât să fii asistentul celei mai bune polițiste din New 
York! 

— Asta e o poantă bună. Cunoști sistemul de securitate 
al casei pentru că ai fost la faţa locului. Ai putea să 
vorbești cu Feeney, să schimbaţi niște păreri? Vezi dacă 
poţi identifica ce fel de echipament au avut nenorociţii ăia 
ca să treacă de sistem. Și de unde au făcut rost de el. 

— Bine, spuse Roarke, de data aceasta, lovind-o ușor 
peste obraz. Ai avut o zi lungă. 

— Cred că mai pot lucra vreo două ore. 

— Oprește ceva și pentru mine, mai spuse îndreptându- 
se spre biroul lui. 

Singură, puse la cale a doua schiță a crimei, comandă o 
cană mică de cafea, apoi ordonă datele Ingăi pe ecran. 
Studie fotografia din cartea de identitate. Era atrăgătoare, 
dar nu într-un fel provocator, ci unul domestic, cald. Se 
întrebă dacă Keclie Swisher specificase la angajarea ci că 
vrea o menajeră nu prea tânără, nici prea drăguță ca să nu 
fie o ameninţare pentru propria-i căsnicie. 

Oricare ar fi fost cererea, se pare că avusese noroc. Inga 
lucrase mulţi ani la familia Swisher. Destul, conchise Eve, 
ca să-i vadă pe copii crescând. Nici nu avea copii, notă 
Eve. O căsnicie, un divorţ, menajeră full time, de când avea 
douăzeci de ani. Deși nu înţelegea cum se putea oferi 
cineva voluntar să fie menajeră, să curețe în mod constant 
casa altuia, se gândi că sunt pe lumea aceasta tot felul de 
slujbe. 

Starea materială era stabilă, rezonabilă, dacă lua în 
considerare ocupaţia femeii, extrasele de cont în sume 
normale. 

Normal, normal, normal, se gândi Eve. Hai, Inga, să 
săpăm mai adânc. Dar, după o oră, se învârtea în jurul 
cozii. 

Nimic, se gândi din nou. Dacă ar fi avut ceva bani 
ascunși, trebuia să se vadă din extrasele fiscale. Viaţa 
Ingăi fusese atât de normală, că devenea chiar 
plictisitoare. Muncea, mergea la cumpărături, avea două 
vacanțe pe an, una cu familia pentru care lucra, iar 
cealaltă, cel puţin în ultimii cinci ani, cu un grup de femei 
cu care mergea în aceeași staţiune turistică de recreere, 
undeva în nordul statului New York. Cercetă, pe rând, și pe 
celelalte două femei, dar tot nu ieșea nimic interesant din 
treaba asta. 

Fostul soț locuia în Chicago, se recăsătorise și avea un 
copil, un băieţel. Fusese funcţionar la o societate de 
aprovizionarea restaurantelor și nu făcuse nici o călătorie 
la New York în ultimii șapte ani. Ideea că Inga ar fi putut 
auzi ceva periculos sau să fi făcut ceva de genul acesta în 

timp ce curăța casa sau cumpăra zarzavaturi la piață părea 
de-a dreptul ridicolă. Dar viaţa ei a fost ridicolă până când 
s-a sfârșit într-o crimă sângeroasă. Își dădu seama că 
Roarke intrase în birou. 

— Nimic nu îmi face cu ochiul în privința ăsteia, spuse 
ea, făcând semn cu capul spre ecran. Mai avem de 
străbătut cale lungă până când vom afla ceva, dar mie mi 
se pare că a fost în toată treaba asta o spectatoare 
nevinovată. 

— Eu și Feeney avem aceeași părere în ceea ce privește 
aparatura de bruiaj. Ar fi putut fi asamblată manual de 
cineva expert în domeniu, cineva care avea acces la 
materiale de ultimă generaţie. Dacă este așa, e cineva din 
armată, poliție, surse de securitate. Sau sunt luate de pe 
piața neagră. Nu este aparatura pe care o găsești, în 
general, la magazinul de electronice de vizavi de casă. 

— Asta nu reduce deloc lista de oameni care trebuie 
cercetaţi. 

— Hai să ne oprim aici în noaptea asta. 

— Oricum, nu mai am ce să fac acum cu datele pe care 
le am. 

Comandă computerului să salveze, să listeze și să 
închidă fișierele. 

— Am să reîncep de aici mâine, apoi îi las pe Baxter și 
Trueheart să-și facă treaba. 

— Am să iau dosarul mâine la mine la firmă. Să vedem 
dacă cineva dintre băieţii care lucrează în departamentul 
cercetare vine cu ceva deosebit despre sistemul ăsta de 
trecere. 

— Nici una dintre victime nu avea pregătire militară, cel 
puţin nu din ce am văzut eu până acum. Nu au nici o 
legătură cu asta. 

În timp ce se îndrepta spre dormitor, se lovi cu palma 
ușor peste cap. 

— Nu reușesc să găsesc nici o legătură cu crima 
organizată, nimic paramilitar. Din ce-mi arată datele, nu 

jucau la cazinou, nu aveau nimic de ascuns, nici nu aveau 
cine știe ce poziţie politică. Cel mai apropiat lucru de ce 
mă interesează pe mine este obsesia femeii pentru nutriţie. 

— Poate că s-au trezit cu ceva în posesia lor, chiar și 
accidental, ceva ce trebuia reclamat. 

— Păi, atunci, dacă te pricepi așa de bine în sistemele de 
bruiaj, te duci dracului și iei din casă acel lucru, nu intri și 
hăcuiești pe toată lumea. Tot ce s-a luat din casa aia sunt 
viețile oamenilor. Familia Swisher este moartă pentru că 
cineva a vrut cu tărie chestia asta! 

— De acord, ce zici de un pahar de vin, ca să te relaxezi? 

Aproape că refuză. Dar dacă putea gândi, atunci poate 
că era mai bine să stea trează. Sau poate că voia orice 
numai să nu doarmă deloc în noaptea aceea. 

Vieţile lor nu vor fi niciodată ca ale Swisherilor. Nici nu 
voia să fie la fel. Nu credea că poate să navigheze pe o apă 
atât de lină. Dar avuseseră totuși o viaţă. Iar vieţile lor 
meritau atenţie. 

— Aș spune că ai o idee drăguță. Trebuie să se mai 
coacă puţin însă. 

Eve își masă ceafa. 

— Dar ce ai zice de o idee și mai bună? 

El se întoarse ca să o privească în ochi, apropiindu-și 
buzele de obrazul ci. 

— Ideea ta de bază, în general, este să mă dezbraci. 

— De fiecare dată altfel, asta este cheia! 

Lucrul acesta o făcu să râdă cu poftă. 

— Mai devreme sau mai târziu, ai să rămâi chiar și tu 
fără variante. 

— Asta este o adevărată provocare! Ce-ar fi să bem vinul 
la piscină și să punem în aplicare un sport acvatic? 

— Aș spune că ideea ta este din ce în ce mai bună și... 

Se întrerupse și aproape că zbură spre camera lui Nixie, 
care se auzea ţipând. 

Nu știa în ce cameră era, se luă însă după tipetele 
fetiţei. La un cot pe care-l făcea coridorul, Roarke o depăși 
și se izbiră unul de altul când, în fine, ajunseră în faţa ușii 
de unde veneau tipetele. 

Dormitorul era scăldat într-o lumină gălbuie, patul era 
plin de pernuţe și broderii mari. Cineva, Summerset, își 
imagină Eve, pusese niște flori galbene, vesele și plăcute 
ochiului pe pervazul ferestrei. 

Când intră în cameră, Eve aproape călcă pisoiul ce se 
afla când în atac, când în poziţie de apărare. 

În mijlocul patului larg și somptuos, micuța stătea cu 
mâinile ridicate și încrucișate deasupra feţei, ca și când s- 
ar fi apărat de cineva care voia să o lovească zdravăn cu un 
ciocan. 

Roarke ajunse primul la Nixie. Mai târziu înţelese Eve de 
ce era obișnuit cu ea, cu coșmarurile ei, era pur și simplu 
obișnuit să aibă grijă de cineva care avea astfel de 
probleme. 

O luă imediat pe Nixie în braţe și o strânse cu putere, 
îmbrăţișând-o, mângâind-o, spunându-i pe nume, în timp 
ce ea se zbătea și-l lovea cu palmele. Eve încă se mai 
gândea că trebuie să vorbească sau că trebuie să acţioneze 
cumva, când liftul se opri la acel etaj și Summerset se 
repezi afară. 

— Normal, spuse el, era de așteptat. 

— Manmi!! strigă fetița și, extenuată de puteri, se lăsă 
moale în braţele lui Roarke. O vreau pe mami!!! 

— Știu, știu, îmi pare tare rău... murmura Roarke. 

Eve văzu cum bărbatul își atinse buzele de părul lui 
Nixie. Și asta i se păru natural. Şi de așteptat. 

— Vor să vină după mine, vor să mă omoare! 

— Este doar un vis, nu vine nimeni să te omoare... 

Roarke se așeză, iar Nixie se cuibări în braţele lui. 

— Ai avut un coșmar, dar aici ești în siguranţă, cum vezi, 
uite, cu mine, cu locotenent Dallas și cu Summerset. 

Bătu patul cu palma și motanul, adunându-și forţele, sări 
în pat. 

— Uite, e și Galahad aici. 

— Am văzut sângele, este pe mine? 

— Nu. 

— Li dau un calmant. 

Summerset deschise un dulăpior încastrat în perete, 
dezvăluind un mini figider. 

— Îi va face bine. Uite, ţine Nixie, bea asta pentru mine, 
o vei bea, nu-i așa? 

Dar fetiţa își înfundă chipul din nou în umărul lui 
Roarke. 

— Mi-e frică de întuneric! 

— Nu este prea întuneric și mai aprindem și alte lumini 
dacă vrei. 

Roarke ordonă mai multă lumină. 

— Este mai bine așa? 

— Cred că se ascund în dulap, șopti fetiţa, înfigându-și 
unghiile în pielea lui Roarke. 

În sfârșit, asta era ceva ce putea să facă și Eve. Se duse 
direct la dulap, îl deschise și făcu o cercetare amănunţită 
sub privirile atente ale lui Nixie. 

— Nimeni nu poate să pătrundă în locul acesta, spuse ea 
plat. Nimeni nu trece de noi. Ăsta-i adevărul! Este treaba 
mea să am grijă de tine. Şi asta am să și fac. 

— Dar dacă te ucid și pe tine? 

— Mulţi au încercat. Nu îi las, pur și simplu. 

— Pentru că tu dai șuturi la toată lumea. 

— Poţi să pui și pariu pe asta. Bea-ţi calmantul! 

Eve așteptă cu răbdare, se uită atentă în timp ce Nixie 
își luă calmantul și, în timpul acesta, Summerset luă 
controlul. Se așeză pe pat, vorbindu-i fetiţei cu o voce 
caldă și joasă, până când ochii ei începură să fie amorțiţi 
de somn. Privind la toate acestea, Eve simţi rana 
dinlăuntrul ei. Ştia cum era să fii prins în lanţurile 
coșmarurilor, de unde te urmărea ceva imposibil de 
explicat. Durerea și sângele, frica și agonia. 

Chiar după ce lucrurile se calmară, îi persistă în amintiri 
o bună bucată de timp. Summerset se ridică, îndepărtându- 
se de pat. 

— Asta o va ajuta, monitorizez camera în caz că se mai 
trezește. Pentru moment, somnul este cel mai bun lucru 
pentru ea. 

— Cel mai bun lucru pentru ea este ca eu să descopăr 
cine a făcut crima asta, spuse Eve apăsat. Da, poate că 
părinţii ei vor fi tot morți, dar cel puţin va ști de ce și va 
mai ști că oamenii care au făcut asta sunt acolo unde le 
este locul. Asta este, și va fi mai eficient decât calmantul. 

leși din cameră și se duse direct în dormitorul ei. Se 
așeză pe braţul canapelei ca să-și scoată ghetele. Se 
eliberă de nervi, aruncându-le la întâmplare în cameră. 
Incă se mai uita la ce făcuse când Roarke intră în cameră. 

— Va avea visele astea pentru toată viața? întrebă ea, 
împingând cu furie canapeaua. Vor apărea în coșmarurile 
ei tot timpul? O să poată oare scăpa de imaginile astea 
vreodată? Ai putea să i le scoţi din cap, ca și când ai 
elimina o nenorocită de tumoare? 

— Nu știu... 

— Nu am vrut să o ating... Ce dracului spune asta 
despre mine? Pentru Dumnezeu, Roarke, o fetiță tipa, iar 
eu nu am vrut să o ating, am ezitat să o fac. Pentru un 
minut, dar am ezitat, pentru că știam ce se află în mintea 
ei, iar chestia asta a transferat în mine gândurile alea. 

Își scoase vesta antiglonţ, așezând-o alături. 

— Iată-mă deci, stând în picioare lângă ea și văzându-l 
pe tata acoperit de sânge. Eram plină de sânge... 

— Am luat-o eu în braţe, iar tu i-ai arătat că nu este nici 
un monstru în dulap, am făcut fiecare ce am putut, Eve. De 
ce ceri de la tine mai mult decât poţi oferi? 

— La naiba, Roarke... 

Se învârti ca și când ar fi vrut să scape ea însăși de 
propriii ei demoni. 

— Pot să stau deasupra unui cadavru și nici nu clipesc. 
Pot să interoghez martorii, suspecţii și nu clachez. Pot să 
privesc sângele în faţă ca să ajung acolo unde trebuie în 
munca mea. Dar nu pot să traversez camera și să ating un 
copil. 

Asta îi stăruia în minte obsesiv. 

— Sunt rece... Dumnezeule, sunt chiar atât de rece? 

— Rece? Doamne Dumnezeule, Eve, ești orice altceva, 
dar nu rece! spuse Roarke, apropiindu-se de ea și 
îmbrăţișându-i umerii. 

O strânse și mai tare în braţe, când ea se zbătu să scape 
din mâinile lui. 

— Tu simţi prea mult, atât de mult, încât, uneori, mă 
întreb cum de reziști. Iar, dacă vrei să închizi în tine unele 
lucruri din trecut, asta nu înseamnă răceală. Asta 
înseamnă supravieţuire! 

— Mira a spus, mi-a spus acum puţină vreme același 
lucru - înainte să te cunosc pe tine - și-a dat seama că în 
mai puţin de trei ani aș claca, n-aș mai putea să-mi fac nici 
meseria. 

— De ce? 

— Pentru că tot ce făceam era să muncesc. Era... 

Eve ridică mâinile a disperare și, apoi, le lăsă să cadă 
moi pe lângă corp. 

— Asta era tot ce făceam, centrul universului meu. Nu 
lăsam sau, poate, că nu puteam altfel, să intre nimic 
altceva în viaţa mea. Sau poate că indiferent de cât de mult 
aș fi simţit, era prea multă răceală în mine. Dacă lucrurile 

evoluează așa, cred că este ceva chiar mai mult decât 
răceală. Dar trebuie să fac ceea ce fac, altfel nu pot să 
trăiesc și trebuie să te am alături, altfel nu vreau să 
trăiesc! 

— Şi eu simt exact același lucru, spuse Roarke și-și puse 
buzele pe pleoapele femeii. A câștiga însemna raţiunea 
mea de a fi înainte de a te cunoaște. Să câștig cu orice 
preţ. Dar indiferent câţi bani ai în buzunar, mai sunt încă 
multe spaţii goale de umplut, iar tu le-ai umplut pentru 
mine. Eram două suflete pierdute, iar acum ne-am 
regăsit... 

— Nu vreau să beau vin, nu vreau nici piscină... Te vreau 
pe tine, doar pe tine, strigă ea, încleștându-și mâinile în 
jurul gâtului lui. 

— Mă ai pe mine. Acum și mereu! mai spuse Roarke, 
ridicând-o în braţe. 

— Repede, șuieră ea deja desfăcându-i nasturii de la 
cămașă, în timp ce el o ducea în braţe spre pat. Repede, 
dur și adevărat, te vreau! 

El urcă platforma pe care se afla patul, nu o așeză, ci, 
mai degrabă, se prăbuși cu ea pe suprafaţa lui. 

— Ia ceea ce îţi ofer, atunci! 

Gura lui îi acoperi cu răsuflarea caldă sânul prin cămașă, 
ţinând-o strâns de mâini, mușcând-o ușor cu dinţii, astfel 
că unde de căldură îi umplură corpul, așa cum se umplură 
de căldură toate colţurile reci și întunecoase din sufletul ei. 
Iar ea se ridică puţin, se agăţă cu putere de el și se lăsă 
copleșită de forța bărbatului. 

Pentru un moment, o fracțiune de secundă, disperarea 
aceea îmbinată cu dorinţa o invadară, spălând-o de toate 
dubiile, de toate temerile, de toate mizeriile zilei. 

Acum erau doar corpul lui și al ei, dure și dornice, 
puternice și fierbinţi. 

Când îi eliberă mâinile, Eve își înfipse degetele în părul 
lui și îl trase până când gurile lor se împreunară într-un 
sărut dur. Acum simţea gustul lui, buzele acelea ferme, 

pline și limba rapidă și simţi mușcătura erotică a dinţilor 
lui, la limita durerii. 

— Simte-mă, gustă-mă, sunt cu tine... 

Mâinile ei erau și mai nerăbdătoare acum, mai lacome, 
trăgând de cămașa bărbatului, Ia fel cum și el, îndemnat, 
făcu același lucru. Pielea ei părea atinsă de febră, inima îi 
era zguduită ca de o furtună cu tunete pradă mâinilor lui, 
buzelor lui. Demonii ce o bântuiseră, acei monștri pe care 
amândoi îi știau Încuiați într-un cufăr, erau acum muţi în 
faţa pasiunii. Măcar acum, cât timp se aveau unul pe 
celălalt. 

Violenţa dorinței ei se revărsă peste a lui, arzând cu 
flacără în venele tinere. 

El o trase mai sus, cu dinţii înfipţi în umărul ei, rupând 
ceea ce mai rămăsese din cămașa Evei. Diamantul de la el 
sclipi în întuneric, în forma unei lacrimi, agăţat de un 
lănţișor ce odihnea la gâtul ei. Chiar și în întuneric, putea 
să-i simtă văpaia din priviri. Sau strălucirea ochilor... 

Îi trecu prin minte gândul că ar da tot ce avea, averea și 
sufletul ca să o ţină cu privirea aceea pasională din ochii 
puternici, căprui ţintuită într-a lui, pentru totdeauna. 

Eve îl apucă strâns, trăgându-l după ea, rostogolindu-se 
până în mijlocul patului. Își înlănţui picioarele în jurul lui și 
îl privi în ochi. 

— Acum, repede și tare... și... Ah, Doamne! 

El intră în ea, o simţi cum își înfige unghiile în carnea lui 
și un val de catifea umedă îl învălui parcă atunci când ea 
termină. Simţi cum trupul ei lin și zvelt se zguduie atunci 
când el o pătrunse. Șoldurile femeii încă îl mai trăgeau 
spre ea, ca să o pătrundă și mai adânc, cu brutalitate. 

— Nu închide ochii, nu-i închide, murmură el cu glasul 
stins... Eve...” 

Ea ridică mâinile care, deși tremurau încă, îi încadrară 
chipul. 

Te văd. Te văd, Roarke... 

Iar ochii ei stăteau larg deschişi, agăţaţi de-ai lui, apoi, 
își închiseră pleoapele... 


Dimineaţă, Eve răsuflă ușurată că nu era pe lista 
„normalului” să ia micul dejun cu Nixie. Poate că se simţea 
mică, lașă, dar nu era în stare să intre într-un nou 
interogatoriu cu ea, să-i răspundă la întrebări sau să o 
privească în ochii aceia ficși și cercetători, oricum, nu 
înainte de a-și bea cafeaua. Făcu, în schimb, ceea ce era 
normal pentru ea însăși, adică un duș puternic și, apoi, 
intră repede în tubul uscător, în timp ce Roarke era deja la 
birou și scana rapoartele de stoc pe ecran în dormitor. 

După ce bău prima ceașcă de cafea, deschise dulapul și 
luă o pereche de pantaloni de acolo. 

— Omletă, ordonă Roarke. 

— Mă duc la mine în birou să mă uit peste niște date, 
până când vine echipa aici. 

— Mănâncă o omletă înainte, repetă el, lucru ce o făcu 
să-și dea ochii peste cap atunci când își trase cămașa ca să 
o îmbrace. Se întoarse spre el și luă la repezeală două 
furculițe de omletă din farfuria lui. 

— Nu vorbeam despre omleta mea! 

— Atunci fii mai precis altă dată! spuse ea cu gura plină. 
Unde este pisica? 

— Cu fetița, aș spune, mai ales că Galahad e destul de 
deștept ca să se prindă că mai degrabă ea își va împărți 
micul dejun cu el decât noi doi. 

Demonstrativ, Roarke trase farfuria mai aproape de el. 

— Ia-ţi omleta ta! 

— Nu mai vreau... spuse Eve, dar mai șterpeli o bucăţică 
de șuncă din aceeași farfurie interzisă. Trebuie să lucrez 
azi toată ziua. Va trebui să le dau liber lui Baxter și 
Trueheart și să aduc alţi doi polițiști în locul lor. Ai ceva 
împotrivă? 

— Să am casa plină de polițiști? De ce ar fi o problemă 
pentru mine? 

Tonul sec o făcu să zâmbească. 

— Ara să mă văd cu familia Dyson azi. S-ar putea ca 
fetița să se mute chiar în noaptea asta sau cel mult mâine. 

— Fetiţa este binevenită cât timp va fi nevoie, tot așa și 
pentru cei care trebuie să aibă grijă de ea. Vorbesc serios. 

— Știu, ești mai drăguţ decât mine! se întinse și îl 
sărută. Şi eu vorbesc serios! 

Se duse unde-și lăsase vesta antiglont și o apucă din 
mers. 

— Cu familia Dyson, ca tutori legali, pot să trec de 
Protecţia Copilului și să-i mut într-o casă sigură fără să 
apară asta în vreun document. 

— Te preocupă faptul că cine a făcut asta va dori să 
elimine cu adevărat întreaga familie, până la sfârșit. 

— Cam așa cred eu. Așa că adresa ei va fi necunoscută, 
fără nici un fel de hârţogărie. 

— I-ai spus că poţi aranja să-și vadă familia. Crezi că 
este bine? 

Eve adună ghetele pe care le aruncase prin cameră, fiind 
nervoasă cu o noapte în urmă. 

— Are nevoie de asta. Supraviețuitorii unor astfel de 
crime au nevoie să-i vadă pe cei morţi. Va trebui să aștepte 
până când va fi în siguranţă, asta va decide Mira, apoi, va 
putea să o facă. Asta este realitatea ei acum. 

— Ai dreptate, știu. Părea atât de mică în pat azi-noapte. 
Este prima oară când am fost pus într-o situaţie așa 
deosebită ca asta. Un copil ce a pierdut prea mult. Cu 
siguranţă că nu este primul caz pentru tine. 

După ce se încălţă cu ghetele, rămase așezată pe braţul 
unui fotoliu. 

— Nu mai am cine știe ce lucruri pe care să le fac pentru 
prima oară în meseria mea. Ai văzut și tu cazuri la Dochas, 
spuse Eve, amintindu-i lui Roarke de adăpostul pentru 
săraci pe care îl construise. Ai văzut, poate, lucruri mai 
grozave ca astea. De aceea ai și construit locul acela. 

— Nu le-am simţit atât de personal. Vrei să ajute și 
Louise la asta? 

Louise Dimatto, medic și voluntar la Crucea Roșie, șefa 
adăpostului Dochas, ar fi fost un atu, dar Eve nu fu de 
acord totuși. 

— Nu mai vreau să bag pe nimeni în asta, nu în acest 
moment, și mai ales un civil. Trebuie să plec ca să aranjez 
treburile pentru cei care vor veni aici. Dacă descoperi ceva 
la sistemul ăla, dă-mi de știre. 

— Bine. 

Ea se întinse, îl sărută pe buze. 

— Ne vedem mai târziu, asule! 


Se simţea revigorată, gata să facă ceea ce știa cel mai 
bine. Baxter și Trueheart căutaseră prin niște documente, 
Feeney și echipa lui de detectivi electroniști, împreună cu 
expertul lor civil, se bazau pe soluţia electronică a 
problemei, iar ea și Peabody continuau să intervieveze 
oamenii care aveau legătură cu cazul. 

Era foarte posibil, gândea ea, ca ucigașii să fi fost 
angajaţi de cineva, iar acum să nici nu mai fie prin oraș. 
Chiar s-ar putea să nu mai fie pe planetă. Dar o dată ce 
avea să găsească rădăcina problemei, ar fi știut cum să 
găsească și soluţia. Numai că rădăcina aceea era îngropată 
undeva în viaţa unei familii obișnuite. 

— Familie obișnuită, murmura ea când intră Peabody. 
Mamă, tată, soră, frate, totul este obișnuit... 

— Bună dimineaţa și ţie, spuse Peabody pe un ton 
aproape melodios. Este o zi minunată de toamnă. Un pic 
rece, cu toţi copacii ăștia din minunatul tău parc, cum îi 
spune... acoperit de ultimele nuanţe de culori ale 
anotimpului. Ce spuneai? 

— lisuse, ce fel de gândac vesel ţi-a intrat în fund tocmai 
acum? 

— Am început ziua cu ceea ce se cheamă un tun, spuse 
ea, arătându-și un rânjet... Dacă te prinzi ce vreau să spun. 

— Nu, chiar nu vreau să știu. Serios. 

Eve își frecă ochiul stâng cu palma, scărpinându-se. De 
ce dracului faci asta? De ce trebuie să mă faci să înțeleg că 
tu și McNab faceţi sex? 

Peabody arboră un zâmbet de învingătoare. 

— Îmi dă un extrabonus pentru ziua în curs. Oricum, am 
văzut-o pe Nixie acum un minut, la parter. Cum a fost 
noaptea trecută? 

— A avut un coșmar, i-am dat un calmant. Vrei să 
discutăm și despre modă în micul nostru taifas? 

— Nu, veselie întruchipată... bodogăni Peabody. Deci, 
adăugă ea când Eve tocmai o studia cu o privire 
pătrunzătoare, ziceai ceva despre familii. 

— Ah, văd că abia acum avem chef de muncă! 

Eve arătă dosarul în care, în afară de fotografiile făcute 
la locul crimei, agăţase și alte fotografii de familie, ce 
înfățișau persoane vii și zâmbitoare în faţa aparatului de 
fotografiat. 

— Rutină... familia are rutină... Am întrebat-o pe Nixie 
ce au făcut în dimineaţa de dinainte de crimă, așa că mi- 
am făcut cât de cât o idee despre membrii acestei familii - 
luau micul dejun împreună, mustrându-și copiii, tatăl i-a 
condus la școală în drumul său spre serviciu și așa mai 
departe... 

— E-n regulă. 

— Deci, cineva care i-ar fi supravegheat și-ar îl făcut o 
idee despre rutina lor zilnică. Era simplu să înhaţi pe unul 
dintre ei, dacă doar unul dintre ei era problema. Cu puţină 
muncă de convingere, ai fi putut să-l faci să înţeleagă că 
are o problemă. Acum, spune-mi tu dacă toată familia era o 
problemă. Asta-i una! 

Se îndepărtă de la birou. 

— Doi! Toţi au contacte cu diverși oameni în timpul 
rutinei lor zilnice. Clienţi, colegi de serviciu, vecini, 
comercianţi, prieteni, profesori. Unde se intersectează 

vreunul dintre ei cu cineva care le dorește moartea și-și 
permite, pe deasupra, să-i și omoare? 

— Bine, din ceea ce știm până acum, nimeni din acea 
familie nu se simțea ameninţat sau îngrijorat. Din ceea ce 
putem deduce, nimeni periculos nu vine să le spună „o să 
te ucid pe tine și pe toată familia ta pentru chestia asta”. 
Pentru că, de obicei, cuvintele astea au efect. Din profilul 
psihologic făcut familiei ar rezulta că s-ar fi speriat, ar fi 
fost genul ce ar fi reclamat asta. Erau oameni care se 
supuneau legii. Acești oameni, în general, au încredere în 
sistem sau cred că sistemul va găsi mijloacele cele mai 
bune ca să le protejeze familia. 

— Bine. Deci, chiar dacă vreunul dintre membrii familiei 
ar fi avut o problemă, nu a fost nimic atât de serios ca să-i 
îngrijoreze sau s-a întâmplat prea de mult ca să se mai 
simtă amenințați. 

— Oh, dar ar fi făcut o reclamaţie atunci, demult, 
răspunse Peabody. 

— Începe și uită-te prin rapoarte, spuse Eve și se 
întoarse când Baxter și Trueheart intrară în cameră. 

Într-o oră, deja stabilise ce sarcini avea fiecare și ieșea 
pe poarta casei. 

— Dyson întâi de toate, îi spuse Eve lui Peabody. Mă 
ocup de ei întâi, apoi de vecini și toate interviurile de 
rutină. 

— Nu găsesc nici o plângere oficială de la familia 
Swisher sau de la menajeră. Nici una, în ultimii doi ani. 

— Mai caută, cineva care a făcut asta ar fi avut destulă 
răbdare. 

Familia Dyson avea un apartament duplex într-un imobil 
cu o bună securitate din partea de vest a orașului. Chiar 
înainte de a ajunge la curbă, Eve zări câteva mașini ale 
presei. 

— Scârbele astea de lipitori! mârâi ea, trăgând de volan 
și lăsând-o pe Peabody să pună girofarul. 

Portarul își chemase rezervele - o mișcare înţeleaptă, se 
gândi Eve - și avea două persoane care să-l ajute să scape 
de reporteri. 

Eve scoase insigna și văzu ușurarea de pe faţa 
portarului. Nu era o reacţie obișnuită. 

— Doamnă ofiţer, poftiţi. 

În secunda în care a spus acest lucru, mulțimea dornică 
de senzaţii tari năvăli peste ea. Întrebările erau ca laserele 
aruncate, dar la fel de bine și ignorate. 

— O conferință media va fi stabilită puțin mai târziu, la 
sediul central. Veţi avea detaliile cazului. Între timp, vă 
veţi da la o parte de la intrarea în clădire sau am să vă 
arestez pentru creare de dezordine publică. 

— Este adevărat că Linnie Dyson a fost ucisă din 
greșeală? 

Eve se stăpâni să nu izbucnească. 

— După părerea mea, uciderea unui copil de nouă ani 
este totdeauna o greșeală. Declaraţia mea de moment este 
că toate departamentele poliţiei din New York lucrează 
acum ca să îi descopere pe cei care s-au făcut responsabili 
de moartea acestui copil. Cazul este deschis, iar noi 
urmărim toate pistele posibile. Persoana care mai pune 
acum vreo întrebare, continuă ea în vacarmul acela 
îngrozitor, nu va mai fi acceptată la conferinţa de presă. 
Mai mult decât atât, va fi acuzată de obstrucţionarea legii 
dacă nu vă daţi naibii de aici ca să pot să-mi fac meseria. 

Se strecură ca să ajungă la culoar și toţi ceilalți se 
dădură în lături. Portarul bombăni în timp ce deschidea 
ușa ca ea să intre: 

— Bună treabă! 

Veni în urma ei și lăsă ca umerii aceia largi să-și facă loc 
singuri printre oamenii de presă dezlănţuiţi. 

— Vreţi să vorbiţi cu familia Dyson, dar au spus că nu 
vor să fie deranjaţi. 

— Îmi pare rău, vor trebui să fie... 

— Înţeleg, aș aprecia dacă m-aţi lăsa pe mine să-i sun 
întâi, să le spun că ajungeţi la ei. Să le dăm câteva minute 
ca să... Doamne! se întrerupse el și ochii i se umplură de 
lacrimi. Fetița aceea... O vedeam în fiecare zi. Era o 
dulceaţă. Nu îmi vine să cred. Scuzaţi-mă... 

Eve așteptă ca omul să scoată o batistă cu care se șterse 
la ochi. 

— O știai pe ea și pe fetița familiei Swisher, Nixie! 

— Nixie Pixie, spuse el mototolind cu mâna batista. Ii 
mai spuneau așa când venea în vizită. Fetitele astea erau 
ca două surori. Rapoartele de azi dimineaţă spun că este 
bine, că Nixie trăiește. 

Eve se uita la înălțimea lui, părea să aibă cam 1,80 m și-l 
întrebă. 

— Cum te numești? 

— Springer. Kirk Springer. 

— Nu-ţi pot da nici o informaţie acum, Springer. Este 
împotriva procedurii. Dar tu vezi o mulţime de oameni care 
vin aici și, apoi, pleacă. Mulţi oameni ce trec pe stradă. Ai 
observat pe cineva care nu prea avea treabă, poate vreo 
mașină parcată vizavi sau în vecinătate și care nu-ţi era 
familiară? 

— Nu, spuse el, dregându-și vocea. Clădirile au sisteme 
de supraveghere la intrare, pot să vă copiez dischetele. 

— 'Ţi-aș rămâne îndatorată. 

— Fac orice ca să ajut. Fetiţa aia era o dulceaţă. Scuzaţi- 
mă, am să sun acum. Ofiţer? 

— Locotenent. 

— Doamnă locotenent, soții Dyson sunt oameni 
cumsecade, întotdeauna au câte o vorbă bună, nu uită 
niciodată să trimită o felicitare de ziua cuiva sau de 
Crăciun. Așa că am să fac tot ce pot! 

— Mulţumesc, Springer. 

Când portarul se îndepărtă, Eve ordonă. 

— Cercetează-l. 

— Dar nu crezi că.. 

— Nu, dar verifică-l oricum, ca și pe ceilalţi portari, tot 
personalul din administraţie. 

— La apartamentul 6B, doamnă locotenent, spuse 
portarul cu lacrimi în ochi când reveni lângă ele. La 
stânga, lângă lift. Doamna Dyson vă așteaptă. Încă o dată, 
vă mulțumesc că aţi împrăștiat câinii ăștia de pe aici. 
Oamenii ăștia au nevoie de liniște. 

— Nici o problemă. Springer, dacă tu crezi că poţi ajuta 
cu ceva, dă-mi un telefon, la sediul central. 

Când intrară în lift, Peabody citi de pe ecranul staţiei de 
comunicare. 

— Căsătorit, doi copii, locuiește în cartierul de vest. Nici 
un cazier. Angajat aici de nouă ani. 

— A făcut stagiu militar sau pregătire în poliție? 

— Nu, dar are ceva antrenament pentru orientare 
defensivă, personală și profesională, pentru că avea nevoie 
ca să supravegheze o clădire ca asta. 

Încuviințând din cap, Eve ieși din lift și făcu stânga. Ușa 
de la apartamentul 6B se deschise înainte ca ea să sune. 

Jenny Dyson părea mai bătrână decât în urmă cu câteva 
zile. Mai bătrână, mai palidă, cu o privire rece, pe care Eve 
o văzuse doar la cei care fuseseră implicaţi în accidente de 
mașină și se zbăteau între durere și șoc. 

— Doamnă Dyson, mulțumim că ne-aţi primit. 

— L-aţi găsit? L-aţi găsit pe cel care a omorât-o pe 
Linnie a mea? 

— Nu, doamnă, putem intra? 

— Am crezut că veniţi să ne spuneţi asta. M-am gândit... 
desigur, intraţi. 

Se dădu un pas înapoi, își privi propria sufragerie ca și 
când n-ar fi recunoscut-o. 

— Soţul meu doarme. Este sedat. Nu poate... Erau foarte 
apropiaţi, înţelegeţi... Linnie era fetiţa tatei... 

Își acoperi gura cu mâna dând din cap. 

— Doamnă Dyson, ce-ar fi să ne așezăm puţin? 

Peabody luă femeia de braț, conducând-o spre o 
canapea. 

Camera era veselă, în culori vii, formele erau de 
dimensiuni mari. O pictură uriașă părea să fie ceva ce Eve 
credea că este un apus de soare în umbre de roșu și auriu, 
în timp ce un oranj viu domina peretele din spatele 
canapelei. 

În cameră erau două televizoare, unul de masă și unul 
aplicat pe perete, amândouă închise, mese albe, lustruite, 
o fereastră înaltă, triplă, acoperită de draperii roșii, 
strânse în falduri ordonate. 

În camera plină de culori vesele, Jenny Dyson părea și 
mai palidă. Mai mult o umbră de femeie decât una în carne 
și oase. 

— Nu am luat nimic. Doctorul a spus că aș putea, că ar fi 
cazul chiar, dar nu am vrut eu. 

Își frământa degetele în timp ce vorbea, aproape 
sfărâmându-și-le, desfăcându-le... 

— Dacă aș lua ceva, n-aş mai simţi nimic, nu-i așa? Iar 
eu am nevoie să simt. Am fost să o vedem. 

— Da, știu. 

Eve se așeză lângă ea, într-un fotoliu de culoarea 
purpurei. 

— Doctorul spune că n-ar fi suferit deloc. 

— Nu. Înţeleg că pentru dumneavoastră este un moment 
foarte dificil. 

— Aveţi copii? 

— Nu. 

— Nu cred că puteţi înţelege, sincer, nu cred. 

Era ceva extrem de furios în tonul său, ceva de genul 
„cum îndrăznești să presupui că ai înţelege”, după care se 
prăbuși din nou într-un acces de durere. 

— Era parte din mine, din noi. Și era atât de frumoasă, 
de dulce și de drăguță. Fericită! Am crescut un copil atât 
de fericit. Dar am dat greș. Eu am dat greș, înţelegeţi... Nu 

am protejat-o. Nu i-am oferit siguranţă. Sunt mama ei și nu 
i-am oferit siguranţă. 

— Doamnă Dyson, Eve începu în forţă, simțind cum 
vocea femeii începe să se relaxeze. Aveţi dreptate, nu am 
de unde înţelege ce simţiţi, prin ce treceţi, ce aveţi de 
depășit. Dar știu un singur lucru. Mă urmăriţi? 

— Da. 

— Nu este vorba de ceva ce aţi făcut sau de cum nu aţi 
protejat-o pe Linnie. Nu acesta este eșecul dumneavoastră, 
în nici un caz. Era ceva ce nu ţinea de controlul vostru, al 
dumneavoastră sau al soţului, ci doar de controlul 
oamenilor care au făcut fapta asta. Ei sunt responsabili de 
ea, nimeni altul. Asta pot eu să înţeleg, așa cum nu puteţi 
dumneavoastră, cel puţin, nu acum. Linnie este și a 
noastră, acum. Și nu o mai putem proteja, dar vom face 
totul ca să-i găsim pe criminali. Vom lupta pentru ea. Și voi 
trebuie să faceți la fel. 

— Ce pot să fac? întrebă femeia, frângându-și mâinile. 

— Eraţi prieteni cu familia Swisher. 

— Da, buni prieteni. Da. 

— A spus vreunul dintre ei ceva despre faptul că ar fi 
fost îngrijoraţi, chiar și în treacăt, în ceea ce privește 
siguranţa lor? 

— Nu, mă rog, uneori Keelie spunea cât de mulţi oameni 
nebuni sunt în oraș. Şi de câte precauţii trebuie să-ţi iei ca 
să trăiești acolo. Dar nimic în mod deosebit. 

— Dar despre căsătoria lor? 

— Poftim? 

— Eraţi prieteni, v-a spus vreodată că ar avea vreo 
relaţie extraconjugală, suspecta că ar avea vreuna soţul 
ei...? 

— Ei... ei se iubeau. Keelie nu ar fi făcut asta niciodată. 

Jenny își masă tâmpla, își trecu apoi palma peste obraz, 
bărbie, ca și când ar fi vrut să se asigure că mai erau încă 
acolo. 

— Nu, pe Keelie nu o interesa nimeni altcineva și avea 
încredere în Grant. Erau o familie stabilă, familiști din 
convingere. Ca și noi. Eram prieteni pentru că aveam 
multe în comun. 

— Amândoi aveau clienţi. Ceva neplăceri, probleme în 
zona asta? 

— Erau destule neplăceri, desigur. Câteva dificultăţi, 
erau oameni care veneau la Keelie căutând miracole sau 
rezultate imediate. Sau veneau la ea când, de fapt, 
trebuiau să se ducă la plastician, pentru că pur și simplu 
nu voiau să renunţe la modul lor de viaţă. Iar filosofia lui 
Keelie era sănătatea. Și Grant avea câteva cazuri uneori 
destul de neplăcute. 

— Ceva ameninţări? 

— Nu, nimic serios. 

Se uita fix undeva în spatele Evei, cu privirea ţintuită la 
draperia roșie. 

— Un client îi ceruse banii înapoi lui Keelie, o dăduseră 
și în judecată pentru că nu avusese rezultatele așteptate 
dar, de fapt, se îndopau toată ziua cu chipsuri. lar Grant se 
confrunta cu ura faţă de avocaţi, pentru că pur și simplu 
asta îi era meseria. Dar, în cele mai multe cazuri, clienţii 
lor erau mulţumiţi. Amândoi aveau afaceri profitabile 
pentru că erau profesioniști și erau recomandaţi de 
oameni. Oamenii îi plăceau. 

— Au fost vreodată implicaţi în ceva ilegal sau aveau 
legături cu cineva care se ocupa cu lucruri de genul ăsta? 
Acum, nu trebuie să le protejaţi reputaţia, trebuie să ne 
spuneţi, adăugă Eve. 

— Dar ei credeau în bine, în a face bine, voiau să fie un 
exemplu pentru copiii lor. Grant glumea când vorbea 
despre viaţa lui zbuciumată din colegiu, cum a fost odată 
arestat că a fumat droguri și cât de speriat a fost, încât a 
devenit un model pentru alţii. 

Își încrucișă picioarele într-un mod inconștient, din 
obișnuinţă. 

— Nici unul dintre ei nu a avut o familie solidă. Era 
important ca ei să creeze una și să-și crească și copiii în 
ideea asta. Cel mai apropiat lucru ce s-ar putea numi 
ilegal, pe care ar fi îndrăznit să-l facă, era să se joace poate 
prea zgomotos atunci când Coyle îi antrena în chestia asta. 

— Cum de aţi aranjat ca Linnie să stea la ei în noaptea 
aceea? 

Jenny își schimbă brusc poziţia. Nu mai stătea acum 
picior peste picior, rămânând dreaptă cu mâinile în poală. 

— Am... am întrebat-o pe Keelie dacă ar putea s-o ţină 
pe Linnie la ea după școală, toată noaptea. De obicei, 
Keelie nu admitea ca fetița ei să stea cu prietene de școală 
peste noapte. Dar, de data asta a fost fericită să accepte, 
încântată că eu și Matt am reușit să luăm apartamentul de 
la hotel și să ne sărbătorim aniversarea căsătoriei. 

— De când plănuiaţi asta? 

— Oh, de vreo șase-șapte săptămâni. Nu suntem oamenii 
momentului, noi. Dar le-am spus fetelor doar cu o zi 
înainte, în caz că se ivea ceva. Erau atât de fericite! 
Doamne! 

Își încleșta degetele în stomac și corpul începu să i se 
cutremure. 

— Linnie a spus, a spus că era un cadou și pentru ea... 

— Nixie venea și ea destul de des pe aici. 

— Da, da... continuă femeia, încă tremurând. Se jucau, 
învățau, dormea peste noapte aici... 

— Cine o aducea? 

— Cum? clipi Jenny. Unul dintre ei o aducea sau unul 
dintre noi se ducea și veneam împreună cu mașina. 

— Ea și Linnie ieșeau și singure afară? 

— Nu, spuse Jenny cu ochii umezi și și-i șterse în același 
fel absent cu care își încrucișase mai devreme picioarele 
peste perniţa canapelei. Linnie se mai plângea uneori 
pentru că unii dintre colegii ei de școală puteau să meargă 
în parc singuri sau la jocuri video. Dar Matt credea că este 
prea mică să iasă de una singură. 

— Familia Swisher făcea la fel cu Nixie? 

— Exact la fel. Aveam multe lucruri în comun. 

— Coyle? 

— El era mai mare, era băiat, știu că sună sexist, dar 
asta este. Il ţineau din scurt, dar putea să iasă cu prietenii, 
doar că trebuia să spună mereu unde se duce. Mai avea și 
un emițător cu el ca să poată fi verificat. 

— A avut vreodată vreo problemă? 

— Era un copil bun, adăugă femeia, cu buzele 
tremurând. Un copil foarte bun. Cea mai gravă formă a lui 
de a se revolta, din ceea ce știu eu, era să se strecoare cu 
niște chipsuri pe ușa din dos, dar Keelie știa de asta, 
oricum. li plăcea la nebunie să facă sport, iar dacă făcea 
vreo poznă, i s-ar fi limitat activităţile sportive, nu risca el 
asta... 

Când Eve se așeză, Peabody o atinse pe Jenny pe braţ. 

— Vreţi să sunăm pe cineva pentru dumneavoastră? 

— Mama vine încoace. l-am spus să nu vină dar, apoi, 
am sunat-o din nou. Mama vine încoace... 

— Doamnă Dyson, trebuie să vorbim cu dumneavoastră 
să vedem cum o s-o preluaţi pe Nixie. 

— Nixie? 

— Sunteţi tutorii ei legali. 

— Da, spuse ea, înfigându-și mâna în păr, când își 
reaminti de asta. Noi, ci au vrut să fie siguri că Nixie și 
Coyle au... Nu... Nici nu pot să mă gândesc la asta. 

Căzu pe canapea atunci când soţul ei apăru în capul 
scărilor, ca o stafie. Corpul i se bălăbănea, pe chipul lui se 
vedea clar efectul sedativelor. Purta doar o pereche de 
boxeri albi. 

— Jenny? 

— Da, iubitule, sunt aici. 

Se ridică și se repezi la scări ca să-l îmbrăţișeze. 

— Am avut un vis, un vis oribil. Linnie... 

— Șșșt... îl mângâie femeia pe păr și pe spate în timp ce 
el se frânse de mijloc parcă sub greutatea mângâierilor ei. 

— Nu pot, nu pot! Vă rog, puteţi pleca acum? Puteţi 
pleca? 

Căsătoria, după părerea Evei, era o cursă de sărituri 
peste garduri. Trebuia să înveţi cum să sari peste 
obstacole și cum să te oprești din mișcare ca să te îndrepțţi 
spre o altă direcţie. 

Ea trebuia să muncească și, pentru moment, prefera 
această mișcare înainte, dar când aduci un copil străin pe 
capul soțului tău, trebuie măcar să-i lași puţin timp de 
reflecţie atunci când șederea copilului pare că se va 
prelungi. 

Își permise să se gândească la ea cinci minute, atât cât 
putea să vorbească despre acest lucru la telefon, de pe 
trotuar. 

Fu surprinsă că răspunsese chiar el, simțindu-se puţin 
vinovată când îi văzu privirea iritată din cauza întreruperii 
muncii pe videofon. 

— Scuză-mă, revin mai târziu. 

— Nu, sunt între două treburi, dar tocmai m-am oprit 
puţin. S-a-ntâmplat ceva? 

— Poate. Nu știu, este o chestie de intuiţie, dar m-am 
gândit că ar trebui să știi că fetiţa s-ar putea să stea la noi 
mai mult decât m-am așteptat. 

— Ţi-am spus că este binevenită cât este necesar... 

Se uită brusc în altă parte și ridică mâna spunând: 

— Lasă-mă cinci minute, Caro. Asta poate aștepta. 
Termin-o tu. Crezi că familia Dyson n-o vor putea lua într-o 
zi două? reveni cl la discuţie. 

— Sunt distruși emoţional și nu mi-am ales bine 
momentul ca să le propun asta. Dar este numai o chestie 

de intuiţie. Mă gândesc să contactez... ă... ce îi este... 
bunica! Atunci când voi avea puţin timp. Doar de 
umplutură. Sau poate că o ședere temporară, până când 
soţii Dyson se simt mai bine... 

— Da, este o idee bună, dar acum stă bine unde stă. 

Se încruntă. 

— Tc gândești că s-ar putea să treacă puţin mai mult 
timp până s-o ia? Săptămâni? 

— Poate, aș putea aduce Protecţia Copilului, dar nu 
vreau să apelez la ci, dacă pot evita asta. Poate că mă înșel 
asupra soţilor Dyson, dar m-am gândit că ar fi bine să știi 
că fetița s-ar putea să mai stea un timp la noi. 

— Ne descurcăm noi. 

— Bine, scuze că ţi-am răpit timpul. 

— Nici o problemă, ne vedem acasă. 

Dar când închise telefonul, se încruntă. Se gândi la 
copilul din casa lui și la cei morți. Avea vreo șase oameni 
care îl așteptau în ședință, dar decise că acest lucru mai 
putea să aștepte câteva momente. La ce bun să ai putere 
dacă nu mai și uiţi de ea din când în când? 

Căută dosarul familiei Swisher, pe care-l ordonă de pe 
computerul de acasă al soţiei lui, își notă numele și toate 
relaţiile pe care le avea familia. 


Începură să-i viziteze pe vecinii din stânga și din dreapta 
familiei Swisher. Mai multe uși rămăseseră închise, oameni 
muncitori. Dar nici aceia care le-au deschis nu au reușit să 
aducă nici un pic de lumină în acest caz. Nu văzuseră 
nimic. Un lucru teribil. O tragedie. Nu s-a auzit nimic. 
Săraca familie. Nu știau nimic. 

— Ce vezi, Peabody? 

— Mult șoc, panică, ușurarea că nu li s-a întâmplat lor 
așa ceva. Şi o doză bună de teamă. 

— Așa este. Ce ne spun oamenii ăștia despre victime? 

— O familie drăguță, prietenoasă, copii bine crescuți. 

— Nu este ceva cu care ne întâlnim în mod obișnuit, așa- 
i? Parcă intrăm în altă dimensiune în care oamenii fac 
prăjituri și le împart străinilor pe stradă. 

— N-ar strica o prăjitură... 

Eve urcă treptele următoarei clădiri, ce figura pe 
carneţelul ci ca fiind o familie numeroasă. 

— Iată că s-a terminat și cu vecinii. Familia asta are un 
venit dublu în casă, din ceea ce știu eu, oameni ca ei se 
bagă în pat înainte de ora două dimineaţa, în timpul 
săptămânii. Se mai uită o dată de-a lungul străzii. Chiar și 
în mijlocul zilei traficul era lejer. La ora două noaptea, 
trebuia să fi fost o liniște mormântală. 

— Poate că cineva avea insomnie și se uita pe stradă. 
Sau s-a decis să se plimbe puţin. Dar, cu siguranţă că ar fi 
spus poliţiei dacă i s-ar fi părut ceva ciudat. Dacă o familie 
moare în cartierul tău, te sperii. Vrei să fii liniștit, în 
siguranţă, spui poliţiei tot ce ai văzut. 

Sună la ușă. Se auzi un gâjâit la interfon ca și când 
cineva și-ar fi dres glasul. 

— Cine-i acolo? 

— Poliţia, spuse Eve, ţinând insigna îndreptată spre 
camera de luat vederi. Locotenent Dallas și detectiv 
Peabody. 

— De unde știu eu că nu minţiţi? 

— Doamnă, vă uitaţi la insigna mea. 

— Aș fi putut avea și eu o insignă ca asta, și nu sunt de 
la poliţie. 

— Aici nu am replică. Puteţi vedea numărul insignei? 

— Nu sunt oarbă... 

— Pentru că stau aici nu pot să vă demonstrez nimic, dar 
este simplu pentru dumneavoastră să verificaţi. Veţi vedea 
numărul de identificare și puteţi suna la centru. 

— Poate că aţi furat insigna de la un poliţist adevărat. 
Oamenii mor în paturile lor... 

— Da, doamnă, de asta și ne aflăm aici. Vrem să vorbim 
cu dumneavoastră despre familia Swisher. 

— De unde știu că nu sunteţi persoanele care i-au ucis? 

— Poftim? 

Eve, cu un chip pe care i se citea frustrare, se întoarse 
ca să privească o femeie de pe trotuar. Căra o plasă de 
piaţă și avea o claie considerabilă de păr roșu-auriu, un 
costum verde și o jachetă largă. ^ 

— Încercaţi să vorbiţi cu doamna Grentz? 

— Încercăm să fim operative. Suntem de la poliţie. 

— M-am prins, spuse femeia și urcă scările. Hei, doamnă 
Grentz, sunt Hildy. Am adus cumpărăturile. 

— De ce nu spui așa? 

Se auzi un fojgăit, după care ușa se deschise. Eve se uită 
în jos cu consideraţie. Doamna Grentz avea aproape 1,50 
m, era slabă ca o grisină, bătrână ca și timpul. Pe cap avea 
îndesată o perucă mare, care nu i se potrivea, la fel de 
neagră ca și pielea ei zbârcită. 

— Le-am adus și pe polițiste, îi spuse Hildy veselă. 

— Te-au arestat? 

— Nu, vor doar să vorbească puţin cu dumneavoastră. 
Despre ce s-a întâmplat cu familia Swisher. 

— Bine, fie atunci, încuviință femeia, fluturând o mână, 
ca și când s-ar fi apărat de muște. 

— Proprietăreasa mea, le spuse Hildy. Eu locuiesc 
dedesubt. Este cumsecade, doar că e, așa cum spunea tatăl 
meu, mai nebună ca un șobolan de latrină. Trebuia să 
veniţi să vorbiţi cu ea când este în toane bune. Eu mă duc 
să-i pun pungile în bucătărie. 

— Mulţumesc. 

Casa era încărcată de tot felul de lucruri. Lucruri 
preţioase, observă Eve, în timp ce se strecura printre 
mese, scaune, lămpi, tablouri îngrămădite pe pereţi. 

Aerul mirosea a vechi și părea să fie o combinaţie între 
pudră, vechituri și flori uscate. 

Doamna Grentz se așezase pe un scaun, cu picioarele 
micuţe așezate pe o perniţă, cu mâinile încrucișate pe 
pieptul ce lipsea cu desăvârșire. 

— Ii cunoșteaţi pe soţii Swisher? 

— Bineînţeles că îi cunoșteam pe Swisheri. Nu locuiesc 
aici de optzeci și opt de ani sau ce naiba? Am văzut totul, 
am auzit totul. 

— Ce aţi văzut? N 

— Am văzut lumea ducându-se direct în iad. Işi țuguie 
bărbia, descrucișându-și mâinile și izbind cu una dintre ele 
braţul fotoliului. 

— Sex și violenţă, sex și violenţă. Toată lumea va arde în 
infern. Va avea ceea ce a căutat. Culegi ce ai semănat. 

— Bine, puteţi să-mi spuneţi dacă aţi auzit sau aţi văzut 
ceva deosebit în noaptea în care familia Swisher a fost 
ucisă? 

— Eu aud tot, văd tot. Văd și aud foarte bine. 

Femeia se întinse înainte cu ochii mari, ficși. 

— Știu cine i-a ucis pe acei oameni. 

— Cine i-a ucis? 

— Francezii. 

— Cura de știți asta, doamnă Grentz? 

— Pentru că sunt francezi! 

Și ca să dea cuvintelor sale greutate, își plesni o mână 
peste coapsă. 

— Şi-au luat șuturi în fund ultima oară când au fost pe 
aici, așa-i? lar acum au vrut să-și ia revanșa. Dacă e vorba 
să fie omorât cineva în patul lui, atunci e treabă 
franțuzească la mijloc. E simplu ca bună ziua. 

Eve nu era sigură că sunetul emis de Peabody fusese un 
chicotit sau un oftat, dar îl ignoră, oricum. 

— Apreciem informaţiile date de dumneavoastră, începu 
Eve, ridicându-se. 

— Aţi auzit pe cineva vorbind franceza în noaptea 
crimelor? 

La întrebarea lui Peabody, pe Eve o încercă un 
sentiment de milă. 

— Nu îi auzi pe francezi, fato! Sunt tăcuţi ca șerpii, ăștia 
sunt francezii, ca să știi și tu! 

— Mulţumim, doamnă Grentz, ne-aţi fost de un real 
ajutor, spuse Eve care era deja în picioare. 

— Nu poţi avea încredere în niște oameni care mănâncă 
melci, ascultaţi-mă pe mine... 

— În nici un caz, doamnă! Nu e nevoie să ne conduceţi! 

Hildy era chiar în faţa ușii, zâmbind larg. 

— Dusă rău, dar este fascinantă într-o oarecare măsură, 
nu-i așa? Doamnă Grentz? adăugă ea cu o voce brusc înaltă 
și subţire. les puţin... 

— Mi-ai așezat pungile? 

— Toate la locul lor. Ne vedem mai târziu. Mergeţi, nu 
vă opriţi, se adresă brusc, printre dinţi, polițistelor. 

— Ai câteva minute libere ca să vorbești cu noi, Hildy? 

— Desigur, răspunse ea cu sacoșa de cumpărături încă 
în mână, conducându-le spre ușa din josul scărilor, ușa 
apartamentului ei. 

— De fapt, este stră-stră-mătușa mea, prin căsătorie, dar 
îi place să i se adreseze lumea cu „doamna Grentz”. Soţul 
ei a murit acum treizeci de ani. Eu nici nu l-am cunoscut. 

Apartamentul ei era mai vesel, cu multe postere 
neînrămate și covoare colorate pe jos. 

— Am închiriat apartamentul acesta de la ea, ei... fiul ei 
plătește chiria. Sunt, într-un fel, o asistentă neoficială 
pentru femeie și clădire. Aţi văzut ce are prin casă? E plină 
de bani. Vreţi să luaţi loc? 

— Mulţumesc. 

— Are o grămadă de bani, serios. Are câteva milioane, 
așa că treaba mea este să controlez dacă sistemul de 
securitate funcţionează în permanenţă sau că nu rămâne 
lată dacă se împiedică de vreun scaun și își rupe vreun 
picior. Mi-a dat un fel de emițător de alarmă. 

Femeia scoase din buzunar un fel de receptor mic. 

— Dacă ea cade, cumva sau dacă i se face rău, chestia 
asta bipăie. Mă mai duc la piaţă pentru ea, îi mai ascult 
tâmpeniile, e o chestie bună ca să am și eu o locuinţă. Și 
este cumsecade, chiar haioasă uneori. 

— De cât timp staţi aici? 

— De șase luni sau șapte. Eu sunt scriitoare, mă rog, 
asta încerc cel puţin să fac, așa că este un aranjament bun 
pentru mine. Hei, vreţi să beţi ceva? 

— Nu, mulțumim. Îi cunoșteaţi pe soţii Swisher? 

— Într-un fel. Așa cum îi cunoşti pe oamenii pe care îi 
vezi tot timpul. Mă salutam cu părinţii, ceva de genul 
acesta. Nu eram pe aceeași lungime de undă! 

— Adică? 

— Erau niște oameni monotoni, înțelegeţi? Conservatori. 
Dar drăguţi, chiar drăguțţi... Dacă mă vedeau pe afară, mă 
întrebau sigur de doamna Grentz sau ce mai fac. Nimeni 
nu te mai întreabă nimic în ziua de azi. Pe copii îi 
cunoșteam mai bine. 

Ridică o mână și închise ochii preţ de o secundă. 

— Încerc să înţeleg, să înţeleg de ce au avut parte de un 
asemenea destin dar, Doamne! 

Deschise ochii din nou, confuză pentru o clipă. 

— Erau doar niște copii. lar Coyle... cred că se și 
îndrăgostise de mine. Era foarte dulce. 

— Deci îi vedeaţi prin cartier. 

— Desigur, mai ales pe Coyle. Pe fetiță nu o lăsau pe 
afară prea des. Se oferea voluntar să se ducă să facă piața 
sau să se plimbe cu mine. Sau îl vedeam cum se dădea cu 
skateboard-ul cu prietenii, îi făceam cu mâna sau, pur și 
simplu, vorbeam... 

— L-aţi văzut vreodată cu cineva necunoscut, care nu 
părea să fie din cartier? 

— Nu prea. Era un copil bun. Crescut pe moda veche, 
cel puţin altfel de cum am fost crescută eu. Era politicos, 
un pic timid, cel puţin cu mine era așa. Ii plăcea sportul. 

— O scriitoare observă lucruri, le notează, nu știi 
niciodată. 

Hildy răsuci pe deget o șuviță de păr viu colorat. 

— Mă gândesc la o chestie pe care nu mi-am amintit-o 
mai devreme, când ceilalţi polițiști au trecut pe aici. Este... 

pur și simplu nu mă pot gândi la nimic de când am auzit ce 
s-a întâmplat. Inţelegeţi? 

— Sigur... Ce îţi amintești acum? 

— Nu știu dacă este ceva jmportant, dar am început să 
mă gândesc la asta azi-dimineaţă. În noaptea aceea... 

Schimbă brusc tonul, cu un zâmbet palid adresat Evei. 

— Auzi, dacă vă spun ceva ce am făcut și nu este sută la 
sută legal, am să dau de necaz? 

— Nu suntem aici ca să te înhățăm, Hildy. Ne ocupăm de 
cinci persoane care au fost ucise în paturile lor. 

— Bine, spuse ea, răsuflând ușurată. Bine, câteodată, 
când sunt trează noaptea pentru că scriu, sau doamna 
Grentz devine o pacoste, vreau să spun, are bani, este 
haioasă, dar câteodată devine o pacoste. 

— În regulă. 

— Câteodată, mă urc pe acoperiș. 

Hildy arătă cu degetul spre tavan. 

— E un locșor minunat acolo, un loc unde să-ţi pierzi 
timpul, privești, te gândești. Câteodată mă duc acolo, 
știți... ca să fumez un pic de marijuana. Nu pot s-o fac aici. 
Dacă doamna Grentz ar cobori, așa cum face câteodată, și 
ar mirosi, pentru că are un nas de câine poliţist, ar 
înnebuni. Așa că dacă am chef s-o fac, nu că aș face-o în 
fiecare zi... 

— Nu suntem de la Narcotice. Nu ne interesează că te 
recreezi cu puţină marijuana. 

— Ok. Deci eram pe acoperiș. Era târziu pentru că nu 
reușeam să scriu nimic. Îmi pierdeam puţin timpul pe 
acolo, gata să cobor dintr-o clipă în alta, pentru că 
marijuana mă făcuse somnoroasă, mai ales că era și târziu. 
Mă uitam, cumva, prin împrejurimi, când am văzut doi 
bărbaţi. Bine făcuţi, Ia asta mă gândeam, știți... Trupuri de 
prima clasă... Nu prea m-am concentrat pe chestia asta, de 
aceea nu mi-am amintit când m-au întrebat primii polițiști, 
dar pe urmă m-am gândit și mi-am amintit. 

— Ai văzut cum arătau? 

— Nu prea. Erau doi bărbaţi albi, amândoi. Puteam să le 
văd mâinile, puţin și feţele, așa că știu că erau albi. Nu 
prea le-am văzut bine feţele, nu din unghiul în care mă 
aflam. Dar îmi amintesc că m-am gândit cât de bine făcuţi 
erau, vedeam cum mergeau alături, ca și când ar fi 
participat la un marș. Nu vorbeau între ei, ca atunci când 
mergi cu cineva, când te plimbi cu un amic, în timpul 
nopţii. Au făcut un pas, doi, trei, la al patrulea deja 
dăduseră colțul. 

— Care colţ? 

— Ăăă... dinspre vest, spre zona Riverside. 

— Cum erau îmbrăcaţi? 

— Da... m-am gândit la asta, chiar mult... erau îmbrăcaţi 
în negru din cap până în picioare cu... cum le spune la 
căciulile alea pe care le rulezi? 

— Fesuri? 

— Da... da... Așa! Aveau fiecare câte o geantă, cu curele 
lungi, pe care le ţineau de-a curmezișul corpului. Imi place 
să mă uit la oameni, mai ales la cei pe care nu i-am mai 
văzut niciodată. Dar erau cu adevărat bine făcuți. 

— Cam ce vârste aveau? 

— A! Nu știu, sincer. Nu le-am văzut fețele. Aveau 
fesurile trase pe cap și... la dracu’... uite la ce mă uitam 
eu... la corpurile lor... Dar mă mai gândesc la un lucru de 
atunci. Nu i-am auzit vorbind. Nu mă refer la faptul că nu 
vorbeau, dar nu le auzeam nici pașii. Dacă nu mă 
întorceam cu faţa spre calea ferată, nici nu aș fi știut că 
treceau pe acolo. 

— Hai să mergem un pic pe acoperiș, Hildy. 

Eve sări în picioare. 

— Du-ne acolo și explică-ne din nou. 

— Avem ceva, spuse Peabody, când ajunseră din nou în 
stradă, în timp ce Eve încă se mai uita la acoperiș. Nu e 
mare lucru, dar este totuși ceva. 

— Astea sunt chestiuni de detaliu. Iar detaliile contează. 

Se întoarseră din nou la casa familiei Swisher și se 
uitară din nou la acoperișul pe care abia îl cercetaseră 
împreună cu Hildy. 

— Probabil că ar fi văzut-o, dacă s-ar fi uitat. Ar fi văzut- 
o pe ea sau, măcar, silueta ei, dar nu s-au uitat când erau 
în apropiere. Dar erau prea siguri pe ei. Poate că au scanat 
strada, atenţi să se ferească de luminile sistemelor de 
securizare. Mergeau, erau preocupaţi, deci. Fără grabă, 
disciplinaţi, spre colţul dinspre Riverside. Aveau mașina 
parcată pe undeva, sunt sigură de asta. Parcată legal, pe 
stradă sau într-o parcare. Mai degrabă pe stradă, nu este 
nevoie de tichet dar, pe de altă parte, nu poti fi sigur 
niciodată că găsești un loc liber, nici măcar într-o parcare. 

— Or fi furat vreo mașină? sugeră Peabody. 

— Ar fi fost prostie curată. Pentru că asta lasă urme. 
Furi ceva, proprietarul se supără și face reclamaţii. Poate 
că au luat un vehicul pe termen lung, de undeva, și l-au 
dus înapoi. Dar de ce să facă asta? Ai așa echipament, 
foarte scump, deci ai și bani de o mașină. Și nu este nimic 
bătător la ochi. 

Eve se ridică și se lăsă înapoi pe călcâie. 

— Nimic ce să dea de bănuit, iar șoferul sigur s-a 
conformat tuturor regulilor de circulaţie. 

Se îndreptă spre vest, vizualizându-și propria teorie. 

— Își fac treaba, pleacă, fără grabă, fără zgomot. Cu 
ochii în stânga și în dreapta, asta înseamnă antrenament. 
Nu se gândesc să se uite și în sus, iar asta înseamnă 
neglijenţă, totuși. O mică neglijenţă. Merg drept, nu fac 
nici o conversaţie. Direct la ţintă, fără ocolișuri. Strâng 
genţile pe care mai târziu le-au curăţat sau le-au distrus. 
Inapoi la S. 

— La sediu? 

— Pun pariu că așa discutau între ei, scurt, laconic, chiar 
și când povesteau ceva. Şi mai pun pariu că acel sediu nici 
nu mai există. 

Dăduse de punctul lor slab. Ştia că acesta nu era un 
termen logic, dar era termenul potrivit. Dăduse de punctul 
lor slab, iar ea avea să caute până când va da de ei. 

Stătea pe colțul ce unea strada 81 și cartierul Riverside, 
privind ba spre nord, ba spre sud, ba spre vest. Până unde 
au mers, se întreba, câți oameni i-or mai fi văzut plecând 
din casa morții, cu sângele proaspăt ascuns în acele genţi? 

Erau doar doi bărbaţi care plecaseră de la o muncă 
făcută rapid în toiul nopţii. 

— Sună-l pe Baxter, ordonă Eve. Vreau niște nume. 


Numele ei era Meredith Newman, muncea mult și era 
plătită puţin. Era fericită să o poată spune, dacă i se oferea 
ocazia. li plăcea totuși să se considere o martiră 
contemporană ce suferea și asuda pentru o cauză. 

Odată, în tinereţile ei, visa că face parte din armatele 
cruciate și muncea, și studia cu o fervoare religioasă. Dar, 
pe urmă, un an de muncă devenise doi, cei doi, la rândul 
lor, deveniseră cinci, și iată că efortul, mizeria și 
inutilitatea lor o transformaseră într-o victimă. 

În fanteziile ei secrete, întâlnea un bărbat frumos, 
senzual, care înota în bani. Ar fi renunţat la muncă. Nu ar 
mai fi fost nevoie să umble prin hârţoage, să meargă Ia 
nemiloasele verificări la domiciliu. Nu trebuia să mai vadă 
femei sau copii chinuiţi. 

Dar, până avea să vină ziua aceea minunată, totul era 
rutina de zi cu zi. Acum se ducea să facă încă o verificare 
la domiciliu, unde se aștepta să vadă alţi copii murdari, 
alături de mama lor drogată, încercând să nu se mai 
gândească la sine. Își pierduse speranţa că va fi vreodată 
altfel. Renunţase să-i mai pese. Numărul de oameni, care 
până la urmă s-ar fi îndreptat, devenind niște membri 
corecţi ai societăţii, era un procent de unul Ia cincizeci, 
după propriile estimări. lar ei părea că-i revin mereu cei 
patruzeci și nouă care nu reușesc. Picioarele o dureau, 
pentru că fusese îndeajuns de proastă să-și cumpere niște 

pantofi pe care nici măcar nu și-i permitea. Nu cu salariul 
ei. Era deprimată pentru că bărbatul cu care se vedea din 
când în când, de vreo cinci săptămâni, îi spusese că îl 
deprimă. Ea pe el. Așa că îi dăduse papucii. Avea treizeci și 
trei de ani, era singură, nu avea prieten, nici un fel de viață 
personală și îi era lehamite de munca ei în așa hal că îi 
venea să se sinucidă. 

Mergea cu capul în jos, îi intrase în obicei acest lucru, 
pentru că nu mai voia să vadă murdăria, praful, oamenii. 

Ura orașul, ura bărbaţii care pierdeau vremea și-și 
frecau sexul atunci când trecea pe lângă ei. Ura mirosul de 
gunoi - un miros urban - ura zgomotul. Motoare, claxoane, 
voci, toate mașinăriile ce îi agresau auzul. 

Vacanţa ei nu era programată pentru opt săptămâni, trei 
zile și douăsprezece ore, ca la toată lumea. Ziua ei liberă 
era la doar trei zile depărtare și nu știa dacă o mai apucă. 
Nici nu voia să o mai apuce. Nu dădu atenţie scrâșnetului 
de frâne, ce pentru ea era o altă cacofonie a orașului pe 
care începuse să o deteste ca pe o boală necruțătoare. 

Lovitura în umăr era doar o altă formă de iritare, una 
dintre nepolitețurile înnăscute ce infectase pe toată lumea 
care trăia în haznaua asta numită oraș. 

Apoi, privirea i s-a înceţoșat. Simţi, ca într-un vis, cum 
era ridicată și aruncată undeva. Chiar și atunci când se 
trezi aterizată în micuța dubă, cu bandă adezivă lipită 
peste ochi, parcă nu i se părea real. Corpul ei abia dacă 
înregistră nevoia de a striga, când simţi înţepătura 
usturătoare a unei seringi ce îi intra sub piele. 


Pe la amiază, Eve și Peabody vorbiseră deja cu trei 
dintre clienţii lui Keelie Swisher și cu doi clienţi ai soţului 
ei. Îşi împărţiseră munca pe criterii geografice şi acum era 
interogat un alt client al lui Keelie. 

Jan Uger era o femeie zdravănă, care fumase trei ţigări 
în decursul interviului de douăzeci de minute. Când nu 
trăgea din ţigară, sugea câte un drops din acelea frumos 

colorate, pe care le lua dintr-o bombonieră așezată lângă 
scaunul ei. Părul îi era coafat sub forma unei mingi imense, 
netede, ca și când cineva i-l ridicase, pulverizându-l cu 
silicon. Avea niște fălci zdravene, vreo trei guși, o piele ca 
salcia și, pe deasupra, o atitudine flegmatică. 

— O șarlatancă, pufai ea, gesticulând cu ţigara. Asta 
era! Mi-a spus că nu mă poate ajuta dacă nu mă ţin de 
regim. Ce, eram într-o tabără militară? 

— Aţi fost, timp de trei ani, adăugă prompt Eve. 

— Am făcut trei ani serviciu militar obișnuit. Acolo l-am 
întâlnit pe Stu. El a fost în armată cincisprezece ani, 
apărându-și ţara. lar eu am fost pe vremea aia o bună soţie 
de militar, crescând doi copii. Din cauza lor m-am îngrășat, 
decretă ea și mai luă un drops din bombonieră. Mă ţin de 
dietă, dar cu o condiţie! 

Condiţie care, gândi Eve, era incapacitatea de a se opri 
să nu bage toate prostiile în gură. 

— Asigurarea noastră nu ne permite să facem body 
building, adăugă, plimbând bomboana prin gură, după care 
începu să o ronţăie zgomotos. Te duci la un nutriţionist cu 
atestat, timp de șase luni, și el te lasă baltă. Asta am făcut 
eu, m-am dus la o șarlatancă, i-am ascultat prostiile. Și cu 
ce m-am ales? 

Supse bomboana cu atâta furie, încât Eve se întrebă 
dacă nu era cumva în pericol de sufocare în cazul în care 
aceasta i s-ar fi înțepenit în gât. 

— Dar îţi spun eu cu ce m-am ales! M-am ales cu patra 
kile în plus în două luni! Nu că l-ar deranja pe Stu. E mai 
multă carne de iubit, el așa zice! Dar am făcut ce a vrut. 

— Şi asta v-a supărat... 

— Păi și nu aveam dreptate? Mi-a spus că nu mă 
încadrez. Cine era ea să-mi spună asta? Ce îi cădea dacă 
îmi semna hârtia aia ca să încasez și eu banii de la 
asigurări? Oamenii ca ea îmi provoacă greață! 

Își aprinse altă ţigară, inhalând fumul ce mirosea a 
mentă arsă. 

— V-aţi certat cu doamna Swisher? 

— l-am spus ce cred despre ea și despre regimul ei de 
satrap și i-am spus că am s-o dau în judecată. Și aș fi făcut- 
o, dar nenorocitul de bărbatu-său e avocat, așa că, la ce 
bun? Toată lumea știa că sunt lipiţi unul de altul ca o 
grămadă de scame. Îmi pare rău că sunt morti, totuși, 
adăugă ea. 

— Soţul dumneavoastră este militar în rezervă, acum, 
fiind angajat la... Eve se prefăcu încurcată de scrisul din 
notesul din mână. 

— La serviciul securitate de la Sky Mall. E greu să 
trăiești din pensie, mai ales că lui Stu al meu îi place să 
iasă, să muncească. Au și asigurări mai bune acolo. Mai 
lucrează acolo încă optsprezece luni și o să pot să mă duc 
la plastician pe asigurarea aia, totuși. 

Continuă tu așa, soro, să mănânci în ritmul ăsta și nici 
plasticianul nu te mai dovedește, te mai mută cineva doar 
cu aeroplanul, gândi Eve și reîncepu brusc, alungându-și 
gândul. 

— În concluzie, eraţi amândoi nemulţumiţi de serviciile 
doamnei Swisher. 

— Normal că așa eram! Şi-a luat banii câștigați „din 
greu” și n-a făcut nimic pentru ei. 

— Asta este supărător, mai ales că nici nu puteaţi s-o 
daţi în judecată, trebuie să fi vrut să vă despăgubiţi în 
vreun fel. 

— Am spus la toată lumea că era o mare șarlatancă. 

Gușa triplă tremura acum de satisfacţie. 

— Am multe prietene, la fel și Stu. 

— Dacă mi s-ar fi întâmplat mie, aș fi vrut să le-o plătesc 
mai personal, poate că v-aţi dus la ei și v-aţi plâns, v-aţi 
cerut banii înapoi... 

— Nu avea rost! 

— Soţul dumneavoastră era acasă noaptea trecută? între 
orele unu și trei dimineaţa? 

— Dar unde putea să fie la ora aia? întrebă enervată. Ce 
mai e și asta? 

— O investigaţie pentru crimă. Dosarul militar al soţului 
indică faptul că a lucrat pentru Poliţia Militară. 

— Opt ani. Şi ce-i cu asta? 

— Mă întrebam dacă atunci când se plângea la colegii 
lui de doamna Swisher, s-or fi supărat, pentru 
dumneavoastră... 

— Păi și nu ar avea dreptate? Tu ce zici? Dar oamenii nu 
mai au chiar așa o simpatie pentru o femeie de vârsta 
mea... 

— Asta este într-adevăr păcat. Nu aveţi prieteni sau 
familie care să vă dea bani ca să vă ajustaţi trupul? 

— Rahat! scuipă ea fumul, întinzând mâna după 
bomboane. Pe cine știm noi să aibă atâţia bani? Eu am fost 
milităreasă, taică-meu a murit servindu-și ţara când eu 
aveam șaisprezece ani. Familia lui Stu e formată, mai ales, 
din muncitori în fabrică, în Ohio. Ştii cât costă plasticianul? 
întrebă ea cu un aer acuzator. 

Apoi, o măsură din ochi pe Eve, fluieră a mirare. 

— Pe tine cât te-a costat? 

Eve se opri în faţa clădirii. 

— Crezi că ar trebui să mă simt jignită? întrebă ea. La 
chestia de cât m-a costat „mâna de ajutor”? 

— Credea probabil că îţi face un compliment. Dar m-am 
simţit și eu insultată, pentru că am o mătușă pe jumătate 
franțuzoaică și ai auzit ce a spus doamna Grentz despre 
francezi. 

Se strecurară în mașină. 

— Asta iese din calcul. 

— Da, nu este prea deșteaptă și nici nu pare să aibă 
resursele necesare. Dosarul militar al soţului este curat și 
nici măcar la Poliţia Militară nu se face antrenament de 
genul celui pe care îl urmărim noi. Şi este și prea bătrân, 
prea gras, cel puţin așa reiese din datele de identitate. 

— Putea și să tragă de fiare și tot nu... 

— Ai dreptate. Greu de crezut că cineva însurat cu asta, 
trăind într-un mediu îmbibat de tutun și de bomboane este 
îndeajuns de disciplinat sau de deștept ca să opereze în 
felul ăsta. 

— Sau lucrând la Mall, urmărind puști de doi bani. 
Oamenii de genul lor au gură mare, se plâng și atât, asta 
este tot ce fac ei! 

— Şi nici nu omoară o familie întreagă pentru că s-au 
certat cu cineva. Nu, fii Eve de acord. Era doar iritată, 
probabil că și el la fel, dar nu sunt ci capabili să organizeze 
o crimă cu sânge rece împotriva unor copii. 

— Şi mai știi ceva? Cred că acela care este în spatele 
crimei ăsteia nici nu a scos vreun cuvânt despre așa ceva. 
Adică nu genul ăsta de gargară cu „te dau în judecată, 
șarlatanco”. Am să-i verific totuși, dar nu cred să fie ceva 
de capul lor. 

Eve era atentă la trafic în timp ce conducea. 

— De ce? 

— Ca să faci așa ceva ai nevoie de un plan, nu? Trebuie 
să ai control și să fii organizat. Oricând s-ar fi întâmplat -, 
adică orice ar fi fost acel lucru ce a atras după sine o faptă 
ca asta - trebuia să-l plănuiești mai întâi. Trebuia să se fi 
întâmplat demult, ca să aibă timp să se gândească și să 
organizeze revanșa. Ca să nu lași nici o urmă... 

Eve întoarse capul. 

— Acum că am stabilit asta, să trecem mai departe, la 
următorul de pe listă. 

Peabody citi lista, următorul nume, următoarea locaţie, 
urmărind indicaţiile de pe meniul bordului mașinii. Apoi, se 
întinse înainte, mângâind bordul mașinii, fredonând o 
melodie. 

— Ce mașină drăguță, deşteaptă și frumoasă... 

Apoi, întorcând privirea spre Eve: 

— Şi cine are întotdeauna parte de mașini drăguţe și 
deștepte? 

— Ai vorbit destul, Peabody. 

— Da dar... ah, și uite, telefonul sună... 

Dând din cap amuzată, Eve răspunse la telefon. 

— Dallas. 

— Un pont pentru tine, se auzi vocea Nadinei, așa că nu 
uita că ţi-l dau. Tocmai am aflat de un raport. Un caz de 
răpire. O femeie răpită pe Bulevardul B, aruncată într-o 
dubă cât ai clipi. 

— În afară de cazul în care e moartă, nu este treaba 
mea, îmi pare rău. 

— Ce rece, crudă și ce adevărată ești! Treaba este că 
unul dintre martori a recunoscut-o și și-a mai dat și 
osteneala să raporteze la poliţie. Era asistent social, o 
cheamă Meredith Newman. Simt eu după miros că este 
tocmai... 

— Asistenta socială de la Protecţia Copilului din cazul 
Swisher. 

— Mă duc într-acolo să iau un interviu. M-am gândit că 
ai vrea să știi asta. 

— Plecăm imediat. Nu vorbi cu nimeni acolo, Nadine. 
Trebuie să încerc eu mai întâi. Eu am întâietate, adăugă 
ea, când gura lui Nadine se deschidea să protesteze. Nu fii 
țepoasă din cauza asta. 

Închise telefonul, coti la următorul colţ și o luă spre sud. 


141 


8 


Eve observă că echipa de filmare de la Channel 75 era 
parcată într-o zonă aglomerată de pe Bulevardul B. Fugi de 
mașina echipei și parcă pe două locuri lingă mașina 
patrulei de poliţie de stradă, aflată deja în curbă. 

O zări și pe Nadine, era și greu să nu o observi cu 
coafura ei impecabilă și cu albastrul regal al costumului de 
reporter ce sărea în ochi ca o floare exotică dintr-o pădure 
obișnuită, printre acele cămăși spălăcite și pe fondul 
betonului murdar. Se întreținea cu trei pierde vară locali, 
dar se desprinse de ei când o văzu pe Eve. 

— N-am spus niciodată că nu voi pune întrebări, spuse 
Nadine repede. Dar am să le ţin ca neoficiale. Cel puţin 
pentru moment. Polițistul este înăuntru cu femeia care 
pretinde că a văzut răpirea și că a recunoscut victima. 
Bună, Peabody. Cum te simţi? 

— Din ce în ce mai bine, mulțumesc. 

Eve se uită cu atenţie la dubiţa echipei. 

— Oprește camerele de luat vederi. 

— Suntem pe o stradă publică, începu Nadine. 

— Nadine, știi de ce îţi mai vând ponturi câteodată? 
Pentru că la tine nu se rezumă totul doar la un caz în sine. 
Tu dai mai mult decât o informaţie trecătoare oamenilor 
care te urmăresc. Și pentru că nu ai sacrifica, nici măcar 
pentru audienţă, niște oameni doar ca să-ţi vezi faţa 
frumoasă în direct. 

Nadine răsuflă dezamăgită. 

— Rahat! 

— Opriţi camerele, repetă Eve și-și îndreptă privirea 
spre spionii Nadinei. 

— Ce-aţi văzut? Ce știți? 

Cel mai slab din grup, un tip de o rasă incertă, cu un ten 
ciupit de vărsat de vânt, zâmbi, dezvelindu-și dantura ce 
era doar puţin mai albă decât tenul, frecându-și degetul 
arătător de cel mare. 

— Detectiv Peabody, spuse Eve pe un ton blând, dar cu 
ochii reci ca ai unui rechin. În opinia dumneavoastră, acest 
individ care este un posibil martor al unei infracţiuni, 
solicită mită de la un lucrător al Poliţiei din New York? 

— Cam așa pare să fie, locotenent! 

— Eu și partenerii mei avem nevoie de combustibil. Dai - 
primești! 

— Şi... detectiv, care este cel mai potrivit răspuns la o 
asemenea cerere? 

— Răspunsul, locotenente, ar fi să-l umflăm pe acest 
individ și pe posibilii lui parteneri până la sediul central și, 
eventual, să-i acuzăm cu obstrucţionarea legii și cu o 
investigaţie a poliției. De asemenea, ar trebui să stabiliți 
dacă subiectul și/sau asociaţii lui au cazier. Şi dacă da, 
atunci aţi face și un efort considerabil ca să le distrugețţi 
ziua și să le faceţi viața un iad. 

— Foarte corect, detectiv. Mulţumesc. Ai prins ideea, 
jigodie? 

De fapt, individul părea mai mult jignit decât speriat. 

— Nu-mi iese nimic? 

— Foarte corectă concluzie. Acum am să repet. Ce aţi 
văzut? Ce știți? 

— Mă umflaţi și dacă nu spun nimic? 

— Două răspunsuri corecte consecutiv. Vrei să-l 
încercăm și pe al treilea? 

— Fie, rahat! Am văzut-o pe năsoasă venind cu o faţă ca 
și când ar fi mirosit ceva ce nu-i plăcea. Nu merita și a 
doua privire aia, dar o lălăiam pe aici, așa că am început s- 
o fluier. Apoi, duba apare așa repede, repede! Doi ţipi sar 

din dubă și o așază între ei. O ridică, o aruncă înăuntru și, 
cât ai zice pește, s-au cărat. Eu și partenerii mei ne-am fi 
luat de ei, da’ s-au tirat repede. Te prinzi? 

— Da... mă prind. Cum arătau? Tipii care au sărit din 
dubă. 

— Ca ninja, tată! 

Se uită la toţi amicii lui ca să primească confirmarea. 

— Ca un cuplu de tipi ninja îmbrăcaţi în negru cu niște 
măști d'aleape faţă! 

— Dar duba cum era? 

— Neagră, la fel. 

— Marcă, model, număr de înmatriculare? 

— Cine dracu' știe? Eu nu conduc dube. Mare și neagră. 
Se mișca lin, ca rahatul de gâscă. Tre' să fi fost un tip în 
faţă, dar eu nu l-am văzut. Nu m-am uitat. lar năsoasa nici 
măcar un scârţ n-a scos. Au înhăţat-o și aruncat-o atât de 
repede, că n-a avut timp să zică nici pâs. Te-ai mai calmat, 
șefa? 

— Da, m-am calmat. Numele... 

— Mamă! spuse el, încrucișându-și picioarele. Ramon. 
Ramon Pasquell. Sunt eliberat pe cauţiune, nene. Mi-aș 
căuta o slujbă acum, da' stau aici că dau din gură pentru 
voi. 

— Mda... Ramon, dacă tu și prietenii tăi vă mai amintiţi 
ceva, contactaţi-mă la sediul central. 

Ii întinse o carte de vizită și o bancnotă de douăzeci de 
dolari. 

— Ei! 

Nici o formă de bucurie nu ar fi putut face din chipul lui 
urât unul acceptabil. 

— Ești tare pentru un „nas lung”! 

— Ce frumos vorbești, spuse Eve și intră în clădire. 

— N-o lua personal, nici nu ai nasul lung, ba, mai 
degrabă este subţire și elegant, înmuie Peabody. 

— Nasuri lungi, curcani, asta suntem pentru jigodii ca 
Ramon. 

— A, m-am prins! 

Doar privirea aruncată la ușa prăfuită a unui lift îngust o 
făcu pe Eve să prefere scările. Se întrebă, pentru o clipă, 
de ce mirosul de urină și de vomă era tot timpul impregnat 
în pereţii unor clădiri ca aceea, când un poliţist apăru în 
pragul unei uși de la etajul al treilea. Observă că el 
înţelese că femeile erau polițiste, încă dinainte ca ele să-și 
arate insigna. 

— Doamnă locotenent, aţi fost rapidă! Abia am cerut 
întăriri! 

— Domnule ofiţer! Incidentul acesta se pare că are 
legătură cu un caz de-al meu. Mă poate ajuta cu ceva 
important? 

— A văzut totul. Este încă emoţionată, dar a văzut 
răpirea, a recunoscut-o pe victimă. Meredith Newman. De 
la Protecţia Copilului. Am contactat biroul și așa este, 
lucrează acolo. Newman era la datorie, trebuia să verifice 
situaţia a doi copii. 

— Bine. Anulează cererea ta pentru un detectiv aici. Am 
să contactez sediul central după ce vorbesc cu martora. Aș 
vrea să aștepți la intrare. Ţin pe frecvenţa ta ca să ne 
auzim, în orice caz. Aș dori și raportul tău până când 
termin aici. 

— Da, am înţeles. 

În timp ce ofiţerul cobora, se uită la Peabody și observă 
broboanele de sudoare de pe chipul partenerei sale. Ar fi 
trebuit să riște să ia liftul, se gândi. 

— Reziști, Peabody? 

— Da, sunt în regulă. 

Căută un șerveţel, își șterse faţa. 

— Încă sunt slăbită, dar un pic de exerciţiu îmi face bine. 
Sunt bine. 

— Dacă nu te simţi bine, să-mi spui. Nu te prosti! 

Eve intră în cameră, ciocăni la ușă. Auzea deja tipetele, 
plânsul, vocile. Era un amestec de trei voci, dacă nu se 
înșela. Două dintre ele erau voci de copii. 

Se părea că punctul ei slab erau copiii. 

— Poliţia, doamnă Cable. 

— Abia am vorbit cu poliţia. 

O femeie care părea hărțuită, cum să nu fie - cu un copil 
în braţe, iar celălalt trăgând de fusta ei, - deschise ușa. 
Avea părul scurt, blond spălăcit, iar trupul părea mai gras 
în partea de jos. Ochii ei aveau nuanţa roșiatică, a unui 
drogat. 

— Locotenent Dallas, detectiv Peabody. Am dori să 
intrăm puţin. 

— l-am spus celuilalt cum stă treaba. Doamne, Lo-Lo, 
vreţi să vă opriţi o clipă? Scuzaţi-mă, copiii sunt speriaţi. 

— Tu ești Lo-Lo? zâmbi Peabody. Bună, Lo-Lo, nu vrei să 
stai un pic cu mine? 

Copiii aveau o atracţie pentru Peabody, observă Eve. 
Copilul, un chiștoc cu un păr la fel de blond spălăcit, se 
depărtă de piciorul mamei sale și-și puse mâna într-a lui 
Peabody, după care plecă gângurind ceva. Nu era prea 
mult spaţiu acolo. O cameră în formă de L, cu o bucătărie 
formând un zig zag. Câteva jucării împrăștiate pe jos, iar 
copilul se repezi la morman ca să le împartă cu noua sa 
amică dejoacă. 

— Am văzut totul pe geam, de acolo, arătă Minnie Cable, 
schimbând poziția copilului care aluneca pe șold. Acest al 
doilea copil avea ochii mari, ca ai unei bufniţe și un ciuf de 
păr șaten. Mă uitam la ea, la doamna Newman. Ea nu, nu 
credea că nu mai consum droguri, nu credea că mă 
îndrept, dar eu m-am îndreptat, nu mă mai droghez de 
șase luni, deja. 

— Bine. 

Dacă ar fi fost drogată un timp la fel de scurt ca 
perioada în care nu mai luase droguri, poate că ochii ei și- 
ar fi pierdut culoarea aceea roșiatică și albeaţa specifică 
retinei de drogat. 

— Voiau să-mi ia copiii. Trebuia să renunţ la droguri 
pentru copii, așa am și făcut. Nu e vina lor că eu sunt dusă. 

Nu mă mai droghez, mă duc la întruniri, sunt verificată. 
Vroiam ca doamna Newman să spună că sunt ok, că mă 
încadrez în statutul de mamă. Trebuie să plătesc chiria, 
trebuie să am bani și... 

— Am să contactez eu Protecţia Copilului și am să le 
spun că am fost aici, am văzut că nu vă drogațţi și că aveţi 
grijă de copii. Camera este curată, adăugă Eve. 

— Am făcut curat. Se murdărește repede, din cauza 
copiilor, dar eu nu las murdăria să se strângă. Am mai 
strâns și niște bani, mă mut într-un cartier mai bun. Dar 
mai mult nu pot să fac acum. Nu vreau să risc să mi se ia 
copiii. 

— Văd asta. Protecţia Copilului va trimite pe altcineva 
aici. Nu veţi pierde copiii dacă așa stau lucrurile. 

— Bine, spuse ea și se întoarse spre copil. Ştiu că nu ar 
trebui să mă preocupe atât povestea mea când biata 
femeie a fost răpită. Dar nu vreau să-mi pierd copiii. 

— Spuneti-mi ce-aţi văzut. 

— Stăteam aici, la fereastră, eram nervoasă din cauză că 
Newman nu mă plăcea. De fapt, greșesc, se corectă ea. 
Nu-i păsa. Nu dădea un ban pe ce făcea. 

Se întoarse ca să privească ce făcea celălalt copil. 

— Încerc să nu înjur când sunt cu copiii, dar îmi mai 
scapă. 

— Nu vă faceţi griji, spuse Eve, apropiindu-se de 
fereastră. 

Era un unghi foarte bun de supravegheat strada. Putea 
vedea mașina poliţiei, chiar și mașina ei personală. Mai 
vedea și pumnii pe care și-i arătau doi șoferi care se 
băteau pe un loc de parcare. 

— Aici? 

— Da, stăteam acolo, cu Bits agăţat de mine, ca acum. Îi 
spuneam și ci și lui Lo-Lo să stea cuminţi. Ochii mei, se 
văicări femeia, atingându-și ochiul sting. 

— Dacă te-ai drogat, chiar dacă nu mai iei, te dor ochii 
dacă te superi sau dacă ești obosit. Cred că eram și una și 
alta. Am văzut-o venind, venea din partea aia... 

Apropiindu-se, Minnie arătă de unde. 

— Mergea cu capul în jos, așa că nu am recunoscut-o de 
prima dată, dar știam că este ea. Voiam să mă dau înapoi, 
în caz că se uita la geam, nu voiam să vadă că o urmăream. 
Atunci am văzut duba. A venit ca vântul, înțelegeţi? 
Repede de tot. A scrâșnit din roţi când s-a oprit Au ieșit doi 
tipi, dar au fost așa de rapizi... Au ridicat-o, au luat-o pe 
sus! Atunci i-am văzut fața, doar pentru o secundă. Abia 
dacă s-a arătat surprinsă, dar cred că era totuși! 

Pocni din degete. 

— Au băgat-o pe ușă, au sărit înapoi și duși au fost. Am 
sunat imediat, cred că mi-a luat un minut, pentru că nu-mi 
puteam reveni. Adică, totul s-a petrecut atât de repede, că 
parcă nici nu trecuseră pe acolo... dar au trecut! Am sunat 
la poliţie și am spus ce am văzut. N-or să creadă că am 
vreo legătură cu povestea asta, nu-i așa? Adică, din cauză 
că venea aici și eu sunt o drogată... 

— Nu mi se pare că ai fi drogată, Minnie... 

Un zâmbet lumină slab ochii roșii ai femeii. 

— Drăguţi copii, comentă Peabody, când coborau scările. 
Se pare că femeia încearcă din răsputeri. Are mari șanse 
să reușească. 

Eve încuviinţă. Drogaţii pe care îi știa ea, incluzând niște 
amintiri vagi despre mama ei, dădeau mai multă 
importanţă dozei următoare decât copiilor. Minnie avea 
șanse. 

leșiră în stradă și Eve îi făcu semn Nadinei. 

— Fă-ţi interviurile, dar nu da nume. Nu vreau ca 
făptașii să știe că suspectăm vreo legătură cu cazul 
Swisher. 

— S-a făcut. 

Eve începuse să spună „neoficial”, dar decise că ar fi fost 
o insultă, date fiind împrejurările. 

— Dacă facem numele cunoscute, probabil că Newman 
va muri. Probabil că o vor omori oricum, dar asta în mod 
sigur. Ar fi cazul să încercăm să trezim interesul pentru 
persoana lui Minnie Cable, care face eforturi să scape de 
droguri și să facă tot ce trebuie pentru copiii ei. A sunat la 
poliţie, ne-a chemat... Dar, în nici un caz, nici în ruptul 
capului, Nadine, să nu spui că Minnie a putut face vreo 
descriere a celor care au făcut asta. 

— Dar a făcut-o? 

— Nu, ceva vag, doi bărbaţi, îmbrăcaţi în negru. 
Mascaţi, rapizi. Nu mi-a dat nici un indiciu de înălțime, 
vârstă, rasă, nimic. Încearcă să fie clară chestia asta, în 
direct. 

— Am înţeles. Hei, se întoarse ea pe tocurile înalte, 
strigând după Eve. Eu nu capăt nimic? 

— Cam asta e ce știm și noi în momentul ăsta. Nadine! 

Eve făcu o pauză lungă, timp în care se uită de jur 
împrejur. 

— Titlurile tale au început să captiveze atenţia și să fie 
apreciate. Ofițer! strigă ca la poliţist, de data aceasta. Dă- 
mi raportul dumitale! 

Eve era în biroul Protecţiei Copilului, făcând eforturi să 
nu urle. Ura asemenea locuri. O străbătea o ură înnăscută 
și un fior de teamă iraţională pe care nu și-o putea explica. 
Ştia că nu este ceva normal, știa că la originea acestei 
temeri stăteau poveștile cu monștri ce i se spuseseră 
demult despre astfel de locuri, ca să poată fi ţinută sub 
control. 

Cât timp mai trebuia să treacă pentru a depăși toate 
temerile din copilărie? 

O să scape vreodată de ele? 

În mod sigur, femeia care lucra în acel birou nu arăta ca 
un monstru. 

Te vor arunca într-o groapă, fetițo, o groapă mare și 
neagră, plină de păianjeni. 

Așa ceva i se spunea, dar femeia asta i se părea mai 
degrabă o bunicuţă rotofeie și drăguță. Cel puţin așa și le 
imagina ea pe bunicuţele rotofeie și drăguţe. Avea părul 
strâns într-un coc, era roșie în obraji și purta o rochie 
lungă, fără imprimeuri, dar și fără formă. Mirosea a fragi. 
Sau a zmeură, se gândi Eve. 

Dar când o privi în ochi, bunicuţa dispăruse. Avea ochii 
întunecaţi, obosiţi și îngrijoraţi. 

— Nu a venit încă și nu răspunde la telefon. 

Renny Townston, șefa lui Mcredith Newman, se încruntă 
la Eve. 

— Toţi asistenții noștri, bărbaţi și femei, sunt dotați cu 
alarme de panică. Pentru că de multe ori merg prin 
cartiere nu tocmai sigure sau pe la familii dubioase. Au 
făcut și antrenament standard de apărare, adaptat de Ia an 
la an, antrenament conform calificării lor profesionale. 
Meredith știa să se apere. Nu este o maestră dar, de fapt... 

— De fapt? vru să știe imediat Eve. 

— A ajuns la capătul puterilor, după părerea mea. Cel 
mult un an sau doi o să mai rămână în slujba asta. Își face 
treaba, doamnă, dar și-a pierdut sufletul. Majoritatea 
păţesc asta după vreo doi ani. În șase luni, dacă nu-și 
revine, tot ce va face, va fi să tragă de timp. Treaba este că 
nu ar fi trebuit să vă permită să luaţi copilul în cazul 
Swisher. Nu avea voie să vă permită să luaţi copilul din 
grija și supravegherea ei. Nici măcar nu a cerut adresa, 
abia dacă s-a sinchisit de asta a doua zi dimineaţă. 

— Am insistat eu prea mult... 

— Şi nu s-a opus. Nu ţi s-a opus. Cel puţin, copilul 
trebuia să ajungă aici împreună cu tine și cu ea. Dar, în loc 
să facă asta, ea s-a dus acasă și a scris raportul abia a 
doua zi. 

Pe buzele lui Townston se putea citi mai întâi iritare, 
apoi îngrijorare. 


150 


— Acum, îmi este teamă că unul dintre clienţii ei a 
umflat-o. Ne acuză pe noi, știți, așa cum și voi, poliţia, v-o 
luaţi pe coajă, pentru propriile lor eșecuri și prostii. 

— Dar despre viaţa ei personală ce știți? 

— Mai nimic. Nu era genul cu care să stai la taifas în 
pauză. Știu că se vedea cu cineva de curând sau mai 
demult, dar se terminase relaţia. Este o singuratică, lucru 
care e o problemă. Dacă nu ai o viaţă plină în afara 
serviciului ăsta, nu ajungi la pensie. 


Deși știa că e pierdere de vreme, așa era rutina, Eve luă 
datele din dosarele de care se ocupa Meredith Newman. 
Luă toate numele, toate adresele. Iar apoi, împreună cu 
Peabody merse acasă la Meredith. Sufrageria era mai 
largă puţin ca a lui Minnie Cable, dar diferența mare 
consta în lipsa de culoare. Era curat până la limita 
obsesiei, într-un interior cu pereţii albi, fără aplice, în care 
erau doar câteva televizoare, o sofa și un scaun. 

În dormitor exista o derivație telefonică de la serviciu, 
două boxe de casetofon a căror marcă era evidentă și patul 
ce era strâns în mod ordonat. 

— Un pic cam trist, nu? spuse Peabody, privind în jur. 
Mă gândesc prin câte locuri am umblat astăzi. În casa 
nebunei doamne 

Grentz, cu averea ei, locul nebunatic în care trăia Hildy, 
mă gândesc chiar și la camerele amărâte ale lui Minnie 
Cable. Dar se vedea că trăiau oameni în locurile acelea, 
aici parcă ar fi un sac de vid. O femeie singură, fără nici un 
fel de viaţă personală. 

— De ce nu au luat-o de aici, Peabody? De ce să riști să o 
ridici din stradă, când puteau să se strecoare foarte bine, 
ca în casa familiei Swisher, unde au ucis cinci oameni în 
timpul în care eu abia dacă mi-aș tăia o felie de pizza? 

— Probabil că n-au avut răbdare, au vrut s-o ia pe sus, 
repede, ca să vadă ce știe... 

— În parte, așa o fi. Poate că era moartă sau așa se 
simțea ea, dar a fost destul de deşteaptă ca să locuiască 
într-o clădire cu securizare bună. Cu toate că nu era o 
problemă pentru băieţi... Numai că domnii n-au avut 
răbdare să aștepte până când ajunge ea acasă, n-au vrut s- 
o ia de aici. Au vrut să termine repede, și eu aș face la fel. 
Voiau să scoată tot de la ea, iar treaba asta, în sine, poate 
dura destul de mult. Ia timp ca s-o facă să vorbească. Și 
mai e ceva. 

Se întoarse pe călcâie, gândindu-se. 

— Au făcut asta pur și simplu pentru că o pot face, 
pentru că se pot mișca repede, pot face o operaţiune ca 
asta în timp record, iar potenţialii martori rămân în ceaţă. 
Doi tipi îmbrăcaţi în negru, o dubă mare neagră. Bing, 
bang, s-au dus! S-au mai gândit ei că în cartierul acela 
nimănui nu-i pasă de duba lor, cel mult ar fi tentaţi s-o 
scuipe sau s-o zgârie. Nimeni nu reclamă nimic la poliţie 
acolo, ia timp să ne prindem noi că Newman a fost răpită, 
mai ia ceva timp și să facem legătura cu cazul Swisher. 

Eve se uita la pereţii de un alb imaculat, la singurătatea 
patului ordonat. 

— Au dus-o undeva acum... Când vor termina cu ea. va fi 
moartă, ca și camera asta. 

Eve scoase staţia de comunicare din buzunar. Când 
Baxter apăru pe ecran, îi preciză. 

— Este o convorbire particulară, du-te undeva singur sau 
primește-o doar în scris. 

— Nu sunt decât eu și Trueheart aici, Dallas. Fetița este 
Ia parter. 0 monitorizăm. 

— Asistenta socială care se ocupa de caz a fost răpită. 

Descrierile se potrivesc cu suspecţii noștri. Nu vreau să 
o scăpaţi din ochi pe fetiţă. 

— Nu-ţi face griji. Te aștepți să vină după ea? 

— Dacă pot afla unde este, vor încerca. Vreau să stea 
înăuntru tot timpul. Stai conectat până când o să am noi 
informaţii. 

Închise staţia și îl sună pe Roarke, schimbând pe linia 
privată. 

— Au luat-o pe asistenta socială. Ea nu știe unde se află 
fetiţa, l-am alertat și pe Baxter. 

— Am înţeles. Am să-i spun lui Summerset, adăugă el cu 
un ton ce dădea de înţeles că se află într-o ședință. Am să 
ajung și eu acolo în treizeci de minute. 

— Nu cred că se pot mișca chiar atât de repede, iar 
Newman știa doar că am luat-o eu, nu că am dus-o la mine 
acasă. Dar stai pe fază. Au făcut legătura cu mine, nu le e 
greu să afle de tine, iar acum ne putem aștepta la o altă 
răpire. 

— Am să te sfătuiesc la fel și pe tine, deși nu cred să se 
întâmple așa ceva. 

De data aceasta, Roarke întrerupse convorbirea. 

— Caută-i dischetele, agendele, bloc notes-urile, ia 
legătura cu detectivii de la departamentul electronică, 
pentru o analiză a echipamentului femeii. Să facem totul ca 
la carte. 

— Cam cât timp crezi că mai are la dispoziție? 

Eve se uită la camera lipsită de căldură și spuse: 

— Nu prea mult. 


Când Meredith se dezmetici, crezu că are un bloc de 
gheaţă pe frunte, în care simţea junghiuri ascuţite de 
durere. Migrena puternică era aproape orbitoare, la 
început, chiar crezu că acesta este motivul pentru care nu 
putea să vadă nimic înjur. 

Stomacul îi forfotea, ca și când ar fi mâncat ceva cu 
termenul de expirare mult depășit, dar când vru să și-l 
preseze cu mâna, descoperi că nu și-o putea mișca. De 
undeva, de departe, auzea voci. Păreau niște voci, mai mult 
ecoul unor voci, pe care le auzea ca din apă. Apoi, își 
aminti. Mergea pe Bulevardul B, pe drumul spre serviciu, 
iar deodată ceva... cineva... 


153 


Frica o învălui repede, acoperind durerea. Când încercă 
să ţipe, sunetul pe care reuși să-l scoată fu mai degrabă un 
geamăt sălbatic. Era în întuneric, incapabilă să-și miște 
braţele, picioarele, capul. Nu vedea nimic și nu putea 
vorbi, iar când cineva îi atinse obrazul, inima începu să-i 
bată cu putere, parcă izbindu-i coastele. 

— Subiectul este conștient. Meredith Newman, ești într- 
un loc securizat, ţi se vor pune întrebări. Dacă răspunzi la 
aceste întrebări, nu ţi se va întâmpla nimic. Am să-ţi scot 
banda de la gură acum. O dată ce fac lucrul acesta, îmi vei 
confirma că ai înţeles ce am spus; 

În momentul în care banda i-a fost scoasă de pe gură, în 
întunericul beznă, femeia scoase un țipăt ce semăna mai 
degrabă cu un urlet de teroare și de spaimă. Fu plesnită, 
cu palma deschisă, peste unul dintre obraji, lovitură 
urmată imediat de o alta identică aplicată pe celălalt 
obraz. 

— Am spus să-mi confirmi dacă înţelegi. 

— Nu, nu înţeleg, ce s-a-ntâmplat? Cine ești? Ce... 

Femeia ţipă din nou, scuturându-se de durerea ce îi 
invadă din nou corpul. Simţea cum milioane de ace îi 
străpung carnea și i-o smulg de pe oase. 

— Te va durea ori de câte ori refuzi să vorbești, de câte 
ori minţi, de câte ori nu faci ce ţi se spune. 

Vocea ce îi vorbea era plată, liniștită. 

— Înţelegi? 

— Da. Da. Vă rog, nu-mi faceţi rău! 

— Nu avem nici un motiv să-ţi facem rău, decât dacă nu 
răspunzi la întrebări. Îţi este frică, Meredith? 

— Da, da, mi-e frică. 

— Bine, ai spus adevărul. 

Nu putea să vadă nimic, dar putea să audă totul. Auzea 
mici bipuri și respiraţia regulată a bărbatului. Ba nu, mai 
era cineva acolo... Putea să audă zgomotele, dar nu putea 
depista de unde mai venea și a doua răsuflare. Erau doi. Își 
aminti că o înhăţaseră doi oameni. 

— Ce vreţi? Vă rog, spuneti-mi ce vreţi. 

Urmă o altă lovitură, șocantă, mai rapidă, ce o lăsă 
gcmând. I se părea că simţea miros de ars, așa cum 
miroase carnea crudă. I se păru, din cauza șocului durerii, 
că aude o femeie râzând. 

— Nu pui întrebări. 

O altă voce. Mai groasă, mai dură decât prima. Nu era a 
unei femei. Ce se întâmpla? 

Doamne, O, Doamne, ajută-mă! 

Işi roti ochii și văzu puţină lumină, o lumină foarte slabă 
ce venea din partea stângă. Nu era în întuneric, slavă 
Domnului, nu era ţinută în întuneric. Avea ochii acoperiţi 
de o bandă ca aceea pe care o avusese și la gură. Nu îi 
vedea, iar asta era semn bun, însemna că nu voiau s-o 
ucidă. Dar îi puteau face rău. 

— Am să răspund, am să răspund! 

— Unde este Nixie Swisher? 

— Cine? 

Durerea o lovi ca un topor ascuţit, rupând-o în bucăţi. 
Țipătul ei explodă în aer, iar lacrimile de durere îi ardeau 
obrajii. Își dădu drumul pe ea. 

— Vă rog! Vă rog! 

— Vă rog! Vă rog, auzi din nou vocea femeii, imitând-o 
ascuţit. Iisuse, a făcut pe ea! Ce proastă! 

Meredith ţipă din nou atunci când apa rece ca gheaţa 
căzu peste corpul ei. Începu să plângă ascuţit, când își 
dădu seama că era goală, udă și murdară. 

— Unde este Nixie Swisher? 

— Nu știu cine este Nixie Swisher. 

Plângând, se crispă în așteptarea agoniei ce nu mai veni 
de data aceasta. Răsuflarea ei era întreruptă, ochii i se 
roteau de la stânga la dreapta, ca să caute din nou luminiţa 
slabă. 

— Numele tău este Meredith Newman. 

— Da, da, da. 

Simţea pielea arzându-i, oasele însă i se păreau reci. 

— Doamne, Doamne... 

— Nu este Nixie Swisher unul dintre cazurile tale, ca 
angajat la Protecţia Copilului? 

— Eu, eu, am atât de multe cazuri... Nu îmi pot aminti, 
vă rog, nu-mi faceţi rău, nu-mi amintesc. 

— Eşti suprasolicitată, Meredith? 

— Da. 

— Înţeleg asta. Sistemul te stoarce de toată puterea, 
roțile lui te strivesc până când nu mai rămâne nimic din 
tine. Va veni revoluţia, pentru că așa nu se mai poate. Nu 
te-ai săturat de sistem? 

— Ba da, ba da. 

Dar nu am terminat încă cu tine. Spune, Meredith, câte 
familii ai distrus? 

— Eu... 

Lacrimile îi apărură brusc în ochi, scurgându-i-se în 
gură. Simţea gustul sărat al lor pe buze. 

— Eu încerc să te ajut. 

O durere imposibilă, de nedescris o lovi din nou. Ţipetele 
pe care le scotea erau implorări de milă, lipsite de sens. 

— Eşti o piesă din acest sistem. O piesă a sistemului ce 
stoarce și ultima picătură de sânge. Dar acum te va strivi 
pe tine, nu-i așa? Vrei să scapi cu viaţă, Meredith? 

Simţi voma pe limbă, îi stătea în gât. 

— Da, nu mai pot, vă rog, nu mai pot! 

— Dă-mi voie să-ți amintesc cine este Nixie Swisher. O 
fată, o fetiță care nu era în patul ei, așa cum trebuia să fie. 
Un copil neascultător. lar copiii neascultători trebuie 
pedepsiţi, nu-i așa? 

Ea deschise gura ca să răspundă, nesigură. 

— Da, spuse, rugându-se ca acesta să fie răspunsul pe 
care îl voiau de la ea. 

— Îţi amintești acum? îți amintești de fetița care nu era 
în patul ei? Grant și Keelie Swisher sunt morți. Executaţi 
pentru viclenie. Le-au fost tăiate gâturile, Meredith. Iti 
amintești acum? 

Vocea bărbatului se schimbă puţin. Avea o fervoare pe 
care ea nu o sesizase mai înainte. O parte din creierul ei 
înregistra faptele concrete dar, în rest, totul era spaimă. 

— Da, da, îmi amintesc. 

— Unde este? 

— Nu știu, jur că nu știu. 

— E pe albastru, raportă o altă voce. 

— Vibraţii! 

Meredith ţipă din nou, din cauza durerii ce o sfredelea 
cu putere. 

— Te-ai prezentat la casa Swisher în noaptea când au 
fost executați. 

Corpul femeii nu se oprise încă din tremurat. Saliva i se 
prelingea în jos pe bărbie. 

— Ai vorbit cu Nixie Swisher? 

— Am intervievat-o, am examinat-o. Examenul standard. 
Nu avea răni, nu era molestată. Era în stare de șoc. 

— Ce a văzut? 

— Nu am văzut nimic. 

— Ce a văzut ea? 

— Bărbaţi, doi bărbaţi. Cuţite, gâturi. Sânge. S-a ascuns, 
ca să fie în siguranţă. 

Începu din nou să plângă, pentru că era vulnerabilă, iar 
durerea persista. 

— Nu, nu mă mai loviți, vă rog! 

— A fost o supraviețuitoare a execuţiei Swisherilor. Ce a 
spus? 

— A spus... 

Şi Meredith le spuse tot ceea ce știa. 

— Foarte bine, Meredith. Foarte pe scurt. Acum, spune- 
ne unde este Nixie Swisher. 

— Eu nu știu, nu mi-au spus. A luat-o poliţista. E 
împotriva procedurii, dar avea greutate. 

— Dar trebuia să fii informată despre locaţia unde a fost 
dusă. Trebuia să fie sub supravegherea ta. 

— Era peste nivelul meu chestia asta. S-a făcut totul cu 
ușile închise. A luat-o poliţista. Se află în custodia poliţiei. 

Acum  amorţise din cauza durerii, pierduse șirul 
gândurilor, doar din când în când mai simţea cum i se 
zguduie carnea din cauza torturii. Pierduse și șirul 
întrebărilor ce i se puseseră. 

— Foarte bine, Meredith. Am nevoie de adresele tuturor 
caselor de protecţie pe care le știi. Fiecare ascunzătoare 
din sistem pe care o cunoști. 

— Nu pot, am să încerc, adăugă ea, ţipând, sub un nou 
val de agonie. Am să încerc să-mi amintesc. 

Dictă din memorie adrese pe care și le amintea, printre 
suspine. 

— Nu le știu pe toate, doar pe cele pe care mi le-au spus 
ei. Eu nu am o funcţie importantă. 

— Eşti doar o rotiță în sistem. Cine a luat-o pe Nixie 
Swisher? 

— Poliţista. De la Criminalistică. Dallas, locotenent 
Dallas. 

— Da, desigur, locotenent Dallas. Foarte bine, Meredith. 

— V-am spus tot. Tot ce știu. Mă lăsaţi acum să plec? 

— Da, foarte curând. 

— Apă, pot să beau puţină apă? 

— Locotenent Dallas a spus unde o duce pe Nixie 
Swisher? 

— Nu, nu, vă jur, vă jur. Este în custodia ei. Fără să fie 
înregistrată, dar a avut influenţă. Eu doar voiam să ajung 
acasă. Era un loc rău pentru mine acela. Voiam doar să 
plec de acolo. Trebuia să o duc într-o casă sigură, dar 
Dallas a trecut peste mine, iar eu m-am supus. N-aveam ce 
face! 

— Ai mai intrat în contact cu locotenent Dallas din 
noaptea aceea? 

— Nu, șefii mei au preluat cazul. Nu-mi raportează mie. 
Este la nivel înalt. Eu sunt doar... 

— O rotiţă în sistem. 

— Nu știu nimic. Mă lăsaţi să plec acum? 

— Da, poţi pleca acum. 

Cuţitul tăie atât de rapid, atât de curat, că femeia 
aproape că nu simţi nimic. 

Eve intră în propria-i casă ca și când avea de efectuat o 
operaţiune. 

— Nimeni nu intră, nimeni nu iese de aici, fără știrea 
mea, îi ordonă ea lui Summerset. Ai înţeles? 

— Desigur. 

— Unde este copilul? 

— În camera dejoacă, împreună cu ofiţerul Trueheart. 

Summerset dădu la o parte jacheta neagră, scoțând la 
iveală staţia de emisie-recepţie. Era mai degrabă o staţie 
de monitorizare, gândi Eve. Pe monitor îi văzu pe 
Trueheart și pe Nixie jucându-se pe unul dintre automatele 
lui Roarke de jocuri video. 

— l-am prins un emițător pe pulover, mai adăugă el. 
Când se mișcă dintr-un loc  într-altul, aparatul 
semnalizează. 

În ciuda faptului că nu-l suporta pe Summerset, Eve fu 
impresionată. 

— Drăguţ. 

— Nu va pune nimeni mâna pe copilul ăsta. 

Se uită la el. Summerset pierduse un copil, o fetiță, nu 
cu mult mai marc decât Nixie. Orice părere ar fi avut Eve 
despre el, înţelese că va fi un scut viu pentru Nixie. 

— Nu, nu vor pune mâna pe ea. Roarke? 

— Este aici. În biroul lui. 

— Bine. 

Era în biroul unde își ţinea echipamentul neînregistrat 
și, deci, ilegal. Oricât ar fi avut încredere în Peabody, nu 
voia să depășească anumite limite. 

— Așteaptă-mă aici, Peabody, te rog. Dă-i lui Baxter 
noutăţile. Mă duc să-l pun la curent pe Roarke, apoi facem 
ședință în biroul meu. 

opri. 

— Trebuie să-i prind vii, Summerset. În cel mai bun 
caz... 

— Ar fi bine să prindem măcar unul viu... 

Se întoarse. 

— Nixie va fi protejată. Măsuri extreme, inclusiv 
prinderea și eliminarea agresorilor, dacă va fi necesar. Dar 
ține cont de faptul că Meredith Newman a fost răpită de pe 
stradă de doi oameni, iar unul era la volan, asta înseamnă 
că erau trei. Poate că sunt și mai mulţi. Dacă îi prind pe 
toţi în afară de unul, fetița tot nu este în siguranţă. Cu cât 
prindem mai mulţi vii, cu atât mai multe șanse avem să îi 
prindem pe toţi. Trebuie să aflăm motivul. Dacă nu îl avem, 
nu putem fi niciodată siguri. Nici ea nu va afla de ce. Iar 
dacă nu afli de ce ţi se întâmplă un lucru, nu vindeci rana 
niciodată. 

Deși pe chipul lui nu se putea citi nimic, Summerset 
încuviinţă. 

— Ai mare dreptate, locotenente. 

Eve intră în biroul lui Roarke, care o văzuse când venise 
și știa că nu va mai dura mult până să apară. Așa că 
închise dosarul, apucându-se să evalueze un sistem de 
securitate. Nu credea că ar fi bine să-i spună tocmai acum 
lui Eve că toată ziua fusese ocupat să evalueze pe toate 
rudele lui Nixie, precum și dosarele lor. 

Bunica ieșea din discuţie. Fusese certată cu legea de 
câteva ori, fusese și damă de companie la un moment dat, 
cu jumătate de normă. 

Poate că moralitatea îl îndemna spre ironie, pentru că el 
era acum protectorul copilului și făcuse și el lucruri rele, 
mult mai rele decât chiar bunica fetei. 

Dar nu putea să o vadă pe fetiță dată în grija unei femei 
de acest tip. Merita ceva mai bun. II găsise și pe tatăl 

biologic al lui Grant Swisher, care făcuse puţină pușcărie, 
iar concluzia, în cazul lui, era clară. Omul nu lucrase prea 
mult în viaţa lui, se ţinuse de furturi de obiecte și, de 
câteva ori, de furturi de mașini. 

Sora vitregă părea să fie mai promițătoare. Era 
căsătorită, avocat în baroul din Philadelphia, nu avea copii, 
nu avea cazier penal, era solvabilă financiar. Era căsătorită 
de șapte ani tot cu un avocat. 

Fetiţa ar fi putut să stea la ea, temporar, chiar și 
permanent, dacă ar fi fost necesar. Era un cămin bun, se 
gândea el, într-o familie pe care fetița o cunoștea, pe care 
familia ei o cunoscuse și fuseseră în relaţii. 

Se lăsă pe spătarul scaunului, legănându-se. Nu era 
treaba lui. Absolut deloc. 

Nu era, pe naiba! El se simţea responsabil de copilul 
acela acum, chiar dacă o vroia sau nu. Nu avea nici o 
importanţă dacă alesese el sau nu așa ceva. 

Intrase pe ușa dormitorului și văzuse ce i se întâmplase 
fetiţei. Văzuse ce i se întâmplase și fratelui ei. Sângele 
unui copil acoperise posterele de pe pereţi. De ce se 
gândea la copilăria lui văzând camerele acelea? Nu se mai 
gândea Ia zilele acelea sau se gândea mult prea rar ca să 
mai conteze. Nu fusese, nu era bântuit de coșmaruri, ca 
Eve. El terminase cu amintirile alea, terminase cu trecutul. 
Dar acum amintirile îl atingeau, se gândea la ele prea des 
de când intrase în casa familiei Swisher. 

Își aduse aminte de propriul sânge. O durere obscenă îl 
străbătuse și își privea sângele pe caldarâm, după ce tatăl 
lui îl bătuse. Dorise să îl omoare? Era pentru prima oară 
când se întreba asta. Mai omorâse și înainte... Roarke privi 
fotografia mamei sale și pe a lui, de când era mic. Era atât 
de tânără și de drăguță, se gândi el... Chiar și cu chipul 
vânăt de pumnii nenorocitului de tată-său, tot drăguță era. 

Până când Patrick Roarke nu i-a distrus acel chip, până 
nu a ucis-o cu mâinile lui, până nu a aruncat-o în râu ca pe 
un sac, nu s-a lăsat. Iar acum, fiul ei nici nu își mai amintea 

de ea. Nici nu își mai amintea vocea ei și nici nu mai era 
nimic de făcut în privinţa asta... 

Acea fată drăguță, cu vânătăi pe faţă, își dorise foarte 
mult ca el să vină pe lume. A murit pentru că a vrut să îi 
dea fiului ei o familie. Câţiva ani mai târziu, Patrick 
Roarke, putrezească-i oasele, a vrut să facă și cu el același 
lucru, să-l omoare și pe el. 

Asta e lecţie de viață, băiete, viața e plină de lectii dure, 
spunea el. 

Roarke își trecu mâinile prin păr, își masă tâmplele. 
Doamne, încă mai auzea vocea jigodiei, chiar dacă nu voia 
să și-o mai amintească. Simţea nevoia să bea ceva, aproape 
că se ridică să-și toarne puţin whisky, ca să uite. 

Dar asta însemna slăbiciune, să bei pentru că ai ajuns la 
capătul puterilor. Nu demonstrase el zi de zi, fiecare zi 
nenorocită din viața lui, că nu va fi un om slab? El nu a 
murit atunci când sângele îi șiroia pe caldarâm, așa cum 
murise bietul Coyle, în patul lui. Trăia pentru că 
Summerset îl găsise și avusese grijă de el, îi oferise un 
cămin, într-o lume umană, chiar și într-una sângeroasă, nu 
merita și Nixie Swisher același lucru? Nu merita mai mult 
decât i se oferise? 

O va ajuta să aibă acel lucru, de dragul ei, de dragul lui 
însuși și înainte ca vocea tatălui lui să se audă prea tare în 
amintirile sale. Nu și-a turnat whisky. În loc să facă asta, 
își alungă amintirile, întrebările, durerea din suflet, în 
măsura în care putea să o facă și își așteptă soţia să vină în 
biroul lui. 


Camera era puternic luminată, ferestrele mari, 
descoperite. Ea știa că nici un sistem de supraveghere nu 
putea pătrunde prin acele ferestre ecranate. Doar dacă nu 
construia el însuși un alt sistem. Dar atunci ar fi construit 
ferestre și mai sigure. 

La biroul mare în formă de U, stătea cu mânecile 
suflecate și cu părul mătăsos prins cu o cordeluţă. Era 
stilul lui de lucru. 

Biroul lui îi păruse întotdeauna Evei puţin futuristic, iar 
omul care stătea în spatele lui îi părea un pirat ce cârmuia 
o navă spaţială. 

Pe ecranul din birou se vedeau diferite zone ale 
domeniului său de lucru, diverse computere listau rapoarte 
succinte, scurte. 

— Locotenente... 

— Îmi pare rău!... îmi pare rău de nenorocirea pe care 
am adus-o aici. 

Se opri din lucru. 

— Pauză operaţională. Eşti supărată, spuse el, la fel de 
rece cum vorbise și aparaturii sale. Așa că am să uit acea 
remarcă jignitoare. 

— Roarke... 

— Eve. 

Bărbatul se ridică și traversă camera largă, venind spre 
ea. 

— Suntem noi o echipă sau ce suntem? 

— Nu cred să fim altceva. 

Roarke îi luă mâinile într-ale sale. 

— Nu-ţi cere scuze de la mine, pentru că faci ceea ce 
simţi că trebuie să faci pentru copilul ăsta. 

— Puteam să o duc într-o casă sigură. Mi-a trecut de 
nenumărate ori prin cap chestia asta. Dar, dacă aș fi făcut- 
o, Newman ar fi știut unde se află. Dacă află de la ea unde 
este, la naiba, nu dacă, ci când, e de rău. Este poliţie peste 
tot și îi mută pe oameni din casele lor ca să-i ţină în 
siguranţă. În caz de ceva rău. 

Ceva făcu privirea lui Roarke să sclipească. 

— Un minut. 

Se întoarse repede la birou. Deschise un telefon. 

— Dochas, cod de urgenţă, imediat și fără alte 
intervenţii. 

— O, Doamne! 

— Am avut grijă de toate, spuse el întorcându-se de la 
telefon. Am construit aparatură pentru acest gen de 
situații. N-or să creadă ăștia că ai dus-o în altă parte. 
Fiecare centimetru de pământ este securizat. 

— Un adolescent a trecut o dată de sistem cu un aparat 
de bruiaj. 

Roarke păru descumpănit pe moment de memoria Evei. 

— Jamie nu este doar un adolescent obișnuit, este un 
geniu. Şi nici chiar el nu a reușit să treacă de sistemul 
secundar. Ai încredere în mine. 

— Am încredere, adăugă ea, dar tot se uita cercetător pe 
fereastră, ca să vadă, să vadă cu ochii ei. 

— Newman nu știe că am adus-o pe fetiță aici. Nu i-am 
spus, pentru că mă enerva. l-am dat de înţeles că am pile 
mai mari ca pilele ei. Ce aroganță! 

— Pentru că ești arogantă îmi placi, dar mai este și 
faptul că aroganta ta i-a salvat viaţa lui Nixie. 

— Noroc chior. Dar de ce discutăm despre asta? Pe șefa 
lui Newman am dus-o în loc sigur. Este protejată, ca și 
documentele despre locaţia lui Nixie. 

Răsuflă preocupată. 

— Am mai încuiat-o și pe Mira, în caz că răsuflă faptul că 
s-a ocupat de copil. E supărată pe mine acum. 

— Siguranța este mai importantă decât starea ei de 
spirit. 

— Am pus oameni s-o protejeze și pe Peabody, e șieaa 
mea, așa că vor încerca să o ia și pe ea. 

— Ea și McNab pot sta aici. 

— O familie mare și unită. Nu, deviem de la rutină prea 
mult. Vor ști că îi așteptăm și nu vor face nici o mișcare. 

— Eve, este puţin probabil că vor apărea în casa asta la 
noapte, chiar dacă știu că fata este aici. Sunt atenţi, 
organizaţi. Controlaţi. Ar trebui să obțină sau să stimuleze 
sistemul meu de apărare, mai întâi. Chiar dacă vor 
descoperi punctul vulnerabil, și te asigur că nu e nici unul, 

tot vor avea nevoie de timp să exerseze. Dacă nu ai luat în 
calcul și acest lucru, aș fi foarte surprins. 

— Doisprezece la sută, spuse Eve întorcându-se, 
încadrată acum de fereastra imensă. Dar nu ne permitem 
să risipim șansele. 

— Iar probabilitatea să te ia pe tine? întrebă Roarke, 
ridicând sprâncenele când ea nu răspunse, dar văzu o 
umbră de iritare pe chipul ei. Eu aș spune că este nouăzeci 
Și șase. 

— Eşti prea în faţă, prietene, râse ea. Nouăzeci și unu! 

— Ce enervant să îmi scape cinci procente. Tocmai voiai 
să-mi spui să mă închid aici și mă iei cu cele cinci 
procente? 

Gândindu-se, ca se mișcă înainte și înapoi pe călcâie. 

— Hmmm... aveam pregătit un argument foarte bun 
pentru procentele mele. 

— Ce-ar fi să-l lăsăm pe altă dată? 

— Aș putea să fac și asta... 

Derivaţia de telefon interior sună. 

— Roarke, spuse el cu atenţia încă îndreptată spre Eve. 

— Aș vrea s-o informez pe doamna locotenent că McNab 
și Feeney sunt la poartă și vor să intre. 

— Ai identificat vocea și chipul? îl întrebă ea pe 
Summerset. 

— Firește. 

— În regulă, atunci. Lasă-i să intre. Mă duc să mă 
întâlnesc cu echipa, îi spuse ea lui Roarke. Vrei să faci și tu 
parte din echipă? 

— Bucuros. Lasă-mi câteva minute ca să termin aici. Vin 
imediat. 

Eve se îndreptă spre lift, uitându-se la ușă când se 
pregătea să coboare. 

— Roarke? Chestia cu probabilitățile este că nu se 
potrivesc în fiecare situație. Nu poţi face o analiză de 
succes a sentimentelor umane. lar computerul nu știe că 

dacă te-ar lua pe tine cineva, nu cred să fie mare lucru pe 
care să nu-l fac ca să te iau înapoi. 

Computerul nu își poate da cu părerea dacă vine cineva 
după tine, de aceea te-ai suit mai sus ca mine cu 
procentele tale. 

Intră repede în lift și închise ușile înainte ca el să 
răspundă. 

Eve îi lăsă să se așeze mai întâi, să flecărească puţin, să- 
și astâmpere foamea, mâncând cu lăcomie ce era pe masă. 
Se făcu chiar că nu observă flirtul dintre partenera ei și 
McNab. Chestia era că Peabody rămăsese palidă de când 
ajunseseră în casa lui Minnie Cable. Flirtul o făcuse să fie 
din nou îmbujorată. 

În timp ce se așezau, Eve organiză ședința în minte. 

— Bine domnilor, spuse ea rămânând în picioare, pentru 
că gândea mai bine în poziţia aceea. Cum toată lumea a 
terminat de mâncat, cred că putem începe. 

McNab înfulecă ultima bucată de plăcintă de mere. 

Vesta lui era festonată - cam așa ceva, după părerea 
Evei, într-un oranj neon și purta pantaloni albaștri ce 
aveau un fel de catarame argintii pe fiecare picior. Cămașa 
prea mare era o nebunie de buline, învinse doar de capsele 
strălucitoare de la ghete. 

Părul blond strălucitor îi cădea peste fața drăguță, 
subţire. 

— Mă bucur că mă aprobi, detectiv. Acum poate îmi dai 
și raportul de activitate. Asta, dacă, desigur, nu ai nevoie 
de câteva momente. 

Sarcasmul ei, chiar spus pe un ton blând, lovea ca un 
ciocan. Bărbatul înghiţi ultimele resturi de plăcintă repede. 

— Nu, echipa noastră a revăzut și a completat toate 
verificările telefoanelor victimelor și ale supravieţuitoarei. 
Nu am găsit nici o convorbire ieșită din comun, atât de la 
Swisheri, cât și de la menajeră. Au fost multe convorbiri în 
ultimele treizeci de zile, cu prietenii, convorbiri personale 

sau de afaceri. Am pus totul pe un CD care este acum în 
dosar. 

— Treizeci de zile? 

— Swisherii își anulau convorbirile la fiecare treizeci de 
zile. Încă mai săpăm, vom avea și convorbirile șterse, dar 
totul pare a fi cam la ce vă așteptați. 

— Cam la ce mă aștept eu, detectiv? 

Se încinsese, se vedea asta, și îi dispăruse încordarea pe 
care sarcasmul ei o cauzase. 

Se așeză mai confortabil în scaun, începând să 
gesticuleze în timp ce vorbea. 

— Ştii tu, Dallas, jocuri, liste de ordine de zi, cine de 
afaceri,  programări, chestii de familie, de școală, 
programări de vacanţă. Nimic nu sare în ochi. Dacă aveau 
vreun necaz sau dacă suspectau asta, nu au înregistrat 
nimic. Nu au vorbit cu nimeni despre așa ceva la telefon. 

Se uită la dosarul crimelor, la fotografiile morţilor, iar 
ochii lui, de un verde închis, se aspriră. 

— Am stat mult în ultimele zile să studiez convorbirile. 
După părerea mea, habar nu aveau ce îi aștepta. 

Ea încuviinţă, întorcându-se spre Feeney. Pe lângă 
McNab, care era atât de la modă, Feeney părea un 
boșorog. 

— Securitatea, începu el, a fost bruiată și s-a trecut de 
ea. Prin telecomandă și satelit. Diagnosticul electronic nu a 
putut localiza sursa, dar am găsit particule microscopice, 
urme de fibre optice. Au avut un decodor portabil, cel mai 
probabil. Dar trebuia să fie de ultimă generaţie, ca să 
citească acel cod, ca să treacă de sistem și să nu 
declanșeze alarma. Echipamentul, ca și operatorul lui, erau 
de ultimă oră ca să se petreacă totul în timpul în care s-a 
întâmplat. Cred că este vorba de cel puţin un suspect care 
are cunoștințe superioare de electronică, a avut și 
aparatură compatibilă. 

Cum Feeney se uita la Roarke pentru confirmare, acesta 
încuviinţă. 

— Trebuie să fi avut aparatură de dimensiune mică, 
posibil palm topuri. Din descrierea ta, Dallas, ca și din 
aceea a martorilor care i-au văzut. 

— Aveau fiecare câte o geantă, dar nu, confirmă ea, 
nimic de dimensiune mare. 

— Un om obișnuit, chiar unul de nivel mediu nu avea 
cum să aibă asemenea aparatură, de dimensiunea asta, nu 
putea să facă rost de ea și nici nu ar fi fost capabil să 
citească sistemul la o asemenea viteză. Cum nimic nu arată 
intrare prin forță, omul tău nu avea calificare la spargeri 
prin metode manuale. 

— Deci sunt oameni care depind de aparatură, nu de... și 
își încordă mușchii de la mâini, făcându-l pe Feeney să 
zâmbească. 

— Exact. Aparatura trebuie să fi fost adaptată 
sistemului. Judecând după rapiditatea cu care au acţionat, 
reiese că aparatura era adaptată dinainte de pătrunderea 
în casă. 

— Deci, se confirmă că știau sistemul, știau ce îi 
așteaptă, l-au studiat duplicându-l sau cumpărând un 
sistem identic sau, probabil, prin satelit. 

— Singura modalitate prin care ei ar fi putut studia 
sistemul prin satelit, este minuţiozitatea, deci ar fi avut 
nevoie de timp, poate de ore, și să stea atât în casă, cât și 
afară, fără să-i întrebe nimeni ce caută acolo. 

Eve îl întrebă pe Roarke: 

— Ore? 

— Este un sistem solid, Dallas, comentă Feeney. Nu au 
trecut de el doar privindu-l galeș. 

— Peabody, ai făcut cercetări în privinţa vânzărilor unui 
astfel de sistem? 

— Da, am o listă uriașă. Am căutat în oraș, în afara 
orașului, în afara statului, în afara planetei. Am eliminat 
achiziționările acestui sistem dinaintea datei când l-au 
cumpărat Swisherii. Am eliminat cam șase la sută dintre 
cumpărători. 

— Bazându-te pe ce? 

— Am eliminat femeile care au familii, femeile singure, 
dar am verificat dacă au apelat la operatori care să repare 
sistemul sau să-l întreţină. Profilul psihologic indică faptul 
că ucigașii nu sunt familiști. Asta până acum. 

— Ai verificat pe cei care au achiziţionat acest sistem, 
dar nu l-au instalat prin intermediul companiei 
producătoare? 

Peabody deschise gura, apoi o închise la loc, dregându-și 
glasul: 

— Nu, nu am verificat. 

— Împarte lista cu toţi cumpărătorii la toţi membrii 
echipei. Probabilitate sau nu, nu eliminaţi de pe listă 
femeile singure și familiile. Poate că unii dintre ei au vreo 
femeie complice sau vreo iubită. Poate că prietenul 
vreuneia este operator autorizat. Poate că ucigașul este 
vreun vecin binevoitor care vrea să te ajute să îţi instalezi 
sistemul. Hai să mergem pe pista asta. 

Se sprijini de birou, își aminti de cafeaua pe care și-o 
turnase la începerea ședinței. Bău din ea, adresându-se, 
apoi, din nou, oamenilor din echipă. 

— Baxter, lista de clienţi. 

— Amândoi soţii Swisher aveau afaceri bune. Erau 
oameni de succes în profesia lor. Codul familiei este un 
teren aglomerat, iar 

Swisher a câștigat ceva procese. Cazurile lui se bazau 
mult pe protecţia drepturilor copilului, procese de 
custodie, divorţuri, iar partenerul lui se ocupă de abuz 
domestic și pensie alimentară și amândoi aveau o rată 
bună de procese câștigate. 

Își netezi linia pantalonilor fini, bine croiţi. _ 

— Nici ea nu era vreo loază. Avea multe recomandări. li 
plăcea să se ocupe de familii sau de cupluri, nu avea prea 
multe cazuri de clienţi individuali. Avea o activitate bună în 
ceea ce privea întreţinerea, nu lua doar grăsane, adăugă 
el. Am săpat prin cazurile de bulimici, probleme de 

sănătate, dar ea se consulta cu un medic și făcea și vizite 
la domiciliu. 

— Vizite la domiciliu? 

— Se ducea acasă la client sau la birou. Făcea studii în 
privința modului de viaţă, le recomanda schimbări, nu doar 
în dietă, ci și de obiceiuri, le recomanda exerciţiu, 
divertisment, genul de tratament ce nu este deloc ieftin 
dar, cum am spus, avea multe recomandări. Clienţii erau 
mulțumiți. Dar mai erau și nemulţumiţi, ca peste tot. 

— Fă o verificare amănunţită. Vezi de câte ori clienţii ei 
treceau pe la ea. O altă chestiune, vezi câte cazuri de la 
firma lui Swisher au avut legătură cu departamentul unde 
Meredith Newman era înregistrată ca asistent. Ar putea 
ieși ceva interesant. Trueheart! 

Înalt și subţirel, aproape gingaș în uniforma lui, 
Trueheart era în centrul atenţiei acum. 

— Ai petrecut ceva timp cu martora. 

— Este un copil drăguţ, doamnă locotenent. 

— Ai ceva noutăţi de la ea? 

— Nu prea vorbește mult despre asta. A clacat de câteva 
ori. Nu era isterică, doar se așază și plânge. Încerc să o 
menţin ocupată. Pare să se simtă bine cu mine sau cu 
Summerset, dar întreabă de dumneavoastră. 

— Ce întreabă? 

— Când vă întoarceţi, ce faceţi. Când o veţi duce să-și 
vadă părinţii și fratele. Sau dacă i-aţi prins deja. Eu nu 
prea mă pricep la psihologia copilului, dar aș spune că abia 
așteaptă să faceţi asta. Să-i prindeţi. In rest, nu a spus 
nimic care ar putea fi adăugat datelor anterioare. 

— Bine. Ne întoarcem la Meredith Newman. Asistenţii 
sociali în cazuri de genul acesta sunt confidenţiali. Dar nu 
este așa de greu să ajungi la registre. Cineva cu un interes 
serios și capacități mari de hacker a intrat în dosarele de la 
Protecţie, precum cuțitul în brânză. Feeney, vreau toate 
datele referitoare la acest lucru. Subiectul a fost răpit de 
pe trotuarul Bulevardului B, ziua în amiaza mare, cu 

martori. Viteza și siguranța indică persoane cu experienţă 
în răpiri făcute ziua. Indică faptul că sunt trei persoane. E 
puţin probabil că ei ar avea încredere în șoferul automat, 
în împrejurări ca aceasta. Trebuie să ne gândim că răpirea 
lui Newman are legătură cu Nixie Swisher. Trebuie să ne 
gândim că făptașii au experienţă în răpiri de această 
natură, sunt specializaţi în electronică și asasinate plătite. 

— Antrenament militar sau paramilitar, comentă Feeney, 
spionaj sau forțe speciale. Numai cetăţeni de clasă medie 
nu sunt ăștia! 

— Dacă sunt militari este posibil să aflăm că au șters-o 
sau au fost promovați de nu știu care general pentru 
capacități deosebite. Oricum, oamenii ăștia au activat în 
sistem, dar acum s-au murdărit. Nu sunt ramoliţi, așa că 
au rămas în joc. 

— Trupe paramilitare îmi pare mai plauzibil, comentă 
Roarke. Se fac testări în standardele militare și se decide 
cine are predilecție spre crimă pentru câștig personal sau 
satisfacție, în special, se antrenează copii cu astfel de 
înclinații. 

— Mercenarii care ucid pentru un interes personal sunt, 
de obicei, atașați la operaţiunile militare. 

— Adevărat, spuse, uitându-se la Eve. Dar asta înseamnă 
să fie implicaţi banii, iar aici unde sunt banii? 

— Poate că nu am dat de pista asta, încă. Trebuie să 
spun însă că sunt de acord cu tine. Şi mai sunt de acord că 
aici este nevoie de un anumit gen de personalitate ca să 
retezi gâtui unui copil în ump ce doarme. Asta este tactică 
teroristă, cam pe undeva pe aici mi se pare mie că se află 
adevărul. 

— Atunci vom face niște extra verificări, adăugă Baxter. 
Teroriști cunoscuţi sau organizaţii. 

— Uită-te la echipele de mercenari. Doi sau mai mulţi, 
cel puţin să reiasă că au lucrat împreună. Și mai trebuie să 
fi fost măcar unul dintre ei în New York, în ultimii ani. 

— Pot să fie doar plătiţi, arătă Baxter. Aduși aici numai 
pentru operaţiunea asta. 

— Slabe speranţe, s-ar fi evaporat la o oră după 
operaţiune, dar uite că sunt încă pe aici, pregătiţi să o 
răpească pe Newman. Unul dintre ei sau chiar amândoi îi 
aveau drept ţintă pe Swisheri, pentru un motiv clar. Asta 
înseamnă că au mai făcut astfel de operaţiuni, precum cea 
de la casa Swisher. Siguranţă și activitate, asta îi menţine 
în formă. Nu sunt amatori. Sunt profesioniști. Bărbaţi, 
între treizeci și șaizeci de ani. Albi sau cu pielea mai 
deschisă. Ei sau organizaţia din care fac parte are 
posibilităţi financiare mari. Căutaţi după bani. 

Își masă ceafa, termină cafeaua. 

— Au ei un loc, pe undeva pe la marginea orașului sau 
aproape de oraș. Sediul lor. Au nevoie de un loc, ceva 
intim. Cea mai logică explicaţie pentru Newman este că 
voiau să afle unde se află Nixie Swisher. Trebuie s-o fi dus 
undeva, să fi scos totul de la ea. 

— Vom verifica până când ne iese untul. Nu ne plângem, 
doamnă locotenent, adăugă McNab repede. Nu poţi să te 
uiţi la dosarul ăsta și să te plângi. Ba chiar ţi se pare că 
timpul zboară degeaba. 

— Atunci fă bine și fii ocupat. 

Se uită la ceas. 

— Este devreme. 

— Trueheart, încearcă să-l rogi pe Summerset să aibă 
grijă de martoră. Mira va fi aici pentru puţină vreme, apoi, 
o va lua cu ea. Tu lucrează cu Baxter după ce termini 
treaba de babysitter. Feeney, tu și McNab puteţi lucra aici, 
la computerul din biroul meu. 

— Nici o problemă. 

— Am să vă ajut și eu, spuse Roarke. Locotenente, pot 
să-ţi răpesc un minut? 

— Cam atât am de pierdut. Peabody? 

— Eu cobor cu Trueheart, să o salut pe Nixie. 

Eve se adresă lui Roarke. 

— Trebuie să raportez comandantului totul, așa că spune 
repede. 

Abia dacă se închise ușa după Peabody când Eve 
izbucni. 

— Ce? Te-a enervat ceva? întrebă ea și-și băgă automat 
mâinile în buzunare. 

— Nu, spuse el, fixându-și ochii albaștri pătrunzători 
într-ai ei. 

— Nu, repetă el, trăgând-o aproape și sărutând-o. Lung, 
adânc, suav. 

— lisuse, spuse ea, dar mâinile ei începuseră să se 
opună după mai mult timp decât ar fi trebuit. Nu pot să mă 
joc de-a pupatul acum. 

— Liniște! 

Îi luă mâini le, iar privirea lui era atât de puternică, atât 
de serioasă. 

— Îmi pasă de pielea mea, chiar mult. Voi face tot ce pot 
ca să mă protejez. Ba am să fac mai mult, am să-ţi promit 
că voi avea grijă de pielea mea ca să nu te distragă nimic 
de la lucru. Te iubesc, Eve. Mă voi pune în siguranță 
pentru că te iubesc. 

— Nu ar fi trebuit să te pun în situaţia asta, dar... 

— Liniște!, repetă. Nu am terminat! Tu trebuie să fii la 
fel de atentă cu pielea ta. Ești curajoasă, dar nu de 
neînvins. Și mai știu că dacă este să-ţi asumi un risc, vei 
risca de dragul datoriei. Dar vreau să știu asta. Nu te 
ascunde de mine! Dacă vei considera că vrei să fii 
momeală în ceva, trebuie să știu asta! 

Cât de bine o cunoștea, se gândi Eve. O cunoștea, o 
înţelegea, o accepta și o mai și iubea. Nu puteai cere mai 
mult de la cineva. 

— Nici nu aș fi făcut asta fără să vorbesc cu tine. 

Când privirea lui se încăpăţână să rămână atârnată de-a 
ei, Eve se intimidă. 

— Mă rog, poate că m-aș gândi s-o fee, dar m-aș 
răzgândi repede. Și nu aș face nimic de genul ăsta fără să 

fiu foarte sigură că sunt la adăpost. Pentru că dacă pun 
mâna pe mine, au șanse mari să pună mâna și pe ea. Şi 
pentru că te iubesc. Întâi, mă asigur, am să-ţi spun ţie. 

— Destul de bine, atunci. Nu te-am întrebat înainte, știu 
că ești presată acum, dar ai vorbit cu familia Dyson despre 
Nixie? 

— Am vorbit cu femeia. El nu era în stare. Nici ea nu 
este mai bine. Am să-i mai las câteva zile. Ştiu că este un 
inconvenient, dar... 

— Nu este. Mă gândeam doar că s-ar simţi mai bine dacă 
ar fi în sânul unei familii. Mai ales că erau prietenii familiei 
sale. 

Roarke găsi momentul să-i spună ce descoperise despre 
familia în viaţă a lui Nixie dar, apoi, se răzgândi. Avea 
destule pe cap. Din motive pe care nu le putea explica nici 
măcar lui însuși, voia să-i ia o parte dintre problemele pe 
care ea le avea pe cap. 

— Summerset mi-a spus cam ce a spus și Trueheart. Se 
ţine tare, clachează, apoi își revine. Suferă foarte tare și nu 
mai este nimeni aici cu care să împărtășească asta, nimeni 
care îi cunoștea familia. 

— l-am spus Mirei despre asta. Poate reușește ea să 
vorbească totuși cu familia Dyson. Mai bine să vorbească 
ea, nu eu. 

— Poate... Eu am să mă duc să lucrez cu Feeney, te las 
cu comandantul tău. Măcar mănâncă un baton Nutribar, 
dacă tot bei o tonă de cafea. 

— Bla... bla... spuse ea ieșind pe ușă. Dar luă totuși un 
Nutribar din sertarul biroului. 

Când Mira și escorta ei intrară pe poartă, Eve ieși în ușă 
să-i întâmpine. Din moment ce avea destui oameni, ordonă 
bodyguarzilor să patruleze prin împrejurimi, cu staţiile de 
emisie. 

— Eşti foarte precaută, comentă Mira. Chiar te aștepți 
să încerce să intre aici? 

— Newman nu știa unde am dus copilul, așa că vor 
încerca aici, ăsta mi se pare pasul cel mai logic. Se uită pe 
hol. 

Trueheart era cu fetița în camera dejoacă, dar asta nu 
însemna că ea nu putea să iasă afară. 

— Ce ar fi să ne plimbăm pe afară câteva minute? 

Eve o conduse pe terasă. Făcu o pauză considerabilă 
văzând droidul argintiu de pe terasă, bondoc ca o cutie 
strălucitoare, ocupat să aspire frunzele împrăștiate pe 
pământ. 

— Ce zici de asta? 

La auzul vocii ei, droidul o șterse cu repeziciune, 
strecurând-se pe una dintre potecile care duceau în 
grădină. 

— Mă întreb ce face cu frunzele acelea după ce le 
înghite. 

— Cred că le mărunţește până devin un fel de pastă. 
Dennis voia să ia și el unul, dar s-a răzgândit. Cred că, de 
fapt, îi place să adune frunzele cu mâna. 

Eve observă că ochii Mirei deveniseră mai calzi, vorbind 
despre soţul ei. 

— De ce? 

— E un fel de activitate ce îl recreează, îl obligă să stea 
pe afară. Bine, dacă am fi avut un teren atât de mare de 
îngrijit, s-ar schimba povestea. E minunat aici, nu-i așa? 
Chiar și acum, toamna, când în grădini încep să cadă 
frunzele, amintindu-ne de iama ce va veni. 

Eve se uită la grădină, la copacii ornamentali, la fântâni 
și la zidurile de piatră. 

— Mult spaţiu și securitate cât cuprinde. 

— Este casa ta totuși... Asta este dificil. 

— Eu am decis să fie așa. E prea rece aici, mai rece 
decât am crezut. Mă aștepți un minut? 

— Da, eu mă simt bine. 

Mira era îmbrăcată gros, dar Eve era în mânecă scurtă. 

— Trebuie să fie destul de nasol să ai atâţia oameni în 
casă. 

— Da, începe să semene a sediu central. Oricum, dacă le 
trece prin cap că Nixie este aici, ar putea să vadă în asta o 
provocare, să-i incite ideea. Cu cât este mai grea 
operaţiunea, cu atât sunt mai bine plătiţi. 

— Doar nu crezi că ei știu că Nixie este aici. 

— Cred că Newman va scuipa informaţia fără să stea 
prea mult pe gânduri atunci când va fi torturată. Și nu aș 
avea ce să-i reproșez. Tot ce pot specula este că deși ei nu 
știu că este aici, știu că am luat-o eu, trecând peste niște 
reguli. Pot să facă legătura. Eu aș face-o. 

— Să iei un martor civil în reședința personală nu este 
un lucru obișnuit și nici nu face parte din procedura 
standard. Dar, da, pot să facă legătura. Și ţi-ai mai și 
asumat un risc enorm, eu cred că aș turna totul fără să 
stau prea mult pe gânduri, cum zici tu, sub tortură. 

— Nu mi se pare că face parte din standardele tale sau 
din integritatea ta, atitudinea asta. 

— Nu, spuse Mira, făcându-și vânt cu mâna ca să-și 
răcorească obrajii. Nu o lua chiar așa. Cred că ai dreptate. 
Deși mi-ar plăcea să cred că aș îndura tortura pentru a 
proteja pe cineva, cred că, mai degrabă, aș sucomba. Deci, 

mă ai pe mine și casa mea sub protecţie și supraveghere. 
Drăguţ din partea ta, îmi cer scuze că m-am supărat. 

— Te-am mai avut sub protecţie și înainte, dar Palmer 
tot te-a prins... 

Mira fiind psiholog de profil criminal, împreună cu Eve îl 
prinsese pe Palmer, iar acest lucru a dus la o răzbunare în 
urma unei evadări din închisoare cu o iarnă în urmă, iar 
Mira fusese cât pe ce să-și piardă viaţa. Putea să le fi 
costat viaţa pe amândouă, pentru că, în răzbunarea lui 
bolnavă, Mira fusese răpită și închisă într-un subsol ca să o 
atragă acolo și pe Eve în preajma Anului Nou. 

— Nici pe tine nu te-au tratat cu ceai, dar ai rezistat. 

— Voia doar să mă facă să sufăr, nu să mor. În cazul ăsta 
însă... Unde este Nixie? 

— Este cu Trueheart, se joacă. Nu știu unde voiai să 
vorbești cu ea. 

— Unde se simte cel mai confortabil? 

Eve privi în gol, fără să aibă vreo idee. 

— Nu știu, data trecută s-a simţit bine în hol. 

— O încăpere foarte frumoasă și, pe deasupra, 
confortabilă. Dar poate că este puţin intimidantă opulenţa 
asta pentru un copil. Unde stă cea mai mare parte din 
timp? 

— Nici asta nu știu exact. Stă cu Summerset mult, dar el 
se plimbă prin toată casa. Sunt ca termitele. Dar cu 
Trueheart stă în camera de jocuri video. 

— Camera dejoacă? 

— Este camera lui Roarke pentru orice. Jucării stilizate, 
spuse Eve, dând din mână sugestiv, ca și când nu mai era 
nimic de făcut în privinţa asta. O grămadă de jocuri 
clasice. 

— Un copil prietenos, deci. Foarte bine! 

— În regulă. 

Când Eve se întoarse spre ușă, Mira o întrebă: 

— Cum crezi că suportă evenimentul? 

— A avut un coșmar azi-noapte. A ţipat rău de tot. A 
visat că veneau după ea, că se ascunseseră în dulap, sub 
pat. 

— Este normal. Aș fi mai îngrijorată dacă nu i-ar fi frică. 
Dacă și-ar fi reprimat aceste gânduri. 

— Așa cum am făcut eu. 

— Tu ai depășit momentul într-un fel propriu. 

Dar pentru că nu mai fuseseră atât de apropiate în 
ultimii ani, Mira îi atinse mâna Evei. 

— Încă mai încerci să treci peste. Copilul avea o bază 
fermă, ce s-a rupt sub picioarele sale. Dar faptul că a avut 
o bază solidă înseamnă că va reuși să se regăsească mai 
repede. Cu consiliere, cu grijă, cu regăsirea normalităţii. 

Eve se adună. 

— Uite cum stau lucrurile, situaţia în care este ea, felul 
în care s-a trezit în această situaţie nu are nici o legătură 
cu a mea. Nici măcar pe aproape. Dar... 

— Este un copil traumatizat. 

— A văzut, a fost spectator la crimele din jurul ei. Eu am 
făcut însă crima. 

— De ce o numești crimă? 

Vocea Mirei se ascuţi. 

— Ştii foarte bine că nu a fost nimic de genul ăsta. Erai 
doar un copil care se lupta pentru viaţa lui. Dacă unul 
dintre oamenii aceia ar fi găsit-o pe Nixie și prin nu știu ce 
miracol ar fi fost capabilă să-l ucidă, s-ar fi salvat, cum poţi 
numi asta crimă? Locotenente! 

— Nu, spuse Eve, închizând ochii, ca să dispară 
imaginea amintirii înainte de a prinde formă. 

— Nu, știu că eu am făcut ceea ce trebuia să fac, am 
ucis, iar ea s-a ascuns. 

— Eve, spuse Mira cu un ton blând acum, punându-și 
mâna pe obrazul ei. Eve, tu nu ai avut unde să te ascunzi. 

— Nu, nu am avut unde. 

Trebuia să se îndepărteze de acea atingere, de acea 
înţelegere tacită, să o dizolve. 

— Este bine ce a făcut ea. A fost bine că a fost destul de 
deșteaptă să facă ceea ce a făcut, destul de puternică să se 
târască prin sânge ca să supravieţuiască. 

— Şi tot asta ai făcut și tu. La fel de deşteaptă și de 
puternică. Deși erai îngrozită. Dar nu te poţi vedea cu ochi 
limpezi pentru că trebuie să te ocupi de ea. 

— Ba mă văd așa cum eram. Când am găsit-o, lipită de 
cadă, cu tot sângele pe ea, m-am văzut pe mine, pentru o 
clipă în nenorocita aia de cameră friguroasă din Dallas. 
Aproape că m-am depărtat de ea. Pe naiba, aproape am 
fugit de ea. 

— Dar nu ai fugit, iar ceea ce ai simţit este normal. Ce 
similitudini vezi... 

Simti cum se năștea în ea furia. 

— Mă descurc. Ţi-am spus asta, pentru că mă gândeam 
că trebuie să știi. 

— Și mă aştept să-mi mai spui ca să văd dacă reziști. 
Pentru binele ei și al tău. Empatia ta, în acest moment, cu 
ea este de mare ajutor. Pentru ea. Ea simte asta, d-aia se 
simte în siguranţă cu tine. Tu nu ești doar o figură 
autoritară. Ești o salvatoare. 

Eve se întoarse spre ușă și o deschise. 

— S-a salvat singură. 

Întorcându-se înăuntru, Eve se opri un moment căutând 
în minte locaţia camerei dejoacă. 

— Dacă vrei să mai vorbeşti despre asta cu mine... 

— Te anunţ eu, spuse, închizând ușa. O ţinem pe fetiță 
monitorizată, are un emiţător cu ea. 

— Nici o precauţie nu este prea mare, după părerea 
mea. 

— Ca reprezentant al autorităţilor, am vorbit cu familia 
Dyson. Sunt încă în stare de șoc. Mă gândeam că dacă 
vorbești tu cu ei ar fi mai ușor decât să vadă un poliţist la 
ușa lor, din nou. 

— Am să fac tot ce pot. Va fi bine pentru Nixie, desigur, 
să se vadă cu ei, să vorbească acum cu ei. l-ar ajuta și pe 
ei, de asemenea. 

Eve făcu o pauză. Putea să audă bipurile aparatelor 
video. Lăsaseră deschisă ușa de la camera dejoacă. 

— Ascultă, înainte să ne despărţim. Răpirea lui Newman 
în felul ăsta a fost un pas de acoperire, un pas logic. Dara 
fost și ciudat, așa ziua în amiaza mare. Să facă ceva atât de 
riscant, înseamnă că le place. Minte rece, sânge rece, dar 
au o pasiune pentru asta. 

— Ăia doi, chiar și în rutină, preferă situaţiile de risc sau 
situaţii ce implică multă adrenalină. Este și motivul pentru 
care fac ceea ce fac. 

— Şi după ce scapă de Newman, cu atât mai mult se vor 
grăbi. 

— Da. 

Eve suspină ușor. 

— E moartă, nu-i așa? Imediat ce termină cu ea, după ce 
vor fi scos toate informaţiile de la ea, nu mai au nici un 
motiv să o ţină în viaţă. 

— Din păcate, trebuie să îți dau dreptate. Nu aveai cum 
să o salvezi. 

— Dar puteam să mă gândesc la asta. Am ordonat 
protecția locului acesta, dar trebuia să o fac pentru toate 
părţile implicate. Dar nu am făcut-o. 

Preocupată, își arcui umerii. 

— Dar nu mai schimb nimic văicărindu-mă, trebuie să 
mă gândesc la ce fac de aici înainte. 

Arătă cu mâna în direcţia în care se afla camera. 

— Sunt acolo. Poţi să îţi dai seama după intensitatea 
zgomotelor. 

— Ar trebui să intri cu mine. Trebuie să te vadă, faci 
parte din rutina ei personală, continuă Mira, când o văzu 
pe Eve dând înapoi. Ca să-și amintească de mine trebuie să 
facă legătura cu tine. Trebuie să intri ca să se simtă 
confortabil cu mine. Imediat ce te vede, poţi să pleci. 

— Doamne, bine! 

Nixie stătea pe un scaun, apăsând butoanele de la 
flippere sau de la jocul de pinball. Era un joc cu polițiști, 
observă Eve, cu polițiști și cu hoţi. Favoritul lui Roarke. 

Trueheart o distra și reușea să pară de vârsta copiilor 
care se bucurau de jocul acesta. 

— L-ai prins acum!! L-ai prins!! Lovește-l bine Nix! Eşti 
tare, i-ai prins pe cei cu arme!! 

Un zâmbet vag se văzu pe chipul fetiţei, dar ochii îi 
rămaseră concentrați, iar sprâncenele i se mișcau în jocul 
de încordare. 

Eve simţi miros de popcom, văzu o farfurie mare pe 
masă. Ecranul era deschis, volumul la maximum, jucau 
unul din jocurile cu Mavis, iar protagoniștii jocului păreau 
să fie niște pirați dezbrăcați. 

Eve recunoscu cântecul sau era pe aproape. Era ceva 
despre inimi scufundate și dragoste ca o epavă. 

— Nu cred că jocul acela este potrivit pentru cineva de 
vârsta lui Nixie, spuse Mira. 

— Ce? A, trebuie să-l opresc, nu-i așa? Bine, la naiba! 

— Lasă... concilie Mira pe toată lumea, așteptând ca 
Nixie să piardă nivelul. 

— Încă nu am scorul pe care trebuia să-l am. 

— M-a bătut de m-a rupt, adăugă Trueheart la spusele 
lui Nixie. 

— Da, dar nu pot să îl bat pe Roarke. Cred că trișează! 

— Nu ai de unde să știi, spuse Eve. Dar l-am văzut 
jucându-l, pur și simplu nu poţi să-l baţi! 

Spera că tonul vesel și glumet o va ţine pe Nixie în bună 
dispoziţie. Dar, imediat ce fetiţa cobori de pe scaun, se uită 
fix la Eve, cu o veche întrebare strălucindu-i în ochi. 

— Nu, răspunse Eve iară să aștepte întrebarea. Încă nu. 
Dar îi prindem noi, iar tu vei fi prima care va afla. 

— Bună, Nixie, se auzi Mira, venind spre automatul 
video. Poate că nu ai tu un scor foarte bun, dar mie mi se 
pare impresionant ce ai făcut. 

— Nu este destul de bine. 

— Dar este tot ce ai putut să faci, iar asta este de ajuns. 
Dar poate că vei juca cu Roarke odată. Poate îţi va arăta el 
care sunt trucurile. 

O umbră de interes îi apăru pe faţă. 

— Crezi? 

— Poţi să-l întrebi să vezi dacă vrea. Bună, Trueheart! 

— Dr. Mira, mă bucur să vă văd. 

— Ştii pe toată lumea de la poliţie, vru Nixie să știe. 

— Nu, nu pe toată lumea. Dar știu destulă lume. Aș vrea 
să vorbesc din nou cu tine, Nixie, dar întâi vreau să știu 
dacă ai să mă ajuţi și pe mine să învăţ jocul ăsta. Mi se 
pare amuzant. 

— Cred că este. Dacă vrei... 

— Vreau. Am să închid ecranul acum. 

— Dar este „Mavis”, e cel mai tare joc video... 

— Cred și eu. 

Mira zâmbi văzând suspiciunea din ochii lui Nixie. 

— Am și eu niște CD-uri pe acasă. Ştiai că locotenent 
Dallas și Mavis sunt prietene? Foarte bune prietene. 

— Dă-te încolo! fetiţa își mușcă buzele imediat după ce 
avu ieșirea asta. Scuzaţi-mă, nu ar fi trebuit să vorbesc așa 
cu adulții. 

— E-n ordine, erai doar surprinsă. Eve? 

— Ce? se trezi Eve care tocmai se întreba de ce nu ar fi 
fost potrivit s-o vadă Nixie pe Mavis goală într-un joc video 
după ce văzuse o crimă. 

— A... da... Mavis și cu mine suntem prietene. 

— Ai vorbit cu ea personal? 

— Bineînţeles. 

— Vine pe aici, pe acasă, chiar aici? 

— Tot timpul. 

Eve avea iar privirea aceea goală, gânditoare. Se gândea 
la securitate, la procedee... Simţea că îi ardea pielea în 
camera aceea. 

— Uite, eu plec, ea nu este ocupată. Mavis... am să văd 
dacă trece pe aici zilele astea. Poţi să o întâlnești și vedeţi 
voi ce faceţi. 

— Pe bune? 

— Nu, pe rele... Doamne, copilule... 

— Ştii că nu ai voie să înjuri de faţă cu copiii, o informă 
Nixie pe un ton aproape didactic, simțind că asta ar fi vrut 
să facă Eve. 

— Atunci, te întorc cu spatele, ca să te înjur pe la spate, 
continuă Eve, uitându-se disperată la Mira. Mă duc la 
treabă. 

— Ne descurcăm noi... 

— Trueheart, vino cu mine. 

— Da, ne vedem mai târziu, Nixie. 

Dar înainte ca Eve să ajungă la ușă, o auzi pe Nixie 
tropăind în spatele ei. 

— Dallas, ţi se spune Dallas, spuse ea când Eve se 
întoarse. Doar ea, doctorița, nu îţi spune Dallas. 

— Da, și? 

— Te duci la treabă? 

— Nu, am să lucrez aici un timp. 

— Bine, spuse fata, întorcându-se la Mira. Am să te învăţ 
să joci acum. 


Un timp însemnaseră, de fapt, ore întregi. McNab poate 
că exagerase cu faptul că muncise de-i săriseră ochii, dar 
Eve chiar simţea asta. Verificări după verificări, aștepta 
nume care să o conducă la ceva. Când soarele apuse și 
lumina din biroul ei se diminuă, programă mai multă cafea 
și continuă. 

— Mâncare, spuse Roarke, intrând în birou. Ai trimis 
echipa acasă să mănânce, să își încarce bateriile, ar trebui 
să faci și tu la fel. 

— Trebuie să se lege lucrurile undeva. Trebuie! 

— lar computerul poate să o facă și în timp ce tu 
mănânci. Hai să mergem jos. 

— De ce jos? Oh... se văicări ea, frecându-și faţa. Da... 
Trebuie să vorbim cu ea acum, nu? 

— Ne vom gândi noi la ceva. 

— Ştii ceva? Este un pic speriată, cred că toată lumea 
din specia ei este, mă refer la copii. Știu lucruri pe care tu 
le-ai uitat și te pisează cu întrebări. A sărit în sus de 
bucurie când Mira i-a spus că sunt prietenă cu Mavis. 

— Ah, spuse el, sprijinindu-se de birou. Un fan al lui 
Mavis, deci... Este bine de știut! 

— Și vrea să joci pinball cu ea. Pare să fie foarte 
competitivă, să știi. E un pic necăjită că nu poate avea 
scorul tău. 

— Pe bune? 

Un zâmbet înflori pe buzele lui. 

— Mi-ar plăcea să-i arăt cum să joace. După cină, am să 
joc puţin cu ea. Va fi o practică bună pentru când vom avea 
un pui al nostru. 

Eve nu păli, dar ochii îi deveniră sticloși. 

— Vrei s-o faci lată? 

— Este aproape irezistibil! Hai... 

Ii întinse mâna. 

— Fii fată bună, hai la cină. 

Înainte de a se ridica, sună telefonul. 

— Un minut, spuse ca, văzând că era comandantul la 
telefon. 

— Sunt Whitney. 

Ca un gest reflex, Eve sări din scaun în poziţie de drepți. 

— Dallas. 

— Locotenent, casa securizată din strada 92 a fost lovită. 

— 92. 

Neavând încredere în memoria sa, butonă tastatura 
computerului. 

— Preston și Knight. 

— Amândoi morti. 

Abia acum păli Eve. 

— Morti, domnule comandant? 

— Morți, se auzi vocea comandantului, plată, securitatea 
compromisă. Amândoi ofițerii executaţi. Mergi imediat 
acolo. 

— Da, domnule comandant. Celelalte locaţii. 

— Unităţile adiţionale au fost desfășurate pe teren. Ne 
vedem la faţa locului. 

Când ecranul videofonului redeveni alb, femeia rămase 
în aceeași poziţie. În aceeași poziţie în care se găsea când 
Roarke se apropiase de birou ca să o atingă. 

— Îi pusesem eu acolo, eu îi alesesem pe Preston și pe 
Knight. Pentru că erau foarte buni, polițiști cu greutate. 
Instincte bune. Dacă trebuia să fie o lovitură la locaţii, 
voiam să fie oameni de încredere acolo, ca să acopere 
zona. 

— Îmi pare rău, Eve! 

— Nu trebuia să pun pe nimeni în locaţia aia, dar era 
una dintre adresele pe care Newman le știa, așa că trebuia 
să le acopăr. E și ea moartă, la ora asta. Moartă ca piatra. 
Opt victime! 

Se ridică în picioare și-și verifică arma de la mijloc. 

— Doi polițiști buni. Am să îi hăituiesc și am să-i prind ca 
pe niște câini. 


Nu se împotrivi când Roarke se oferi să vină cu ea. Voia 
să conducă el până când devenea sigură că se poate 
controla. 

Coborând scările, își luă jacheta, iar Nixie tocmai ieșea 
pe ușă spre foaier. 

— Trebuie să mergem la cină acum, nu? 

— Plecăm acum. 

În glasul lui Eve se simţea o furtună de furie. 

— Mergem în oraș la cină? 

— Nu, spuse Roarke pășind spre ea, trecându-i o mână 
prin păr. 

— Locotenent Dallas trebuie să meargă la serviciu acum. 
Eu mă duc să o ajut, dar ne vom întoarce cât de repede 
vom putea. 

Ea se uită la el, apoi se uită fix la Eve. 

— A mai murit cineva? 

Eve vru să mintă, se fistici, dar se decise să spună 
adevărul. 

— Da. 

— Dar dacă vin aici când sunteţi voi plecaţi? Dacă 
oamenii ăia vin aici? Ce... 

— Nu pot pătrunde aici, spuse Roarke simplu ca bună 
ziua. la uită-te aici. 

Luă o unitate telefonică micuță din buzunar și i-o întinse. 

— Ţine asta. Dacă ţi-e frică, spune-i lui Summerset sau 
unui poliţist din casă. Dar dacă nu poţi să le spui, cheamă- 
mă cu ăsta. Vezi unde? Uite aici... 

Se apropie de el, părul ei blond se împleti cu al lui. 

— Ce face ăsta? 

— Mă anunţă pe mine. Poţi să apeși aici, iar telefonul 
meu începe să sune de două ori. Atunci știu că ești tu. Şi că 
ţi-e frică. Ai înțeles? 

— Pot să apăs acum să văd dacă merge? 

El se întoarse zâmbind. 

— Bună idee! încearcă! 

Fetița apăsă cu degetul pe butonul ce îi fusese arătat, iar 
telefonul din buzunarul lui Roarke sună de două ori. 

— Merge. 

— Merge, vezi? Și e mic, intră în buzunar, ia vezi... 

I-l strecură în buzunar și-i spuse din nou. 

— Ne întoarcem cât de repede putem. 

Summerset era acolo, bineînţeles, așteptând la câţiva 
pași înapoi, în hol. Roarke îi transmise semnalul cu care 
putea fi găsit pe unitatea telefonică și-și luă haina. 

— Locotenent, la dispoziţia ta! 

Când Summerset o luă pe Nixie de mână, fetița nu se 
mișcă până când ușa se închise în urma lor. 

— De ce îi spune „locotenent”? De ce nu îi spune Dallas, 
ca toţi ceilalţi? 

— Este un fel de alint între ei... 

O strânse pe Nixie ușor de mână. 

— Ce-ar fi să mâncăm în bucătărie în seara asta? 


Nu era furie. Eve nu știa dacă exista vreun cuvânt care 
să descrie sentimentul acela ce o strângea, parcă, de gât, 
de cap, privindu-i pe oamenii măcelăriți pe care ea îi 
trimisese în bătălia asta. Oameni pe care ea îi trimisese la 
moarte. 

E adevărat că, la datorie, acesta era un risc pe care și-l 
asumau toţi, o deranja însă că ultimul ordin îl primiseră de 
la ea. Ceilalți polițiști erau tăcuţi, ca un zid al tăcerii. 
Scena fusese securizată. Acum, totul depindea doar de ea. 
Casa de protecţie era o construcţie de după Războiul 
Urban. Casă ieftină, nu era menită să dureze. 

Dar rezistase totuși, o casă îngustă, cu două etaje, 
plasată în faţa altor clădiri ce păreau mai mici și surclasate 
de clădirile care supraviețuiseră războiului și de siluetele 
celor construite după ce lupta se terminase. 

Dar securitatea casei era mai mult decât decentă, 
camere de luat vederi full time, alarme peste alarme... 

Și, cu toate acestea, pătrunseseră aici. Nu doar atât, 
uciseseră doi polițiști cu experienţă. 

Arma lui Knight era încă la locul ei, în toc, a lui Preston 
era scoasă, căzută pe caldarâm la baza scărilor, inutilă, de 
vreme ce posesorul ei zăcea plin de sânge alături. 

Knight căzuse cu fața în jos, în bucătăria casei. 0 
mulțime de vase sparte, cafea vărsată, un bol de secară 
împrăștiat lângă el. 

Pe ecranul din casă se vedea un joc de arenă. Ecranul 
sistemului de securitate era complet negru. 

— Pe Knight l-au ucis primul. 

Vocea ei era ușor nervoasă, dar continuă să înregistreze 
pe reportofon impresiile. 

— L-au ucis când ieșea din bucătărie. L-au surprins, căci 
dacă l-ar fi luat pe Preston întâi, el ar fi putut să-și tragă 
arma. Preston a vrut să coboare, gata de apărare, dar l-au 
ucis și pe el. 

Eve ridică arma. 

— A tras cel puţin un foc pe când cobora. Vreau să știu 
dacă a auzit cineva focurile, ofițer. Dacă s-au auzit ţipete 
sau măcar dacă a trecut vreun amărât de șobolan pe aici, 
vreau să știu tot. Le-au tăiat gâturile, jocul lor preferat. 
Dar nu puteau doar să le taie gâturile iară să se lupte 
puţin. Trebuia să-i anihileze mai întâi. Pistoale de anihilare 
mentală cu rază lungă, spuse ea, analizând arsura ușoară 
de pe cămașa lui Preston. Nu au avut noroc de data asta, 
pentru că nu erau niște nevinovaţi de copii cărora să le 
taie gâturile ca la puii de găină. Deci au venit din faţă. La 
dracu', cum au reușit să pătrundă? Cum au anihilat 
sistemul atât de repede, încât să prindă niște polițiști cu 
pantalonii în vine? 

— Este doar un sistem de securitate polițienesc, 
standard, spuse Roarke încetișor, pentru că auzea furia din 
glasul ei. Auzea durerea. 

— Un sistem bun, dar este standard pentru casele de 
protecţie. Dacă au cunoștințele de electronică de care au 
dat dovadă, aveau un set salvat pentru situaţii de genul 
ăsta, l-au scos și l-au dezactivat în două minute, cu 
echipamentul pe care îl au. 

— Erau niște polițiști buni, îi reaminti ea, prea buni ca să 
și-o tragă în stilul ăsta. Knight era în bucătărie, își făcea un 
sandvici, avea și un monitor de supraveghere aici. Sunt 
monitoare și sus. 

Dacă ecranul se stinge, se întră în Cod Roșu. Deci nu l- 
au dezactivat?! Nu la început. De ce Knight este în poziția 
asta, atunci? 

Trecu peste cadavru, prin sânge, și urcă la etaj. 

Acolo se aflau două dormitoare și o baie. Toate 
ferestrele erau acoperite și ecranate, securizate, pline de 

emițătoare. Se uită la telefonul din primul dormitor, îl 
deschise și ascultă ultima înregistrare. 

Era doar audio, vocea ei pe înregistrare. 

— Dallas, locotenent Dallas. Suspecţii au fost prinși, 
repet, suspecţii au fost prinși și acum sunt transportați. 
Plecati de la locație și raportați totul la Sediu. 

— Doamnă locotenent, se auzi vocea lui Preston, 
îngrijorată, dar nu alarmată. Sunteţi pe derivaţia din 
interior. 

— Imi dau seama de asta. 

— Da, dar... 

— Dallas terminat. 

— La naiba, se auzi vocea lui Preston perturbată acum, 
dar nu închise imediat transmisia, așa că apucă să audă 
restul evenimentelor pe banda magnetică. 

— Hei, Knight, Dallas i-a înhățat pe nenorociţii ăia. Nu 
știu cum dracu ‘^ a avut unul dintre monoloagele ei 
obișnuite. M-a făcut să mă simt ca un rahat. 

Se auzi o izbitură, un țipăt, apoi zgomotul unor pași 
precipitaţi. 

— Ţi-au simulat vocea pe calculator! spuse Roarke, 
dându-și seama de ce polițiștii erau așa de liniștiți. Au 
făcut o treabă de calitate, doar că nu au putut simula 
inflexiunea vocii tale. Eu suspectez că s-a petrecut totul 
repede, altfel ar fi controlat dacă au vorbit cu tine. 

— Unul a simulat vocea pe calculator, doi au intrat. Ca 
să urce unul aici și să verifice apelul ar fi pierdut timp. Dar 
au avut echipament de supraveghere și detectori termici, 
știau unde se află fiecare. L-au luat pe Knight înainte să 
apuce să clipească, nici nu a mai apucat să semnalizeze 
pericolul. 

— Dacă ar fi avut senzori, înseamnă că știau că sunt 
doar doi oameni aici, amândoi adulţi, dârei mai căutau pe 
cineva... Nu aveau senzori. 

— Da, dar una dintre camerele de protecţie este 
menţinută rece, doar ca să împiedice detectarea de natură 

termică. lar subiectul protejat poate fi ţinut în acea 
cameră. Deci trebuia să verifice asta, de vreme ce au intrat 
înăuntru. 

Eve se plimbă de jos până sus și înapoi. Whitney tocmai 
intra, când Eve cobora scările din nou. 

— Domnule comandant! 

— Doamnă locotenent, răspunse Whitney, salutându-l cu 
capul pe Roarke, apropiindu-se, apoi, de primul cadavru. 

Nu spuse nimic. Continua să se uita la oamenii lui căzuţi 
la datorie, apoi, vorbi periculos de încet. 

— Încă n-au aflat ce înseamnă furia. Dar vor afla în 
curând. Raportează! 


Eve urca scările raportând, înregistrând, colectând 
probe, reprimându-și furtuna din suflet. 

Stătea alături de Morris, care își făcea propria anchetă. 

— Au fost surprinși. Au fost loviți în regiunea mijlocului. 
Preston era la câţiva pași depărtare de Knight. Dar a prins 
un câmp bun, comentă Eve. Trebuie să fi lovit și el pe unul 
dintre ei. Nu e nici un glonţ care să se fi oprit în zid. Am 
căutat peste tot. Nici o urmă de glonţ. Aici nu s-au irosit 
gloanţe. Fiecare din cei care au tras au nimerit ţinta, deci 
și Preston. 

— Eu aș spune că Preston a fost izbit întâi de aparatele 
de dezorientare mentală, a alunecat pe scări. Dar am să 
aflu cu precizie după ce i se vor examina rănile de pe corp. 
Poziţia corpului indică faptul că, probabil, a alunecat. 
Gâtul i-a fost tăiat acolo unde a căzut. 

— Lui Knight a trebuit să i se ridice capul ca să i se taie 
gâtul. Lovit din spate, a căzut cu faţa în jos. 

Eve se apropie de ușa de la intrare. 

— Au intrat împreună, unul înalt și unul mai scund. Cel 
scund l-a împușcat pe Knight, judecând după unghiul de 
intrare al glonțului. Cel înalt l-a luat pe Preston în primire. 
S-au mișcat repede, dar cu tactică. 

Eve simulă mișcarea asasinilor, trase din toc pistolul, 
imitând presupusa tactică. 

— Unul l-a luat pe Knight. 

Cu sânge rece, continuă demonstraţia, apropiindu-se de 
cadavru, îi ridică acestuia capul, imită tăierea gâtului. 

— Ciudat, a tăiat cu mina stingă de data asta. Ce ucigași 
versatili! Ţineau aparatele de dezorientare mentală într-o 
mină și pistoalele, apoi, cuţitele, în cealaltă, în stânga. 

Morris nu comenta nimic, se uita doar la demonstraţia 
Evei. 

— Al doilea se apropie de Preston, se apleacă, taie. 
Tăietură de antrenament combat. Mișcare rapidă. Apoi, 
pleacă. Partenerul lui e la parter. Verifică locul, apoi, se 
confirmă că este gol și pleacă. În mai puţin de nouăzeci de 
secunde. 

— Ai verificat spaţiul deja? 

— Da, m-am uitat. Intră, ies, în total trei minute. Sângele 
de pe podeaua de aici, ce se scurge spre bucătărie este de 
la Knight. Sus este sângele lui Preston. Tiparul arată că s- 
au mișcat și aici foarte repede. 

Se așeză în ușa bucătăriei, mutând arma dintr-o mână 
într-alta. Se uită în susul scărilor, la Preston. 

— Preston nu ar fi coborât așa expus. A durat o secundă 
în care nu a judecat, gândindu-se la partenerul lui în loc 
să-și folosească instinctul de polițist. Acum e mort! 

Cobori arma, o băgă în toc. 

— Rahat! 

— Bine zici. Am să preiau eu de aici, Dallas, spuse 
Whitney. 

Nu o atinse, mâinile îi erau pline de sânge, dar privirea 
lui era la fel de dură ca și încleștarea mâinilor. 

— O să-i îngropăm de vii pentru asta, Morris. 

— Da. Așa vom face, domnule comandant. 

Eve ieși din clădire. Majoritatea reporterilor plecaseră 
după ce Whitney le dădu o scurtă declaraţie. Dar o văzu pe 
Nadine lângă Roarke. O parte din mânia ei se dezlănţui. Se 

năpusti spre ei, gata să se repeadă la femeia reporter, 
gândindu-se că îi mai rămânea ceva mânie și pentru soţul 
ei, când Nadine se întoarse. Avea faţa scăldată în lacrimi. 

— Îi cunoșteam, spuse ea, înainte ca Eve să aibă timp să 
vorbească. li cunoșteam! 

— Bine, spuse Eve, reprimându-și brusc mânia, 
înghiţindu-și cuvintele. Bine. 

— Knight... flirtam unul cu altul... Nu era nimic serios, 
nimic care să ducă la ceva, nici unul nu o voia, dar ne 
plăcea jocul. 

Vocea i se sufocă. 

— Preston îmi arăta mereu pozele copilului său. Are un 
băieţel. 

— Știu, trebuie să-ţi iei o vacanţă, Nadine, măcar vreo 
două zile. 

— După ce ai să-i prinzi, Eve. Își trecu degetele peste 
faţă. Nu știu de ce m-a afectat așa... nu e prima oară când 
cineva cunoscut moare... _ 

— Preston se pare că l-a atins pe unul dintre ei. Îţi spun 
prietenește, nu ca de la poliţist la reporter. Asta pentru că 
îi cunoșteai. Îţi spun pentru faptul că gândul că l-a lovit pe 
unul din ei mă ajută. Poate și pe tine. 

— Mulţumesc. 

— Trebuie să termin aici, trebuie să sigilez zona, apoi, 
mă apuc de lucru. 

Se adresă apoi lui Roarke. 

— Nu știu când ajung acasă. 

— Mă suni când termini? 

— Sigur. 

Își aminti ce spusese mai devreme despre riscurile la 
care se expunea. Se mai gândea ce însemna pentru el să 
vadă polițiști morți. 

În ciuda faptului că erau acolo Nadine, alţi polițiști, 
tehnicieni, gură cască, îi luă chipul în mâini și îl sărută. 

— Poate te duce acasă o mașină de poliţie. 

El îi zâmbi. 

— Nimic nu mi-ar displăcea mai mult. Mă ocup eu de 
transport. Nadine, te conduc eu. 

— Dacă aș fi avut și eu parte de un sărut așa frumos, mi- 
aș fi revenit imediat. Dallas, dacă ai nevoie de alte perechi 
de mâini sau urechi, îţi stau la dispoziţie. Nu mă dau în 
lături de la nimic. 

— Am să ţin minte, spuse Eve și se întoarse la clădirea 
îngustă ce încă mai mirosea a moarte. 

Vorba se duse repede că muriseră doi polițiști. Când Eve 
ajunse la sediu, simţea zvonul cum circula ca într-un 
labirint, atmosfera era încărcată de furie. 

Intră în birou, făcu o pauză. Nu era o bună oratoare. 
Prefera rapoartele sau ordinele. Dar ea era cea care avea 
grad, iar oamenii meritau să afle de la ea. Toţi erau la 
birouri, răspundeau la telefoane, făceau rapoarte. Doi 
dintre ei luau declaraţii de la civili care erau victime sau 
făcuseră victime. Mirosea a cafea proastă, a îndulcitor, a 
sudoare și a hamburger plin de grăsime. Dar, sub toate 
acestea, mai era furia, un iz de furie plină, adâncă și 
periculoasă. 

In mare parte, zgomotul încetă atunci când apăru ea, cu 
toate că unul dintre civili continua să plângă cu lacrimi 
amare. Telefoanele sunau dar, pentru un moment, fură 
ignorate. 

Ştia că avea sânge pe haine și mai știa că fiecare polițist 
din cameră îl văzuse și știa de unde vine. 

— Detectivii Owen Knight și James Preston au căzut la 
datorie astăzi pe la ora opt și un sfert. Au fost uciși în timp 
ce-și făceau datoria. Detectivul Knight a lăsat singuri o 
mamă, un tată și o soră. Detectivul Preston o soţie și un 
copil de trei ani, părinţii și bunicii. Donaţii pentru familiile 
lor pot fi făcute în conturile deschise. Detectiv Jannson, 
spuse Eve, te vei ocupa de asta? 

Femeia aprobă cu capul. 

— Da, doamnă. Ne puteţi da mai multe informaţii, 
doamnă locotenent? 

— Credem că, în seara aceasta, crimele sunt legate de 
evenimentul din casa Swisher. Cinci civili, printre care doi 
minori, au fost omorâţi. Preston și Knight, ca și noi toţi, 
erau însărcinaţi cu protecţia populaţiei din New York, cu 
siguranţa lor. Noi, cei de la Criminalistică, suntem 
însărcinaţi să ne ocupăm de cei ale căror vieţi au fost deja 
luate, să înțelegem și să aflăm cine ia aceste vieţi. Noi 
încheiem dosare aici, îl vom rezolva și pe acesta. Pentru 
acei cinci civili, doi minori și pentru oamenii noștri care au 
murit azi. Acum au luat două vieţi din rândurile noastre, 
iar noi îi vom căuta și îi vom găsi. 

Așteptă un moment, dar liniștea continuă să persiste. 

— Până atunci, tot ce înseamnă cerere de zile libere, 
vacanțe, concedii medicale trebuie să treacă pe la mine 
sau pe la cei care sunt însărcinaţi de mine. Veţi lucra la 
cazul acesta pe lângă cazurile pe care le aveţi deja, veţi 
raporta totul în fiecare zi. Fără excepţii. La schimbarea de 
tură, raportați totul pe scurt și predaţi sarcinile, îi vom 
hăitui, îi vom vâna până îi vom găsi. Asta este tot. 

Nu auzi nici un fel de plângere cu privire la sarcinile 
suplimentare și ieși, ducându-se în biroul ei și închizând 
ușa. 

Își turnă cafea, abia apoi se așeză. 

Un reprezentant al poliţiei și un altul al departamentului 
de consiliere aduseseră deja la cunoștința familiilor celor 
doi polițiști moartea lor. Așa că Eve fusese scutită de 
efortul acesta. Trebuia să vorbească despre ei la funeralii, 
să rostească vorbele de adio la înmormântare. Voia ca 
aceste cuvinte să fie vestea că nemernicii care i-au 
împiedicat să-i mai vadă au fost prinși. Voia să le aducă la 
cunoștință cine i-a lăsat văduve și orfani. Cine i-a lăsat fără 
fraţi. 

Își masă încheietura nasului, apoi, se ridică să treacă pe 
computer înregistrarea făcută și începu să scrie raportul. 

Nici una dintre celelalte case de protecţie nu mai fusese 
atacată. Asta pentru că, gândi ea, numai avea rost, știau că 

ţinta lor nu se afla acolo. Au știut-o din momentul în care 
au găsit doi polițiști înarmaţi păzind o casă goală. Faptul 
că i-au ucis a fost un capriciu sau un mesaj, concluzionă 
ea. Nu mai era nevoie să le taie gâturile dacă ofiţerii erau, 
oricum, morţi. Dar se deciseseră să o facă, totuși. Așa scria 
în misiunea lor. 

Dar care era mesajul? De ce să mai adaugi și moartea 
unor polițiști care puteau să-ți aducă pe cap toată poliţia 
din New York? Doar pentru că te crezi mai deștept, mai 
rapid, mai instruit, mai bine echipat? Mai ales că știu că 
legătura cu crimele lor fusese făcută. Știau că era în 
siguranţă copilul pe care îl voiau. Mai știau că acel copil nu 
putea să-i identifice. Dar este o chestiune de detaliu, este o 
chestiune de eșec acel copil și ei nu puteau să riște nimic. 

Eu nu aș lăsa un detaliu să atârne deasupra capului meu 
după ce am fost atât de atent. Asta ar fi insultător. Un 
chiștoc de copil le-a scăpat printre degete, gândi Eve. 

Era vorba de mândria profesionistului. Se dădu un pic pe 
spate, masându-și umerii. Trebuie să fii mândru de 
profesia ta ca să ajungi să o faci atât de bine. Iar misiunea 
lor nu fusese îndeplinită. Nu va fi fost îndeplinită până 
când Nixie Swisher nu era moartă. 

— Deci, ce veţi face în continuare? se întrebă Eve cu 
voce tare. Ce veţi face? 

Se auzi o ciocănitură în ușă, iar Peabody se strecură 
înăuntru. 

— Nu m-ai chemat, am auzit de la televizor. 

— Am nevoie de tine mâine, vreau să fii odihnită. 

— Pe dracu”. 

Eve stătea în aceeași poziţie, dar simţi cum o cuprinde 
furia. 

— Întreci măsura, detectiv! 

— Sunt partenera ta, este și cazul meu, îi cunosc deja pe 
ucigașii ăștia. 

— Și eu sunt șeful tău, va trebui să fii atentă, pentru că 
altfel îţi fac raport pentru nesubordonare. 

— Fac ceva pe raportul tău. Și pe tine, la fel, dacă îţi 
închipui că dau o ceapă degerată pe raportul ăla. 

Încet, Eve se ridică de pe scaun. Bărbia lui Peabody 
tresări puţin, maxilarele i se încleștară, la fel ca și pumnii. 

— Vrei să mă lovești, detectiv? Vei fi în fund și plină de 
sânge înainte să te ridici de pe scaun. 

— Poate! 

Tot timpul în care lucraseră împreună, Eve o văzuse pe 
Peabody supărată, tristă, enervată sau gata de bătaie. Dar 
niciodată nu o văzu fierbând, plină de toate aceste 
sentimente laolaltă. Renunţă, dădu înapoi. 

Se decise să nu facă nimic din ce promisese. Dar 
privirea îi rămase nemișcată, la fel ca și poziţia corpului. 

— Eşti așa de frumoasă când te înfurii, decise ea s-o ia în 
derâdere pe Peabody. 

Femeia clipi o dată, de două ori. 

— Dallas... 

— Eşti toată plină de nervi. Dacă aș fi fost mai feminină, 
ţi-aș sări în păr chiar acum. 

Pe maxilarul lui Peabody se văzu din nou tremurul 
încleștării, apoi, un zâmbet fugar. Ca prin minune, cearta 
se dezamorsa. 

— Nu te-am chemat din motivele pe care ţi le-am spus. 
Şi mai este unul. 

Mâna îi zbură cu rapiditate și o izbi pe Peabody în 
coaste. Răsuflarea detectivei se opri, fața își pierdu 
culoarea, iar când îi reveni, avea mai degrabă o tentă de 
verde... 

— Asta a fost răutate. Chiar și pentru una ca tine. 

— Da, ce-ţi spuneam? Nu te-ai refăcut complet. Dacă n- 
ai terminat tratamentul, nu-mi servești la nimic. 

Eve se îndreptă spre automatul cu băuturi și reveni cu o 
sticlă de apă în timp ce Peabody se întinse aproape toată 
pe birou, încercând să-și ritmeze iar respiraţia. 

— Nu-mi permit luxul să am grijă de tine. Nu vreau să te 
văd rănită. 

— Îmi dau seama după pumnul pe care mi l-ai dat în 
coaste! 

— Chiar și faptul că denumești mângâierea aia un pumn 
este o demonstraţie, spuse, întinzându-i sticla de apă. 
Aproape te-am omorât! 

— Doamne, Dallas! 

— Aproape te-am omorât, repetă ea, iar acum vorbea ca 
de la partener la partener, o legătură mai strânsă chiar 
decât o căsnicie. Chiar mi-e frică să nu mori, mi-e o teamă 
groaznică. 

— Știu, înţeleg. 

— Am fost de acord să te întorci, dar credeam că vei 
rămânc la cazuri ușoare. lar ăsta nu prea pare a fi un caz 
ușor. Nu-ţi iau cazul pentru că mă pun în pielea ta, lucru 
ce nu se va întâmpla niciodată, pentru că mai bine m-aș 
omori decât să umblu cu ghete roz, cum faci tu. 

Buzele lui Peabody tremurară. 

— Somon. 

— Ţi-e foame? 

— Nu, spuse Peabody, luând a doua gură de apă și râse, 
apoi, gemu din cauza durerii din coaste, ţinând să 
precizeze: 

— Pantofii, sunt roz somon. 

— Ah, cu atât mai mult. Să mai port și pantofi de pește. 
Doamne... ce spuneam? 

— Că nu mă scoţi din caz pentru că... 

— Pentru că pe mine m-ar scoate din minţi să știu că 
sunt aproape refăcută și stau pe bară. 

— Cam așa este. M-am trezit transpirată de câteva ori 
săptămâna trecută și, crede-mă, nu din cauza lui McNab. 
Dar mă fac bine, mă simt bine. Trebuie să lucrez. 

— De acord. În plus, pe lângă motivele de mai sus, nu te- 
am chemat pentru că... 

Se ridică și închise ușa. 

— Eu i-am desemnat. Pe Preston și Knight. Îi știam, i-am 
desemnat, iar acum sunt morți. Trebuie să-mi revin din 

asta, mai întâi. Acum m-am mai calmat, așa că hai la 
treabă. 

Peabody nu se ridică. 

— Nu eram supărată pe tine. Sau am fost, dar a fost mai 
ușor să mă prefac că ăsta era motivul, decât... 

— Știu și asta. la niște cafea. 

— Hei, te prinzi că tocmai mi-ai oferit cafea? 

— Adică ia niște cafea pentru mine, asta am vrut să zic! 
Dar ia și pentru tine, acum, dacă veni vorba... 

Peabody sări în picioare și se duse la automat. În timp ce 
îl programa, studie dosarul pe ecran. Ce date avem? 

Eve o puse imediat în temă. 

— Ai o copie după convorbirea telefonică? Mi-ar plăcea 
să o aud. 

Eve scoase un CD și îl activă. 

În timp ce asculta, Peabody bea câte o gură de cafea. 

— E din off înregistrată, dar este aproape de realitate. 
Felul în care spune „îmi dau seama de asta” atunci când 
Preston punea în discuţie faptul că îl contactai pe telefonul 
de interior... eu mi-aş fi dat seama că nu ești tu, dar el nu 
te auzea în fiecare zi, așa că da... au mușcat momeala. La 
început. Dacă ar mai fi avut la dispoziţie zece secunde, s-ar 
fi gândit că fără video nu i te-ai fi adresat pe nume sau 
grad, iar tu nu faci treabă de mântuială. Și nici nu ai fi 
sunat tu ca să le dai raportul. Ai fi fost acolo unde erau și 
presupușii suspecți, prinși, cum zice pe bandă. 

— Da, dar nu a avut alte zece secunde la dispoziţie. 
Preston urcase ca să răspundă la telefon. Existau doar 
telefoane fixe acolo, în acea cameră, pentru că este o 
cameră securizată, accesibilă doar poliției. Cu un 
echipament de spionaj care este camera, iar ăsta este un 
plus pentru ei. I-a separat prin acel telefon, unul a rămas la 
parter, celălalt la etaj. Cât timp s-a vorbit la telefon, au 
spart codul alarmei de trecere. Nici măcar nu închisese 
telefonul și ei au intrat. 

— Cine a sunat echipa? Cine a chemat întăriri? 

— Nimeni, doar că nu au făcut raportul de fiecare oră și 
s-a trimis echipa de întăriri să se vadă ce era acolo. 
Reexaminarea nu a relevat nimic până acum. 

— Locaţiile acelea sunt izolate fonic. Nimeni nu ar fi 
auzit focurile de armă. 

— Le-a fost frică să nu se audă din stradă și au închis 
ușa în urma lor. Nu le scapă nimic. Odată ajunși înăuntru 
s-au făcut auziţi, Knight dă alarma, și e ucis înainte să-și 
tragă arma din toc. Preston răspunde, trage un foc, moare 
și el. I-au terminat repede, verifică rapid casa, nu le scapă 
nimic de data asta. Apoi, pleacă. 

— Trebuie să fi avut vreun vehicul pe undeva, care 
supraveghea electronic zona. 

—A treia persoană. Posibil patru persoane. Unul 
conduce mașina, unul se ocupă de echipament. Cei 
dinăuntru raportează că ţinta nu este acolo, vehiculul se 
deplasează ca să-i recupereze repede și înapoi la sediu. 
Dar ăștia doi au plecat pe picioarele lor, pentru că este o 
stradă prea populată și prea mulţi martori care ar fi putut 
vedea dubița plecând de la locul unde cei doi polițiști 
zăceau morţi, cu gâturile tăiate. Nu e aceeași zonă de 
oameni dezinteresaţi, ca aceea din care au luat-o pe 
Newman. 

— Cineva trebuie să fi remarcat doi bărbaţi intrând și 
ieșind din clădire. 

— Da... să sperăm, dar nu cred să fi riscat nimic. Doi 
bărbaţi mergând ne jos este o schemă total opusă celei cu 
doi bărbaţi ieșind dintr-o dubă. Mai ales că oamenilor le-a 
rămas în minte asta de la televizor. Nu au vrut să riște 
urmând aceeași tactică. 

— Tot nu știm de ce. 

— Lucrăm ca să aflăm motivele. Să știm cine ar putea 
avea cunoștințe extreme despre electronică și comando. 
Participanți multipli. Asta este o echipă, bine legată. 
Această echipă sau un membru al ei a ordonat moartea 

Swisherilor. Sunt șanse mari ca ei... Ce? strigă Eve iritată 
de bătaia insistentă în ușă. 

— Mă scuzaţi, doamnă locotenent, spuse Jannson 
intrând. 

— Ce este, detectiv? 

— Am început să strâng bani pentru familiile victimelor. 

— Discutăm de asta mai târziu. 

— Nu, doamnă locotenent, eram jos, cu hârţogăria când 
am auzit un poliţist de stradă spunând că un civil îl bate la 
cap că ar fi văzut doi bărbaţi la scena crimei. Are gură 
mare, dar era cam pe lângă clădirea aia, vrea puţină 
atenţie, puţină glorie, poate ieși ceva din asta. Nu am vrut 
să fie trecută cu vederea. Doamnă locotenent, femeia a fost 
luată de pe strada 89, chiar de lângă casa de protecţie. 

— Adu-o aici pentru interviu. Vom afla ce e cu ea. Vezi 
dacă e vreo cameră disponibilă. 

— Am verificat, este una liberă. 

— Adu-o aici. Vrei să asiști? 

Jannson ezită, iar Eve văzu lupta ce se dădea în ea. 

— Dacă suntem trei cu ea, o s-o facă să vorbească cu 
prea mult patos. Am să stau în camera de observaţie. 

— Ai procedat bine, Jannson. 


Ophelia Washbum era mai mult decât șifonată. Era de-a 
dreptul zdrențuită. Era o femeie cu șolduri mari și niște 
sâni de o asemenea enormitate, că nici un înger al lui 
Dumnezeu nu ar fi putut să-i răsplătească. Avea o bluză 
decoltată și festonată cu pene, încorsetată până la refuz, 
ca să poată susţine munţii aceia de sâni. 

Părul de un alb șocant era coafat în formă de turn. Eve 
se întrebase întotdeauna de ce femeile de stradă simțeau 
nevoia să aibă părul de aceleași dimensiuni cu sânii. De ce 
atât chin dacă majoritatea clienţilor voiau un sex scurt și 
unul oral. 

Buzele femeii erau pline, mari, rujate în aceleași culori 
cu bluza. Un dinte de aur sclipi printre ceilalţi, iar, în fine, 

restul feţei era vopsită în așa fel încât totul parcă spunea 
pe chipul ei „Hei! E o boarfa aici. Se plătește adecvat!” 

Sub toată vopseaua aceea, Eve putu să observe că 
femeia nu mai era demult o gingașă tânără. Se îndrepta 
sigur spre cincizeci de ani, o vârstă care mai demult 
însemna, cel puţin pe stradă, că trebuia să-și găsească o 
slujbă de chelneriță provocatoare la cluburile de sex. Sau 
poate actriță porno în filme proaste. 

— Ophelia, spuse Eve, menținându-și vocea joasă, chiar 
prietenoasă. Văd că încă activezi, deși nu mai ai permis și 
ai trei alte infracţiuni în ultimele optsprezece luni. 

— Nu, vezi, tocmai aia este. Polițistul ăla, el spunea că 
deţineam substanţe ilegale, iar eu i-am spus că peștele tre’ 
să mi le fi strecurat! Nu poţi să ai încredere într-un pește, 
ascultă-mă pe mine! Da' ce, le pasă lor? lar mie mi se ia 
permisul de muncă. Şi cum să fac și cu un ban dacă nu 
păcălesc pe nimeni? La cine fac eu rău acolo? îmi fac 
rapoartele medicale regulat, vezi că scrie acolo, în dosarul 
meu. 

— Dar mai spune și că ai fost testată pozitiv, fiindcă ai 
consumat Erotica și Go. 

— Tre’ să fie o greșeală sau careva mi le-a strecurat... 
Unii clienţi își freacă scula cu praf de Go. Dacă faci sex 
oral... Te prinzi de unde am luat? 

Eve dădu din cap ca și când informaţia aceasta era 
fascinantă pentru ea. 

— Dar știi că dacă te mai prindem o dată, ţi se ridică 
permisul definitiv. 

— Se poate aranja asta. O aranjezi tu pentru mine, pen’ 
că am și eu ceva pentru tine. 

— Ce ai pentru mine, Ophelia? 

— Întâi mă rezolvi tu... 

— Nu, nu ești chiar atât de naivă să crezi că îţi curăţ 
dosarul iară să aud dacă ai ceva interesant pentru mine. 

Ophelia,  încurcată, căută scăparea la Peabody, 
disperată. 

— Ce e aia trapant? 

— Ophelia, doi polițiști sunt morti. 

Tonul prietenos, blând se transformă într-unul rece 
precum planeta Pluton. 

— Ai auzit, cu siguranţă. Dacă te joci cu mine ca să scapi 
de dosarul tău, am să mă ocup personal, nu doar să ţi se 
ridice permisul de muncă, dar să te urmărească polițiștii 
până o să rămâi fără clienţi și n-o să mai faci nici măcar un 
amărât de sex oral. 

— Ei, nu-i nevoie să te înfoi așa... 

Buzele mari ale Opheliei păreau foarte grele. 

— Tocma' voiam să vă ajut. 

— Dacă ajuţi la ceva, bine, pleci fără să ai probleme. 

— Cu permis? 

— Cu permis. 

— Marfa! Uite cum e! Fac trotuarul pe strada 92. Zona 
mea de afaceri este în centru, dar dată fiind situaţia mea 
actuală, am schimbat-o. Plus că prinzi mai mulţi pe partea 
de vest. La ora aia, mulţi dintre cei care lucrează cu 
program ies la o băută scurtă. Prind ceva sex oral, un sex 
scurt... 

— Pe stradă... 

— Vezi... am un aranjament cu un tip care mă lasă într-o 
magazie. Am și eu intimitate la afacere. 

— Bine, spune mai departe. 

Vădit înveselită de faptul că nu va fi lovită cu o altă 
notare de infracţiune, Ophelia se însenină. 

— Deci, făceam trotuarul. Prinsesem una scurtă, așa că 
eram fericită. Vreme frumoasă, oameni pe stradă... 
Potential, înţelegi? Și văd doi ţipi... Mmmm... ca lumea, 
mișto tipii... Păreau duri, mă gândeam că o să împușc doi 
iepuri dintr-o dată. Am pâsâit după ei, m-am și luat pe 
urma lor... 

Își puse mâna peste sâni, îi strânse între «i, 
demonstrându-și arta cu care ar fi vrut să-i impresioneze. 

— Le-am zis... ce aţi zice domnilor să facem o mică 
petrecere între noi... ofer marfa specială... Și m-am așezat 
în faţa lor. Că tre’ să îi mai domolești cu mersu', să le poţi 
arăta marfa, ca să ai o șansă. Ăsta se uită la mine, da’ tare, 
nene. Da' nu ca și când se gândea că mi-ar face felul, ci 
cred că se gândea să îmi dea una în fundul meu frumos. 
Dacă ai fi fost în viaţă cam tot atâţia ani câţi am eu, ai fi 
recunoscut privirea. Nu au spus nimic, doar m-au ocolit și 
m-au depășit. Atunci, am mirosit eu. 

— Ce ai mirosit? 

— Sânge. Proaspăt. Așa că mă înţelegi ce repede am 
șters-o și nu oriunde, ci în partea opusă ăleia în care ei 
păreau să aibă treabă. 

— Stai să ne întoarcem puţin. 

— Ai văzut sânge pe ei? 

— Nu, am mirosit. 

— De unde știi că era sânge? 

— La dracu”, tu nu ai mirosit niciodată? Mai ales că era 
proaspăt. Parcă îi simţi gustul, aproape. Bunicu-meu are o 
fermă mică în Kentucky. Crește porci. Am muncit un timp 
acolo când eram copil, când era vremea să-i taie. Știu cum 
miroase sângele. Iar tipii ăia erau plini de sânge, ia-o ca 
pe-o chestie sigură. 

Eve simțea freamătul din propriul sânge, dar nu-și 
schimbă tonul. 

— Cum arătau? 

— Bine, bine făcuţi, lucraţi. Albi. Trebuia să mă uit în sus 
la ei, că sunt scundă, chiar dacă mă sui pe tocurile de la 
lucru. Dar păreau așa de mari și pentru că erau solizi, 
înţelegi? 

— Frumoși, ai spus. 

— Da... arătau bine, din câte am putut să văd. Aveau 
ochelari de soare și șepci. Nu le-am văzut ochii, dar când 
și-au îndreptat privirea spre mine, nici nu mai aveam 
nevoie. Păreau să și semene, cred, dar erau albi, și albii 
seamănă de multe ori între ei. 

— Cu ce erau îmbrăcaţi? 

— Haine negre. 

Ridică umerii. 

— Nu am dat atenţie, dar părea marfa de calitate că d- 
aia m-am gândit că ar avea bani. Aveau genţi, agăţate de 
curele lungi. 

Își apropie mâinile cam la douăzeci de centimetri, 
arătând o dimensiune. 

— Dar erau mici genţile. Cam așa. Mă și gândeam că 
una din genţi m-a lovit în timp ce mă băgăm în seamă cu 
ei. Părea să fie ceva tare, solid înăuntru. Și cam atunci am 
mirosit sângele. 

— În ce direcţie mergeau? Est sau Vest? 

— Vest, direcţia Broadway. Unu' din ei era șantaliu. 

— Adică? 

— Mergea șchiop. Ca și când îl durea piciorul sau ca 
atunci când te rod pantofii. 

Preston îl lovise pe unul dintre ei. Cel puţin îl făcuse să 
simtă durerea. 

— Culoarea părului? Semne distinctive? Altceva? 

— Nu știu. 

Eve se dădu puţin înapoi, pentru că dacă forța prea mult 
lucrurile, femeia ar fi început să inventeze ca să umple 
timpul. 

— Crezi că i-ai recunoaște dacă i-ai vedea? 

— Poate. 

— Aș vrea să lucrezi cu un artist grafician pentru 
portretul robot. 

— Pe dracu'... n-am mai făcut asta până acum. Cred că 
v-am dat lucruri serioase aici! 

— Poate, oricum, destul de bune ca să mai ai permis. 

— Eşti marfa! Nu prea o fac cu tipe, dar dacă ai chef o 
dată... te rezolv ţais. 

— Am să ţin minte. Între timp, vreau să stai aici, până 
când aranjez să vină un grafician. 

— Nu trebuie să mă mai ducă la răcoare? 

— Nu, spuse Eve ridicându-se și se decise să-i mai dea 
un bonus. Încă nu s-a fixat o recompensă, dar se va face 
dimineaţă. Există o sumă standard pentru cei care dau 
informaţii atunci când sunt uciși polițiști, iar dacă îi 
prindem pe pista ta, am să am grijă să o primeşti. 

De data aceasta, Ophelia rămase cu gura căscată. 

— Faci mișto de mine. 

— Mulţumim pentru cooperare. 

În momentul în care ieșiră din camera de interviu, 
Peabody își sprijini o mână pe umerii lui Eve. 

— Asta este treabă bună, Dallas, chiar i-a văzut. 

— Da, i-a văzut. O amărâtă de curvă de stradă. Nu știi 
niciodată. 

Eve o salută cu capul pe Jannson când aceasta ieșea din 
camera de observaţie. 

— Bună treabă, detective. 

— Și dumneavoastră, aţi scos de la ea tot, de parcă ar fi 
avut o acadea în față. Am să caut artistul grafician. 

— Vezi de Yancy, este cel mai bun. Sună-l acum. Nu 
vreau să transpire nimic în presă acum. lar prostituatei să i 
se rezolve toate rapoartele. 

— S-a înţeles. 

Eve se întoarse spre Peabody. 

— Vreau să o ţineţi la sediu. Nu vreau să o văd iar pe 
stradă. Dacă se prind, o vor ucide. Dacă iese afară, va 
spune tuturor celor care o ascultă ce ispravă a făcut. Nu o 
băgaţi în case de protecţie. O punem pe aici pe undeva. 
Poate să aibă ce vrea, cu bun simţ. Faceţi-o fericită! 

— S-a făcut, spuse Peabody și se întoarse în camera de 
interviu. 

În drum spre biroul ei, Eve îi telefonă lui Roarke. Chipul 
lui apăru pe ecran atât de repede, încât înțelese că aștepta 
de mult să fie sunat. 

— S-ar putea să întârzii mai mult, am dat de un fir. 

— Ce poţi să îmi spui? 

— O civilă, prostituată, a încercat să-i abordeze la câteva 
străzi depărtare de casă. Îţi spun mai târziu, o am aici, îl 
aduc pe Yancy să lucreze cu ea. Vreau să mai rămân, să 
văd dacă scoatem un desen bun. 

— Ce pot face pentru tine? 

— Ciudat că ai adus vorba, spuse Eve, intrând direct în 
birou, ignorând privirile întrebătoare, trântind ușa. Eşti 
gata de muncă de birou? 

— Aș prefera să o denumesc muncă de expert în 
tehnologie de vârf. Ai o privire strălucitoare, locotenente. 
Mă bucur să o văd! 

— Sunt pe urmele lor. 

Ophelia simţise sângele, așa spusese. Acum începea să-l 
simtă și ea. 

— Mă gândeam, eram gata să lansez ipoteza că familia 
Swisher nu a fost prima lor misiune. Băieţii sunt în 
crescendo, nu așa se zice când e vorba de simfonie sau 
chestii de-astea? 

— Da, draga mea, inculta mea Eve. 

— Crescendo înseamnă zgomot. Dar ceea ce contează 
este că trebuie să-l construiești. Poate că nu erau la primul 
caz. 

— Şi tu și Feeney aţi lucrat la departamente de crime de 
genul ăsta. 

— Nu de genul ăsta, nu se făceau invazii în case de civili. 
Și nu se terminau, în mod obligatoriu, cu un măcel. Dar au 
legătură între ele crimele. Uite ce zic. Dacă cineva era într- 
atât de deranjat sau îngrijorat de unul sau mai mulţi 
membri ai familiei Swisher, încât să-i elimine pe toţi, s-ar 
putea ca nemernicul care a ordonat asta să se fi supărat pe 
mai mulţi indivizi cunoscuţi de soţii Swisher, până acum. 
Așa că trebuie să ne întoarcem înapoi să facem corelări 
logice. Ne bazăm pe logică, pentru început. Cercetăm 
lucruri legate de școală, orice persoană care a dispărut, cel 
puţin în ultimii trei ani. Tipii au răbdare, au tupeu, dar 
sunt și mândri. Nu o lungesc mai mult de-atât. 

— Mai sunt și asistenţi medicali sau medici cu care 
Keelie și Grant Swisher au lucrat. 

— Vezi tu cum te descurci. Avocaţi care au pledat 
împotriva lui Grant, judecători, asistenţi sociali. Clienţi de- 
ai amândurora, care sunt morți sau dispăruţi, vreau să mi-i 
afli! 

— În aceeași perioadă? 

— Da... ba lasă, hai să căutăm în ultimii șase ani. Dar e 
bine să facem pe fraierii. Dacă am dreptate și familia 
Swisher trebuia să fie peștele cel mare, vom găsi ceva. Ne 
legăm de un detaliu ce ne duce la altul. Apoi, le 
împachetez pe toate și li le bag pe gât. 

— Ce sexy vorbești! 

— Dacă descoperi ceva, mă fac și mai sexy. Tu ești mai 
minuţios decât mine în treburi de astea. 

— Draga mea, ești o amazoană în pat. 

— Facem muncă de căutare, asule! 

Eve începea să simtă ciupiturile adrenalinei. 

— Am să mă ocup de școală, e cel mai probabil. Dacă 
apare ceva la tine, sună-mă imediat! 

Eve se îndreptă spre automat, apoi se dădu înapoi. Era 
prea agitată ca să mai bea cafea. Mai bine să lase să treacă 
agitația asta. Luă totuși o sticlă de apă, pregătindu-se să 
organizeze o ședință. 

Deschise ușa și se opri ușor în prag când se lovi de 
Whitney. 

— Domnule comandant, nu mi-am dat seama că sunteţi 
aici. 

— Am fost să-mi exprim condoleanţele familiilor lui 
Preston și Knight. 

Se uită la sticla din mâna ei. 

— Vin cafele îmbuteliate în sticle acum? 

— E apă, domnule! 

— A început să îngheţe iadul și mie nu mi s-a raportat? 

— Îmi pare rău... Oh!... se încruntă puţin la sticlă. Voiam 
să mai scot cofeina asta din mine. 

— Eu, pe de altă parte, aș fi bucuros să beau o cafea. 

— Da, domnule. 

Așeză sticla pe masă și se duse la automat. 

— Ştiu că vei ţine o ședință în scurt timp. Mai știu că se 
face un portret robot cu ajutorul unui potenţial martor 
ocular. 

— Cred că spune adevărul, domnule. L-am cerut pe 
detectiv Yancy. Nu mi-am scris încă raportul despre 
interviu. 

Comandantul luă cafeaua. 

— Am văzut-o pe detectiv Peabody așa că, în linii mari, 
știu despre ce este vorba. Am să asist la ședința ta și să fie 
scris raportul. Dar trebuie să discutăm despre altceva mai 
întâi. 

Când închise ușa, umerii ei se ridicară. Când 
conștientiză lucrul acesta, își aminti de gestul lui 
Trueheart. 

— Stai jos, doamnă locotenent! 

Ea se așeză pe scaunul din faţa biroului său, lăsându-i 
liber scaunul mare, dar el nu se așeză. Stătea, pur și 
simplu, cu cafeaua înmână. 

— Este greu să îţi pierzi oamenii. Este greu să accepti că 
ordinele tale i-au trimis la moarte. 

Whitney se uită la ecranul ei, la fotografiile celor doi 
polițiști. 

— Nu sunt primii oameni pe care i-am pierdut. Și eu și 
tu. 

— Nu, domnule. 

— Dar de fiecare dată este ca la început. Fiecare caz 
este greu. Să primești ordine este o povară mai ușoară 
decât să le dai. Pentru că tu cari povara, te gândești că ar 
fi trebuit să fi făcut altfel. Dar ai făcut ceea ce trebuia să 
faci, așa cum oamenii tăi și-au făcut și ci datoria. Poate că 
vom mai pierde oameni scotocind la cazul ăsta, dar asta nu 
îți dă dreptul să eziţi să dai ordine, nu ai voie să eziţi să 
faci ceea ce ești plătită să faci. 

— Mi-am revenit, domnule comandant. 

— Ai început să-ţi revii. Dar are să revină gândul când te 
vei opri și când vei fi departe de muncă și de locul ăsta. Va 
reveni, iar tu trebuie să înveţi să trăiești cu gândul ăsta. 
să-l alungi. Dacă ai probleme cu asta, vorbește cu Mira sau 
cu cineva de la consiliere. 

— Am să alung gândul. Nu va avea nimeni din 
departamentul acesta încredere în mine dacă eu nu am. 
Sau dacă nu vreau. Am știut că am să mă confrunt cu asta 
când am fost numită locotenent, înţeleg că se va mai 
întâmpla, că voi mai avea pe ecran chipuri de oameni pe 
care îi cunosc. 

— Ar trebui să fii căpitan, spuse Whitney, dar ea nu 
răspunse. Ştii că au fost motive, mai ales politice, pentru 
care nu ai fost niciodată testată pentru gradul de căpitan. 

— Le cunosc, domnule, și le accept. 

— Nu le știi pe toate. Aș putea să forțez lucrurile, să-l 
presez pe superiorul meu, să sun niște cunoscuţi. 

— Nu vreau pile. 

El zâmbi puţin. 

— Pilele există ca să fie deranjate. Dar nu am s-o fac, nu 
acum, pentru că, sincer, Dallas, nu vreau ca unul dintre cei 
mai buni polițiști de stradă ai mei să stea doar la un birou. 
Iar tu nu te simţi bine să stai la birou. 

— Nu, domnule, așa este. 

— Amândoi vom ști când vei fi pregătită. Bună cafea!, 
spuse el și mai sorbi o dată. Am să vin și eu în camera de 
ședință. 

În biroul său, Roarke era pregătit să se apuce de treabă. 
Continua să-l surprindă cât de mult îi plăcea să facă munca 
de poliţist. Cea mai mare parte a vieţii și-o petrecuse 
evitându-i pe polițiști, evadând sau alungându-i din mintea 
sa. 

Acum, nu doar că se căsătorise cu unul dintre ei, iubind- 
o ridicol de mult, dar petrecea o bună bucată din timpul 
său liber făcând pe consultantul poliţiei din New York. 

Viaţa era un joc al naibii de ciudat. 

Dar poate că accepta jocul ca pe o parte din distracţiile 
lui favorite. Era o parte din puzzle-ul vieţii sale, pe care 
încerca să-l pună cap la cap, cu motivele lui, cu probele lui, 
cu instinctul lui. 

Făceau o echipă foarte bună, el și poliţista lui, se gândi, 
în timp ce își turna un brandy înainte de a se apuca de 
lucru. Ea cu simţurile ei de poliţist, el cu instinctul lui de 
proscris. 

Doar pentru că se retrăsese din penumbrele legii nu 
însemna că instinctele lui amorţiseră. Ucisese. Brutal, 
crud, rece. Ştia ce însemna să iei o viaţă, ce îl împingea pe 
un om să ia viaţa altuia. Ea acceptase asta la el, Eve-cea- 
care-căuta-dreptatea. Poate că nu uitase, dar acceptase. 
Chiar înţelesese, iar acesta era unul dintre miracole. Chiar 
în momentele lui cele mai rele însă, nu omorâse pe nimeni 
nevinovat. Niciodată nu luase viaţa unui copil. Amândoi 
știau că răul existase, înflorise și crescuse în sufletul lui, al 
unui copil slab și nevinovat. 

Avea o amintire clară și brutală despre sine însuși, în 
cămașa aceea murdară, nasul plin de sânge, cu ochii reci și 
sfidători, stând pe caldarâmul casei sale din Dublin. 

Și, în amintirea aceea, mai era și tatăl lui, marele și 
crudul Patrick Roarke, lovindu-l pentru că era prea beat. 

Tu crezi că poți trece nepedepsit după ce ai furat doar 
două portofele toată ziua? Ai să-mi aduci și restul, ticălos 
MIC si enen'ant. 

Își aminti cum gheata zbură spre el, încă își mai amintea 
asta și fenta sa rapidă. Nu atât de rapidă, cel puţin nu de 
data aceea. Simţea și acum ce simţise și atunci, simţea 
leșinul din stomac, simţea că va fi rău. Plânsese? Ciudat, 
dar nu își mai amintea. Ţipase de furie, din cauza șocului 
sau doar alunecase pe scările casei? 

Ceea ce își amintea era cum tatăl lui fidea în timp ce el 
cădea pe scări. Câţi ani avea? Şase? Zece? Nici nu mai 
conta. 

Dar rezistase, nu-i așa? 

Nixie nu fusese lovită cu nici o cizmă și nici nu fusese 
împinsă pe scări de un ticălos beat care avea, din 
întâmplare, același sânge cu al ei. 

Dar iată că și fetița asta înţelesese ce înseamnă și 
cruzimea, și răutatea. Sărăcuţa! Roarke se uită la 
monitorul de unde o putea vedea cum stă ascunsă sub 
cuvertura patului pe care ei i-l oferiseră, într-o cameră 
pusă la dispoziție de niște oameni străini, cameră în care 
trebuia ţinută lumina aprinsă pe tot timpul nopţii... 

Dar ea înţelesese totul. Acum era în ea doar suferinţă și 
confuzie. Dar va ajunge și ea să-și aleagă viața și să-și 
continue șirul evenimentelor pe un teren distrus. 

El făcuse asta, nu regreta nimic. Nu putea regreta nimic 
din ceea ce îl făcuse să ajungă astăzi acolo, nu regreta 
nimic, pentru că altfel nu ar fi găsit-o pe Eve. Dar nu dorea 
același lucru pentru micuța de pe monitor, fragilul 
supravieţuitor al unei crime oribile. 

Ceea ce putea să facă pentru ea era să-i aducă puţină 
dreptate. 

Începu în forță o serie de cercetări simultane. Una pe 
linia adulţilor Swisher, una pe calea familiei Dyson. Se 
îndoia că Eve va aproba asta, dar aceștia urmau să fie 
oamenii de care avea să depindă Nixie. 

Iar fetiţa dormea în casa lui, având încredere că va avea 
grijă de viaţa ei. 

Voia să fie sigur că nimic periculos nu venea din direcția 
aceea, în același timp, continuă cercetările în privinţa unor 
cunoscuţi teroriști, membri ai organizaţiilor paramilitare. 

Avea de gând să se mai ocupe de o pistă, dar nu putea 
pomi fără să se afle acest lucru. Chiar dacă nu s-ar fi aflat, 
era periculos, lucru ce îl opri. Căută numele de acoperire 
ale spionilor și operatorilor de forțe speciale - forţe 
militare sau guvernamentale specializate în operaţiuni 
legate de instruire în electronică. Când le avu, se apucă de 
lucru punându-le în conexiune cu familia Swisher. Tocmai 
era pe punctul să lase verificările pe automat și să se ducă 
în biroul Evei, când o văzu pe monitor pe Nixie întinzându- 
se în pat. O privi, sperând că subconștientul ei n-o s-o ducă 
spre un alt coșmar. Se întreba dacă nu făcuse rău că-l 
înlocuise pe Summerset pe tura de noapte. Coșmarurile 
deveniseră pentru el ceva obișnuit, dar când era vorba de 
un copil, era un novice jalnic. 

Într-o clipă, fetița se ridică din pat și luă emițătorul pe 
care i-l dăduse mai devreme și pe care îl ţinea sub pernă 
acum, îl studie, își trecu degetele peste el. Apoi, privi 
camera în care părea atât de mică, atât de pierdută și de 
tristă în adâncul sufletului. 

Roarke se gândi că ar trebui să se ducă la ea, să încerce 
să o liniștească, dar ea sări din pat. 

Poate că voia să bea apă, se gândi el. Lucruri pe care o 
fată de vârsta ei era în stare să le facă și singură. Dar, în 
loc să facă asta, fetița se apropie de scannerul camerei și 
întrebă: 

— Dallas este aici? 

Era atâta jale în glasul ei, că-l mișcă pe Roarke, chiar 
dacă nu se putu abţine să nu se gândească la faptul că 
fetița era inteligentă. 


Dallas, locotenent, Eve, nu se află în locaţie în acest 
moment. 


Nixie își ridică ochii, suspinând, făcându-l pe Roarke să- 
și dorească să meargă la ea, apoi, o auzi întrebând, din 
nou: 

— Roarke este aici? 


Roarke se află în biroul principal. 


— Nu știu unde este. Va trebui să-mi spui. 

Roarke se ridică, apoi, se lăsă din nou pe scaun, în timp 
ce computerul îi dădea lui Nixie indicaţii. O lăsa pe ea să 
vină la el, se decise. Era mai normal decât să se simtă 
urmărită, deși era îndeajuns de deșteaptă să-și dea seama 
de acest lucru. Se uită la câtă treabă mai era încă de făcut, 
masându-și ceafa. 

— Computer, continuă cercetările, doar în format text, 
salvează pe hard disk. Fără imagini de data asta. 


Activat. 


Începu alt proiect, unul propriu, apucându-se să finiseze 
planurile unei construcţii într-unul din sectoarele staţiunii 
Olympus, în timp ce Nixie încerca să ajungă la el. 

El o privi pe sub sprâncene, zâmbind atunci când Nixie 
intră pe ușă. 

— Bună, Nixie, nu e prea târziu pentru tine? 

— M-am trezit. Unde e Dallas? 

— Mai este încă la lucru. Vrei să stai cu mine? 

— Nu am voie să stau trează noaptea. 

Vocea îi tremură, iar el își imagină că fetiţa își amintise 
ce se petrecuse ultima oară când s-a trezit noaptea. 

— Mi-ar prinde bine puţină companie, dacă tot te-ai 
trezit. Sau te pot conduce înapoi în camera ta, dacă vrei. 

Fetița se apropie de birou în pijamaua colorată palid. 

— Este cu oamenii aceia morţi? 

— Nu, acum lucrează ca să afle cine i-a omorât. 

— Dar mama și tata și Inga și Coyle, ei au murit primii! 
A spus că va afla cine i-a omorât. A spus că este cu... 

— Şi chiar este. 

În afara sferei mele, gândi el, în afara sistemului solar... 

— Vrea să afle cine reprezintă o prioritate. Este cel mai 
important lucru în ceea ce face. Și va continua să o facă 
până când va ști. 

— Dacă îi vor trebui ani și ani... 

— Tot nu se va opri. 

— Am visat că nu erau morti. 

Lacrimile îi țâșniră din ochi, scurgându-i-se pe obraji. 

— Nu erau morţi, erau toţi ca înainte, mama cu Inga în 
bucătărie, vorbind, tata mâncând chipsuri pe ascuns, în 
timp ce mama râdea de el. Eu și Linnie ne jucam, 
îmbrăcându-ne cu haine elegante, iar Coyle ne necăjea. Nu 
vreau să mai fie morţi. M-au lăsat singură, nu este cinstit! 

— Nu, nu este cinstit! Nu este deloc cinstit! 

Se apropie de ea și o ridică în braţe, astfel încât ea să 
poată pune capul pe umărul lui și să plângă. Asta, se gândi 
el, era ceea ce putea face un om. Putea să ofere umărul lui 
unui copil care plângea, care suferea. lar mai târziu putea 
s-o ajute să-i lipească inimioara făcută bucăţi, să-i pună din 
nou viaţa pe linia de plutire. 

— M-au lăsat singură! 

— N-au vrut. Și mă gândesc că ci sunt așa de fericiţi că 
tu nu ai păţit nimic... 

— Cum să fie fericiţi dacă sunt morţi? 

O logică terifiantă, se gândi Roarke, ducând-o spre birou 
și așezând-o pe genunchi. 

— Tu nu știi că atunci când mori te duci într-un alt loc? 

— Adică în Rai? 

— Da. 

— Nu știu, poate. 

Se întoarse spre el, suspinând. 

— Dar eu nu vreau ca ei să fie acolo. Vreau să vină 
înapoi, ca în visul meu. 

— Știu. Eu n-am avut nici un frate. Cum este să ai fraţi? 

— Poate să fie rău uneori, mai ales dacă este mai mare 
ca tine. Dar mai sunt și amuzanţi câteodată și se joacă tot 
ce vrei cu tine. Coyle juca baseball, iar mic îmi place să mă 
duc la meciuri și să privesc. Se joacă baseball în Rai? 

— Cred că trebuie să se joace. Nu poate să se numească 
Rai dacă nu ești fericit acolo. 

— Dacă aș fi fost în pat, acum eram în Rai cu ei. Mi-aș 
dori... 

Nu trebuie să-ţi dorești. 

O întoarse ca să-i vadă faţa. 

— Nu trebuie să-ţi dorești asta, pentru că tu nu ai motive 
să mergi acolo. Așa de greu cum este, tu ai fost aleasă să 
trăieşti viața și să afli ce înseamnă. Este dureros să fii 
singur. Știu. 

Chipul ei se crispa. 

— Nu, nu știi, nu ai de unde ști! 

— A fost un timp în care am fost. Cineva a omorât-o pe 
mama înainte ca eu să fiu destul de mare ca să mi-o 
amintesc. 

— Este în Rai? 

— Sunt sigur că acolo e. 

— Dar tot nu-i cinstit. 

Își puse capul pe pieptul lui din nou, bătându-l cu 
degetele, într-un gest de compasiune ce îl înduioșă în mod 
ciudat. Mai putea oferi compasiune, se gândi el. Încă mai 
avea atâta inimă în ea, încât să-l îmbărbăteze pe el. 
Sentimentul acesta era înnăscut sau părinţii i-l induseseră? 

— Nu am să-ţi spun că știu cum te simţi, dar am să-ți 
spun cum este să fii singur, înfometat și înspăimântat. Și 
cred că ai să te simţi mai bine, deși tu nu crezi asta. Dar va 
veni și ziua în care te vei simţi mai bine. 

— Când? 

— Peste puţin timp, spuse el, sărutând-o pe păr. 

Ea suspină din nou, apoi se întoarse spre fotografia de 
pe peretele din spatele lui. O luă și o studie împreună cu 
ea. El și Eve, sub un copac înflorit, în ziua nunţii lor. 

— Nu părea să fie polițistă aici. 

— Nu pare pe dinafară, oricum. Mi-a dat poza asta de 
aniversarea noastră. Am agăţat-o aici, deși este puţin 
egoist din partea mea, pentru că vreau să o privesc doar 
eu, ori de câte ori vreau. Poza este făcută aici, în grădină. 
Măcar mă uit la fotografie atunci când mi-e dor de ea. 

— Avem și noi poze acasă. 

— Vrei să-ţi aducă cineva pozele de acasă? 

— Măcar să mă uit la ele. 

— Atunci așa vom face. 

— Pot să mai stau aici cu tine, puţin? 

— Desigur. Vrei să vezi ce fac? 

Acum priveau amândoi pe ecran proiectul. 

— Aici am planurile pentru construirea unei staţiuni 
extra planetare ce va găzdui o colonie umană. 

— Scrie Olympus, aici. Am auzit de asta. Vor fi acolo 
hoteluri mari și parcuri de distracţii, plaje și pasaje. Poate 
vom merge acolo într-o zi. 

— Aceste planuri sunt pentru un alt sector, ce n-a mai 
fost construit până acum. Vezi prima imagine? Acolo sunt 
planurile pentru vile, vile de vacanţă. Vom pune un râu 
acolo. 

— Tu construiești râuri? 

Roarke zâmbi. 

— Am să-l construiesc pe acesta. 

— Cum? 

— Ce-ar fi să-ţi arăt ce am de gând să fac? 

În timp ce Roarke îi arăta lui Nixie cum se construiește 
un râu în afara planetei Pământ, Eve se întâlni cu Yancy. 

— Dă-mi vești bune! 

— Cât de mică e marja de eroare pentru a spune bune! 

Era tânăr, Peabody ar fi spus că e un tip bine. Şi era cel 
mai bun artist din oraș. Eve îl târî pe propriul lui teren, un 
birou cu un spaţiu generos, ticsit cu ecrane, laptopuri, 
șevalete cu hârtie, creioane. 

— Cât este marja de eroare? 

— Martora ta este entuziasmată și are un ochi bun. Asta 
este în favoarea noastră. Este maestră în melodrame, aș 
zice, va folosi și mici amănunte care să dea savoare 
povestirii, va face din asta o dramă adevărată. Dar ne 
descurcăm și pot să spun că am făcut progrese cu ea. 

— Unde este? 

— Alături. Hei, Peabody! 

— Tocmai am instalat-o, spuse Peabody când le veni în 
întâmpinare. I-am dat un televizor, câteva perne, a mâncat, 
a băut o bere. 

— Bere? întrebă Eve. 

— Ai spus să-i dăm tot ce vrea în limitele bunului simţ, îi 
aminti Peabody. Nu intră în regulament. Este fericită, deși 
nu i-a convenit să renunţe la telefonul mobil, să nu poată 
suna pe nimeni. Oricum, este jos, iar Invansky îi este 
babysitter. 

— Mă întreb, e doar un gând ce îmi trece prin minte, de 
ce martora noastră bea bere când ar trebui să fie în toate 
minţile și să ne ajute la creionarea portretului robot. 

— E mai bine, doamnă locotenent, ridică mâna Yancy. 
Este un start bun, se întoarce la ce avem noi ca date 
proaspete, iar cu berea... sunt mai multe șanse să-și 
amintească alte detalii importante. 

— Bine, bine... 

Eve ridică mâinile a renunțare, ducând un război interior 
cu propria-i răbdare. 

— Arătaţi-mi tot ce reușiţi să scoateţi de la ea. 

Eve privi schițele după ce portretele fură creionate. 
Amândoi suspecţii aveau fizionomii în linii frânte, maxilare 
drepte, hotărâte, vârste ce puteau fi cuprinse între treizeci 
și patruzeci de ani. 

Sprâncenele erau drepte și subţiri, buzele pline. Șepci 
negre trase pe frunte, partea superioară a feţelor ascunsă 
în umbră. 

— Trebuie să faci probabilitatea pentru umbre. Vreau să- 
mi ghicești cât poţi trăsăturile ochilor. 

— Am s-o fac. Am să mai lucrez puţin pe computer și voi 
mai vorbi și cu martora, să văd ce-și mai amintește. 

— Nu mă pot descurca numai cu schiţele astea, Yancy. 

— Dă-mi timp până mâine, Ophelia are memorie vizuală, 
așa cum am spus, dar ea ţine la impresie, a notat lucrurile 
de amploare, la finețuri trebuie să mai lucrez cu ea. 

— Cam cât crezi că poate să uite dacă dă pe gât berea 
aia și uitându-se la televizor? Am doi polițiști morţi, la 
morgă. 

— Ştiu ce fac. 

Pentru prima dată, Yancy îi arunca asta în faţă. 

— Doar pentru că eu nu am lucrat cu Knight și Preston, 
nu înseamnă că fac treabă de mântuială. Dacă vrei 
rezultate, nu mă mai freca! 

Ar fi putut să-l plesnească pentru vorba asta, aproape că 
o iacu. Trebuia să se descarce pe cineva. Dar aveau grade 
apropiate și câteodată se întâmpla ca în astfel de cazuri să 
o încaseze amândoi. 

— Stai în banca ta, detectiv! 

El aproape vibră, mușchii feţei i se încleștară, dar se 
dădu înapoi. 

— Ai dreptate, spuse Eve, știu că de ce te apuci faci 
bine, că stau pe capul tău, dar suntem toţi cu nervii la 
pământ. Te-am cerut pe tine pentru că te consider cel mai 
bun în ceea ce faci. Mai știu și că nu ești de serviciu, că ai 
venit aici pe timpul tău. 

— Nimeni nu este în timpul liber în situaţia asta, spuse 
el, relaxându-și umerii. Îmi pare rău că ţi-am vorbit așa, 
Dallas. Este frustrant pentru mine că nu pot să rezolv 
treaba asta mai repede, dar am forţat-o prea mult pentru 
prima întâlnire. Acum trebuie să o fac să se relaxeze. 

— Cât de sigur ești de schițele de fizionomie de până 
acum? 

— Sunt cât se poate de sigur, este o persoană cu ochi 
bun pentru fotografiat. Sunt extrem de sigur în privinţa 
unuia, iar dacă a fost exactă în privința amândurora, eu aș 
spune că sunt fraţi, veri sau tată și fiu. 

— Fă-mi niște copii, te rog. Am să încep chiar de acum, 
chiar cu schiţele în faza incipientă. Am să încerc să nu te 
mai „frec” cât timp lucrezi. 

El zâmbi slab. 

— Apreciez asta. 


Casa era cufundată în liniște când Eve intră înăuntru. Ar 
fi dormit la centru, probabil că acolo ar fi fost și acum dacă 
în casa ei nu dormea un martor de nouă ani. Trei polițiști 
patrulau prin grădină, alţi trei înăuntru, o situaţie pe care 
Roarke o detesta mai mult decât dacă ar fi pierdut la 
bursă, se gândi ea. Poate că își construise o fortăreață, dar 
nu suporta să fie într-o stare de asediu. 

Eve ascultă toate rapoartele de noapte și urcă la etaj. 

Se gândea că Roarke era în pat, era aproape trei 
dimineaţa, dar descoperi că se mai afla încă în biroul lui. 
Intră în biroul ei, trânti pe masă niște dosare și deschise 
ușa dintre biroul ei și al lui Roarke. 

Rămase nedumerită când văzu fetița dormind într-un pat 
liber pe care îl adusese din altă parte a casei și pe Roarke 
stând lipit de perete cu ochii închiși. 

Era uimită să-l vadă dormind - de cele mai multe ori, el 
se trezea primul - și, în plus, nu pricepea cum cineva se 
putea simţi confortabil în acea poziţie. Dar Roarke începu 
să vorbească cu ochii închiși. 

— Nu putea să doarmă, am lăsat-o să găsească drumul 
spre camera mea. 

— A avut un coșmar? 

— Mai rău, serios. A visat că erau toţi vii. S-a trezit și și- 
a amintit că nu este așa. 

Işi deschise ochii acum, grei și albaștri. 

— A stat cu mine un timp, dar îi era atât de frică să se 
întoarcă în camera ei, că am aranjat patul aici. M-a 
întrebat dacă o să stau lângă ea. Se pare că am aţipit 
amândoi. Am pus computerul pe silent, nici nu le-am 
verificat încă. 

— E bine și dimineaţă. În fond, înseamnă doar câteva ore 
diferenţă. Ce ne facem cu ea? Nu putem să o lăsăm aici. 

— Păi... pot să o duc înapoi. Dacă se trezește, e rândul 
tău să stai cu ca. 

— Pe naiba! Atunci, ai grijă să nu se trezească! 

Se duse lingă pat. 

— Cu tine mergea chestia asta... 

Işi strecură mâinile pe sub ea, o ridică. Nixie gemu 
puţin, se întinse. Apoi, își lăsă capul pe umărul lui Roarke. 

— Nu respira, șopti Eve, nu vorbi, și ar fi bine să aluneci, 
nu să pășești. 

Abia dacă dădu din cap, apoi, bărbatul se îndreptă spre 
lift. 

Eve îl chemă manual, nu prin voce și își ţinu respiraţia 
până când această călătorie fu dusă la bun sfârșit și Nixie 
fu așezată din nou în pat. leșiră din cameră împreună, ca și 
când patul acela ar fi conţinut o bombă artizanală. 

— Când își preia Summerset sarcina? 

— La ora șase. 

— Trei ore... Sper să fie bine până atunci. 

— Sper și eu, sincer. Am nevoie de somn, ca și tine. 

Se frecă la ochi și o întrebă: 

— Ceva nou? 

— Yancy lucrează la niște schițe, dar trebuie să le 
completeze mâine dimineaţă. 

Ajunși în dormitor, Eve își dădu jos jacheta, apoi hamul 
armei. 

— Am nevoie de câteva ore de somn bun. Îmi simt 
creierul praștie. Trebuie să mă duc la Centru la șapte și 
jumătate. Dacă ai ceva nume interesante, mă găsești acolo. 

Își scoase ghetele prin sistemul tras-de-ele, apoi și 
hainele. 

— Eşti îndeajuns de obosit ca să nu te cerți cu mine dacă 
te rog să lucrezi de la biroul de acasă mâine? 

— În momentul ăsta, da. Dar s-ar putea să am puterea s- 
o fac dimineaţă. 

— Bine, atunci ne certăm dimineaţă. 

Se băgară sub pătură, el o îmbrăţișă, iar ea își lipi 
spatele de el. 

— Atunci așa facem. 


De data aceasta, nu se trezi înaintea ei. Surprinzător. O 
trezi ceasul deșteptător și Eve se uită la ceasul de la mână. 
În cameră era încă întuneric, dar îl putea vedea, îi putea 
vedea formele. Linia obrazului, a maxilarului, părul. Se 
întorcea de multe ori să-l privească atunci când dormea. 
Cercetând... ce? se întreba ea... Căuta căldura lui... 

Pentru o clipă, își dori să se strecoare din nou în pat, să- 
și închidă ochii, să evadeze din tot ce o înconjura și să stea 
lipită de el. Dar avea de luptat, de luptat din greu ca să 
găsească energia de care avea nevoie ca să facă faţă zilei 
care o aștepta. Ochii i se obișnuiseră cu întunericul și 
putea să-l vadă mai bine. Linia nasului, curbele gurii... 
Frumos. Şi fiecare bucăţică de piele, fiecare linie era a ei. 

O făcea să se simtă mai ușoară sentimentul acesta, atât 
la minte cât și la trup. 

— Simt cum te uiţi la mine, spuse el cu o voce 
somnoroasă și mormăită, deși degetele îi erau mult mai 
treze, ciupind-o de fund. 

— Cum de nu produci un alt milion ca să iei bucata 
vreunui om de afaceri? 

— Nu produc atunci când dorm. Am să fac milionul mai 
târziu și-i las altuia bucata de dimineaţă. 

Da, se gândi Eve, se simţea din ce în ce mai ușoară. 

— De ce ești obosit? 

— Pentru că e cineva care nu tace acum și nu mă lasă să 
dorm. 

— Ti s-au terminat bateriile, așa-i? Poate ai nevoie de 
ceva care să le reîncarce. 

Își încordă degetele pe sexul lui și strânse până simţi 
cum carnea i se întărește. 

— Parcă nu sunt chiar atât de stoarse bateriile... 

— Am rezerve. Dar știi ce păţesc violatorii? 

— Bineînţeles, sunt polițai, spuse ea, încolăcindu-se pe 
el. Și bateriile mele sunt stoarse. Am nevoie de 
combustibil. Ştii că sexul te revigorează? 

— Am auzit eu niște zvonuri, gemu Roarke în vreme ce 
Eve căuta să-l excite coborându-și capul spre mijlocul lui, 
iar carnea începu să-i vibreze când buzele femeii înlocuiră 
degetele. 

— Nu cred că e cinstit ce faci, dar nu te opri... 

Eve începu să râdă. 

— Să ţii pasul nu a fost niciodată o problemă pentru tine. 

— Ce gură deșteaptă ai! Chiar foarte deșteaptă, adăugă 
el, când Eve se reîntoarse cu buzele acolo unde voia el. 

Începuseră jocul dragostei când, din camera alăturată se 
auzi vocea unui copil. 

— Unde e Dallas? 

— La dracu'... mii de draci!! Eve sări în sus, ducându-și 
mâna instinctiv la pistol, pipăindu-și carnea goală. Pe 
monitor o văzu pe Nixie stând în camera de oaspeţi, lângă 
scanner. 

— lisuse, asta doarme vreodată? 

— Summerset va avea grijă de ea. 

Rămase în patul cald alături de soţia lui, goală, privind 
copilul în monitor. 


224 


— Nu ne putem juca de-a mama și de-a tata cu ea aici... 
E pervers! 

— Nu mi se pare o idee rea perversiunea. Este mai 
degrabă intimidant. Nu aude și nici nu ne vede, dar este 
aici. Uite-l pe Summerset, spuse Roarke suspinând, 
trecându-și mâna prin păr, privindu-și majordomul ducând- 
o pe Nixie în camera ei. 

— Nu lua în scamă, hai să încercăm la duș, acolo nu ne 
aude nimeni dacă închidem ușa. 

— M-a distras acum, atât Summerset cât și Nixie. Culcă- 
te! 

El căzu din nou între perne, iar Eve sări din pat 
îndreptându-se spre baie. 

— Asta este. Se va mai întâmpla. 

A fost îndeajuns de isteaţă încât să iasă din baie foarte 
repede, știind că el va încerca s-o implice într-un joc scurt 
Ia duș. Tocmai se închidea în tubul de uscat când Roarke 
intră după ea. 

— Vrea poze, spuse el, poze cu familia ei. Poţi să-i aduci 
câteva? 

— O să-i aduc. Trebuie să trec întâi prin birou. Vezi dacă 
ai ceva noutăţi venite pe computer în timp ce dormeam. 
Apoi, mă duc la centru. 

— Am să verific înainte ca tu să pleci. Cu condiţia să 
mănânci micul dejun. 

Eve se uită la el, bărbatul avea cel mai frumos fund de 
pe planetă, iar acel fund tocmai se strecura sub duș. 

Eve ieși din tub, trecându-și mâna prin păr și căutându- 
și halatul de baie. 

— Sau poţi să verifici și tu dacă vrei, adăugă Roarke. Vin 
și eu imediat ce mă îmbrac, ne întâlnim în birou. 

— Bine. 

Intră în dormitor, scoase lenjeria intimă din sertar, apoi 
niște pantaloni și o cămașă. Tocmai atunci se auzi 
telefonul. 

— Fără video, ordonă ea. Ce este? 

— Dacă v-aţi trezit, Nixie ar vrea să-ți vorbească, spuse 
Summerset. 

— Voi fi în birou în câteva minute. 

Vroia să o pună la colţ, se gândi Eve. 

— Dar sunt încă... 

— Pot să programez eu cafeaua, se auzi Nixie. Acum știu 
cum se face. 

— Bine. Vin în câteva minute. 

Își încheie nasturii de la cămașă, își trase ghetele, 
bombănind că avea discuţii cu martora fără să-și fi băut 
cafeaua. Sexul ar fi putut să o revigoreze, i-ar fi limpezit 
mintea, dar nu, trebuia să fie bătută la cap cum a ieșit din 
pat! 

Se întinse după hamul armei, căută în șifonier o jachetă. 
Avea treabă, fir-ar să fie! Muncă grea, care cerea 
concentrare și uite ce se întâmpla! Fetiţa avea să îi umple 
ziua cu acea privire lungă și îndurerată. Iar ea trebuia să-i 
spună pentru a mia oară că nu, nu îi prinsese pe ticăloșii 
de ucigași care îi măcelăriseră familia. 

— Oh, la dracu... 

Se duse drept la dosarul crimelor, trecând pe lângă 
camera lui Nixie ce nu mai era acolo. Eve se repezi în 
biroul ei și o găsi pe fetiță în pijamaua ei în culori palide, 
cum se uita la imaginile crimelor. Eve intră ca un taifun și 
se puse exact între poze și fetiță. 

— Astea nu sunt treburi pentru tine. 

— Le-am mai văzut și înainte. Le-am văzut de- 
adevăratelea. Mama și tata. I-am văzut înainte, pot să-i văd 
și acum. 

— Da, dar nu așa, spuse Eve constatând cât de mari erau 
ochii fetiţei. Așa de mari, că restul feţei părea înghițită de 
ei. 

— E mama mea și tatăl meu. Nu sunt ai tăi. 

Incercă să o împingă pe Eve. Mergând pe instinct, 
femeia o prinse în braţe răsucind-o. 

— Nu te ajută să-i vezi așa. Nici pe ei nu-i mai ajută asta. 

— Dar pe tine la ce te ajută, atunci? întrebă Nixie, 
împingând-o, lovind-o cu piciorul. Dar tu de ce le ţii 
pozele? De ce te uiţi la ele? 

— Pentru că asta este meseria mea. Și gata. Trebuie să 
te obișnuiești cu asta. Oprește-te! Am spus să te oprești! 
Uită-te la mine! _ 

Când Nixie ridică privirea, Eve se înmuie. Își dorea cu 
disperare ca Roarke, Peabody, chiar și, Dumnezeule, 
Summerset să fie acolo! Dar doar avea antrenament. Ştia 
să se descurce cu martorii supraviețuitori din crime 
violente. 

— Uită-te la mine, Nixie! 

Așteptă până când Nixie își ridică iar privirea și până o 
întâlni pe a ei. 

— Dacă vrei să fii furioasă, fii furioasă! Ti-au furat 
familia, e normal să fii furioasă! Poţi fi tristă sau disperată, 
mânioasă! Pentru că ei nu aveau nici un drept. Ticăloșii nu 
au nici un drept să facă așa ceva! 

Nixie tremură ușor. 

— Dar au făcut-o! 

— Dar au făcut-o! lar noaptea trecută au mai ucis doi 
oameni pe care îi cunoșteam. Oameni care lucrau pentru 
mine. Așa că și eu sunt furioasă. 

— Deci, acum ai să-i omori? Când îi vei găsi, ai să-i 
omori pe ticăloșii care i-au omorât pe oamenii tăi? 

— Aș vrea să pot să fac asta. O parte din mine vrea asta, 
dar nu așa merg lucrurile. Doar dacă viața mea sau a altuia 
este în pericol pot să-i omor, dar dacă o fac doar pentru că 
sunt supărată sau tristă înseamnă că sunt exact la fel ca ei. 
Trebuie să lași asta în seama mea. 

— Dacă ei vor încerca să mă omoare, îi vei omori tu 
întâi? 

— Da. 

Nixie se uită în ochii Evei și dădu din cap cu gravitate. 

— Am să fac cafeaua acum. Știu cum. 

— Ar fi bine, Nixie. Pentru mine o cafea neagră. 

Când Nixie intră în bucătărie, Eve luă pătura de pe 
scaun și o puse pe ecranul ce înfățișa imaginile crimelor. 
Apoi își apăsă tare faţa cu mâinile. 

Ziua, se gândi Eve, începuse al dracului de bine... 

Asta a fost chiar ciudat. 

Eve se duse direct la biroul ei ca să verifice eventualele 
date venite peste noapte, iar Summerset o conduse pe 
Nixie afară din încăpere. 

Roarke își turnă ultimul strop de cafea în ceașcă înainte 
să se ridice. 

— Să stai liniștit douăzeci de minute după micul dejun 
este considerat un lucru normal chiar și în societăţile cele 
mai primitive. 

— Iar eu acum sunt în urmă. 

Se uită peste raportul departamentului de electronică în 
cazul Knight și Preston, la rapoartele preliminarii despre 
securitatea și ansamblul electronic al casei de protecţie. 

— Trebuie să o șterg... 

— Stai să văd dacă am ceva pentru tine, mai întâi. 

— Roarke, a văzut imaginile legate de crime. 

— La dracu’! Când? 

— Eu i-am spus lui Summerset să o aducă aici, așa că nu 
are nici o vină. Chiar nu m-am gândit. Eram și enervată că 
trebuie să am de-a face cu ca înainte de a pleca la lucru. 
Atunci... Până să mă gândesc mai bine, era prea târziu. 

Roarke lăsase cafeaua jos, uitase de ea. 

— Cum a suportat? 

— Are mai multă putere decât te-ai aștepta de la un 
copil. Dar nu va uita niciodată. Am nevoie de Mira. 

Fără să aibă nimic la îndemână, lovi biroul cu piciorul. 

— Rahat, rahat, rahat! Cum am putut fi atât de proastă? 

Nu mai era nevoie să o întrebe cum se simte. 

— Nu este vina ta, nu în mod exclusiv, nu este vina 
noastră. Nu suntem obișnuiți să avem grijă de un copil. 
Nici eu nu m-am gândit la asta. Poate că noaptea trecută s- 
a mai preumblat pe aici, dar niciodată nu mi-a trecut prin 
minte... 

— Trebuie să fim mai deștepţi decât suntem, așa-i? Adică 
mai responsabili. 

— Cred că da. 

Roarke se întrebă cam cât de tare s-ar lovi pe el însuși 
dacă Nixie ar fi intrat întâi în biroul Evei și după aceea în 
al lui, noaptea trecută. 

— Oricum, e ca și când te-ai băga în apă fără să știi să 
înoti. 

— Trebuie să vorbim cu familia Dyson, oameni pe care îi 
cunoaşte, ei ştiu cum să se descurce cu un copil de nouă 
ani. 

— Trebuie să-i aducem aici, încuviinţă el. Cu cât mai 
repede, cu atât mai bine. Pentru binele ei. 

— Am să pun să fie sunati. Să vină la Centru. 

Roarke intră în biroul lui și ceru rezultatele verificărilor. 

— Nouăsprezece nume, se încruntă el. Mai mult decât 
m-aș fi așteptat. Cred... 

— O mulţime de nume, spuse și Eve. Cinci dintre ele au 
legătură cu Swisherii. Nu au fost primii. În nici un caz nu 
cred asta. Am să iau cu mine lista cu numele astea. 

— Te pot ajuta mai târziu, adăugă el uitându-se la ceas. 
Am rămas în urmă și eu. Am treabă, apoi, mă întorc aici și 
pe urmă am niște întâlniri în oraș, cu niște parteneri, la ora 
nouă. 

— Ai spus că vei lucra de aici! 

— Nu, am spus azi-noapte că nu ne vom certa asupra 
acestui detaliu. 

Se ridică și o ciupi cu degetele de bărbie. 

— Munca mea nu se poate opri nici o secundă mai mult 
ca a ta, locotenente. Iar dacă cineva este atent, își vor da 

seama că stau acasă în loc să fiu prezent în lumea de afară. 
Dar promit să fiu foarte atent, nu-mi asum riscuri inutile. 

— Cred că avem percepții diferite legate de riscurile 
inutile. 

— Nu prea diferite. Vino aici. 

— Aici și sunt. 

— Un pic mai aproape de acel aici. 

Râzând, o trase spre el și o îmbrăţișă. Își lipi obrazul de 
al ei și-i șuieră la ureche. 

— Suntem chit! 

— Dacă ţi se întâmplă ceva, te bat de te rup! 

— Așa să fie! 


AN 


De vreme ce trebuia să se mulțumească doar cu atât, 
Eve se luptă cu traficul ca să ajungă la Centru. Chiar și 
cerul părea mai încărcat în dimineaţa aceea, plin de 
tramvaie aeriene și elicoptere de trafic ce încercau să 
răzbată prin aglomeratie. 

Oricât de rapidă ar fi fost calea aerului, ea continua să 
folosească străzile. 

Se strecură până pe bulevardul Columbus, dar se blocă 
din cauza unui cart aerian ce căzuse în mijlocul străzii. 
Niște pietoni se repeziseră să fure încărcătura mașinii, în 
timp ce operatorul cartului sărea de jos în sus, ametit. 

Pentru moment, Eve se gândi să participe și ea la 
hărmălaie, ar fi început ziua într-un mod mai hazliu, dar se 
decise în cele din urmă să raporteze incidentul și să-și 
rezolve singură problema, punând sirena mașinii și 
mergând de-a dreptul prin lumea speriată. 

Bine, admise ca, îi plăcu strada în ziua aceea. 

Trecu printre ci ca o furtună, îl văzu pe operatorul 
cartului, agitându-și pumnii în aer și se înscrise pe altă 
bandă de trafic, mai rezonabilă, la trei străzi depărtare de 
busculadă. 

Se decise să treacă pe pilotul automat măcar cât să se 
uite peste numele găsite pe listă. Lăsă câteva mesaje 

pentru familia Dyson, pentru Mira, anunţă o ședință pentru 
ora zece, lăsă mesaje vocale pentru fiecare membru al 
echipei pe care voia să o întrunească. 

Nu se putu abţinu să se gândească la cât de lejeră era 
munca ci de birou, atunci când Peabody era doar ucenica 
ei, nu parteneră. Când ajunse la Centru, Peabody aștepta 
chiar în faţa biroului, aproape lipită de McNab, ca și când 
erau două piese dintr-un puzzle pervers. 

— Opriţi-vă, mi-am luat micul dejun azi, spuse Eve 
oprindu-se indiscretă lângă ei. Acesta este unul din 
lucrurile ce mă fac să dau afară tot. 

— Tocmai îl pupam pe băiatul meu, de adio, spuse 
Peabody, exagerând cu sărutatul buzelor lui McNab. 

— Dar, chiar că mă faceţi să vărs. Aici e un loc pentru 
polițiști, nu sex club. Scutiţi-mă de asta, face-ţi-o pe tura 
altuia. 

— Păi mai sunt două minute din tura de noapte, spuse 
McNab, ciupind-o pe Peabody de fund. Ne vedem mai 
târziu, trupuleţ... 

— Pupic, detectiv armăsar... 

— O, vă rog... 

Eve își apăsă sugestiv stomacul. 

— Nu mai pot să îmi opresc prăjiturile. 

— Prăjiturile? întrebă Peabody. Ai prăjituri? Cu ce 
ocazie? 

— O altă zi în paradis. Imediat, în biroul meu! 

— Hai, spune-mi despre prăjiturile alea... Erau cu cireșe, 
cu căpșuni? În sirop? Eu sunt la dietă, ca să zic așa... Am 
avut un mic dejun de calorii puţine, este dezgustător, dar 
nu vreau să-mi mai măresc fundul. 

— Peabody, am observat, iară voia mea și cu un 
considerabil regret, că persoana pe care ai ales-o să 
coabiteze cu tine pare să aibă atracţie tocmai pentru 
fundul tău. 

— Mda... zâmbi ea... Este, nu-i așa? 

— Așa că de ce, întreb, cum am spus, fără voia mea, și 
cu un anume regret, ești atât de obsedată de grăsimea și 
de forma acelei părți particulare din anatomia ta? 

— Am genul de metabolism ce trebuie ţinut mereu în 
gardă sau acea particulară parte a anatomiei mele va 
ocupa cinci scaune. Este o chestiune de orgoliu. Nu 
suntem toţi binecuvântaţi cu un trup subţire ca de șarpe, 
ca tine. 

— Ei, acum că am rezolvat problema asta, vreau cafea. 

Plănuia să aștepte două secunde doar, apoi să-i arunce 
lui 

Peabody acea privire distrugătoare. Dar ea se duse 
imediat la automat și programă cafeaua. 

— Cred că ce s-a întâmplat aseară cu Knight și Preston 
m-a pus pe gânduri, pe mine și McNab. Ar trebui să fim 
mulțumiți cu ce avem. Gândul că s-ar putea întâmpla și așa 
ceva face ca momentele noastre să fie mai intense. Îmi dau 
seama de asta prin faptul că nu mă conducea înainte la 
Divizie. 

Îi dădu cafeaua lui Eve și, apoi, luă una și pentru ea. 

— Voiam doar câteva minute în plus. 

— Am înţeles, spuse Eve și, pentru că înţelesese, o invită 
să ia loc pe scaun. Ți-am lăsat un mesaj, ca și restului 
echipei. Şedinţă în camera C, la ora zece fix. Voi fi scurtă și 
sper că și Yancy are o schiţă a criminalilor. Între timp, am 
o listă de nume care ar avea o potenţială legătură cu 
crimele. Morris a lucrat azi-noapte. Nu este nimic nou de 
la el. l-au amortit cu laserul și i-au împușcat. Raportul 
toxicologic era curat. Aștept de la laborator probele 
balistice de la arma lui Preston. 

— Sper că a tras bine în ei. 

— Ophelia a spus că doar unul șchiopăta. Preston l-a 
lovit înainte de a muri. Departamentul de electronică nu 
ne-a dat nimic nou. Dar a confirmat același tipar. Hai să 
vedem dacă găsim niște legături între lista mea de nume și 
familia Swisher. 

— Mă apuc de treabă. 

— Porţia ta de listă c atașată la mesajul vocal, dacă afli 
ceva, să mă anunti imediat. 

— În regulă, spuse ea și dădu să se apuce de treabă. 
Spune-mi Dallas, prăjiturile alea erau cu frișcă și înmuiate 
în sirop? 

— Sirop, mult sirop. 

— Mmmmm... 

Peabody scoase un suspin și ieși. Ca să-și satisfacă puţin 
curiozitatea, Eve ieși pe hol și o urmări. Nu era deloc 
interesată de fundurile femeilor, dar cel al lui Peabody i se 
părea că arată bine. 

Se așeză și se apucă de propria listă. 

Brenegan Jaynene, 35 de ani, decedată la 10 februarie 
2055. Era medic la urgenţă. Fusese ucisă cu multiple 
lovituri de cuţit într-o tentativă de jaf, în parcarea de la 
Spitalul Memorial. Suspectul fusese identificat, testat 
pozitiv pentru drogul Zeus. În prezent, e în închisoare, cu o 
pedeapsă de douăzeci și cinci de ani, și pe numele Rikers. 

Brenegan l-a tratat pe Coyle Swisher pentru o fractură 
la mină, rană provocată la sport și a fost martoră în 
procesul lui Grant Swisher privind custodia lui Vemere 
versus Trent, în mai 2055, și a cazului Kirkendall versus 
Kirkendall, în septembrie 2053. 

Însemnările de pe margine erau notițele lui Roarke. Era 
mai mult decât minuţios, observă ea. Se uită la cele două 
procese ale lui Swisher, ţinând-o pe Brenegan pe o listă 
activă. Și ea era minuțioasă. 

Cruz Pedro, 72 de ani. Reporter de justiție. Mort în urma 
unui atac de cord. Octombrie 22,2058. Rapoartele 
medicale confirmă. 

Cruz a fost prezent ca reporter în câteva dintre cazurile 
lui Swisher fiind unul dintre clienţii lui Keelie Swisher. 

Putin probabil, decise Eve, și sări la următorul de pe 
listă. 

Hill Lindi și Hester, 32 și 29 de ani. Același sex, 
căsătorite. Moarte în accident de mașină, pe 2 august 
2057. Şoferul în culpă, Fein Kirk, drogat cu DWI, viteză 
marc, două infracţiuni legate de accidente de mașină 
soldate cu morţi. In prezent, în închisoarea Weitz, 
complexul de reabilitare. 

Da, se gândi ea, omoară două femei pentru că e drogat 
și prost și c angajat într-un club timp de zece ani... 

Hills apelaseră la Swisher și hangle pentru un proces de 
adopție a unui copil. Erau în proces când au fost ucise. 
Cele două femei erau și clientele lui Keelie Swisher. 

Nici un motiv, gândi Eve și trecu de aceste nume. 

Mooreland Amity, de 28 ani, decedată la 17 mai 2059. 
dansatoare. Ucisă de concubin, după un viol. Lawrence, 
Jez, condamnat. Încă în termen, la Attica. 

Mooreland  apelase la Swisher pentru a încheia 
concubinajul și pentru a-l da în judecată pe Lawrence 
pentru violență. Era clienta lui Keelie Swisher pe probleme 
de nutriție și în timpul reabilitării după rănile provocate de 
concubin, a continuat să îi fie clientă până când a murit. 

Lawrence, Jez merita o descriere mai amănunţită. 
Mooreland rămase pe listă. 

Moss Thomas, 52 de ani, decedat la 6 septembrie 2057. 
Judecător pe codul familiei. Ucis împreună cu fiul său, 
Moss Evan, 

14 ani, într-o explozie în mașină. 

— Sună bine, murmură Eve. 

Moss a lucrat ca judecător în câteva din cazurile lui 
Swisher. Soţia lui, Suzanna, era clienta lui Keelie Swisher. 
Cazul de omor a rămas nerezolvat. 

— Computer, concentrează lista cu toate procesele în 
care erau implicaţi Swisher Grant, avocat asistat de 
judecătorul Thomas Moss. 


Timp de listare? 

Cât de repede. 
Activat. În lucru... 


Se gândi la Moss, bombă în mașină, nu era același tipar, 
nu la fel de personal cum era tăierea gâtului. Dar părea o 
tehnică de asasinat militar. Tactică teroristă. Era totuși în 
parametrii profilului ucigașilor ci... 

Uciseseră și un copil. Fusese în plan sau așa se 
nimerise? 

Se duse din nou la computer, considerând că și celelalte 
cazuri puteau să rămână pe listă. Pe urmă se trase înapoi, 
pe scaun. Telefonul ci se rablagise, deși îl rugase pe 
McNab să-l repare. Nu mai putea să-l programeze pe 
multifuncțional. 

— Dallas, se auzi Peabody din ușă. Am ceva, cred! Un 
asistent social, atașat la unul dintre procesele lui Swisher. 
Strangulată în pat, anul trecut.  Investigatorii l-au 
suspectat pe prietenul ci, se certau des, dar nu i-au găsit 
nimic serios. Cazul este încă deschis. Apartamentul ci parc 
să nu aibă urme de intrare forțată. Fără viol, nici o urmă 
de jaf. Nici o probă dubioasă, iar prietenul și colegii aveau 
toţi alibi. 

— Cine a avut cazul? 

— Ah, ridică notesul. Detectivii Howard și Little. 

— Contactează-i, află tot ce se poate de la ei. Ia datele 
victimei, vezi dacă era implicată cumva într-un proces de- 
al lui Swisher, asistat de judecătorul Moss Thomas. 

— Ai și tu ceva, nu-i așa? 

— Așa s-ar părea. 


Verificare completă. 


Eve se întoarse la computer. 

— Da, Swisher și Moss aveau multe cazuri împreună. Să 
vedem ce iese dacă o introducem pe victima găsită de tine. 
Cum se numește? 

— Karin Duberry, 35 de ani, decedată, singură, fără 
copii. 

— Doamnă locotenent? îmi cer scuze... 

Unul dintre detectivi intră pe ușă. 

— Aveţi vizitatori. O doamnă Dyson și un avocat. 

Eve își trecu mâna prin păr. Se încinsese, se gândi, dar 
nu putea să se oprească. 

— Du-i în sala de așteptare. O să vin acolo. Peabody, 
verifică asta. Toate persoanele care aveau instruire 
militară sau de natura celei pe care o căutăm noi. Mă 
întorc imediat să mă ocup de asta. 

Sună la biroul Mirei, îi lăsă un mesaj, fiindcă doctorița 
nu era disponibilă. Eve zâmbi cu milă pentru sine, 
spunându-și că de data aceasta se va ocupa ea singură de 
copil. O găsi pe doamna Dyson în ceea ce în mod drăguţ 
sau sarcastic se numea camera de așteptare. Era un 
zgomot ca la fabrică acolo. 

Doamna Dyson stătea la una dintre mesele rotunde din 
încăpere, cu capul aplecat, aproape de cel al avocatului 
Dave Rangle. 

— Doamnă Dyson, domnule Rangle. Apreciez că v-aţi 
făcut timp să veniţi aici. 

Jenny Dyson stătea dreaptă în scaun. 

— Decisesem să vin azi, oricum, înainte să primesc 
mesajul dumneavoastră. Aș dori să vă întreb cum merge 
investigația. 

— Avem ceea ce am numi noi niște piste bune. Le 
urmărim, de fapt, domnule Rangle... 

— Dave, preciză el. 

— Dave, aș dori să vă vorbesc câteva minute când vom 
termina aici. 

— Desigur. 

Eve își trase un scaun. 

— Sunteţi aici în calitate de reprezentant legal al 
doamnei Dyson sau ca partener al domnului Swisher? 

— Ambele. Înţeleg că Jenny și Matt au fost numiţi tutori 
legali ai lui Nixie și Coyle, dacă li s-ar întâmpla ceva lor, 
spuse Rangle, dând din cap a regret. Ce face? Cum se 
simte Nixie? Știţi? 

— Se descurcă bine. Este ajutată de psiholog. Este în 
siguranţă. 

— Dacă i-aţi putea spune că mă gândesc la ea... Eu și 
toţi cei de la birou. Noi... se opri pentru că un acces de 
plâns îl înecă, iar doamna Dyson îl atinse cu mâna ușor. 
Acum aș vrea să vorbim de custodia lui Nixie. 

— Putem să o rezolvăm acum, explodă Jenny. 

— Pentru siguranța ei, ca și pentru siguranța 
investigaţiei, nu v-o pot da în îngrijire chiar acum. Oricum. 

— Niciodată. 

— Poftim? 

— Jenny, spuse Dave încet, iar când privirea i se întâlni 
cu a Evei, era încărcată de regret și tristeţe. 

— Jenny m-a rugat să venim aici ca să anulăm decizia de 
custodie. Ea și Matt nu se simt în stare să îndeplinească 
această obligaţie. Am căzut de acord să începem un proces 
ce va fi depus la Curtea Codului Familiei, astăzi. 

— Dar nu mai are pe nimeni! 

— Copilul meu este mort! 

Respirația lui Jenny era întretăiată, grăbită. 

— Copilul meu este mort. Soţul meu este devastat, 
dincolo de orice închipuire. O vom îngropa astăzi pe Linnie 
a noastră, iar cu nu știu dacă cl va rezista la funeralii! 

— Doamnă Dyson... 

— Nu, nu, ascultă tu! 

Vocea ci se ascuți într-un asemenea hal, încât ceilalţi 
polițiști din încăpere priviră în direcţia lor, cântărind 
gravitatea situaţiei. 

— Nu o putem lua, nu trebuia să se întâmple așa ceva. 
Dacă ar fi fost un accident, i-am fi luat pe Nixie și pe Coyle. 

— Dar dacă este crimă nu i-aţi mai lua... 

— Doamnă locotenent, începu Dave, dar fu imediat redus 
la tăcere. 

— Nu putem, nu suntem capabili să facem asta. Copilul 
meu este mort. 

Își frângea amândouă mâinile și le puse peste gură... 

— Îi iubeam pe Keelie și pe Grant, pe copiii lor... Eram 
aproape ca o familie. 

— Ceea ce a mai rămas din familia lui Nixie Swisher nu 
poate reprezenta o garanţie de bunăstare, arătă Eve. A fost 
un motiv pentru care aţi fost numiţi tutori legali!! 

— Crezi că eu nu știu asta? aproape că scuipă vorbele 
Jenny. O parte din mine vrea să o ia, s-o iau în braţe, să o 
țin aproape, iar o altă parte din mine ar simţi durere la 
atingerea ei. Nici nu pot să-i spun numele. Nici nu pot să o 
văd măcar sau să o ating. 

Lacrimile îi curgeau pe obraji. 

— O parte din mine nu poate alunga gândul că trebuia 
să fie ea în locul copilului meu. Pe ea ar fi trebuit să o 
îngropăm azi, nu pe Linnie a mea. Ar trebui să urăsc 
partea asta rea din mine, doamnă locotenent, dar ea 
există! 

Sc lăsă pradă durerii. 

— Va fi tot timpul acolo! Niciodată nu o voi mai putea 
privi fără să mă întreb de ce, fără să îmi doresc să fi fost ea 
acolo... lar soţul meu... Cred că asta l-ar înnebuni de-a 
binelea. 

— Dar nimic din ce a fost acolo nu este vina ei! 

— Ah, știu asta... Dar mă întreb cât timp aș suporta să 
nu o fac să se învinovăţească singură. Trebuie să plec, 
spuse, și sări în picioare. Soţul meu are nevoie de mine. 

— Jenny, dacă se poate, aș vrea să vorbesc două minute 
cu doamna locotenent Dallas. 

— Stai cât trebuie. Mă duc singură acasă. Vreau să fiu 
singură acum. Vreau să fiu doar cu mine însămi. 

— Nu știu dacă ar trebui... 

Dave dădu să o oprească din graba ei. 

— Stai, spuse Eve și dădu ordin să fie urmărită Jenny, ca 
să ajungă în siguranţă acasă. 

— Este un om bun, doamnă locotenent, știu cum ţi se 
pare povestea asta, dar nu știți cât o costă să facă lucrul 
acesta. 

— Așa ar trebui! Voi, cei de la Codul familiei, nu apăraţi 
drepturile copilului? 

— Pentru familie... și ceea ce este în interesul familiei... 
După ce am vorbit cu Matt și Jenny, aș putea spune că 
renunţarea la custodie este chiar în interesul lui Nixie. 

— Puteai să mai aștepți câteva zile, să vezi dacă se 
linișteau... dacă se răzgândeau... 

— Trebuie să predau dosarul, la cererea ei. Dar pot să 
trag puţin de timp, așa și intenționam să fac. Dar eu nu 
cred că se vor răzgândi. Pleacă din oraș după 
înmormântare. Au aranjat să se mute mai în nord, la 
familia ci. Matt a fost concediat pentru că a lipsit, iar ea și- 
a încheiat activitatea. Este... 

Își ridică mâinile, apoi le lăsă să cadă neputincioase. 

— Vieţile lor sunt distruse. Poate își vor mai construi 
una, dar nu va mai fi la fel. Nixie este o parte din ce au 
pierdut ei. Ei nu pot, nu vor să-și amintească. Am să fac tot 
ce pot pentru Nixie. Am să vorbesc cu rudele de sânge 
care i-au mai rămas, să vedem dacă este direcţia cea mai 
bună... 

— Aș dori să mă ţii la curent cu procesul de custodie. 

— Așa am să fac. Doamne, îmi parc așa de rău! Mi-c 
groază și îmi pare tare rău de toată lumea. Ce mai pot face 
pentru tine? Aș vrea puţină apă. Mă încearcă o durere de 
cap, aș vrea să iau o pastilă. 

Parcă nu ne doare pe toți, gândi Eve. 

Se ridică, luă o sticlă de apă, înghiţi pastila. 

— Doamnă locotenent, familia Dyson sunt niște oameni 
buni. Pe Jenny o doare că o lasă singură pe Nixie, pentru 
că promisese asta unor oameni pe care îi iubea. Nu se va 

ierta niciodată pentru asta, dar nu i-a mai rămas nimic. lar 
Matt... e rupt în bucăţi... nici eu știu cât mai rezistă. 

— Am nevoie ca tu să reziști. Trebuie să-mi dai niște 
date despre cazurile lui Grant. 

— Orice aveţi nevoie. 

Bău mai multă apă, puse capacul la loc. 

— Dacă eu nu pot, Sade este foarte informată. Are un 
cap ca un computer. 

— Cazurile în care judecătorul Moss Thomas a prezidat 
completul de judecată. 

— Judecătorul Moss? A fost ucis acum câţiva ani. O 
tragedie oribilă, a murit și copilul lui. Bombă în mașină. Nu 
i-au prins pe cei care au făcut asta. 

— Știu asta. Poţi să-ţi amintești niște cazuri, ceva legat 
de o anume Karin Duberry? 

— Duberry, spuse Dave, frecându-și ceafa concentrat. 

— Îmi este vag familiar numele, dar nu știu pe nimeni cu 
acest nume. Stai puţin. 

Își scoase telefonul din buzunar. În câteva secunde, Sade 
era pe ecran. 

— Grant a lucrat cu o asistentă socială pe nume Karin 
Duberry? 

— Cea care a fost strangulată anul trecut? 

— Nu știu... ezită Dave, dar văzu aprobarea Evei. Da... 

— Desigur. 

— Îmi permiti, întrebă Eve, luând telefonul lui Dave. 

— Locotenent Dallas. Îţi amintești de vreo ameninţare 
făcută de unul dintre participanţii la vreun proces în care 
participau Swisher și judecătorul Moss, și Duberry ca 
asistent? 

— Nu îmi vine nimic în minte acum. Dar sunt copii ale 
proceselor. Note. Doamne, e vreo legătură? Credeţi că cei 
care l-au ucis pe Moss, l-au ucis și pe Grant și pe asistenta 
socială? 

— Încerc să aflu asta. Aș vrea să fii disponibilă în cazul 
în care aș mai avea nevoie să mai știu ceva. 

— Puteţi conta pe mine! 
Eve îi dădu telefonul înapoi. 
— Mulţumesc Sade, te iau la două jumătate. 


Închise telefonul. 

— Mergem la înmormântare împreună. Uite, doamnă 
locotenent, mă pot uita și cu pe dosarele lui. Să văd dacă 
mai găsesc ceva interesant. Câteodată, mai vorbeam de 
cazuri la o cafea, mai râdeam unii de alţii, ca între 
parteneri. 

— Da, ca între parteneri... Dacă afli ceva, ţinc-mă la 
curent! 

— Bine, dar mă întrebam... înainte să plec... știți cam 
când va fi înmormântarea lor, știți, în calitate de prieten și 
partener, aș putea să aranjez lucrurile. Aș vrea să vorbesc 
cu Nixie, să văd dacă pot să-i fac viaţa mai ușoară. 

— Ai nevoie să te detașezi o vreme. Nu pot să fac 
aranjamente de înmormântare pentru că este încă în 
pericol. 

— Bine, dar aţi putea măcar... 

Deschise servieta și îi dădu o fotografie. 

— Am fotografia pe care Grant o ţinea pe birou. Cred că 
ar vrea să o aibă... 

Eve privi cele patru chipuri zâmbitoare, familia strânsă 
împreună în ceea ce se putea numi o fotografie 
întâmplătoare, făcută pe plajă. Un braţ al tatălui stătea pe 
umărul fiului, iar celălalt pe al fiicei lui. Mama avea o mină 
petrecută pe după mijlocul fiului, iar mâna cealaltă băgată 
în buzunarul de la blugii soţului său. 

Fericiţi, se gândi ea, într-o zi frumoasă de vară. 

— Eu am făcut poza asta, de fapt. A fost într-un week- 
end la marc. Le-am spus că vreau să-mi încerc aparatul de 
fotografiat. I-am pus să stea, pentru poză, împreună. Le-am 
mai spus să-mi arate că știu să zâmbească. 

Işi drese glasul. 

— A fost un week-end minunat, lui Grant îi plăcea la 
nebunie poza asta. Doamne, cât de mult îmi lipsește! 

Clacă, legănându-și capul dintr-o parte în alta. 

— Nixie, cred că Nixie ar vrea să aibă poza asta. 

— Am să i-o duc eu personal. 

După ce avocatul plecă, Eve mai rămase puţin, uitându- 
se la momentul acela de vară, Ia lipsa de griji a unei familii 
drăguţe. Dar nu știau că nu vor mai avea o altă vară. 

Cum era oare să ai o legătură de felul acela, de familie? 
Felul acela de strălucire, de nepăsare, ce se chema 
familie? Cum era să crești știind că cineva își ţine mâna pe 
umărul tău, te ţine de mână? Că te ţine la adăpost de griji? 

Ea nu cunoscuse asta. Crescuse știind că în lume sunt 
oameni care pot să-ți facă rău, doar din amuzament. 
Oameni care te bat, te violează, doar pentru că ești mai 
slab decât ei. 

Până când devii mai puternic, până când să vină acel 
moment, te trezești cu un cuţit în mână. Și l-ai folosit 
umplându-te de sânge pe faţă, pe mâini, pe tot corpul... 

— Eve! 

Sări în sus, scăpă fotografia din mână, uitându-se lung la 
Mira. Femeia se așeză, ridică fotografia și o puse pe masă, 
studiind-o. 

— O familie minunată. Privește limbajul corpurilor. O 
familie plină de dragoste. 

— Nu mai există. 

— Nu, te înșeli. Vor fi întotdeauna o familie, iar 
momentele ca acesta o vor face să dăinuie. Asta îi va da 
putere lui Nixie. 

— Partenerul tatălui ei a adus fotografia. A venit cu 
Jenny Dyson. Ea și soţul ei anulează custodia pentru Nixie. 
Nu vor să o ia. 

— Ah... Sunetul scos de Mira era un suspin, iar femeia se 
lăsă moale pe spătarul scaunului. Mi-a fost teamă de asta. 

— Te-ai gândit la așa ceva? 

— Mi-a fost teamă, repetă Mira. Se simt incapabili, nu 
doresc să o ia pe Nixie în casa lor. Este o amintire prea 
puternică pentru pierderea lor. 

— Tar eu de unde dracu’ puteam să știu asta? O să intre 
la orfelinat pentru că niște ticăloși i-au măcelărit familia? 

Mira întinse pumnul ce izbise masa. 

— Poate că este mai bine pentru Nixie să stea într-un 
orfelinat sau cu vreo rudă, dacă este posibil. Pentru că 
dacă ca este o amintire rea pentru soții Dyson, așa şi ei 
sunt o amintire rea pentru ea. Tot mai are de luptat cu 
sentimentul de vinovăţie, fiind singura care a supraviețuit, 
asta împreună cu șocul suferit, durerea, spaimele ei... 

— O dăm pe mâna unor străini, ca să intre în sistem, 
spuse Eve cu un ton amar. Cel mai mare noroc ar fi să dea 
peste cineva căruia să-i și pese, dar cred că mai degrabă 
va nimeri peste cei care urmăresc alocaţia și averea ei. 

— Ea nu ești tu, Eve. 

— Nu, nu este nici pe aproape. Poate că ea stă mai rău 
ca mine... 

— De ce? 

— Pentru că ea a avut norocul să aibă așa ceva, spuse 
Eve punând palma peste fotografie. lar acum nu mai are. 
Când vii, ca mine, din fundul gheenei, nu este loc de mers 
mai jos, există numai o cale spre sus, dar ea mai are mult 
până când va fi la pământ... 

— Am s-o ajut. lar în ceea ce privește plasarea ei la 
orfelinat, am să-mi pun toată autoritatea în joc ca să i se 
găsească niște părinţi potriviţi. Ai putea să te foloseşti și tu 
de autoritatea ta. 

— Da, mormăi Eve, lăsându-se pe spate în scaun, iar 
pentru un moment, doar pentru un moment, închise ochii. 
Nu pot să mă gândesc la asta acum. Trebuie să urmăresc 
niște piste ale investigaţiei. 

— Voiai să mai vorbeşti cu mine și altceva? 

— Am nevoie să vorbesc și să muncesc. 

Se ridică și-i povesti Mirei despre incidentul de 
dimineaţă, când Nixie văzuse imaginile părinţilor ei 
măcelăriți. 

— O să vorbim despre asta Ia următoarea ședință. 

— Bine, în regulă. Eu mă duc să-l hărțuiesc pe Yancy 
pentru portretele alea. 

— Baftă! 

Chiar avea nevoie, se gândi Eve, în timp ce îi aruncă 
înapoi o privire Mirei. Chiar era momentul să aibă și puţină 
baftă. 

Îl găsi pe Yancy într-o mică sală de ședință din 
departamentul lui, bând cafea de Ia automat cu Ophelia. 
Femeia purta aceleași pene și culori de noaptea trecută. În 
lumina  indiscretă arăta exact cum se așteptase 
întotdeauna să arate prostituatele la lumina zilei - puţin 
obosită, împopoţonată și deloc atrăgătoare. 

Și, cu toate acestea, Yancy flirta cu această femeie. 

— ... și rahatul ăla mă punea să cânt, chipurile, doar așa 
i se ridica nivelul. Voia să cânt Binecunvântată America, 
poţi să-ţi imaginezi? 

— Şi tu ce-ai făcut? 

— Tu ce crezi? Am cântat. Am nimerit tonul, dar a 
trebuit să mai bag cuvinte de la mine, oricum, nu știam 
versurile. Şi ia uite-ne, pe mine și pe el, înghesuiți între 
două uși, ce mai cântam în duet! 

— Ce s-a întâmplat apoi? 

— A intrat, a ieșit.”, iar a treia oară s-a cărat. Cred că 
după asta voia ceva obișnuit. În fiecare marţi seara, aveam 
show muzical. Dar mă îmbrăcasem adecvat pentru 
cântecul ăsta, în roșu-albalbastru. Ca să dau mai multă 
greutate la repriză... 

— Vezi multe feluri de oameni în meseria ta. 

— Iubire, dacă ai fi făcut trotuarul cât l-am făcut eu, nu 
îți mai rămâne nimic de care să te mai miri. De exemplu, 
săptămâna trecută... 

— Mă scuzaţi, se auzi vocea dură a Evei. Mă scuzaţi că 
întrerup micul taifas, dar trebuie să vorbesc cu detectiv 
Yancy pentru o clipă. Detectiv? 

— Mă întorc imediat Ophelia. 

— Mamă, făcu prostituata, pare așa de supărată că ar 
mesteca o piatră și ţi-ar scuipa nisip în ochi. 

Cu o voce joasă, Ophelia îi făcu cu ochiul lui Yancy. 

— Ai grijă de fundul ăla mișto... 

În momentul în care ieșiră din încăpere și ușa fu închisă 
în urma lor, Eve explodă. 

— Ce dracului faci aici? Bei cafea, stai la taifas despre 
aventuri de trotuar? 

— Încercam să o încălzesc. 

— A dormit într-un pat bun, a mâncat bine, s-a distrat, 
are toată curtoazia poliției din New York... Vreau rezultate, 
detective, nu anecdote amuzante pentru cultura ta 
generală. 

— Știu ce fac, tu nu. lar dacă vrei să mă baţi iar la cap, 
așteaptă măcar după ce termin. 

— Am să programez asta, dar spune-mi, naibii, odată, 
când ai de gând să mai și termini? 

— Dacă nu ai ceva valabil într-o oră, nu vei avea nimic. 

— Rezolvă. Scoate tot de la ea. Adu portretele robot în 
sala de ședință C. 

Își întoarseră spatele unul altuia. Eve se îndepărtă 
ignorând pe cei care păreau interesaţi de cearta lor, 
privind de după birouri. 

Când ajunse în sala de ședințe, Peabody era deja acolo, 
aranjând totul. Cel puţin nu uitase să mai facă munca de 
ucenic. 

— Am trei nume interesante pentru tine, Dallas, ce se 
potrivesc parametrilor profilului criminalilor noștri. 

— Cel puţin, cineva face ceea ce trebuie să facă pe ziua 
de azi. 

Peabody începu să dea detalii în timp ce aranja 
dischetele. 

— Unul dintre ei locuiește în oraș, un altul este militar 
activ, cu baza la Fort Hamilton, în Brooklyn, iar altul este 
coproprietarul unui studio de arte marţiale din Ouecns. 

— Toţi sunt încă în New York. La îndemină. Ce legătură 
aveau cu Swisher? 

— Primul, sergent în rezervă, a fost un client care a 
divorțat, are doi copii. Swisher i-a făcut o înţelegere 
acceptabilă, cel puţin dacă privești cazul la rece. A fost un 
partaj rezonabil între cei doi soţi, vizitarea copiilor în mod 
regulat. 

— Care este cel mai interesant dintre ei? 

— Westchester. Recăsătorit. Soţia a fost cea care a 
intentat procesul. Este cel de-al doilea nume pe care l-am 
găsit interesant pe listă. A fost un proces pentru custodie. 
Femeia l-a acuzat de abuz fizic, emoţional, iar Swisher l-a 
înhăţat bine. Soţia a obţinut custodie totală și o pensie 
alimentară lunară pentru copii. S-a mutat în Philadelphia, 
cu statutul de mamă singură. 

— Şi-a pierdut soţia și copiii, și mai și plătește pentru 
asta. Asta ar supăra pe oricine. Și ultimul? 

— Un caz similar cu al doilea, soţia a fost clienta lui 
Swisher pentru abuz în mod regulat, timp de doisprezece 
ani. Doi copii minori. Documentaţia ei a fost slabă, dar 
Swisher a pledat bine. lar ea a zburat de pe faţa 
pământului. 

— A dispărut? 

— Nu se mai știe nimic despre ea sau despre copiii ei din 
ziua în care Curtea de Apel a decis în favoarea ei. Se pare 
că a fugit sau... 

— Sau a pus mâna pe ea. Avem documente despre ea? 

— Da, sora ei a completat formularul ca s-o dea 
dispărută. Sora și familia femeii s-au mutat în Nebraska. 

— Nebraska? Cine naiba locuiește în Nebraska? 

— Se pare că ei... 

— Da, împreună cu vacile și oile. 

— Părinţii sunt de acolo. Femeia dispărută și sora ei de 
asemenea. Nu doar vaci și oi. Deși sunt sigură că și vacile 
și oile au familii pe acolo. 

Gândul acela o cutremură aproape. 


248 


— Vaci care se reproduc pe câmp? Nu îmi place să mă 
gândesc la lucruri dintr-astea. Ce ciudat! 

— Da, se fac în laborator, dar unele se mai reproduc și 
natural. 

— Ah, nu îmi vorbi despre asta, este și mai rău, mă simt 
tare straniu gândindu-mă că există oameni de știință care 
le creează în laborator, spuse cu o voce dură. Intr-o zi se 
va face o greșeală mare, mare de tot, iar clonele mutante 
se vor revolta și vor începe să mănânce oameni. Ai să 
vezi... 

— Am văzut o dată cum niște porci donați, cu o genă 
inteligentă, s-au revoltat și au început să atace oameni. 

— Vezi? spuse Eve trecându-și mâna prin păr. De la vid 
la realitate este diferență mare și doar un pas greșit dacă 
faci... Sper din tot sufletul să nu ajung prin Nebraska. 

— Eu am fost acolo. De fapt, este foarte frumos. Sunt 
câteva orașe frumoase, iar peisajul de ţară este minunat. 
Sunt câmpuri de porumb... 

— Porumb? Porumb? Tu știi ce se poate ascunde în 
porumbul ăla? Ce mănânci tu, de fapt? 

— Nu, dar am eu senzaţia că o să-mi spui tu. 

— Dă-mi doar ocazia și-ţi explic. Bine, spuse ea dând din 
cap și uitându-se la dosarul crimelor pe care Peabody îl 
prezentase pentru ședință. Vom vorbi cu toţi cei trei 
bărbaţi de care te-ai interesat. Ii vom vizita și pe detectivii 
care se ocupă de cazul Duberry și judecătorul Moss, să 
vedem dacă au vreo legătură. Vreau rapoartele medicale 
făcute, vedem ce este cu Kirkendall și îi reintervievăm pe 
martorii din toate aceste cazuri. Și dacă vom avea vreodată 
vreo nenorocită de schiță de la Yancy, poate se potrivește 
ceva cu cazul nostru. 

— Schiţele lui Yancy sunt aur curat, îi reaminti Peabody 
Evei. Dacă scoate o descriere acceptabilă de la prostituată, 
vom introduce datele în sistem, să obținem nume. 

— Facem fiecare pas la timpul lui. 

Feeney intră în birou împreună cu McNab, iar Eve nu se 
putu abţine să nu observe privirea pe care McNab i-o 
transmise lui Peabody, dar încercă să o ignore. Erau în 
stadiul de flirt al relaţiei lor. Abia se mutaseră împreună, 
de puţină vreme. Nu știa ce-o să gândească despre ea 
însăși atunci când se gândi că ar fi fost ușurată dacă i-ar 
vedea din nou hâijonindu-se. 

— Dacă îţi pui mâinile sau gura ta caraghioasă pe 
partenera mea, McNab, în această cameră, am să îţi smulg 
cerceii ăia stupizi din urechi, în așa fel încât să curgă 
sângele din ele până umpli podeaua. 

Ca un gest reflex, el ridică mâna ca să se asigure că acei 
cercei sunt încă acolo, ca și quartetul de patru pietre 
albastre. 

Feeney dădu din cap și îi spuse în șoaptă lui Eve: 

— E mai armăsar acum, dacă vrei părerea mea, decât 
atunci când nu locuiau împreună. Sper să înceapă să se 
împungă, la fel ca înainte. Chestia asta devine de-a dreptul 
scabroasă. 

Era bine, se gândi Eve să ai pe cineva de partea ta și 
care arată bun simţ. Ca să arate că este de acord cu el, îl 
bătu pe umăr. 

Când veniră Baxter și Trueheart, își turnară cafea, apoi 
prezentară noutăţile de la dosar. 

— Detectivul Yancy va veni imediat, începu Eve. Dacă 
martora mai are ceva de adăugat, vom avea și niște 
fizionomii. Intre timp, avem niște legături cu cazul nostru. 

Ajutându-se și de dosar și de ecranul computerului, Eve 
scurtă ideea pentru a o prezenta echipei, arătând 
potentialele conexiuni dintre Swisher și celelalte două 
victime din sistemul de justiţie. 

— Dacă aceeași persoană a ucis sau a ordonat să fie 
uciși Moss și Duberry, ca și familia Swisher, vedem că 
ucigașii au planificat totul cu grijă și că persoana din 
spatele lor este răbdătoare, controlată și atentă. Nu este 
vorba de un psihopat, este vorba de un om care are o 

misiune și un scop. Un om ce are relaţii sau bani și 
capacitatea de a angaja oameni capabili de așa ceva. Nu 
lucrează singur, face parte dintr-o echipă bine aleasă. 

— Ucigași de polițiști, spuse Baxter fără să aibă deloc în 
ton obișnuitul său umor. 

— Ucigași de polițiști, confirmă Eve, dar faptul acesta nu 
este relevant. Erau doar obstacole pentru ei, asta e tot. 

— Da, dar nu sunt pierderi de ambele părți, fii surprins 
Trueheart, chiar stânjenit că îl luase gura pe dinainte. Ce 
vreau să spun este că detectivii Knight și Preston nu erau 
niște trecători și nici victime inocente din punctul de 
vedere al criminalilor. Erau ceea ce am putea numi garda 
inamică. 

— De acord, acesta este un mic război, foarte personal, 
pentru ei. Cu obiective foarte specifice. 

Puse imaginea lui Nixie pe ecran. 

— Din datele pe care le avem, putem specula că 
supravieţuitoarea nu este o ameninţare pentru ei. Este un 
copil ce nu a văzut mai nimic care să poată duce la 
identificarea indivizilor care i-au ucis familia. În orice caz, 
ceea ce a văzut, ce știm este deja raportat. Moartea ei nu 
aduce nici un câștig. Probabil că ei au răpit-o pe Meredith 
Newman, au interogat-o sub tortură și au aflat că martora 
nu știa nimic despre ei. 

— Dar ei nu dau doi bani pe chestia asta, pentru ei 
misiunea nu a fost încheiată. Nu pot merge mai departe, 
spuse Baxter studiind chipul fetiţei. Au organizat o altă 
operaţiune ca să o elimine și au murit doi polițiști în Ioc să 
o ia pe ea. 

— Misiunea nu este îndeplinită, de aceea nu a fost o 
misiune de succes. Ce au vrut de la familia Swisher? 

— Vieţile lor, răspunse Baxter. 

— Familia lor. Distingerea familiei. Tu îmi iei mic 
familia, eu o iau pe a ta! Așa că vor continua să-l 
hărțuiască și pe acest ultim membru al familiei, ca să arate 
că au completat tabloul, este perfect, este împlinirea 

muncii lor. Prin uciderea lui Knight și a lui Preston ni s-a 
transmis un mesaj. Că vor ataca inamicul, că vor elimina 
obstacolele. Că își vor face misiunea! 

— Niciodată!, se auzi vocea lui Feeney. 

— Niciodată, așa este! Detectiv Peabody? 

Peabody sări în picioare, clipind des. 

— Spuneţi! 

— Informează echipa despre cum decurg lucrurile cu 
ancheta ta. 

— Ahhh, făcu ea, dregându-și glasul. La ordinele 
locotenentului Dallas am condus eu însămi o anchetă 
asupra unor posibili indivizi care să se potrivească 
profilului criminalilor și care au fost implicaţi într-un 
proces ce îl includea pe Swisher, pe judecătorul Moss și pe 
asistenta socială Duberry. Cercetarea a scos la iveală trei 
nume. Primul, Donaldson, John Jay, sergent în armată, în 
rezervă. 

Comandă imagini pe ecran, dând detalii despre acel caz 
de divorţ. 

— Arată ca un borcan, spuse Baxter oprindu-se, atunci 
când Eve se încruntă la el. Așa îi numea bunicul meu pe cei 
din Marină. El era doar infanterist în timpul Războiului 
Urban. 

— Tu și Trueheart vă veţi ocupa de Borcan. E posibil să 
nu se fi mulțumit doar cu decizia Curţii de Justiţie. 
Peabody, următorul! 

— Cel de-al doilea este Glick, Viktor, locotenent-colonel 
în armata americană, încă activ, operează la Fort 
Hamilton, Brooklyn. 

Când Peabody îi termină de spus numele, Eve gesticulă 
spre Feeney. 

— Tu și McNab sunteţi de acord să mergeţi prin 
Brooklyn? 

— Desigur, abia aștept să văd ce face armata noastră din 
divizia de electronică. 

— Eu și Peabody vom lua ultimul caz. Peabody! 


252 


— Kirkendall, Roger. Sergent. Armata americană. In 
rezervă. 

După ce descrise cazul, se așeză cu o vizibilă expresie de 
ușurare pe chip. 

— Kirkendall, continuă Eve, avea o legătură cu Brenegan 
Jaynene, care a fost înjunghiată mortal într-o parcare din 
faţa Spitalului de Urgenţă. Au acuzat un bărbat pentru 
asta, dar merită să ne uităm prin dosarele lor. Baxter, te 
vei ocupa tu de asta. Să vedem dacă iese ceva. 

— Crezi că l-au angajat pe ăsta ca să o omoare pe 
doctoriță? 

— Nu, sunt prea deștepţi ca să angajeze un drogat și să-l 
lase de izbeliște după aceea. Dar avem nevoie de toate 
pistele. Trebuie să aflăm tot ce au făcut cei cu pregătire 
militară, adăugă Eve. Ceea ce, să fim serioşi, nu va fi o 
joacă. Am să încep lupta chiar de aici. Dacă nu sunt prea 
prinsă de lucruri mă ocup eu, dar ocupă-te tu pentru 
început de cazul Duberry. 

Eve se opri când Yancy intră în cameră. 

— Doamnă locotenent, spuse el intrând și dându-i o 
dischetă. La ordinele dumneavoastră. 

— Ia loc, detectiv. Fă-ne raportul! 

Eve introduse discheta și pe ecran apărură două imagini. 
Două chipuri aproape identice ieșiră la iveală, fizionomii 
unghiulare, pătrate aproape, dure, sprâncene subţiri, părul 
tuns foarte scurt. Buzele de o formă fermă, nasurile 
acviline și ascuţite. Urechile foarte apropiate de cap, ochii 
reci și de culoare deschisă. Amândoi păreau să aibă înjur 
de cincizeci de ani. 

— Martora a fost cooperantă, are o privire ageră, 
scrutătoare, s-a uitat bine la ambii bărbaţi. Dar a avut, 
oricum, cel puţin la început, continuă el privind-o pe Eve, o 
mică problemă cu detaliile. Amândoi bărbaţii aveau șepci 
și ochelari de soare așa cum se poate vedea în desen. 
Lucrând cu martora, adăugând niște linii probabile 
desenului reiese și culoarea naturală a ochilor, dată fiind și 

subțirimea și culoarea sprâncenelor, pot spune că am 
desenat foarte aproape de realitate forma ochilor, 
structura facială. 

— Cât de aproape de realitate ești? 

— Foarte aproape... Dacă pun o rată a probabilității 
după descrierile martorilor, ajung la nouăzeci și șase la 
sută sau ceva mai mult. Dar am putut să identific bine 
corpul, martora a privit bine și în detaliu. Desenul 
următor! 

Acum, Eve studia doi bărbaţi musculoși, bine făcuţi, laţi 
în umeri, cu șolduri înguste. Amândoi purtau bluze negre, 
strânse pe gât. Pantaloni strimţi, ghete sport, genţi de-a 
lungul corpului. Yancy a proiectat și înălțimea suspecţilor. 

— Ești sigur de datele acestea, detectiv? 

— Da, sunt. 

— Nici unul nu seamănă cu bărbaţii pe care Peabody i-a 
cercetat în dosarul ei, spuse McNab. La corp ar semăna cu 
primul și cu al treilea, dar chipurile nu seamănă deloc. 

— Nu, așa este, spuse și ea cu o mare dezamăgire în 
glas. Dar asta nu exclude posibilitatea ca aceștia să fi fost 
doar soldaţii care executau niște ordine, iar cel pe care 
Peabody l-a găsit să fie comandantul lor. O să trecem 
imaginile acestea prin computer, să vedem ce reiese din 
portretele robot. 

Ezită ușor. 

— Yancy, ocupă-te tu de asta, ochiul tău nu se compară 
cu al nimănui. 

Observaţia îl mai relaxă puţin pe artist. 

— Da, desigur. 

— Atunci să ne apucăm de treabă. Știu că ai să faci 
treabă bună, Yancy, chiar dacă ai de-a face cu una ce te 
bate la cap permanent. 

— Acea persoană se cheamă că este martora sau 
dumneavoastră? 

— Alege tul!... 

Eve trecu pe la Whitney mai întâi, compilând toate 
datele pe care le aveau, dând și explicaţii. 

— Am făcut prima încercare în armată, ca să îmi arate 
dosarele lor dar, cum a fost doar prima încercare, nu mi-au 
dat voie. Am să mai încerc și a doua oară. 

— Lasă-mă pe mine s-o fac, îi spuse Whitney. 

Studie portretele. 

— Trebuie să fie fraţi ăștia. Asemănarea este prea mare. 
Sau martora voastră a inventat această asemănare. 

— Yancy a fost minuţios. Dar nu este exclus să fie fraţi, 
având în vedere echipa pe care o căutăm noi. Dacă mai 
sunt și gemeni, aceștia au o legătură pe viaţă, 
indestructibilă. 

— Le vom da cuști apropiate, atunci când veţi reuși să-i 
prindeţi. 


Fraţi și erau. O unitate de idei, de dorinţe, de 
antrenament. Mașini. Deși erau subiecţi umani, deși prin 
venele lor circula sânge, umanitatea dispăruse din ei. 
Obsesia unuia devenise și obsesia celuilalt. Se trezeau la 
aceeași oră, se duceau la aceeași oră din noapte la culcare, 
în camere identice. Mâncau aceeași hrană, aveau aceeași 
credință, într-o sincronizare de disciplină și obiective. 
Aveau aceeași dragoste rece și dură unul pentru celălalt și 
pe care fiecare ar fi denumit-o loialitate. 

Acum, în timp ce unul lucra privind cu ochi reci 
informaţiile de pe ecran, celălalt asuda încercând să-și 
vindece piciorul rănit. 

Camera în care lucrau nu avea ferestre și calea de acces 
era doar o singură ușă. Dedesubt se afla o ieșire de 
urgenţă, la subsol, iar clădirea avea capacitatea de a se 
autodistruge. Înăuntru erau destule provizii ca să ajungă 
pentru doi oameni până la sfârșitul anului. Odată, 
plănuiseră să folosească acea clădire și ca adăpost și ca loc 
de comandă pentru primul Crez al organizaţiei pentru care 
serviseră ei, când orașul fusese în mâinile lor. Acum, acest 

loc era un adăpost mai mult pentru o cauză personală. 
Luptaseră împreună pentru același crez mai bine de zece 
ani, iar acest scop personal dura de mai bine de șase. Au 
văzut cum Crezul lor cel mare nu se împlinise, dar pe 
acesta personal nu se vor lăsa, îl vor duce la împlinire. Cu 
orice preţ. 

Unul dintre ci se opri, transpirat, căutând apa filtrată și 
electroliţii. 

— Cum e piciorul? 

— Optzeci la sută refăcut. Sută la sută până mâine. 
Ticălosul de poliţist a fost rapid. 

— Acum e mort. Vom extermina mai mulţi, vom lovi 
celelalte locaţii, dar asta va trebui să aștepte până când 
vom avea noi prima ţintă lovită. 

Pe unul dintre ecrane, chipul gingaș al lui Nixie zâmbea 
în acea cameră spartană în care doi bărbaţi căutau metode 
să-i ia viaţa. 

— Poate că au mutat-o din oraș. 

Fratele lui dădu din cap în sens negativ. 

— Dallas ar vrea să o știe aproape. Toate probabilitățile 
indică faptul că mai este încă în oraș. Poliţiștii intră și ies 
întruna din reședința lui Dallas, dar probabilitatea este 
slabă ca ţinta noastră să fie acolo. 

— Trebuie să o aducem pe Dallas aici, să ne dea date 
despre locaţia țintei. 

— Este gata de asta, așteaptă lucrul ăsta. Nu ne putem 
grăbi. Securitatea și inteligenţa lui Roarke sunt la fel de 
bune ca ale noastre. Are buzunare adânci, chiar cu toate 
fondurile noastre. 

— Dar nu au nimic care să îi conducă la noi, iar asta ne 
dă timp. Ne dă timp să ne punem pe roate Crezul iniţial, 
dacă locaţia lui Roarke este devastată și el ucis în propriul 
pat, politista răpită. Avem curajul necesar ca să regrupăm 
membrii ce au crezut în noi și vom avea și informaţiile 
necesare ca să îndeplinim misiunea începută aici. 

Bărbatul de la computer se întoarse. 

— Vom începe să ne construim tactica. 


Studioul de arte marţiale din Queens era mai degrabă un 
palat, după opinia Evei sau, poate, un templu. 

Intrarea era decorată într-un mod aproape luxos, cu 
tentă asiatică, având grădini de nisip în stil nipon, pe care 
Eve nu le înţelesese niciodată, miros de tămâie și un tavan 
roșu deasupra podelei și a pereţilor albi. 

Mesele erau joase, scaunele acoperite de pernuţe roșii 
brodate cu fir auriu, înfățișând mai multe simboluri. 

Ușile erau niște paravane de hârtie colorată pe care Eve 
le văzuse prin restaurantele asiatice. 

Femeia care stătea cu picioarele încrucișate pe o 
pernuţă o văzu și, punându-și palmele una într-alta, se 
înclină în faţa ei. 

— Cu ce vă pot fi de folos? 

Femeia purta un chimono roșu pe care era desenat un 
dragon negru pe poale. Capul îi era ras complet, iar forma 
capului părea să fie la fel de armonioasă ca și camera în 
care se aflau. 

— Roger Kirkendall, spuse Eve și scoase insigna. 

Ea zâmbi, arătându-și dinţii albi și regulaţi. 

— Îmi pare rău, domnul Kirkendall nu este aici. Pot să 
întreb de ce îl căutaţi? 

— Nu. Unde este? 

— Cred că domnul Kirkendall este într-o călătorie. 

În ciuda răspunsului evaziv, tonul femeii nu se 
dezechilibră. 

— Poate că aţi dori să vorbiţi cu domnul Lu, asociatul 
domnului Kirkendall. Să-l anunţ pe domnul Lu că vreţi să 
vorbiţi cu el? 

— Da, anunţă.-l. 

Se întoarse privind din nou în jurul ei. Camera era destul 
de aranjată și părea că afacerile mergeau bine. Deloc rău 
pentru un militar în rezervă. 

— Domnul Lu coboară imediat și o să vă conducă. Pot să 
vă servesc cu o răcoritoare? Ceai verde? Apă, apă de izvor? 

— Nu, mulţumesc. De cât timp lucrezi aici? 

— Am fost angajată în această locaţie de trei ani. 

— Deci îl cunoști pe Kirkendall. 

— Nu am avut plăcerea să-l cunosc personal. 

Unul dintre paravane se deschise, iar bărbatul care ieși 
de după ele purta un costum alb gri, încins de o centură 
neagră ce voia să marcheze, într-un fel, faptul că Eve avea 
de-a face cu un maestru. 

Nu avea mai mult de un metru cincizeci și, ca și femeia, 
nu avea nici un fir de păr pe cap. Ca și ea, ţinea palmele 
împreunate și se aplecă. 

— Fiţi binevenite aici, am auzit că întrebaţi de domnul 
Kirkendall. Vreţi să ne retragem într-un loc privat? 

— N-ar strica! 

— Vă rog, atunci, spuse el și făcu semn spre ieșire. Vom 
vorbi în biroul meu. Eu sunt Lu, le mai preciză el, 
escortându-le pe un hol îngust undeva la un etaj inferior. 

— Locotenent Dallas și detectiv Peabody. De la poliţia 
New York. La ce folosesc camerele astea? 

— Noi oferim camere private pentru meditaţie. 

Se înclină în faţa unui bărbat îmbrăcat într-un halat alb 
care ducea un ceainic alb și două cești fără torti. 

Eve privi bărbatul dispărând pe după unul dintre 
paravane și închizându-l în urma lui. 

Auzi un zgomot ca și când cineva ar fi plesnit altă 
persoană, izbind cu putere. Izbitura pielii, un geamăt, 
hârâitul respirației. Fără să spună nici un cuvânt, Eve îl 
depăși pe Lu și se apropie de o altă încăpere. 

Studioul era mare, împărţit pe secţii. În una dintre ele, 
văzu oameni executând mișcările exacte și graţioase de 
kata. În alta, câţiva elevi de ranguri diferite exersau sub 
supravegherea unui alt maestru cu centură neagră. 

— Noi oferim instrucţie tai chi, karate, tai kwan do, 
haikido, începu Lu. Cu diferite niveluri și metode. Oferim 

instrucţie pentru începători și practicăm cu ei până când 
capătă experienţă. 

— Nu oferiţi nimic altceva decât ceai și meditaţie în 
acele camere private? 

— Ba da. Mai oferim și apă de izvor, câteodată. 

Nici nu zâmbi și nici nu păru insultat de această 
întrebare. 

— Dacă vreţi să examinaţi una dintre camerele noastre 
de meditaţie, ce nu este acum în uz, aș avea pretenţia doar 
să vă scoateţi ghetele la intrare. 

— O să lăsăm asta pentru mai târziu. 

El o conduse pe un alt culoar, într-un birou mic, eficient 
și atrăgător. Aici erau pernuţe și măsuţe și mai scunde 
decât în holul de la intrare. Panouri pictate pe pereţi și o 
orhidee albă ce cădea peste un ghiveci roșu era singura 
floare din încăpere. 

— Vreţi să luaţi loc? 

— Putem să stăm în picioare. Vreau să vorbesc cu 
domnul Kirkendall. 

— Este într-o călătorie. 

— Unde? 

— Nu vă pot spune. Dar din câte știu eu, călătorește 
mult. 

— Nu știți unde să-l găsiți pe asociatul dumneavoastră? 

— Mă tem că nu. E o problemă din punctul de vedere al 
vizitei pe care aţi făcut-o? 

— Am un document în care se află inserată adresa lui. 

— Nu este aceea adresa lui, spuse Lu cu o voce care 
rămase lină și netulburată. Acolo nu se află nici o clădire. 
Mă tem că trebuie să fie o greșeală. 

— Când aţi vorbit ultima oară cu el? 

— Acum șase ani. 

— Acum șase ani? Nu aţi vorbit cu asociatul de șase ani? 

— Așa cum vă spun. Domnul Kirkendall m-a abordat cu o 
oportunitate de afacere ce mi s-a părut interesantă. Pe 
vremea aceea, aveam un mic magazin în Okinawa. Mi s-a 

permis să fac asta datorită unor premii și turnee de succes 
pe care le-am avut în trecut. 

— Lu, Dragonul. Acum te recunosc. 

Un zâmbet fugar îi apăru pe buze, apoi se înclină ușor. 

— Mă simt onorat. 

— Ai bătut niște personaje importante. De trei ori 
olimpic cu medalie de aur, ai deţinut un record mondial. Se 
mai folosesc încă acele cursuri ale tale la Academia de 
Poliţie. 

— Sunteţi interesată de artele marţiale? 

— Da, mai ales, dacă sunt instruită de un maestru. Erai 
de neînvins. Maestre Lu! 

— Zeii au fost de partea mea. 

— Da, dar nici lovitura din zbor nu a fost de partea 
altuia, de asemenea. 

Un alt zâmbet îi apăru pe față maestrului. 

— Din întâmplare, l-am rănit pe oponentul meu, 
executând-o... 

— Cred și eu. Și ce business ţi-a propus Kirkendall? 

— Parteneriat, din niște fonduri considerabile, în această 
locaţie și libertatea de a conduce singur și netulburat 
această școală. Banii lui, experienţa și reputaţia mea. Am 
acceptat. 

— Nu ţi se pare straniu că nu vine niciodată să verifice 
cum merge afacerea de șase ani? 

— Dorea foarte mult să călătorească, nu să fie acaparat 
de un business. Cred că este, ceea ce s-ar numi un 
excentric. 

— Cum intră în posesia banilor? 

— Afacerea raportează cifrele ce i se trimit electronic, ca 
parte din profit, iar banii merg într-un cont din Zurich. Eu 
primesc confirmarea de primire a banilor prin chitanţe 
electronice. Este ceva legat de transmiterea banilor 
dumnealui? 

— Nu, cel puţin eu nu aș avea de unde să știu. Asta este 
tot? întrebă Eve. Nu vorbiţi cu el deloc, nu aveţi nici măcar 
un intermediar, un reprezentant? 

— A fost foarte explicit în cererile sale și în acest 
aranjament. De vreme ce mi se aduce profit, nu mi se 
întâmplă nimic rău, eu sunt de acord. 

— Am nevoie de acte, de informaţii în ceea ce privește 
transferul de bani către Zurich. 

— Trebuie să vă întreb motivul, înainte de a fi de acord 
sau de a refuza. 

— Numele lui ne-a apărut în baza de date într-o 
investigație de crimă. 

— Dar el călătorește. 

— Poate sau poate că este foarte aproape de casă. 
Peabody, arată-i datele lui Lu. 

Peabody luă din mapă dosarul și i-l oferi. 

— Domnule Lu, îl recunoașteţi pe unul dintre acești doi 
oameni? 

— Par să fie gemeni, dar nu, nu mi se par figuri 
familiare. 

Pe faţa lui apăru însă primul semn de tulburare atunci 
când privi portretele robot. 

— Cine sunt? Ce au făcut? 

— Sunt căutaţi pentru șapte crime, ce includ doi copii. 

Lu începu să respire mai repede. 

— Ce tragedie, familia de Ia televizor, de acum câteva 
zile... Am auzit de asta, doamnă locotenent. Copii. Eu am 
un copil, doamnă, soţia mea, care v-a întâmpinat, și cu 
mine, avem un copil. 

Ochii îi erau mai calmi acum, nu mai arătau nici un fel 
de tulburare. Erau pur și simplu reci. 

— Jurnalele de presă spun că familia era în pat la ora 
aceea. Nu era nimeni înarmat, erau fără apărare. Am citit 
că li s-a tăiat gâtul și copiilor. Este adevărat? 

— Da, este chiar așa. 

— Nu există pedeapsă care să echilibreze starea de 
lucruri. Nici măcar moartea. 

— Justiţia nu echilibrează întotdeauna balanţa, maestre 
Lu, dar este tot ceea ce ne putem permite. 

— Da... 

Omul stătu drept o clipă. 

— Credeţi că omul care îmi este asociat poate fi implicat 
în aceste crime? 

— Este una dintre posibilităţi. 

— Am să vă pun la dispoziţie tot ceea ce doriţi. Faceţi tot 
ceea ce puteţi. 

Se duse la biroul său și dădu niște comenzi computerului 
într-o limbă pe care Eve bănui că ar fi japoneză. 

— Când așteaptă Kirkendall noi informaţii de la tine, în 
ceea ce privește raportul sau banii? 

— Nu mai devreme de decembrie, iar, apoi, în ultimul 
sfert al anului. 

— Nu-l contactezi niciodată? Cu o întrebare, o 
problemă? 

— Nu este ceva obișnuit, dar au mai fost cazuri de genul 
acesta. 

— Poate vom mai încerca asta. Aș vrea să trimit pe 
cineva de la departamentul de electronică pentru ca să vă 
scaneze computerul acela pe care obișnuiți să vorbiţi cu 
Kirkendall. 

— Doar acesta este, puteţi să trimiteţi un ofiţer. Sau 
puteţi să-l luaţi cu voi. S-ar putea să vă ia ceva timp. Am 
înregistrat totul de la începutul parteneriatului nostru pe 
computer. 

— Nici o problemă. 

Omul era supărat, se gândi Eve. Se ţinea tare, dar se 
vedea lupta ce se dădu în el. Se lupta cu emoția, că ar 
putea descoperi că făcuse o afacere cu un criminal... ani de 
zile... Cooperarea cu el îi putea ajuta pe polițiști să ajungă 
repede la o concluzie. 

— Maestre Lu. 

Eve îi rosti numele cu respect, iar el ridică ochii spre ea. 

— Este nevoie de mult mai mult decât de practică, la 
orice nivel de lucru, ca să ajungi să fii invincibil, așa cum 
ești tu. Cum ai reușit? 

— Antrenament, da... capacități dezvoltate prin 
antrenament și prin disciplină fizică și mentală. Spirituală, 
dacă vrei. După aceea, vine instinctul. A anticipa mișcările 
adversarului și credinţa sau crezul că poţi să-l învingi. 

Acum zâmbi, repede, fermecător. 

— Iar mie îmi place să înving. 

— Da, zâmbi și Eve. Şi mie... 

Călătoria la Philadelphia căzu ca o bombă în programul 
lui Roarke. Trebuia să facă acele ore lungi, poate că 
trebuia să mai piardă câteva și prin împrejurimile orașului. 
Nu putea fi ajutat de nimeni pentru asta. 

Nu putea, nu voia să discute situaţia lui Nixie, custodia 
ei, viaţa ei prin telefon. In orice caz, voia să o vadă în faţa 
lui pe Leesa Corday, voia o întâlnire personală prin care 
să-și facă o idee despre ea, nu mai voia să consulte niște 
date ce sunau impersonal. 

Numele lui i-a deschis multe uși, obținându-i o întâlnire, 
imediat, cu femeia. Își imagina că femeia va crede că firma 
ei va face un nou business. Era simplu pentru el să arunce 
pe fereastră banii de la o afacere ca să-i asigure lui Nixie 
un viitor. Banii aveau și ei rostul lor. Firma ei avea o 
reputație bună, verificase înainte. 

Cum natura problemei în care venea nu era cunoscută, 
fusese primit pur și simplu ca un VIP, imediat ce intră în 
biroul în culori de negru și argintiu al lui Corday, la care 
ajunse străbătând marmura de pe jos, după ce coborâse 
din lift. 

Asistentul, un bărbat tânăr, îmbrăcat într-un costum 
clasic de culoare gri, îi oferi cafea, ceai sau orice alt fel de 
băutură. 

Era un fel de fățărnicie ce îl irita foarte mult. 

Biroul doamnei Corday era pictat în culori de roșu și 
crem. Avea multe uși translucide și o unitate masivă de 
computer pe care lucrau cinci alţi asistenţi. Fusese condus 

prin mai multe uși până ajunse la Corday, ce nu era încă în 
biroul ei, dar urma să vină curând. 

Il aștepta acum, în picioare, o poziţie strategică, din 
spatele biroului în formă de L, cu panorama orașului în 
spate. 

Poza ei de identitate era una bună, o recunoscu imediat. 
Ştia despre ea că are treizeci și opt de ani. Ştia unde se 
coafează și de unde își cumpărase costumul negru cu 
dungi cu care era îmbrăcată. 

Ştia că putea din punct de vedere financiar să angajeze 
bone bune, să o dea la școli bune. Iar dacă mai era nevoie 
de ceva, atunci era dispus să ofere o dotă micuţei pentru 
îngrijire și educaţie. 

Era dispus să negocieze. 

Avea un chip atrăgător, cu linii dulci, fine, dar care se 
înăspriseră cu timpul, dar în tonalitate mică. Avea părul 
șaten, tuns scurt, cu un fel de triunghi la breton. 

Costumul oferea vederii un corp bine făcut, atunci când 
se desprinse de la birou, zâmbind, ca să-l întâmpine. 

— Domnule Roarke, sper că aţi avut o călătorie lipsită de 
evenimente neplăcute. 

— Așa a fost. 

— Ce vă pot oferi? Doriţi o cafea? 

— Mulţumesc, dacă aveţi cafea... 

— David? 

Se întoarse spre asistent, așteptându-se în mod evident 
ca presupusul David să se execute imediat. 

Un punct în favoarea ei, după părerea lui Roarke. 

Femeia îi indică o sală de ședințe și aşteptă până când el 
se așeză într-unul dintre scaunele mari de piele neagră. 

— Apreciez că aţi primit să mă vedeţi atât de repede, 
începu el. 

— Plăcerea este de partea mea. Aveţi o altă afacere în 
Philadelphia? 

— Nu astăzi. 

Asistentul se grăbi să vină cu tava, cafetiera, ceștile și 
zahărul, lingurițele și ceva care ar fi putut semăna cu o 
cremă. 

— Mulţumesc, David, reține-mi toate telefoanele. Cum 
doriţi cafeaua? ; 

— Neagră, doamnă Corday. Imi dau seama că timpul 
dumneavoastră este foarte preţios. 

Femeia zâmbi, încrucișându-și picioarele. 

— Sunt bucuroasă să îmi investesc timpul în așa fel, 
încât să vă fiu de folos. 

— Apreciez asta, spuse el, luând cafeaua și scurtând 
drumul politeţilor. Sunt aici într-o problemă personală. Mă 
interesez de soarta nepoatei dumneavoastră. 

Ochii ei, de un maro identic cu cel al părului, îi întâlni pe 
ai lui. 

— Nepoata mea? Nu am nici o nepoată. 

— Nixie, fiica fratelui dumneavoastră vitreg. 

— Frate vitreg? Cred că trebuie să vorbiti despre... 

Văzu cum căuta în minte numele... 

— Grant. Tata s-a căsătorit cu mama lui pentru scurt 
timp. Mă tem că nu-l consider nici măcar frate vitreg. 

— Ştiţi că el, soţia și fiul lui au fost uciși de curând? 

— Nu, spuse femeia punând pe masă ceașca. Doamne, 
nu, este oribil... Cum așa? 

— Pătrundere în casă. Noaptea. Au fost uciși împreună 
cu o fetiță care dormea la ei împreună cu fiica lor, Nixie. 
Nixie nu era în dormitorul ei, ci într-o altă parte a casei, la 
momentul atacului, și a supraviețuit. 

— Îmi pare tare, tare rău să aud asta. Imens de rău. Am 
auzit ceva pe la televizor despre o crimă ca asta. Nici nu 
am făcut legătura. Nu l-am mai văzut pe Grant de mult, 
nici măcar nu vorbeam la telefon... Este șocant. 

— Îmi pare rău să vă aduc la cunoștință în felul acesta, 
dar ceea ce mă privește pe mine este situaţia lui Nixie. 

— Sunt puţin confuză... 

Femeia scutură puţin din cap ca să-și revină și-și atinse 
cu degetele perlele de la gât. 

— Îl cunoșteaţi pe Grant? 

— Nu, nu l-am cunoscut. Eu am avut legătură cu familia 
după ce s-au petrecut crimele. 

— Înţeleg, ochii îşi  ascuţiră privirea, soția 
dumneavoastră este polițistă a departamentului New York, 
nu-i așa? 

— Da, aşa este. Acesta este cazul ei. 

El aşteptă putin, dar femeii nu-i trecu prin cap să întrebe 
în ce stadiu se afla cazul. 

— În acest moment, continuă el, Nixie se află într-o 
locație confidențială, în custodia poliției, dar nu poate 
rămâne acolo definitiv. 

— Desigur că Protecția Copilului... 

— Fratele dumneavoastră și soția lui i-au numit tutori 
legali pe prietenii lor, dar circumstanțele nu au ajutat 
deloc la îndeplinirea acestei înțelegeri. Ca rezultat, acest 
copil nu mai are pe nimeni care îi cunoștea familia, măcar, 
pe nimeni care să aibă o legătură cu ei, cineva care să aibă 
grijă de ea... Sunt aici să vă întreb dacă veţi crede că veţi 
putea să faceţi asta pentru ea. 

— Eu? 

Capul îi sări în sus de parcă cineva ar fi pălmuit-o. 

— Asta este imposibil, nici nu se pune această problemă! 

— Doamnă Corday, sunteţi cea mai apropiată persoană 
pe care ar putea să o numească familie, pe această 
planetă. 

— Departe de a se numi legătură de familie... 

— Bine, atunci. O legătură cu familia ei. Iar familia ei 
este moartă, a fost ucisă sub ochii ei. Este un copil, 
suferind și înspăimântat, nevinovat. 

— Iar mie îmi pare tare, tare rău pentru tot ce s-a 
întâmplat, dar nu este responsabilitatea mea, copilul 
acesta nu este responsabilitatea mea. 

— Atunci a cui este? 

— Există un sistem ce funcţionează în circumstanţe de 
genul acesta. Sincer, nu înţeleg de ce sunteţi 
dumneavoastră implicat sau de ce ați venit la mine, 
așteptându-vă să iau un copil pe care nici nu-l cunosc 
măcar. 

În general, știa când o afacere trebuia încheiată, când 
era momentul să arunce date pe masă, dar nu putea gândi 
acum. 

— Fratele dumneavoastră vitreg... 

— De ce insistaţi să-l numiţi astfel? 

Iritaţia se observa, deja, în vocea ei. 

— Tata a fost cu femeia aia mai puţin de doi ani. Abia 
dacă îl cunoșteam pe bărbatul acesta. Nu mă interesa să îl 
cunosc nici pe el, nici pe familia lui. 

— Dar nu are pe nimeni. 

— Nu este vina mea. 

— Nu, este vina acelor bărbaţi care au intrat în casa lor 
și au tăiat gâturile părinţilor și fratelui ei. Așa că acum nu 
mai știe ce înseamnă „acasă”. 

— Ceea ce mi se pare și mie o tragedie, fu Corday de 
acord, dar fără nici un fel de emoție în glas. Oricum, nu 
vreau să-mi salvez ziua acceptând acest lucru. Nici măcar 
pentru posibilitatea ca Roarke Industries să-mi devină 
client, mi se pare neplăcut că aţi venit așa la mine, forțând 
lucrurile în direcţia asta. 

— Înţeleg. Nici măcar nu aţi întrebat dacă a fost rănită. 

— Nici nu-mi pasă, spuse femeia, roșie de furie sau de 
stânjeneală. Am viața mea personală, am cariera mea. 
Dacă aș fi vrut copii, i-aș fi făcut chiar eu. Nu am de gând 
să iau orfanul nimănui. 

— Atunci, evident, am făcut o greșeală, spuse Roarke 
sărind în picioare. V-am răpit deja mult prea mult timp, 1l- 
am irosit și pe al meu. 

— Mama lui Grant l-a dat afară pe tata când eu aveam 
zece ani, iar ea nu reprezenta nimic altceva decât una 

dintr-un milion de femei pentru tata. De ce m-aș simţi 
obligată să preiau responsabilitatea acestei femei? 

— Aparent, nici nu trebuie. 

Ileși din birou, mai mult supărat pe sine decât pe femeia 
aia. 


Eve ieși din studio, supraveghe strada, măturând cu 
ochii orice vehicul parcat prin împrejurimi, privea pietonii, 
traficul străzii. 

— Șansele sunt mici ca să dea de noi aici, spuse Peabody 
din spatele ei. Chiar dacă au echipament sau puterea de a 
o face, dacă ar sta cu ochii pe sediul central, nu ar avea 
cum să ne detecteze aici. 

— Până acum se pare că au fost și atât de buni și atât de 
norocoși, încât să depisteze tot. Cu așa ceva, nu ne jucăm 
de-a șansele. 

Scoase scannerul din buzunar. 

— Ăsta nu este scanner standard. 

— Nu, este scannerul lui Roarke. Aparatura poliţiei ar 
trebui să fie la fel de bună. 

— Dallas, mă faci să mă simt în siguranţă și înfometată. 
Uite un bar vizavi. 

— Nu mănânc în oraș un timp. Mă întreb acum dacă nu 
cumva face cineva un sex oral în spatele restaurantului... 

— Oh, mersi. Acum nu îmi mai este foame, îmi vine să 
vomit, iar eu nu am mâncat prăjituri azi-dimineaţă. Uite un 
restaurant chinezesc acolo, vrei niște salată orientală? 

— Ok, dar să fie repede. 

Eve se juca cu scannerul, cerând informaţii despre 
explozii, hi timp ce Peabody înfuleca sandvișul. Se strecură 
la plecare în mașină, iar Peabody se așeză în spate, alături 
de plăsuţa cu mâncare la pachet. 

— Nu aveau Pepsi. 

— Ce? 

Eve se uita uimită la pacheţelul făcut de la restaurant. 

— Asta e America? Am intrat în vreun continent negru, 
de pe altă planetă, într-un univers alternativ? 

— Scuze, ţi-am luat suc de lămâie. 

— Dar nu este drept! spuse Eve, intrând într-o curbă. Ar 
trebui să fie declarate ilegale restaurantele ce nu au Pepsi. 

— Apropo de afacerile de fast food, știi ce mi-a spus 
Ophelia că va face cu banii de pe recompensă? 

— Dacă îi va lua. 

— Dacă. Oricum, ea și tipul care îi oferă spaţiul pentru 
muncă au vorbit de momentul în care vreodată vor avea 
bani. Şi când se va întâmpla asta, vrea să își deschidă un 
sexy club. 

— Ca și când nu ar fi destule prin New York. 

— Da, dar va fi un sexy club cu livrare de mezeluri la 
client. Ceva nou. Îţi faci „salamul” tare, pleci cu un salam 
acasă... două chestii într-una singură... 

— lisuse, nici nu îmi mai vine să mai mănânc de la 
magazinele astea... 

— Eu cred că va fi ceva interesant, oricum. 

Peabody scoase din pungă un ou umplut. 

— Vrei să îl sun pe Feeney, ca să văd dacă se poate 
apuca de transmisiile de pe computerul lui Lu? 

— Nu, mă ocup eu de asta. Sună-l pe Baxter, să pună pe 
lista de priorităţi cazul Brenegan. Contactează-l pe 
comandant, să vedem dacă a obţinut permis la dosarele 
militare. Spune-i cum Kirkendall este o prioritate acum, că 
Baxter se uită în detaliu pe cazurile ce ar putea avea 
legătură cu Swisher. Nu prin telefon, adăugă ea. Hai să 
mixăm sistemele de comunicare. Folosește telefonul 
personal pentru asta. Apoi, fă un control pentru restul 
echipei prin staţia de comunicare. 

— Crezi că vor încerca să intercepteze locaţia noastră 
prin staţie? 

— Cred că va trebui să fim foarte atente de acum 
înainte, asta e tot. 

Eve folosi telefonul din mașină ca să o contacteze pe 
Sade Tully, acasă. Acolo era pasul următor. 

Era o clădire modestă, la mică distanţă de firma de 
avocatură. Nu există portar, observă Eve. Securizare 
medie. Cu insigna în mână putu trece de interfon, dar 
chiar dacă ar fi sunat la câteva apartamente ar fi fost 
același efect. În holul îngust, apăsă soneria de la 
apartamentul lui Sade, studiind clădirea. 

Camere de securitate duale, ce funcționau sau nu. Ușa 
de incendiu era deschisă. Mai era o cameră în unicul lift. 

Ușa la apartament avea un vizor electronic și o 
încuietoare specifică secţiilor de poliţie. Vizorul păru să se 
activeze la câteva momente după ce Eve sună la ușă. 
Încuietorile zornăiră și Sade deschise ușa. 

— S-a întâmplat ceva? Doamne, s-a întâmplat ceva cu 
Dave? 

— Nu, ne pare rău că te-am îngrijorat. Putem intra? 

— Da, da... 

Își trecu o mână prin păr, ca să și-l aranjeze puţin. 

— Cred că sunt la pământ. Trebuie să mă adun ca să 
particip la înmormântarea lui Linnie. Nu am fost niciodată 
la înmormântarea unui copil. Nu trebuie să te duci 
niciodată la un copil mort. Am închis biroul pentru toată 
ziua. Dave trebuie să apară în curând. 

Apartamentul era drăguţ și luminos, în mijloc avea o 
canapea la modă, cu saltea de gel, în nuanţe de albastru și 
verde, iar undeva în aceeași încăpere se vedea zona în care 
se lua masa, ce era în faţa a două ferestre acoperite de 
jaluzele. Postere ieftine ce arătau luminile orașului 
decorau pereţii. 

— Dave spunea că ai o bună memorie a numelor, 
memorie pentru detalii. 

— De aia mă și plătesc atât de bine. Vreţi să luaţi loc? 
Vreţi... Doamne... Nici nu știu ce am în casă. Nu am mai 
fost la piață de când... 

— Stai liniștită, este totul în regulă, interveni Peabody 
cu o voce calmă. Ai un loc drăguţ aici, îmi place 
canapeaua. 

— Îmi place și mie. Adică îmi place totul aici. Este o 
clădire liniștită, aproape de serviciu. lar când vreau să mă 
amuz, sunt la o distanţă mică de metrou și pot să am parte 
de ceva amuzament. 

— Un apartament în cartierul ăsta nu este ieftin, 
comentă Eve. 

— Nu, am o colegă de cameră. Am avut, se corectă ea. 
Se mută la Vegas II acum, așa că... Mic nu-mi place acolo. 
Acum pot plăti chiria din salariu. Grant și Dave... la naiba. 
Dave nu este zgârcit, mi-a mărit mereu salariul. 

Se uită în jos, la ea însăși. 

— Credeţi că pot să merg așa la înmormântare? Poate că 
este prea morbid. Costum negru. Vreau să spun... 
înmormântările sunt morbide sau poate că.. 

— Cred că ești îmbrăcată potrivit, îi spuse Peabody. 
Arăţi respectuos. 

— Bine, bine. Știu că este un lucru stupid de care să îmi 
fac griji acum, adică de haine, când... cred că am să beau 
niște apă. Vreti și voi? 

— Nu, bea, spuse Eve și se ridică, plimbându-se prin 
bucătăria ce imita o cambuză. Sade, îţi amintești un caz la 
care a lucrat Swisher, pe nume Kirkendall? Clienta lui se 
numea Dian. 

— Lasă-mă o secundă. 

Sade își luă o sticlă cu apă din frigider pe care o duse la 
gură, lipind-o de rujul de contur pe care îl folosise. 

— Divorţ cu custodie. Bărbatul o cam bătea. Un tip din 
armată, mă rog, în rezervă. Dar un ticălos adevărat. Aveau 
doi copii, un băiat și o fetiță. 

Mai bău puţin din sticla de apă, gânditoare. 

— Se pare că se comporta acasă ca și când ar fi fost 
general. Mai degrabă, un tiran. Program, ordine, 
disciplină. Îi îndobitocise pe toţi trei. Ea a fugit o dată la 

un adăpost și cei de acolo i-au recomandat firma noastră. 
Femeia era îngrozită, noi mai vedem astfel de cazuri. De 
prea multe ori... 

— Curtea a dat decizia în favoarea ei. 

— Din primul minut. Grant a lucrat mult la cazul acela. 

Ochii îi străluceau spunând asta, dar se opri din visare și 
mai luă o gură de apă, luptându-se cu lacrimile. 

— Şi ea greșise de multe ori, multe femei greşesc, nu 
cheamă poliţia, nu spun nimănui că sunt în pericol dacă le 
sună cineva. Se duc la clinici speciale ca să nu se facă nici 
o anchetă în privinţa rănilor, dar Grant a lucrat de multe 
ori degeaba, le-a găsit doctori, tehnicieni medicali, 
evaluare psihică... Şi el avea niște avocaţi buni. Au vrut să 
facă să pară ca o femeie instabilă, că ea singură își făcuse 
rănile sau că proveneau din abuzuri cu alți bărbaţi. Dar nu 
a ţinut, mai ales când Grant a pus-o pe Jaynene în boxa 
martorilor. 

— Jaynenc Brenegan? 

— Da, spuse Sade încruntată. O cunoșteai? 

— Dar de ce era importantă mărturia ei? 

— Era expert în traume, i-a spulberat pe avocaţii 
ticălosului pur și simplu. Nu au putut să o încurce cu 
nimic, mărturia ei a fost unul dintre lucrurile decisive și 
clare din dosar. A fost ucisă și ca, cred că acum trei ani. 
Un nenorocit de drogat a înjunghiat-o după tura de noapte. 
Ticălosul a susţinut că a găsit-o moartă, că i-a luat doar 
banii, dar l-au umflat, nu a avut nici o șansă. 

— Dian Kirkendall a obţinut custodia absolută a copiilor. 

— Da, în plus, o pensie alimentară și vizite regulate 
supravegheate. Dar nu a apucat să se facă vreo vizită. S-a 
evaporat o zi sau două după aceea. Grant a fost foarte 
supărat pe asta, toți am fost. Era îngrijorat că nemernicul 
pusese mâna pe ea, cumva. 

— Credeaţi că ar fi putut fi victima unei violenţe? 

— Grant credea asta. Dar poliția nu a găsit nici o urmă, 
nici a ei nici a copiilor. 

— Kirkendall l-a ameninţat, cumva, pe Grant? 

— Era prea calculat pentru asta. Rece ca Oceanul Arctic. 
Niciodată nu a transpirat măcar un pic, nu spunea nici o 
vorbă care să poată fi luată drept ameninţare. Dar, credeți- 
mă, se putea vedea asta în ochii lui! 

Eve îi făcu semn lui Peabody, care scoase portretele 
robot din mapă. 

— li recunoști pe bărbaţii ăștia? 

Sade puse sticla de apă jos, privind cu atenţie portretele 
robot. 

— Nu, și mi-aș fi amintit dacă i-aș fi văzut. Parcă sunt din 
filmele de groază. Aceștia sunt bărbaţii care... 

Se întrerupse. 

— Kirkendall? Credeţi că ar avea vreo legătură cu ce s-a 
întâmplat cu Grant și cu familia lui? Ticălosul nenorocit!! 

— Vrem să-i punem niște întrebări. 

— Cred că ar fi putut s-o facă, spuse ea încetișor. Este 
capabil. Știi cum te uiţi la cineva, care trece pe stradă și 
totul în tine îngheaţă? Asta simţi când te uiţi la el. Parcă îţi 
îngheaţă sângele. Dar asta a fost demult... Doamne! Ani de 
zile în urmă. Eu abia mă angajasem aici, iar firma abia 
dacă își permitea un birou ca lumea, pe străzile 100 și 7. 

— Noi urmărim câteva piste, spuse Eve. Mulţumim 
pentru detalii. Oh, eram curioasă! Cum ai găsit locul ăsta, 
pe colega ta de cameră? 

— De fapt, ea m-a găsit pe mine, am întâlnit-o într-un 
club în care obișnuiam să mă duc. Mi-a vorbit de ca 
prietena unei prietene, care avea o prietenă, ceva de genul 
ăsta. Ne-am întâlnit. Apoi, mi-a vorbit despre apartamentul 
ăsta și că voia o colegă de cameră pentru că lipsea mult de 
acasă. Voia pe cineva aici sau cam așa ceva, ca să nu fie 
gol, majoritatea timpului. 

— Asta a fost după proces? 

— Chiar imediat după aceea, la câteva săptămâni. Îmi 
aduc aminte acum, că ai amintit de el. 

Mâna lui Sade când se întinse după sticla de apă. 

— De ce? 

— Ai vorbit vreodată cu Jilly despre munca ta? Despre 
cazuri? Detalii? 

— Nimic confidenţial, dar am mai vorbit. Oh, la dracu, 
da, am vorbit. Doar chestie de ţipe, ceva amuzant, haios. 
Am vorbit despre cazul Kirkendall, dar n-am dat nume. 
Vorbisem de cât a lucrat Grant la cazul ăsta, cât voise să 
obţină ceea ce era drept pentru biata femeie și copiii ei. 
Oh, Doamne, dar locuiam împreună de șase ani! 

— Dă-mi numele ei întreg. 

— Jilly Isenberry, spuse Sade supusă. A fost cu mine și 
acasă la Grant. De nu știu câte ori. A fost și la petreceri 
acolo, la grătare. A stat cu ei la masă, iar după ce s-a 
întâmplat asta, am sunat-o și a plâns. Dar mi-a spus că nu 
se mai întoarce. Eu am dus-o în casa lor. 

— Nu ești vinovată de nimic. S-ar putea să nu fie nimic, 
dar dacă e ceva, vreau să nu te simţi responsabilă. Ceea ce 
ne-ai spus ne ajută să-i găsim pe oamenii care sunt vinovaţi 
de asta, cu adevărat. 

Eve ieși din bucătărie, trăgând-o pe Sade după ea. 

— Stai jos și spune-ne mai multe despre ea. 

— Ce privire de vânător, comentă Peabody. 

Puse imaginea lui Jilly Isenberry pe ecran, ca Eve să o 
poată vedea. 

— Treizeci și opt de ani, rasă amestecată, singură. Nu 
are concubin, nu este căsătorită. Angajată ca stewardesă la 
Orbital 'Transportation, din 2053. Anterior angajată la... 
ho! 

Eve, care se lupta cu traficul, fu surprinsă de această 
exclamaţie. 

— Ho? 

— Asta este o exclamaţie militară. Cred. Ceea ce s-ar 
potrivi, căci a fost caporal în armata americană, doamna 
Isenberry. Doisprezece ani. Cred că face cât o duzină de 
caporali. 

— lar eu mă gândesc că în doisprezece ani de armată a 
învățat mai multe decât să servească băuturi ca 
stewardesele. Dacă pui mâna pe rapoartele despre ea, pot 
să jur că a apărat patria cu Kirkendall, pe undeva. 

— Iar genul acesta de coincidenţă... 

— Nu prea e coincidenţă! Nu și-a șters datele, numele, 
nimic. Credeau că vor fi plecaţi atunci când vom ajunge pe 
urmele lor, dacă vom ajunge pe urmele lor. lată că acum 
știm cine a făcut crimele, avem și motivele pentru care s- 
au făcut. Acum, trebui să-l găsim pe ticălos. Dallas, se 
prezentă ea în staţia de comunicare când aceasta 
semnaliză. 

— Un funcţionar de la serviciile militare cere o 
întrevedere, o informă Whitney. Ne vedem la mine în 
birou. Cât de repede se poate! 

— Acum mă îndreptam spre sediu, domnule comandant. 

Eve evaluă traficul, distanţa, apoi dădu drumul la sirenă 
și o șterse din aglomeraţie. Peabody încă își mai trăgea 
răsuflarea când ajunseră în biroul lui Whitney. 

— Mi-au revenit pupilele la locul lor? Nu îmi place să mi 
se rotească ochii atunci când intru în ședință, din cauza 
vitezei. Arată unt. 

Doar de dragul de a o face, Eve îi dădu un ghiont 
îndeajuns de ferm ca Peabody să se declare mulțumită de 
poziţia ochilor ei. 

— Da, acuma sunt la locul lor, constată Eve. 

— Nu este nimic amuzant în asta. Mai ales că aproape 
am murit de vreo trei ori în trafic, pe drum încoace! 

— Nu a fost decât de două ori, pe cuvânt că a fost pentru 
sirenă. Oamenii nu o mai respectă atunci când o aud, 
continuă să Ja la la, când un vehicul cere situaţie de 
urgenţă. 

— Taxiul Rapid pe care aproape l-ai dezmembrat nu 
făcea nici un Ja la la... Ceea ce am auzit eu, era mai 
degrabă un țipăt de teroare. 

— Da, spuse Eve, zâmbind la această amintire. Atunci 
trebuia să se dea, dracului, din calea mea! 

Ridică umerii de câteva ori, negăsindu-se vinovată cu 
nimic. 

— Dar chiar că această călătorie m-a pus pe linia de 
plutire! A fost la fel de bună ca și cafeaua! 

Intrară în biroul lui Whitney, unde comandantul și restul 
echipei erau la locurile lor. Lângă ei era o proiecţie 
holografică a unei femei îmbrăcate în uniformă albă. 

— Locotenent Dallas, detectiv Peabody, maior Foyer, din 
armata Statelor Unite, avocat. Maior Foyer cere date 
suplimentare pentru a elibera informaţii privitoare la 
cadrele militare. 

— Acele dosare sunt proprietatea guvernului american, 
spuse Foyer scurt. 

— Avem datoria de a-i proteja pe cetăţenii acestui oraș, 
adăugă Eve. Diverse date m-au adus la concluzia că 
Kirkendall, Roger, ar putea fi implicat într-un caz de 
omucidere multiplă. Este fost sergent în armată. 

— Ca să dăm curs cererii, avem nevoie de mai mult 
decât de o simplă bănuială a domniei voastre care sunteţi 
un ofițer din sectorul civil, doamnă locotenent. Actul 
Patriotic Revizuit, articolul 3, implementat în 2040 spune 
că... 

— Dă guvernului dreptul de a cere și a primi date 
personale despre orice cetățean, ţinând aceste date 
secrete. Oricum, un membru ale forțelor armate este 
bănuit că ar fi făcut acte neguvernamentale și 
anticetăţenești, acele rapoarte putând fi returnate atât 
armatei, cât și forţelor autorităţii civile. 

— Bănuielile dumitale, doamnă locotenent, nu sunt 
suficiente. Probele... 

— Domnule comandant, îmi permiteţi? 

Whitney ridică o sprânceană când Eve se îndreptă spre 
ecran, dar încuviinţă. 

Eve comandă imaginile familiei Swisher. 

— Imaginile victimelor, locul crimei. 

Toate fotografiile îi trecură maiorului prin faţa ochilor, 
sumbre, sângeroase. 

— Ela făcut asta... 

— Credeţi... 

— Ştiu, se corectă Eve. 

Ordonă și imaginile lui Knight și Preston pe ecran. 

— El a făcut asta, voi l-aţi antrenat, dar nu este vina 
voastră. Și-a schimbat scopul antrenamentului. Dar va fi 
vina voastră dacă nu vreţi să cooperaţi, dacă nu ajutaţi 
acest departament, această investigaţie. Dacă veţi face 
vreun apel, oricât de scurt la Kirkendall, viitoarea pe lista 
de crime sunteţi dumneavoastră. 

— Probele dumneavoastră nu sunt chiar atât de 
concludente, în acest stadiu al investigaţiei. 

— Staţi că vă mai dau. Și, de vreme ce arătaţi ca o 
femeie care își face meseria cum trebuie, am să vă mai dau 
și niște noutăţi. Este proprietarul unei afaceri de succes în 
Queens, dar asociatul lui nu l-a mai văzut de șase ani. 
Grant Swisher a reprezentat-o pe soţia lui în procesul de 
custodie și a câștigat. Judecătorul Moss, care prezida 
completul, a fost asasinat, împreună cu băieţelul lui de 
paisprezece ani, într-o explozie cu bombă, în mașina 
personală. Karin Duberry, asistenta socială de la Protecţia 
Copilului a fost strangulată în propriul apartament, anul 
trecut. Cred că atunci când voi completa această 
investigație și cu medicul care a depus mărturie pentru 
abuz în favoarea doamnei Kirkendall, vom trage concluzia 
că tot el este vinovat și de înjunghierea acestei femei. 

— Dovezi circumstanţiale. 

— Pe dracu', doamnă maior! Jilly Isenberry, fost caporal 
în armată a fost până de curând colegă de cameră cu Sade 
Tully, funcţionară în biroul lui. Isenberry cunoștea casa lui 
Swisher, era considerată prietenă. Isenberry a aranjat să o 
întâlnească pe Tully la scurt timp după ce Kirkendall a 
pierdut procesul, creând o fericită coincidenţă legată de un 

apartament la mică depărtare de firma de avocatură. Ea, 
ca și Kirkendall, pare să călătorească din belșug. Și pun 
pariu pe salariul meu de luna viitoare că Isenberry și 
Kirkendall nu numai că s-au cunoscut, ci și că au operat 
împreună. 

— Un moment, doamnă locotenent! 

Holograma se evaporă. 

— Îi verifici acum, nu? Fufa înţepată... 

Eve se adună, se întoarse spre Whitney. 

— Mă scuzati, domnule comandant! 

— Nu-i nimic. 

— Văd că ai fost ocupată, spuse Feeney. Treabă bună, 
puștoaico! 

— Suntem pe val. Nu prea avem nevoie de detaliile lor 
militare în acest punct al investigaţiei, dar nu am s-o las să 
ne pună bete în roate. Vreau să pun mâna pe ei. 

— Am verificat și eu cazul doctoriţei de la urgenţă și are 
mici găuri, spuse Baxter. Omul care a intrat la răcoare 
pentru asta, pentru că voia să jefuiască victima, a fost 
prins cu portofelul în mână, nu cu arma crimei. Pe haine 
avea sângele ei. Dar arma crimei nu a fost găsită. 

— Ceva straniu în declaraţia lui? A văzut ceva care să ne 
intereseze? 

— Era ametit. Avea un laser de dezorientare în buzunar, 
făcut artizanal, dar victima nu s-a dovedit că ar fi fost 
anihilată mental întâi. Tipul a intrat la răcoare pentru jaf, 
vătămare și consum de droguri. Poliţiștii l-au găsit la câţiva 
metri de corpul victimei, cu obiecte ce aparţineau victimei 
în mână, cu sângele ei pe haine. Nu s-au mai uitat și prin 
alte părți. 

— Vreau copii după dosar, raportul de la electroniști, tot 
tacâmul... 

— S-a făcut deja. 

Holograma reapăru. 

— Dosarele pe care le cereţi vi se vor înmâna. 

— În plus, o vreau pe Isenberry. 

— Am să vă pun la dispoziţie și dosarul caporalului 
Isenberry. Ofițerii nu mai sunt sub jurisdicție militară. 
Dacă se dovedesc vinovaţi de acele crime, sper să puneţi 
mâna pe ei. 

— Mulţumesc, doamnă maior. 

Whitney făcu semn cu capul înspre hologramă. 

— Departamentul de Poliţie New York apreciază ajutorul 
dumneavoastră în această privinţă. 

— Domnule comandant, doamnă locotenent, permiteţi să 
mă retrag. 

Holograma se evaporă. 

— Răbdare nu este un cuvânt pentru ei, pufni cu năduf 
Baxter. Răbdătoare este o pisică la gaura unui șoarece. 
Dar tipul ăsta este ca un păianjen care lucrează ani de zile 
la plasa lui. Am verificat omul pe care mi l-aţi cerut. Pare 
curat. În noaptea când Swisher a murit, era plecat din 
oraș, avea un turneu de golf în Palm Springs. Am verificat 
biletele de transport, hotelul, are o mulțime de martori. 

— Al nostru făcea manevre de sondare când s-a produs 
evenimentul, spuse McNab. Are o platformă întreagă de 
oameni care să-i susţină alibiul. Poate că sunt împreună, 
dar mie mi s-a părut curat. 

— Acesta este omul nostru! 

Din nou, Eve comandă cazul Kirkendall pe ecranul 
computerului lui Whitney. 

— Faptul că Swisher a ajutat la acest caz l-a costat pe 
ticălos pierderea nevestei și a copiilor. Iar soţia și copiii au 
fost daţi dispăruţi imediat după proces. 

— I-a prins. 

— Poate, poate. Dar de ce să pierzi atâţia ani ca să 
plănuiești executarea unor asasinate ale celor pe care îi 
învinovățea de pierderea lui? Vendetă, poate, pentru 
timpul pierdut și pentru necazul provocat sau pedeapsa, 
dar de ce să mai și plantezi în casa lui Sade pe cineva din 
anturajul tău? Timp de șase ani! 

— Eu cred că i-au scăpat din mâini, copiii, nevasta, 
adăugă Peabody. S-au evaporat pur și simplu. Au fugit. 

— Şi eu mă gândesc la același lucru. Poate că soţia 
plănuia să plece, fără să conteze dacă procesul se termina 
cu bine sau nu. Asta da motiv de enervare! Nu numai că 
obţine custodia copiilor, dar o mai și șterge cu ei cu tot! A 
pierdut controlul asupra micii lui armate. Așa că plantează 
pe cineva pe lângă Tully, doar, doar se scapă cineva cu 
vreun amănunt referitor la locul unde au fugit. Doar că ea 
nu știe, crede chiar că au murit. Atunci, singurul lucru care 
îi mai rămâne de făcut este să-i execute pe toţi cei care au 
lucrat împotriva lui și au câștigat. 

— Vin niște date, spuse Whitney, verificând computerul. 

Închise imaginile deja aflate pe ecran și le transmise pe 
cele noi. 

— La optsprezece ani intră în armată, citi Eve. S-a dus în 
armată de copil, de ce nu a așteptat până la douăzeci de 
ani? Da, uite, aici este. A lucrat la Forțe Speciale, 
operaţiuni sub acoperire. Gradul cinci de operare. 

— Adică stadiul cel mai înalt, preciză Baxter, ridicând un 
umăr. Bunicul meu face mare caz pe chestia asta. Gradul 
cinci este un grad terminal de armată în stare de pace. 
Adică, poţi să anihilezi pe cineva care încurcă într-o 
anumită situaţie. Ti se dau ordine să asasinezi ţinte ce 
incomodează. 

— Continuă, locotenent, împarte ecranul în două părti, 
în paralel cu datele lui Isenberry. 

— Au lucrat împreună la o unitate de bază din Bagdad. 
Este înregistrat ca sergentul ei, dar erau buni prieteni, 
fraţi de război. Jilly și sergentul. Amândoi s-au lăsat de 
armată în același timp. 

— Şi amândoi aveau probleme cu conduita 
neregulamentară, arătă Feeney. 

— Dallas, o întrerupse Peabody. Nu mai există nimeni cu 
același nume în armată, nici un văr, nici un frate. 

— Vom mai cerceta asta. Vreau să văd ce mai are Yancy 
pentru noi, apoi am o întâlnire, spuse ea, verificându-și 
ceasul de la mâhă. 

— Feeney, vreau să verific telefoanele date și primite de 
la Sade Tully, nu cred că Jully a folosit alte persoane 
intermediare ca să vorbească cu ea. Am și un expert 
consultant, un civil, ca să lucreze pe celelalte căi de 
comunicare. 

— Dacă este civilul expert în electronică pe care îl 
foloseşti tu de obicei, nu am nici o obiecţie. 

— Baxter, Trueheart, înmormântarea lui Linnie Dyson va 
avea loc în curând. Asistaţi și voi ca reprezentanţi ai 
poliţiei și staţi cu ochii căscați. 

— Înmormântarea fetiţei, spuse Baxter, dând din cap cu 
mâhnire. 


— Nimic, spuse Yancy. Nimic care să sară de șaptezeci 
și doi la sută, până acum. Mai am o oră de lucru, dar i-am 
trecut prin computer și nimic nu se potrivește cu chipurile 
astea, până acum. 

— Avem cooperarea armatei. Să cerem prin Whitney 
verificarea subunităţii pe care o conducea Kirkendall. Sau 
soldaţi eu aceeași pregătire ca a lui. Incepeti cu cei inactivi 
sau în rezervă. Ăștia doi nu mai au timp și de alte 
operațiuni. 

— Bine, dar mă gândeam... pentru că, lucrând la treaba 
asta, am avut timp să și gândesc. Uită-te la tipii ăștia din 
nou. 

Îi aduse pe un ecran secundar. 

— Chipurile sunt prea asemănătoare. Sunt gemeni. 

— Am fost de acord cu asta. Poate sunt fraţi, dar 
Kirkendall nu are fraţi. Ucigași plătiţi poate. 

Dar nu îi plăcea nici ei teoria asta. De ce te mai grăbești 
dacă ai angajat pe cineva să-i omoare? 

— Gândindu-ne că ar fi gemeni, au chipurile identice, 
dar nu au înălțimi identice. Gândește-te ce nu vezi atunci 
când te uiţi la ei. 

— Umanitate. 

— În afară de asta. Eu am lucrat mult timp cu 
fizionomiile oamenilor. Ceea ce nu vezi, Dallas, sunt liniile 
cicatricelor, umflăturile. Ai spus că au antrenament fizic 
foarte bun. Au fost în acţiune. Dar nu se văd urmele pe 
feţele lor. Ophelia mi-a atras atenţia, spuse ca pentru el 
însuși, ajungi la concluzia asta aproape instinctiv. Vrei să 
identifici astfel de oameni după semne distincte. Dar nu 
poţi, pentru că ei nu au. 

— M-am gândit și la faptul că ar fi droizi, dar 
probabilitatea este mică. Doi droizi de calibrul ăsta costă, 
este greu să-i programezi pentru astfel de profesie, pentru 
asasinate. De aceea, militarii nu-i folosesc la munca activă, 
pe teren. 

— Nu mă gândeam la droizi. Mă gândesc la operaţii 
estetice. Pot să semene atât de mult și să nu aibă nici o 
zgârietură doar dacă au plătit pentru asta. 

— La naiba, înălțimea unuia dintre ei este cea a lui 
Kirkendall. Culoarea este aproape, de asemenea. 

— Faţa nu este, continuă Yancy. Dar dacă modifici puţin 
aici, spuse Yancy și începu să modifice pe calculator 
fizionomia lui Kirkendall din fotografia de la dosar, să 
mărești maxilarul, aplatizezi puţin nasul, lucrezi puţin la 
buza superioară, vei scoate un tip mucho dinero din el. La 
ochi nu prea seamănă, dar... 

— Purtau ochelari de soare, mergem pe probabilităţi. 

— Da, poţi modifica forma ochilor, culoarea. 

— Am o prietenă care își schimbă culoarea ochilor la fel 
de repede ca îmbrăcămintea. Ai dreptate, de ce să pierzi 
atâţia ani organizând, plănuind și să ratezi chiar tu 
acţiunea? 

— Trebuie să mai aflăm cine este cel de-al doilea. 

Eve studie imaginile aproape identice. 

— Bună întrebare. 

Frunzele uscate erau împrăștiate de-a lungul aleii când 
Eve ajunse la poarta casei. 

O nouă serie de posibilități, probabilităţi, acţiunea celor 
doi bărbaţi, toate aceste gânduri roiau în mintea ei. 

— Vine vântul, observă Peabody. O să vină și ploaia. 

— Mulţumesc pentru previziunile meteo. 

— O să dezgolească pomii, urăsc când se întâmplă asta. 
Și stau așa dezgoliţi până la prima zăpadă. 

— Dacă te preocupă așa de mult, poate le croșetezi tu 
niște pulovere. 

— Sunt mai bună la ţesut, mersi. 

Vocea lui Peabody rămase liniștită, răspunzând Evei, 
care parcase în faţa casei. 

— Nu am mai lucrat la războiul de ţesut de mult timp, 
dar ar trebui să reîncep. Ar trebui să mă gândesc la asta, 
Crăciunul bate la ușă. 

— Oh, oprește-te! Este abia octombrie! 

— Aproape noiembrie. Dar am să mai las de la mine anul 
ăsta. Deja am început să cumpăr cadouri. Îmi permit acum, 
pentru că, hei, acum sunt detectiv! 

— Lucru pe care nu uiţi niciodată să mi-l reamintești mie 
sau oricărui om care te ascultă. 

Urcă scările inspirând adânc. 

— Nu îţi place cum miroase? 

— Ce miroase? 

— Aerul, Dallas. Aerul de noiembrie în care ploaia se va 
rostogoli în picături peste oraș. Revigorant și umed. Și ai 

flori de ochiul boului chiar acolo. Mă face să îmi doresc să 
greblez un morman de frunze și să mă arunc în el. 

Privirea Evei deveni cu adevărat înţepătoare, îndeajuns 
ca să oprească elanul poetic. 

„Doamne”, fu tot ce putu gândi în acel moment în care 
deschise ușa și se strecură înăuntru. 

Summerset era acolo, fantoma din foaier, în costumul lui 
negru și figura uscată, dezaprobatoare. 

— Văd că v-aţi hotărât să veniţi acasă. 

— Da. Iar în actul următor am să îţi dau o gheată chiar 
în figura aia urâtă ce îmi stă în cale. 

— Aţi adus un copil în această casă și așteaptă de la voi 
timp și atenţie. 

— Am adus un martor minor în această casă, care 
așteaptă de la mine să-i găsesc pe ucigașii familiei sale. 
Dacă nu te poţi descurca cu ca în timp ce eu fac asta, am 
să aduc un droid care să poată. 

— Asta este tot ce reprezintă ea pentru tine? 

Vocea lui era tăioasă, precum lama. 

— Martoră, minor... Un droid are mai multe sentimente 
decât tine. Este un copil care nici nu a trecut de primii 
zece ani de viaţă și a trebuit să îndure momente de 
nedescris, momente de oroare și o pierdere greu de 
imaginat. Iar tu trebuie să fii manipulată de-a dreptul ca să 
te înduri să vorbești cu ea câteva minute la micul dejun. 

— Ştiu exact ce a avut de îndurat și de ce suferă. 

Eve răspunse cu același ton cu care îi vorbise și el, chiar 
dacă degetele i se strânseră tare pe balustradă. 

— Eu sunt cea care a umblat prin sângele pe care i l-au 
lăsat ei în urmă. Așa că nu îmi veni cu chestia asta în faţă. 
Dobitocule! 

Urcă scările, se opri, apoi, rosti cu voce gravă. 

— Nu este a ta. Amintește-ţi asta! 

Peabody rămase încremenită pentru o clipă, respirând 
aerul care nu mai era revigorant și umed, ci greoi și 
înăbușitor. 

— Erai pe dinafară, spuse ea încet, făcându-l pe 
Summerset să se uite în ochii ei. Am jurat că nu am să mă 
bag între voi, dar erai pe dinafară. Mintea ei este tot 
timpul la copilul ăsta, într-un fel sau altul, în fiecare minut 
din zi. 

Începu și ca să urce scările, pe urmele Evei. 

Eve traversă supărată culoarul până la birou și păru și 
mai supărată când o văzu pe Peabody. 

— Dallas. 

— Nu-mi spune nimic. 

— A greșit. Am să spun doar atât. 

— Te rog să nu-mi vorbești, măcar un minut. 

Trebuia să-și înghită furia, insulta, dar mai ales 
suspiciunea că omul ar putea avea dreptate. 

Trebuia să fie rece ca să dovedească profesionalism în 
povestea asta. Nu putea să-și ceară scuze pentru asta. Dar 
mai trebuia să fie rece și dintr-un alt motiv, mai personal. 
Trebuia să se mai ferească să vadă în fetița aceea pe ca 
însăși. Pierdută, înspăimântată, rănită. 

Era altcineva fetița asta. Altcineva, altcineva! Trebuia să 
și-o repete în disperare. Își scoase jacheta și o azvârli pe 
un scaun. Efectul nu va fi însă la fel de oribil? 

O vor azvârli în sistem, așa cum fusese și ea aruncată. 
Poate că ea a avut noroc. Sau poate că nu a avut. Poate că 
va petrece restul vieţii retrăind ceea ce Summerset 
definește  insuportabilul din coșmare. Se apropie de 
fereastră, uitându-se afară, dar nu vedea nici frunzele 
dansând în vânt, nici culorile arse ale toamnei ce se 
îndrepta spre târziul noiembrie. Revedea imaginea unui 
polițist care păzea poarta spitalului când ea avea opt ani. 

Cine le-a rănit? Cum te cheamă? Unde sunt părinții tăi? 

Acum dă-mi mie niște date, gândi Eve, dă-mi mie ceva ca 
să te pot ajuta. Nu am să simt prea mult stând aici lingă 
copilul acesta nenorocit, pentru că am o datorie de 
îndeplinit. 

Închise ochii pentru o clipă și încercă să-și revină. Chiar 
avea o datorie de îndeplinit. 

— Începem să căutăm date pentru alți asociaţi ai lui 
Kirkendall, membri de familie, spuse fără să se întoarcă. 
Fă la fel și cu Isenberry. Dacă apare ceva, trebuie să 
acţionăm imediat. 

— Da, locotenent, vrei cafea? 

— Da, vreau cafea, mai sunt încă printre cei vii. 
Mulţumesc. 

Se întoarse atunci când Roarke intră în cameră. Se mai 
vedea ceva pe chipul ei încă, pentru că el se opri, 
încruntat. 

— Ce s-a întâmplat? 

— Nişte corpuri moarte la morgă, aceleași, vechi, 
corpuri de la morgă. 

— Eve... 

— Lasă, te rog... 

El dădu să vorbească din nou, vedea lupta ce se dădea în 
ea. Dar renunţă și încuviinţă din cap. 

— Bine, unde mă prezint pentru raport? 

— Dacă tot te-am prins aici. Suspectul Kirkendall Roger, 
fost militar, grad de sergent. Swisher a pledat pentru soția 
lui, într-un proces pentru custodie, a câștigat. Judecătorul 
din complet a fost omorât acum câţiva ani. O bombă 
plasată în mașină. Reprezentantul de la Protecţia Copilului 
strangulat în pat. Medicul înjunghiat într-o parcare. lar pe 
amărâtul pe care l-au prins era acolo la momentul 
nepotrivit, în locul nepotrivit. 

— Se pare că este omul nostru. 

— Nu este încă la închisoare. Are un studio de arte 
marţiale în Queens și un asociat. Maestrul Lu este 
asociatul lui. 

— Dragonul Lu? 

— Da. 

Acum, abia, fu capabilă să zâmbească, chiar dacă 
privirea i-a rămas la fel de rece. 

— Oricum, Lu parc curat. A avut de-a face cu Kirkendall 
numai prin intermediul magicului computer. Trimite 
documentele cerute și cifra de profit pe calea asta. Zice că 
nu și-a mai văzut asociatul de șase ani. Îl cred. 

— Vrei să iau urma transmiterii banilor și a depozitelor. 

— Verifică tot. Echipamentul lui Lu este la noi în 
laborator. Ofiţerul care se ocupă de asta a confirmat 
sosirea computerului. 

— Am să mă ocup de acest lucru imediat. 

Inainte de a se apuca de treabă însă, se apropie de ea, 
mângâind-o pe obraz. 

— Nu îmi place să te văd tristă. 

— O să am un zâmbet mare, cu care îmi voi arăta toți 
dinţii, când o să termin cazul acesta. 

Roarke o sărută tandru. 

— Am să te susţin, locotenent. 

Discret, Peabody așteptă afară până când Roarke ieși 
din birou, ca să intre și ea, apoi, cu cafeaua. 

— Vrei să-ţi setez telefonul secundar? 

— Da, spuse Eve, luând cafeaua. Am să mă gândesc 
puţin la teoria lui Yancy. Dacă Kirkendall a apelat la 
chirurgie plastică, nu ar apela el, mai degrabă, la un 
plastician militar? Dacă tipul petrece douăzeci de ani în 
armată, nu mi s-ar părea normal să îl văd adresându-se 
unui civil. 

— Schimbările de genul acesta sunt înregistrate prin 
vreun dosar, comentă Peabody. Nu poţi să faci genul 
acesta de schimbări fără să se schimbe ceva și în actele 
tale de identitate. Dacă Yancy are dreptate nu a apelat Ia 
un chirurg la modul deschis. 

— O operaţiune sub acoperire, cam așa a decurs treaba 
asta. Temporar sau permanent. Vom vedea dacă a mai 
făcut asemenea transformări și cui i-a încredinţat o astfel 
de treabă. 

Stătea la birou, cerând datele lui Kirkendall când apăru 
Mira. 

— Îmi pare rău că te întrerup. 

— Da, da, da, spuse Eve cu dinţii strânși de nervi. 

Se așeză din nou pe scaun, ridicând mâinile în aer 
nervoasă. 

— Ce mai e? 

— Trebuie să vorbesc cu tine despre ceva ce este legat 
de Nixie. 

— Uite, tu ești psihologul aici. Dacă vrei o ședință, alege 
locul și gata. Atâta vreme cât nu se va ţine aici... 

— Am avut o ședință. Are o zi foarte grea. 

— Să mai stea și ea la rând... Toţi avem. 

— Eve! 

— Fac ce trebuie să fac. 

Furia ei de mai devreme începea să explodeze din nou. 

— Şi nu pot lucra dacă cineva mă bate la cap să răsfăţ 
copilul ăsta. Nu pot! 

— Locotenent! 

De undeva din colțul camerei, Peabody tresări. Tonul 
acelei voci îi era cunoscut, mama ei îl folosea atunci când 
trebuia să pună copiii la punct. 

— Bine, ce, sunt toată numai urechi! 

Și acela, recunoscu Peabody, care se înfundă încă un 
centimetru în scaun, era tocmai tonul care ar fi dus la o 
anihilare, pe care mama ei îl avea la o obrăznicie. 

— Cred că mi s-ar părea fair play să nu foloseşti 
frustrarea ca o descărcare pe mine. 

Dacă ar fi fost sigură că nu o vedea nimeni, Peabody ar fi 
șters-o chiar atunci din birou. 

— Oricum, continuă Mira cu o voce atât de rece că ar fi 
îngheţat și apele, vorbim despre un copil care se află în 
grija ta, nu în grija manierelor tale îndoielnice! 

— Doamne, dar eu nu... 

— În ceea ce-l privește pe copilul ăsta, o întrerupse Mira 
din nou, are nevoie să-și vadă familia. 

— Familia ei se află la morgă! 

— Sunt la curent cu informația asta, la fel și ea. Dar 
trebuie să-i vadă, ca să le poată spune „adio”. Amândouă 
știm cât este de important lucrul acesta pentru 
supraviețuitori. Durerea ei cere acest lucru. 

— l-am spus că am să mă ocup de asta. Dar, pentru 
numele lui Dumnezeu, nu așa! Vrei să iau un copil cu mine 
la morgă ca să-și vadă familia scoasă din containerele 
frigiderului? 

— Da. 

— Cu gâturile tăiate! 

Nerăbdarea se făcea simțită pe chipul Mirei. 

— Am vorbit cu domnul Morris, există diverse căi, pe 
care tu le știi foarte bine, de tratare a rănilor morţilor ca 
să-i scutească pe cei dragi de suferinţă. A fost de acord să 
se ocupe de asta. Nu este posibil pentru ea să aștepte 
încheierea acestui caz ca să își poată îngropa părinţii și 
fratele. Trebuie să-i vadă. 

— O ţin închisă aici pentru un motiv bun, spuse Eve, 
trecându-și mâna cu nervozitate prin păr, în timp ce Mira o 
privea rece și liniștită. 

— Bine, am să organizez transportul până la morgă și 
înapoi. Trebuie să mă pun de acord cu Morris. O ducem în 
sala de identificare, nu se va face nici un raport, nici o 
identificare. Trebuie să elibereze locul ca să poată să vadă 
cadavrele. Dar trebuie să se facă repede. Nu mai mult de 
zece minute. 

— Este acceptabil. Va avea nevoie de tine acolo. 

— Stai așa, stai așa... 

— ţi place sau nu, ești piatra ei de temelie. Erai acolo 
când i-a văzut pentru ultima dată. Tot tu ești aceea care îi 
va găsi pe cei răspunzători de fapta asta. Trebuie să fii 
acolo ca să se simtă în siguranţă. Vei putea să pleci 
imediat ce se afla în transportorul de siguranţă. 

Eve stătu nemișcată, prea uimită ca să-i mai arunce vreo 
privire Mirei, care ieși din birou. 

Se decise asupra jet-copter-ului lui Roarke. Era rapid și 
nu era neobișnuit ca el să-l folosească atunci când se 
grăbea la o întâlnire. Trebuia să-l implice și pe el pentru că 
nu avea încredere că altcineva nu ar face un accident. Nu 
se gândea doar la prăbușirea vehiculului de care era 
obsedată o dată ce se afla la mai sus de o sută de metri 
deasupra pământului, dar și de riscul de atac care ar fi 
putut exista, urmând rugămintea Mirei. 

— Riscurile sunt minimale, spuse el atunci când jet- 
copter-ul ateriză grațios pe peluză. Vom activa scuturile de 
apărare şi echipamentul antiradar. Chiar dacă ne 
urmăresc, nu vor putea să ne bruieze sistemul de 
securitate, cel puţin nu în intervalul de timp pe care îl 
stabilesc eu. 

Eve se încruntă pesimistă la cerul care începuse să 
cearnă ploaia prezisă de Peabody. 

— Poate că doar ne aruncă în aer. 

El zâmbi la tonul ci slab. 

— Dacă te-ai fi gândit la posibilitatea asta, nu ai mai fi 
vrut cu varianta jet-copter-ul. 

— Bine, nu... Vreau doar să se termine dracului toată 
povestea asta. 

— Am să verific și eu spaţiul aerian, pot să aflu dacă 
cineva ne urmărește sau ne bruiază aparatura. Ar trebui să 
terminăm totul în treizeci de minute. Nu este o pierdere 
prea mare de timp din programul tău. 

— Atunci, să terminăm o dată! 

li făcu semn Mirei s-o aducă pe Nixie, în vreme ce 
Roarke vorbi puţin cu pilotul, apoi preluă controlul singur. 

— Nu am mai fost într-un jet niciodată! spuse Nixie. E 
marfa! 

Deși se arăta veselă, mâna ci o căută pe a Mirei, 
strângând-o. 

Roarke zâmbi peste umăr. 

— Eşti gata? 

Când fetița încuviinţă, se ridicară în aer. Mai ușor, gândi 
Eve, decât atunci când ea era singurul pasager. li plăcea 
să facă pe cowboy-ul, să facă looping-uri doar ca s-o sperie. 
Dar de data aceasta, pilota jet-ul cu graţia și atenţia, în 
ciuda vitezei, unui om care preţuiește propriul cargo. 

Se gândise la asta, realiză ea. Fetița era tăcută. Ea 
uitase oare să mai compătimească pe cineva pentru că era 
prea preocupată de brutalitate? 

Trueheart se juca cu ea, Baxter se juca cu ea. Peabody 
nu avea nici o problemă să găsească vorbele potrivite 
copiilor, tonul potrivit. Summerset - broscoiul acela ca un 
demon din iad - se descurca de minune fără să se încurce 
niciodată. 

lar Roarke era simplu Roarke - nu conta ce spunea el 
despre copilul speriat și intimidant. Interacţionase cu ea la 
fel de ușor cum mânuia acest jet-copter. Și, recunoscu Eve, 
dintre toţi oamenii ca era singura care încerca să fugă de 
îndată ce se afla la doar cinci pași de fetiță. Nu era în stare 
să interacţioneze cu această entitate care se numea copil. 
Nu avea instincte! Pur și simplu nu putea, clar ca bună 
ziua, să închidă în ca pentru totdeauna amintirile pline de 
oroare din copilăria ei pe care această fetiță i le adusese 
din nou în minte. 

Privi în jos, vedea cum o privea Nixie. 

— Mira mi-a spus că sunt în niște locuri reci. 

— Da. 

— Dar ei nu mai simt frigul, așa că totul este bine. 

Eve dădu din cap, ca să scape de ea. Doamne, se gândea 
Eve, ajută-mă să scap! 

— Morris, doctor Morris, se corectă Eve, a avut grijă de 
ei. Nimeni nu este mai bun ca doctorul Morris, deci, da, 
sunt bine acum. 

— Ne-au prins, spuse Roarke încet, iar ea sări lângă el. 

— Cum? 

— Ne-au depistat. 

El arătă un detector ce indica niște linii roșii și verzi. 

— Sau, mai degrabă, încearcă să ne detecteze. Şi nu pot. 
Ah, trebuie să fie frustrant pentru ei. 

Ea studie liniile de bruiaj, încercând să descifreze 
simbolurile. 

— Poţi să-ţi dai seama de sursă? 

— Posibil. Am activat echipamentul de detectare la 
decolare, așa că încă mai procesează. Este un semnal 
mobil, atâta pot spune. 

— De pe pământ sau aer? 

— Pământ. Deștepţi. Încearcă să-mi doneze semnalul. Și. 
da, m-au detectat. Dar acum au închis detectorul. Vom 
numi asta o încercare, atunci. 

Deși deturnase jet-ul, mai pierdu câteva minute 
încercând să vadă dacă mai încercau să-i detecteze. 
Aparatura lui semnaliza că totul este ok, atunci când 
ajunseră pe acoperișul de la morgă. 

Așa cum se înţeleseseră, Morris deschise el ușile aeriene 
de aterizare. Le închise la loc atunci când toţi intrară 
înăuntru. 

— Nixie, spuse el întinzându-i mâna. Eu sunt doctor 
Morris. Imi pare foarte rău de familia ta. 

— Nu le-ai făcut tu rău. 

— Nu, așa este. Am să te conduc la ei acum. Nivelul B, 
ordonă el, și un mic elevator începu să coboare. 

— Ştiu că doctor Mira și locotenent Dallas ţi-au explicat 
câte ceva, dar dacă mai ai întrebări, mă poţi întreba pe 
mine. 

— Mă uitam la o emisiune unde un om lucrează cu 
morții. Nu aveam voie să mă uit, dar Coyle putea, aşa că 
mă strecuram și eu acolo. 

— Doctorul Moarte? Mă mai uit și eu câteodată. 

Ușile se deschiseră spre un coridor lung, alb. 

— Este mai mult distractiv decât fidel realităţii. Eu nu-i 
urmăresc pe băieţii răi, de exemplu. Las asta în mâinile 
capabile ale locotenentului Dallas și poliţiei. 

— Dar trebuie să-i tăiaţi uneori. 

— Da, încerc să aflu ceva ce ar putea să ajute poliţia. 

— Ai găsit ceva la mama, la tata și la fratele meu? 

— Tot ce a făcut Morris ne-a ajutat, comentă Eve. 

Sc opriră în faţa unor uși duble, cu două ferestre 
rotunde și mici. Nixie îi căută mâna Evei, dar ele erau 
adânc băgate în pantaloni. Atunci, fetița le căută pe ale 
Mirei. 

— Sunt acolo, înăuntru? 

— Da, spuse Morris, făcând o pauză. Ești pregătită să 
intri? 

Fetiţa dădu, doar, din cap. 

Sc simţea mirosul, îl simţea și fetița, se gândi Eve. 
Indiferent câte substanţe se foloseau, se simţea mirosul 
morții. Și nu avea să-l mai uite. 

— Pot să-l văd pe tati, întâi? Vă rog? 

Vocea îi tremură puţin, iar când Eve privi în jos o văzu 
pe fetiță palidă, dar concentrată într-o hotărâre de 
neclintit. 

Nu va uita asta, se gândi. Nu va uita nici ea acest gen de 
curaj pe care îl arc un copil ca să vadă cum tatăl ci, nu un 
monstru, tatăl ei va fi scos din sertarul frigiderului morgii. 
Morris îi mascase gâtul. Corpul fu scos pe un cearșaf alb 
imaculat. Dar ceea ce era mort, era mort. 

— Pot să-l ating? 

— Da, spuse Morris care se așeză lângă un scaun și o 
ajută să se ridice până la sertar, ajutând-o să se sprijine cu 
mâna de umărul lui. 

Fetiţa își mângâie tatăl pe obraz, ușor ca o adiere. 

— Are o faţă aspră. Câteodată, mă mângâia pe obraz 
așa, ca să mă facă să rid. Este întuneric acolo în sertar. 

— Acolo unde este el acum nu e întuneric. 

Fetiţa dădu din cap, cu lacrimile tăcute scurgându-i-se 
pe faţă. 

— A trebuit să se ducă în Rai, chiar dacă nu voia. 

Când se întinse înainte ca să atingă cu buzele obrazul 
tatălui ci, Eve își simţi lacrimile îngrămădindu-i-se în gât. 

— Poţi să-l pui la loc acum. 

Se dădu jos de pe scaun și luă șerveţelul pe care Mira i-l 
întinse. 

— Cred că aș putea să-l văd pe Coyle acum. 

Atinse părul fratelui ci și-i studie chipul într-un fel care o 
făcu pe Eve să creadă că se concentra să-l facă din nou viu. 

— Acum poate că joacă tot timpul baseball. li plăcea să 
joace cel mai mult baseball. 

Intrebă unde este Inga și îi atinse și ci părul. 

— Câteodată, făcea prăjituri, din acelea cu zahăr. 
Pretindea că o face în secret, dar cu știam că mama îi 
spusese că este totul în regulă. 

Se îndepărtă de scaun din nou. Acum, faţa ei era palidă, 
plină de lacrimi. Eve vedea cum pieptul îi tremura din 
efortul de a-și reţine lacrimile. 

— Linnie nu este aici. Au luat-o deja. Nu m-au lăsat să-i 
spun adio. Știu că sunt supăraţi pe mine. 

— Nu este nimeni supărat pe tine. 

Eve se uită în jos atunci când Nixie o privi. 

— Am văzut-o pe mama lui Linnie astăzi, nu este 
supărată pe tine. Este supărată, ca și tine. Este tristă și 
supărată, dar nu este supărată pe tine. M-a întrebat de 
tine. Vroia să știe dacă ești bine. 

— Nu este supărată? Juri? 

Pieptul i se zbătea, dar ochii îi rămaseră agăţaţi de ai 
Evei. Dacă acest copil putea să reziste, cu voia lui 
Dumnezeu, putea și ea. 

— Nu este supărată. Dar nu am putut să te las să-i spui 
adio lui Linnie, așa că a mea e vina. Nu erai în siguranţă 
acolo, era datoria mea s-o fac. 

— Din cauza bărbaţilor aceia răi? 

— Da. 

— Atunci, e vina lor, nu a ta, spuse Nixie simplu. Vreau 
să o văd pe mama mea acum. Vrei să vii cu mine? 

Oh, Doamne, se gândi Eve, dar luă mâna lui Nixie și păși 
spre sertarul pe care îl trase Morris. 

De câte ori privise Eve acea imagine... Forma buzelor o 
transmisese fetiţei ci, iar ea era acum albă ca varul, cu o 
nuanţă vagă și nepământească de albastru, la fel de moale 
ca și ceara, atât cât pot fi de moi morții. 

Degetele lui Nixie tremurau în mâna ci, iar fetița se 
ridică să atingă acea faţă albă ca ceara. Sunetul pe care îl 
scoase atunci când își odihni capul pe cearșaful alb ce 
acoperea pieptul mamei, era un scâncet dureros. 

Când scâncetele se opriră, Mira păși înainte și o 
mângâic pe Nixie pe păr. 

— Ar fi așa de fericită să te vadă acum, atât de mândră 
că ai putut s-o faci. Poţi să-i spui adio, Nixie? 

— Nu vreau s-o fac. 

— Oh, fetiţă, știu, nici ea nu vrea. 

— Dar inima ei nu mai bate. Altă dată când mă așezam 
aici, îi simțeam inima, dar acum nu mai pot. 

Își ridică ușor capul, șopti un adio slab și se depărtă de 
scăunel pentru ultima oară. 

— Mulţumesc că aţi avut grijă de ei, îi spuse lui Morris. 

El abia dacă reuși să încline capul, apoi merse spre ușă 
și o deschise. Când Eve trecu pe lângă el, în spatele Mirei 
și al lui Nixie, bărbatul îi murmură: 

— Crezi că te poţi descurca cu orice în meseria asta, 
dar... 

Vocea îi era gravă și tristă. 

— Rezist la orice dar, lisuse, fetița asta m-a făcut, 
aproape, să cad din picioare. 

— În fiecare pas al ei e graţie, Raiul este în ochii ei, iar 
în fiecare gest, demnitate și dragoste. 

Uitându-se la Roarke acum, care rostise aceste cuvinte, 
Morris încercă un zâmbet amar. 

— Bine, spuse el, am să ies puţin acum. 

— De unde ai scos asta? întrebă Eve. Treaba asta pe 
care tocmai ai spus-o. 

— Este din Paradisul Pierdut. Milton a scris poezia asta. 
Se pare că ceea ce am văzut noi acum este forma cea mai 
pură a poeziei. 

Eve oftă, simţindu-și sufletul greu. 

— Hai s-o ducem înapoi. 


Când se întoarseră, Mira o trimise pe Nixie să stea cu 
Summerset și îi promise că va fi lângă ea într-un minut. 

Ștergând-o englezește, Roarke se scuză și se duse în 
biroul lui, la lucru. 

— Ştiu că a fost dificil pentru tine, spuse Mira. 

— Nu este vorba despre mine, spuse Eve. 

— În fiecare caz ești tu, într-un fel sau altul, altfel nu ai 
face ceea ce faci atât de bine. Ai darul dă fii obiectivă, dar 
ai și compasiune în același timp. 

— Nu mi se pare deloc așa. 

— Avea nevoie să-i dai ceea ce i-ai dat. Se va vindeca. 
Este prea puternică să nu se vindece. Dar avea nevoie de 
un început. 

— Va avea nevoie de mult mai mult dacă familia Dyson 
nu o va lua. 

— Am sperat... ei bine... poate că c mai bine de ambele 
părţi. Dar ci îi vor aminti de pierderea sa, iar ea de a lor. 
Poate că vreţi să-i contactaţi pe Richard deBlass și 
Elizabeth Barrister. 

— Asta este o idee bună. 

— Ei l-au luat și pe copilul acela pe l-aţi găsit la locul 
crimei anul trecut. 

Eve se foi, nu se simţea bine în rolul de planificator de 
familie. 

— Cred că au decis să-l ia pentru că fiica lor a fost ucisă, 
dar fiica lor era mare, așa că... 

— Copilul tău va rămâne veșnic un copil pentru tine. 
Vârsta nu reprezintă un factor aici. 

— Dacă tu crezi... Oricum, cred că ei au vrut o a doua 
șansă ca să... mă rog. Știu că Roarke a vorbit cu copilul 

acela, Kevin. Le-a făcut un mic serviciu ca să îl ia... Din 
ceea ce știu eu, totul merge bine, iar ei, cum am spus, ar fi 
niște părinţi buni. Poate vor să mai ia un copil. 

— Cred că este o idee foarte bună. Să vorbești tu cu ei. 

O atmosferă enervantă, se gândi Eve. 

— Mă duc să vorbesc cu Roarke, el îi cunoaște mai bine. 
Eu sunt doar poliţista care a închis dosarul crimei fiicei lor 
și care a scos la iveală secrete de familie nu tocmai 
frumoase. Dar Roarke le este prieten. Dacă ar merge asta, 
voi avea nevoie de tine ca să adaugi greutate ca venind din 
partea Protecţiei Copilului. 

— Aveai și tu ideea asta... 

— Nu, dar este cea mai bună idee de când doamna 
Dyson mi-a aruncat bomba în faţă, azi-dimineaţă. Fetiţa 
asta a fost dată de la unii la alţii destul. Nu vreau să și-o 
mai ia și de la sistemul ce ar trebui să o protejeze. 

— După ce vorbeşti cu Roarke, anunţă-mă! Vreau să 
facem ceea ce este mai bine pentru Nixie. Acum mă duc la 
ea. 

— Ah, încă ceva... 

Eve scoase o fotografie din buzunar, cea pe care Dave i- 
o dăduse de dimineaţă. 

— Asociatul tatălui ei i-a trimis această fotografie. 
Swisher o ţinea pe birou. Rangle crede că o va ajuta. 

— Ce familie minunată, spuse Mira privind fotografia. 

— Da, va vrea să aibă această fotografic. Și nici nu putea 
să vină într-un moment mai potrivit. Va vedea doar asta, 
imaginea asta, și-o va aminti, mai bine decât imaginea de 
la morgă. 

— Nu vrei să i-o dai chiar tu? 

Când Eve dădu din cap că nu, Mira încuviinţă. 

— Bine, am să i-o duc eu. 

Mira se întoarse atunci când ajunse în capul scărilor. 

— Ea nu știe cât de greu ţi-a fost ţie să stai cu ea cât 
timp și-a luat adio de la familia ei. Dar eu știu. 

Sus, Summerset o ţinea pe Nixie pe genunchi. 

— Nu arătau ca atunci când dormeau, spuse ea cu capul 
pe pieptul servitorului, simţindu-i inima bătându-i în 
ureche. 

— M-am gândit că poate așa ar arăta, dar îţi dădeai 
seama că nu este așa. 

Degetele lungi și subţiri ale lui Summerset îi mângâiau 
părul. 

— Oamenii cred, așa cum cred și eu, că atunci când 
murim, sufletul nostru, spiritul, are de ales. 

— Ce fel de alegeri poate face? 

— Câteva dintre aceste alegeri pot depinde de cum nc- 
am trăit viaţa. Dacă am încercat să facem bine, dacă am 
făcut tot ce am putut pentru bine, ne putem duce într-un 
loc unde este pace. 

— Ca îngerii care stau pe nori. 

— Poate. 

El continuă să o mângâie pe păr, în timp ce pisica intră 
în cameră sărind pe unul din braţele fotoliului. 

— Sau poate sunt într-o grădină unde ne plimbăm sau ne 
jucăm, unde ne întâlnim cu oameni care au făcut aceeași 
alegere ca a noastră. 

Nixie se ridică puţin și-și mângâie blăniţa lui Galahad. 

— Coyle poate să joace baseball acolo? 

— Da, sau ne putem întoarce din nou aici și să trăim din 
nou, să începem o nouă viaţă, să ne naștem în alt pântec. 
Ne decidem să facem asta pentru că unii din noi sunt 
deciși să trăiască fiind mai buni sau să îndreptăm un rău 
pe care l-am făcut. Sau pur și simplu pentru că nu suntem 
încă pregătiţi pentru un loc atât de plin de pace. 

— Se pot întoarce din nou ca niște copii? 

Ideea o făcu să zâmbească puţin. 

— Ii voi putea recunoaște dacă ne vom întâlni vreodată? 

— Cred că ai putea să-i recunoști, adânc în inima ta. 
Chiar dacă nu-ţi vei da seama, inima ta îi va recunoaște. 
Înţelegi? 

— Cred că da... Tu ai recunoscut pe cineva pe care ai 
pierdut mai înainte? 

— Cred că da. Dar există cineva pe care cred c-o voi 
recunoaște într-o zi. 

Se gândea la fiica lui, la frumoasa lui Marlena. 

— Dar nu am găsit-o încă. 

— Sau poate a luat decizia să trăiască în acea grădină. 

Summerset se aplecă pentru a-i săruta fetiţei părul. 

— Poate că a ales asta... 


Summerset așteptă aproape o oră, monitorizând biroul 
Evei, până când o văzu pe Peabody plecând. Spera că 
datoria pe care o avea aceasta de îndeplinit îi va lua destul 
timp cât să-i ofere lui minutele necesare să termine ceea 
ce avea de făcut. 

Când intră în biroul Evei, ea tocmai venea din bucătărie 
cu o altă ceașcă de cafea în mână. Ceașca îi tremură puţin 
când îl văzu, vărsând un pic de cafea pe farfurioară. 

— Oh, să mă ia dracu’! Consideră zona asta proprietatea 
poliţiei, adică restricţie pentru broscoi pe care nu-i vreau 
prin preajmă. Adică tu. 

— Trebuie să-ti răpesc un moment, doar. Îmi cer scuze! 

— Ce? 

Vocea lui era înțepată, iar Eve deveni și mai rigidă. 

— Vreau să-mi cer scuze pentru remarca de mai 
devreme. Am fost nedrept. 

— În ceea ce mă privește remarcile tale sunt 
întotdeauna nedrepte. Așa că totul este ca înainte. Acum 
dispari. Am treabă. 

Ar fi putut foarte bine să iasă înghițind această hidoasă 
replică. 

— Ai adus copilul ăsta aici pentru siguranţă, ai văzut 
acum că este în siguranţă. Îmi dau seama că lucrezi în mod 
disciplinat ca să-i identifici și să-i prinzi pe oamenii care i- 
au ucis familia. Este vizibil că acorzi acestui lucru mult 
efort și timp și că ai cearcăne la ochi, ești într-o dispoziţie 

mai proastă decât de obicei din cauza lipsei de hrană și a 
odihnei. 

— Ia mai scutește-mă... 

— Iar mintea ta deşteaptă arc de suferit. 

— Ce zici de asta din partea minţii mele deștepte?, 
întrebă Eve, arătându-i degetul mijlociu ca insultă. 

— Tipic. 

Summerset aproape se întoarse și plecă. Foarte aproape 
că o făcu. Dar nu putu să uite că Nixie îi spusese că Eve 
stătuse cu ca când și-a luat rămas bun de la mama ei. 

— A avut o zi foarte grea, doamnă. Suferă. Iar când am 
așezat-o în pat să doarmă, a avut alt coșmar. A întrebat de 
tine, iar tu nu ai vrut... nu ai putut, se corectă cl, să fii 
acolo. Eu eram depășit de situaţie când ai venit și am fost 
incorect. 

— Bine, acum să o lăsăm moartă. 

Când se întoarse să plece, Eve respiră ușurată. Nu i se 
părea greu să plătească vreo poliţă, dar i se părea extrem 
de greu să fie conciliantă. Dar dacă nu ar fi fost, asta ar fi 
distras-o de la munca ei. 

— Hei, spuse ea, întorcându-l din nou din drum. Am 
adus-o aici pentru că m-am gândit că este cel mai sigur loc 
pentru ea. Și pentru că mai știam că există cineva aici care 
știe cum să aibă grijă de un copil de nouă ani. Știind că se 
simte bine cu tine, mă face să am forţă în a continua ceea 
ce am de făcut. 

— Am înţeles. Am să te las acum să continuu. 

Era și timpul, se gândi ea, când Summerset plecă. Apoi, 
își așeză picioarele pe birou, sorbindu-și cafeaua. Privea 
dosarul crimei în timp ce computerul lucra. 

Eve își notă noile rezultate scoase de pe computer, își 
făcu notițe. Dar se săturase să stea pe la birou. Voia 
acţiune. Trebuia să se miște. 

Dar, în loc să facă acest lucru, își roti umerii și se apucă 
iar de scris notițe. 

Kirkendall versus Kirkendall, spre Moss. 

De la Moss la Dubeny, la Brenegan. 

De la Swisher la Dyson și la Inga Snood. 

Apoi,Newman. 

Apoi, Knight și Preston. 

Kirkendall și Isenberry. 

Isenberry și Tully, de la Tully la Rangle. 

Nici o rană pentru Rangle și Tully, deși fuseseră 
numeroase ocazii. 

Tinte precise, așadar. 

Și toate aceste idei se învârteau în jurul cazului 
Kirkendall versus Kirkendall. 

— Cât este ceasul în Nebraska? 

— Ah, făcu Peabody, frecându-și ochii obosiţi. 

— Păi, să vedem... trebuie să fie cinci și douăzeci aici... 
acolo... o oră mai devreme? Și-au dat și ei ceasul în urmă? 
Desigur... da... o oră mai devreme. Probabil. 

— De ce dracu' trebuie să fie o oră mai devreme acolo și 
o oră mai târziu aici? De ce nu poate avea toată lumea 
aceeași oră și să terminăm cu toată nebunia asta? 

— Are legătură rotirea Pământului în jurul axei sale cu 
orbita lui în jurul Soarelui și... 

Privirea tăioasă a Evei o întâlni pe a ei. 

— Ai dreptate. Toată lumea trebuie să aibă aceeași oră. 
Timpul Dallas. O să votez pentru asta. Pleci în Nebraska? 

— Am să fac tot ce-mi stă în putere ca să evit asta. 

Să umble pe câmpuri era o idee, dar nu pe câmpurile din 
zilele acelea. Iarbă și porumb ciudat. 

— Hai să călătorim prin telefon mai întâi. 

Deschise dosarul și luă datele surorii lui Dian Kirkendall. 

— Tumbill Roxanne, de patruzeci și trei de ani. 
Căsătorită cu Joshua, are doi copii, Benjamin și Samuel. 
Statut de mamă socială. Bine, Roxanne, să vedem ce știi 
despre cumnatul tău. 

Chipul care apăru pe ecran era al unui copil, un băiat, se 
gândi Eve, în ciuda clăii mari de păr de pe cap. Avea o faţă 
rotundă și o strălucire verde în ochi. 

— Bună, salut, spuse Benjamin. Cine ești tu? 

— Mama sau tatăl tău, sau orice adult raţional, este prin 
preajmă? 

— Mama este aici, dar ar trebui să spui cine ești, apoi ar 
trebui să ceri voie... să ţi se permită, se corectă el, să 
vorbești cu ea. 

Acum îi ţineau și copiii lecţii despre morală. Ce se 
întâmpla cu lumea asta? 

— Mă numesc Dallas, îmi permiţi să vorbesc cu mama 
ta? 

— Bine, spuse copilul și dispăru în ceaţă, după care se 
auzi cum o strigă pe mamă-sa. 

— Mamă! Te caută Dallas. Pot să mănânc o prăjitură? 

— Bine, se auzi răspunsul femeii, doar una, Ben. Şi 
numai ţipa lângă telefon. Nu este frumos. 

Mama avea cârlionţii ce se văzuseră și pe capul 
copilului, doar că părul era negru. Zâmbetul ei nu era unul 
sincer, ci mai degrabă politicos și iritat, într-o oarecare 
măsură. 

— Cu ce vă pot ajuta? 

— Doamna Tumbill? 

— Da. Am blocat telefoanele de solicitări publicitare, așa 
că... 
— Sunt locotenent Dallas, din cadrul departamentului de 
poliție New York. 

— Oh, spuse femeia și, în acel moment, îi dispăru orice 
urmă de zâmbet politicos. Ce s-a întâmplat? 

— Vă sun în legătură cu fostul dumneavoastră cumnat, 
Roger Kirkendall. 

— Este mort? 

— Nu, nu din câte știm noi. Încercăm să îl găsim și să îl 
anchetăm în legătură cu un caz. Aveţi vreo informaţie 
despre el? 

— Nu, nu vă pot ajuta, sunt foarte ocupată, așa că... 

— Doamnă Tumbill, este important să-l localizăm pe 
domnul Kirkendall. Dacă îmi puteţi spune unde am putea 
să-l contactăm... 

— Nu știu nimic. Nici nu vreau să-l contactez. 

Vocea ei era rece, ca sugrumată de un fir de sârmă pus 
în jurul gâtului. 

— De unde știu eu că sunteţi cine spuneţi că sunteţi? 

Eve ridică insigna spre ecran. 

— Puteţi să-mi citiți datele de identitate de pe insignă? 

— Sigur că pot, dar... 

— Puteţi verifica cine sunt cei la departamentul de 
poliție din Manhattan. Vă pot da un număr de contact ce 
nu vă va costa... 

— Am să fac rost eu de un număr. O să fiți anunţată 
despre asta. 

— Atentă, spuse Peabody, după ce ecranul deveni din 
nou albastru. Și puţin enervată. 

— Nu doar atentă și nici doar iritată. Pe deasupra și 
speriată. 

În timp ce aștepta, Eve începu să calculeze cât ar dura o 
călătorie în Nebraska, incluzând interogatoriul. 

Roxanne reveni pe ecran cu chipul palid de data aceasta. 

— Sunteţi de la Criminalistică. 

— Da. 

— A ucis pe cineva. Dian... 

Vocea i se frânse și buza de jos începu să-i tremure. 

— Pe cine a omorât? 

— Este căutat pentru un interogatoriu în cazul uciderii a 
șapte persoane, printre aceștia și doi ofițeri de poliţie. 

— În New York, spuse ea atentă. A ucis șapte oameni în 
New York? 

— Da. Este căutat pentru șapte crime întâmplate în 
acest oraș. 

— Înţeleg. Imi pare rău, îmi pare sincer rău! Nu am idee 
unde se află, nici ce face și, sincer, nici nu vreau să știu. 
Dar dacă aș ști ceva, v-aș spune, dar nu vă pot ajuta, iar 
despre asta nici nu vreau să discut. Trebuie să mă întorc la 
copii. 

Ecranul se făcu negru de data aceasta. 

— Încă îi mai este teamă de el, comentă Peabody. 

— Da... Iar sora ei este vie. A crezut pentru moment că 
este vorba de sora ei. Doamne, în sfârșit am ajuns la Dian. 
Poate că știe mai mult decât crede că știe... Trebuie să ne 
întâlnim cu ea faţă în faţă. 

— Mergem în Nebraska? 

— Nu mergem, mergi. 

— Eu, doar eu? Acolo în sălbăticie? 

— la-l și pe McNab, de acoperire și balast. 

McNab mai era și, gândi Eve, persoana care ar fi oprit-o 
de la excese de zel. 

— Vreau să mergi acolo și să te întorci la noapte. Te 
descurci mai bine cu mamele, cu familiile, va avea mai 
multă încredere în tine. 

Eve îl întrerupse pe Roarke din ceea ce făcea, sunându-l 
pe derivaţia din interior. 

— Am nevoie de un transport rapid și sigur. 

— Unde mergem? _ 

— Nu noi, Peabody. In Nebraska. Il trimit pe McNab cu 
ea, așa că îmi trebuie un transport pentru doi oameni. Mic 

și rapid. Nu trebuie să stea acolo mai mult de două ore. Am 
locaţia exactă. 

— Bine, am să aranjez totul. Lasă-mă un minut! 

— Wow, chiar atât de simplu a fost? se miră Peabody cu 
un suspin. Cum o fi să fii cu un tip în faţa căruia doar 
pocnești din degete și torni se rezolvă? 

— Este convenabil. Folosește-te de statutul ei de soră 
dacă trebuie. Arată-i copii morti. 

— Doamne, Dallas! 

— Are și ea copii. Nu pot să aflu nimic dacă ascunde 
ceva. Nu putem să fim drăguţe. Folosește-l pe McNab dacă 
tu nu poţi s-o faci. Crezi c-o să-i iasă treaba cu polițistul 
rău? 

— O face destul de bine în micile noastre jocuri erotice, 
când eu sunt un martor refractar. 

— Ah, la dracu’! 

Eve își presă ochii cu degetele și se rugă ca gândul să nu 
prindă și formă. 

— Află de la ea ce poţi, Peabody. Trebuie să știe unde se 
găsește sora ei. Ex soţia lui Kirkendall poate fi un 
instrument valoros în investigaţie. 

Roarke intră în birou și îi dădu lui Peabody un cub 
memo. 

— Iată transportul tău. Pilotul te așteaptă. 

— Mulţumesc, spuse ea și-și adună filele dosarului. Am 
să-l contactez pe McNab și ne vom întâlni aici. 

— Vreau să aflu când ajungi, când pleci și când te 
întorci, spuse 

Eve. 

— Am înţeles, să trăiţi! 

— Călătorie sigură, ură Roarke, apoi se întoarse spre 
Eve când Peabody ieși. 

— Am niște crâmpeie de lucruri ce te-ar interesa, dar am 
nevoie de date neoficiale ca să le pun cap la cap. 

— Arată-mi ceai! 

— Hai să mergem dincolo, locotenente. 

Îi mângâie braţul în timp ce mergeau în celălalt birou. 

— Eşti obosită, locotenente! 

— Puțin. 

— A fost o zi stresantă, emoţională. 

Ea ridică indiferentă din umeri atunci când Roarke 
descuie biroul presându-și amprenta și dând probă de voce 
la interfon. 

— lar Nixie? 

— Mira a trecut pe aici când a plecat. A spus că se 
simțea mai bine. Drumul acela la morgă... Doamne...” 

Eve își acoperi fața cu mâinile. 

— Credeam că nu am să pot face faţă. 

— Ştiu. 

Eve îşi scutură capul încercând să nu se gândească la 
lucrul acela. 

— Felul în care și-a privit tatăl, cum l-a atins. Ce se citea 
în ochii ei când a făcut-o. Multă suferință, ceva dincolo de 
suferință! Puteai să vezi, doar privind-o cât de mult îl 
iubea. Că nu i-a fost niciodată frică de el, că nu se temea 
că i-ar face vreun rău. Noi nu am știut ce înseamnă asta. 
Nu putem ști. Pot să-l găsesc pe omul care a făcut asta, dar 
nu voi putea înţelege ce simte. Şi dacă nu pot înţelege, de 
unde să știu dacă îi fac vreun bine? 

— Nu-i așa! 

Mâna lui o mângâie pe obraz, ștergându-i lacrimile. 

— Pentru cine plângi, dacă nu pentru ea? 

— Nu știu. Nu știu. Ea nu știe ce fac eu, dar trece peste 
toate astea. Eu nu știu ce știe ea. E din cauza asta vreo 
legătură între noi? Dar este diferit de ceea ce am trăit noi. 
Legătura dintre părinte și copil, ăsta e un lucru pe care ea 
l-a avut și i s-a luat. 

Își şterse lacrimile. 

— Eu stăteam lângă tatăl meu, cu tot sângele lui pe 
mine. Nu-mi mai amintesc ce simțeam. Ușurare, teroare, 
durere, plăcere, toate aceste lucruri și nici unul de fapt. 
Vine acasă, în visele mele, și-mi spune că nu s-a terminat. 

Are dreptate. Nu s-a terminat. Niciodată nu se va termina. 
Nixie mă face să înţeleg asta. 

— Știu, spuse Roarke, ștergându-i o lacrimă cu degetele. 
Da, știu, îţi amintește de asta, se vede. Și nimeni nu poate 
face nimic pentru asta. Dar nu vei putea lăsa cazul ăsta 
dându-l altcuiva. 

Ii ridică bărbia înainte ca ea să răspundă. 

— Nu vei lăsa cazul, pentru că nu vrei și nu trebuie. Nu 
te vei ierta niciodată că ai plecat din cauza unei neplăceri 
personale. Și nu vei mai avea încredere în tine după aceea, 
nu în totalitate, așa cum ai nevoie să o faci. 

— M-am văzut pe mine când am găsit-o. Pe mine, în loc 
să o văd pe ea, ascunsă în cadă, plină de sânge. Nu m-am 
gândit la mine, m-am văzut pe mine. Doar o clipă, pentru o 
secundă doar. 

— Şi, totuși, ai adus-o aici. Trebuie să faci față. Draga 
mea Eve... 

Vocea lui era ca un balsam pe rană. 

— Fetiţa asta nu este singura care pășește cu graţie. 

— Gratia nu are ce căuta aici, Roarke. 

Cu el putea vorbi, îi putea spune totul. 

— În zilele acestea, o parte din mine vrea să se întoarcă 
acolo, în camera aceea din Dallas. Doar ca să-l mai văd o 
dată, cu sângele pe mine și cu cuțitul în mână, spuse ea 
strângând pumnii. 

— Vreau să-l mai ucid o dată dar, de data asta, vreau să- 
mi amintesc ce simt când o fac, să simt ca să pot să știu că 
s-a terminat Și dacă nu se termină, tot vreau să simt 
momentul acela în care l-am ucis. Nu știu ce face gândul 
acesta din mine. 

— În zilele acestea, o parte din mine vrea să se întoarcă 
acolo, în camera aceea din Dallas. Doar ca să-l mai văd o 
dată, cu sângele pe mine și cu cuțitul în mână. lar ceea ce 
face gândul acesta din noi este exact felul nostru de a fi, 
este ceea ce suntem acum. 

Eve respiră adânc. 

— Nu știu de ce ceea ce ai spus mă liniștește când ar 
trebui să mă sperie. Ea nu va simţi la fel, pentru că ea a 
avut familia ei. Pentru că ea putea să-și pună capul pe 
pieptul mamei moarte și să plângă. Va suferi, noaptea îi va 
fi frică, dar își va aminti că a fost capabilă să atingă fața 
tatălui ci, părul fratelui și să plângă pe pieptul mamei. 

— Dar își va aminti și de o polițistă care a stat lângă ea 
și a ţinut-o de mână în acele momente. 

— Or s-o arunce în sistem, Roarke, câteodată asta este o 
salvare, câteodată este bine, dar nu pentru ea. Nu vreau ca 
ea să fie alt număr de dosar. Să facă parte din același ciclu 
din care am făcut eu parte. Mi-a venit o idee despre ceea 
ce ar trebui făcut, dar am vrut să vorbesc întâi cu tine. 

Chipul lui era nemișcat, fără expresie. 

— Ce? 

— Mă gândeam că putem să-i abordăm pe Richard 
deBlass și Elizabeth Barrister. 

— Oh... 

Roarke răsuflă ușurat. 

— Desigur, Richard și Beth, ce idee bună! 

Se întoarse și se apropie de fereastră privind afară. 

— Dacă este o idee bună, de ce ești supărat? 

— Nu sunt. 

Dar cum era? Nu existau cuvinte pentru a descrie ce 
simţea. 

— M-aș fi gândit și eu la ei. Trebuia să mă fi gândit mai 
bine. 

— Nu te poţi gândi la toate. 

— Se pare că nu. 

— Ceva se întâmplă totuși... 

El încercă să nege, dar Eve insistă. Trebui să accepte că 
asta nu era altceva decât o nouă greșeală. 

— Nu-mi pot lua gândul de la acel copil. Nu este 
situaţia... Pur și simplu nu mi-o pot scoate din cap. Nu 
pentru că am fost în casa aceea cu tine. M-am uitat la 
camerele acelea unde dormiseră copiii. 

— Este mai greu când e vorba de copii. Trebuia să mă fi 
gândit atunci când te-am rugat să mă însoţești. 

— Hei, nu sunt o fleașcă! Nu sunt atât de moale pentru 
că... Ah, dracu’ să mă ia! 

Se întrerupse, își trecu mâinile prin păr. 

— Hei... hei... 

Evident alarmată, Eve se apropie de el imediat, 
mângâindu-l pe spate. 

— Ce-i cu tine? 

— Dormeau. 

Doamne, ăsta era lucrul care îl șocase atât de mult? 

— Erau nevinovaţi. Aveau ceea ce copiii ar trebui să 
aibă. Dragoste și siguranţă. Și am văzut camerele pline de 
sânge și mi-a venit să plâng. Mi s-au îngrămădit lacrimile 
în gât. Nu m-am gândit la asta... de ce dracului mă 
gândesc acum, fir-ar... 

Ea nu întrebă la ce, pentru că se putea citi totul pe 
chipul lui. Nu trecuseră doar câteva clipe de când el îi 
spusese că nu-i place să o vadă tristă? 

— Mai bine stăm puţin jos... 

— La naiba! La dracu”!!! Nu poţi să uiţi și nici nu poţi să 
trăiești cu asta. Dar eu am trăit. Trăiesc. Nu mă lovește 
așa cum te lovește pe tine. 

Se lipi cu spatele de ușă și o privi cu intensitate. 

— Mă văd cum stăteam în balta de sânge și vomă, după 
ce el mă bătuse până la inconștienţă. Dar sunt aici, nu-i 
așa? Într-un costum bun, o casă mare, o soţie pe care o 
iubesc mai mult decât viaţa însăși. Mă lăsase acolo, 
probabil ca să mor. Nici nu s-a sinchisit să mă amnee, ca 
pe mama. Nici măcar nu meritam osteneala. De ce aș mai 
da doi bani pe asta acum? Dar mă întreb, pentru numele 
lui Dumnezeu, de ce, Eve? De ce să aibă vreun rost toate 
astea pentru mine, când acei copii sunt morţi, Eve? Când 
cea care a rămas nu mai are pe nimeni pe lume? 

— Nu ai tu cărțile, Roarke, tu doar le joci. Nu îţi face rău 
singur! 

— Am furat și am înșelat ca să am ceea ce am sau 
începutul, în orice caz. Nu am fost un inocent. 

— Rahat, asta e o prostie! 

— L-aș fi ucis. 

Ochii îi erau devastaţi, acum, și reci ca iama. 

— Dacă nu ar fi făcut-o altcineva în locul meu, atunci 
când aș fi crescut mai mare l-aș fi ucis. L-aș fi terminat. Nu 
pot schimba nici asta. 

Suspină cu greutate. 

— E inutil! 

__— Nu, nu este. Nu credeai că e inutil până să apar eu. 
Imi place sexul tău, Roarke, îmi place la nebunie, dar mă 
enervezi când gândești cu el, nu cu capul. 

El deschise gura, răsuflă și-și înăbuși un râset. 

— Este iritant să te aud vorbind. Bine, să lăsăm asta! 
Vreau să-ți spun că am fost la Philadelphia astăzi. 

— Pentru ce? Ţi-am spus că trebuie să știu unde ești. 

— Nu aveam de gând să menţionez asta ca să mă 
scutesc de orgoliul tău, locotenente. Nu voiam să mai 
menţionez asta și pentru că ar fi fost o pierdere de vreme. 
Credeam că pot îndrepta ceva, m-am gândit că aș putea s-o 
fac. Sunt bun la rezolvat lucruri, dar când e vorba de 
cumpărat ceva. M-am dus să o văd pe sora lui Grant 
Swisher. Ca să vorbesc cu ea de custodia lui Nixie. Nici nu 
putea fi mai puţin interesată de ceva ca de treaba asta. 

Acum se așeză pe braţul unui fotoliu. 

— M-am decis să mă ocup eu de asta. Un suflet așa de 
mare cămine... 

Ea se apropie de el, îi luă chipul în mâini și-l sărută. 

— Sunt mândră că încerci să ajuţi. Eu nu m-aș fi gândit 
la asta. 

— Aș fi cumpărat-o, dacă asta ar fi fost o opţiune. Banii 
rezolvă tot felul de probleme, de ce să ai atât de mulţi fără 
să cumperi ceea ce vrei? Cum ar fi o familie pentru fetița 
asta. Am eliminat bunicii - l-am găsit pe bunic, apropo - din 

ceea ce se cheamă așteptările melc morale. Cea care mai 
rămăsese, cea care trebuia să fie aleasă, nu a vrut. 

— Dacă nu vrea copilul, este mai bine așa. 

— Ştiu. Aș fi fost dezgustat de femeia asta, dacă aș fi 
putut, dar eram mai furios pe mine că am crezut că se 
poate pocni din degete și se poate rezolva așa. Am fost 
furios că nu am rezolvat. Dacă aș fi făcut-o, nu m-aș mai fi 
simţit așa de vinovat. 

— De ce te simţeai vinovat? 

— Pentru că nu am luat în consideraţie că am putea să o 
ținem la noi. 

— Aici? Cu noi? Cu noi?! 

El risc din nou, dar sunetele vocii lui erau stranii. 

— Ei bine, noi avem aceeași problemă cu a ei. Nu putem 
să o facem. Nu suntem niște oameni potriviți pentru ea. 
Casă mare, bani mulţi, dar nu înseamnă nimic dacă nu poţi 
fi de folos cu nimic unui copil. 

— Dar cu aceleași probleme cu a ei. 

El îi zâmbi. 

— Mă întrebam dacă aș fi un tată bun. Cred că aș fi. 
Cred că am fi buni la asta, în ciuda faptului că venim de 
unde venim. Dar nu se poate acum. Pentru că nu este 
copilul nostru. Vom fi părinţi când vom fi buni la asta. 

— Dar nu trebuie să te simţi vinovat de chestia asta. 

— Cu ce sunt eu mai diferit decât Lisa Corday? Sora 
vitregă a lui Swisher? 

— Tu ai încercat să faci un bine. Vei ajuta ca totul să fie 
bine. 

— Ai să mă susţii, murmură el, nici nu știam cât de 
dezechilibrat eram și, totuși, tu mă susţii. 

Îi luă mâinile și i le sărută. 

— Vreau să am copii cu tine, Eve. 

Sunetul pe care îl scoase ea fu un geamăt fugar. 

— Nu e nevoie să ai fața asta panicată, draga mea. Nu 
vreau să îl facem azi sau mâine, sau peste nouă luni. 

Numai cu Nixie aici mi-am dat seama de asta. Copiii 
înseamnă o muncă adevărată, nu? 

— Ce deștept ești! 

— O muncă emoţională, fizică, timp consumat. Dar cu 
recompense nemărginite. Legătura de care vorbeai, o 
merităm. Trebuie să o facem, când vom fi pregătiţi. Dar nu 
suntem pregătiţi să creștem un copil de aproape zece ani. 
Ar fi pentru noi un început cu capul în jos, o muncă 
laborioasă, poate și fascinantă, dar nu ne va da timp să 
învăţăm cum să luăm curbe. 

El se apropie de ea din nou și-și lipi buzele de pleoapele 
femeii. _ 

— Dar vreau copii cu tine, minunata mea Eve. Intr-o zi. 

— Acea zi fiind departe, în viitor. Ca, nu știu, să zicem... 
zece ani... Stai așa... Copii? Ai zis la plural? 

El se dădu înapoi zâmbind. 

— Ia te uită, nu-i scapă nimic poliţistei mele. 

— Chiar crezi că am să te las să plantezi ceva în mine, ca 
niște alieni mici, din care cresc mâini și picioare? 

Se scutură de oroare. 

— Înspăimântător! Dacă aș face-o vreodată -, să dau 
naștere la așa ceva -, ceea ce trebuie să fie la fel de plăcut 
ca piercingul pe ochi făcut cu ţigara, crezi că aș sări în sus 
de bucurie și te-aș ruga să o mai facem încă o dată? Ai 
suferit vreo traumă de curând? 

— Nu, din câte îmi amintesc. N 

— S-ar putea să fie pe drum trauma, atunci. Intr-o clipă, 
două... 

El râse sărutând-o. 

— Te iubesc, iar asta va fi cândva, în viitorul ceţos dar, 
în orice caz, vorbeam de copilul acesta acum. Cred că 
Richard și Beth sunt buni pentru ce-i trebuie ei. 

Eve depăși discuţia anterioară pe care spera să o încuie 
în vreun pod foarte înalt. 

— Au luat copilul acela anul trecut... 

— Kevin. Da, au finalizat actele pentru adopţie. 

— Da, mi-ai spus tu ceva... Copilul a avut de depășit ceva 
foarte greu, a fost șocat de toate acele lucruri, a fost greu. 
Cred că știu să ajute copii cu „moșteniri” de genul acesta, 
așa că... 

— S-ar putea să fie o opţiune bună pentru Nixie, am să 
vorbesc cu ei, chiar în seara asta dacă pot. Vor trebui s-o 
întâlnească. 

— Ai putea să te grăbești, Protecţia Copilului deja îmi 
bate la geam. Bine, hai să lăsăm asta. Ce ai pentru mine? 

— Câteva nume pe care le-am găsit intersectate într-un 
fel sau altul cu Kirkendall și Isenberry. 

Se duse la computer în timp ce explica. 

— Câteva sunt în legătură cu CIA, altele cu agenţia 
„Securitatea Căminului”. 

Se uită la Eve și se gândi că tot ceea ce avea să mai 
primească era un pumn în stomac. 

— O să fii bine vizavi de discuţia noastră? 

— Dar tu? 

— Am făcut pace înăuntrul meu, cel puţin atât cât pot. 
Nu pot să uit, dar am făcut pace acum. 

— Eu nu pot uita, spuse Eve încet. 

Eve știa că din dragoste pentru ea nu s-a răzbunat pe 
asistenții „SC”, care au fost martorii abuzului împotriva ei 
atâţia ani, în Dallas, ei, care văzuseră cum un om bătea și- 
și brutaliza propriul copil și nu au făcut nimic ca să 
oprească acest lucru. 

— Nu uit ce ai făcut pentru mine. N 

— Nu am făcut nimic, ca să fim exacti. In orice caz, ca să 
pot opera mai departe, ca să accesez datele acestor 
oameni și ale acestor organizații voi avea nevoie de asta. 

Iși puse palma peste scannerul computerului. 

— Operaţiune deschisă. 


Roarke, Identitate verificată, comandă acceptată. 

Micul computer prinse viaţă, luminile începură să 
clipească, Eve se apropie și ea. Văzu fotografia înrămată 
pe care o ţinea pe birou. Copilul avea ochii mari, albaștri, 
vii și un ciuf de păr negru și des, mama tânără cu chipul 
rănit de lovituri și o mână bandajată. 

Și asta era o treabă privată, se gândi ea, de ce o ţinea 
într-un birou? Acesta era un alt lucru cu care el încerca să 
facă pace. 

— Am găsit ceva interesant, spuse el. Uită-te puţin! 

Comandă o imagine pe ecran. 

— Clinton, Isaac, armata americană, sergent, seamănă 
cu Kirkendall, comentă Eve. Aceiași ochi, buze, aceleași 
culori. 

— Da, asta m-a frapat și pe mine. Mai ales când am 
observat data nașterii. 

Aduse pe ecran data nașterii lui Kirkendall și imaginea 
acestuia. 

— Aceeași dată. Aceeași maternitate. Ticălosul. Dar au 
părinţi diferiţi în date. Poate că registrele au fost măsluite. 

— Cred că cineva a fost năzdrăvan, a decis că merită să 
faci pe hackerul în dosarele maternității. 

— Adoptie ilegală? Gemeni separați la naștere? Se poate 
și asta, dar nu ar fi prea straniu? 

— Straniu, spuse și Roarke, dar măcar este logic. 

— Ei știu asta. S-au întâlnit în același regiment, au 
aceeași pregătire militară. Tipul are figura ta și lumea se 
întreabă de ce, începi să te întrebi chiar și tu de ce un altul 
seamănă cu tine. 

— Cred că asta vrei să fie prioritate pe ordinea de zi. 

— Dă-i drumul la treabă. 

— Nu va dura mult. 

El începu să lucreze activând computerul prin voce sau 
manual. Ea aștepta. 

Fraţi, se gândi ea. Lucru în echipă. Gemeni, despărțiți la 
naștere, apoi se reîntâlnesc. Soarta? Norocul? O putere 
superioară ce și-a bătut joc de ei? Nu devine acum legătura 

mai puternică? Nu este furia mai adâncă? Iar crimele încă 
și mai personale. Li s-a refuzat dreptul de a fi o familie. 
Unuia i s-a refuzat și dreptul de a avea după aceea o 
familie. Viaţa este scârboasă, trebuie să înveţi să ucizi! 

— Acest Clinton a fost vreodată căsătorit? 

— Ssst, spuse el și Eve se uită singură la date. 

— Sunt o groază de oglinzi aici la tine, observă ea. A fost 
căsătorit, în același an, cu Kirkendall. Doar un copil, 
băieţel. Soţia și fiul sunt daţi dispăruţi cu un an înainte ca 
acest Kirkendall să aibă procesul. Or fi murit? Sau au 
scăpat cu viaţă? 

— Mamele biologice au același nume în fișele medicale 
de la spital ca și în datele ulterioare, spuse Roarke în timp 
ce lucra. 

— Vezi cine a mai născut în ziua aia. Gemeni, decedați. 

— Asta este, locotenente. Uită-te pe ecran. Smith Jane a 
născut doi băieţi gemeni. Imi imaginez că la maternitate s- 
au dat niște bani. Au vândut copiii, de acord cu mama lor. 
I-au făcut să pară decedați. 

— l-au vândut, da... Pun pariu că asta a făcut mămica 
lor. S-a-ntâmplat. Se întâmplă, se corectă ea. Chiar dacă 
acum sunt legi ce permit să se insemineze femeile pentru 
plăţi imense, tot se mai întâmplă. 

— Cupluri care fac copii pentru asta. Se finanţează din 
asta. Astfel se poate alege rasa, caracteristici fizice, nu mai 
treci prin toate spaimele consultaţiilor pentru inseminare 
artificială. Da, nou-născuţii sănătoși sunt întotdeauna o 
marfa bună pe piaţa neagră. 

— Iar Jane Smith a câștigat lozul cel mare cu gemenii. 
Familia Kirkendall Clinton i-au luat, iar brokerul ei de copii 
a luat banii, împărţindu-i în mod egal. Am să trimit datele 
astea la cineva de la Protecţia Copilului. Vor vrea să mai 
afle lucruri dintr-astea, să vadă dacă o mai găsesc pe 
mama biologică, brokerul. Dacă ţinem seama că au trecut 
cincizeci de ani de atunci, slabe speranţe! Să vinzi copilul. 
Ce josnic! 

— Mai bine să fii dorit, chiar dacă ești cumpărat, decât 
să fii un copil nedorit, abuzat. 

— Există agenţii ce se ocupă în mod legal de asta. Există 
și moduri cum să concepi copilul, dacă asta vrei, dacă tu ai 
niște limite fizice. Oamenii de acest gen vor să nu se 
complice, vor să ignore legea și sistemul care poate să-i 
protejeze. 

— Sunt de acord cu tine. Și aș mai adăuga că, în cazul 
acesta, au fost doriţi, s-a plătit pentru ei și când au aflat 
asta au reacționat foarte rău. 

Ea se opri, gândindu-se. 

— Am avut un frate, tu mi l-ai furat, am trăit o minciună 
care era dincolo de controlul meu. Mă voi răzbuna. Astfel 
avem de-a face cu doi oameni foarte supăraţi și care sunt 
obișnuiți să fie antrenati din taxele noastre de contribuabili 
să ucidă. Fraţi, frăţie, loialitate combinată cu Semper 
Fidelis. 

— Cred că asta se practică la Marină, nu în armata de 
uscat. 

— Mă rog, detalii... Se întâlnesc la un moment dat, își 
dau seama. Sau unul dintre ei își dă seama și-l caută pe 
celălalt. Și-au schimbat fizionomiile. Nu doar ca să nu fie 
recunoscuţi, dar ca să semene și mai mult, ca să onoreze 
legătura lor de sânge. Nu suntdoar gemeni, sunt acum și 
gemeni identici. Sau cât au ieșit de identici. Două trupuri, 
o minte. Cam așa mi se pare mie că stau lucrurile. 

— Amândouă dosarele, ca și cele ale altor câţiva pe care 
i-am găsit, indică operaţiuni făcute sub comanda CIA, 
Securitatea Căminului, Forţele Speciale. 

Acum înţeleg, se gândi Eve. Acum știa! Acum îi va găsi. 

— Cam cât timp îţi trebuie ca să mai afli ceva? 

— Puțin. Eşti neobosită locotenente. 

— Am nevoie, spuse ea rotindu-și umerii, de ceva fizic. 
Un exerciţiu bun. Nu am mai făcut unul de câteva zile. Plus 
că am mai pus ceva kilograme pe mine. 

— Te pot ajuta eu cu asta. 

Ea ridică pumnul. 

— Vrei o rundă, asule? 

— De fapt, nu. Lasă-mă un minut să rezolv aici. 

Dădu computerului un ordin, într-o engleză electronică, 
pe care Eve nu era în stare să o vorbească. 

— Poate să o facă și fără mine, apoi am să vin să termin. 
Vino cu mine. 

— Ar fi mai bine dacă ai lucra tu. 

— O oră, nu îi ia mai mult. 

O băgă cu forţa în lift. 

— Holo-cameră. 

— Holo-cameră? Pentru ce? 

— Un program cu care mă jucam eu. Cred că îţi va 
plăcea. Mai ales ţinând seama de recenta ta discuţie cu 
Maestrul Lu și admiraţia noastră reciprocă pentru 
capacităţile lui. 

El intră cu ea în camera hologramelor. 

— Iniţiază programul de arte marțiale numărul 5A, spuse 
el zâmbind, șoptindu-i la ureche. 

— Eve Dallas - oponent. 

— Credeam că ai spus că nu vrei să... 

Camera se umplu de zgomote, se calibra pe dimensiunile 
și imaginea unui studio de arte marţiale, cu pereţi pe care 
erau expuse arme și o podea lustruită, din lemn. 

Se uită în jos, la ea însăși, și se văzu îmbrăcată într-un gi 
tradițional, negru. 

— Smecher, fu tot ce putu gândi în acel moment. Cât 
exercițiu vrei să facem? 

Se dădu peste cap, aterizând din nou pe picioarele sale. 

— Am ceea ce-ţi trebuie. Triplă ameninţare, ordonă el. 
Ciclu întreg. Distrează-te, îi spuse el lui Eve atunci când 
cele trei siluete apărură. 

Doi bărbaţi, o femeie. Femeia era minionă, cu părul 
roșcat, strâns la spate în coadă, lăsându-i fața 
impresionantă neîncadrată de nici o șuviță de păr. Unul 
dintre bărbaţi era negru, mai înalt de 1,80 metri, 

musculos, cu statură solidă. Ultimul era asiatic, cu ochii 
negri ca marmura și o conformaţie a corpului ce-i spunea 
Evei că trebuie să fie mai agil și mai rapid decât o șopârlă. 

Aceștia așteptară ca Eve să intre în joc, apoi se 
înclinară. Ea făcu același gest, pe urmă, își schimbă poziția 
corpului într-una de luptă atunci când ei o încercuiră. 

Femeia se apropie prima, cu un sprint elegant, urmat de 
o lovitură în foarfece în direcţia feței Evei. Ca să pareze 
lovitura, 

Eve se lăsă în jos, apoi sări cu prima lovitură spre 
asiatic, dar asiaticul îi bloca lovitura, parând cu braţul. 

Eve simţi cum se lovește carnea de carne. Erau lovituri 
de test, parări, lovitură în aer, pivot, lovitură cu pumnul... 

Eve para loviturile, prinse mișcările cu coada ochiului și 
sări să lovească femeia cu cotul în falcă. 

— Bine executat, spuse Roarke, sprijinindu-se de perete 
ca să privească mai bine. 

Dar Eve primi o lovitură ce o dobori la pământ, 
folosindu-și mâinile și picioarele ca să sară în spate, înainte 
ca următoarea să aterizeze. Asiaticul sări, o prinse din aer, 
izbind-o în rinichi, determinând-o să aterizeze pe burtă, 
alunecând pe podea. 

— Au! icni Roarke. Asta cred că a durut... 

— M-a trezit la realitate, asta-i tot. 

Respirând printre dinţi, își ridică braţele, lovi și ea, 
înapoi, luându-l în primire pe bărbatul de culoare, cu două 
călcâie aplicate în stomac. 

— Asta a durut și mai tare, decise Roarke, comandându- 
și un pahar de Cabernet de la automat. 

Sorbi privind contemplativ în timp ce femeia lui era 
aruncată în luptă. Erau mai mulţi inamicii ei, mai bine 
făcuţi. Dar Eve le rezista... Avea nevoie de acest lucru, de 
această provocare fizică. Trebuia să-și înăbușe în acest 
mod pumnii aceia pe care îi primea în interiorul ei atât de 
dur. 

Cu toate acestea, Roarke își arătă simpatia faţă de ea 
atunci când mai primi o lovitură în plină figură. 

Ei, se gândi el, rezista mai mult sau mai puţin... 

Cei trei săriră la ea toţi deodată, dar ea îl blocă pe unul 
reușind să-l arunce în spate, îl evită pe celălalt printr-o 
mișcare agilă a umărului, dar al treilea atacator o prinse 
cu o lovitură din spate ce o trimise din nou la podea. 

— Ce-ar fi să opresc jocul ăsta, puţin, sugeră Roarke. 

Eve își redobândi poziția bipedă, dar un firicel de sânge i 
se scurgea de lângă ochi. 

— Dacă o faci, am să-ţi rup ţie fundul după aceea. 

El tresări, dar sorbi mai departe din Cabernet. 

— Tu o ceri, draga mea. 

— Fie... 

Își scutură braţele, observând că femeia atacant se afla 
în bătaia piciorului ei stâng acum, iar bărbatul de culoare 
era deja terminat. 

— Hai să termin cu ăștia. 

Se duse spre bărbatul de culoare. Poate că era cel mai 
solid, dar lovitura în stomac îl doborâse. Folosind femeia 
ca momeală, Eve sări în dublă răsucire. Lovitura îi fu 
barată, dar folosi momentul de a o ridica și învârti în aer, 
aruncând-o peste foarfecele executate de omul de culoare. 

De data aceasta, bărbatul de culoare nu se mai ridică de 
jos. Blocă loviturile cu antebraţul, cu umerii, aruncându-se 
la pământ, aplicând tactici defensive, obosindu-și ambii 
oponenți în egală măsură. O lovitură scurtă în falcă îi 
zdruncină oponentei sale capul, iar Eve îi aplică și 
asiaticului un cot în gât. Bărbatul se dădu înapoi ca să se 
redreseze, dar reveni repede, în forță. Amândoi erau 
obosiţi acum, transpiraţia li se scurgea în ochi. Piciorul lui 
ateriză în plexul Evei, fusese rapid, dar nu îndeajuns de 
rapid ca ea să nu-i prindă glezna și să i-o răsucească. 
Asiaticul se retrase rănit, căzând la pământ cu o graţie pe 
care și Eve o admiră. Chiar și așa, se repezi la el, 
terminându-l dintr-o aterizare din zbor deasupra lui. 

Călcâiul ei i se propti pe puntea nasului, auzindu-se 
trosnetul satisfăcător. 

— Hei, ăsta e un joc, spuse Roarke. Program terminat. 

Oponenții dispărură ca și sala de karate. Eve rămase, 
încercând să-și recapete răsuflarea, în hainele de serviciu, 
acum. 

— Bună luptă, decise ea. 

— Nu a fost rău deloc, i-ai terminat în... douăzeci și unu 
de minute și patruzeci de secunde. 

— Timpul zboară când ești... au! 

Își masă coapsa dreaptă. 

— Uite ce înseamnă să începi lupta fără să te încălzești. 

— Ai făcut întindere? 

— Nu, spuse ea, întinzându-și piciorul. Doar puţin de 
tot... 

Își dădu părul de pe faţă, privindu-l pe Roarke. 

— Douăzeci și unu de minute? 

— Douăzeci și unu de minute și patruzeci de secunde. 
Nu este chiar un scor înalt. Eu i-am terminat în 
nouăsprezece minute. 

Eve își ridică privirea spre el, trăgând de glezna 
piciorului, aducând-o aproape de tors. 

— Cam după câte time-out-uri ai ajuns la recordul ăsta? 

— Ei, nu, nu din prima. Prima dată am pierdut douăzeci 
de minute și ceva... 

— Cât și ceva? 

Roarke râse. 

— Şi cincizeci și opt de secunde. 

— Aș spune că diferenţa este dată doar de faptul că tu ai 
programat jocul. Dă-mi și mie o gură din ce bei tu. 

Îi oferi paharul. 

— Te simţi mai bine? 

— Da. Nimic nu-ți luminează ziua mai tare decât un 
pumn în faţă. Nu știu ce spune chestia asta despre mine, 
dar nici nu-mi pasă! 

— Atunci, vom mai avea un joc. Ora de recreaţie nu s-a 
terminat, spuse el înainte ca ea să apuce să protesteze. 
Comandă programul Island 3. 

Apăru un decor de nisip alb, pe o plajă, cu o apă de un 
albastru precum cristalul. Peste tot erau flori - roz, albe, 
roșii - pe toată întinderea malului. Păsări frumos colorate, 
ca niște bijuterii, zburau pe cerul senin ca o sferă de sticlă. 

Plutind ușor pe mare, Eve zări un pat de un alb imaculat. 

— Uite un pat pe apă! i 

— Nu am făcut niciodată dragoste cu tine pe apă. In apă, 
sub apă, da... dar niciodată pe apă. Îţi place plaja. 

Îi sărută mâna. 

— Mi-ar surâde ideea de a pluti cu tine undeva. 

Eve îl privi. Roarke era îmbrăcat cu o cămașă albă, 
subțire, descheiată, ce flutura în briza mării şi o pereche 
de pantaloni negri. Era în picioarele goale, ca și ea. O 
programase îmbrăcată în alb și pe ea. Purta o rochie albă, 
din voal, cu bretele foarte subtiri. În păr avea flori. Era o 
mare distanță de la giul negru în care fusese programată 
înainte și de la pumnii zburători la acest decor. 

— Trecem de la luptă la romantism? 

— Crezi că ni s-ar potrivi nouă altceva, mai bine? 

Eve râse. 

— Cred că nu. Nu aș fi putut să fac toate acestea într-o 
oră, cel puţin nu acum câţiva ani. 

Îi luă mâna, se plimbă cu el prin apa caldă și limpede. 
Râseră atunci când se aruncară pe patul plutitor. 

— E chiar ca o plută sexy. 

— Şi infinit mai confortabilă, spuse el, lipindu-și buzele 
de ale ei. Am fost aici ca să mă relaxez de câte ori am vrut, 
dar nu am reușit niciodată așa de bine ca atunci când eram 
și cu tine. A 

În cealaltă lume era suferinţă și furie. Într-a lor, acum, 
era doar dragoste. Nisipul alb sau apa albastră erau doar 
simple fantezii, dar lumea lor era la fel de reală ca și 
cealaltă. Pentru că el era adevărat, ei amândoi. 

— Hai să ne lăsăm purtaţi atunci, să plutim... 

O trase spre el, gură lângă gură, inimă lângă inimă. 
Patul plutea lin pe apa albastră, iar neliniștea din sufletul 
ei dispăru. Gustă din vinul pregătit, simțind cum aerul 
umed și cald îi mângâie pielea, la atingerea lui. 

Era un moment de vis, se gândi ea acum. Nu avea 
duritatea celeilalte lumi. Fără sânge și fără violenţă. Era 
un calm ce îi liniștea inima și îi hrănea sufletul. 

Când îl ţinea așa, când gura ei se lipea de-a lui într-un 
lung sărut, putea să uite ce însemna să-ţi fie foame, să fii 
rănită, îmbrăţișată așa, știa că se putea întoarce la 
momentele grele ale lumii reale mai puternic. Îi scoase 
cămașa, trăgându-i-o de pe umeri, îi exploră pielea caldă, 
mușchii puternici, se lăsă legănată de pat, iar Roarke îi 
dădu ușor la o parte bretelele rochiei. Luptătoarea era a 
lui. Femeia care cu câteva minute înainte era brutală, 
concentrată pe luptă și pe violenţă, era acum a lui, stând 
moale sub corpul lui, rugătoare și dornică, de o dulceaţă 
de nedescris. 

Murmură în irlandeză „dragostea mea” și simţi cum 
buzele ei îi acopereau umerii mari și puternici, primi 
sărutări de-a lungul umerilor, brațele parcă sculptate în 
alabastru, cu sărutări tandre. li luă o floare din păr, 
trecând-o printre săruturi, făcând-o să se înfioare. 

— Asta este ceva special. 

— Floarea? 

— Floarea, da. 

Invârti floarea cu degetele. 

— Vei avea încredere în mine. 

— Am întotdeauna încredere în tine. 

— Vreau să-ți dau asta. S-o ofer amândurora. 

Rupse petalele deasupra sinilor ei și le gustă pe fiecare 
în parte cu gura. Pe ea... 

Eve se arcui de spate, plutind încă, dar pe înălţimi, pe un 
val de căldură pe care o ridicase el. 

Dorinţa o îmbăta, ca și vinul. Auzea cântecul păsărilor, o 
muzică erotică, exotică, pe fundalul fin al susurului apei ce 
se lovea de mal. Auzea vocea lui, muzica din vocea aceea, 
lăsându-și rochia să alunece ușor de pe ea. 

Soarele, mâinile lui, buzele lui, toate erau pe pielea ei, 
așa cum săruturile ei tatuau pielea bărbatului. Patul se 
lovea ușor de undele de apă, scoțând un sunet ca un 
cântec de leagăn. 

Roarke strecură floarea între picioarele ei. 

Senzaţia o făcu să-și înfigă mâinile în carnea lui. 

— Doamne... 

Privea cum valurile de plăcere treceau pe chipul ei. 
Poliţista lui, războinica lui, era încă inocentă atunci când 
era vorba de propriile ei plăceri. 

— Se numește Floarea lui Venus și este hibridizată. Are 
mari calități de afrodiziac, spuse el, mângâind-o cu o nouă 
floare, privindu-i ochii înceţoșați. 

Sânii ei vibrau sub mângâiere, nervii îi erau excitati. 
Când gura lui se lipi de ea, o mușcă ușor cu dinţii de sâni, 
iar șocul durerii plăcute o făcu să scâncească. li lipi floarea 
de sâni și începu să sugă. 

Corpul femeii deveni un vulcan în eruptie. 

Își pierdu minţile. Era imposibil să gândești prin barajul 
acela de senzaţii, de plăcere, greu de explicat și de descris. 
Șocul plăcerii îi trimise corpul într-o stare de vibraţie, 
explodând Ia atingerea orgasmului ce trecu prin 
măruntaiele ei. 

— Când sunt în tine... 

Cuvintele lui aveau un puternic accent irlandez acum, 
ochii albaștri deveniseră sălbatici. 

— Când sunt în tine, Eve, simt același efect. 

Gura plină de sucul afrodiziac se lipi de a ei, limba i se 
strecură înăuntru. 

— Gustă... 

Îi dădu ei floarea, ca să simtă și ea gustul afrodiziac. 

— Termină din nou, vreau să termini din nou, iar eu să 
te privesc. 

Ea se cabra, plonjând în furtuna plăcerii, conștientă că 
fiecare celulă din corpul ei va fi invadată de senzaţii. 

— Te vreau înăuntru... 

Îl prinse cu mâinile de păr şi-l trase până când gurile li 
se uniră din nou. 

— Simte ceea ce simt și eu! 

El alunecă înăuntru, încet, încet, iar ea simţi din 
tremurul corpului cât de tare încerca să se controleze. 
Apoi, răsuflarea i se întretaie, ochii lui frumoși se 
înceţoșară. 

— Doamne! 

— Nu știu dacă vom mai trăi după asta... spuse ea 
încolăcindu-se cu picioarele în jurul lui. Hai să descoperim 
împreună! Nu ieși! 

Bărbatul nu mai era sigur că ar fi supravieţuit unei astfel 
de plăceri, nu acum, nu cu senzațiile acestea ce îl invadau, 
nu cu acele cuvinte pe care le auzea în ureche. Lăsă lao 
parte controlul și se avântă în furtună, împreună cu ea, 
simțind valuri de căldură, valuri imense. 

Când ultimul val îl lovi, căzură amândoi. Eve nu mai 
credea că-și va mai redresa vreodată răsuflarea sau 
mâinile inerte. Braţele i se dezlipiră de pe corpul lui 
Roarke, îi alunecară în apă. 

— E legal ce am folosit noi? 

Roarke stătea extenuat deasupra Evei, răsuflând ca și 
când ar fi urcat sau căzut de pe un munte. Râsul lui îi 
gâdilă pielea. 

— Doamne, doar tu puteai să mă întrebi asta! 

— Serios vorbesc! 

— Trebuie neapărat să o rugăm pe Trina să-ţi tatueze 
insigna aia pe sân, permanent. Da. A fost testat, aprobat, 
are licenţă. Iar după cum vezi, efectele sunt tranzitorii. 

— Bună treabă! Efecte diabolice! 

— Erotic, excitant, nu elimină puterea de a alege. 

Ridică floarea, o răsuci între degete, apoi o aruncă în 
apă, lăsând-o să plutească. 

— Ce floare drăguță! 

— Toate florile de aici sunt ca aia? 

— Nu, doar ea. 

O sărută din nou, savurând gustul buzelor ei calde. 

— Dar pot să mai fac rost. 

— Sunt convinsă. 

Se adună și se încruntă la auzul unui bip. 

— Ah, se pare că am trecut de primele nivele și mi se 
cere atenţie acum. 

Se ridică, își aranjă părul. Se mai uită o dată la apa 
albastră, la nisipul alb, la florile aruncate ca niște bijuterii 
pe tot malul. 

— Gata cu joaca! 

El încuviinţă. 

— Program terminat, comandă el, iar holograma 
dispăru. 

Eve era așezată la computerul lui Roarke și începu să 
cerceteze vieţile lui Clinton și Kirkendall. Aveau nevoie de 
o bază pentru operaţiuni, un loc sigur, unde să stocheze 
echipamentul, unde să-și pună în aplicare strategiile de 
atac. 

Un loc unde ar putea să o ducă pe Meredith Newman. 

Incepu cu copilăria - Kirkendall o petrecuse în New 
Jersey, Clinton în Missouri. Kirkendall se mutase la New 
York, împreună cu părinţii adoptivi, la vârsta de 
doisprezece ani. Clinton făcuse la fel, se mutase în Ohio, la 
vârsta de zece ani. Amândoi se înscriseseră în armată la 
optsprezece ani. Şi amândoi au fost recrutaţi pentru 
Forţele Speciale la vârsta de douăzeci de ani. 

Caporalii Kirkendall și Clinton s-au antrenat amândoi la 
Câmp Powell, Miami. 

— Parcă ar fi fost într-o oglindă, spuse Eve. Nu, ca 
magneţii. Pur și simplu și-au duplicat fiecare mișcare până 
când s-au reîntâlnit. 

— Taci! 

Eve se încruntă la el. Cu mânecile suflecate, cu părul 
strâns la spate, soțul ei butona o tastatură cu o mână și 
accesa icon-urile de pe monitor cu cealaltă. Iar în ultimele 
zece minute, tot mormăia ceva într-o combinaţie elegantă 
de galeză - presupuse ea - și ciudatul argou irlandez. 

Bombănea vrute și nevrute, înjurături, suduieli și un 
pachet bogat de cuvinte vulgare ce păreau caraghioase 
când erau spuse cu accentul lui. 

— Feisigh do thoin fein! 

Toate cuvintele acestea de neînțeles le spunea uitându- 
se ţintă în monitor. 

— Ce? Ce? Eu nu vorbesc, eu mă confesez, ah, da, 
scârbă, uită-te unde era, scârba! 

Se confesează deci, se gândi ea, în timp ce el lovea cu 
putere tastele. 

Se întoarse nedumerită la munca ei. Dacă nu era atentă, 
ar fi fost prinsă studiindu-l. Şi el făcea mare caz de acest 
lucru atunci când butona la computer. 

Armata - ca toate armatele - îi plimbase de ici-colo, peste 
tot, timp de câţiva ani. Au trăit în cazărmi militare, chiar și 
după ce se căsătoriseră, la trei luni diferență unul de 
celălalt. Iar atunci când au optat să se lase de armată, au 
continuat pe același sistem, ca și când nu s-ar fi întrerupt 
nimic. 

Eve se învârti încoace și încolo, urmărind firul vieților 
lor, între diverse locaţii, situaţii financiare, până când reuși 
să o lege și pe Isenberry de cei doi. 

Când telefonul fix sună lângă ea, își dori să poată înjura 
și ea în galeză. 

— Au venit detectivul Baxter și ofițerul Trueheart și ar 
dori să vorbească cu tine. 

— Spune-le să mă aștepte în biroul meu. 

Inchise telefonul, apoi închise fișierul cu datele și 
notițele la care lucrase până atunci. 

— Am găsit niște chestii, îi spuse ea lui Roarke. 

— Şi eu la fel, sunt acum chiar în dosarul lui Kirkendall, 
de la CIA. Un băiat tare, tare ocupat... 

— Spune-mi ceva, agenţiile astea plătesc taxe pentru 
operaţiunile sub acoperire? Pentru operaţiuni speciale? 

— Așa se pare. Am aici un număr de dosar cu ceea ce se 
cheamă „taxe de operaţiuni”. Suma cea mai mare pe care a 
primit-o a fost jumătate de milion de dolari americani 
pentru uciderea unui om de știință din Belingrad. A lucrat 
destul de ieftin. 

— Cum putem trăi într-o lume în care o jumătate de 
milion de dolari înseamnă a lucra ieftin? 

— Cei care lucrează pe cont propriu primesc dublu 
pentru un asasinat. E simplu! 

Părea foarte preocupat de munca lui. 

— Mi s-a propus odată, la frageda vârstă de douăzeci de 
ani, să ucid un rival de afaceri al unui traficant de arme. 
Era destul de greu să refuzi, era vorba de bani obţinuţi 
ușor, dar m-a oripilat întotdeauna crima. 

— Te-a oripilat? 

El îi zâmbi, continuând să sape după datele lui Isenberry 
și Clinton. 

— Mă duc în biroul meu dar, din curiozitate, ce... 

Se opri, reluă fraza galeză în minte și plecă repetând-o... 

Roarke își ridică încet capul de la computer și rămase cu 
o privire mirată. 

— Unde ai auzit asta? 

— Din gura ta, acum puţin timp... 

— Am spus eu așa ceva? 

Părea ușor șocat și, dacă nu se înșela ea, chiar stânjenit. 

— Ia te uită ce te mai lovește! Amintiri din tinereţe. 
Chiar o amintire foarte crudă. 

— Oh, ca și când o polițistă care lucrează pe străzile din 
New York de unsprezece ani și ceva ar mai putea să fie 
șocată de limbajul tău crud... 

— Foarte crud, repetă el. Ca să înţelegi, înseamnă să ţi-o 
tragi singur în fund. 

— Pe bune? se lumină Eve. la mai zi o dată, dar corect. 
Aș putea să o folosesc pentru Summerset. 

El râse scuturând din cap, înţelegător. 

— Hai, la muncă! 

Femeia ieși, încă murmurând fraza. 

Intră în birou chiar în momentul în care Baxter își 
înfigea dinţii într-un hamburger imens. Cum nu era nici o 
plăsuţă la vedere, cum mirosea a carne adevărată, deduse 
că totul provenea din propria-i bucătărie. 

— Servește-te singur! 

— Mulţumesc, zâmbi el mestecând, arătând spre 
Trueheart, care mesteca și el dintr-un hamburger, cu 
graţie, cel puţin și pe jumătate rușinat. 

— Nu am avut timp să mâncăm. lar mâncarea e mai 
bună pe la alţii... 

— Am să transmit complimentele tale bucătarului. Ai de 
gând să-mi dai raportul sau doar îţi îndeși vaca aia moartă 
în gură? 

— Am de gând să le fac pe amândouă deodată. Am 
căutat prin dosarele Moss și Duberry. Nimic suspect, nici o 
amenințare depusă la dosar. Moss nu a povestit nimic 
soţiei, asociaţilor, vecinilor. El și copilul lui mergeau la 
cabana lor din nord, unde mergeau o dată pe săptămână să 
pescuiască și să facă alte rahaturi de genul ăsta. Vehiculul 
era parcat, garaj privat, parcarea era perfect 
supravegheată, securitate asigurată de droizi. Droidul nu a 
primit lovituri, doar i s-a șters un fișier de treizeci de 
minute de pe disc. La fel s-a întâmplat și cu camerele de 
luat vederi. 

— Ce fel de cabană? 

Baxter luă un cartof prăjit din grămada pe care o 
comandase împreună cu hamburgerul. 

— Ne-am întrebat și noi asta... De ce să tot faci de-astea 
când era mai simplu să îl iei din pat? Troy? 

Trueheart înghiți repede. 

— Cabana este în mijlocul unei comunităţi securizate, iar 
securizarea este bună acolo. Investigatorii au crezut, 
datorită naturii explozibilului și a abilității de a destabiliza 
securitatea parcării că era un caz clar de atentat. Câteva 
alte vehicule au fost distruse în explozie, iar clădirea a 
suferit distrugeri de structură. 

— Da, murmură Eve. A fost mai deștept așa... Iar 
atentatele teroriste închid gura tuturor. 

— Nu a reieșit de nicăieri că Moss a fost ţinta clară a 
acţiunii dar, dacă a fost așa, au tras concluzia că era din 

cauza faptului că era judecător în general, nicidecum din 
pricina unui caz anume. Mai ales că Moss putea deveni un 
viitor candidat Ia Primărie, așa că factorul politic a primat. 

Își drese glasul și continuă atunci când nimeni nu 
comentă nimic. 

— Nu a fost nici o probă, nici un motiv ca ei să se uite 
atunci la cazul Kirkendall. Nu făcuse nici o ameninţare, iar 
cazul lui fusese rezolvat cu trei ani înainte de eveniment. 
Dar, ah, cu ce avem noi acum, ne putem uita la el, la tipar 
și la patologie, putem trage concluzia că l-a lovit pe Moss 
în oraș, mai degrabă decât la cabană pentru că, mmm, 
liniștea apele. A fost o provocare, o declaraţie, prin ce a 
făcut. 

— De acord, spuse Eve și-l privi pe Trueheart respirând 
adânc. 

— Despre dispozitiv? 

— Aici este interesant, gesticulă Baxter cu burgerul în 
mână. Un alt motiv pentru care s-a dedus că fusese vorba 
de un atentat terorist. Ceea ce au adunat ei de Ia faţa 
locului indica faptul că erau dispozitive militare. Nu era o 
bombă artizanală, făcută de vreun nebun în pivniţa lui, 
pentru că îl supărase Moss cu vreo pensie alimentară. Cei 
de la laborator au dedus că aparatura nu era una ieftină, 
avea piston electronic autodeclanșator atunci când motorul 
pornea și, Baxter făcu aici un gest larg cu mâinile, exploda 
cu distrugeri adiţionale. 

Evei îi trecu ceva prin cap. 

— Bine, dar cum putea fi sigur că Moss va angaja 
motorul, dacă ar fi luat soţia lui mașina? 

— Nu avea carnet. 

— Nu m-a convins. Chiar și parcările scumpe mai fac un 
ban  închiriind pentru scurte momente mașinile. lar 
Kirkendall este un tip care merge sută la sută la sigur. 
Vreau probele de la laborator, să mă uit peste ele. Mă 
prind că e o greșeală aici. Cred că putea să declanșeze de 
la distanţă explozia, numai dacă era sigur că Moss era în 

mașină. Este treaba lui Clinton aici, reiese din datele lui că 
el e specialistul în așa ceva. Dar Kirkendall trebuie să fi 
vrut el controlul. 

— Am să-i împing pe cei de la laborator, fu Baxter de 
acord. Am mai vorbit și cu martorii din cazul crimei 
Duberry. Există o figură aici. 

— Adică? 

— Adică prietenul fetei. Ex. Nu vreau să spun că s-a 
greșit ceva în investigația lor, dar am să o urmăresc și eu. 
Ei au dat vina pe tipul ăsta și gata. 

— Are alibi? 

— Bun ca bună ziua. Ascultă. 

li întinse un cartof, demonstrativ, ca și când ar fi fost un 
indicator. 

— Este acasă, singur, cu camerele video din clădire. Da, 
s-ar putea spune că avea cum să se strecoare afară dar, în 
apartamentul de deasupra lui, un tip a avut o petrecere cu 
două dame, un tip cu fundul mare și un pat cu saltea de 
apă. Greutatea unei balene. Treaba e că patul se sparge la 
saltul a trei persoane și tot oceanul se scurge în 
apartamentul de dedesubt, curge prin tavan, astfel încât 
tipul aproape că se îneacă. Ceartă mare între vecini, cu 
martori și tot tacâmul. Şi totul se petrecea tocmai în 
momentul când Duberry era strangulată. 

— Aha, spuse Eve, furând un cartof din punga lui Baxter. 

— La ancheta preliminară, toţi au fost siguri că prietenul 
este făptașul, pentru că era vorba de o femeie iară 
dușmani, cu o viaţă obișnuită. N-a avut loc nici un viol, nici 
un jaf, așa că s-au gândit că motivul era unul personal. 

— Ex prietenul ar fi violat-o, este o mare probabilitate, 
comentă Eve. Ar fi lovit-o și la faţă, ăsta ar fi fost un atac 
personal. 

— Da, dar anchetatorii s-au gândit că a angajat pe 
cineva s-o facă. Dar tipul nu avea atâţia bani. Abia dacă 
avea bani de chirie, nu avea legături cu oameni dubioși. 
Tipul ăsta este nevinovat, Dallas. Incepem din nou ancheta. 

Nimeni nu avea motive să o ucidă, nimeni nu-și amintește 
ca victima să fi fost îngrijorată de ceva. Datele din 
conversațiile telefonice au dispărut de mult, dar 
departamentul de electronică a scanat din nou și nu a 
reieșit absolut nimic suspect. 

— Bine, sunteţi liberi în noaptea asta. Peabody și McNab 
sunt la sora fostei soţii a lui Kirkendall. Ne întâlnim aici, la 
opt fix. 

— Bine, ascultă, eu și Trueheartne gândeam că putem să 
facem tura de noapte pentru fetiță. Putem sta aici. 

Ridică din umeri atunci când Eve se încruntă la el. 

— E o dulce, intră pe sub pielea ta, a fost și o zi grea 
pentru ea. Putem să mai stăm pe aici un timp, să-i mai 
mutăm gândurile. 

— Vorbiţi cu Summerset unde veţi sta. Apreciez că vă 
oferiţi pentru tura de noapte. 

— Nici o problemă. 

Işi ridică burgerul și-l duse din nou la gură, apoi se opri. 

— Unde o interoghează Peabody pe cumnata lui 
Kirkendall? 

— Nebraska. 

— Nebraska, spuse el, meșterind gânditor. Trăiesc 
oameni acolo, cu adevărat? Credeam că este numai un mit. 
Ca Idaho, de exemplu. 

— Şi în Idaho trăiesc oameni, domnule, adăugă 
Trueheart. 

— Dă-te de-aici, râse Baxter, înmuindu-și cartoful în 
ketchup. Tu pe toate le știi! 


Cei doi pasageri aterizară într-o mică staţie pentru 
cargouri din North Plate. Așa cum scria în memoul lui 
Roarke, un alt vehicul îi aștepta pentru ultima sută de 
metri de călătorie. 

Peabody și McNab ieșiră în aerul rece al serii, uitându- 
se la bijuteria neagră de oţel. 

— Oh, Doamne. Am crezut că trenul suburban e marfă, 
dar... Cu inima tresăltându-i, Peabody adăugă. 

— Scaune de dormit, automate de băuturi... 

— Viteză, spuse și McNab cu un zâmbet tâmp. 

— Da... la mare artă, dar asta e ceva... 

— E ceva de milioane. 

McNab trecu cu degetele peste husa vehiculului. 

— Mamă, chestia asta e de viteză. 

— Cred și eu. 

Dar când Peabody începu să tragă de portiera pilotului, 
el o prinse de mână. 

— Cine zice că tu ești pilotul? 

— Partenera mea. 

— Nu mi se pare convingător. 

— Soţul ei ne-a pus la dispoziţie transportul. 

— Nici măcar, spuse el negând cu capul. Am grad mai 
mare ca tine, detectiv Baby! 

— Dar vreau! 

El râse și-și băgă mâna în pantaloni după o monedă. 

— Eu aș zice să dăm cu banul. 

— Vreau să văd moneda întâi. 

— Primul nivel de încredere este chiar trist, spuse el, 
dar îi dădu moneda. 

Peabody o studie, o întoarse pe toate părțile și i-o dădu 
înapoi. 

— Bine, poţi arunca banul. 

— Pajură, pentru că îmi placi așa de mult. 

— Bine, am să iau cap, mai ales pentru că al tău e așa de 
gol. Aruncă moneda ce se învârti în aer, apoi o plesni de 
dosul palmei. 

— La dracu’! 

— Yu-pi! Intră în maşinărie pentru că plecăm pe orbită. 

Se foi în timp ce totuși se îndreptă spre portiera 
pasagerului. Nu era neplăcut, nici măcar din acea poziție. 
McNab plimbă mâna peste materialul scaunului, 

admirându-l, urmărindu-i curbele, cu o expresie ce trăda 
faptul că abia aștepta să sară pe orbită. 

Încă pufnind, fata activă harta electronică, programând 
locaţia dorită. 

Vocea melodioasă a computerului aminti că ruta cea mai 
directă dura douăzeci de minute, în limitele de viteză. 

Lângă ea, McNab își puse ochelarii de soare, cu ramă 
neagră și lentile roșii. 

— O să mergem la maximum. g 

Avusese dreptate, chiar avea viteză vehiculul. li plăcu 
atât de mult, încât ordonă deschiderea capotei. 

— Alege tu ce canal de muzică vrei, strigă McNab ca să 
acopere zgomotul motorului, și dă-l la maximum! 

Peabody alese thrash rock, așa i se părea mai nimerit, și 
începu să tipe în ritmul muzicii în timp ce luau direcţia 
sud. 


Nebunia era că McNab înjumătăţise timpul de călătorie. 
Peabody se relaxă puţin și-și aranjă părul ce arăta ca un 
cuib de ciori pe capul ei, aducându-l din nou la forma de 
tunsoare rotundă, scurtă. McNab scoase o perie de păr din 
buzunar și începu să-și pieptene și el coada de păr. 

— Un loc frumos, spuse el, privind în jurul lui, prin 
curte, la câmpul de porumb ce creștea chiar pe lângă gard. 
Dacă îţi place la ţară, bineînţeles... 

— Îmi place să trec în vizită, uneori. 

Peabody studie gardul pictat, clădirea îngrijită și 
pășunea pe care leneveau câteva vaci. 

— Cineva se ocupă foarte bine de locul ăsta. 

leși afară, se uită la poteca îngustă de pe pajiște, la 
păturile ordonate de frunze de toamnă, la casa albă cu 
două etaje și prispă acoperită. 

Pe prispă stăteau doi dovleci de sărbătoare, cu feţe 
sculptate, zâmbind, așezați pe scări. Își aminti de 
sărbătoarea de Halloween, ce urma să aibă loc peste 
câteva zile. 

— Au niște păsări, observă ea. Recolta este pusă pe 
rânduri... Poate că au niște orătănii prin spate, pe 
undeva... 

— Cum de știi asta? 

— Mai știu și cu câte ceva... Ferma surorii mele este mai 
mare ca asta și se descurcă foarte bine. Se muncește din 
greu, trebuie să-ţi placă, altfel nu reziști, cred. Un loc cam 
ca ăsta, micuţ, bine întreţinut. Se aprovizionează singuri, 
vând din recoltă și cumpără alte produse la piaţa locală. 
Poate că au și un hidrofor aici, în spate, ca să treacă iama 
mai bine. Dar asta este cam costisitor. 

Deja McNab își ieșise din elementul lui. 

— Bine... 

— Cumnata lui Kirkendall a fost director la o companie 
de comunicaţii în New York. A urcat repede. Soţul era 
regizor, o dramă zilnică. Aduceau acasă împreună cam 
două salarii de fiecare. 

— Iar acum conduc o fermă în Nebraska. M-am prins, 
spuse McNab. 

— Cineva știe deja că suntem aici. 

— Da. 

Prin ochelarii de soare, McNab văzu ledurile galbene de 
deasupra ușii. 

— Au detectoare de mișcare și camere video, pun pariu 
că este un scanner 3-60. Mai sunt și pe linia gardului, la 
est și la vest. Are un munte de securitate această mică 
fermă din Nebraska, aici la dracu' în praznic. 

Ajunseră la ușă, ciocăniră. Ușă de oţel camuflată, se 
gândi McNab, observând și ledurile de la ferestre. Alarme 
la încuietori. 

— Da? 

Vocea de la interfon era a unei femei, o voce fermă. 

— Doamnă Tumbill? Suntem de la poliţie. Detectiv 
Peabody și McNab de la poliţia New York. 

— Nu văd nici un vehicul al poliţiei. 

— Nu, doamnă, vehiculul este privat. 

Peabody arătă insigna. 

— Am vrea să vă vorbim și vom aștepta până ne veţi 
verifica insignele. 

— Eu nu... 

— Aţi vorbit cu partenera mea, doamna locotenent 
Dallas, mai devreme. Înţeleg precauţia dumneavoastră, 
date fiind circumstanţele, doamnă Tumbill, dar este 
important să vă vorbim. Dacă refuzaţi, vom contacta 
autorităţile locale și vom veni cu un mandat. Dar nu vreau 
să fac asta. Vrem să păstrăm discreţia despre această 
vizită, ca să vă asigurăm securitatea. 

— Staţi puţin! 

Ca și Peabody. McNab își ţinea insigna la vedere, 
uitându-se la luminiţa slabă a ledului, ca să fie ambele 
scanate. Femeia, se gândi el, nu este doar precaută, ci de-a 
dreptul speriată. 

Ușa se deschise. 

— Am să vorbesc cu voi, dar nu pot spune mai mult 
decât am zis doamnei locotenent. 

În timp ce vorbea, un bărbat apăru de la etajul al doilea. 
Chipul lui era aspru, ochii îi erau reci. 

— De ce nu ne lăsaţi în pace? 

— Unde sunt copiii? întrebă bărbatul. 

— Sunt bine, le-am spus să stea sus. 

Omul arăta ca unul care făcea muncă fizică în fiecare zi. 
Faţa îi era bronzată, riduri adânci îi încercuiau ochii, părul 
îi era decolorat de soare. 

Șase ani, se gândi ea, îl făcuseră să arate mai mult a 
țăran decât a orășean. Iar felul cum își ţinea mâna în 
pantalonii de lucru, arăta foarte clar că era înarmat. 

— Doamnă Tumbill, am venit de departe și nu să vă 
hărțuim. Roger Kirkendall este suspect în legătură cu 
șapte crime. 

— Doar șapte? spuse femeia cu buzele tremurânde. 
Sunteţi pe dinafară... 

— Poate, dar șapte crime ne preocupă pe noi în acest 
moment. 

Intrând în joc, McNab menţinu același ton al vocii ca și 
Tumbill și aruncă pe masă pozele cu crimele pe care le 
ţinuse în mapă. 

— Iată-le pe cele cu care vom începe. 

Primele poze pe care le arătă fură cele ale copiilor și 
văzu, din modul în care Roxanne păli, că a făcut mișcarea 
corectă. 

— Dormeau atunci când li s-a tăiat gâtul. Cred că a fost 
milos. 

— Oh, Doamne, spuse Roxanne, ţinându-se cu mâinile de 
stomac. Oh, Doamne! 

— Nu aveţi nici un drept să veniţi la noi cu așa ceva. 

— Oh, ba da! 

— McNab, murmură Peabody, retrăgând pozele. 

Ochii lui McNab nu arătară milă domnului Tumbill. 

— Sigur că avem acest drept. 

— Nu știm nimic, spuse Tumbill punându-și braţul pe 
după umerii soţiei. Vrem doar să fim lăsaţi în pace! 

— Aţi părăsit niște slujbe bine plătite acum șase ani, 
începu McNab. De ce? 

— Nu este treaba... 

— Joshua, se răsti Roxanne, întorcând capul. Vreau să 
stau jos. Să stăm jos. 

Se duseră în sufragerie, în care era o dezordine 
extraordinară făcută de copii. Roxanne se așeză și-și apucă 
soțul de mână. 

— De unde știți că el a făcut crimele astea? A scăpat din 
atâtca, atât de multă vreme, de unde știți că le-a făcut el 
pe astea? 

— Avem probe care îl leagă de crime. Acei copii, părinţii 
lor și menajera au fost uciși în paturile lor. Grant Swisher a 
fost avocatul surorii dumneavoastră în procesul de 
custodie. 

— Acum șase ani! replică femeia. Da, ar fi putut aștepta 
șase ani, putea să aștepte și șaizeci... 

— Aveţi vreo idee unde ar putea fi? 

— Nici una. Acum ne-a lăsat în pace! Ne-a lăsat în pace! 
Nu mai suntem importanţi, nici nu vrem să fim. 

— Unde se află sora dumneavoastră? întrebă McNab, iar 
Peabody tresări. 

— Este moartă. El a ucis-o. 

— Noi credem că este capabil de asta, spuse Peabody 
uitându-se fix în ochii femeii, numai că nu a ucis-o. Încă nu. 
Dacă o găsește el înainte de a o găsi noi? Dacă aveţi vreo 
informaţie și ne împiedicaţi ancheta, nu faceţi altceva 
decât să-i daţi lui timp să o găsească și să o ucidă. 

— Dar eu nu știu unde este. 

Lacrimile îi umplură ochii Roxannei. 

— Nu știu nici unde este ea, nici nepoţii mei. Nu i-am 
mai văzut de șase ani. 

— Dar știți că este vie. Ştiţi că a scăpat de el. 

— Am crezut că era moartă, timp de doi ani. Am fost la 
poliție, dar polițiștii nu m-au putut ajuta. Am crezut că a 
murit. Apoi... 

— Nu e nevoie să faci asta, Roxie. 

Soţul ei veni mai aproape de ea. 

— Nu mai trebuie să treci prin asta. 

— Nu mai știu ce să fac. Dacă el va veni aici? Dacă va 
veni, după tot timpul ăsta? Copiii noștri, Joshua... 

— Suntem în siguranţă aici. 

— Aveţi un bun sistem de securitate, spuse McNab, 
atrăgându-i atenţia lui Tumbill spre el. Dar și familia 
Swisher avea. Familia drăguță din cartierul Upper West 
Side care a fost măcelărită. Dar sistemul lor de protecţie 
nu i-a ajutat cu nimic. 

— Noi vă putem ajuta, o asigură Peabody. Vom aranja la 
poliție protecţia dumneavoastră, pentru familia voastră. 
Am venit cu un transport privat din New York, ce nu poate 
fi depistat de radar. El nu știe că noi suntem aici. În acest 

moment, nu știe nici măcar că suntem pe urmele lui. Dar 
dacă ne mai ia mult timp să-l găsim, atunci își va da seama 
și el cu siguranţă. 

— Când se va termina totul? 

— Atunci când îl vom găsi, încheie McNab cu 
compasiune pentru lacrimile femeii ce se scurgeau pe 
obraz. Îl vom găsi mai repede, cu ajutorul vostru. 

— Joshua, te rog, îmi dai un pahar cu apă? 

El se uită la chipul soţiei și vru să se asigure. 

— Eşti sigură de asta? Roxic, știi ce faci? 

— Nu, dar nu mai vreau să trăiesc așa. 

Respiră adânc atunci când soţul ei ieși din cameră. 

— Este mai rău pentru el. Mult mai rău. Muncește atât 
de mult pentru atât de puţin... Eram fericiți în New York, 
un oraș atât de interesant, plin de energie. Amândoi aveam 
cariere pe care le iubeam, eram buni în meseria noastră. 
Ne cumpărasem o casă în oraș, pentru că eram 
însărcinată. Sora mea... 

Se întrerupse și reuși să scoată un zâmbet atunci când 
soțul ci reintră cu paharul de apă. 

— Mulţumesc, iubitule. Sora mea era distrusă, cred că 
se poate spune așa. El a distrus-o. Ani de zile de abuzuri 
fizice, emoţionale, mentale. Am încercat să o fac să-l 
părăsească, să ceară ajutor cuiva. Voiam să vorbesc cu ea, 
dar îi era foarte frică, prea ascunsă, iar eu eram doar sora 
mai mică și nu înţelegeam nimic. A fost vina ei, vedeţi... 
Am studiat mult sindromul persoanelor de care se 
abuzează cu violenţă în ultima vreme. Cred că și voi aţi 
văzut destule. 

— Mai mult decât era nevoie, încuviinţă Peabody. 

— Era mai rău decât orice, decât oricine. Nu doar pentru 
că ea era sora mea. Nu doar că-i plăcea să facă rău, să 
ofere durere. Dar asta nu înseamnă nimic pentru el. I-ar fi 
rupt degetul doar așa, că cina a întârziat două minute, 
judecând după orarul despotic pe care îl impunea, apoi se 

putea așeza la masă fără să aibă nici un fel de emoție 
pentru femeia rănită. Puteţi să vă imaginaţi așa ceva? 

— Nu, doamnă, nu, repetă Peabody, nu pot! 

— Erau proprietatea lui, și Dian... și copiii... Doar atunci 
când a început să facă rău copiilor s-a trezit Dian. Deja 
începuse să abuzeze de ei, dar sora mea crezuse că a ţine 
familia împreună înseamnă un lucru bun. Ii brutaliza, îi 
pedepsea, aceasta era disciplină pentru el. Retragere în 
solitudine, îi spunea el, și îi punea câteodată sub dușuri 
reci timp de o oră, le refuza mâncarea două zile. Odată a 
tuns-o la zero pe nepoata mea pentru că se pieptăna prea 
des. După aceea, a început să-l bată pe Jack, pe nepotul 
meu. Ca să-l facă mai dur, spunea el. Odată, când Roger 
era plecat, Dian și-a găsit fiul cu pistolul în mână. Il 
umpluse de gloanţe, și-l ţinea aici, spuse doamna Tumbill, 
arătându-și cu mâna gâtul. Voia să-și ia zilele. Un băiat de 
opt ani vroia să-și ia viaţa mai degrabă decât să mai 
trăiască încă o zi cu acel monstru. Asta a fost lucrul care a 
hotărât-o. A plecat de acasă, a luat cu ea doar copiii, nimic 
altceva. Nici măcar nu și-a împachetat lucruri. Existau 
niște adăposturi de care îi spusesem eu, iar ea a fugit într- 
unul dintre ele. 

Roxanne închise ochii. 

— Nu știu dacă ar fi rezistat, dacă nu ar fi avut copiii. 
Dar imediat ce a plecat, parcă a avut loc un miracol. Pur și 
simplu a redevenit ea însăși. Câteva săptămâni mai târziu, 
a angajat un avocat. A fost oribil, a trecut prin acel proces, 
a făcut-o cu tărie, a rezistat. L-a înfruntat și a câștigat. 

— Nu a cerut nimic de la cl, doara cerut să stea în New 
York și i-a dat dreptul de a-și vedea copiii din când în 
când? 

— Nu știu, nu mi-a spus niciodată, nici nu mi-a trecut 
prin cap s-o întreb, dar nu cred, nu. Cred că plănuise să 
fugă demult. Nici nu văd cum altfel ar fi reușit să stea 
departe de el. 

— Astea sunt secretele persoanelor care se află în 
situaţia ci. 

— Da, nu am știut atunci. Când a dispărut, am fost 
sigură că i-a omorât pe toţi trei. Nu numai că era capabil, 
dar avea și mijloacele de a o face, era antrenat pentru așa 
ceva. Chiar și atunci când m-a luat pe mine... 

— V-a răpit vreodată? 

— Eram în metrou, mă întorceam acasă când, am simţit 
o înțepătură. Mă prinsese de mână, m-am simţit ameţită, 
nici nu-mi mai amintesc cum a fost. Imi amintesc că m-am 
trezit și că încă îmi mai era rău. Era o cameră mare, nu 
avea ferestre, doar o lumină verzuie, urâtă. Îmi luase 
hainele, toate hainele. 

Își puse mâna la gură ca să se redreseze, dar paloarea i 
se accentuă și căută orbește mâna soțului. 

— Eram pe podea, cu mâinile legate. Atunci când m-am 
trezit, am fost ridicată de un fel de scripete, ca să pot sta 
în picioare, am stat practic pe vârfurile picioarelor. Eram 
însărcinată în șase luni cu Benjamin, primul copil. 

Tumbill își ascunse chipul după umărul femeii, iar 
Peabody auzi cum acesta începu să plângă. 

— Stătea în faţa mea, avea un fel de baston electric. M-a 
întrebat unde este soţia lui. 

Chiar înainte de a răspunde, m-a împuns cu vârful 
bastonului aici, spuse femeia și arătă sânul. O durere 
oribilă, un șoc electric. Mi-a spus foarte calm că bastonul 
era dat pe minim și că-l va da mai tare ori de câte ori aș fi 
minţit. 

— I-am spus că știu că el a ucis-o, iar el m-a electrocutat 
din nou. Din nou, din nou, din nou. Am implorat, am ţipat, 
l-am rugat pentru mine, pentru copilul meu. M-a lăsat 
acolo, nici nu știu cât timp. Apoi, a venit și a luat-o de la 
capăt. 

— A ţinut-o așa douăsprezece ore. 

Respirația lui Tumbill era întretăiată, își ignora propriile 
lacrimi de pe faţă. 


343 


— Poliţia... nu poţi să faci un raport, dai o persoană 
dispărută, așa imediat. Am încercat, dar mi-au spus că era 
timp destul să se întoarcă, atunci când am sunat. A fost un 
miracol că nu a pierdut copilul. Când a terminat cu ea, a 
lăsat-o pe trotuar, pe Times Square. 

— M-a crezut, în cele din urmă, a știut că aș fi spus orice 
ca să scap de durere. Așa că m-a crezut și mi-a spus 
înainte să plec că dacă implic poliţia în vreun fel, mă va 
căuta din nou. Era în stare să îmi scoată pe viu copilul și 
să-i reteze gâtul! 

— Roxanne, spuse Peabody repede, știu că este foarte 
greu pentru tine să povestești despre astea. Dar eu trebuie 
să știu un lucru. Kirkecndall era singur când te-a ţinut 
ostatică? 

— Nu, era și ticălosul acela cu el, pretindeau că sunt 
fraţi, unul, Isaac Clinton. Fuseseră în armată împreună. El 
stătea la un fel de computer de control. Nu știu. Cred că 
studia un fel de înregistrare de informaţie pe bandă 
magnetică. Mă ţineau agăţată de un fel de cârlig, iar omul 
ăla a stat și a privit tot timpul tortura mea fără să spună 
nici un cuvânt. Nici măcar un cuvânt. Cel puţin, nu atât 
timp cât am fost eu conștientă. 

— Mai era cineva acolo? 

— Nu sunt sigură. Câteodată mi se părea că aud voci, 
poate vocea unei femei. Dar nu mai eram în toate minţile, 
nu am mai văzut pe nimeni, iar atunci când m-au scos 
afară eram inconștientă, când m-au aruncat pe stradă. 

— Nu le-ai spus polițiștilor că îţi cunoșteai răpitorii? 

— Când am... când am scăpat de acolo, am intrat în 
spital. Imi era frică pentru viaţa mea, pentru viaţa copilului 
meu. Așa că nu am vorbit cu nimeni. Le-am spus că nu-mi 
amintesc nimic. 

— La ce vă așteptați, începu Tumbill, iar Peabody se uită 
la el cu o simpatie ce îl întrerupse. 

— Cred că aș fi făcut același lucru, îi spuse ea. Cred că 
unicul meu gând ar fi să-mi protejez copilul, soţul și pe 
mine însămi. 

— Nu am spus nimic, continuă Roxanne, cu vocea mai 
sigură acum. Am plecat din New York, am lăsat totul acolo, 
ne ducem zilele aici. Părinţii mei nu sunt prea departe de 
aici. Am realizat că fugise - Dian - dar credeam că o va 
găsi. Şi că o va ucide. Apoi, am răspuns la telefon într-o zi. 
Blocase videofonul, dar era vocea ei. Mi-a spus pe nume și 
mi-a spus că sunt în siguranţă. Asta este totul. A întrerupt 
convorbirea. Mai primesc câte un telefon la câteva luni, 
câteodată trece un an. lar asta este tot ceea ce ne spune. 

— Când a fost ultima dată când ea v-a contactat? 

— Acum câteva săptămâni. Nu știu unde este și nici nu 
v-aș spune, chiar dacă aș ști. Din aceleași motive pentru 
care nu am povestit nimic despre răpirea mea. Ne-am 
construit o viață aici. Avem doi copii acum, sunt fericiţi. 
Asta este casa lor. Cu toate acestea, trăim într-o închisoare 
din cauza acestui om. Îmi este frică în fiecare zi, în fiecare 
zi nenorocită! 

— O să-l găsim, Roxanne, iar atunci când o vom face, nu 
îţi va mai fi teamă. Mai povestește-mi despre camera în 
care te-a ţinut, o rugă Peabody. Fiecare detaliu de care îţi 
amintești. 

Eve era tot la birou când Roarke intra. Adulmecă aerul 
imediat. 

— Ai mâncat hamburger? 

— Ce? Nu... Baxter, Trueheart. Lasă polițiști lingă 
mâncare și au impresia că se dă gratis totul. Ar vrea să 
aibă un loc al lor în oraș, nu-i așa? 

— Baxter și Trueheart? E ceva ce îmi scapă mie în 
relația dintre ei? 

— Ce? 

— Nimic. Trebuie să mănânci. 

— Nu vorbeam despre Baxter și Trueheart când vorbeam 
de locul din oraș, spuse Eve cu mintea limpede, pe drumul 
spre bucătărie. 

— Mi-am dat foarte bine seama de asta. Și sunt de acord 
cu tine. Kirkendall și asociaţii ar vrea să aibă un loc în 
oraș. De ce să riște să jongleze într-un trafic plictisitor sau 
printre polițiștii de trafic? 

— Pun pariu că sunt în Upper West. 

— Sunt din nou de acord cu tine. 

Roarke se întoarse cu două farfurii și Eve adulmecă 
aerul și de data aceasta. 

— Ce este? 

— Lasagna. 

Lasagna vegetariană, se gândi ea. Cea mai ușoară 
modalitate de a mânca ceva verde era să pui o gumă de 
mestecat verde în farfurie și să o întinzi ca să semene a 
paste. 

— De ce ești de acord cu mine? Despre Upper West... 

Roarke așeză una dintre farfurii în faţa ei, iar alta o puse 
pe partea cealaltă. Se duse să ia două scaune și două 
pahare cu vin. Dacă cineva voia să ia masa cu soţia lui și 
soţia lui era Eve, atunci trebuia să se adapteze situaţiei. 

— Au depus un timp și efort considerabile ca să intre în 
casa familiei Swisher. Nu doar din cauza dotării 
electronice, dar cunoșteau și stilul de viaţă din acel cartier. 
Știau unde să se ducă și cfruf Așa că... 

li puse în faţă vinul, își ciocni paharul de al ei și se 
așeză. 

— Este mult mai eficient să ai localizarea lângă 
obiectivul tău. Poţi să faci drumuri dese până acolo, să te 
plimbi pe acolo, să testezi sistemele de bruiaj și așa mai 
departe... Şi ai mai vrea să-i și supraveghezi înainte să-i 
lovești... 

Eve îl privi în timp ce își tăia lasagna. 

— Pentru că vrei să-i mai vezi o dată vii înainte să-i 
omori. 

— Oh, da, este ceva personal. Deși crimele au fost rapide 
și curate, au simţit plăcerea de a-i vedea morţi dinainte. 
Un fel de „habar n-aveţi că am puterea să vă omor, când și 
cum îmi place”. 

— E puţin ciudat să fii cu cineva care poate gândi așa de 
bine ca un criminal... 

El ridică paharul închinând în cinstea ei. 

— Și eu aș putea spune exact același lucru. Cu 
precizarea că gândurile tale merg în paralel cu ale mele. 

— Da, ai învins, spuse ea, gustând din lasagna ce avea 
ceva din gustul de spanac. Jumătate din ea nu era chiar 
rea. 

— Ai mai aflat ceva pentru mine? 

— Sunt putin jignit că mai întrebi. Dar întâi mănâncă. Ai 
vreo veste de la Peabody? 

— Sunt pe drum. Se întorc. Vrei să afli ce e nou? 

— Desigur. 

Eve îl puse la curent cu ce știa de la Peabody. 

— Să torturezi o femeie însărcinată, comentă Roarke. 
Josnic, din ce în ce mai josnic. Dar a vrut să o ucidă 
ulterior. Separe că soţia lui, care a suferit atât de mult, a 
învăţat ceva de la el și a ţinut locaţia sau locaţiile ascunse 
pentru toată lumea, a fost atât de deșteaptă, încât să se 
mute, probabil, în fiecare lună, cel puţin, în altă parte. Dar 
și el a fost destul de deștept ca s-o ţină în viaţă pe cumnata 
lui, gândindu-se că poate, la un moment dat, va afla ceva 
de la ea. 

— Atunci toţi vor fi dispensabili. Chiar vreau să îl prind 
pe tipul ăsta. 

De data asta, Roarke o prinse de mână. 

— Știu... 

— Ştii? Nu este chiar ca tatăl meu, este o mare diferenţă 
între ei dar, într-un fel, se aseamănă atât de mult... 

— Își brutalizează propriii copii în fiecare zi, antrenându- 
i în stilul lui bolnav, ucigându-le spiritul, distrugându-le 
inocența, împingând un băiat la sinucidere. Diferenţa 
dintre Kirkendall și tatăl tău, Eve, este doar instruirea, 
capacitatea de a-și atinge scopul și un creier mai deștept. 
Dar pe dinăuntru nu pot fi altfel decât identici. 

O ajuta că el vedea asta, că înţelegea de ce mintea ei era 
obsedată de chestia asta. 

— Trebuie să trec peste asta sau mă duc naibii... 
Locaţia... Sunt destule proprietăţi în Upper West, trebuie 
să fie o clădire în care ei să fie singurii ocupanțţi. Işi 
permite. Toate primele acelea grase, plus primele fratelui 
său, posibil și ale lui Isenberry. Investiţii de tipul studioului 
de arte marțiale arată că este un om de afaceri, știe să facă 
bani din bani. Ai avut ceva noroc cu investigația în sensul 
ăsta? 

— Din nou, sentimentele mele sensibile sunt jignite. 

Se uită semnificativ spre farfuria cu mâncare. 

— Doamne, se văicări ea, apucând cu furculița o bucată 
marc de lasagna și îndesând-o în gură. Varsă tot! 

— Are ceea ce se cheamă cont dumping, ce este în 
legătură cu profitul de la studio. Este gras, dar nu 
îndeajuns ca să finanţeze acest tip de operaţiuni. 

— Deci trebuie să mai aibă și alte conturi. 

— Trebuie. În contul ăsta aruncă doar niște fonduri, iar 
datele personale arată o altă investiţie într-o firmă de 
avocatură din Eden. 

— Eden grădina? 

— Ceva de genul ăsta. Este o insulă artificială din 
Pacificul de Sud, creată pentru recreere, dar care este în 
realitate spălare de bani, evaziune fiscală. Dar îţi trebuie 
niște fonduri considerabile să deschizi acolo un cont sau să 
te folosești de el fără nici un fel de protecţie legală. 

— Tu ai folosit astfel de conturi. 

_ — De fapt, am ajutat să se creeze un astfel de sistem. 
Inainte să văd lumina legii și a adevărului. 

Roarke zâmbi când Eve rămase agăţată cu privirea de el. 

— Mi-am vândut profiturile de acolo înainte să mă însor. 
Oricum, de vreme ce am făcut pane odată din peisajul 
acela, pot să obţin niște informaţii. Kirkendall s-a acoperit 
foarte bine. Firma lui de avocatură are legătură cu o altă 
firmă de finanţe ce nu se află pe planetă, care la rândul ei 
duce la... Vrei să auzi tot? 

— Concluzia, acum. 

— Totul se învârte în jurul a câteva conturi. Cinci 
conturi. Toate sunt stufoase și sub diferite nume. Cel mai 
interesant dintre toate este unul în care sunt douăzeci de 
milioane de dolari. 

— Milioane? Douăzeci și... oh! 

— Un pic sub suma asta. Făcând niște calcule însă, 
reiese că sumele sunt cu mult peste cifrele adunate din 
primele de lucru. 

— Deci, se angaja în acţiuni multiple, nu numai cele de 
la agenţiile americane. 

— Trebuie să mai fie niște conturi, încă nu le-am 
descoperit pe toate. Mai durează puţin. Dar contul acesta 
mi-a atras atenţia din câteva motive. Uită-te puţin! 

Scoase din buzunar un disc și-l introduse în computer. 

— Datele pe ecran, dădu el comanda. 

Eve privi datele, încă un dosar CIA al lui Kirkendall. 

— Subiectul nu mai este supus. Eliminare, citi ea. Au 
antrenat așadar un ucigaș de care nu mai erau siguri. 
Ultima evaluare psihologică în urmă cu optsprezece luni. 
Tendinţe sociopate, altă mare surpriză. Suspectul este 
obsedat de Apocalips, altă surpriză. Suspectul are legătură 
cu... Cassandra. 

Grupul Apocalips, se gândi ea. Un grup tehnoterorist 
peste care dăduse și ea, într-un caz recent. Cassandra era 
un grup mai flexibil din grupurile de teroriști, iar ea se 
implicase în așa ceva cu un an în urmă, dintr-un motiv 
personal. Aproape că-i uciseseră pe ea și pe Roarke, atunci 
când încercaseră să distrugă New Yorkul. Au omorât ceva 
oameni, se gândi ea cu amărăciune, înainte să-i prindă pe 
liderii mișcării. 

— Sună clopoţelul! L-au menţinut activ atâta vreme cât 
au avut nevoie de el. Uită-te la date, spuse Roarke, 
gesticulând cu furculița. L-au pierdut atunci când fratele 
lui și Isenberry au apărut în peisaj, uită-te la datele din 
dosar! 

— Anul trecut, în septembrie. Chiar cu câteva luni 
înainte să primim noi scrisoarea de la grupul Cassandra. 
Inainte să înceapă problemele în oraș. 

— Şi coincide cu data depozitului de douăzeci de 
milioane. 

— După ce i-am învins noi. l-am prins aproape pe toti, 
așa credeam noi, dar uite, au mai rămas niște șobolani 
târâtori de pe nava ce se scufunda. Am pus mâna și pe 
majoritatea banilor, dar era o organizaţie teroristă extrem 
de bine organizată. 

— Şi se pare că acest Kirkendall a cam băgat mâna în 
fonduri sau i s-au încredinţat pentru păstrare. 

— Încă un motiv să-l vânăm. Nu-mi place să las șobolanii 
afară din cușcă. 

— A devenit un animal de pradă solitar, indică Roarke. 
Toţi trei sunt pe listele a diverse agenţii. Dar slab, dacă te 
uiţi, statutul lor a fost umilit după ce Cassandra s-a 
destrămat. Nu există indicii însă că ar fi suferit vreo 
operaţie de chirurgie plastică. 

— Erau și medici în Cassandra. Am să studiez dosarul, 
să mai verific. Trebuie să fi lăsat vreo urmă. Toţi lasă. 

Când Roarke își drese discret glasul, Eve se uită la el. 

— Chiar și tu, asule. lar dacă aș fi vrut să-ţi dau de 
urmă, te-aș fi angajat drept consultant. 

Asta îl făcu să râdă. 

— Îmi imaginez că aș fi reușit să mă prind doar eu 
singur, dacă m-aș fi străduit foarte mult. Dar să ne 
întoarcem la subiectul nostru. Trebuie să recunosc că iţele 
afacerii sunt fascinante. 

— Dacă găsești vreo legătură eu vreo clădire din oraș, 
mai ales din Upper West, vei avea un mare bonus. 

Ochii lui albaștri se măriră. 

— Pe care eu îl aleg! 

— Ce șmecher! spuse Eve, întorcându-se la computer. 

— Eu am pus masa, tu speli vasele, spuse Roarke și se 
ridică, dar se opri auzind telefonul Evei sunând. 

— Dallas. 

— Locotenent Dallas, corpul unei femei identificate ca 
fiind Meredith Newman a fost descoperit de detectivii 
Fordham și Broadway. Locul crimei a fost securizat. 

— Am înţeles. Numărul crimelor se ridică la unsprezece 
sau doisprezece dacă o luăm în calcul și pe Jaynene 
Brenegan, spuse ea și se ridică. Asta este lângă Bronx. 

— Vin și eu cu tine. 

— Nu, femeia a fost găsită pentru că ei au vrut ca ea să 
fie găsită. Vor să-i scoată din joc pe investigatorii din cazul 
Swisher. 

Nu le pasă dacă facem legătura, pentru că n-au habar că 
i-am legat de Moss, Duberry și Brenegan. Așa crede el. Am 
nevoie de tine aici, ca să continuu să investighezi. Am să-l 
iau pe Trueheart. Pentru el este o bună instrucție. Mai bine 
să stea Baxter aici, cu copilul. 

— Dar ei știu că te atrag în capcană cu asta. Tu 
investighezi cazul Swisher, deci tu te vei duce la cadavrul 
lui Newman. Poate te și așteaptă deja. 

Ea se duse la dulap și scoase de acolo o vestă antiglont. 
Se dezbrăcă de cămașă și-și puse vesta. 

— Sper să fie acolo, nu mă duc acolo pe orb, spuse ea 
trăgând cămașa peste vestă. 

Se duse la masă, luă stiletul și și-l puse în tocul de la 
gleznă. 

— Ştiu că abia așteaptă să mă ţintească. 

— Atunci, fii atentă să nu încasezi vreun glonţ. 

Merse spre ca și-i încheie cămașa personal. 

— Promite-mi că te întorci vie acasă! 

— Am să mă întorc. 

Își pipăi tocul armei și plecă de lângă masă. 

— Ai ghinion, speli chiar tu vasele! 


— Ai ochi buni, îi spuse Eve lui Trueheart. Acum este 
momentul să ti-i foloseşti. Suspecţii s-ar putea să fie 
spectatori la acţiune. Pot să fie printre cei gură cască din 
mulțime sau să stea la distanţă și să ţintească. Dacă vezi 
ceva care ţi se pare suspect, să-mi spui imediat. 

Eve ieși din mașină, îl privi pe sub capotă, în momentul 
acesta, Baxter ar fi spus „mai ales dacă furnicătura de 
intuiție vine de la vreo fustă scurtă ce se află în vecinătate 
și care arată de parcă și-ar fi pus fusta pentru doi polițiști 
care lucrează peste program”. 

Eve așteptă puţin și văzu cum Trueheart roșește. 

— Dar pe mine nu mă interesează genul acela de 
furnicătură. 

— Bine, doamnă locotenent, adică, nu, doamnă 
locotenent. Eve văzu că zona fusese securizată de 
baricadele polițiștilor. 

Şi, la faţa locului, așa cum se aștepta, era o mulţime de 
gură cască. Era genul de zonă, după cum îi spuneau 
împrejurimile, ferestrele, acoperișurile, în care un procent 
mare de gură cască erau găinari de buzunare, iar un alt 
procent bun erau cei care rămâneau cu buzunarele goale 
plecând acasă. 

Problema lor! 

Eve își scoase insigna, o întinse. 

— Costumele sunt aici, spuse unul dintre polițiști, care 
folosi argoul pentru detectivii ce nu erau în uniformă. Eve 
se întoarse, foarte încet și își îngheţă interlocutorul cu 
privirea rece. 

— Să nu-mi mai spui niciodată „costum”. 

Îl lăsă, reducându-l la tăcere, îndreptându-se spre trupul 
aproape fărâmiţat al lui Meredith Newman. 

— Cine a găsit cadavrul? întrebă ea pe unul dintre 
polițiștii din zonă. 

— Eu, doamnă locotenent, eu și partenerul meu am 
primit apelul în mașină, s-a raportat un cadavru pe o alee. 
Unul dintre proprietarii restaurantului a ieșit în pauză, pe 
alee, și a observat ceva care semăna cu un cadavru. Apoi, 
am răspuns și... 

— M-am prins. Aţi pus la adăpost martorul? 

— Da, doamnă locotenent, împreună cu personalul de la 
bucătărie, care a ieșit imediat atunci când primul martor a 
început să tipe. 

Eve își dezumflă obrajii privind aleea. 

— Câţi oameni au umblat pe la locul crimei? _ 

— Cel puţin șase oameni, doamnă locotenent. Îmi pare 
rău, erau deja aici, se uitau înjur, au mișcat cadavrul, până 

să ajungem noi. Am băgat civilii din nou în restaurant și 
am sigilat zona. 

— Bine. 

Studie din nou aleea. Era scurtă și îngustă, se intersecta 
cu un zid pictat cu graffiti. Din nou încredere în sine și 
aroganță. Puteau să o lase oriunde sau, pur și simplu, 
puteau să-i distrugă cadavrul. 

Dar nici nu era securitate în zonă. Nici camere video, 
nici uși adiacente. Au intrat, au aruncat-o, au șters-o. Și au 
așteptat să vină cineva să ia ce mai rămăsese din ea. 

— Sigilează, Trueheart, ordonă ea, continuând să 
examineze cadavrul desenând chiar ea cu creta forma 
cadavrului. 

— Înregistrează, spuse ea. Ce vezi? 

— Femeie, treizeci de ani, hainele scoase. 

— Poţi să spui goală, Trueheart. Eşti deja mare. 

— Da, doamnă. Semne de legături la mâini, la glezne. 
Ceva ce seamănă a arsuri la umeri, fese, picioare, totul 
indică tortură. A fost tăiată aici, dar ucisă în altă parte și 
adusă aici. 

Eve se aplecă și-i întoarse una din mâinile moartei. 

— Este rece, ca și când ar fi pus niște carne la 
congelator, iar acum ar fi scos-o de acolo. Gâtul este tăiat 
adânc. Nu este sânge. Au congelat-o. A fost moartă din 
ziua în care au luat-o. 

Dar nu era în stare să estimeze ora morții. 

— Urme de arsură pe spate și pe fese, de asemenea. 
Vânătăile ar putea fi de la strânsoarea braţelor, de când a 
fost răpită. Semne de lovire a cadavrului post-mortem. 

Își fixă ochelarii de protecţie și examină aria din zona 
gurii și a ochilor. 

— Se pare că au lipit-o cu bandă adezivă. Pielea este mai 
roșie aici, este o urmă ce se potrivește tiparului de 
acoperire cu bandă adezivă, dar nu este nici un rest. 

Se legănă pe călcâie. 

— Ce altceva mai vezi, Trueheart? 

— Localizarea... 

— Nu, la cadavru. Fii atent la el. Este moartă de câteva 
zile. Există urme de tortură considerabilă. Are gâtul tăiat, 
asta se potrivește cu tiparul cu care ne-am obișnuit, era vie 
când au tăiat-o cu cuțitul. Ce vezi? 

Pe chipul bărbatului se vedea că încearcă să se 
concentreze. Apoi, scutură capul. 

— Îmi parc rău, doamnă locotenent! 

— Este curată, Trueheart. Ce faci atunci când cineva îţi 
arde corpul atât de tare ca să iasă sângele? Nu doar tipi 
din toţi plămânii și nu doar implori pentru milă. Faci pe 
tine, vomiti, transpiri. Corpul tău erupe. Dar ea este 
curată. Cineva a spălat-o, poate ca să spele urmele 
lucrurilor pe care le-au folosit pe ea. Ca să nu găsim nici o 
urmă de ceva pe ea. 

Eve se aplecă, mirosi carnea. 

— Miroase a spital. Antiseptice. Poate că băieţii de la 
laborator ne dau ceva indicii. Ceva care să merite. Și-a 
mușcat buza de jos singură, observă Eve și se ridică în 
picioare. 

Işi puse mâinile în șold, studiind aleea. Tomberoanele de 
gunoi obișnuite dar, cu toate acestea, aleea era curată. 
Nişte graffiti, oarecum artistic, dar nu era mizeria 
obișnuită lăsată pe trotuar de cerșetori sau de drogati. 

Se întoarse spre polițistul care ajunsese primul la locul 
faptei. 

— Ce știi despre locul acesta, despre restaurantul 
acesta? 

— De fapt, este al unui grup, au un centru Free Age, 
artizanat, restaurante, iar acesta face parte din lanţ. 
Afacerea le merge foarte bine în Parcul Greenpeace. Este o 
afacere curată, chiar dacă vând mâncare naturală. 

— Şi se află pe o alee liniștită... 

— Da... adică, da, doamnă. Nu avem multe apeluri în 
zona asta. 

— Femeia care a găsit cadavrul, proprietara 
restaurantului, cum se numește? 

Trebui să se uite în agendă, apoi răspunse. 

— Leah Rames. 

— Trueheart, rămâi aici, cei care adună probe ar trebui 
să apară imediat. 

Eve intră în magazia restaurantului, aruncă o privire 
rapidă la tejghelele aranjate cu provizii, apoi, intră în 
bucătărie. 

Şi aici era ordine. Pe aragaz fierbea ceva, dar era un 
aragaz imens ce fusese frecat până la strălucire. Etajerele 
erau acoperite cu un material alb simplu, pe care erau 
puse bucăți de carne în curs de preparare. Cine își 
închipuia că ai nevoie de atâta material ca să faci niște 
mâncare? Erau frigidere și boxe răcitoare, un cuptor 
Gargantua și un automat de băuturi nu prea civilizat. 

Câţiva oameni, toţi cu bonete albe, stăteau pe scaune în 
jurul tejghelei. Câţiva dintre ei încă mai măcelăreau bucăţi 
de carne cu niște cuțite lungi. Alţii se așezaseră deja. Dar 
toţi se uitau la ea atunci când intră. 

— Leah Rames? 

O femeie, cam de patruzeci de ani, cu părul lung, de 
culoarea nisipului, des, ridică o mână ca o școlăriță. 

— Eu sunt Leah. Ştiţi ce s-a întâmplat cu biata femeie? 

Tăietura de pe gât ar fi trebuit să-i lămurească 
nedumerirea, dar Eve își înghiți sarcasmul din pricina 
meritului acestei bucătării și a meritului întrebării. 

— Sunt locotenent Dallas, de la Criminalistică. Eu mă 
ocup de acest caz. 

— Ești șefa lui Dee, pardon, partenera... E cu tine? 

— Nu, ea este de la alt caz. O cunoașteţi pe detectiv 
Peabody? 

— Da, și pe familia ei. Partenerul meu și cu mine am 
locuit lângă casa lui Peabody, până când să ne mutăm aici. 

Femeia ridică o mână pe care o așeză pe umărul 
bărbatului care stătea lângă ca. 

— Am deschis centrul ăsta acum opt luni. Peabody și 
tânărul dumneaei au venit la noi să ia masa o dată sau de 
două ori. Ne puteţi spune ce s-a întâmplat? Noi știm pe 
toată lumea din zona asta. Avem o impresie bună despre 
ea. Sunt niște ţipi duri pe aici, dar nu știm cam cine ar 
putea să facă așa ceva. 

— Nu aveţi securizare pe aleea de acces... 

— Nu, răspunse bărbatul. Noi avem încredere în oameni. 
Și în faptul că răul va fi pedepsit! 

— Şi în relaţiile comunitare, adăugă Leah. Noi dăm 
mâncarea rămasă pe alee, atunci când închidem. Am 
răspândit vorba că vom face așa atât timp cât străzile vor fi 
curate, că nimeni nu va folosi substanţe ilegale aici, că nu 
se face rău nimănui. În primele câteva săptămâni, nu s-a 
văzut vreun rezultat, doar luau mâncarea, majoritatea 
plecau dar, în cele din urmă, mâncarea pe gratis și-a făcut 
efectul. 

— De ce ai ieșit pe alee? 

— Am crezut că aud ceva. Ca o bufnitură. Eram în 
magazie ca să iau niște alimente. Câteodată, oamenii vin 
mai devreme, bat la ușă. Am deschis ușa, ca să văd cine 
avea atât de nevoie și să-i spun să revină la sfârșitul 
programului. Ea era chiar acolo, lângă ușă. Era goală, cu 
faţa în jos. M-am gândit, Doamne, că cineva a violat-o pe 
biata femeie. M-am aplecat să vorbesc cu ea, am atins-o pe 
umăr, cred, nici nu mai sunt sigură. Am atins-o și era atât 
de rece... Nu m-am gândit că ar fi moartă, nu imediat. M- 
am gândit că, oh, biata de ea, îi este atât de frig și atunci 
am întors-o, strigându-l pe Genoa. 

— M-a strigat, reluă tovarășul ci de viață. M-am gândit 
eu că ceva nu este în regulă, după tonul vocii ei, și m-am 
oprit din ce făceam aici. A început să ţipe atunci când am 
intrat în magazie. Câţiva dintre noi s-au repezit acolo. Am 
crezut că era rănită, femeia, am încercat s-o ridic. Apoi, am 
văzut că era moartă. Am sunat la poliție. Am stat cu ca, 
până când au venit polițiștii. 

— Ai mai văzut și pe altcineva pe alee? Vreun vehicul 
sau vreo persoană plecând de pe alee? o întrebă pe Leah. 

— Am văzut doar pentru o secundă farurile ce dispăreau 
rapid, le-am văzut doar cărămizile. 

— Cărămizile? 

— Da, aveau niște faruri ca trei pătrate roșii, unul peste 
altul, semănau cu niște cărămizi, dar le-am văzut doar o 
secundă, îmi pare rău. Nu aș fi putut vedea nimic nici dacă 
m-aș fi uitat în sus în loc să mă uit întâi la moartă. 

— Aţi auzit frânele la venire, demarajul de plecare? 

— Poate că am auzit ceva, dar este muzica tare aici la 
noi, când lucrăm. Cred că intrasem în magazie de vreun 
minut sau cam așa ceva, fredonam... Auzi și traficul străzii 
de aici, dar numai dacă ești atent, înțelegeţi? îl auzi, dar 
nu-l auzi... Cred, îmi doresc să nu greșesc, dar cred că am 
auzit un zgomot de motor pe alee înainte să aud bufnitura, 
apoi un scârţâit de roţi. Acum sunt aproape sigură, dacă 
mă gândesc bine, sunt sigură. 

— L-ai mai văzut pe acest om? o întrebă Eve, arătându-i 
portretul robot lui Kirkendall. 

— Nu, îmi pare rău, ela... 

— Daţi portretul mai departe, o întrerupse Eve. Vedeţi 
dacă-l recunoaște cineva pe acest om. Sau pe femeie. 

Eve îi dădu femeii fotografia lui Isenberry. 

Când ieși afară, Eve îi făcu semn lui Trueheart. 

— Ceva furnicături de intuiţie? 

— Nu, doamnă. Până acum, nimeni dintre gurile căscate 
nu a văzut pe cineva sau vreun vehicul intrând pe alee sau 
ieșind de aici. 

— Martorii au auzit o bufnitură. Au văzut o clipă farurile 
din spate la capătul aleii. Trei pătrate puse vertical pe 
fiecare parte. Au văzut puţine lucruri. Dacă martora nu era 
chiar în magazie în momentul acela, nimeni n-ar fi văzut și 
n-ar fi auzit nimic. 

— Ghinion pentru ei, spuse Trueheart. 

— Da, ghinionul lor. Vezi ce probe au adunat ceilalţi și 
scrie totul la computerul din biroul meu. Mai avem de 
agăţat chipul unei victime, pe clipboardul nostru, 
Trueheart. 

Se uită la sacul de plastic negru ce era băgat în mașina 
morgii. 

— Ghinion și pentru ea. 

— Nu am vrut să fiu nepoliticos, doamnă, în privinţa 
ghinionului. 

— Nu am auzit nimic lipsit de respect, îi răspunse Eve, 
îndreptându-se spre mașină, fotografiind totul cu privirea. 
Strada, trotuarul, ferestrele, acoperișurile, chipurile. 

— Meredith Newman a fost moartă din momentul în care 
a căzut în mâinile lor. Nu am avut ce face pentru ea. Dar 
vom face ceva pentru ea acum. 

— Nu ar fi trebuit să-mi scape detaliul acela la locul 
faptei, faptul că acest cadavru a fost curăţat. 

— Nu, n-ar fi trebuit. Nu vei mai scăpa, data viitoare, 
acest detaliu, spuse Eve conducând încet spre direcţia sud. 

— Inveţi ceva cu Baxter? 

— Fl insistă pe detalii și are răbdare cu mine. Vă sunt 
recunoscător că mi-aţi dat șansa să lucrez la 
Criminalistică, doamnă locotenent, și să mă antrenez cu 
Baxter. 

— Văd că nu te-a corupt încă, spuse ea cotind spre est. 

— Spune că mai are de lucru la asta, spuse Trueheart cu 
un zâmbet fugar. Vorbeşte foarte frumos de 
dumneavoastră, doamnă, știu că glumește deseori, dar arc 
un mare respect pentru dumneavoastră ca ofițer de poliţie. 

— Dacă n-ar fi avut, nu ar fi fost în această echipă, spuse 
ea, verificând oglinda retrovizoare și coti din nou spre sud. 

— Iar dacă nu aș fi simţit același lucru pentru el, nu ar fi 
fost, de asemenea, în această echipă. 

Se opri în faţa unei bodegi, scotocindu-se de mărunțiș. 

— Fugi și ia-mi un Pepsi sau ceva de băut. 

Faptul că nu i s-a părut ciudată cererea ei, îi spuse Evei 
că Baxter făcea deseori treaba asta cu Trueheart. În timp 
ce el se afla în magazin, Eve cercetă împrejurimile cu 
mâna pe tocul armei. 

Trueheart apăru cu un Pepsi și cu un suc de cireșe 
pentru el. Femeia așteptă până când acesta intră în mașină 
și pomi mai departe. 

— Mai avem de făcut vreo oprire? întrebă el la un 
moment dat. 

— De ce întrebi? 

— Sunteţi mult prea la est de casă. 

— Ai dreptate, continuă să bei sucul ăla. Trueheart, uită- 
te drept în faţă, dar și în oglinzile retrovizoare. Vezi 
mașina neagră la cinci vehicule mai în spate? 

Trueheart se execută. 

— Da, doamnă. 

— Au fost pe urmele noastre de când am plecat de la 
locul faptei. Nu tot timpul, nu când eram pe bulevardul ce 
duce spre sud, dar pe ultimele cinci străzi a fost tot timpul 
pe urmele noastre. Le-am dat șansa să se poată apropia de 
mine atunci când te-am trimis după Pepsi. 

— Doamnă! 

— Stai liniștit, n-au profitat de ea. Se uită doar, mă 
urmăresc, crezând că pot prinde vreo transmisiune sau că 
pot ajunge prin mine la locul unde se află copilul. Foarte, 
foarte atenţi! Eu, personal, urăsc munca de urmărire. 

— Am să chem întăriri! 

— Nu! Sunt prea aproape, vor intercepta transmisiunea. 
Nu suna pe nimeni până nu spun eu. Ti-ai pus bine 
centura, Trueheart? 

— Da, doamnă! 

— Bine, atunci ţine-te bine de sucul ăla. 

Demară mai repede decât secunda însăși, iar la o 
intersecţie scârțâi roţile și sări cu mașina în sus într-un fel 
de looping aerian. 


360 


— Dă drumul la sirenă, îi strigă lui Trueheart Acum sună 
după întăriri, spune-le locaţia unde suntem și cheamă 
ajutoare. Dubă neagră în urmărire. Abel-Abel-Delta 4613! 

Dubiţa ajunse în direcţia lor, iar pe verticală, o lumină 
albă izbi parbrizul și se auzi în aer ca tunetul. 

— Rahat pe băț. Au arme cu laser. Sunt înarmaţi și 
periculoși, se îndreaptă spre strada 78. Au luat-o pe 
direcţia vest, pe strada 77. Se apropie de parc. Uită-te la 
ticăloși cu atenţie și mișcă-tel 

— Am înţeles, se auzi vocea dulce ca întotdeauna a lui 
Trueheart, doar că acum era cu două octave mai înalte. 

Din dubiţă plecă un al doilea atac, apoi continuă traseul 
spre strada 65, unde o mașină alb negru a poliției venea 
să-i intercepteze. Pietonii se împrăștiau și câţiva dintre ei 
săriră în aer la un nou atac al dubei. Mașina poliţiei sări și 
ca în aer într-o mișcare de spirală. Eve fu forțată să se 
ridice în aer din nou ca să evite o coliziune cu civilii 
panicaţi. Pierdu timp destul până când putu să mărească 
din nou viteza. Viră spre centrul orașului, văzând luminile 
vehiculului ce-i ataca. O altă lovitură de laser atinse coada 
mașinii Evei, destabilizându-i controlul acesteia. Un lichid 
roșu se împrăștie pe bord, dar nu-l luă în seamă. Câștiga 
de data asta... Magazinele din centrul orașului erau 
acoperite de o ceaţă colorată, când ea viră din nou spre 
sud. Luminile și reclamele erau strălucitoare. 

Deasupra lor o reclamă cu explozii de lumini anunţa că 
la cumpărarea unui produs primeai un altul de 
îmbrăcăminte de iarnă la jumătate de preţ. 

Eve încă urmărea dubița, evitând obstacole, făcând 
manevre ca să ajungă din nou în vestul orașului. N 

Auzea sirenele mașinilor de poliție, ca și pe a ei. Işi 
spuse că trebuia să fi anticipat situatia asta, trebuia să-și fi 
închipuit că așa se va întâmpla. Un maxibus se mișca greoi 
pe banda din dreapta. Explozia din dubă îl rostogolise ca 
pe o broască ţestoasă, facându-l să patineze pe stradă, 
răsturnat. Chiar dacă ea optă pentru o ridicare rapidă în 

aer, maxibusul tot lovi un taximetru, ridicându-l în aer ca 
pe o minge mare și galbenă. 

În timp ce-și spunea în gând o rugăciune, Eve viră la 
dreapta, cobori din nou, reuși să se strecoare printre un 
autobuz, un taxi și un grup de persoane de pe trotuar care 
stăteau încremeniţi, cu gurile și ochii larg deschişi ca la un 
spectacol gratis. 

— Anulează protecţia standard, strigă ea și se rugă să se 
execute repede computerul mașinii. Anulează airbagul, la 
dracu’! 

O secundă mai târziu, roțile maşinii scrâșniră din nou pe 
asfalt. 


Protectia standard anulată, resetează. 


Dar Eve era prea ocupată ca să înjure și să tragă cu 
arma prin spatele mașinii. Dar când viră pe strada 7 nu 
mai era nici urmă de dubă, nu mai era nimic decât haos. Își 
scoase arma din toc, ieși din mașină și izbi cu pumnul în 
capotă. 

— Ticălosul! Spuneti-mi că aceia de la departamentul 
aerian l-au localizat. Spuneţi-mi că măcar vreo mașină de-a 
noastră îl mai are în vizor! 

— Negativ, locotenent. 

Eve studie autobuzul cu roțile în sus, maşinile distruse, 
pietonii care încă mai ţipau. Era mult de plătit după 
distracţia asta... 

Se uită la Trueheart și, pentru un moment, inima ei se 
opri. Faţa, uniforma, părul îi erau acoperite de ceva roșu... 

Dar răsuflă ușurată... 

— Ti-am spus să te ţii bine de sucul ăla. 

Summerset își ridică ochii de pe carte atunci când 
Roarke apăru în cadrul ușii de la camera lui. Se întâmpla 
foarte rar ca Roarke să intre în camera lui personală, așa 
că puse cartea deoparte și se ridică. 

— Nu, nu te ridica, pot să-ţi răpesc un minut? 

— Desigur. 

Se uită la monitor și văzu că Nixie era în pat, dormea. 

— Voiam să-mi iau un brandy, vrei și tu unul? 

— Nu, da... nu! 

Roarke scoase un râset sugrumat. 

— Ei bine, m-am călcat pe bătături destul de des în 
ultima vreme. Vreau să îți spun ceva și nu prea știu de 
unde să încep. 

Incordat acum, Summerset îi înmână lui Roarke un 
pahar de brandy. 

— Înţeleg că eu și Eva am avut o serie de neînţelegeri. 
Oricum... 

— lisuse, nu este nimic de genul ăsta... Dacă aș fi venit 
aici ori de câte ori voi doi v-aţi fi luat în coame aș rămâne 
în ușă întotdeauna. 

Se uită la brandy un moment și, apoi, decise că poate 
era mai bine să se așeze. Își luă un scaun și sorbi din 
brandy, în timp ce Summerset făcu același lucru. Liniștea 
era apăsătoare. 

— Ah, bine... 

Il enervă că trebui să-și dreagă glasul înainte de a vorbi. 

— Fetiţa asta, copiii, m-au făcut să mă gândesc la lucruri 
la care aș fi făcut bine să nu mă gândesc. Lucruri despre 

tatăl meu la care mai bine nu m-aș gândi, Ia anii copilăriei 
mele... 

— M-am gândit și eu Ia asta în ultima vreme... 

— Te gândești la Marlena. 

La fiica lui, la tânăra, drăguţa fată care fusese ucisă. 
Violată, torturată, ucisă. 

— I-ara spus lui Nixie cum să depășească durerea. Cred 
că era momentul. Dar nu dispare niciodată pentru 
totdeauna, nu-i așa? 

— Ar trebui? 

— Nu știu, încă mai plâng după mama mea. Nici nu am 
cunoscut-o vreodată, dar sufăr după ea, deși ar fi trebuit să 
n-o mai fac de mult. Mă întreb cât timp va mai suferi Nixie 
după mama ei. 

— Într-un colţ al sufletului, întotdeauna, dar va trece 
peste asta, spuse Summerset. 

— Ea a pierdut mult mai mult decât am pierdut ea Nu 
știu cum să... Tu mi-ai salvat viaţa, explodă Roarke. Nu, nu 
spune nimic, nu până când nu spun tot. Poate că aș fi trăit 
și după bătaia aia pe care mi-a dat-o tatăl meu înainte să 
mă găsești tu. Poate aș fi supravieţuit, fizic. Dar tu m-ai 
salvat, chiar în acea zi, zilele ce au urmat. M-ai adăpostit, 
ai avut grijă de mine. Mi-ai oferit un cămin, deși nu aveai 
nici o obligaţie. Nimeni nu m-a vrut și... Doar tu. Îţi sunt 
foarte recunoscător. 

— Dacă ai avut vreodată vreo datorie față de mine, ţi-ai 
plătit-o cu vârf și îndesat, demult... 

— Niciodată nu te voi putea răsplăti îndeajuns pentru tot 
ce-ai făcut. Poate aș fi supravieţuit atunci, poate și după 
aceea, la tot ce ar fi venit apoi. Dar nu aș fi fost niciodată 
omul care sunt acum, care stă aici, acum. Dar asta este o 
datorie pe care nu vreau să o plătesc și nici una pe care tu 
să vrei să o primești. 

Summerset gustă din brandy, două sorbituri lente. 

— Aș fi fost pierdut atunci fără tine, după ce Marlena 
murise. Asta este o altă datorie ce nu se plătește. 

— A fost o piatră pe inima mea, spuse Roarke încetișor, 
de când a început totul, m-am trezit în faţă cu sângele unui 
copil cu care nu aveam nici o legătură. Puteam să mă dau 
în lături, să fac ceea ce era datoria mea să fac, dar m-am 
tot gândit la trecut, la mine. Cred că suferința mai există în 
mine, dar este mai ușoară. 

Își bău brandy-ul și sări în picioare. 

— Noapte bună! 

Când rămase singur, Summerset se duse în dormitorul 
său, deschise un sertar și scoase de acolo o fotografie 
veche. Marlena, proaspătă și dulce, zâmbindu-i. Roarke era 
alături, un copil dur, cu o mână aruncată pe umărul ei și cu 
un zâmbet șmecheresc pe chip. Sunt copii pe care poți să-i 
salvezi, să-i păstrezi, se gândi el... și alții pe care nu poți... 


Eve ajunse acasă târziu, atât de târziu, încât consideră 
că nu mai avea timp să facă nimic decât să se bage în pat 
îmbrăcată. O durere o strângea de ceafa ca o gheară cei 
se înfipsese la baza craniului. Ca să nu-i crească durerea, 
atunci când ajunse îl împinse pe Summerset și pe 
Trueheart din calea ei, chiar în momentul în care intră pe 
ușă. 

— Fă ceva cu polițistul ăsta, îi spuse ea lui Summerset 
urcând pe scări. Pune-l într-un pat pentru că îl vreau 
odihnit la ora șapte dimineața. 

— Jacheta, domnule locotenent. 

Își scoase jacheta din mers și i-o aruncă lui Summerset 
peste umăr. Spera să aibă un produs magic care să scoată 
sucul de cireșe de pe jacheta de piele. Se duse ţintă în 
dormitor unde rămase nemișcată, frecându-și doar ceafa, 
încercând să dizolve durerea ce parcă se construia din 
pietre care tindeau să devină un munte pe umerii ei. Patul 
era gol. Dacă el încă mai lucra, probabil, pentru cazul ei, 
putea să se târască în pat și să-și tragă cuvertura peste cap 
până dimineaţă. 

Se întoarse, iar mâna i se duse automat la arma de Ia 
șold atunci când simţi mișcare în spatele ei. 

— lisuse, copile, ce Dumnezeu e cu tine de umbli așa 
noaptea? 

— Te-am auzit când ai venit. 

Nixie stătea în picioare într-o cămașă de noapte galbenă, 
uitându-se la Eve cu niște ochi holbaţi și obosiţi. 

— Nu, nu încă. 

Eve văzu privirea fetiţei lăsându-se în jos și nu știu dacă 
să scoată un oftat sau să înjure. 

— Dar am aflat cine sunt. 

Ochii lui Nixie se ridicară din nou. 

— Cine? 

— Nu-i cunoşti. Dar eu știu cine sunt. Şi mai știu și de 
ce. 

— De ce? 

— Pentru că tatăl tău a fost un om bun și și-a făcut 
treaba bine. Pentru că a fost bun, iar acești oameni nu 
sunt, iar ei au vrut să-i facă rău lui și celor dragi lui. 

— Nu înţeleg asta. 

Arăta, se gândea Eve, ca un înger rănit, așa cum stătea 
cu părul blond pieptănat ordonat, înconjurându-i chipul 
chinuit de oboseală. 

— Tu nu poţi să înţelegi asta. Nimeni nu poate înţelege. 
Nimeni nu poate înțelege de ce unii oameni hotărăsc să ia 
viața cuiva în loc să-și trăiască decent propriile vieţi. Dar 
asta este. Tu trebuie să înţelegi că tatăl tău a fost un om 
bun, iar familia ta a fost o familie minunată. Iar cei care le- 
au făcut asta lor și ţie sunt niște oameni răi. Trebuie să mai 
înţelegi că am să-i găsesc și am să-i bag într-o cușcă unde 
vor sta pentru tot restul vieţii lor mizerabile, pentru că 
doar asta le va mai rămâne de făcut. 

— Va fi curând? 

— Va fi mai curând dacă lucrez în loc să stau aici și să 
vorbesc cu tine. 

Un zâmbet vag se ivi pe chipul lui Nixie. 

— Tu nu ești chiar așa rea... 

Eve strânse pumnii în buzunare. 

— Pot fi și rea, rea ca un scuipat, așa că nu uita asta. 

— Ba nu! Baxter spune că ești dură și câteodată 
înspăimântătoare, dar este pentru că-ţi pasă de oameni, 
chiar dacă ei sunt morti. 

— Da? Ce știe el? Du-te la culcare! 

Nixie dădu să vină spre ea, apoi se opri. 

— Cred că atunci când ai să-i prinzi, când ai să-i pui într- 
un rahat de cușcă, mama și tata, Coyle și Inga și Linnie, 
cred că vor fi bine atunci. Eu așa cred. 

— Atunci ar fi bine să mă lași să lucrez la asta... 

Eve așteptă până când Nixie ajunse din nou în camera 
ei, apoi ieși din cameră. 


Îl găsi pe Roarke lucrând la niște dosare neoficiale, cu o 
cană de cafea în faţă pe care o duse la gură. Eve i-o luă din 
mână imediat, bău din ea, se înecă și scuipă totul afară. 

— Oh, Doamne, era brandy. 

— Dacă ai fi întrebat, ţi-aș fi spus că acolo era brandy. 
Arăţi rău, locotenente, un brandy ti-ar prinde bine. 

Ea dădu din cap că nu și-și luă un pahar în care își puse 
cafea neagră, fără aditivi. 

— Cum merge? 

— E bun, cel puţin unul dintre ei este bun, am dat de 
niște piste ce duc la alte piste, am să descopăr totul, sunt 
foarte hotărât. Dar nu va fi chiar așa repede. Dar mă 
întrebam ceva pe când aflam pistele astea, ce-ar fi dacă li 
s-ar îngheţa conturile? 

— Nu am nimic, nici o probă care să-i lege de crime. Tot 
ce am este un desen făcut după descrierea unei civile, ce a 
descris totuși niște chipuri care nu arată ca fotografiile lor. 
Eu știu că ei sunt, dar nu am nici o probă, nimic altceva 
decât intuiţia mea. 

— Ar fi o chestiune simplă pentru mine să le las 
conturile goale acum. 


367 


— la-le banii! 

— Hai, să spunem că le transfer banii. A fura este o 
chestiune așa de... Ei bine, este un cuvânt chiar frumos 
câteodată, nu? Dar cred că ideea de transfer ţi-ar plăcea 
ție mai mult! 

Se gândi un pic. Era așa de tentant, tentant, tentant... 
Dar nu era ca la carte, mai mult, exploda cartea cu totul... 

— Nixie m-a interpelat, ca să zic așa. Mi-a spus că ea 
crede că familia ei va fi bine dacă îi prind pe tipii ăștia, 
imediat ce-i voi pune într-un rahat de cușcă. 

— Înţeleg. 

— Ea nu vorbea urât, cred că sunt o influenţă rea pentru 
ea. Dar... 

Se întrerupse și un zâmbet larg se ivi pe faţa ei, apoi, se 
trezi râzând. Își acoperi faţa cu mâinile și își dădu cu 
palmele peste faţă. 

— Oprește-te. Oricum, chestia asta mă face să vreau mai 
tare, mult mai tare, adăugă ea privind prin cameră. Să 
zicem că l-ar enerva așa de rău, încât va face o mișcare 
greșită, va ieși din ascunzătoarea lui ca să mă înfrunte. 
Ura pentru noi! Cred că, având în vedere profilul 
psihologic, asta l-ar scoate din minţi așa de rău, că ar 
scoate din mânecă doar câţiva bancheri elveţieni și niște 
avocaţi din, cum îi spune... Eden. Așa că este un plan bun 
de rezervă. 

— Ai dreptate. 

— Ştii, ziua asta a fost ca dracu’. 

Se lăfăi pe scaun, își întinse picioarele. 

— Fac progrese, simt asta, dar am fost împiedicată de 
niște rahaturi. Am încheiat ziua cu nimic. 

— Are legătură cu sângele de pe pantalonii tăi? 

Eve se uită în jos, privind petele de culoare roșie. 

— Nu este sânge, este suc. 

Eve își bău cafeaua și-l puse la curent cu cele 
întâmplate. 

— Așa că atunci când i-am avut aproape, am tras pe 
strada 24 și l-am trimis pe Trueheart după un suc și... 

— Stai. 

Roarke ridică mâna. 

— Ţi-ai dat seama că oamenii ăștia sunt capabili de 
atâtea crime și că, foarte probabil, vor să te omoare și pe 
tine și tu îţi trimiţi ajutorul să ia suc? 

Ea nici nu mișcă sub privirea lui ce aproape că o demola 
cu răceala sa. 

— Voiam să văd ce fac... 

— Sperai să vină la tine și ai vrut să-l înlături pe 
Trueheart din calea lor! 

— Nu chiar, dar așa ceva... 

— Te-am rugat un lucru, Eve. Te-am rugat ca atunci 
când ai de gând să fii momeală să vorbești mai întâi cu 
mine! 

— Dar nu era asta, a fost un fel de... 

Renunţă, pentru că durerea din ceafă începu să o 
deranjeze din nou. 

— Acum ești supărat pe mine. 

— Serios? După ce te-ai prins? 

— Atunci fii supărat. Fii supărat pentru că nu mă pot 
sfătui cu tine pentru fiecare pas pe care îl fac. Eram acolo, 
nu mă puteam opri să zic „mmm... ar aproba Roarke 
această acţiune, nu ar fi cazul să-l sun pe Roarke să-i zic ce 
vreau să fac?” 

— Mai bine recunoaște că tot ce te rog eu îţi intră pe o 
ureche și îţi iese pe alta!! 

Roarke se ridică în picioare. 

— Să nu te aștepți, Eve, ca tu să te pui momeală, iar eu 
să stau aici cu mâinile în sân! 

— Dar nu fac asta! 

Desigur însă că așa ceva făcea și-și ridică un genunchi în 
faţa lui ca să se apere, dar Roarke îi dădu înainte. 

— Îmi amorţesc simţurile în fiecare zi, ca să nu îţi stau în 
cale atât cât pot. Nu-mi permit să gândesc nici o clipă din 
zi că aceea este ziua în care tu nu vei mai veni. 

— Nu poţi gândi așa. Te-ai însurat cu o polițistă, acum 
trebuie să mă suporţi așa cum sunt. 

— Asta am făcut și încă o mai fac! 

Nu era gheaţă în ochii lui, se gândi ea, era foc, un foc 
mare, albastru. Iar acest lucru era și mai rău. 

— Atunci? 

— Te-am rugat eu să te schimbi, să schimbi ceea ce faci? 
M-am plâns eu vreodată când mă sunai în mijlocul nopţii 
sau când veneai acasă mirosind a moarte? 

— Nu, tu ești mai bun decât mine. 

— Prostii! Amândoi am reușit să gestionăm acești doi ani 
de trai împreună foarte bine. Dar atunci când îţi dai 
cuvântul, mă aștept să-l respecţi! 

Durerea din ceafa îi ajunse la ochi acum, înfigându-și 
gheara adânc. 

— Cred că rahatul ăsta de zi încă nu s-a terminat. Dar ai 
dreptate. Mi-am călcat cuvântul. Nu a fost intenţionat. Am 
greșit. M-am lăsat tentată. Fetiţa, corpul de pe alee, 
polițiștii morți, copiii uciși în patul lor, mi-a ajuns până la 
gât, și știu bine că greșesc. 

Își înfipse degetele în tâmple, într-o tentativă disperată 
de a scăpa de durere. 

— A meritat, dar a fost un bluf total. Nu doar tu mă vei 
căsăpi pentru noaptea asta. Whitney va avea de confruntat 
deja câţiva avocaţi. 

Fără să mai spună nimic, Roarke se așeză din nou la 
computer și apăsă un buton. 

Scoase o cutie din sertar și luă două pastile în palmă. 
Apoi, luă o sticlă cu apă din frigider. 

— Ia pastilele, nu comenta, spuse el când gura ei se 
deschise. Pot să simt durerea aia de cap de aici, de unde 
mă aflu. 

— Mi-a trecut durerea. Simt că în creierii mei este o 
menghină ce mi-a intrat pe urechi. Am făcut rahatul praf. 
Poliţiști și civili în spital, proprietate privată și de stat 
distruse, trei suspecți de crimă încă liberi. Pentru că am 
făcut o mișcare greșită. 

— Poate că de-aia ți se spune locotenent în loc de 
Dumnezeu. Acum relaxează-te câteva minute! 

— Nu mă mai dădăci! Nu merit! Nici nu vreau! Erau 
prea aproape. Ar fi trebuit să-mi imaginez că stau atât de 
aproape pentru că aveau un motiv. Dacă m-ar fi 
monitorizat ar fi trebuit să fie aproape. Nu am vrut să risc 
sunând. 

— Asta sună rezonabil. Logic. 

— Da, pare. Am sunat, au prins semnalul și au lovit. Am 
tras pe dreapta și l-am trimis pe Trueheart după suc, ca să 
pară ceva obișnuit, ca să văd ce făceau. Apoi, s-au 
apropiat, s-au învârtit pe acolo, m-au urmărit din nou. Așa 
că m-am gândit să le-o întorc. M-am așezat în spatele lor și 
am chemat ajutoare, ca să-i prindem. Dar s-au mișcat 
repede, nici nu știu cum a ajuns duba aia așa de repede 
acolo, pe strada 26, aveau arme cu laser, naiba mai știe 
ce... Au lovit două mașini de poliţie, niște civili, un 
maxibus. I-am pierdut. 

— Ai făcut totul singură? 

— Am cerut întăriri. l-am chemat într-un moment prost. 
Tot ce am reușit să fac, de fapt, a fost să văd modelul de 
dubă. Au fost destul de deștepţi să aibă tăblițele de 
înmatriculare ale unui civil care avea același model și era 
acasă la ora când se întâmplau toate astea, se uita la 
televizor cu familia lui. 

Luă o gură de apă. 

— Așa că avem daune, distrugeri de bunuri, oameni 
răniţi, civili care vor da în judecată departamentul, iar 
suspecții știu acum că am aflat de ei. 

— Iar Whitney te va băga la apă. 

— Mamă, mamă... 

— Mă îndoiesc că el ar fi făcut altfel, în aceleași 
circumstanţe. 

— Poate că nu. Probabil că nu. Dar tot a fost o mișcare 
greșită. Iar primarul va vrea capul șefului, iar șeful capul 
comandantului, iar comandantul va vrea capul meu. 
Nimeni nu și-o ia mai urât ca mine în acest lanţ al 
slăbiciunilor. Iar presa va fi hrănită copios. 

— Așa că o să iei niște șuturi în fund. Dar un șut în fund 
când și când îţi întărește caracterul. 

— Pe dracu', suspină Eve. Rezultă că o să am vânătăi pe 
fund și atât. Am făcut cercetări asupra modelului de dubă. 
Culoarea nu îmi este clară. Oricum, este ușor de vopsit. 
Dar nu mă aștept să iasă marc lucru din asta. Dacă aș fi 
fost în locul lor, aș fi cumpărat-o din alt oraș. Sau aș fi 
furat-o de undeva din afara New York-ului. Nu ar exista 
acte pe numele meu, deci nici o chitanţă de vânzare. 

— Eşti descurajată, spuse Roarke. Ura să o vadă așa. Nu 
ar trebui să fii. _ 

— Nu, doar că sunt frântă azi. Imi pare rău că sunt 
patetică! 

— Fugi și dormi puţin. Începi odihnită mâine dimineaţă. 

— Tu nu ești? 

— De fapt, am s-o fac și eu. 

Roarke salvă datele și închise computerul. 

— Ai și tu treabă mâine, munca ta. 

— Am reprogramat niște treburi, spuse el, conducând-o 
afară și încuind ușa. Am vorbit cu Richard și Beth. Vin 
mâine să o vadă pe Nixie. 

— Mâine? Am vrut să fie repede, dar nici chiar așa... 

— De fapt, ei chiar voiau să mai ia un copil. Depuseseră 
actele. Iar Richard îmi spusese că Beth voia o fetiță de 
data asta. Amândoi văd în asta un fel de semn divin. 

Roarke își puse mâna pe gâtul Evei masându-l, în timp 
ce se îndreptau spre dormitor, sperând că degetele lui 
magice îi vor alina durerea. 

— Soarta este înșelătoare și, deseori, o  scârbă 
insensibilă, nu-i așa? comentă el. 

Şi, cu toate acestea, se putea vedea acolo unde acţiona 
soarta. 

— Dacă fiica lor nu ar fi fost ucisă, poate că nici nu s-ar 
fi gândit să ia un astfel de copil Ia ei acasă. Dacă un 
prieten al meu nu ar fi păţit un lucru rău, nu aș fi întâlnit 
acel băieţel, nu mi-ar fi păsat, poate, nici nu m-aș fi gândit 
că ei ar putea să-i ofere un cămin. 

— Iar dacă Swisher nu ar fi ajutat-o pe Dian Kirkendall, 
toţi ar fi fost vii acum. 

— Da, o scârbă insensibilă... Oricum, Nixie ar avea o 
șansă pentru o viaţă bună lângă Richard și Beth. Va crește 
cunoscând că există oameni pe lumea asta care încearcă să 
echilibreze balanţa. 

— Nu mai spun că dacă Sharon deBlass n-ar fi fost 
omorâtă, noi nu ne-am fi cunoscut niciodată. 

— Dar noi ne-am fi întâlnit, oricum. Într-un alt timp, într- 
un alt loc. Fiecare pas din viața mea m-a purtat către tine. 

Se întoarse spre ea și o sărută pe frunte. 

— Chiar dacă acei pași au fost drumul cel mai întunecat. 

— Moartea ne-a adus împreună. 

— Nu, asta sună descurajant. Dragostea ne-a adus 
împreună! 

[i desfăcu tocul armei chiar el. 

— Hai, că dormi pe picioare. Vino în pat! 

Femeia se dezbrăcă, se urcă pe platforma patului și se 
strecură sub pătură. lar când braţul lui o cuprinse, ea 
închise ochii. 

— Te-am găsit, murmură ea. Chiar și pe drumul ăsta 
întunecat... 


Coșmarul își făcu loc în mintea ei, venind în vârful 
picioarelor. Se visă pe ea, mică, o fetiță plină de sânge, 
închisă într-o cameră albă, alături de alţi copii plini de 
sânge. Spaima, disperarea și durerea erau în acea cameră, 

iar copiii se înghesuiau, din ce în ce mai mici, în camera 
albă. 

Nici unul nu vorbea, nici unul nu plângea. Doar stăteau, 
umăr lângă umăr, plini de răni, așteptându-și soarta. 

Unul după altul, erau scoși de acolo de adulţi cu ochii 
reci. Erau scoși fără nici un protest, fără nici un scâncet, 
într-un fel asemănător cu acela în care sunt duși câinii 
bolnavi de cei care le iau vieţile mizerabile. 

Vedea toate aceste lucruri, așteptându-și rândul. 

După ea însă, nu venea nimeni. Era singură în camera 
albă, cu sângele împrăștiat pe faţă, pe mâini, pe braţe, 
curgând aproape melodios pe podea. 

Nu a surprins-o când el a intrat în cameră. El era 
întotdeauna cel care intra, bărbatul pe care îl ucisese. 
Bărbatul ce o rănise și o bătuse ca pe un animal hăituit. 

El zâmbi, iar ea îi zâmbi la rândul ei. Whisky-ul și 
bomboana. 

Ei le vor pe cele drăguțe, spuse el. Cele bune, cele dulci. 
Le lasă pe cele ca tine mie. Nimeni nu te va vrea niciodată. 
Te întrebi vreodată unde se duc atunci când pleacă? 

Nu voia să știe. Lacrimile îi curgeau șiroaie pe obraz, se 
amestecau cu sângele. Dar nu scoase nici un sunet. Dacă 
era liniștită, foarte tăcută, poate că el pleca și ar veni 
altcineva s-o ia. Oricine altcineva. 

Le duc la groapă, nu fi-am spus? Nu te-am avertizat eu 
că dacă te pui cu mine ei te vor arunca în groapa cu șerpi 
și păianjeni? îţi spun că te ajută, fetițo, dar ceea ce vor ei 
este să te mănânce de vie, bucată cu bucată. Dar ei nici nu 
te vot; ești prea uscată pentru ei, prea osoasă. Crezi că ei 
nu știu ce-ai făcut? 

El vine mai aproape, iar acum ea putea să miroasă 
altceva. A putregai. Iar ea începu să respire cu greutate, 
chiar dacă încerca să se oprească. 

Ucigașo! Asasino! Mi te-au lăsat mie! 

Când căzu peste ea, ţipă. 

— Nu, Eve, nu... ssst... 

Luptând cu propria-i răsuflare, se agăţă cu braţele de el. 

— Stai cuminte, prinde-te de mine! Te apăr! spuse 
Roarke, apăsându-și obrazul de al ei. 

— Liniștește-te! Eu nu te voi părăsi! 

— M-au lăsat singură, iar el a venit să mă ia. 

— Nu ești singură, nu te las eu singură. 

— Ei nu m-au vrut, nici unul vreodată... Doar el m-a vrut. 

— Eu te vreau, spuse el, mângâind-o pe păr, pe spate, 
calmându-i tremurul. De cum te-am văzut, eu te-am vrut. 

— Dar mai erau atât de mulţi copii, spuse ea mai 
liniștită, și-l lăsă să o întindă pe spate, să o ţină aproape de 
el. Apoi, doar eu am rămas, iar el a venit. De ce nu mă lasă 
în pace? 

— Nu mai vine azi din nou. 

Roarke îi luă mâna și i-o puse pe pieptul lui ca să-i simtă 
inima bătând. 

— Nu va mai veni pentru că suntem amândoi aici, iar el 
este mult prea laș. 

— Amândoi, repetă ea și-și lăsă mâna pe inima lui, 
adormind din nou. 


Era treaz și gata îmbrăcat atunci când ea se trezi, 
monitoriza bursa la televizor, din locul în care își bea 
cafeaua. Se întoarse atunci când o auzi răsucindu-se în pat. 

— Cum te simţi? 

— Cam jumate, spuse ea. Cred că pot să mă simt trei 
sferturi după un duș. 

Se îndreptă spre duș, apoi se opri, își schimbă direcţia și 
se duse la el. 

Se aplecă și-și puse buzele de fruntea lui într-un simplu 
gest de afecţiune, ce îl mișcă și îl lăsă confuz. 

— Ești cu mine chiar și atunci când nu ești prezent. Așa 
că, mulțumesc. 

— Cu plăcere. 

Apoi, se duse la baie, privind peste umăr. 

— Câteodată, faptul că ești lângă mine este enervant. 
Dar, de cele mai multe ori, nu. 

Îngrijorarea din mintea lui dispăru și râse cu poftă, 
întorcându-se la știrile financiare și la ceașca de cafea. 


Chiar înainte de ora șapte, Eve deschise ușa biroului, 
găsindu-l pe Baxter la masa ei, bucurându-se de ceea ce 
părea să fie micul dejun al omului. 

— Detectiv Baxter, se pare că fundul tău se află pe 
scaunul meu, așa că am să-ţi dau șuturi pe fiecare 
centimetru din el. 

— Imediat ce termin. Am găsit șuncă adevărată și ouă... 

Îi făcu semn cu capul spre televizor, unde erau știrile de 
dimineaţă. 

— Nu prea dormi, nu-i așa, Dallas? Ai fost ocupată azi- 
noapte. Văd că ai făcut cu băiatul meu o călătorie pe 
cinste. 

— S-a plâns băiatul tău? 

— Hei, Trueheart nu este un plângăcios! 

Instinctiv, îi luă apărarea ajutorului său, iar acest lucru 
calmă temperamentul Evei. 

— Bine, cred că l-am confundat un pic cu tine. 

— Da, amuzant atât cât a fost. 

De vreme ce el fusese atât de lacom, încât comandase o 
cană plină de cafea, își turnă și ea una. 

— Whitney o să mă omoare pentru asta. 

— A fost și el pe stradă multă vreme. A trebuit să faci o 
mișcare și ai făcut-o. 

Ea se uită peste umăr. 

— Poate și el ar fi făcut la fel sau poate știe că aș face la 
fel, date fiind circumstanţele. Dar tot a fost o mișcare 
proastă. N-o să-l bag și pe Trueheart. 

— Se descurcă dacă e cazul. Cât de mare va fi șutul pe 
care îl vei lua? 

— Rapoarte scrise și orale puse la dosar. La dracu’! 
Poate că o să am o cenzură pe dosar. Pot să-mi apăr 

acţiunea, să justific telefonul, dar tot nu le va plăcea, le va 
plăcea și mai puţin atunci când civilii le vor intenta proces. 

— Ai urmărit trei teroriști responsabili pentru moartea a 
douăsprezece persoane, inclusiv polițiști, cu asta îi vei 
potoli. 

— Da. Dar va fi râu dacă nu-i prind repede, căldura îmi 
va pârli fundul, nici eu nu mă plâng. Dar chiar i-am vrut pe 
ticăloșii ăștia, Baxter! 

Eve se întoarse spre ușă. Echipa începea să apară. 

— Dacă ai de gând să mănânci, mestecă repede, îi 
ordonă ea, avem multe de făcut într-un timp foarte scurt. 

Rapoarte și rezumate, vorbe și cafea. lar discuţiile se 
întrerupseră brusc, ca tăiate cu cuțitul, atunci când apăru 
Don Webster, de la Afacerile Interne. 

— Bună dimineaţa, fete și băieţi! Dallas, ar fi trebuit să 
vinzi bilete la spectacolul de azi-noapte. 

— Credeam că ședința se reduce la polițiști. 

La comentariul lui Baxter, Eve dădu din cap avertizându- 
|. Se aștepta ca Don să-și bage nasul în afacerea asta. Iar 
dacă era treabă de Afaceri Interne, atunci Webster era 
nelipsit. Ea nu avea încredere în el, așa cum nu avea 
încredere în nimeni din acel departament. Numai că ei 
avuseseră o poveste de iubire și nu mai voia să-l vadă pe 
fostul iubit și pe Roarke cum se iau în coame din nou. 

— Există date în cazul acesta ce trebuie aflate, începu 
ea. 

— Turnul, spuse el, referindu-se la șeful poliţiei, mi-a 
spus să aflu tot. Ai multe pagube, răniri multiple în rândul 
civililor, distrugere de proprietate. Au murit mulţi civili și 
doi polițiști chiar. 

El așteptă un moment, privind feţele celor din cameră. 

— Aţi investigat detectivi ce au lucrat la alte cazuri, 
dintre care unul este confidenţial. Așa că vreau să știu. Şi 
am să spun asta aici și acum, tuturor, înainte să se ducă 
zvonul, că nu sunt aici să bag la apă pe nimeni, pentru că 
ea face ceea ce trebuie ca să-i prindă pe ticăloșii care sunt 

responsabili de morțile lui Preston și Knight. Am lucrat și 
eu la Criminalistică. Am lucrat cu tine, îi spuse lui Eve, ori 
aveţi de-a face cu mine, ori cu cineva ce nu are habar de 
nimic. Alegeţi! 

— Mai bine să avem de-a face cu un drac pe care îl știm, 
spuse Eve. 

— Așa-i. 

— Ia loc! Ai de recuperat multe! 

Ea continuă ședința, evitând cu grijă să dea în vileag 
cum pătrunsese Roarke în datele ucigașilor. 

— Credem că Kirkendall, Clinton și lIsenberry au 
executat operațiuni pentru mai multe agenţii. Avem motive 
să credem că au legătură cu grupul terorist Cassandra. 

— Cum ai ajuns la concluzia asta? întrebă Webster. 

Eve ezita să răspundă, când se auzi vocea lui Feeney. 

— Este genul de informaţie pe care am extrapolat-o din 
dosarele militare cerute, spuse el diplomatic. 
Departamentul de Electronică știe cum să-și facă treaba, 
iar această echipă știe să lege datele între ele. 

— Datorită legăturii cu Cassandra, continuă Eve, acești 
indivizi au avut acces la armament, aparatură electronică, 
fonduri. Filosofia grupului este ordinea lumii din 
perspectiva lor și se corelează cu propria filosofic a lui 
Kirkendall. Familia lui fusese formată să activeze în acord 
cu această filosofie, la ordinele lui, disciplinaţi în acest 
sens. Noi știm, din declaraţia pe care detectiv Peabody și 
McNab au luat-o doamnei Tumbill, că femeia a fost răpită 
și torturată de Kirkendall după dispariția soţiei lui. Se pare 
că a fost dusă într-o locaţie din oraș sau din apropierea lui. 
Cassandra a operat și a avut sediul în New York anul 
trecut. 

— Crimele actuale nu par să fie o ameninţare teroristă, 
specifică Webster. 

— Nu, sunt crime personale. Dacă te joci cu mine, mă 
joc și eu cu tine, te ucid pe tine și pe toată familia ta. Nu 
este vendetă. Este mândrie. Cine i-a insultat mândria? 

— Toţi cei care au murit îl insultaseră, comentă 
Peabody. 

— Nu, nu chiar toţi. 

— Copilul nu a murit încă, spuse McNab, uitându-se 
repede la ușă, ca și când i-ar fi fost frică să nu îl audă 
fetiţa. 

— Nu, o vrea moartă, pentru că misiunea lui nu este 
îndeplinită. Mai este soţia lui. Soţia care a îndrăznit să nu i 
se supună, a îndrăznit nu doar să-i ia copiii, ci și să îl 
treacă printr-un proces umilitor. A mai și câștigat. A plecat 
apoi. 

— Nu o poate găsi, spuse Peabody cu mâinile desfăcute 
a disperare, nici noi! 

Eve se gândi la Roarke. El putea, cu puţin timp, doar el 
putea. Dar ea nu voia să mai pună în pericol și o altă 
familie. 

— Putem să-l facem să creadă că o avem. Ne va lua un 
timp să înscenăm asta. Trebuie să găsim o femeie poliţist 
care să-i semene fizic. Putem să folosim artificii, dar nu 
este nevoie să arate identic. Dacă avem una cu structura 
feţei asemănătoare, îl păcălim. Va trebui să-l facem să afle, 
dar să nu se prindă că este o capcană. Dacă am fost atenţi 
până acum, de acum încolo vom fi cu ochii în paișpe. 

— Ne trebuie o locaţie, una solidă, în care să creadă el 
că o ţinem ascunsă. Îl atragem acolo, îl prindem, îl legăm. 
Cu echipamentul de intercepţie a convorbirilor pe care îl 
are, chiar îl putem păcăli, Dallas. 

— Ne punem la punct. Vreau un plan în treizeci și șase 
de ore, alte douăsprezece pentru punere în practică. Când 
vom avea gata capcana, vreau să le sărim direct la gât. 
Feeney și McNab, vă ocupați de computere! 

— Ok! 

— Pentru restul, lăsaţi-mă cu locotenent Webster! 

Ea așteptă până când se goli camera și se închise ușa. 

— Investigația asta și evenimentele de noaptea trecută 
sunt  responsabilitatea mea. Şeful sau dacă însuși 
Dumnezeu va face vreo plângere, eu sunt de vină. 

— Așa să fie! Am spus că nu am venit aici ca să vă mp 
gâturile și chiar așa intenţionez să acţionez în continuare. 
Cazul Duberry... m-am uitat pe dosar. Dacă nu aș numi 
investigația slabă, i-aș spune strâmtă. Brenegan? Pare să 
fie arestarea cea bună, pedeapsa cea bună. Dar datele 
astea reduc cazul altor probabilităţi. 

— Poliţiștii din acele cazuri s-au plâns la Afacerile 
Interne? 

— Poliţiștii nu depun plângeri la noi, ne evitaţi ca și când 
ar fi vorba de ciumă. Treaba este, Dallas, că dacă detectivii 
din cazul Duberry ar fi făcut o investigaţie mai amănunţită 
s-ar fi ajuns la Moss, apoi la Brenegan, iar vânătoarea asta 
ar fi început acum un an. 

— Legătura dintre o explozie cu bombă și un caz de 
strangulare e puţin cam iluzorie. 

— Ai făcut o treabă iluzorie tu. Puteau s-o descurce și ei! 

— Eu am avut mai multe date. Dacă tu cauţi combustibil 
ca să bagi la apă pe alt poliţist decât pe mine, nu ţine. 

— Asta va fi decizia superiorilor tăi, nu treaba Afacerilor 
Interne. În ceea ce privește presa, ce a început să... 
prezinte atacul de noaptea trecută, ar trebui să mai 
temperezi asta, pentru că tu ai excelente legături cu 
presa... O polițistă eroină încearcă să-i oprească pe 
ucigașii de copii să intre în oraș. 

— Hai, las-o... 

— Să nu crezi că nu o să-ţi spună același lucru și Tibble, 
e șeful poliţiei. Nu e doar fundul tău în joc, așa că nu face 
pe timida cu chestia asta. Scapă-te cum poţi, ca să te poţi 
întoarce la lucru! 

— Sunt deja la lucru. Dar ai intra la inima echipei cu 
asta, nu-i așa? se răzgândi Eve. 

— N-ar strica să-mi pui o pilă la echipă. Am fost un bun 
polițist criminalist. 

— Da, trebuia să rămâi la asta. 

— Părerea ta. Dar pot să ajut, de-asta sunt aici, nu să te 
curtez pe tine și nu pentru că nu aș vrea. Poate că s-a mai 
liniștit un pic apa, dar... adăugă el cu un zâmbet ștrengar. 

— Încetează... 

Ușa dintre birouri se deschise. Deși Roarke se sprijini 
tacticos de tocul ușii, arăta ca un lup cu ochii flămânzi. 

— Webster, salută el cu glasul cel mai rece pe care-l 
avea. 

Eve simţi în aer coamele chiar de acolo de unde stătea. 
Simţi o gâdilătură în spatele gâtului, ce semăna a panică și 
se puse între ei. 

— Locotenent Webster este aici în calitate de director al 
Afacerilor Interne și trimis de șeful poliţiei, Tibble, în 
scopul... 

— La dracu', Dallas. Pot să vorbesc pentru mine. 

Ridică mâinile cu palmele goale, defensiv. 

— Nu am atins-o, nici nu am de gând. 

— Bine, se află în mijlocul unei investigaţii dificile și cred 
că știi despre ce este vorba. Nu are nevoie de chestiuni 
complicate acum. 

— Nici nu sunt aici ca să-i complic existenţa ei sau pe a 
ta. 

— Eu sunt chiar aici, spuse Eve, nu este nevoie să mă 
vorbiţi pe la spate. 

— Doar curățăm atmosfera, locotenent, spuse Roarke. 
Am să te conduc la locul tău de muncă... 

— Un minut, mirii ea, ieșind din birou împreună cu 
Roarke care închise ușa cu o mișcare hotărâtă. Ascultă...” 

El o opri, astupându-i gura cu un sărut, apoi Eve se 
relaxă. 

— Îmi place să-i fac vânt, ca și ţie. Este o faptă josnică, 
dar uite ce faci din mine. Știu foarte bine că nu te poate 
impresiona, iar dacă și-ar pierde minţile și ar încerca ceva, 
l-ai umple de sânge. Ceea ce, sincer, chiar mi-ar plăcea să 
se întâmple... Dar, de fapt, chiar îl plac! 

— ÎI placi... 

— Da. Are gust la femei și împunsături fine. 

— Tare. Bine, spuse ea dând din cap. 

Parcă mai știi ce le place bărbaţilor, gândi ea dar, de 
fapt, habar n-ai. 

— Mă duc la muncă... 

Încruntată, Eve ajunse în laboratorul lui Roarke. Câteva 
computere erau în funcţiune, câteva aveau date pe ecran, 
coduri, simboluri ciudate ce pentru ea puteau trece foarte 
bine drept hieroglife. Voci computerizate dădeau comenzi 
neinteligibile, întrebări, comentarii... 

Iar șifonatul Feeney și „neonul” de McNab se întreceau 
pe scaunele de birou cu role, evitând în mod miraculos 
ciocnirile dintre ei, de parcă erau doi copii care jucau un 
joc foarte ciudat Intrarea în acea cameră a fost pentru ea, 
parcă, intrarea într-un alt univers. 

— Hei! 

Feeney arătă degetul mare îndreptat în sus și clică pe 
unul din icon-urile computerului. 

— Am ceva în lucru. 

— Bine, și sper că nu este vreun joc pe computer, o fi 
Maximum Force 2200... 

— Hei... spuse McNab, privind înspre ei. Ai jucat 
Maximum Force? 

— Nu. 

Mă rog, poate că îl jucase de câteva ori, dar doar ca să-și 
testeze capacitatea de combatant. 

— Ce se întâmplă? 

— Ce avem aici este un diagnostic pentru sistemul de 
securitate de la familia Swisher. Am rulat peste el toate 
sistemele standard, l-am desfăcut. Este chiar un sistem 
bun, să știi. 

— Ştim deja că a putut fi bruiat prin telecomandă. Au 
decodat alarmele și sistemele adiţionale. 

— Da, da, dar nu știm nici ce au folosit. Dar lucrăm la 
asta, luăm cod cu cod, semnal cu semnal, să aflăm ce 
dispozitiv l-a dat gata. 

— Trebuie să-l fi luat de undeva, apuse Eve. Chiar dacă l- 
au reconfigurat, dacă au adăugat opţiuni, dispozitivul de 
bază trebuie să-l fi luat de undeva. 

— Da. Ce avem în lucru este sistemul de securitate de la 
spitalul lui Jaynene Brenegan, sistemul din apartamentul 
lui Duberry. Vom putea face corelări. Trebuie să fie același 
dispozitiv sau unul configurat în același fel. Când vei pune 
mâna pe ei, te ajut să-i arzi. 

— Mai ai și alte propuneri? 

— Spune. 

— Vreau să-mi alterezi stația de comunicare. Ceva vag, 
de care eu n-aș avea cum să-mi dau seama, ci doar un 
expert în electronică. O scăpare, ca cineva să reușească să 
mă monitorizeze, să-mi intercepteze transmisiunile. 

— Vrei să scape date? 

— Da, imediat ce rezolvăm asta, ne selectează locaţia, 
pun operaţiunea pe roate, iar eu vreau să-i atrag cu staţia 
mea, să mă poată monitoriza. Poate un bruiaj mic, dar să 
reușească să copieze transmisiunea, ca găurile din scuturi. 
Se mai întâmplă, nu-i așa? 

— Da, dar trebuie să ai pe ecran avertizare electronică... 

— Nu ar fi pentru prima oară când echipamentul poliţiei 
nu merge bine. Ar trebui să vezi ce computer am eu. 

— Încă îţi mai dă dureri de cap? întrebă McNab. 

— Rezistă cel puţin n-am mai primit nici un fișier porno 
când dau comenzi. În ultima vreme... 

— Dă-ni-l nouă, spuse Feeney, frecându-și palmele. 
Plătim pentru el. Ai staţia? 

— Da, spuse ea și o scoase din buzunar. Fă ceva slab, 
măcar să audă ce zic, măcar să audă bruiaje. 

— Te rezolvăm! 


384 


Erau destule camere în casă ca să adăpostească un 
batalion de oameni. A fost riscant să-l confrunte pe Baxter 
cu Webster, dar nu voia ca Afacerile Interne să bată la ușa 
șefilor ei. El a vrut să observe, se gândi ea, să-i observe pe 
Baxter și pe Trueheart. Înainte să o ia pe Peabody, Eve 
intră în dormitor să dea un telefon personal. 

— Ce zici dacă mai dăm un pont pentru alt pont? o 
întrebă ea pe Nadine când aceasta apăru pe ecran. Am 
nevoie de acoperire pentru incidentul de azi-noapte... 

— Spectacolul tău aerian de ieri? o întrebă Nadine cu un 
râs diabolic. A fost film extrem acolo... Am cumpărat 
imagini de la un turist din Tokyo. A fost dat la TV de două 
ori în dimineaţa asta. 

— Minunat! 

— Te-a băgat careva la apă pentru asta? Nu știam că ţi 
se face frică pentru un pic dejoacă... 

— Au pus Afacerile Interne pe capul meu și s-ar putea să 
se aleagă praful de investigaţie. Trueheart a fost cu mine și 
nu vreau să intre și el la apă. Am fost sfătuită să fac pe 
eroina care apără orașul de ucigași de copii. Că îmi risc 
viaţa ca să dau de urma lor, care sunt și ucigași de 
polițiști, că le protejez universul... chestii din astea. 

— Mamă, asta te omoară, spuse Nadine, dând din cap. 
Dar, de fapt, asta și faci, nu-i așa? 

— Chestia este să nu se reflecte nimic rău asupra 
departamentului. 

— Iar departamentul va trebui să sacrifice pe cineva, va 
fi necesar. 

— Va fi Trueheart, Nadine. Mie îmi vor da o palmă, 
poate o hârtiuţă la dosar, dar dacă vor să prăjească pe 
cineva, el va fi acela. Este mai ușor de sacrificat. 

— Deci vrei să fac o poveste ca treaba asta să nu se 
răsucească împotriva investigaţiei talc, iar tipul ăla drăguţ 
să nu-și pârlească fundul... 

— Cam asta era ideea. Iar în schimb... 

— Nu, nu-mi spune, se dădu Nadine înapoi cu palmele 
deschise. Pentru că îmi va fi foarte greu să te refuz. 

— Uite ce e, Nadine, nu e mare lucru! 

— Probabil că nu ai ascultat știrea mea demnă de toată 
mila, de azi-dimineaţă. Doamna locotenent cu sânge rece, 
Dallas și tânărul, dedicatul ofițer Trueheart, și-au riscat 
viața împotriva ucigașilor de copii și ai partenerilor lor 
polițiști. Ucigașii au descărcat armele fără să le pese că 
pietoni inocenți, bărbaţi, femei, copii care trăiesc sau 
vizitează acest oraș vor muri. Și așa mai departe. 

— Bine, îți mai sunt datoare încă o dată. 

— Asta este clar! Caseta video arată clar că focul a fost 
declanșat din dubiță, iar concurenţa a mers pe aceeași 
poveste, dar tot e de rău, ceva de genul că de ce toţi 
suntem în pericol de atentate teroriste, de ce mor oameni 
pe stradă, în casele noastre... 

— Bună întrebare! Răspunsul poate fi că o parte din 
societate e de rahat. 

— Pot să te citez? mai bine să te înregistrez pe tine când 
o spui. 

Eve o suci. 

— Ce-ar fi mai bine să zici că,.Locotenent Dallas, atunci 
când a fost contactată, a declarat că fiecare membru al 
poliţiei New York va lucra disciplinat ca să-i identifice și 
să-i captureze pe aceia care se fac responsabili de morţile 
colegilor lor, ofițerii Preston și Knight, pentru Grant, 
Keelie și Coyle Swisher, pentru Inga Snood și Linnie 
Dyson. Noi suntem apărătorii tuturor, ai New York-ului. O 
protejăm pe Nixie Swisher, pentru că a supraviețuit 
brutalităţii ce a intrat în casa ei și asta nu a fost de ajuns. 
Ea are nevoie să i se facă dreptate și va avea parte de ea 
curând! 

— Bine, am prins tot. Iar ca să-ți faci datoria, pune-i pe 
rug pe ticăloșii ăia. Aș face-o, oricum, ca să termini tu 
investigația. Aş face-o pentru Knight și Preston. 
Înmormântările lor sunt mâine. 

— Ne vedem acolo, spuse Eve și ezită dacă să-i dea un 
alt pont. O sursă neoficială de la Sediul Central al Poliţiei a 
confirmat că răpirea și uciderea lui Meredith Newman are 
legătură cu recentul caz de pătrundere în locuinţă și crimă 
din Upper West Side. Meredith Newman, o asistentă de la 
Protecţia Copilului a fost răpită... pune tu restul. 

— Pot să spun că Newman fusese desemnată să se ocupe 
de supravieţuitoarea crimelor, Nixie Swisher de nouă ani? 

— Da, spune așa. Arsurile de pe corpul lui Meredith 
Newman, dinaintea mortii, arată că a fost torturată înainte 
să i se taie gâtul, în aceeași manieră în care li s-a tăiat și 
celor din casa Swisher. Corpul doamnei Newman a fost 
descoperit pe o alee. 

— Avem restul... 

— Mai spune o dată. Spune încă o dată că era goală, 
acoperită de arsuri de la obiecte electrice, că avea gâtul 
tăiat, că a fost descoperită după ce a fost aruncată pe o 
alee. Martora a văzut o dubă neagră FourStar, cu numărul 
de înmatriculare AAD-4613, ce tocmai ieșea de pe aice 
când a fost descoperit cadavrul. Locotenent Eve Dallas, 
investigator și ofiţer Trueheart, asistent, s-au întâlnit cu 
mașina descrisă mai sus tocmai când aceasta pleca de la 
locul descoperirii cadavrului. 

— Şi au acţionat, termină Nadine scenariul. Ceea ce 
duce exact la spectacolul aerian. Bun, mulțumesc. Câţi 
martori? 

Unul, se gândi Eve, dar doar luminile mașinii. Dar de ce 
să se joace? 

— Când a fost contactată, locotenent Eve Dallas nu a 
confirmat, dar nici nu a negat informaţiile noastre. 

Cu o mie de planuri învârtindu-i-se în cap, Eve plecă 
spre birou, apoi coti brusc spre al soțului ei. Bătu repede la 
ușă, apoi deschise. Rămase uimită. 

Era plin de lume. Adică era doar Roarke și multe 
holograme. Administratora lui, Caro, stătea cuminte, cu 
mâinile în poală. Doi bărbaţi, cu jachete iară gulere și trei 

femei îmbrăcate în același mod conservator, studiau altă 
hologramă sau o chestiune foarte elaborată, ceva ce ţinea 
de un râu, un turn plin ce plutea. 

— Mă scuzaţi, spuse Eve dând să iasă, dar Roarke ridică 
mâna. 

— Doamnelor, domnilor, ea este soţia mea. 

Toţi se uitară la ea. Ea văzu, destul de clar, privirile 
măsurătoare ale femeilor, reacţii de confuzie, poate chiar 
de amuzament. Dar ea înţelegea asta. Roarke era de-a 
dreptul fermecător în costumul lui negru, cu puterea sa ca 
o aură în jurul lui. Iar ea - cu ghetele obosite, cu părul ca și 
când l-ar fi pieptănat cu degetele de dimineaţă și cu un toc 
de armă peste cămașă. 

— Tocmai terminam, i se adresă Roarke Evei, apoi se 
întoarse la grup. Dacă mai aveţi întrebări, puneţi-i-le lui 
Caro. Vreau ca schimbările să fie discutate și 
implementate mâine la aceeași oră. Vă mulțumesc. Caro, 
mai stai un moment. 

Hologramele, cu excepţia lui Caro, se evaporară. Caro se 
ridică în picioare. 

— Locotenent Dallas, mă bucur să vă văd. 

— Şi eu, spuse Eve și se gândi că are să înceapă o 
conversaţie de complezenţă. Ce mai face Reva? 

— Este bine, s-a întors în oraș. 

— Bine, transmite-i salutări din partea mea. 

Caro se întoarse spre Roarke. 

— Vei avea o conferință la unsprezece, din nou, cu 
inginerii de proiect. La unu ai întâlnire cu Yule Hiser, iar la 
două cu Ava McCoy și echipa ei. Fitch Communications s- 
ar putea să vrea ședință pe la ora nouă seara, prin 
hologramă. 

— Mulţumesc Caro, dacă mai este ceva urgent, știi de 
unde să mă iei. 

— Doamnă locotenent, salută Caro și dispăru. 

— Cine erau „costumele”? întrebă Eve. 


388 


— Arhitecţii. Mai fac încă niște finisări la un proiect de 
dezvoltare de pe Olympus. 

— Şase arhitecţi pentru un proiect? 

— Este un complex foarte mare, asta include clădiri, 
peisaje, apă, interioare, iar pe tine nici nu te interesează... 

Se simţi un pic vinovată. 

— Nu prea mult, dar nu se poate spune că nu mă 
interesează. Mă interesează doar din punctul de vedere al 
suportului pe care ţi-l dau. 

Roarke chicoti. 

— De ce ai nevoie? 

Acum, peste sentimentul de vină se așternu iritarea. 

— Doar pentru că am zis că te susţin nu înseamnă că am 
nevoie de ceva de la tine. 

— Nu, nu înseamnă, spuse el, lăsându-se pe spătarul 
scaunului, dar dacă ai intrat aici înseamnă că aveai. Nu e 
nevoie să te simţi vinovată din cauza asta și nici să îţi faci 
griji din pricină că lucrez pe timpul meu la cazul tău. Nu o 
făceam dacă nu aș fi vrut. 

— Ce-ar fi să-mi dai o clădire din centrul orașului? 

— Pe care ai vrea-o? 

De data asta, ea fu cea care chicoti. 

— Dă-te mare. Ai ceva neînchiriat? Ceva care să poată fi 
securizat timp de douăzeci și patru de ore? 

— Îmi imaginez că ai un plan. Capcana ta... De ce în 
centru? 

— Pentru că știu că sunt prin zonă. Pentru că îi vreau 
departe de fetița asta. Am nevoie de un loc unde să pot să 
masez o duzină de oameni și unde să plasez tehnologie ca 
să-i prind. Vreau să fac să pară că e o casă de protecţie, cu 
polițiști la uși și la ferestre. Şi am nevoie să pot să închid 
locul imediat ce i-am prins înăuntru. 

— Am să-ţi ofer niște posibilităţi în după-amiaza asta. 
Este destul de repede? 

— Bine. Mai e ceva. Am s-o fac repede, spuneai că 
Richard și Elizabeth vin astăzi? 

— Da, la ora patru, o să am eu grijă de asta. 

— Chiar dacă aș vrea să te las, nu este drept. 

Nu trebuia să i se spună că ședințele pe care Caro le 
grăbise puţin nu erau neapărat pentru marea platformă 
strălucitoare a lui Roarke Industries. 

— Eu ţi-am pus-o în braţe, am să îmi fac partea mea de 
treabă. Mă gândesc că tu le-ai asigurat deja securitatea. 

— Totul este la punct. 

— O aduc pe Mavis. 

— Poftim? 

— Fetiţa este un mare fan al lui Mavis. S-a luminat toată 
când a auzit că o cunosc pe Mavis și înainte să mă mai 
gândesc la ceva am și spus”Da, poţi să o întâlnești”. 
Oricum, mi s-a părut că dacă aș invita-o pe Mavis aici, pe 
Mira, de care vom avea nevoie ca să studieze reacția fetiţei 
la adopţie, va părea totul așa, ca de ocazie, ca și când am 
avea musafiri... 

Sistemul de comunicare al lui Roarke bâzâi, semnalizând 
luminos o serie de date care erau pe cale să intre. Eve se 
întreba cum de suporta atâtea întreruperi. Una dintre ele, 
știa prea bine, fusese chiar ea. 

— Într-o lume reală făcută din bine și rău, binele nu dă 
niciodată o petrecere dacă știe că răul ar vrea să i-o 
strice... 

El încuviinţă din cap. 

— Da, iar faptul că avem musafiri le-ar putea da 
impresia că nu există nici un copil în casa asta. 

— E un fel de a vâna un stol cu o singură piatră. 
Leonardo este la Milano, ori la Paris, ori pe undeva pe 
acolo, spuse ea, gesticulând vag în direcţia unde credea că 
ar fi Europa. Deci, dacă o aduc aici pe Mavis, ar fi bine să o 
și ţin. Așa, de control. 

— Aș zice că dacă sunt mai mulţi cu atât mai bine, ceea 
ce este aberant, având în vedere că am casa plină de 
polițiști. 

larăși avu sentimentul acela de vinovăţie, cu o 
înțepătură și mai entuziastă. 

— Am să-i dau pe toţi afară cât de repede pot! 

— Te susţin! Oh, ţi-am văzut spectacolul la știrile de 
dinainte de ședință. 

— Da, am auzit că a fost la televizor. 

— Ai făcut niște manevre chiar impresionante, atât 
aerian cât și la sol. Dar trebuie să spun că ai avut noroc că 
nu ai înfipt mașina aia de poliţie în vreo clădire. 

— Nu am putut, dar am s-o fac altă dată. Chiar dacă 
Peabody se va decide să facă o ofertă de favoruri sexuale 
perverse, posibil și ilegale pentru o nouă mașină, voi avea 
noroc dacă îmi vor da una de la Recondiţionări. 

— Cu oferta lui Peabody de favoruri sexuale perverse și 
posibil ilegale ai putea să iei o mașină chiar de la mine. 

— Peabody nu are nevoie de cerere, ar sări pe tine 
imediat. 

— Flatant... Dar eu mă gândeam la tine când am vorbit 
de favoruri sexuale. Dar sunt sigur că eu și Peabody putem 
să ne înţelegem... 

— N-aș vrea s-o bag din nou în spital atât de curând... Te 
iau pe la patru, pa! 

Împreună cu Peabody, Eve își făcuse obiceiul să se ducă 
în mod repetat la locul crimelor atribuite lui Kirkendall. 
Stăteau pe trotuar și studiau clădirea în care trăiseră 
judecătorul Moss și familia sa. O altă familie care era acum 
sub o piatră de mormânt. 

Oare se gândeau la asta? Vorbeau despre asta? își 
distrau prietenii cu poveștile lor de groază? 

— Baxter și Trueheart au reexaminat locul, comentă 
Peabody. Au arătat portretele robot și fotografiile din 
dosarele militare. Nimeni nu-și amintește de chipurile lor 
pe aici. Sunt doi ani de atunci, adăugă ea. A fost o 
încercare. 

— Dar de ce nu a ucis-o pe soţia lui Moss? Ai putea să 
speculezi că avea ceva doar cu judecătorul dar, de fapt, pe 

ea au lăsat-o în viaţă ca să sufere. Le știa rutina, i-a 
supravegheat și pe ei. 

Eve se întoarse într-un arc de cerc privind înjur. 

— Sunt multe locuri unde ar fi putut să-și închirieze 
ceva, să se așeze pe aici, să supravegheze. Probabil că lui 
Isenberry i-a revenit acest rol. Deștept. Primii investigatori 
au și intervievat-o poate... Ne vom uita din nou pe 
rapoarte, să vedem dacă iese ceva de acolo... 

Se urcă din nou în mașină și conduse spre casa familiei 
Swisher. 

— O proprietate aici este o investiţie bună. Iar lui îi plac 
investițiile bune. Poate că a cumpărat o clădire chiar lingă 
reședința lui Moss, poate că acum o închiriază. S-a asociat 
cu maestrul Lu pentru una dintre investiţii, pentru venit. 
De ce nu se ocupă cu imobiliare? 

— Poate că își diversifică portofoliul. 

— Să urmăm pista asta, să vedem dacă a cumpărat aici 
vreo proprietate după proces, înainte de bombă. Asta nu 
ne-ar putea duce la el, neapărat, dar ar fi o probă. Când 
ticăloșii ăștia vor fi judecaţi, am să fac în așa fel, încât să 
fie cusuţi în linţolii de titan. La dracu'! 

Apăsă acceleratorul atunci când casa lui Swisher îi 
apăru în vizor. 

— Uită-te la copiii ăștia idioţi! 

Un grup format din vreo trei adolescenţi, după cum 
vedea ea, erau adunaţi în faţa sigiliului poliţiei de la 
intrarea principală a casei. Cel care stătea de șase, un pitic 
îmbrăcat în haine de piele și cu ochelari de soare, le dădu 
semnalul și o luă la goană pe un board argintiu. Copiii s-au 
împrăștiat, sărind singuri sau în tandem pe board-urile lor, 
plonjând pe trotuar, pe stradă printre vehiculele care 
începură să claxoneze și să scrâșnească. 

Eve auzi un râset sacadat când aceștia dădură colţul. 

— Cum? Nu te iei după ei? întrebă Peabody atunci când 
Eve luă curba. Nu-i strivești ca pe gândaci? 


392 


— Nu, este posibil ca unul dintre ei să sfârșească strivit 
de vreun taxi în timp ce eu îi gonesc. Derbedei... 

Eve trânti portiera și aproape că alergă până la ușă ca 
să vadă dacă sigiliul era rupt. 

— Treabă de cârpaci, nu au avut timp să reseteze 
alarma. Copii idioţi, ce aveau de gând, să intre și să dea o 
petrecere în casa morţii? De ce nu or fi la școală sau, și 
mai bine, la școala de corecție? 

— Sâmbătă. 

— Ce spui? 

— Azi este sâmbătă, Dallas. Nu se face școală în week- 
end. 

— Ar trebui să se facă, spuse ca morocănoasă. Ar trebui 
să fie școală douăzeci și patru de ore, șapte zile din șapte 
pentru copii derbedei ca ăștia, lipsiţi de respect. Dacă le 
dai o zi liberă, fac numai prostii! 

— Te-ai fi simţit mai bine dacă le-ai fi dat vreo două 
șuturi. 

— Da, spuse ea cu un suspin, data viitoare. 

Se strădui să nu se mai gândească la acest lucru. 

— Reexaminarea nu a adus nici o noutate aici. Dar noi 
știm că Isenberry s-a folosit de secretară ca să intre aici, să 
stea aproape de familie. Ştim că ucigașii au venit pe jos, au 
venit din capul străzii, nu dintr-o clădire din apropiere. 
Totuși, vom încerca și aici să vedem dacă există vreo 
investiție imobiliară. S-ar putea să fi cumpărat vreo 
clădire, să o fi folosit pentru supravegherea de dinainte. 

Ultima oprire a fost la parcarea de la spital. 

— Aici nu a fost doar o tăietură rapidă. Au înjunghiat-o 
pe femeie de mai multe ori. Răni defensive. Ea s-a luptat 
sau a încercat să o facă. S-au jucat un timp cu ea. 
Înjunghiată în toate părţile. Eu aș zice că a fost o luptă 
între fete. Cred că i-au lăsat-o lui lIsenberry pe asta. 
Dosarul ei spune că îi place să combine tehnicile. Lui 
Clinton îi place un omor pe mutește, strangularea manuală 
este specialitatea lui. Kirkendall l-a lăsat pe fratele lui să 

facă strangularea, dar celelalte crime sunt ale lui. Reci și 
curate. Toate au fost însă sângeroase. Pe urmă, ai mai 
multă încredere în camarazii tăi dacă s-au mânjit și ei cu 
sânge, ca și tine. 

— Cea mai ușoară crimă a fost aici. 

Peabody se încruntă privind parcarea și centrul de 
sănătate. 

— Ori intri peste ea, ori îi pândești orarul, ori stai și 
pierzi vremea până o prinzi... și cine ar putea să observe? 
O faci îa ieșirea din tură, târziu. lar dacă este o femeie în 
urma ta, nu te apuci să ţipi... Poate s-au și salutat 
prietenește din cap sau poate lIsenberry s-a oprit, a 
întrebat ceva, cum ar fi „cum aș putea ajunge la secţia de 
chirurgie?” Victima se întoarce, ea scoate cuțitul. Îl înfige, 
victima încearcă să blocheze lovitura sau dă să fugă. 
Atunci o lovește din nou. O termină în spate, departe de 
clădire. Unele lovituri erau ușoare, mici împunsături. Apoi, 
o termină. Un rendez-vous și a plecat. 

Da, se gândea Eve, cam așa ar fi fost. 

— Ei au pândit-o. Kirkendall și Clinton. Aproape de 
câmpul lor vizual sau poate că Isenberry avea reportofon. 
Pentru că nu poţi lua parte la crimă decât dacă o vezi. 
Dacă le găsim baza, vom găsi și înregistrările crimelor. Le 
studiază ca și când ar juca pe computer jocuri video. Se 
uită la greșeli, la mișcări, vor să se perfecționeze. 

— Sunt bolnavi. Dallas, este aproape patru! 

— Şi? 

— Trebuie s-o iei pe Mavis la cinci. 

— Ai dreptate. Încă puţin. 

Se răsuci pe călcâie și studie locul unde corpul lui 
Brenegan a fost găsit cu ani în urmă. 

— Știu că suntem aproape. Dacă apăsăm butoanele 
potrivite, îi atragem și s-a zis cu ei! Sunt deștepţi, vicleni, 
dar sunt vulnerabili, pentru că nu se lasă până când nu 
termină ce au început. Mai bine eșuează misiunea decât să 
o lase neîndeplinită. 

— Este greu să te oprești, să schimbi tactica, să ataci 
alte zone... 
— Da, e enervant. Hai s-o luăm pe Mavis. 


Eve fusese la câteva concerte ale lui Mavis. Era în culise 
și se uita la fanii îndrăgostiţi care erau destul de norocoși 
că ajunseseră la concertele ei. Dar niciodată nu văzuse o 
fetiță de nouă ani rămasă mută doar la vederea prietenei 
sale. 

Nu că felul cum arăta Mavis nu ar fi lăsat pe oricine mut. 
Mavis își prinsese părul în sute de inele aurii cu sclipiri 
verzui, ce stăteau gata să explodeze în jurul feţei ca un 
mop electric. Ochii îi erau pictaţi în auriu, la fel ca și 
inelele, iar genele false erau de culoare verde. Purta o 
haină purpuriu închis, pe care și-o aruncă de cum intră în 
casă ca să își arate rochia lungă cu crăpătură tot de 
culoare purpurie cu pete de auriu. Avea pantaloni strimţi 
pe dedesubt, verzi, ce aveau în jurul genunchiului petice 
strălucitoare, iar la glezne purta brățări. Pantofii 
transparenţi aveau vagi accente de diferite nuanţe de 
culori. 

Graviditatea ei avansase, iar burta îi ieșea în afară ca o 
umflătură catifelată. 

Brăţările de la genunchi, de la glezne și de la mâini 
sunau ca niște clopoței în timp ce parcă dansa apropiindu- 
se de micuța Nixie ce rămăsese cu gura căscată. 

— Bună, eu sunt Mavis. 

Nixie doar reuși să dea din cap, ca o păpușă de lemn 
mânuită de fire suspendate. 

— Dallas spune că îţi place muzica mea. 

La următorul semn făcut din cap de Nixie, Mavis zâmbi. 

— M-am gândit că ţi-ar plăcea asta... 

Părea să fie o mapă din care, în ameţitoarele zomăicli 
ale lui Mavis, apăru un CD. 

— MI-l dai mie? 

— Bineînţeles. Vrei să te uiţi? Te superi dacă îl punem în 
computer, Dallas? 

— Nu, dă-i drumul. 

— Asta este ultimul, exclamă Nixie, cel mai tare... Linnie 
Și cu mine... 

Se opri, holbându-se la disc. 

— Linnie este prietena mea cea mai bună, ne uităm la 
video tot timpul. Dar ea este... A 

— Ştiu, spuse Mavis cu o voce mai blândă. Imi pare tare 
rău! Dallas este prietena mea cea mai bună. M-aș simţi așa 
de rău dacă i s-ar întâmpla ceva... Cred că m-aș gândi tot 
timpul la cât ne-am distrat împreună ori de câte ori aș 
putea, așa n-ar mai durea chiar atât demult. 

Nixie dădu din cap. 

— O să ai un copil. Pot să te ating? 

— Bineînţeles. Câteodată mai dă din picioare pe acolo și 
se simte foarte rece. Trebuie să se mai coacă un timp, 
spuse ea punând mâna peste a lui Nixie. În ultimul video 
apar cu burta asta pictată. Ce-ar fi să ne uităm la video? 
Am să vin imediat să privim împreună. 

— Bine, mulţumesc, spuse Nixie și se uită la Eve. Ai spus 
că o aduci și ai adus-o. Mulţumesc. 

Când Nixie o șterse din camera de primire, Eve se 
apropie și puse o mână pe umărul lui Mavis. 

— Îţi rămân recunoscătoare. 

— Biata copilă! Doamne, te face praf... 

Își puse o mână pe burtă și clipi din genele de smarald. 

— Uite ce e, dacă pot să îi ofer niște ore de distracţie, e 
ok! Hei! Mă lovește! 

Luă repede mâna Evei și i-o lipi de burtă. 

— Doamne nu... Vai! 

Eve se smuci când simţi izbitura în palmă. 

— Nu e grozav? 

— Este! 

Curiozitatea o făcu să se uite cu ochii mari la burta lui 
Mavis, în timp ce micile lovituri continuară. Era un fel de... 

nici nu era sigură... O lovitură scurtă de fericire, nu chiar 
așa de înspăimântătoare cum crezuse. 

— Dar ce Dumnezeu face acolo, dansează? 

— Înoată, se întinde și se răsucește. Acum mă lovește 
pentru că i se deschid nările și acolo micile săculeţe de 
aer... 

Eve duse singură mâna la burta lui Mavis și, încetișor, 
începu să o bată, în timp ce Mavis râdea. Mâinile ei 
mângâiau încet burta uitându-se spre scări. 

— Bună, doctor Mira! 

— Mavis. Ţi-aș spune că ești strălucitoare, dar nu te-am 
cunoscut niciodată altfel. Dar îţi spun că arăţi extraordinar 
de sănătoasă. 

— Mă simt TIF azi. Total în Formă... 

— Nici nu știam că erai aici, spuse Eve. 

— Am sosit cu câteva minute înaintea ta. Am fost sus ca 
să vorbesc cu Roarke. Va cobori și el. Domnul deBlass și 
doamna Barrister, împreună cu fiul lor, tocmai au fost 
scanaţi la poartă. 

— Mă duc să o distrez pe Nixie. 


Mavis o lovi pe Eve peste braţ și o șterse din salon. 

— Bagă, Nixie, strigă ea, și atunci se auzi ceea ce s-ar fi 
putut chema, în anumite zone culturale, muzică. 

— Cred că a început distracţia, declară Eve și se 
îndreptă spre ușa de la intrare. 


397 


22 


Era un grup ciudat date fiind circumstanţele, presupuse 
Eve. Era și mai ciudat că ea încerca să dea atenţie 
discuţiei, să vadă reacţiile fetiţei, să facă planuri în 
legătură cu operaţiunea, să-și coordoneze echipa și să facă 
pe gazda... Richard și Elizabeth trecuseră prin experiența 
crimei, a scandalului și păreau mai puternici în acest 
moment. Eve îi privea pe amândoi cum încercau să o 
angajeze pe Nixie în conversații, împreună și separat. 
Fetiţa era politicoasă, destul de distrată, se gândi Eve, atât 
de Mavis cât și de puștiul de vârsta ei, încât să se simtă 
bine. 

Era un grup ciudat! 

Din conversaţie însă, se deducea că doar ea era de 
părerea asta. 

Se strecură afară ca să vadă ce a mai descoperit 
Peabody din verificarea imobiliarelor și i se părea o 
adevărată aventură să lase munca ei confortabilă de 
polițist ca să se ducă în sufragerie și să socializeze. 

Elizabeth Barrister o interpelă în foaier. 

— Este un copil minunat! 

— Are și ţepi. 

— Trebuie să aibă, va avea nevoie de ei de acum înainte. 
Suferinţa vine în valuri. Chiar când crezi că ai trecut de 
unul, altul te absoarbe din nou. 

Elizabeth Barrister, se gândi Eve, știa multe despre 
suferinţă. 

— Este o responsabilitate mare pe umerii tăi. 

Elizabeth dădu din cap privind spre sufragerie. 

— Noi am făcut greșeli, eu și Richard. Atât de multe! 
Prea multe! Am acceptat faptul că fata noastră a plătit 
pentru ele. 

— Domnul senator deBlass a fost cel vizat. 

— După părerea ta, da, fu de acord Elizabeth. Dar ea era 
copilul nostru și noi am făcut greșeli. Ni s-a dat o a doua 
șansă cu Kevin. Ne-a luminat viața! 

Nici nu erau dubii în privința asta, se observa, doar la 
pronunţarea numelui lui se observa. 

— I-am oferi lui Nixie un cămin, dacă și ea ar vrea. l-am 
da șansa să se vindece. Am fi buni pentru ea, cred. Kevin 
va fi, cu siguranţă. Îi povestea despre o cameră de jocuri și 
mă întreb dacă nu i-am putea duce acolo pe amândoi. 

— Desigur, îţi arăt unde se află camera... 

Eve își aminti de Kevin ca de un un copil slăbănog de 
aproape șase ani, cu hainele zdrenţuite care ţinea în braţe 
o pisică slabă și plină de câlţi. A fost luat, spălat, acum mai 
crescuse câţiva centimetri și avea un zâmbet din care îi 
lipseau câţiva dinţi așa cum stătea cu Galahad în braţe. 

— Este gras, spuse Kevin vesel. Dar este așa de moale... 

— Da, bine... 

Galahad ridică ochii diferit colorați spre Eve și privirea 
lui parcă spunea că vrea răzbunare pentru umilinţa 
suferită. 

— Nu trebuie să-l cari... 

— Dar îmi place. Am un pisoi pe care îl cheamă 
Gogoman, iar acum am și un căţeluș, pe care îl cheamă 
Butch. Eu mă duc la școală și mănânc ca un cal. 

În spatele lor, Elizabeth râse. 

— Asta așa este. 

— Dacă aș avea un cal... M-aș sui pe el ca un cowboy. 

Modul în care Kevin își mută privirea ușor spre mama lui 
îi spuse lui Eve că băiatul știa cam cine ar pleca urechea la 
dorinţa lui. 

— Fiecare pas la vremea lui, micuţule. Să vedem cum te 
descurci cu Butch. Tie îţi plac caii, Nixie? 

— M-am suit odată pe unul când eram în parc. A fost 
drăguţ! 

La prima vedere a Nirvanei, camera de jocuri a lui 
Roarke, 

Kevin ţipă uimit, scăpându-l pe Galahad pe jos, 
grăbindu-se să ajungă la primul joc video. 

— Mă descurc eu de aici, îi spuse Elizabeth Evei. Am 
devenit expert în genul ăsta de lucruri. 

Cu o ușurare vizibilă, Eve o lăsă acolo. Găsi că este o 
bună ocazie să urce la Peabody. 

De data aceasta, Webster stătea întins peste umărul lui 
Peabody. 

— Nu-mi mai înghesui partenera, tună Eve. 

Webster se redresa, rămase aproape. 

— Trebuie să ajung la Centru rapid, să dau raportul... 

— Nu lăsa ușa să te mai găsească în prag atunci când 
ieși. Ce ai descoperit? o întrebă pe Peabody. 

— Se pare că a fost o idee bună verificarea imobiliarelor. 
Am găsit ceea ce s-ar numi o clădire locuibilă pe strada lui 
Moss. A fost cumpărată după sentinţa procesului de 
custodie în numele celor trei. Nu au finanţat clădirea, deci 
de acolo au urmărit toată afacerea. Clădirea nu a adus 
profit până după moartea judecătorului, când a fost 
închiriată. Chiriașii sunt curaţi, n-au nici o legătură cu ei. 
Grupul Triunghi posedă, de asemenea, din luna martie 
2054 o clădire ce acum este închiriată la două familii, 
aflată la sud de spitalul unde Brenegan a fost ucisă. Au 
avut chiriași, schimbaţi la fiecare șase luni, cu o exactitate 
de ceasornic. Cred că avem șanse să găsim aici conexiuni 
cu Cassandra sau Apocalips. 

— Kirkendall, Clinton, Isenberry. Triunghiul celor trei. 
Drăguţ! îi vom lega de numele grupărilor teroriste. 

— E o nebunie, Dallas! 

Eve se dădu neliniștită înainte... înapoi... Webster era un 
polițist cu greutate, lucra totuși pentru Biroul Afacerilor 
Interne. Dar era o soluţie. 

— Tu ai ieșit din tură, îi spuse ea lui Peabody. Tu și 
restul echipei aţi terminat pe ziua de azi. 

— Dar avem de... 

— Ai ieșit din tură! 

Eve îi zâmbi ușor lui Webster care încă nu plecase. 

— Ce faci tu cu timpul tău liber nu mă interesează. Nici 
departamentului nu-i pasă... Dacă vrei să faci ceva util, îi 
spuse Eve lui Webster, ia-mi de pe cap Afacerile Interne 
pentru următoarele patruzeci și opt de ore. 

— Pot face asta. Dă-i ordinele care trebuie lui Peabody, 
eu nu știu și nici nu am auzit nimic aici... 

— Copiază CD-ul acesta în computerul tău, Peabody. 

— Vrei să începi urmărirea, ţinând cont de imobiliare? 

— Mâine. Vom rezolva asta mâine. Vom muta echipa la 
sediu, vom evita astfel cercetările celor de la Afacerile 
Interne ce vor vrea să știi ce facem noi aici. Voi stabili 
ședința la ora șapte dimineaţa. Spune echipei că trebuie să 
se mute de aici și să termine ce au de făcut, eventual, de 
acasă. 

In mintea lui Eve se contura deja strategia. 

— Caută și alte proprietăţi pe numele lor sau nume 
asemănătoare. Sau închirieri pe numele lor făcute în 
apropierea spitalului. Vreau să le aflu baza. Dacă le vom 
afla baza, se schimbă toată operaţiunea și atunci îi vom 
putea prinde. 

— Vei lucra de aici? 

— Voi căuta alte date, da. Vreau să fii în contact cu mine 
de la computer la computer. Dacă ceva nu merge bine, ne 
vedem la sediu. Ai înţeles? 

— Am înţeles. 

— Şi ia-i pe toţi polițiștii din casa asta. 

— Dallas... 

Webster se opri când Eve se întoarse spre ușă. 

— Nu este treaba nimănui ce fac eu cu timpul meu, dar 
dacă se întâmplă să am datele pe care i le-ai dat detectivei 

Peabody, s-ar putea să mă distrez intrând în competiţie cu 
voi pentru ce a mai rămas de făcut în operaţiunea asta. 

— Peabody, este vreo problemă dacă intri în cursă cu 
Afacerile Interne? 

— Mie îmi place competiţia... 

— Atunci încearcă să o câștigi. 

Era și mai bine, se gândi Eve, în timp ce ieșea din birou. 
Roarke ar fi putut să lucreze nestingherit de nasul celor de 
la Afacerile Interne. Ea ar putea lucra alături de el și, 
astfel, le-ar putea veni soluţia salvatoare. Bine că avea 
civilii aceia în casă, ca să aibă grijă de copii în timp ce ea 
lucra. 

Sc duse în studioul unde Baxter și Trueheart lucrau pe 
calculator și de unde se pregăteau să preia ștafeta în 
privinţa datelor. 

— Verificaţi cine erau proprietarii caselor înainte de a fi 
cumpărate, ordonă ea. Vedeţi dacă există vreo legătură cu 
armata, grupuri paramilitare, proprietari, neveste, copii, 
tot. Vedeţi ce fac aceștia în prezent. Să vedem dacă se 
sparge buba. Dar o faceţi de acasă. Oficial, sunteţi în 
timpul liber acum. 

Se grăbi să ajungă jos, ca să continue să lucreze, când o 
interpelă Summerset. 

— Doamnă locotenent, oaspeţii dumneavoastră își 
doresc compania gazdei. 

— Bagă-ţi undeva lecţia de etichetă! Spune-i lui Roarke 
că lucrez în biroul lui și că am nevoie de atenţia lui. Acum! 

Fericită că a câștigat timp și că i-a spus lui Summerset 
să-și bage ceva, se grăbi să ajungă în biroul lui Roarke. 

— Computer, activează. 


Un moment, verificare de autorizație după scanarea 
vocii. Verificat, Dragă Eve. Activat. 

— Doamne, dacă ar auzi cineva drăgălășeniile astea? Nu 
se știe că lucrează și polițiști pe aici? Verificare de 
informaţii asupra companiei „Triunghi Grup”. 


Procesare... Triunghi Grup, înregistrată ca firmă de 
brokeraj imobiliar, filială a Corporaţției Cinci D. 


— Locaţia sau locaţiile companiei Triunghi Grup, birouri 
sau sediu. 


Procesare... Triunghi Grup este listat ca firmă de 
electronice cu sediul la următoarea adresă: 1600 
Pennsylvania Avenue, Washington Est. 


— Afișează harta, Washington Est, pe adresa dată. 
Harta afișată. La locaţia dată se află Casa Albă. 


— Da, până și eu știam asta. O călătorie spre putere... 
Verifică datele Corporaţiei Cinci D. 

Eve se lăsă pe spătarul scaunului în timp ce computerul 
procesa datele, apoi se uită la Roarke, care tocmai intra în 
birou. 

— Ai nevoie de ceva? 

— Kirkendall a achiziționat proprietăţi lângă două dintre 
ţintele lui. Imobiliare de prima mână, investiţii bune. Se 
pare că le păstrează. 

A folosit două firme de acoperire sau doar despre două 
avem noi date. Triunghi Grup și Corporaţia Cinci D. 

— Triunghi, reflectă el mângâind-o pe păr. Logic, sunt 
trei. Dar ce-i cu Cinci D? Să fie o indicație că au mai fost 
doi jucători în grup? 

— Cinci de cinci... 

— Douăzeci și cinci? 

— Nu, nu e chestie matematică. E un termen militar. 

— Nu știu despre ce vorbești. 

— Adică tare și răspicat, clar. Ceva de genul „totul este 
solid”. 

— Aha... 

Roarke privi datele ce apăreau pe ecranul calculatorului. 

— Casa Albă... Ne credem mari. lar organizația mamă 
este doar de fațadă găzduită de Pentagon sau de sediul 
Naţiunilor Unite. Uite, se pare că locaţia asta este Palatul 
Buckingham. Oricât de grandoman ar fi delirul lor, nu fac 
nici cit o ceapă degerată în lumea afacerilor. Nu am auzit 
niciodată de firmele astea. Ia să vedem ce mai apare... 

— Te pot lăsa aici un minut? Trebuie să-mi informez 
comandantul. Vreau să îi ţin pe toţi departe de coada mea 
pentru un timp. 

— Fugi, dar treci pe jos să vezi dacă totul este în regulă, 
da? Am lăsat-o pe Mavis să facă pe gazda și cine știe ce-i 
mai trece prin minte? 

Eve dădu telefon comandantului și se prefăcu în faţa lui 
Feeney că se socializează și că treaba asta o absoarbe cu 
totul. 

Odată ajunsă jos, îi găsi pe adulţi, inclusiv pe Elizabeth, 
în salon. 

— Sunt bine, îi spuse ea Evei. Se distrează așa de bine 
împreună că i-aș mai lăsa puţin, așa cum m-a rugat Kevin. 

— Bine, în regulă. 

— Nu îţi face griji pentru noi, îi spuse Mira. Este evident 
că ai lucruri urgente de rezolvat. Putem să ne distrăm și 
singuri un timp. 

— Şi mai bine. 


În camera de jocuri video, Nixie și Kevin făcură o pauză 
de la mașinării. Fetiţei îi plăcea să mai fie în prezenţa unui 
copil, chiar dacă acesta era băiat. lar părinţii lui păreau 
drăguţi. Mama lui se jucase și ea cu ei Războiul 
Intergalactic. Aproape că și câștigase. 

Dar acum se bucura că ea nu mai era acolo. Erau lucruri 
pe care nu le puteai spune cu adulţii prin preajmă. 

— Cum de nu vorbești ca părinţii tăi? vru Nixie să afle. 

— Vorbesc cum vorbește toată lumea. 

— Nu, ei au un alt fel de accent. E diferit. Tu de ce nu-l 
ai? 

— Poate pentru că nu au fost părinţii mei tot timpul. Dar 
acum sunt. 

— Adică te-au adoptat? 

— Am dat o petrecere când m-au adoptat. A fost ca un 
fel de zi de naștere. Am avut și tort de ciocolată. 

— Ce drăguţ! 

Se gândi că era chiar drăguţ, dar cu o senzaţie de leșin 
în stomac. 

— I-a omorât cineva pe părinţii tăi adevăraţi? 

— Mama cealaltă, corectă el. Pentru că eu acum o am pe 
mama adevărată. Când ești adoptat devine mama ta 
adevărată. 

— Vreau să spun, cealaltă. A omorât-o cineva? 

— Nuuuu... 

Kevin începu să-l mângâie pe Galahad, care se decise să 
stea în braţele lui și să-și ofere burta ca să fie răsfăţată. 

— Câteodată pleca și mie îmi era foame. Câteodată era 
drăguță, câteodată mă bătea. „Te bat de te rup, ticălos mic 
ce ești”, așa îmi spunea. 

Kevin zâmbi la spusele acestea, dar nu avea deloc o 
expresie fericită. 

— Așa făcea atunci când mă bătea. Dar mama mea de 
acum nu mă lovește niciodată și nu face figura aceea, 
spuse el, imitând un rânjet care aparţinea mamei lui 
adevărate. 

— Nici tata, iar ei doi fac câteodată așa... 

Își împreună sprâncenele și încercă să pară supărat. 

— Dar nu fac de multe ori asta. Şi nici nu pleacă, mie nu 
îmi mai e foame, nu ca înainte... 

— Cum te-au găsit? 

— Au venit și m-au luat de unde te trimit oamenii când 
nu ai părinţi. Primești de mâncare acolo, se fac jocuri, dar 

eu nu am vrut să stau acolo și am plecat. Atunci, au venit 
ei și am plecat în Virginia. Avem o casă mare, nu la fel de 
mare ca asta, spuse el, dezarmant de sincer. Dar tot e 
mare și eu am camera mea, iar Gogoman stă cu noi. 

Nixie își umezi buzele. 

— Mă vor lua în Virginia? 

Fetița știa unde era Virginia sau aproximativ... Ştia că 
Richmond era capitala statului, pentru că învățase toate 
statele și capitalele lor. Dar nu era New York, nu era ceea 
ce ea simţea ca fiind acasă... 

— Nu știu, spuse Kevin, evident intrigat, privind-o 
insistent. Păi tu nu locuiești aici? 

— Nu, eu nu locuiesc nicăieri. Niște oameni au intrat în 
casa mea și mi-au ucis părinţii. 

— I-au omorât de tot? întrebă Kevin cu ochii ieșindu-i din 
orbite. Cum așa? 

— Da, pentru că tata era un om bun și ei erau răi. Așa 
mi-a spus Dallas. 

— Asta e rău, spuse el, bătând-o a compasiune cu palma, 
ţinându-l pe Galahad. Ti-a fost frică? 

— Tu ce crezi? se dădu fetița înapoi, dar simpatia de pe 
chipul lui Kevin nu păli. 

— Eu cred că m-aș speria așa de tare, că nici nu aș putea 
să mai respir... 

Mica pornire de furie a lui Nixie dispăru. 

— Mi-a fost frică. l-au omorât pe ei, pe mine nu, iar eu 
sunt aici ca să fiu protejată. Dallas îi va prinde și îi va pune 
în niște rahaturi de cuști. 

Se plesni cu mânuţa peste gură și se uită repede spre 
ușă. 

— Nu putem să spunem rahat, șopti el, mama se uită în 
felul ăla dacă uiţi că nu trebuie să zici... 

— Ea nu este mama mea... 

Când izbucni în plâns, Kevin îi puse o mânuţă pe după 
umeri. 

— Stai liniștită. Poate să fie mama ta, dacă vrei... 

— Eu o vreau pe mama. 

— Dar ea a murit. 

Nixie își puse capul pe genunchii îndoiţi. 

— N-or să mă lase să mă duc acasă. Nici la școală nu mă 
lasă. Și nici nu știu exact unde este Virginia. 

— Avem o curte mare și un căţeluș. Câteodată, pișulește 
podeaua, dar e foarte caraghios. 

Nixie suspină și rămase cu obrajii sprijiniți pe genunchi. 

— Vreau să o întreb pe Dallas dacă pot să merg în 
Virginia. 

Își șterse faţa, se ridică și folosi scannerul de casă. 

— Unde este Dallas? 


Dallas se află în biroul lui Roarke. 


— Trebuie să ţii asta. 

Atentă, își desfăcu emițătorul de pe pulover și-l prinse 
de al lui Kevin. 

— Așa știe Summerset unde sunt. Dar eu vreau să 
vorbesc cu Dallas, cu nimeni altcineva, așa că tu stai aici și 
joacă-te până mă întorc. 

— Bine, când te întorci, ne uităm pe hartă să vedem 
unde este Virginia, ca să știi și tu. 

— Poate... 

Nixie cunoștea casa acum sau cel puţin părţile pe care 
Summerset i le arătase. Ca să evite să treacă pe lingă 
sufragerie, luă liftul la primul etaj, apoi cobori pe scări prin 
coridor. 

O parte din ea voia să fugă. Dar unde se putea duce? 
Ştia că mai fugeau copiii. Coyle îi spusese că erau locuri ca 
Sidewalk City unde copii pe care nu-i voia nimeni trăiau în 
cutii și trebuiau să cerșească pentru mâncare. Dar ea nu 
voia să trăiască într-o cutie, darnici nu era drept, nu era 
cinstit că voiau să o trimită departe. Nici măcar nu o 
întrebase cineva dacă și ea voia... 

Furișându-se la ușă, ascultă. 

Nu auzea nimic dinăuntru, așa că se lăsă în jos să 
privească prin gaura cheii. Dacă era biroul lui Dallas, 
atunci nu era nimeni acolo. 

Se strecură la ușa alăturată. 

— Am să pun mâna pe scârbele astea. Uită-te la lista de 
chiriași, la două străzi de locul mortii lui Brenegan. 

Era ceva în vocea lui Dallas, se gândi Nixie, un fel de 
răutate, dar și de plăcere... Ca atunci când era la școală și 
auzea pe câte un băiat vorbind cu plăcere despre un pumn 
pe care voia să-l dea... 

— Două din numele astea sunt cunoscute ca pseudonime 
ale unor discipoli ai Cassandrei. Unul dintre ei este chirurg 
plastician. Dar e mort. Pun pariu că el le-a făcut operaţiile 
lui Kirkendall și Clinton. Altul este pe altă planetă, la 
închisoare. Trebuie să aflu tot de la el. Și urăsc să plec de 
pe planetă. 

— Dacă rezolvăm de aici, nu e nevoie să mai pleci. 
Fiecare proprietate sau firmă pe care o găsesc mă apropie 
de baza lor. Dă-mi un pic de timp, locotenente! 

— Da... da. 

Nixie auzi pași și se ghemui. 

— Şi nu te mai plimba atât. E enervant! De ce nu mă lași 
să lucrez o jumătate de oră, tu te duci jos sau cel puţin 
bântuie pe altcineva. 

— Mi-am trimis echipa acasă. Tu ești singurul pe care îl 
mai pot bântui. 

— Of, ziua mea norocoasă! 

Se auzi un bip și o înjurătură ce i-ar fi adus lui Nixie o 
pedeapsă de o lună de zile doar dacă ar fi gândit-o. 

— Dallas. 

— Locotenent Dallas, sigiliul poliţiei la ușa de la intrare 
de la casa Swisher a fost rupt 

— Derbedei de copii... 

— Confirmaţi că știți de ruperea sigiliului. 

— Confirm. Păziți casa Swisher. Vreau ofiţeri cu veste 
antiglonț, ca măsură de precauţie. Vreau să verific eu 
însămi. Zece minute. 

— Confirmat. Se înlocuiește sigiliul. 'Terminat. 

— Dacă e vreo patrulă care se îndreaptă acolo, nu mi se 
pare necesar să te duci și tu. 

— Am alungat niște copii mai devreme de acolo. Ar fi 
trebuit să le rup fundurile, dar nu voiam să mai dau un 
spectacol gratis. Dacă sunt înăuntru, vreau să corectez 
imediat chestia asta. Dacă sunt pe aproape, îi prind în 
câteva minute și le rup fundul în șuturi. 

— Atunci merg cu tine. 

— Doamne, Roarke, e doar o chestie de dat un șut unui 
copil... Mă descurc și singură. 

Urmă o pauză lungă, o răsuflare zgomotoasă. 

— Bine, bine, fără riscuri inutile. Am să-l sun pe Baxter, 
îl iau pe el. Dar am nevoie să te ocupi în continuare de asta 
și să te corelezi cu Peabody de îndată ce ajunge la sediul 
central. 

— Pune-ţi vesta antiglont. 

— Of, Hristoase! 

Se auzi imediat o bufnitură ca și când cineva tocmai 
luase un șut în fund. 

— Da, mami, se auzi vocea Evei. 

— Dar, mai târziu, când ai să ţi-o dai jos, ai să mă 
numești cu totul altfel. 

— Ha! Ha! Zece minute aici, zece minute înapoi, zece 
minute ca să dau șuturile copiilor. Mă întorc în treizeci de 
minute. 

În hol, Nixie se furișă neobservată. Cu inima bătându-i 
tare, o zbughi, găsind un lift și comandând să coboare la 
biblioteca de la parter. 

Acolo exista o ușă ce dădea afară, iar ea știa care era 
mașina lui Dallas. 


Eve îl mai prinse pe Baxter pe scări. 

— Vreau să vii cu mine undeva. Sigiliul de la casa 
Swisher a fost rupt. Am gonit un grup de puști de acolo azi 
după-amiază. Se pare că s-au întors după aceea. Trueheart, 
ia mașina! Partenerul tău va lua un taxi după ce le rupem 
fundurile copiilor. 

Îi aruncă o vestă lui Baxter. 

— Îmbracă-te! Nu vreau să ne jucăm! 

Baxter începu să se dezbrace de jachetă. 

— Fă-o sus, Dumnezeule, crezi că vreau să mă holbez la 
pieptul tău de armăsar? 

Eve scoase o telecomandă din buzunar și o programă. 

— Ce-i aia? 

Eve simţi din nou căldura ce îi prindea ca o gheară. 

— O telecomandă, îmi aduce mașina pe automat. 

— Mișto, lasă-mă și pe mine să... 

Eve băgă discret telecomanda în buzunar. 

— Îmbracă-te odată, Baxter! Aș vrea să treci peste acest 
detaliu și să ne apucăm de lucru. 

Eve o chemă pe Mavis din salon. 

— Uite ce e, trebuie să ieșim un pic, s-ar putea să fiu un 
pic debusolată când mă întorc. Poţi tu să ai grijă de toată 
lumea? 

— E ceea ce mă pricep cel mai bine să fee. Hei, poate 
mergem toţi la piscină înainte să mâncăm. E în regulă? 

— Foarte bine. 

Încerca să și-o imagineze pe Mavis în apă împreună cu 
Elizabeth și Mira. 

— Ah, dar spune-mi că ai costum de baie, nu-i așa? 

Afară, Nixie stătea tupilată după un copac până când 
auzi motorul. Stătea atentă, cu răsuflarea întretăiată, când 
văzu mașina lui Dallas ieșind din garaj și îndreptându-se 
spre casă. O văzu oprindu-se, auzi încuietorile cum se 
deschid. 

Simţea că era ceva greșit, nu trebuia să facă asta. Dar 
voia să plece acasă! Chiar și pentru puţin timp. Inainte ca 

ei să o trimită departe, înainte ca ei să-i dea altă mamă și 
alt tată. 

Mai privi o dată casa, apoi fugi la mașină și se tupilă pe 
podeaua banchetei din spate. Inchise portiera cu o secundă 
înainte ca ușa de la intrare să se deschidă. Stătea tupilată 
acolo cu ochii strâns închiși. 

— Fă o plimbare lină de data asta Dallas. 

Baxter! El era drăguţ și glumeţ. Nu ar fi prea supărat 
dacă ar vedea-o acolo. 

— Nu te mai juca cu telecomanda aia. Când terminăm, o 
să te duci la Peabody ca să vedeţi ce mai iese din chestia 
cu proprietăţile, îi vom găsi în Upper West. La dracu’, ar 
putea fi la o stradă depărtare de noi... 

— Ne strecurăm noaptea ca să nu ne prindă cei de la 
Afacerile Interne? 

— Webster e ok, dar a trebuit să-mi scot din tură echipa 
în mod oficial, să se lucreze în afara casei mele. Am 
polițiști morți, polițiști răniţi, intrăm peste cazurile altor 
polițiști, unul dintre ele clasificat, iar protagonistul este 
încarcerat. Nici nu pot să închid povestea asta atât de 
repede ca să le închid gura. Şi nu vreau să le dau motive să 
mă scoată din caz. 

— Cum ar fi că ai luat un copil în casa ta! Asta le-ar da 
cale liberă! 

— Știu. 

— Dar acest lucru este corect, Dallas. E cel mai bun 
lucru pentru ea. Fetiţa nu are nevoie doar de protecţie, ci 
și de compasiune. 

— Ea arc nevoie ca cu să închid dosarul ăsta și nu pot să 
o fac dacă se aruncă în mine cu noroi. Așa că ne 
conformăm, iar Webster va ţine haita departe de fundul 
nostru până când ne terminăm treaba. 

Eve se apropie de cei doi polițiști de gardă. 

— A intrat vreunul dintre voi înăuntru? 

— Nu, doamnă locotenent. Ni s-a ordonat să stăm aici. 
Era lumina aprinsă acolo sus, chiar la fereastra din faţă, 
etajul al doilea. 

Unul dintre ei arătă cu capul direcţia. 

— Lumina s-a stins când am ajuns aici. Dar nu a ieșit de 
acolo nimeni. 

— Ai cercetat spatele casei? 

— Ni s-a ordonat să rămânem pe loc. 

— Doamne, nici unul dintre voi nu și-a luat creierul cu el 
azi? Puștii au intrat cățărându-se, poate. Baxter, du-te prin 
spate! Voi doi rămâneţi aici și luaţi aerul că aţi fi polițiști. 

Eve se apropie de intrarea principală, examina sigiliul și 
butucul de la yală. 

Și unul și celălalt fuseseră meșterite. Totul părea să fie 
făcut de copii, dar o furnicătură pe șira spinării o făcu să 
scoată arma din toc când dădu cu piciorul în ușă. 

Se furișă repede în centru, stânga, dreapta - mișcările 
tipice de protecţie, apoi din nou în centru. Aprinse luminile 
și ascultă. Era puţină mizerie înjur. Câteva sticle de bere, 
pungi și chipsuri de soia. Mâncare împrăștiată pe jos, 
strivită sub ¿rete. Totul arăta că fuseseră acolo copii ce 
dăduseră o petrecere nepotrivită și nerespectuoasă. 

Auzi însă niște zgomote abia perceptibile deasupra și se 
îndreptă pe scări. 

În mașină, Nixie, pentru că nu mai auzea nimic în jurul 
ei ridică ușor capul și se uită la ferestre. Văzu doi polițiști 
și-și mușcă buzele cu ochii scăldaţi în lacrimi. Nu ar lăsa-o 
să intre înăuntru. lar dacă ar încerca, ar vedea-o. 

Chiar în clipa în care gândi acest lucru se văzură două 
lanterne strălucitoare şi polițiștii căzură pe spate, 
rostogolindu-se pe scările cabinetului mamei sale. Scena 
aceasta i se păru la fel de rapidă ca gândul, apoi văzu două 
siluete negre alergând pe trotuar și intrând în casă. 

Umbrele!!! 

Voia să strige, să strige tare, dar nimic nu voia să iasă 
din gâtul ei și se ghemui din nou pe podeaua mașinii. 

Umbrele îi vor ucide pe Dallas și pe Baxter, așa cum 
uciseseră pe toată lumea. lar ea se ascundea! Poate că-i 
tăia chiar acum, când ea se ascundea. 

Apoi, își aminti ce are în buzunar și scoase telefonul de 
la Roarke. Apăsă butonul tare și strigă de unde stătea 
ascunsă în mașină. 

— Trebuie să vii, trebuie să-i ajuţi. O vor ucide pe Dallas! 
Vino repede! 

Apoi se repezi în casă. 


La birou, Roarke simţea satisfacția nemaipomenită a 
păcălirii inamicului. Desfăcea totul strat cu strat. Nu 
ajunsese la miez încă, nu încă, dar nu era altceva decât o 
chestiune de timp. Săpa din ce în ce mai adânc, tot ce 
găsea avea amprentele lor sub bălegarul murdăriei. Acum, 
avea firul pe care să-l urmărească. Triunghiul ducea la 
Cinci D, Cinci D la Acţiunea Unită, un alt termen militar. 
Toate aceste nume duceau la o răscruce. Ajunse la numele 
Clarissa Branson, listată ca președintă a Acţiunii Unite. 
Salturi în trecut, se gândi el. Era una dintre agentele de 
top ale Cassandrei. 

Eve o prinsese, își aminti el, înainte ca bestia să-i ucidă 
pe amândoi și să arunce în aer Statuia Libertăţii. Clarissa 
și William Henson, cel care o antrenase. Acum erau 
amândoi morți. Dar... 

Intră în alt program și ordonă o verificare pentru 
proprietăţile Clarissei Branson din New York sau ale lui 
William Henson, sau orice altă combinaţie cu numele 
acestora doi. 

Se uită la ceas și se gândi că Eve trebuie să fi ajuns deja 
la casa Swisher. Nu era cazul să-i întrerupă distracţia, se 
decise el. Pentru că s-ar fi distrat, orice ar spune ea, 
rupând fundul unor puști proști. 

— Ah, bine, iată-vă, ticăloși duri! Branson Williams, Vest 
strada 73. Poliţista mea are dreptate din nou. Poate că e 
mai bine să o întrerup, totuși. 

— Roarke, spuse Summerset, cel mai retras dintre 
oameni, năpustindu-se în biroul lui fără să bată la ușă. 

— Nixie a dispărut! 

— Fii mai exact! 

— Adică nu se află în casă! Și-a scos emițătorul și i l-a 
pus lui Kevin. I-a spus că se duce să vorbească cu Dallas și 
l-a lăsat în camera de jocuri. Am verificat scannerele casei. 
Nu este în casă. 

— Bine, nu putea să iasă de aici. Poate că este... 

Roarke se întrerupse, amintindu-și că Eve plecase cu 
Baxter. 

— Oh, Dumnezeule mare! 

Tocmai se repezea la telefonul de pe birou când cel din 
buzunarul lui semnaliza. Îl deschise repede și auzi 
strigătele fetiţei. 

— Cheamă întăriri! strică el și decodă un sertar. 
Contacteaz-o pe Peabody și restul echipei și spune-i 
situația! 

— O fac pe drum, vin cu tine. Fetiţa este 
responsabilitatea mea! 

Decât să se opună, Roarke verifică arma pe care o 
scoase din sertar și i-o aruncă lui Summerset, apoi alese o 
alta pentru el. 

— Ţine pasul atunci. 


Când ajunse la scări, Eve scoase staţia de comunicare 
din buzunar. Introduse codul, ordonându-i lui Baxter să-i 
asigure spatele. Când nu primi nici un răspuns, o mie de 
înjurături îi trecură prin minte. Tastă Dispecerul pentru 
asistență de necesitate. Dacă sus nu erau decât niște copii 
care se jucau de-a v-aţi ascunselea, va suferi o mare 
umilință. Se dădu înapoi, croindu-și drum în liniște spre 
partea din spate a casei. Îl va suna pe Baxter din nou și se 
va folosi de scările menajerei. 

Ajunse în bucătărie atunci când luminile se stinseră. 

Se ghemui în întuneric, cu inima bătându-i, cu mintea 
rece. Îi întinseseră o capcană, dar nu înseamnă că ea nu va 
mușca nada și nu va pleca cu ea. Tastă staţia de 
comunicare din nou, intenţionând să ceară ajutor armat, 
dar staţia era moartă în mâinile ei. Electronice bruiate. 
Deștepţi. Deștepţi foc. Dar tot trebuia să-i găsească ea 
înainte ca ei să o descopere. Se gândi repede la Baxter și-și 
alungă emoția. Era mort, fără îndoială! Ca și polițiștii de la 
ușa de la intrare. 

Doar eu și voi atunci, hai să vedem cine apare primul. 

Stătu nemișcată câteva minute, încercând să se 
obișnuiască în întuneric și se îndreptă apoi spre camera 
menajerei. O mișcare din spatele ei o tăcu să-i tremure 
degetul pe trăgaci. O recunoscu pe Nixie urmărind-o, chiar 
înainte de a vedea silueta fetiţei. Cu mintea plină de 
înjurături îi puse repede mâna pe gură și o trase în camera 
Ingăi. 

— Ești nebună de-a binelea? o întrebă Eve în șoaptă. 

— I-am văzut, i-am văzut. Au intrat în casă. S-au dus sus. 

Nu mai era timp pentru întrebări. 

— Ascultă-mă bine! Ascunde-te aici, ascunde-te bine! Să 
nu faci nici un zgomot și să nu scoţi nici măcar un singur 
sunet. Nu ieși afară până nu îţi spun eu asta. 

— L-am sunat pe Roarke. L-am sunat pe telefon. 

Oh, Doamne, în ce-l băgase? 

— Bine, nu ieși până când unul dintre noi nu îţi spune 
asta. Ei nu știu că ești aici. Nu te vor găsi. Eu mă duc sus. 

— Nu poţi, te vor ucide. 

— Ba nu. Mă duc sus pentru că prietenul meu este rănit. 

Sau mort. 

— Pentru că este meseria mea să o fac. Fă ce îţi spun și 
fa-o acum! 

O cără aproape prin cameră și o băgă sub canapea. 

— Stai aici. Să nu faci nici un zgomot. Dacă nu faci ce-ţi 
spun te bat de te rup! 

Eve crăpă ușor ușa ce ducea la scări și răsuflă ușurată 
când constată că menajera unsese bine balamalele ușilor. 

Mergi la primul etaj, se gândi ea, departe de copil. 

Roarke va chema ajutoare, putea avea încredere în el. 
Așa cum putea să aibă încredere că era în drum spre ea. 
Că lupta cu îngrijorarea pentru ea. Și poate că nu putea să- 
și ţină mintea chiar atât de limpede. 

Se strecură pe scări ca o umbră. Ascultă la ușă. Nici un 
sunet, nici măcar o răsuflare. Aveau infraroșu, cu 
siguranță. Acum se împrăștiaseră, căutând-o. Blocaseră 
ieșirile, cercetau cameră cu cameră. O minţise pe Nixie. O 
vor găsi. O vor găsi pentru că vor căuta poliţista și o vor 
căuta peste tot. Poate că era mai bine să se arate. Ei 
credeau că ea căuta niște copii și că nu va avea arma la 
îndemână, dar, chiar și așa, va fi nepregătită. 

Ar avea timp însă să le facă o surpriză. 

Își trase umerii și, strecurându-se de la dreapta la 
stânga, se arătă în ușă. 

O lovitură de foc veni din stânga, dar era sus, iar ea era 
deja jos, rostogolindu-se. Trase și ea cu arma în direcţia 
aceea și auzi bufnitura unui corp izbit de perete. 

Sări înainte. Unul dintre bărbaţi era jos” nu putea spune 
care. 'Trăsese în direcţia din care se trăsese în ea. li smulse 
ochelarii de protecţie, apoi, îi adună de pe jos împreună cu 
pistolul și cuțitul combat. Apoi, fugi să se pună la adăpost, 
când auzi pași pe scară, își fixă ochelarii de protecţie 
infraroșu și, dintr-o dată se făcu lumină, iar lumina aceea 
verde făcea ca totul în jurul ei să pară ireal. Își fixă cuțitul 
în centură, apucă bine pistolul și ieși în faţă trăgând 
încontinuu 

Abia dacă simţi mișcarea din spatele ei, fu capabilă să 
pună pivot, dar nu îndeajuns de repede ca să evite tăietura 
de cuţit. Pătrunse prin jacheta de piele,pe lingă vesta de 
protecţie, ajungându-i la umăr. 

Nepierzând nici un moment, se întoarse și lovi cu 
pumnul, auzind imediat zgomotul de cartilaj zdrobit Trase 

din nou în direcţia scărilor, ca să-și ţină atacantul departe, 
iar atacatorul din spatele ei apăru din nou. Lovitura o izbi 
în stern, oprindu-i răsuflarea. Putu să o recunoască pe 
Isenberry cu sângele șiroindu-i pe nas, rânjind. Pistolul îi 
era armat, cuțitul pregătit. 

Îi place să se distreze, se gândi Eve. Să se joace. 

— Abordare  neprietenoasă, strigă  camaradul lui 
Isenberry. Oprește-te! 

— Pe dracu'! O am aici! îi răspunse ea și rânjetul se 
lărgi. De mult timp aşteptam asta... Ridică-te căţea! 

Scoţțându-și cuțitul de la centură, Eve își învinse durerea 
și se ridică. 

— Locotenent Căţea! Ti-am rupt nasul, Jilly! 

— Da, iar acum ai să plătești pentru asta. 

Se apropie dintr-un singur salt, dar nu reuși să lovească 
faţa Evei. Cuţitul tăie pe direcţia pieptului Evei, rupându-i 
hainele, împiedicat de vestă. 

— Armură? strigă lIsenberry, sărind înapoi, drept în 
picioare. Ştiam eu că ești o smiorcăită! 

Eve fentă și, cu o lovitură bruscă, își înfipse pumnul în 
rânjetul acela. 

— Tunete și fulgere! 

De furie, Isenberry își atinse pistolul. Eve se ridică pe 
vârfuri ca să facă un salt. Iar lumina laserelor le orbi pe 
amândouă. 

Roarke intră ca fulgerul, aruncându-se în stânga, chiar 
înainte ca focul să-l lovească, cu două secunde înainte ca 
Summerset să aprindă luminile. Văzu un bărbat care își 
smulgea ochelarii de protecţie infraroșu, adăpostindu-se 
după o ușă. Putea să audă zgomotele luptei de sus. Era vie 
și se lupta. Frica rece ce se ascunsese în inima lui era 
acum fadă. Trase din nou, rostogolindu-se în direcţia 
opusă. 

— Du-te la Eve! îi ordonă el lui Summerset și se năpusti 
la ușă ca să-și întâlnească adversarul. Luminile erau 
orbitoare acum, iar el asculta fiecare zgomot. Se auzeau 

sirene, dar erau încă departe. Era mai bine să aștepte, știa 
asta. Dar simţea o dorință rece din interiorul lui înrăit ce 
voia lupta, voia sângele. Cu arma în mână, începu să se 
strecoare după fiecare colţ, când ţipătul, sunetul de trup 
căzut, îl smulse, pentru un moment, din starea de 
concentrare în care se afla. Chiar în acea secundă, focul se 
dezlănţui și îi atinse umărul, rupându-i carnea, dându-i 
niște dureri cumplite. Mirosea a sânge și a carne arsă... 
Strângându-și arma în mâna stângă, trase. 

Sticla se sparse, cioburile se împrăștiară. Văzu focul 
intrând în adversarul său și sări pe el ca un câine. 


Eve stătea în capul scărilor din faţa camerei Ingăi, cu 
corpul tremurându-i de durere, cu mâinile pline de sânge. 
Mai avea, încă, acel cuţit în mână și strângea arma, ca și 
când degetele i-ar fi fost sudate de ca. Isenberry era în 
spatele ei, atât de aproape, că Eve aproape că vedea viaţa 
scurgându-se din ochii ei. 

Auzi fetiţa care plângea sub canapea, dar totul părea un 
vis. Sânge, moarte, cuțitul fierbinte din mâna ei... Auzi pași 
alergând pe scări și mai avu prezența de spirit să o 
întoarcă pe Isenberry cu faţa în jos. Durerea din umăr 
parcă urla în ea, privirea i se împăienjeni. Văzu camera 
scăldată în lumină roșie, se auzi cerșind milă. 

— Doamnă locotenent... 

Summerset veni atât de aproape de ea, până când îi 
recunoscu chipul. 

— Lasă-mă să văd ce rană ai... 

— Nu mă atinge, spuse ea, ridicând cuțitul și arătându-i 
lama. Nu mă atinge! 

O văzu pe fetiță ghemuită sub canapea cu chipul palid, 
atât de palid, că petele mici de sânge ce săriseră pe ea 
păreau mici pistrui roșii. li văzu ochii, sticloși de șoc. Iși 
recunoscu ochii în aceia ai fetei. 

Se ridică în picioare, căznindu-se să ajungă în bucătărie. 
El era viu. Era sânge și pe el, dar era peste tot... Dar 

Roarke era viu, era în picioare acum, întorcându-se spre 
ea. 

Ea dădu din cap și căzu în genunchi cu capul legănându- 
i-se când într-o parte, când în alta, cu genunchii 
tremurând. Se prăbuși la câţiva pași de locul unde 
Kirkendall căzuse și el. Era sânge și pe el, dar nu era mort. 
Nu încă, nu încă. Eve se întoarse cu cuțitul în mână, ţintind 
cu lama în jos. 

Dar era mâna ei frântă? Durerea era acolo, dar parcă 
era în trecut. Dacă ar fi înfipt cuțitul în el, dacă l-ar fi 
înjunghiat, iar și iar, știind ce a făcut, simțind ceea ce a 
făcut, va dispărea durerea? 

Eve privi sângele picurându-i de pe degete și știu că ar 
putea să o facă. Atunci, poate, totul se va termina. 

Ucigaș de copii, violator al celor slabi. De ce ar fi fost 
cușca potrivită pentru el? 

Eve îi potrivi cuțitul în dreptul inimii, dar mâna îi 
tremură. Îi tremură până când începu să-i tremure tot 
braţul, iar inima îi bătea să-i spargă pieptul. Și dădu 
înapoi. 

Ridicându-se, reuși să-și pună cuțitul la loc în centură. 

— Poliţişti loviți. Am nevoie de ajutor. 

— Eve... 

— Nu acum. 

Un scâncet sau poate un țipăt se căznea să-i iasă din gât. 

— Baxter s-a dus în spatele casei. E la pământ. Nu știu 
dacă mai este în viaţă. 

— Cei doi polițiști din faţa casei erau și ei jos, nu știu cât 
de rău au fost loviți, dar erau în viaţă. 

— Trebuie să văd ce-i cu Baxter. 

— Stai puţin, sângerezi... 

— El... 

Nu, nu era un el... 

— Ea m-aprins puţin... Am căzut rău. Cred că mi-am 
dislocat umărul. 

— Hai să ne uităm puţin! 

Roarke era blând, încercând să o ajute să se ridice din 
nou în picioare, dar ea rămânea tot palidă... 

— Îndreaptă-mi umărul, îi spuse ea. 

— Iubito, ar fi bine să ţi se pună o atelă înainte... 

Ea dădu din cap în semn că nu. 

— Îndreaptă-mi umărul! 

Se prinse bine de Roarke, inspirând de trei ori și 
uitându-se fix în ochii lui. 

Ochi albaștri sălbatici, concentrează-te! 

Cu o lovitură scurtă, ce îi aduse parcă stomacul în gât și- 
i încețoșă privirea, el îi readuse umărul în poziţia firească. 

— Rahat, rahat, rahat! 

Își recăpătă respiraţia și-i era recunoscătoare lui Roarke 
că o sprijinea ca să se ţină pe picioare. 

— E bine, e bine acum. 

Avea nevoie de un șoc electric, se gândi ea, nu de 
durerea aia surdă din umăr, ca să o readucă la realitate, să 
fie din nou ca înainte. 

— Copilul... începu ea. 

— Summerset. 

Bărbatul apăru cu Nixie agățată de gâtul lui. 

— Nu este rănită. 

Era un tremur ușor în vocea lui Summerset. 

— Este doar speriată, trebuie să plece de aici. 

— Vreau să-l văd. 

Vocea lui Nixie se auzi răgușită, ridicându-și capul de pe 
umărul lui Summerset. 

Obrajii îi erau uzi de lacrimi, ochii încă speriați. 

Dar îi întâlni pe ai Evei. 

— Vreau să văd cine mi-a ucis familia. Dallas a spus că 
pot. 

— Adu-o aici. 

— Nu cred... 

— Nu te-am întrebat ce crezi. 

Eve se îndreptă chiar ea spre fetiță și, cu mâna plină de 
sânge, o apucă pe a lui Nixie. 

— Femeia este moartă, spuse ea placid. Și-a rupt gâtul 
cândne-am rostogolit pe scări. 

Nu a murit de mâna mea, se gândi Eve, în timp ce 
umărul o durea ca un dinte putrezit. 

— Mai este unul sus. 

— Este inconștient, neînarmat și acum este legat, îi 
informă Summerset. 

— Ăsta este rănit grav, continuă Eve, dar va trăi. Va trăi 
destul și cu cât mai mult, cu atât mai bine, pentru că nu va 
mai fi liber niciodată. Va mânca, își va face nevoile și va 
dormi atunci când i se va spune. Unde merge el acum... 
pricepi, Kirkendall? Unde mergi tu acum, este mai rău 
decât moartea. Doar că vei trăi asta zi de zi... 

Nixie se uită în jos, iar degetele i le strânseră pe ale 
Evei. 

— Ea te va pune într-un rahat de cușcă, spuse ea acum 
tare și răspicat. Apoi, când vei muri, vei merge m Iad. 

— Asta este adevărat, întări Summerset, care veni spre 
Nixie din nou și o luă în braţe. 

— Acum să mergem afară și să o lăsăm pe doamna 
locotenent să-și facă meseria... 

Peabody intră în grabă, în fruntea unei mici armate de 
polițiști înarmaţi. 

— Hristoase făcător de minuni! 

— Baxter e la pământ. Este în spate, probabil. Vezi dacă 
e viu. Eve se întoarse către un poliţist, iar Peabody se 
grăbi să ajungă afară. 

— Mai este un suspect căzut la primul etaj, inconștient, 
legat. Al doilea se află în camera aia, mort. Cu ăsta de aici 
sunt trei. Vreau toate departamentele aici, pe cei de la 
Probe, pe căpitanul Feeney de la Departamentul 
electronică. 

— Doamnă locotenent, nu arătaţi prea bine. 

— Tu fa ce-ţi spun și lasă felul în care arăt în seama 
mea! Dădu să iasă afară ca să vadă cu ochii ei ce se 
întâmplase cu 

Baxter, dar o văzu pe Peabody care-l ajuta să intre în 
casă. Genunchii ci tremurară de ușurare. 

— Trebuia să-mi închipui că ticălosul ăsta nu moare. 
Cam pe unde mi-ai fost de ajutor, Baxter? 

— Cred că m-au lovit la cap. Cam asta trebuie să fi fost... 

Își duse o mână la ceafa și văzu urmele de sânge. 

— Mi-au dat o lovitură mare cât o balenă. Mi-au crăpat 
capul în curtea din spate. M-am ales cu mama durerilor de 
cap. 

— Ai capul spart, spuse Peabody. Trebuie să-l ducem la 
spital. 

— Să fie transportat. 

— Ce dracu” s-a întâmplat aici? E cineva mort? 

— Unul dintre ei, spuse Eve. 

— Bine, atunci. Îmi povestești mai târziu. Peabody, 
frumusețe, dă-mi un calmant. 

Roarke o atinse ușor pe Eve pe spate. 

— Hai să ne uităm la rana de la mână. Şi la restul 
corpului... 

— Am încasat câteva lovituri puternice fără gardă. Dar 
am ars-o și eu de câteva ori. Dinte pentru dinte. 

— Îţi curge sânge din nas. 

Eve răspunse cu satisfacţie. 

— 1 l-am rupt pe al ei. Ca să vedem cine e smiorcăită 
acum. l-am rupt fundul aruncând-o prin ușă, dar a fost atât 
de rapidă, că m-a prins din zbor și ne-am rostogolit pe 
scări amândouă. Căzătura; cred că din cauza căzăturii și-a 
rupt gâtul. Era moartă când am ajuns jos. 

Își puse o mână peste umărul ce sângera și se întoarse 
spre el, de parcă abia atunci îl vedea pentru prima oară. 

— Ești rănit? Cât de rău? 

— Am încasat câteva lovituri puternice, fără gardă, 
spuse el și zâmbi. Dar mă doare de nu mai pot, oricum. 

Eve îl atinse pe obraz cu degetele pline de sânge. 

— Văd și un ochi pe cale să devină vânăt. 

— El va avea mai multe vânătăi. De ce nu, ah, dar asta 
este prea de tot... spuse când Eve îi rupse mâneca de la 
cot. 

— Era ferfeniţă oricum, spuse ea bandajându-i rana și 
făcându-l să înjure în cele două limbi cunoscute. 

— Umărul tău e terminat... 

— Ca și al tău, spuse el, ridicându-și privirea când 
ambulanţa ajunse acolo. 

— Întâi doamnele, spuse el. 

— Civilii întâi, replică ea. Şi nu sunt nici o doamnă. 

El râse și o sărută cu forța pe gură. 

— Ești a mea. Dar vom suferi intervenţia de prim-ajutor 
împreună. 

Acest lucru i se părea ei foarte departe și putea să-i 
înjure pe cei de la ambulanţă și să-i amenințe cu acte de 
violenţă dacă ar fi îndrăznit s-o chinuiască. 

Dar ea voia mai întâi să coordoneze niște echipe, să dea 
raportul și să îi privească pe cei trei criminali, doi vii și 
unul mort, luaţi pe sus. 

Şi-i va împușca pe cei vii mâine dimineaţă! 

— Plec, ai grijă de rapoartele scrise, îi spuse ea lui 
Peabody. Sunt foarte mulţi polițiști acolo, mai adăugă ea, 
iar unii dintre ei au chef să rupă niște mutre în memoria lui 
Knight și Preston. 

— Îi vom interoga separat, mâine. 

— Poate că ai vrea să pui securitate noaptea asta aici. Și 
pe strada Vest 73, adăugă Roarke dându-i un memo. Cred 
că acolo își aveau baza. 

Ea luă memoul, arătând zdrenţuită cu mânecile 
însângerate acum, și zâmbi cu satisfacţie. 

— Ştiam eu! Peabody, găsește polițiști care să stea cu 
Kirkendall și Clinton. Cheamă echipa și uită de raport. 
Mergem la sediul ucigașilor chiar în noaptea asta. 

— Marfa! 

— Departamentul Explozibili vreau să fie acolo. Ii vreau 
pe Jules și Brinkman de la geniști. Nu știm ce fire au pe 

acolo sau ce capcane ar putea fi înăuntru. Vreau armuri de 
corp pentru toţi oamenii, echipament complet. Il voi 
contacta pe comandant și am să-i explic totul. 

Se întoarse spre Roarke. 

— Vino și tu dacă vrei! 

— Nici nu cred că aș putea să mă distrez mai bine în 
seara asta. 

— Bate palma! 

Se îndepărtă, scoțându-și staţia de comunicare. 

— Aia e arma mea, tâmpitule, spuse ea cu ţâfnă unui 
polițist de la Probe ce îi băga arma găsită pe jos într-o 
pungă de plastic. Dă-mi-o înapoi! 

— Îmi pare rău, doamnă locotenent, trebuie s-o iau. 

— Doamne Dumnezeule, știi cât de mult îmi ia să o 
recuperez? Domnule comandant? se întrerupse ea auzind 
vocea lui Whitney. Avem doi suspecți reţinuţi și unul 
decedat. 

— Sunt pe drum spre locul faptei acum. Mi s-a spus că 
patru ofițeri, inclusiv tu, sunt răniţi. 

— Medicii de la ambulanţă ne-au tratat pe loc, trei dintre 
noi suntem în drum spre spital. Suspecţii sunt în siguranţă. 
Am descoperit ceea ce noi credem a fi baza lor de operare. 
Mi-am sunat echipa. Cer permisiunea de a coordona 
această operaţiune de la biroul de la mine de acasă. 

— Ne întâlnim acolo. Cât de grav te-ai rănit? 

— Mă descurc, domnule comandant! 

— Sunt sigur. 

— Bine atunci, murmură ea după ce închise telefonul. 
Vreau probe adunate din acest loc atât de curate, încât să 
le pot și mânca. Vreau ca această scenă să fie securizată 
atât de bine, încât să nu se audă scârţțâind nici o ușă. O cât 
de mică greșeală și-l voi mânca la micul dejun pe 
neghiobul care o va face. 

Se uită la Roarke care o urma îndeaproape. 

— Îmi place cum faci când îţi arăţi colții. Mă ameţește... 

— Vei fi destul de ametit când vom încheia noaptea asta. 

Eve se îndepărtă amuzată că în condiţiile acelea el nu 
uită să-i ia jacheta de jos ca să i-o pună pe umeri. 

Zâmbetul îi dispăru însă când îl văzu pe Summerset 
stând în unul dintre vehiculele lui Roarke cu fetiţa în braţe. 
Geamul se lăsă în jos în timp ce ea se apropie. 

— l-am promis că nu vom pleca până când nu va vorbi cu 
tine... 

— Nu am timp de... 

Se întrerupse când Nixie își ridică privirea. 

— Ce-i? 

— Pot să vorbesc cu tine numai un minut? Te rog... 

— Şaizeci de secunde ce se scurg deja... începi, atunci. 

Când Nixie ieși, Eve începu să se plimbe pe trotuar. 

Își arătă colții rânjind, în felul în care îl ameţea pe 
Roarke, la mulţimea de gură cască care împingea baricada 
poliţiei. 

Se îndreptă spre mașina ei, făcându-i semn lui Nixie. 

— Deci, te-ai ascuns pe bancheta din spate? 

— Îhî... 

— Ar trebui să-ți învineţesc fiecare centimetru de carne. 
Dar nu pot pentru că mă mai doare mâna și, pentru că, 
poate, fiind atât de proastă, chiar m-ai ajutat, de fapt. 

Eve își apăsă umărul rănit. 

— Dar a fost chiar bine că Roarke l-a doborât pe al 
treilea. 

— Am vrut doar să ajung acasă. 

Evei i se părea mai ușor să se lupte cu trei atacatori 
decât să se descurce cu emoţiile unui copil. 

— Şi ai ajuns acasă. Ce ai găsit acolo? E dureros de nu 
se poate, dar ăla nu mai este un cămin. 

— Aș vrea să mai văd casa asta... 

— Înţeleg. Este doar o casă, făcută din materiale de 
construcţie. Tu ai avut un cămin înainte și cu asta rămâi, 
asta contează. Cel puţin așa văd eu lucrurile! 

— Vrei să mă alungi... 

— Am să-ți dau o șansă, este cel mai bun lucru pe care 
pot să ţi-l ofer. 

Își ridică privirea. 

— Ai fost lovită rău. Te poţi ridica sau poţi să te 
prăbușești. Eu aș spune să te ridici. Elizabeth și Richard 
sunt oameni care știu ce înseamnă să fii rănit. Vor să-ţi 
ofere un cămin, o familie. Nu va fi ceea ce ai avut tu, dar 
poate fi ceva bun. Poţi să-i alegi și să nu uiţi niciodată cum 
a fost în familia ta, înainte ca grozăvia asta să se întâmple. 

— Mi-e frică... 

— Atunci nu ești chiar așa de proastă cum am crezut. Și 
nici lașă nu ești. Trebuie să profiți de această șansă, să 
vezi cum va merge... 

— Virginia este chiar așa departe? 

— Nu chiar... 

— Vă pot vedea pe tine și pe Roarke și pe Summerset 
din când în când? 

— Da, cred... Dacă tu vrei să vezi faţa urâtă a lui 
Summerset din nou... 

— Dacă îmi promiţi, știu că așa este. Mi-ai spus că-i vei 
găsi și i-ai găsit... Tu îţi ţii promisiunile. 

— Atunci promit. Trebuie să plec acum, am niște treburi 
de terminat. 

Nixie se întinse și o sărută pe Eve pe obraz. Apoi, își 
puse capul pe umărul ei și scoase un suspin. 

— Îmi pare rău că ai fost rănită încercând să mă ajuţi pe 
mine! 

— Nu-i mare lucru, spuse Eve și se trezi mângâind-o pe 
fetiță pe păr. Este meseria mea. 

Stătu și privi cum fetiţa se îndrepta spre Roarke, care se 
aplecă în timp ce vorbi cu ea. Privi cum o îmbrăţișă când 
ea îl sărută. 

Summerset o așeză în mașină, îi puse chiar el centura de 
siguranță și o mângâie cu degetele lui osoase pe obraz. 
Când cei doi plecară, Roarke se așeză lângă Eve. 

— E totul în regulă? 

Ea dădu din cap, negând. 

— Am nevoie de un minut... 

— Câte minute vrei... 

— Va fi bine, are curaj, are inimă mare. M-a speriat de 
moarte când a intrat în casa asta, dar are mare curaj. 

— Te iubește. 

— Oh, Doamne... 

— Tu ai găsit-o, ai protejat-o, ai salvat-o. Te va iubi mai 
mult pentru asta, chiar dacă viaţa nu o va vindeca de 
durere... Ai avut dreptate să o lași să-i vadă faţa 
ucigașului. 

— Sper, pentru că în momentul acela încă nu gândeam 
clar... Abia căzusem pe scări... 

Se întrerupse, cu respiraţia șuierând. 

— Dar nu e vorba doar de căzătură, era sângele, cuțitul, 
durerea... l-am auzit gâtul rupându-se, asta a fost ca un 
ecou în mintea mea. Când am ieșit de acolo și te-am văzut 
a fost ca o eliberare. Distantă, ca dintr-o altă parte din 
mine însămi... 

Răsuflă ușurată. 

— Trebuia să mă lași s-o fac. Trebuia să mă lași să bag 
cuțitul în el... 

— Da, poate că ar fi trebuit să stau în spatele tău și să te 
las să faci ce simți. 

— Chiar și crimă cu sânge rece... 

— Nu ar fi fost nimic de genul ăsta, Eve. 

Roarke îi atinse faţa, o întoarse spre el. Ochii lui nu mai 
erau adânci și sălbatici acum, se gândea ea, ci calmi, 
adânci și siguri. 

— N-ai fi putut s-o faci. 

— Aproape că am făcut-o, aproape că simţeam cum îi 
intră în carne. 

— Aproape. Și chiar dacă ceva din tine te-ar fi îndemnat 
să o faci, am fi trecut și peste asta. Dar ceea ce este în 
tine, ceea ce ești tu cu adevărat în interior, nu ar fi permis 

asta. Tu aveai nevoie să îngenunchezi acolo, cu cuțitul în 
mână și să-ţi dai seama de asta. 

— Cred că asta am făcut, da... 

— Mâine îl vei înfrunta, îi vei înfrunta pe amândoi la 
interogatoriu. Și ceea ce îi vei face va fi mai rău decât un 
cuţit în inimă. Tu l-ai învins, l-ai oprit, l-ai încarcerat. 

— Îl voi încarcera, dar altceva se va târî de sub vreo altă 
piatră, spuse ea, masându-și umărul rănit. Așa că aș face 
bine să fiu în formă ca să pot să-l prind și pe următorul la 
rând. 

— Te iubesc la nebunie. 

— Da, știu. 

Eve zâmbi și, rugându-se ca nimeni să nu o vadă, își 
atinse buzele de umărul lui ars. 

— Hai, să ne spălăm și să ne întoarcem la muncă. 

Aruncă o privire în oglinda retrovizoare atunci când 
demară. 

Doar o casă, se gândi. Se va spăla sângele, se va spăla 
moartea din ea. Şi o altă familie se va muta acolo. 

Spera ca acea familie să aibă o viaţă fericită. 

